
Bostono Gailestingumo ligoninė 


Garpo motiną, Dženę Fylds, suėmė Bostone 1942 metais už 
tai, kad kino teatre sužeidė vyriškį. Tai atsitiko netrukus po to, kai 
japonai subombardavo Perl Harborą ir žmonės buvo palankūs ka- 
reiviams — nes staiga kiekvienas virto kareiviu, — tačiau Dženė 
Fylds taip ir liko netolerantiška vyrų, o ypač kareivių, elgsenai. 
Kino teatre ji turėjo tris kartus persėsti, bet tas kareivis vis slinkosi 
prie jos kaskart arčiau, kol ji atsirėmė į aptriušusią sieną. Iš ten per 
kažkokią absurdišką koloną ji beveik nematė rodomos kronikos, ir 
tuomet Dženė nusprendė daugiau nebesikilnoti. Kareivis pajudėjo 
dar kartą ir atsisėdo šalia jos. 

Tuomet Dženei buvo dvidešimt dveji metai. Ji metė universite- 
tą vos tik jį pradėjusi, tačiau baigė medicinos seserų mokyklą, buvo 
savo klasės pirmūnė ir liko patenkinta, kad tapo sesele. Ji buvo 
jauna, sportiška moteris, visuomet žydinčiais skruostais, tamsių 
žvilgančių plaukų ir, pasak jos motinos, vyriškos eisenos (siūbuo- 
davo pečiais). Jos sėdmenys ir šlaunys buvo smulkios ir standžios 
tarsi bernioko. Dženė manė, kad jos krūtys yra per stambios, ir 
buvo įsitikinusi, kad dėl to biusto iškilumo ji atrodo „pigi ir priei- 
nama". 

O buvo atvirkščiai. Iš tikrųjų ji metė universitetą, kai tik jai 
kilo įtarimas, kad tėvai išsiuntė ją į Velslį labiausiai dėl to, kad ten 
sutiktų gerai išauklėtą vyriškį ir galiausiai už jo ištekėtų. Velslio 
universitetą rekomendavo vyresnieji jos broliai, kurie įtikino 
tėvus, jog šios mokyklos merginos nelaikomos lengvai prieinamo- 
mis ir labai vertinamos kaip būsimos nuotakos. Dženė jautė, kad 
jos studijos tėra gražiai pridengtas būdas laukti progos — tarsi ji 
būtų kokia karvė, parengta įvaryti į reikiamą dirbtinio apvaisinimo 
įrenginį. 

Ji turėjo studijuoti anglų literatūrą, bet kai jai pasirodė, kad 
jos bendramokslės daugiausia stengiasi išmokti bendravimo su vy- 

rais gudrybių ir atitinkamos laikysenos, ji be gailesčio iškeitė lite- 
ratūrą į slaugą. Dženė manė, kad slauga yra kažkas, ką galima tie- 
siogiai pritaikyti praktikoje, o jos mokymasis neturėjo jokių kitų 
motyvų, kuriuos ji būtų pastebėjusi (vėliau ji rašė išgarsėjusioje 
savo autobiografijoje, kad per daug yra seselių, linkusių atsiduoti, 
ir per daug daktarų, kuriems jos atsiduoda, tik šis jos darbo laiko- 
tarpis tuomet buvo jau praeityje). 

Rengtis ji mėgo paprastai, be jokių niekučių. Palaidinukė šiek 
tiek slėpė jos krūtų iškilumą. Batelius ji avėjo patogius, tinkamus 
sparčiai eiti. Naktinių budėjimų metu turėjo galimybę ramiai pa- 
skaityti. Ji nepasigesdavo buvusių universiteto bendramokslių, 
kurie raukydavosi ir rodydavo nusivylimą, jeigu merginos jiems ne- 
nuolaidžiaudavo, ir būdavo išdidūs bei abejingi su nuolaidžiomis. 
Ligoninėje ji sutikdavo daugiau kareivių ir dirbančių jaunuolių 
negu studentų, jie buvo nuoširdesni ir ne tokie pretenzingi. Jeigu 
mergina būdavo truputį meilesnė, jie parodydavo bent tiek dėkin- 
gumo, kad pareikšdavo norą vėl ją išvysti. O paskui staiga visi virto 
kareiviais — tokiais pat pasipūtusiais kaip studentai, ir Dženė 
Fylds nutraukė bet kokius ryšius su vyriškiais. 

„Mano motina, — rašė Garpas, — buvo tikra atsiskyrėlė". 


Fyldsų šeima susikrovė turtus iš avalynės, nors ponia Fylds, 
buvusi bostonietė Vyks, atsinešė nemenką kraitį. Fyldsai taip pra- 
sigyveno iš avalynės gamybos, kad jau seniai galėjo išsikraustyti iš 
fabriko teritorijos. Dabar jie gyveno Dogs Hed Harbore, pakrantė- 
je iš Niū Hampšyro pusės, dideliame name gontų stogu. Laisvalai- 
kiu Dženė parvažiuodavo į namus — dažniausiai tam, kad padarytų 
malonumą motinai ir įtikintų tą didžią damą, jog nevirto nevala 
nei savo šnekėsena, nei morališkai, nors ir „sugadino savo gyveni- 
mą, tapdama sesele", kaip sakydavo jos motina. 

Dženė dažnai susitikdavo su broliais geležinkelio stotyje ir va- 
žiuodavo namo drauge su jais. Kaip ir derėjo Fyldsų šeimos na- 
riams, važiuodami iš Bostono, jie sėdėdavo dešinėje traukinio 
Bostonas— Mainas pusėje, o grįždami atgal — kairėje. Tai buvo da- 
roma pageidaujant ponui Fyldsui, kuris sutiko, jog toje traukinio 
pusėje kraštovaizdis yra prastesnis, ir vis dėlto manė, kad Fyldsai 
privalo nebijoti nepatrauklių savo nepriklausomumo ir gerovės iš- 
takų. Mat dešinėje traukinio pusėje, kai jis važiuodavo iš Bostono, 


ir kairėje, kai jis grįždavo atgal, buvo matyti svarbiausi Fyldsų fab- 
rikai Haverhilyje ir didžiulis reklaminis skydas su milžinišku batu, 
tvirtai žengiančiu į jus. Tas skydas buvo iškilęs virš geležinkelio 
stoties, ir begalė tokių pat miniatiūrinių skydelių buvo išstatyta 
fabrikų languose. Po tuo grėsmingai artėjančiu batu buvo toks už- 
rašas: 
FYLDSAI JUS APAUS, 
KAIKITI NUAUS! 

Fyldsai turėjo ir medicinos seserims skirtos avalynės gamybos 
liniją, todėl ponas Fyldsas kiekvieną kartą, kai duktė apsilankyda- 
vo namuose, dovanodavo jai tokių batų porą — Dženė tokių porų 
turėjo jau visą tuziną. O ponia Fylds, kuri užsispyrusi laikėsi tos 
nuomonės, kad mesti universitetą reiškia dukters nešlovingą ateitį, 
kiekvieną kartą jai apsilankius namuose irgi duodavo dovanų. 
Ponia Fylds dovanodavo savo dukrai termoforą — bent jau taip ji 
sakydavo, — o Dženė patikėdavo, nes niekuomet neatplėšdavo tų 
dovanotų pakų. Motina sakydavo jai: 

— Brangioji, ar dar tebeturi tą termoforą, kurį tau daviau? 

O Dženė, kiek pagalvojusi, ar paliko jį traukinyje, ar išmetė, 
atsakydavo: 

— Ko gero, aš jį pamečiau, mama, bet kito man tikrai nereikia. 

Tuomet ponia Fylds iš slaptavietės atnešdavo paketą ir 
įsprausdavo dukrai į rankas dovaną, tyčia įvyniotą į vaistinės po- 
pierių, sakydama: 

— Prašau tave, Dženifere, saugokis. Naudokis juo, prašau 
tave. 

Dženė, kaip medicinos sesuo, nematė didelės naudos iš termo- 
foro, manė, kad tai yra iki graudumo keistas senoviškas prietaisas, 
O jo poveikis — veikiau tik psichologinis. Tačiau kai kurie iš tų pakų 
atkeliaudavo į jos kambarėlį netoli Bostono Gailestingumo ligoninės. 
Ji laikė juos sandėliuke, užverstame dėžėmis su avalyne — irgi neati- 
darytomis. 

Dženė jautėsi atitrūkusi nuo savo šeimos, ir jai atrodė keista, 
kad tiek daug dėmesio jie skyrė jai, kaip vaikui, o paskui, atrodo, 
tam tikru iš anksto nustatytu laiku sulaikė jausmų srautą ir pakeitė 
jį reikalavimais. Tarsi anuo trumpu gyvenimo tarpsniu jai buvo 
reikalinga meilė (ir pakankamai jos buvo duodama), o paskui, tuo 
daug ilgesniu ir svarbesniu tarpsniu, jai beliko vykdyti tam tikrus 

įsipareigojimus. Kai Dženė nutraukė tą ryšį, mesdama Velslį dėl 
tokio paprasto dalyko kaip seselės darbas, ji išsižadėjo savo šei- 
mos, O ši, nerasdama kitos išeities, vis labiau tolo. Fyldsų šeimai 
būtų labiau patikę, jeigu Dženė būtų tapusi, tarkim, gydytoja arba 
būtų likusi universitete tol, kol ištekėtų už gydytojo. Kiekvieną 
kartą, vėl susitikdama su savo broliais, motina ir tėvu, matė, kaip ji 
vis labiau tolsta, svetimėja. 

Matyt, taip yra visose šeimose, galvojo Dženė Fylds. Ji jautė, 
kad jei kada nors turės vaikų, tai mylės juos, dvidešimtmečius, ne 
mažiau negu dvejų. Ji manė, kad dvidešimtmečiui gali būti net 1a- 
biau reikalinga. Nes ko gi iš tikrųjų reikia dvimečiui? Ligoninėje 
to amžiaus vaikai yra lengviausi pacientai. Kuo jie vyresni, tuo 
daugiau turi poreikių, todėl mažiau yra pageidaujami ir mylimi. 

Dženė jautėsi taip, tarsi būtų augusi didžiuliame laive, niekuo- 
met nematydama, o tuo labiau neturėdama supratimo, kaip veikia 
jo mašinos. Jai patiko, kad ligoninėje svarbiausia tai, ką Žmogus 
valgo, kiek tai jam padeda ir kas iš to išeina. Vaikystėje ji niekuo- 
met nematė nešvarių lėkščių. Iš tiesų, kai tarnaitės nuimdavo stalą, 
Dženė manė, kad jos išmeta nešvarias lėkštes (iki tol ji nebuvo 
įleidžiama į virtuvę). O kai rytais sunkvežimis atveždavo pieno bu- 
telius, Dženė buvo įsitikinusi, kad jis atveža ir indų visai dienai: 
garsas — stiklinių indų skimbčiojimas ir trinksėjimas — buvo pa- 
našus į tą, kuris sklido iš uždarytos virtuvės, kur tarnaitės kažką 
darė su lėkštėmis. 

Dženė Fylds buvo penkerių metų, kai pirmą kartą išvydo tėvo 
vonios kambarį. Ji aptiko jį vieną rytą, eidama ten, iš kur sklido 
tėvo odekolono kvapas. Ji rado garų pilną kabiną su dušu (visiškai 
modernią 1925 metams), asmeninę išvietę ir daug buteliukų, tokių 
nepanašių į jos motinos buteliukus, kad Dženė pamanė atradusi 
paslaptingo vyro, metų metais gyvenusio ir nesusekto jų name, 
urvą. Iš tiesų taip ir buvo. 

Ligoninėje Dženė žinojo, kur kas nukeliauja, ir mokėsi be jo- 
kios magijos atsakinėti į klausimus, iš kur beveik viskas atsiranda. 
Dogs Hed Harbore, kai ji buvo dar vaikas, kiekvienas šeimos narys 
turėjo savo vonią, savo kambarius, savo duris su savo veidrodžiu 
kitoje jų pusėje. Ligoninėje tai, kas asmeniška, neatrodė šventas 
dalykas, čia nebuvo jokių paslapčių, o jeigu kam prireikdavo veid- 
rodėlio, prašydavo seselę. 

Paslaptingiausia vieta, kurią jai leido vaikystėje iššniukštinėti, 
buvo rūsys, 0 jame — didžiulis akmeninis dubuo, kurį kiekvieną 
pirmadienį pripildavo sraigių. Vakare motina pripildavo joms ku- 
kurūzų miltų, o iš ryto jas skalaudavo jūros vandeniu, pumpuoja- 
mu į rūsį ilga Žarna tiesiai iš jūros. Savaitės pabaigoje sraigės jau 
būdavo riebios, smėlis išskalautas, jos nebetilpdavo savo kriauklė- 
se, O jų stiprūs bjaurūs kaklai kraipydavosi sūriame vandenyje. 
Penktadienį Dženė padėdavo virėjai jas atrinkti. Tos, kurios būda- 
vo nugaišusios, palietus nebeįtraukdavo kaklo. 

Dženė paprašė, kad jai nupirktų knygą apie sraiges. Perskaitė 
apie jas viską: kaip jos maitinasi, kaip dauginasi ir auga. Tai buvo 
pirmieji gyvi padarai, kuriuos ji perprato iki galo — jų gyvenimą, 
seksą ir mirtį. Žmogiškąsias būtybes Dogs Hed Harbore nebuvo 
taip lengva pažinti. Ligoninėje Dženė jautėsi atsigriebianti už pra- 
rastą laiką — ji ką tik buvo padariusi atradimą, jog Žmonės nėra 
daug paslaptingesni ir įdomesni už sraiges. 

„Mano motina, — rašė Garpas, — per daug nesigilino į skir- 
tybes". 

Vis dėlto ji pastebėjo vieną ryškų Žmonių ir moliuskų skirtu- 
mą: daugelis žmonių turėjo humoro jausmą, o Dženė neturėjo po- 
linkio humorui. Tuo metu Bostono medicinos seserys buvo labai 
pamėgusios vieną anekdotą, tačiau Dženei Fylds jis nebuvo juo- 
kingas. Anekdotas buvo atkeliavęs iš kitos Bostono ligoninės. Tuo 
metu Dženė dirbo Bostono Gailestingumo ligoninėje, sutrumpin- 
tai vadinamoje Bostono Gailestingumu, kaip, pavyzdžiui, Masačū- 
setso Centrinė ligoninė buvo vadinama Masačūsetso Centrine, o 
Peterio Bento Braihamo ligoninė — Peteriu Bentu. 

Kartą, pasakojama tame anekdote, Bostono taksi vairuotoją 
pasišaukė kažkoks vyriškis, kuris vos ne vos nulipo nuo šaligatvio 
ir beveik susmuko gatvėje ant kelių. To vyro veidas buvo ryškiai 
raudonas nuo skausmo, 0 gal nuo dusulio ar užgniaužto kvapo — 
žodžiu, buvo aišku, kad jam sunku kalbėti, todėl taksistas atidarė 
duris ir padėjo jam įsėsti vidun, kur vyriškis atsigulė kniūpsčias 
ant grindų šalia užpakalinės sėdynės, prisitraukdamas kelius prie 
krūtinės. 

— Į[ligoninę! Į ligoninę! — rėkė jis. 

— Ar į Peterį Bentą? — paklausė taksistas, nes tai buvo ar- 
čiausiai esanti ligoninė*. 

— Blogiau negu nulinko, — suaimanavo vyriškis. — Manau, 
kad Molė man jį nukando. 

Nedaug buvo anekdotų, kurie Dženei atrodė juokingi, bet 
jokiu būdu ne šis. Ji nemėgo anekdotų apie vyro lytinius organus, 
apskritai vengė tokių temų. Ji buvo mačiusi, kokių rūpesčių gali 

ridaryti tas organas, ir kūdikis nebuvo didžiausias rūpestis iš jų. 
koi ji susidurdavo su žmonėmis, kurie nenorėjo turėti vaikų, 
ir moteris, kai jos pastodavo, apimdavo liūdesys. Jos neturėtų būti 
verčiamos turėti vaikų, galvojo Dženė, tačiau labiausiai jai būdavo 
gaila gimusių mažylių. Ji sutikdavo ir tokių Žmonių, kurie norėjo 
turėti vaikų, ir kaip tik jų paveikta pati įsigeidė vaiko. Kada nors, 
svarstydavo ji, turėsiu vaiką, bet tik vieną. Tačiau buvo viena prob- 
lema: ji norėjo kuo mažiausiai turėti reikalų su vyro varpa, 0 su 
pačiu vyru — apskritai jokio. 

Dažniausiai varpos ligomis, kurias Dženė matė, sirgo kareiviai. 
Jungtinių Amerikos Valstijų kariuomenė nesinaudojo penicilinu 
iki 1943 metų, o daugelis jos kareivių negavo penicilino iki 1945 
metų. Bostono Gailestingumo ligoninėje 1942 metų pradžioje var- 
pos ligos: paprastai būdavo gydomos sulfanamidais ir aršeniku. 
Sulfatiazolis vartotas nuo gonorėjos drauge prirašant vartoti daug 
skysčio. Sifilis iki penicilino atsiradimo gydytas neoarsfenaminu. 
Dženės nuomone, seksas iš esmės buvo Žmogaus organizmo nuo- 
dijimas aršeniku. 

Be to, varpos ligoms gydyti buvo taikomas vietinis gydymas, 
bet tam irgi reikėjo vartoti daug skysčio. Dženė dažnai asistuodavo 
taikant šį dezinfekavimo metodą, nes tuo metu tekdavo skirti pa- 
cientui daug dėmesio, kartais ji tiesiog buvo reikalinga, kad palai- 
kytų varpą. Įprastinė procedūra buvo tokia: į varpą šlapimkanaliu 
reikėjo suleisti mažiausiai šimtą kubinių centimetrų skysčių, kurį 
po to išleisdavo atgal, tik ta procedūra buvo skausminga pacientui. 
Žmogus, išradęs tokio gydymo prietaisą, buvo vardu Valentinas, 
todėl pats prietaisas buvo pavadintas Valentino irigatoriumi. Dar 
ilgai po to, kai daktaro Valentino irigatorius buvo patobulintas ar 
pakeistas kitais irigacijos prietaisais, Bostono Gailestingumo sese- 


*bend, bent (angl) — palinkti, nulinkti, sulinkti. 

rys tebevadino procedūrą „Valentino gydymu“, kui, Dženės 
Fylds nuomone, buvo tinkama bausmė mėgėjams pasimylėti. 


Kai kareivis kino teatre persėdo pirmą kartą, tai yra, kai jis 
pirmą kartą prisėdo prie jos, Dženė pamanė, kad jam kaip tik tiktų 
Valentino gydymas. Tik ji neturėjo su savim irigatoriaus, jis buvo 
per didelis jos rankinukui, be to, reikėjo, kad pats pacientas padė- 
tų jį panaudoti. Tačiau ji turėjo skalpelį, kurį visuomet nešiodavo- 
si. Tik ji nepavogė jo iš operacinės, tai buvo išmestas skalpelis, nes 
jo ašmenys vienoje vietoje buvo gerokai išlūžę (matyt, kažkam jis 
buvo iškritęs ant grindų ar į kriauklę). Jis nebetiko operacijoms, 
bet Dženė nešiojosi jį ne tokioms operacijoms. 

Iš pradžių jis perpjaudavo mažas šilkines rankinuko kišenėlės, 
todėl ji pasinaudojo seno termometro dėklu — užmovė jį ant skal- 
pelio ašmenų, paslėpdama jas kaip parkerio plunksną. Kaip tik tą 
dėklą Dženė numovė nuo skalpelio, kai kareivis prisėdo greta jos 
ir užsigulė ranka kėdės turėklą, kuriuo juodu abu drauge (koks ab- 
surdas!) turėjo naudotis. Ilga jo ranka nukaro nuo ranktūrio ir tir- 
tėjo lyg arklio oda, kai jį puola sparvos. Dženė laikė ranką ant 
skalpelio rankinuke, kitą ranką įspraudusi į baltą sijono sterblę. 
Jai atrodė, kad jos, medicinos sesers, apdaras švyti kaip šventosios 
aureolė ir kad toji šviesa kažkokiu iškrypėlišku būdu traukia prie 
jos tą nedorėlį. 

„Mano motina, — rašė Garpas, — nugyveno savo gyvenimą, 
saugodamasi rankinukų vagišių". 

Tačiau kareivis kino teatre taikėsi ne į jos rankinuką. Jis palie- 
tė jos kelį. Dženė atsiliepė į tai visiškai aiškiai: 

— Atitrauk savo dvokiančią ranką nuo manęs, — pasakė ji. 
Keletas žmonių atsigręžė į juodu. 

— Eikš čionai, — sušnabždėjo kareivis, ir jo ranka šmurkštelė- 
jo po jos uniforminiu sijonu, kur aptiko tvirtai suglaustas šlaunis ir 
iš kur ji išniro visa, nuo peties iki riešo, staiga perrėžta lyg minkš- 
tas agurotis. Dženė padarė puikų pjūvį ir per marškinius, ir per 
visus jų antsiuvus, per jo odą ir raumenis, apnuogindama alkūnės 
sąnario kaulus. („Jeigu būčiau norėjusi jį nužudyti, — vėliau pa- 
reiškė ji policijai, — būčiau perpjovusi jam riešą. Aš esu medicinos 
sesuo. Žinau, kaip žmonės nukraujuoja".) 

Kareivis suriko. Jis pašoko ir, griūdamas atbulas, sveikąja 

ranka taip stipriai smogė Dženei į ausį, kad jai suspengė galvoje. Ji 
grybštelėjo link jo skalpeliu, nusinešdama gabaliuką viršutinės jo 
lūpos, maždaug kaip nykščio nagą. („Tai nebuvo mėginimas per- 
rėžti jam gerklę, — vėliau ji pasakė policijai. — Aš mėginau at- 
pjauti jam nosį, tik nepataikiau".) 

Aimanuodamas, keturpėsčias kareivis apgraibomis nuropojo 
iki praėjimo tarp kėdžių ir gelbėdamasis patraukė į apšviestą fojė. 
Salėje kažkas žliumbė iš baimės. 

Dženė nušluostė savo skalpelį į kėdės sėdynę, įsidėjo jį į ranki- 
nuką ir pridengė ašmenis termometro dėklu. Po to ji nuėjo į fojė, 
iš kur buvo girdėti garsus dejavimas ir kino vedėjas, šaukiantis pro 
fojė duris į tamsią salę: 

— Gal kuris nors iš jūsų yra daktaras? 

Kuris nors iš jų buvo medicinos sesuo, todėl ji atėjo, kad suteiktų, 
kokią galėjo, pagalbą. Kareivis apalpo, tik ne nuo kraujo netekimo, 0 
ją išvydęs. Dženė žinojo, kaip kraujuoja veido žaizdos ir kaip jos būna 
apgaulingos. Kareiviui su taip giliai perpjauta ranka, aišku, buvo rei- 
kalinga skubi pagalba, tik jis nebūtų miręs nuo nukraujavimo. Niekas, 
išskyrus Dženę, to nežinojo — čia buvo tiek daug kraujo, bet dau- 
giausia jo matėsi ant jos baltos uniformos. Todėl greitai buvo susio- 
rientuota, kad kaip tik ji tai padarė. Kino darbuotojai neleido jai 
prisiliesti prie nualpusio kareivio, o kažkas išplėšė iš jos rankinuką. 
Pamišusi seselė! Išprotėjusi pjaustytoja! Dženė Fylds buvo rami. 
Manė, kad jai reikės tik sulaukti, kol atsiras kažkas, tikrai pajėgus su- 
prasti situaciją. Tačiau policija irgi nebuvo jai itin maloni. 

— Ar seniai susitikinėjate su šiuo vaikinu? — paklausė ją pir- 
masis iš policininkų pakeliui į nuovadą. 

O kitas vėliau pasiteiravo: 

— Iš kur jūs žinojote, kad jis rengiasi jus užpulti? Jis sako mė- 
ginęs tik susipažinti su jumis. 

— Tai yra gana nemalonus ginklelis, brangute, — tarė jai tre- 
čiasis. — Neturėtumėt nešiotis su savimi tokių daikčiukų. Tai yra 
bėdos ieškojimas. 

Todėl Dženė laukė, kol visą reikalą išaiškins jos broliai. Abu 
jie buvo Kembridžo teisės fakultete, anapus upės. Vienas iš jų stu- 
dijavo teisę, kitas ją dėstė. 

„Abu, — rašė Garpas, — buvo tos nuomonės, kad teisės taiky- 
mas yra vulgarus dalykas, o jos studijavimas — taurus". 

Jų atvykimas menkai tepagelbėjo. 

— Gadini savo motinai sveikatą, — tarė vienas iš jų. 

— Geriau būtum pasilikusi Velslio universitete, — tarė antrasis. 

— Vieniša mergina turi gintis, — atsakė Dženė abiems. — Kas 
gali būti teisingiau? 

Tačiau vienas brolis paklausė ją, ar ji gali įrodyti, kad prieš tai 
neturėjo nieko bendro su tuo vyriškiu. 

— Tarp mūsų kalbant, — sušnibždėjo antrasis, — ar seniai su- 
sitikinėji su tuo vaikinu? 

Galų gale viskas paaiškėjo, kai policija nustatė, kad kareivis 
yra iš Niujorko, kur jis turi žmoną ir vaiką. Jis buvo atvykęs į Bos- 
toną su leidimu ir labiausiai nuogąstavo dėl to, kad apie šią istoriją 
nesužinotų jo žmona. Visi sutiko, jog tai būtų visiems nemalo- 
nu, todėl Dženė buvo atleista nuo kaltinimų. Kai ji ėmė triukš- 
mauti dėl to, kad policija negrąžina jai skalpelio, vienas brolis 
pasakė jai: 

— Dėl Dievo meilės, Dženifere, argi tu negali pasivogti kito? 

— Aš jo nevogiau, — atsakė Dženė. 

— Tau reikėtų turėti kokių nors bičiulių, — pasakė jai brolis. 

— Velslio universitete, — vienas per kitą tarė abu. 

— Dėkoju, kad atvykote, kai jus pašaukiau, — pasakė Dženė. 

— O kam gi tuomet yra šeima? — atsakė vienas iš jų. 

— Kraujo ryšys, — papildė kitas ir išblyško — visa Dženės uni- 
forma buvo ištepta krauju. 

— Aš esu padori mergina, — pasakė jiems Dženė. 

— Dženifere, — kreipėsi į ją vyriausias iš visų trijų — jos vai- 
kystės dienų išmintingumo ir teisingumo pavyzdys. Jis buvo beveik 
iškilmingas, kai jai pasakė: — Geriau yra nesipainioti su vedusiais 
vyrais. | 

— Mudu nepasakysime motinai, — pažadėjo antrasis. 

— Nei, žinoma, tėvui, — papildė jį pirmasis. Nevykusiai mė- 
gindamas būti nuoširdesnis, jis mirktelėjo jai, bet šis gestas tik iš- 
kreipė jo veidą, ir jai trumpam pasirodė, kad jos vaikystės laikų 
pavyzdžio veidą yra ištikęs tikas. 

Broliai stovėjo šalia pašto dėžutės su plakatu, vaizduojančiu 
Dėdę Semą. Iš didžiulių jo delnų žemyn leidosi mažytis kareivėlis. 
Jis turėjo nusėsti Europos žemėlapyje. Plakato apačioje buvo už- 
rašas: „Remkite mūsų vaikinus!" 

Vyresnysis brolis, atitraukęs akis nuo plakato, pažvelgė į 
Dženę: 

— Ir nesipainiok su kareiviais, — pridūrė jis, nors po kelių 
mėnesių pats turėjo tapti kareiviu. Jis turėjo tapti vienu iš tų 
kareivių, kurie negrįš namo iš karo. Ir gadins savo motinai svei- 
katą — kaip jis kažkada taip smerkiančiai kalbėjo. 

Antrasis Dženės brolis žus jau gerokai po karo, plaukiodamas 
burine valtimi. Jis nuskęs už kelių mylių nuo kranto, kuriame buvo 
Fyldsų rūmai Dogs Hed Harbore. Dženės motina pasakys apie 
sielvartaujančią marčią: „Ji tebėra jauna ir patraukli, ir vaikai nėra 
nemalonūs. Bent kol kas. Po kurio laiko, manau, sugebės dar ką 
nors susirasti". Praėjus beveik metams po brolio mirties, jo našlė 
kreipėsi į Dženę. Ji paklausė, ar Dženė nemananti, kad jau praėjo 
„kuris laikas" ir ar ji jau galinti pradėti „dar ką nors susirasti". Ji 
bijanti užgauti Dženės motiną. Nustebo, išgirdusi iš Dženės, jog 
turi teisę nebegedėti. 

— Jeigu tu nejauti poreikio, kam nešioji gedulą? — paklausė 
ją Dženė. Savo autobiografijoje Dženė rašė: „Tai vargšei moteriš- 
kei reikėjo pasakyti, ką ji turi jausti". 

„Mano motina sakė, kad tai buvo kvailiausia moteris, kokią jai 
teko sutikti. O juk ji mokėsi Velslio universitete", — rašė Garpas. 

Tačiau Dženė, atsisveikinusi su broliais mažyčiame kambarėly- 
je netoli Bostono Gailestingumo, buvo taip sutrikusi, kad nesuge- 
bėjo jiems atsikirsti. 

Be to, ji prastai jautėsi. Skaudėjo ausį, kurią kareivis buvo uŽ- 
gavęs, ir neleido užmigti tarpumenčių skausmas. Pagalvojo, kad 
kino darbuotojai galėjo ką nors išnarinti, kai pastvėrė ir užlaužė už 
nugaros rankas. Prisiminė, kad raumenų skausmą, regis, gali suma- 
žinti termoforas, tad išsiropštė iš lovos, nuėjo sandėliukan ir pra- 
plėšė vieną iš motinos dovanotų pakų. 

Tai buvo ne termoforas. Žodžiu „termoforas" motina įvardijo 
tą kažką, apie ką ji nesiryžo pasakyti garsiai. Pake buvo irigatorius. 
Dženės motina žinojo, kam jis naudojamas, Dženė irgi žinojo. Ji 
padėjo daugeliui ligoninės pacienčių juo naudotis, nors ligoninėje 
jo nenaudojo kaip priemonės nėštumui išvengti po pasimylėjimo, 
o tik asmeninės higienos reikalams. Jis pravertė ir gydant veneri- 
nes ligas. Dženės Fylds manymu, šis apsiplovimo indas tebuvo 
grakštesnis ir patogesnis Valentino irigatoriaus variantas. 

Ji praplėšė visus motinos dovanotus pakus. Visur — apsiplo- 
vimo indai. „Naudokis, brangioji", — maldavo ją motina. Motina 
linkėjo jai gero, bet vis dėlto manė, kad Dženė yra labai aktyvi ir 
seksuali. Suprantama, „po Velslio", kaip pasakytų motina. Ji 
manė, kad po Velslio Dženė paleistuvavo, jos žodžiais, „kaip ru- 
jodama". 

Dženė Fylds vėl įsiropštė lovon su pilnu karšto vandens apsi- 
plovimo indu, kurį padėjo tarp menčių, tikėdamasi, kad jis yra pa- 
kankamai sandarus ir nepraleis vandens, bet dėl viso pikto laikė 
rankoje žarnelę, lyg smulkų kaučiukinį rožančių, o antgalį su ma- 
Žytėmis skylutėmis įstatė į tuščią stiklinę. Visą naktį gulėjo klausy- 
damasi, ar indas nepraleidžia vandens. 

Tame pasileidusiame pasaulyje, galvojo jinai, tu esi arba kieno 
nors žmona, arba kieno nors mergšė. Arba ir ta, ir ta. O jeigu tu 
nei ta, nei ta, tai kiekvienas stengiasi įpiršti tau mintį, kad tau 
kažko trūksta. Betgi man nieko netrūksta, galvojo ji. 

Šitaip ji pradėjo savo knygą, kuri po daugelio metų išgarsins 
Dženę Fylds. Apie jos autobiografiją buvo atsiliepiama kaip apie 
literatūros šedevrą ir populiarų skaitalą, nors Garpas teigė, kad jo 
motinos veikalas yra „toks pat literatūros šedevras kaip Syrso ir 
Reboko katalogas". 


O kodėl Dženė Fylds garsėjo esanti vulgari? Dėl to nekalti 
buvo nei jos broliai teisininkai, nei kareivis, suteršęs kino teatre 
jos uniformą, nei pagaliau jos motinos dovanoti apsiplovimo indai, 
nors kaip tik dėl jų jai atsakė butą. Šeimininkė — irzli moteriškė, 
dėl kažkokių jai vienai težinomų priežasčių maniusi, kad kiekvie- 
nai moteriai bet kada gali nubusti gašlumas, — aptiko Dženės san- 
dėliuke ir vonioje net devynis apsiplovimo indus. Kam jie reikalingi, 
ji nusprendė savaip: toks ženklas rodo nuomininkės dar didesnę 
negu jos pačios baimę užsikrėsti. Maža to, indų gausumas liudijo 
didelį poreikį apsiplauti, kurio priežastis šeimininkė košmariškai 
sapnuodavo. 

Ką ji pagalvojo apie tas dvylika medicinos seserims skirtos 
avalynės porų, sunku nuspėti. Dženės nuomone, visa tai buvo taip 
absurdiška, o jos pačios požiūris į tėvų dovanas toks neaiškus, kad 
ji nesiginčijo. Išsikraustė. 

Bet ir ne dėl to ji pagarsėjo esanti vulgari. Nuo to laiko, kai jos 
broliai, tėvai ir buto šeimininkė, nepaisydami jos elgesio, prasima- 
nė, jog ji paleistuvauja, Dženė nusprendė, kad bergždžia įrodinėti 
savo nekaltumą, ir pradėjo gintis. Ji išsinuomojo nedidelį butuką, 
ir motina tuoj pat sureagavo į tai naujais apsiplovimo indų pakais, 
o tėvas medicinos seserų avalynės dėžėmis. Vadinasi, pagalvojo ji, 
tėvai priėjo tokią išvadą: jeigu ji yra kekšė, tai tegu būna bent švari 
ir gerai apsiavusi. 

Karas sutrukdė Dženei kiek ilgiau pamąstyti, kaip blogai ir 
neteisingai ją įvertino šeima, bet neleido sielvartauti ir savęs 
gailėtis, o akmens užantyje Dženė niekuomet nenešiojo. Ji buvo 
gera medicinos sesuo, ir darbų vis daugėjo. Daugelis seserų 
išėjo į kariuomenę, bet Dženė netroško pakeisti uniformą ar 
kur nors keliauti. Ji mėgo vienatvę ir nesvajojo susipažinti su 
naujais žmonėmis. Nors tarnybinių rangų sistema Bostono Gai- 
lestingumo ligoninėje ją gerokai erzino, tačiau karo lauko ligo- 
ninėje galėjo būti dar prasčiau. 

Labiausiai ji pasigestų vaikų. Juk dėl jų ji pasiliko, kai tiek se- 
serų išėjo. Jautė, kad ji, kaip medicinos sesuo, gali geriausiai pa- 
gelbėti motinoms ir jų kūdikiams. O jų staiga atsirado tokia 
daugybė — tų, kurių tėvai išvyko, žuvo ar dingo be Žinios. Dženė 
labiausiai troško palaikyti tų motinų dvasią. O iš tikrųjų joms pa- 
vydėjo. Jai atrodė, kad laikas idealus: vieniša motina su naujagi- 
miu, O vyras pašautas kažkur Prancūzijos padangėje. Jauna moteris 
su savo kūdikiu, ir visas gyvenimas prieš akis — vien jųdviejų. Tik 
dviese su kūdikiu, kuris su niekuo nesurištas, — galvojo Dženė 
Fylds. — Beveik nekaltai pradėtas. Pagaliau ateityje neprireiktų 
jokių varpos gydymų. 

Tos moterys, žinoma, ne visuomet buvo patenkintos savo liki- 
mu. Daugelis sielojosi, kitos jautėsi pamestos, kai kurios pyko ant 
savo kūdikių. Daugelis norėjo matyti šalia savo vyrą ir kūdikio 
tėvą. Dženė Fylds drąsino jas — aukštino vienatvę, įtikinėjo esant 
jas laimingas. 

— Argi tu netiki, kad esi padori moteris? — klausė ji. Ir dau- 
gelis jų manė tokios esančios. 

— Argi tavo kūdikis nėra gražutis? — Daugelis jų manė esant 
kaip tik tokius. 

— Ojo tėvas? Koks jis buvo? — Ir daugelis moterų pritarė, 

kad jis buvo niekšas, kiaulė, storžievis, melagis ir mergišius! Bet jis 
mirė! — Ne viena iš jų raudojo. 

— Dėl to jums tik geriau — argi ne taip? — klausė jų Dženė. 

Kai kurios sutiko su Džene, tačiau jos pačios vardas ligoninėje 
nukentėjo. Ligoninės politika apskritai nebuvo palanki neištekėju- 
sioms moterims. 

— Amžinoji Mergelė Marija Dženė, — taip ją pravardžiavo 
kitos seserys. — Jeigu nenori vaiko įprastu būdu, tai kodėl jo 
nepasiprašai iš Dievo? 

Dženė rašė savo autobiografijoje: „Norėjau dirbti ir gyventi 
viena. Be to, aš norėjau vaiko, tik nenorėjau su niekuo dalytis nei 
savo kūnu, nei gyvenimu. Todėl ir atrodžiau seksualiai įtartina". 

Ir todėl imta laikyti ją vulgaria. (Štai iš kur ji ėmė garsųjį savo 
knygos pavadinimą: „Seksualiai įtartina, arba Dženės Fylds auto- 
biografija") 

Dženė Fylds pastebėjo, kad lengviau yra pelnyti kitų žmonių 
pagarbą, kai elgiesi skandalingai, o ne tada, kai mėgini gyventi sa- 
vaip, truputį paslaptingai. Ji pasakojo kitoms seserims, kaip vieną 
dieną susiras vyrą vien tam, kad pastotų — ir niekam kitam. Jai už- 
teksią vyro ne daugiau kaip vieną kartą. O jos, aišku, tuoj pat viena 
kitai išplepėjo. Todėl Dženė netrukus gavo keletą pasiūlymų. Jai 
reikėjo nedelsiant apsispręsti: ji galėjo arba trauktis atgal iš gėdos, 
kad jos paslaptis tapo pagarsinta, arba pasielgti begėdiškai. 

Jaunas medicinos studentas pasakė sutinkąs turėti ją bent šešis 
kartus per trijų dienų savaitgalį. Dženė atsakė jam, kad jis aiškiai 
nepasitiki savimi, O ji pageidaujanti tikro atvejo. 

Vienas anesteziologas pasisiūlė netgi mokėti už vaiko mokslą, 
kol jis baigs koledžą, tačiau Dženė pareiškė, kad jo akys yra per 
arti viena prie kitos, o dantys nedailūs — ji negali apdovanoti būsi- 
mo vaiko tokiais trūkumais. 

Vienas medicinos sesers bernas pasielgė žiauriai: išgąsdino ją, 
paduodamas ligoninės kavinėje stiklinę, pilną blausaus, tiršto skysčio. 

— Sperma, — pasakė jis, galvos linktelėjimu rodydamas į stik- 
linę. — Tik vienas išmetimas. Aš neapsikiaulinčiau. Jeigu man bus 
leista vieną kartą pamėginti — aš esu tas, kurio tau reikia. 

Dženė pakėlė bjaurią stiklinę ir apžiūrėjo ją. Dievai Žino, kas 
ten iš tikrųjų buvo. Bernas paaiškino: 

— Tai tik mėginys, rodantis mano medžiagos kokybę. Tai sėk- 

linė medžiaga, — pridūrė jis išsišiepdamas. Dženė išpylė skystį į 
gėlės vazoną. 

— Aš noriu vaiko, — pasakė ji. — Tačiau neketinu steigti 
spermos fermos. 

Dženė žinojo, kad bus sunku. Ji išmoko atlaikyti patyčias ir at- 
sakyti į jas. 

Taigi visi nusprendė, kad ji yra nesubrendusi ir per daug sau 
leidžia. Juokai juokais, tačiau Dženė atrodė rimtai tam pasiryžusi. 
Galimas dalykas, kad ji tiesiog užsispyrė, o gal išties taip manė. Jos 
bendradarbiai neįstengė nei jos prajuokinti, nei pasiguldyti į lovą. 
Garpas taip rašė apie savo motiną: „Jos kolegos patyrė esant ją 
pranašesnę už juos. O joks kolega su tuo nesusitaikys". 

Todėl pradėjo griežčiau elgtis su Džene Fylds. Taip nusprendė 
personalas „jos pačios labui". Jie nutarė nušalinti Dženę nuo nau- 
jagimių ir jų motinų. Tie naujagimiai, sakė jie, yra paveikę jos 
smegenis. Tegul Dženė Fylds akušeriauja. Reikia ją laikyti atokiai 
nuo inkubatorių, kadangi ji yra per švelnios širdies ir per silpnos 
galvos. 

Jie atskyrė Dženę Fylds nuo motinų ir jų kūdikių. Ji — gera 
medicinos sesuo, sakė jie visi, todėl tegu išmėgina intensyviąją te- 
rapiją. Jie žinojo, kad Bostono Gailestingumo ligoninės intensy- 
viosios terapijos skyriuje seserys greitai nustoja domėtis savo pačių 
problemomis. Dženė, žinoma, suprato, kodėl ją atitraukė nuo kū- 
dikių. Buvo pikta, kad jie blogai mano apie jos savitvardą. Kokie 
nedėkingi žmonės, — galvojo ji. Dženė žinojo, kad turi dar begalę 
laiko pastoti. Nebuvo ko skubėti. Pagaliau tai buvo tik jos plano 
dalis. 

Karas tebesitęsė. Intensyviosios terapijos skyriuje ji su tuo su- 
sidūrė artimai. Budinčios ligoninės siuntė ypatingus pacientus, 
tarp kurių visuomet būdavo beviltiškų. Paprastai pacientai būdavo 
vyresnio amžiaus, kabantys ant plauko. Tai būdavo autokatastrofų 
aukos. Tačiau daugiausia čia buvo kareivių. Kas jiems nutiko, ne- 
buvo atsitiktinumas. 

Dženė savaip grupavo ir skirstė pacientus į savas kategorijas: 

1. Tuos, kurie apdegė — daugiausia buvo apdegusių laivuose 
(sunkiausius pacientus atsiųsdavo Čelso karo laivyno ligoninė), 
bet pasitaikydavo apdegusių lėktuvuose ir žemėje — Dženė prami- 
nė Odiniais. 

2. Tuos, kurių buvo peršauti ar kitaip sužaloti vidaus organai, 
Dženė praminė Gyvybiniais Organais. 

3. Tuos, kurių sužeidimai Dženei atrodė beveik mistiški — tai 
buvo ligoniai, kurių nebebuvo „šiapus“, jų buvo sužalota galva 
arba stuburas. Kartais pasitaikydavo suparalyžiuotų, o kartais tik 
išsiblaškiusių — Dženė praminė Nesančiais. Atsitikdavo, kad kuris 
nors iš Nesančių kartu būdavo Odinis arba Gyvybinis Organas. To- 
kius visa ligoninė vadino vienu vardu: 

4. Tai buvo Žuvusieji. 

„Mano tėvas, — rašė Garpas, — buvo Žuvusysis. Motinai jis 
atrodė patrauklus kaip tik tuo: neliks jokių ryšių". 

Garpo tėvas buvo bombonešio bokštelio šaulys: nelaimė jo 
laukė Prancūzijos padangėje. 

„Šaulys, — rašė Garpas, — buvo tas bombonešio įgulos narys, 
kurį nuo žemės lengviausiai galėjo pažeisti priešlėktuvinė ugnis. 
Šauliui ji dažnai atrodydavo kaip staigiai artėjanti rašalinė, ištykš- 
tanti danguje tarsi ant sugeriamojo popieriaus. Mažylis šaulys 
(kiekvienas šaulys turėjo būti kuo mažesnis, kad tilptų bokštelyje) 
tūnojo susirietęs su kulkosvaidžiais ankštame savo lizde lyg koko- 
no vabzdys, pakliuvęs po stiklu. Bokštelis — tai metalinis rutulys 
su įstiklintu liuku, pritvirtintas prie B-17 fiuzeliažo lyg išvirtusi 
bamba, lyg spenys ant bombonešio kūno. Tame kupolėlyje buvo 
įsprausti du penkiasdešimtojo kalibro kulkosvaidžiai ir smulkutis 
vyrukas, kurio rūpestis — numušti bombonešį puolančius naikin- 
tuvus. Bokšteliui sukiojantis, sukiojosi ir šaulys. Ant medinių ran- 
kenų buvo įrengti šaudymo mygtukai. Tų rankenų įsitvėręs šaulys 
atrodydavo kaip grėsmingas embrionas, pakabintas bombonešio 
embrioniniame apvalkale ir saugantis savo motiną. 

Šaulys, kuriam dangus buvo po kojomis, nuolat jautė ypatingą 
šaltuką — kaip pavėluotą mintį. Lėktuvui tūpiant, bokštelį įtrauk- 
davo. Tūpiant neįtrauktas bokštelis pažertų kibirkštis — kaip 
lenktyninis automobilis ant išvažinėto nusileidimo tako. 

Technikos seržantas Garpas tarnavo Aštuntojoje oro pajėgų 
armijoje — toje, kuri iš Anglijos bombardavo žemyną. Kol buvo 
paskirtas bokštelio šauliu, seržantas Garpas tarnavo B-17C prieki- 
niu ir B-17E šoniniu šauliu. Garpui nepatiko šoninio šaulio padė- 
tis B-17E bombonešyje, nes čia vienoje kabinoje tūnojo du šauliai, 
kurių kulkosvaidžių stovai buvo įrengti vienas priešais kitą. Todėl 

Garpo partneris, sukdamas savo vamzdį, visuomet kliudydavo 
Garpui ausį. Vėlesnių modelių kulkosvaidžių stovai buvo judantys, 
idant šoniniai šauliai vienas kito nekliudytų. Bet seržantas Garpas 
nebesulaukė tos naujovės. 

Pirmoji kovinė užduotis — bombonešio B-17E antskrydis virš 
Prancūzijos Ruano miesto 1942 metų rugpjūčio 17 dieną — buvo 
sėkminga. Tąsyk technikos seržantui Garpui, šoniniam šauliui, jo 
partneris tik vieną kartą alkūne kliudė kairę ausį ir porą kartų de- 
šinę. Mat antrasis šaulys buvo toks ilgšis, kad jo alkūnės siekė 
Garpo ausis. 

Per pirmąjį antskrydį bokštelyje sėdėjo šaulys Fauleris. Iki 
karo Fauleris buvo žokėjas. Jis šaudė geriau už Garpą, bet šis vis 
tiek troško patekti į bokštelį. Garpas buvo našlaitis, pamėgo vie- 
natvę ir norėjo pabėgti nuo savo partnerio, kad išvengtų jo alkūnių 
smūgių. Žinoma, Garpas, kaip ir daugelis kitų šaulių, svajojo apie 
penkiasdešimtąją ar panašią užduotį, po kurios jį perkeltų į Antrą- 
ją oro pajėgų armiją — lakūnų mokymo komandą. Iš čia jis galėjo 
išeiti į pensiją Šaulių instruktoriumi. Bet kol Fauleris buvo gyvas, 
Garpas pavydėjo jam atskiros vietos, jo žokėjiškos vienatvės. 

— Tam, kuris dažnai perdžia, ta vieta netinkama, — sakė Fau- 
leris. Jis buvo cinikas, jį nuolat kankino sausas kosulys, o jo šlovė 
tarp karo lauko ligoninės seserų buvo nekokia. 

Fauleris žuvo avarinio nusileidimo ant nedengto kelio metu. 
Lėktuvo važiuoklė įstrigo, nusileidimo mechanizmas pasidarė ne- 
bevaldomas, ir bombonešis pasišokinėdamas nušliuožė pilvu, visu 
svoriu traiškydamas bokštelį, tarsi griūvantis medis vynuogyną. 
Fauleris, sakydavęs, kad labiau pasitiki mašinomis negu žirgais ar 
žmonėmis, sėdėjo susigūžęs neįtrauktame bokštelyje, kai lėktuvas 
nutūpė ant jo. Šoniniai šauliai, taigi ir Garpas, matė bokštelio 
nuolaužas, skriejančias iš po bombonešio pilvo. Eskadrilės vado 
pavaduotojas, nuo žemės iš arčiausiai matęs avariją, privėmė savo 
džipą. Eskadrilės vadui neprireikė laukti, kol apie Faulerio mirtį 
bus oficialiai pranešta, kad galėtų pakeisti jį kitu mažiausiu eskad- 
rilės Šauliu. Smulkutis technikos seržantas Garpas visuomet troš- 
ko būti bokštelio šauliu. Juo tapo 1942 metų rugsėjo mėnesį. 


„Mano motina jautė potraukį detalėms", — rašė Garpas. Kai 
atgabendavo naujų ligonių, Dženė Fylds pirmiausia pasistengdavo 

sužinoti iš gydytojo, kas jiems atsitiko. Po to mintyse klasifikuoda- 
vo: Odiniai, Gyvybiniai Organai, Nesantieji, Žuvusieji. Be to, kad 
geriau įsimintų ligonius ir jų sužeidimus, ji rimuodavo kiekvieno 
pavardę ir traumos pavadinimą. 

Technikos seržantas Garpas buvo mistiškas pacientas. Savo 
trisdešimt penktojo skrydžio virš Prancūzijos metu mažasis bokšto 
šaulys staigiai liovėsi šaudyti. Pilotas pastebėjo, kad bokštelio kul- 
kosvaidžiai tyli, ir pagalvojo, kad į Garpą pataikė. Tik kodėl nesu- 
drebėjo lėktuvas? Pilotas tikėjosi, kad Garpas nelabai nukentėjo. 
Lėktuvui nutūpus, pilotas nuskubėjo perkelti Garpą į medicinos 
motociklo priekabą, kadangi visos greitosios pagalbos mašinos 
buvo užimtos. Jau sėdėdamas priekaboje, mažylis technikos ser- 
žantas ėmė masturbuotis. Priekaba turėjo brezentinį uždangalą, ir 
pilotas skubiai ją užtraukė. Uždangalas buvo su anga, pro kurią gy- 
dytojas, pilotas ir kiti ten buvę galėjo stebėti seržantą Garpą. To- 
kiam mažam žmogui jo varpa atrodė labai didelė. Bet Garpas 
smaukė ją beveik taip pat nemokšiškai kaip mažas vaikas. Ir nė iš 
tolo neprilygo zoologijos sodo beždžionėms. Tačiau kaip bež- 
džionė jis dairėsi iš savo priekabos ir nekalta išraiška spoksojo jį 
stebinčių Žmonių veidus. 

— Garpai! — tarė jam pilotas. Garpo kakta buvo aptaškyta 
krauju, keletas lašų buvo sukrešėję, tačiau iš prilipusios prie viršu- 
galvio pilotės dar sunkėsi kraujas. Neatrodė, kad būtų dar kur nors 
sužeistas. — Garpai! — šūktelėjo pilotas. Metaliniame kupole su 
penkiasdešimtojo kalibro kulkosvaidžiais žiojėjo plyšys: zenitinė 
kulka, pataikiusi į šaulio bokštelį, suskaldė kulkosvaidžio stovą ir 
net rankenas. Garpo rankos nebuvo sužalotos, jos paprasčiausiai 
atrodė neįgudusios masturbuotis. 

— Garpai! — rėkė pilotas. 

— Garpai? — pratarė Garpas, mėgdžiodamas pilotą kaip pa- 
pūga. — Garpai, — tarė Garpas, tarsi tik dabar išmokęs šį žodį. Pi- 
lotas linktelėjo galva, skatindamas jį įsiminti savo pavardę. Garpas 
nusišypsojo. — Garpai, — ištarė jis. Atrodo, jis manė, kad žmonės 
šitaip sveikinasi. Ne „sveikas, sveikas!", o „Garpai, Garpai!" — O 
Jėzau, Garpai, — pasakė pilotas. Visas bokštelio liuko stiklas buvo 
skylėtas ir sueižėjęs. Gydytojas pradengė motociklo priekabos sku- 
duro langelį ir įsispoksojo į Garpo akis. Kažkas joms atsitiko — 
kiekviena savaip sukiojosi. Gydytojas pagalvojo, kad Garpui pa- 

saulis tikriausiai vartaliojasi aukštyn žemyn. Jeigu Garpas išvis dar 
matė. Tuomet nei pilotas, nei gydytojas dar nežinojo, kad aštrios, 
plonytės sprogusio zenitinio sviedinio skeveldrėlės pažeidė Garpo 
akies judinamąjį nervą ir kai kurias kitas smegenų dalis. 

Gydytojas baiminosi, kad žaizda pavojinga, todėl nelietė krau- 
jo prisigėrusios ir prie Garpo galvos prikepusios pilotės, kuri buvo 
taip užsmaukta ant kaktos, kad lietė iššokusį švytintį gumbą, kurį 
jie tik dabar pastebėjo. Vis dairėsi motociklininko, bet jis kažkur 
užlindęs vėmė, todėl gydytojas nusprendė ką nors pasodinti į prie- 
kabą šalia Garpo, 0 pats apžergė motociklą. 

— Garpai, — Garpas, pamėgęs naują savo žodį, kreipėsi į gy- 
dytoją. 

— Garpas, — patvirtino gydytojas. Garpas neatrodė patenkin- 
tas. Baigęs masturbuotis, jis abiem nedidukėm rankom tebelaikė 
įspūdingą sustambėjusią savo varpą. 

— Garpai! — amtelėjo jis. Jo balsas skambėjo džiugiai, o 
kartu buvo nustebęs. Jis pasuko akis į žiūrovus, melsdamas pasau- 
lį, kad šis pakiltų ir nulėktų. Jis nieko nesuvokė. — Garpai? — pa- 
klausė jis abejodamas. 

Pilotas paplekšnojo per petį ir linktelėjo lakūnams ir aerodro- 
mo tarnautojams, tarsi norėdamas pasakyti: „Vyrai, padėkime ser- 
žantui. Tegul jis pasijunta savu". Tie, netekę žado dėl Garpo 
ejakuliacijos, visi kaip vienas pagarbiai šūktelėjo: „Garpai! Gar- 
pai! Garpai!"* — tarsi geranoriškas ruonių choras — idant Garpas 
nurimtų. 

Garpas laimingas linktelėjo galva, tačiau gydytojas ištiesė 
ranką ir sunerimęs jam šnibštelėjo: 

— Nejudink galvos, Garpai, prašau nejudinti galvos. — Garpo 
akys praslydo pro pilotą ir gydytoją, o tie laukė, kol jos sugrįš į 
vietą. 

— Nusiramink, Garpai, — sušnibždėjo pilotas. — Sėdėk neju- 
dėdamas, gerai? 

Garpo veidas spinduliavo romumu. Abiem rankom laikydamas 
glembančią varpą, mažasis seržantas taip išsiviepė, tarsi būtų pa- 
tenkinęs visų norą. 

Anglijoje niekuo nebuvo galima padėti seržantui Garpui. Jis 
galėjo grįžti į Bostoną dar gerokai prieš karo pabaigą. Tuo metu 
tokius reikalus tvarkė kažkoks senatorius. Vieno Bostono laikraš- 

čio redakciniame straipsnyje Jungtinių Amerikos Valstijų jūrų lai- 
vyną kaltino tuo, kad namo siunčia tik tuos sužeistuosius, kurie yra 
kilę iš turtingų ir įžymių šeimų. Norėdamas nutildyti tokias paska- 
las, senatorius pareiškė, kad kiekvienas sunkiai sužeistas turi teisę 
sugrįžti į Ameriką, „net našlaitis gali atlikti tokią kelionę — kaip ir 
kiekvienas“. Kilo šioks toks sambrūzdis, beieškant sužeisto našlai- 
tėlio. Garpo atvejis buvo idealus. 

Technikos seržantas Garpas buvo ne tik našlaitis. Jis buvo 
idiotas, mokantis vienintelį Žodį, todėl nerodė paniekos spaudai. 
Visose išspausdintose nuotraukose šaulys Garpas šypsojosi. 


Kai sukvailėjęs seržantas buvo atgabentas į Bostono Gailestin- 
gumą, Dženei Fylds nelengva buvo priskirti jį kuriai nors kategori- 
jai. Bejėgiškesnis už kūdikį, jis aiškiai buvo Nesantysis, tik ji 
nebuvo tikra, ar jis nėra dar labiau nukentėjęs. 

— Eli, kaip laikomės? — pašnekino ji Garpą, kai jį, išsišiepusį, 
vežė palaton. 

— Garpai! — amtelėjo jis. 

Akies judinamąjį nervą šiek tiek atgaivino, tad dabar akys vei- 
kiau šokinėjo, bet nesivartaliojo, o rankos, apvyniotos marle, buvo 
tarsi su pirštinėm. Jos apdegė per gaisrą, atsitiktinai kilusį trans- 
porto laive, kuriuo jį gabeno čia pat įrengtame ligoninės skyriuje. 
Pamatęs liepsną, Garpas ištiesė į ją rankas ir bloškė sau ant veido, 
todėl nusvilo antakiai. Jis panašus į nuskustą pelėdą, pagalvojo 
Dženė. 

Dėl tų nudegimų Garpas priklausė Odiniams, o kartu buvo 
Nesantysis. Jo rankos buvo taip stipriai sutvarstytos, kad jis nebe- 
galėjo masturbuotis, ką darydavo, kaip buvo rašoma jo ligos istori- 
joje, sėkmingai ir nesidrovėdamas. Jo globėjai baiminosi, kad 
suvaikėjusį šaulį po gaisro apima depresija, nes dabar jis neteko 
vienintelio suaugusiųjų malonumo — bent kol pasveiks rankos. 

Galimas dalykas, kad Garpui buvo pažeisti ir gyvybiniai orga- 
nai. Nemaža skeveldrų pakliuvo galvon, o kai kurios — į tokias 
jautrias vietas, iš kurių neįmanoma pašalinti. Pažeistos seržanto 
Garpo smegenys galėjo pradėti irti. „Mūsų sistema taip išsigimusi, 
kad jos net nereikia deginti zenitine ugnimi", — rašė Garpas. 

Prieš seržantą Garpą ligoninė jau turėjo pacientą su panašiai 
sužeista galva. Keletą mėnesių jis atrodė neblogai, tik kalbėjosi su 

savimi ir retkarčiais prisišlapindavo lovą. O paskui ėmė plikti ir 
nebeįstengė baigti sakinio. Prieš mirtį jam pradėjo augti krūtys. 

Akivaizdūs faktai — šešėliai ir balti ruoželiai rentgeno nuo- 
traukose — rodė, kad šaulys Garpas buvo Žuvusysis. Tačiau medi- 
cinos seseriai Dženei Fylds jis labai patiko. Tas nedidutis, dailus 
vyrukas, buvęs lėktuvo įgulos šaulys, jai atrodė nuoširdus, o jo kaip 
kūdikio poreikiai nekalti. „Garpai!“ — šaukė jis, kai buvo alkanas, 
ir „Garpai?“ — kai jį kas nors stebindavo arba kai jis kreipėsi į 
svetimus. Ką nors atpažinęs, sakydavo paprastai: „Garpai" — be 
klaustuko. Dažniausiai jis darė, ką liepė, tik negalima buvo juo pa- 
sitikėti, nes greitai užmiršdavo ir būdavo arba klusnus lyg šešiame- 
tis, arba smalsus lyg dvimetis vaikas. 

Depresijos, kruopščiai aprašytos jo ligos istorijoje, atrodo, jam 
kildavo tuo pat metu kaip ir erekcijos. Tuomet jis suspausdavo 
vargšę savo sustambėjusią varpą sutvarstytais delnais ir verkdavo. 
Jis verkė, nes per marlę nejautė delnų. Be to, kai ką nors lietė, 
skaudėjo rankas. Tuomet Dženė Fylds ateidavo greta jo pasėdėti. 
Ji kasydavo jam tarpumentes, kol jis atkragindavo savo galvą kaip 
katinas, O ji kalbėdavo draugišku ir švelniu balsu. Dauguma seserų 
tik niurnėdavo savo pacientams — monotoniškai ir abejingai — 
kad šie užmigtų. Dženė žinojo, kad Garpui reikia ne miego. Ji Ži- 
nojo, kad jis yra tik kūdikis, o kad jam nuobodu — reikėjo pramo- 
gos. Ji linksmino jį radiju. Kai kurios programos kėlė Garpui 
liūdesį — ir niekas nežinojo kodėl. Buvo programų, kurios sukel- 
davo Garpui nepaprastą erekciją, o dėl jos atsirasdavo depresija, ir 
taip toliau. Viena programa — tik viena — sukėlė Garpui poliuci- 
ją, kuri taip jį nustebino ir nudžiugino, kad jis po to visuomet no- 
rėjo matyti radiją. Tik Dženė neaptiko tos pačios programos, taigi 
negalėjo jam pakartoti vaidinimo. Ji žinojo, kad jei galėtų surasti 
vargšui Garpui poliuciją sukeliančią programą, jos darbas ir gyve- 
nimas būtų sėkmingesnis. Tačiau... 

Ji liovėsi mokyti Garpą naujų žodžių. Jį maitindama ir matyda- 
ma, kad jam patinka valgis, ji sakė: „Gerai! Ot gerai!" 

— Garpai, — sutikdavo jis. 

O kai jis išspjaudavo valgį ant seilinuko ir susiraukdavo, ji sa- 
kydavo: „Blogai! Tas patiekalas blogas, ar ne?" 

— Garpai! — sugargsėdavo jis. 

Pirmas ženklas, kad Garpas eina prastyn, nemokėjimas ištarti 
„G“. Vieną rytą jis pasisveikino su Džene tik žodžiu „Arpai". 

— Garpai, — ji pataisė tvirtu balsu. — G-arpai. 

— Arpai, — tarė jis. Ir Dženė suprato, kad jo netenka. 

Kasdien jis atrodė vis jaunesnis. Miegodamas mosikavo su- 
spaustais kumščiais, dėliojo lūpas, čiulpė, o jo vokai virpėjo. 
Dženė praleido begalę laiko prie šio kūdikio. Ji žinojo, kad bokšte- 
lio šaulys sapnuoja čiulpiantis krūtį. Kurį laiką galvojo pavogti iš 
gimdymo skyriaus žinduką, bet dabar gimdymo skyriaus vengė — 
ją erzino patyčios („Dženė, Mergelė Marija, vagianti savo kūdikiui 
dirbtinius spenius. Džene, o kas yra tas laimingasis tėvas?“). Ji ste- 
bėjo, kaip seržantas Garpas žinda sapne, ir tikėjosi, kad jis užges 
ramiai: grįš embrioninėn stadijon ir nustos kvėpuoti, jo asmenybė 
suirs, pusė grįš į kiaušinėlių, pusė — į spermos sapnus. Galiausiai 
jis išnyks, daugiau nebebus. 

Beveik taip ir buvo. Žindimas tapo toks godus, kad Garpas, at- 
rodė, nubusdavo kas keturias valandas kaip naujagimis, jis net rėk- 
davo kaip kūdikis, jo veidas parausdavo ir akys paplūsdavo 
ašaromis, bet jis tuoj nurimdavo, išgirdęs radiją ir Dženės balsą. 
Kartą, kai ji kasė jam nugarą, jis sužagsėjo, ir Dženė pravirko. Ji 
sėdėjo ant jo lovos krašto, linkėdama jam greitos neskausmingos 
kelionės atgal į įsčias ir anapus. 

Kad tik išgytų jo rankos, tuomet jis galėtų čiulpti savo pirštą, 
galvojo ji. Kai jis nubusdavo iš naujagimiškų sapnų ištroškęs Žįsti, 
Dženė įkišdavo jam į burną savo pirštą. Nors jis turėjo dantis, nie- 
kuomet jai neįkąsdavo. Ir Dženė vieną naktį pasiūlė jam savo 
krūtį, kurią jis žindo nenuilsdamas. Dženė pagalvojo, kad jeigu ji ir 
toliau jį žindys, jai atsiras pieno: savo įsčiomis ji jautė didelį po- 
traukį — ir motinystės, ir seksualinį. Jausmas buvo toks stiprus, 
kad ji trumpam patikėjo, jog bežindydama šaulį pastos. 

Beveik taip ir buvo. Mat šaulys Garpas buvo ne tik kūdikis. 
Vieną naktį bežindant, Dženė pastebėjo, kad jo varpa pakėlė ant- 
klodę. Sutvarstytomis rankomis jis ėmė negrabiai masturbuotis, 
viauksėdamas iš nevilties ir godžiai rydamas jos krūtį. Tą naktį ji 
šaltu delnu suėmė jo varpą. Garpas liovėsi Žįsti ir tik baksnojo 
krūtį nosimi. 

— Ar, —amtelėjo jis. Jau nebeištardamas raidės „p“. 

Pradžioje „Garpai", paskui „Arpai“, o dabar tik „Ar“. Jai buvo 
aišku, kad jis miršta. Jam liko tik viena balsė ir priebalsė. 

Kai jis baigė, ji pajuto savo delne jo šlapią ir šiltą čiurkšlę. Po 
antklode padvelkė absurdišku šiltadaržio derlingumu, išaugusiu iš 
delno. Galėjai pasėti bet ką — suvešėtų. Dženei Fylds dingtelėjo 
mintis iš Garpo spermos išauginti vaikus. Tokia mintis nedavė ra- 
mybės dvidešimt keturias valandas. 


— Garpai, — sušnibždėjo Dženė. Ji atsisagstė palaidinukę ir 
apnuogino krūtis, kurias visuomet manė esant per dideles. „Gar- 
pai?“ — sušnibždėjo jam į ausį. Jo vokai suvirpėjo, jis atkišo lūpas. 
Juodu gaubė balta marška, slapukų uždanga, kuria jie buvo atitver- 
ti nuo likusios palatos dalies. 

Iš vienos Garpo pusės gulėjo Odinis — liepsnosvaidžio auka, 
visas slidus nuo tepalo, suvystytas į marlę. Jis buvo be vokų, todėl 
atrodė visuomet atsimerkęs, tačiau buvo aklas. Dženė nusispyrė 
tvirtus profesinius batelius, nusimovė baltas kojines, nusimetė vir- 
šutinius drabužius. Palietė pirštu Garpo lūpas. 

Iš kitos Garpo pusės, anapus baltos marškos, gulėjo Gyvybinis 
Organas, pacientas, virstantis Nesančiu. Jis neteko apatinės savo 
žarnyno dalies ir išangės; jį kamavo inkstai, iš proto varė kepenys. 
Jam užeidavo baisūs košmarai, rodėsi, kad jis yra spiriamas šlapin- 
tis ir tuštintis, nors tai daryti jam buvo praeitis. Dabar jis tai darė 
nejausdamas — per žarneles į guminius maišelius. Jis dažnai ai- 
manuodavo, tik ne taip kaip Garpas — jis aimanuodavo stipriais 
žodžiais. 

— Šikti, — kriokdavo jis. 

— Garpai? — šnibždėjo Dženė. Ji iššoko iš savo sijono, nusi- 
movė kelnaites ir nutraukė nuo Garpo paklodę. 

— O Kristau, — tyliai ištarė Odinis, apdegusios jo lūpos buvo 
pūslėtos. 

— Prakeiktas šikimas, — suriko Gyvybinis Organas. 

— Garpai, — tarė Dženė Fylds. Ji paėmė ranka styrančią jo 
varpą ir apžergė jį. 

— Aaa, — ištarė Garpas. Jau nebebuvo ir „r“. Savo džiaugsmą 
ir liūdesį jis reiškė vienu garsu. 

— Aaa, — pasakė jis, kai Dženė įsikišo jį vidun ir atsisėdo ant 
jo visu savo svoriu. 

— Garpai? — paklausė ji. — Puiku, Garpai. 

— Gerai, — patvirtino jis aiškiai. Bet tai buvo vienintelis 
žodis, išsviestas jo sužalotų smegenų. Tai buvo pirmas ir paskutinis 

tikras žodis, kurį Dženė Fylds išgirdo jį tariant. Kai jo varpa įsi- 
tempė ir gyvybinė medžiaga plūstelėjo į Dženę, jis vėl sumykė 
„Aaa“. Paskui užsimerkė ir užmigo. Dženė atkišo jam savo krūtį, 
bet jis buvo nealkanas. 

— Dieve! — sušuko Odinis, labai atsargiai ištardamas raidę 
„d“, nes jo liežuvis buvo irgi apdegęs. 

— Myžti! — suinkštė Gyvybinis Organas. 

Dženė Fylds apiprausė Garpą šiltu vandeniu su muilu. Ji, žino- 
ma, neketino išsiplauti ir neabejojo, kad aktas pavykęs. Ji buvo 
imlesnė už išpurentą žemę ir juto savyje tokią gausią Garpo 
čiurkšlę — lyg iš laistymo žarnos. 

Daugiau ji niekuomet su juo nesantykiavo. Malonumo ji nepa- 
tyrė. Tik retsykiais, kai jis verkdavo, duodavo jam savo krūtį, ta- 
čiau po kelių savaičių jam prapuolė erekcijos. Nuėmus nuo rankų 
bintus, paaiškėjo, kad žaizdos negyja, ir jo rankos vėl buvo subin- 
tuotos. Jis prarado poreikį žįsti. Dženė pagalvojo, kad jo sapnus 
galėtų sapnuoti žuvis. Jai buvo aišku, kad jis vėl atsidūrė įsčiose: 
įsitaisė tarsi embrionas, susiriesdamas lovos viduryje. Tūnojo be 
jokio garso. Vieną rytą Dženei bežiūrint, kaip jis spardosi savo 
silpnom kojom, ji pajuto spyrį savyje. Nors TAM buvo dar per 
anksti, ji žinojo, kad TAI jau kelyje. 

Netrukus Garpas liovėsi spardytis. Jis orą įkvėpdavo plaučiais, 
bet Dženė žinojo, kad tai tik prisitaikymas. Valgyti jis nebenorėjo, 
todėl jį teko maitinti lašeline — taip jis vėl buvo prijungtas prie 
bambagyslės. Dženė laukė paskutinės akimirkos šiek tiek nerimau- 
dama. Ar tai baigsis spermos kova? Ar spermatozoidas pakils ir 
apnuogintas kiaušinėlis lauks mirties? Kaip atsiskirs Garpo siela? 
Tačiau paskutinė akimirka praėjo nepastebėta. Technikos seržan- 
tas Garpas mirė, kai Dženė turėjo laisvą dieną. „O kada dar jis ga- 
lėjo mirti? — rašė Garpas. — Jis pasirinko geriausią progą 
pasprukti nuo mano motinos". 

„Žinoma, aš kažką pajutau, kai jis mirė, — Dženė Fylds rašė 
savo biografijoje. — Tai buvo vienintelis būdas jam išlikti, o 
man — įsitaisyti vaiką. Jei visuomenė sako, kad tai amoralu, ji 
nepripažįsta asmens laisvės". 

Tai buvo 1943 metais. Kai Dženės nėštumas tapo matomas, ji 
neteko darbo. Įvyko tai, ko jos tėvai ir broliai tikėjosi, todėl jie ne- 
nustebo. Dženė taip pat neatgailavo, ji vaikštinėjo patenkinta di- 
džiuliais tėvų būsto Dogs Hed Harbore koridoriais ir jos romumas 

neramino kitus šeimos narius. Dženė buvo laiminga, tačiau, besva- 
jodama apie savo kūdikį, ji niekuomet nepagalvojo apie jo vardą. 

Kai Dženė Fylds pagimdė devynių svarų berniuką, dar buvo 
neparinkusi vardo. Dženės motina paklausė, kokiu vardu norėtų 
pavadinti, bet duktė buvo nenusiteikusi bendrauti. 

— Garpu, — atsakė ji. 

Jos tėvas, tasai avalynės karalius, pagalvojo, kad ji tiesiog gark- 
telėjo, bet motina šnibžtelėjo: 

— Jo vardas bus Garpas. 

— Garpas? — paklausė tėvas. Jis vylėsi tokiu būdu išgauti iš 
jos kūdikio tėvo paslaptį. Dženė nieko nepasakojo. 

— Sužinok, ar čia to tipelio vardas ar pavardė? — pašnibždėjo 
tėvas motinai. 

— Brangioji, ar tai jo vardas? — paklausė motina. 

:Dženė buvo mieguista. 

— Garpas, — ištarė ji. — Tik Garpas. Ir viskas. 

— Manau, kad tai jo pavardė, — atsakė motina tėvui. 

— O koks jo vardas? — pyktelėjo tėvas. 

— Nežinau, — sumurmėjo Dženė. Ji išties nežinojo Garpo 
vardo. 

— Ji nežino net jo vardo! — sušuko tėvas. 

— Brangioji, — pasakė motina. — Juk jis negalėjo būti be 
vardo. 

— Technikos seržantas Garpas, — atsakė Dženė. 

— Prakeiktas kareiva — taip ir maniau! — pareiškė tėvas. 

— Technikos seržantas? — paklausė motina. 

— T.S., — atsakė Dženė Fylds — T.S.Garpas. Toks mano sū- 
naus vardas. — Ir ji užmigo. 

Tėvas buvo įtūžęs: 

— T.S.Garpas! — rėkė jis. — Koks vardas? 

— Tai jo nuosavybė, — vėliau paaiškino jam Dženė. — Tai yra 
jo nuosavas prakeiktas vardas. „Buvo labai malonu lankyti mokyk- 
14 turint tokį vardą, — rašė Garpas. — Mokytojai klausinėdavo, ką 
reiškia tie inicialai. Pradžioje aš atsakydavau, kad tai inicialai, ta- 
čiau jie manimi nepasitikėjo. Geriau paskambinkit mano motinai, 
O ji paaiškins, sakydavau jiems. Ir jie skambindavo, o garbioji Fylds 
dėstydavo jiems šį tą". 

Toks buvo pasaulis, kurį Garpas gavo iš medicinos sesers ir iš 
bokštelio šaulio sėklos — paskutinio jo šūvio. 

Kraujas ir žydrynė 


T.S.Garpas visuomet manė, kad mirs jaunas. „Kaip mano 
tėvas, — rašė jis. — Buvau tikras, kad trumpumas yra mano požy- 
mis. Esu vienintelio šūvio žmogus". 

Nedaug trūko, kad jam būtų tekę augti mergaičių gimnazijoje, 
kur motinai buvo pasiūlytos medicinos sesers pareigos. Tačiau 
Dženė Fylds susivokė, kokią baisingą ateitį jam dovanotų, jeigu ji 
sutiktų, kad jos mažylį Garpą suptų vien moterys. Ji įsivaizdavo, 
koks turėtų būti pirmasis seksualinis jos sūnaus patyrimas — fan- 
tazijos, kurias sukeltų mergaičių skalbyklos vaizdai, kai gimnazis- 
tės išdykaudamos užverstų jos vaiką savo švelnių apatinių drabužių 
kalnais. Tas darbas jai būtų patikęs, tačiau Dženė atmetė pasiūly- 
mą ir įsidarbino didelėje ir garsioje Styringo mokykloje. Čia ji 
dirbo medicinos seserimi, o jai ir jos+Garpui pasiūlytas butas buvo 
mokyklos ligoninės priestate — šaltame, grotuotais kaip kalėjimo 
langais. 

— Nesisielok dėl to, — pasakė jai tėvas. Jis buvo nepatenkin- 
tas, kam ji apskritai ėjo dirbti. Pinigų jie turėjo kaip šieno, ir jam 
būtų labiau patikę, jeigu ji pasislėptų jo šeimos būste Dogs Hed 
Harbore, kol pavainikis jos sūnus užaugs ir išsinešdins. — Jeigu 
vaikas turi bent kiek įgimtos inteligencijos, — sakė tėvas, — ateis 
metas, kai jis vis tiek pradės mokytis Styringe, o kol kas, manau, 
čia geriausia aplinka berniukui. 

„Įgimta inteligencija" — tai buvo vienas iš tų apibūdinimų, ku- 
riais jos tėvas abejodavo dėl Garpo genetinių ištakų. Styringo mo- 
kykla, kurioje mokėsi Dženės tėvas ir broliai, anuo metu buvo tik 
berniukų mokykla. Dženė vylėsi, jeigu ji įstengs čia gyventi viena 
visą laiką, kol mokysis Garpas, ji padarys savo sūnui viską, ką gali. 
„Kad atsilygintum jam, paliktam be tėvo", — paaiškino jos tėvas. 

„Keista, — rašė Garpas, — kad mano motina, tiek pažinojusi 

save, kad suprastų nenorinti gyventi su vyru, galiausiai apsigyveno 
su aštuoniais šimtais berniukų". 

Taigi jaunasis Garpas augo, gyvendamas su savo motina Sty- 
ringo mokyklos ligoninės priestate. Tik jis nebuvo laikomas „mo- 
kytojų vaiku“, kaip mokiniai vadindavo visus nepilnamečius 
mokyklos darbuotojų vaikus. Mokyklos medicinos sesuo buvo ne 
tos Kategorijos. Maža to, Dženė nemanė, kad ji turėtų išsigalvoti 
mitą apie Garpo tėvą ir savo vedybų istoriją. Ji buvo Fylds, tai ji 
pabrėždavo. O jos sūnus buvo Garpas. Ir tai ji pabrėždavo, sakyda- 
ma jo pavardę. „Tai yra jo pavardė", — sakė ji. 

Ir kiekvienam buvo aišku, apie ką eina kalba. Į tokias manieras 
Styringo mokyklos visuomenė žiūrėjo atlaidžiai ir jas priėmė. 
Dženė Fylds stokojo ironijos. Garpas rašė, kad jo motina „niekuo- 
met nebuvo arogantiška savo noru — ji buvo priversta būti pasipū- 
tusia". Styringo mokyklos draugija palankiai žiūrėjo į išdidumą, tik 
jai atrodė, kad Dženė Fylds didžiuojasi savo pavainikiu. 

Dženė ne tik didžiavosi Garpu — ji ypač buvo patenkinta tuo, 
kaip jį įsigijo. Kol kas pasaulis šio būdo nežinojo. Dženė nepaskel- 
bė savo autobiografijos — net nepradėjo jos rašyti. Ji laukė, kol 
Garpas paaugs ir galės suprasti tą istoriją. 

O istorija, anot Garpo, tokia, kokią Dženė papasakotų kiek- 
vienam, kas drįstų išklausyti. Ji atsiskleidė trimis sakiniais. 

1. Garpo tėvas buvo kareivis. 

2. Jis žuvo kare. 

3, Kas turėjo laiko vedyboms per karą? 

Istorija konkreti, podraug slaptinga ir aiškinama romantiškai. 
Galop faktai rodė, kad berniuko tėvas galėjo būti karo didvyris. 
Galima buvo įsivaizduoti lemtingos meilės nuotykį. Medicinos 
sesuo Fylds — karo lauko ligoninės sesuo. Ji įsimyli „fronte“. O 
Garpo tėvas pajunta privaląs atlikti paskutiniąją misiją „Žmoni- 
jai". Bet Dženė neigė tokią melodramą. Ji atrodė pernelyg paten- 
kinta vienatve ir niekuomet nekalbėjo apie savo praeitį. Ir 
nepramogavo, buvo visiškai atsidavusi mažyliui Garpui ir medici- 
nos sesers darbui. 

Fyldsų pavardę žinojo Styringo mokykla. Avalynės karalius 
buvo dosnus absolventas, todėl net manyta, kad jis gali tapti mo- 
kyklos globos tarybos nariu. Jis buvo ne seniausias ir ne mažiausias 
Naujosios Anglijos piniguočius, o jo žmona, Dženės motina, kilusi 

iš Bostono senbuvių Vyksų, ko gero, buvo dar geriau žinoma Sty- 
ringe. Kai kurie vyresnieji dėstytojai dar prisiminė savo mokinius, 
bet Styringo mokyklai neatrodė, kad Dženė Fylds būtų paveldėjusi 
gerąsias savybes. Taip, ji buvo išvaizdi — tai jie pripažino, bet ji 
buvo paprasta: vilkėjo medicinos sesers uniformą, nors galėjo 
rengtis puošniai. O tas užsidegimas medicinos sesers darbui, ku- 
riuo ji irgi, regis, be saiko didžiavosi, buvo keistas. Tokia profesija 
buvo per menka Fyldsams ir Vyksams. 

Dženė bendravo su kitais žmonėmis savotiškai ir negrakščiai. 
Dėl to kitiems buvo nepatogu. Ji labai daug skaitė ir nuolat knai- 
siojosi Styringo bibliotekoje: knygą, kurios kam nors prireikdavo, 
visuomet buvo paėmusi medicinos sesuo Fylds. Jai paskambinus, ji 
atsiliepdavo mandagiai ir dažnai pasiūlydavo pati atnešti knygą 
tam, kas jos pageidauja. Ji skaitė greitai, bet neturėjo ką pasakyti. 
Mokykloje ją laikė keistuole — kam ji išvis skaito? 

Dar keistesnis buvo pamokų lankymas laisvalaikiu. Styringo 
mokyklos nuostatuose buvo parašyta, kad jos tarnautojai, jų vyrai 
ir žmonos laisvu nuo darbo laiku gali mokytis bet kurio dalyko, 
gavę dėstytojo leidimą. Tad kas galėjo išvaryti medicinos seserį iš 
pamokos apie Elžbietos arba Viktorijos laikų romaną, apie Rusi- 
jos istoriją iki 1917 metų, apie genetikos įvadą, apie Vakarų civili- 
zacijas? Per metus Dženė Fylds nužygiavo nuo Cezario iki 
Eisenhoverio, per Liuterį, Leniną, Erazmą Roterdamietį, Froidą, 
Rembrantą, chromosomas ir van Gogą, nuo Stikso iki Temzės, 
nuo Homero iki Virdžinijos Vulf, nuo Atėnų iki Osvencimo — ir 
niekuomet nepratarė nė žodžio. Ji buvo vienintelė moteris tose pa- 
mokose. Dženė vilkėdavo balta uniforma ir klausydavosi taip ty- 
liai, kad berniukai ir mokytojas pamiršdavo ją ir atsipalaiduodavo. 
Jiems tai buvo tik mokymasis, O ji sėdėdavo susikaupusi, balta ir 
tyli visa ko liudininkė, galimas dalykas, nieko nevertindama, o gal 
ir smerkdama. 

Ji lavinosi, nes laikas atėjo. Tik jos motyvai buvo ne savanau- 
diški: Dženė Fylds tyrė, ar Styringo mokykla tinkama jos sūnui. 
Kai Garpas bus mokyklinio amžiaus, ji duos jam daugybę pata- 
rimų — ji Žinos kiekvieno departamento mirtingumą, kuris iš 
dėstomų dalykų yra nuobodybė, o kurio mokytis — malonu. 

Knygos griūte griuvo iš jos mažyčio butuko ligoninės priestate. 
Dešimt metų ji praleido Styringo mokykloje, kol perprato, kad 

knygynas duoda knygas mokyklos dėstytojams ir kitam personalui 
su 10 procentų nuolaida (knygynas šito jai nepasiūlė). Dženė 
širdo. Ji buvo dosni, knygų niekam negailėdavo — galiausiai jų pri- 
dėliojo kiekviename niūrokos ligoninės pastato kambaryje. Kny- 
gos nebetilpo lentynose ir išsiveržė į ligoninę, į laukiamąjį, į 
rentgeno kabinetą, iš pradžių nustelbdamos, 0 paskui išstumdamos 
laikraščius ir žurnalus. 

Styringo mokyklos ligoniai suvokė, kad Styringas — svarbi 
vieta, o ne kokia nors eilinė ligoninė, prigrūsta lengvo skaitalo ir 
vidutiniškų romanpalaikių. Laukdamas, kol gydytojas apžiūrės, ga- 
lėjai pasklaidyti „Viduramžių sunykimą", o laukdamas laboratori- 
nių tyrimų analizės, galėjai paprašyti sesers neįkainojamo genetikos 
vadovėlio „Vaisinės žiedmusės". Jeigu sunkiai sergi arba tenka ilgai 
kiurksoti ligoninėje, visuomet rasi „Užburto kalno" egzempliorių. 
Berniuko su sulaužyta koja ir apskritai kiekvieno su sportine trau- 
ma čia laukė teigiami herojai ir patrauklūs jų nuotykiai — Konra- 
das ir Melvilis vietoj „Iliustruoto sporto“, o vietoj „Taim“" ir 
„Niūsvyk“ — Dikensas, Hemingvėjus ir Tvenas. Styringas literatū- 
ros mylėtojui tikras orgazmas! Pagaliau atsirado ligoninė, kur yra 
ką paskaityti. 

Dženei prastūmus Styringe dvylika metų, mokyklos bibliotėki- 
ninkai, jiems neradus reikiamos prašomos knygos, įprato sakyti: 
„Galbūt ją turi ligoninė". 

Ir knygynas, kurią nors knygą pardavęs, rekomendavo: „Ligo- 
ninėje jūs paieškokite sesers Fylds, ji gali turėti". 

Ir Dženė, išgirdusi pageidavimą, raukė kaktą ir sakė: „Manau, 
kad ji yra dvidešimt šeštame priestate, tik ją skaito Makartis. Jis 
serga gripu. Kai baigs skaityti, tikriausiai duos jums". Bet ji galėjo 
ir taip sakyti: „Paskutinį kartą mačiau ją vibracinėje vonioje. Gali 
būti sudrėkusi, ypač pirmieji puslapiai". 

Kokį poveikį darė Dženė Styringui, sunku pasakyti, bet ji ir to- 
liau siuto, kad dešimt metų biblioteka nusukinėjo 10 procentų. 
„Mano motina išlaikė tą knygyną, — rašė Garpas. — Niekuomet 
Styringe niekas tiek neskaitė". 


Kai Garpui suėjo dveji metai, Styringo mokykla pasiūlė Dže- 


nei sudaryti trejiems metams sutartį: visi žinojo, kad ji gera medi- 
cinos sesuo, O tas jos priešiškumas... Jis dar nebuvo įkyrėjęs. Bet 

jos vaikas buvo normalus. Kiek tamsesnio ir gelsvesnio gymio negu 
dauguma vaikų. Ir kiek pilnokas. Apvalainas lyg eskimas. Jaunes- 
nieji dėstytojai, ką tik grįžę iš karo, sakydavo, kad vaikas primenąs 
bombą. Bet ir pavainikiai vaikai yra vaikai. 

Dženė pasirašė trimetę sutartį. Ji mokėsi, tobulinosi ir grindė 
Garpui Styringe kelią. Jos tėvas sakė, kad Styringo mokykla gali 
duoti „aukšto lygio išsilavinimą". Dženė norėjo pati įsitikinti. 

Kai Garpui suėjo penkeri metai, Dženė tapo vyriausiąja seseri- 
mi. Sunku rasti jauną, veiklią seserį, pakenčiančią berniukų šėls- 
mą, ir kuri dar gyventų mokyklos teritorijoje. Dženė atrodė patenkinta, 
galinti likti savo sparne — ligoninės priestate. Ji daugeliui tapo moti- 
na: kėlėsi naktį, kai kuris nors berniukas apsivemdavo, sukuldavo 
stiklinę ar jodavo savo lova ir rengdavo gladiatorių kautynes. 

Su priestatu ligoninę jungė požeminis tunelis. Juo galėjo pra- 
važiuoti lova. Išdykėliai kartais žaisdavo tunelyje rutulį, ir triukš- 
mas pasiekdavo Dženę ir Garpą atokiausiame jų sparne. 

Kai Garpui suėjo penkeri metai ir jo motina buvo paskirta vy- 
riausiąja seserimi, Styringo mokyklos bendruomenė pastebėjo, kad 
berniukas yra keistokas. Jo galva glotni, tamsi, drėgna (kaip ruo- 
nio), o kūnas suręstas taip tvirtai, kad daugelis ėmė plakti liežu- 
viais apie jo genus. Jo temperamentas buvo kaip motinos: 
ryžtingas, niūrokas, santūrus ir budrus. Jis buvo nedidukas, tačiau 
brandus, ir jo ramybė kiek glumino. Kaip žvėris stovėjo ant žemės. 
Kitos motinos su nerimu pastebėjo, kad šis vaikas gali bet kur užsi- 
kabaroti. Džiunglių lynai, siūbuojantys stiebai, statūs nuolydžiai, 
aukštos stadiono tribūnos... Garpui — nė motais. 


Kartą, po vakarienės, Dženė jo nerado. Garpas bastydavosi po 
ligoninę ir priestatą, plepėjo su berniukais, ir Dženė pasigedusi jį 
prisišaukdavo vidaus telefonu: „Garpai, namo!" -- sakė ji. Dženė 
jam išaiškino, į kuriuos kambarius negalima užeiti, kas serga uŽ- 
krečiama liga, kurie berniukai negaluoja ir nori būti vieni. Garpui 
patiko sportinės traumos; jis mėgo žiūrėti gipso tvarsčius ir banda- 
žus, ir pastatęs ausis klausėsi pasakojimų apie traumas. Jis buvo 
laimingas, pasitarnaudamas ligoniams perduodamas žinias, pavog- 
damas jiems maisto. Bet tą vakarą Garpas neatsiliepė šaukiamas 
„Garpai, namo!" Vidaus telefono balsas pasiekė visus ligoninės 
priestato kambarius, net ir tuos, kur Garpui buvo pasakyta nekelti 

kojos -- laboratoriją, operacinę ir rentgeno kabinetą. Garpas neiš- 
girdo šaukimo, ir Dženė suprato: kažkas atsitiko. Kartu su sveikes- 
niais pacientais puolė ieškoti. 

Buvo ankstyvo pavasario vakaras. Keli berniukai, išėję laukan, 
naršė drėgnus krūmus ir automobilių stovėjimo aikštelę. Kiti šmi- 
rinėjo po tamsias pakampes. Pirmą kartą Dženė pajuto baimę. Ji 
patikrino nešvarių skalbinių angą, slidų vamzdį, kuris per keturis 
aukštus leidosi žemyn į rūsį (Garpui buvo uždrausta net mėtyti į jį 
skalbinius). Apačioje, kur vamzdis prakerta lubas, bolavo tik skal- 
biniai. Ji apžiūrėjo katilinę ir įkaitusią vandens šildymo krosnį, 
Garpo nėra. Ji patikrino laiptų narvelius — Garpo nebuvo. Ją 
suėmė neapsakoma baimė, kad mažylis tapo paslaptingo seksuali- 
nio maniako auka. Mat ligoninėje buvo tiek berniukų, kad Dženė 
jų visų nesuvaikė, tuo labiau negalėjo žinoti jų seksualinių polin- 
kių. Čia buvo traumuotų sportininkų, plaukikų, kurie šokdavo į 
vandenį vos sniegui nutirpus... 

Vienas iš tokių — Hetvėjus. Dabar jis Dženei skambino iš 
savo kambario. Hetvėjus buvo lakroso žaidėjas, susižeidęs kelio 
raištį. Sugipsuotas ir gavęs leidimą vaikščioti su ramentais, Hetvė- 
jus išėjo per lietų į lauką ir paslydo ant marmurinių laiptų. Krisda- 
mas susilaužė ir kitą koją. Dabar Hetvėjus tysojo ketvirtame 
aukšte, savo lovoje, sugipsuotomis ilgomis kojomis ir glostė kaulė- 
tomis rankomis lakroso lazdą. Jį paguldė atskirai, kadangi turėjo 
nepakenčiamą įprotį — trankyti į sieną lakroso kamuoliuką, kurį 
pagavęs, lakroso lazdos tinkleliu vėl šveisdavo į sieną. Dženė galė- 
jo jam neleisti, bet ji turėjo sūnų ir suprato berniukų poreikius. 
Hetvėjui tebuvo septyniolika metų. 

Tik ją erzino Hetvėjaus nevikrumas. Jis nuolat pameta kamuo- 
Iį! Ji tyčia įkurdino jį kitur, kad kiti pacientai nesiskųstų, bet vos 
jis pamesdavo kamuoliuką, tuoj kam nors skambindavo ir prašyda- 
vo paduoti. Dženė keturis aukštus užkopė taip sparčiai, kad į Het- 
vėjaus kambarį įžengė be kvapo ir įsiutusi. 

— Aš žinau, kad tau svarbu žaisti, — pasakė ji, — bet dabar 
prapuolė Garpas. 

Hetvėjus visuomet buvo gerai nusiteikęs, lėto mąstymo ir ant 
kaktos krentančiais rusvais plaukais. Dėl to nesimatė jo blausių 
akių. 

Jis buvo įpratęs krestelti atgal galvą — ar kad atmestų nuo 

akių plaukus, ar kad buvo toks aukštas, jog žiūrint į Hetvėjų matė- 
si jo plačios šnervės. 

— Panele Fylds? — ištarė jis. Dženė pastebėjo, kad jis neturi 
rankose lazdos. 

— Ko tau, Hetvėjau? — paklausė Dženė. — Atsiprašau, 
skubu, prapuolė Garpas. Ieškau Garpo. 

— A, — ištarė Hetvėjus. Jis pasidairė po kambarį — galbūt 
Garpo, bet taip, tarsi paprašytas peleninę paduoti. — Atsipra- 
šau, — murmtelėjo. — Mielai jums padėčiau jo ieškoti. — Jis 
pažvelgė į sugipsuotas savo kojas. 

Dženė pabaksnojo į sugipsuotą jo kelį, tarsi belsdama į duris, 
už kurių kažkas miegotų. 

— Nesuk galvos, — tarė ji. Laukė, kol jis pasakys savo pagei- 
davimą, tačiau Hetvėjus atrodo užmiršo jai skambinęs. — Hetvė- 
jus? — paklausė ji ir vėl pabeldė į jo koją, lyg norėtų sužinoti, ar yra 
kas nors namuose. — Ko tu norėjai? Ar pametei savo kamuolį? 

— Ne, — atsakė jis. — Aš pamečiau savo lazdą. — Juodu abu 
pasižvalgė po kambarį. — Buvau užsnūdęs, — tarė jis, — nubudęs 
neradau. 

Dženė galvojo apie Meklerį, tą pabaisą iš antrojo aukšto. Mek- 
leris buvo aštrialiežuvis, guvaus proto bernaitis ir kiekvieną mėne- 
sį bent keturias dienas praleisdavo ligoninėje. Šešiolikos metų — 
užkietėjęs rūkalius ir daugelio išspausdintų moksleivių rašinių au- 
torius, o porą kartų laimėjo klasikinės literatūros kasmetinį prizą. 
Mekleris niekino valgyklos patiekalus, gyvas buvo kava ir sumušti- 
niais su kiaušiniu, kuriuos kirsdavo Basterio užkandinėje — ir čia 
jis parašė daugelį ilgokų, bet talentingų savo rašinių. Kaskart gai- 
velėdamasis ligoninėje nuo fizinio ir psichinio nusialinimo, Mekle- 
ris prisigalvodavo bjaurių pokštų, tik Dženė negalėdavo įrodyti, 
kad čia jo šelmystės. 

Kartą laborantams buvo atsiųstas virdulys su virtais buožgal- 
viais, ir šie pasiskundė arbata, trenkiančia žuvim. Kitą kartą Dženė 
rado ant savo kambario durų rankenos užtemptą prezervatyvą, pri- 
pildytą kiaušinio baltymo, ir buvo tikra, kad tai Meklerio išdaiga. 
Ji žinojo, kad tai kiaušinio baltymas, nes savo krepšelyje rado kiau- 
šinio lukštų. Ji neabejojo, kad Mekleris prieš keletą metų per vėja- 
raupių epidemiją pakurstė trečiojo ligoninės aukšto berniukus 

masturbuotis, ir šie su pilna sauja šiltų išskyrų bildėjo į ligoninės 
laboratoriją pasitikrinti, ar kartais nėra bevaisiai. 

Tik Mekleris galėjo prakirpti skylę lakroso lazdos tinklelyje ir 
palikti netinkamą naudoti lazdą miegančiojo Hetvėjaus rankose. 

— Kertu lažybų, kad Garpas turi savo lazdą, — pasakė 
Dženė. — Suradę Garpą, rasime ir tavo lazdą. — Šimtąjį kartą ji 
atsispyrė pagundai ištiesti ranką ir nubraukti plaukų sruogą, kuri 
buvo uždengusi vieną akį, tačiau tik švelniai spustelėjo didžiulius 
kyšančius iš gipso jo kojų pirštus. 

Garpas norėjo žaisti lakrosą. Kur jis galėjo dingti? — mąstė 
Dženė. Lauke jau tamsu, pamestų kamuolį. Vienintelė vieta, kur 
jis negirdėjo šaukiamas vidaus telefonu, buvo požeminis tunelis 
tarp priestato ir ligoninės — puiki vieta kamuoliu žaisti. Dženė 
ten yra buvusi — kartą po vidurnakčio nutraukė rungtynes. Ji nusi- 
leido liftu tiesiai požemin. Mielas Hetvėjau, — galvojo ji. — Gar- 
pas blogesnis už jį užaugs. O gal geresnis? 

Nors lėtai, vis dėlto Hetvėjus mąstė. Tikriausiai mažyliui Gar- 
pui nieko blogo neatsitiko, nuoširdžiai norėjo atsikelti ir padėti 
ieškot vaiko. Garpas buvo dažnas svečias Hetvėjaus kambaryje. 
Sužeistą, sugipsuotom kojom sportininką — retai pamatysi. Het- 
vėjus leisdavo Garpui išpaišyti visas savo gipsines kojas; tarp jo bi- 
čiulių autografų Garpas pripiešė veidų ir pabaisų. Hetvėjus vėl 
pasižiūrėjo į piešinius ant gipso, ir jį suėmė nerimas. Tarp šlaunų 
išvydo lakroso kamuolį, kurio nejautė per gipsą. Jis gulėjo ten, lyg 
būtų paties Hetvėjaus kiaušinis, laikomas šiltai. Kaip Garpas gali 
žaisti lakrosą be kamuolio? 

Hetvėjus išgirdo balandžius ir suprato, kad Garpas nežaidžia 
lakroso. Balandžiai! — staiga jis prisiminė. Hetvėjus skundės dėl 
jų berniukui. Balandžiai burkavimu ir brazdėjimu po pakraige 
trukdė Hetvėjui miegoti. Jie trukdė visiems Styringo mokyklos 
mokiniams — balandžiai viešpatavo. Technikai daugelį pastogių ir 
kitų balandžių tupyklų užtvėrė tinklais, bet paukščiai nakvojo van- 
dens nutekėjimo latakuose, susirasdavo nišų po stogais ir tūpė ant 
senos gumbuotos gebenės. Neįmanoma jų išvyti. Hetvėjus stačiai 
jų nekentė! Jis prasitarė Garpui, kad jei turėtų bent vieną sveiką 
koją, juos sutvarkytų. 

— Kaip? — paklausė Garpas. 

— Jie nemėgsta skraidyti naktį, — paaiškino berniukui. Apie 

balandžių įpročius jis sužinojo iš antrojo biologijos kurso; Dženė 
Fylds irgi jį išklausė. — Užlipčiau naktį ant stogo, — paaiškino 
Garpui Hetvėjus, — lipčiau, kai nelytų, ir išgaudyčiau juos nuo la- 
tako. Jie nieko kito nedaro, tik burkuoja ir šika. 

— Bet kaip tu juos pagautum? — paklausė Garpas. 

Hetvėjus pamosavo lakroso lazda. 

— Su savo lakroso lazda pagaučiau juos lengvai. 

Hetvėjus prisiminė, kaip Garpas jam nusišypsojo — dideliam 
vaikinui ir jo gipsams. Hetvėjus žvilgterėjo pro langą: išties jau 
tamsu ir nelyja. Hetvėjus nuspaudė savo skambutį. 

— Garpai! — sušuko jis. — O, Viešpatie! — Jis laikė pirštą 
ant skambučio mygtuko ir neatleido jo. 

Dženė Fylds, pamačiusi įsižiebusią ketvirtojo aukšto lemputę, 
galėjo pamanyti: Garpas atnešė Hetvėjui lakroso įrankius. Koks 
geras vaikas, dingtelėjo jai, ir ji vėl nuvažiavo liftu aukštyn, į ket- 
virtą aukšą. Girgždančiais medicinos sesers bateliais ji nubėgo į 
Hetvėjaus kambarį. Jo rankose buvo lakroso kamuolys. Vienintelė 
jo akis buvo išsigandusi. 

— Jis ant stogo, — pasakė Hetvėjus. 

— Ant stogo! 

— Gaudo balandžius su mano lakroso lazda, — ištarė Hetvėjus. 


Suaugęs vyras iš ketvirtojo aukšto gaisrininkų aikštelės galėjo 
ranka pasiekti kitą lietaus latako kraštą. Latakų valyti buvo siun- 
čiami aukšti vyrai, mažiukai skųsdavosi pasiekią tik latako viduje 
nugaišusius balandžius, apipuvusias voveres ir dar nežinia kokią 
šlykštynę. Bet aukšti vyrai galėjo iš gaisrininkų aikštelės net Žvilg- 
terėti į lataką. Tik paskui kišti ranką. Latakai buvo platūs ir gilūs 
kaip kiaulių loviai, tik ne tokie tvirti. Jie buvo seni. Anuomet Sty- 
ringo mokykloje viskas buvo sena. 
 Dženė Fylds iš ketvirtojo aukšto gaisrininkų aikštelės pasiekė 
lataką tik pirštų galais; ji nematė stataus šiferinio stogo — buvo 
tamsu ir ūkanota — ji nematė netgi latako apačios. Tuo labiau 
Garpo. 

— Garpai? — sukuždėjo ji. Girdėjo, kaip iš apačios, iš krūmų 
ir automobilių aikštelės keli berniukai irgi šaukė. — Garpai! — su- 
šuko ji garsiau. 

— Mama? — paklausė jis, išgąsdindamas ją, nors tai buvo tik 


39 


kuždesys. Jo balsas pasigirdo arti, galima jį pasiekti, pamanė ji, bet 
Garpo nematė. Mėnulio šviesoje ji išvydo tinklelį ant lakroso 1az- 
dos — tarsi keisto naktinio gyvūno plėvėtą leteną; lazda kyšojo iš 
už latako beveik virš jos. Ištiesusi ranką, užčiuopė Garpo koją ir 
išsigando: koja buvo įsmukusi į lataką iki šlaunies, kelnės suplėšy- 
tos. Kita koja karojo nuo stataus šiferinio stogo. Latake Garpas 
gulėjo kniūpsčias. 

Pralaužęs lataką, itin neišsigando, nerėkė, tik suprato, kad 10- 
velis kiaurai rūdžių praėstas ir gali tuoj nugarmėti. Garpas pagal- 
vojo, kad nuo jo balso gali net stogas nuvažiuoti. Jis gulėjo 
priglaudęs skruostą prie latako ir pro siaurą rūdžių praėstą plyšį 
žiūrėjo, kaip berniukai ieško jo automobilių aikštelėje ir krūmuo- 
se. Lakroso lazda, kuria jis buvo pagavęs balandį, persisvėrė per 1a- 
tako kraštą ir balandis išlėkė. 

Bet toli nenuskrido. Susigūžė latake ir ėmė kvailai burkuoti. 
Dženė suprato, kad Garpas negalėjo patekti į lataką iš gaisrininkų 
aikštelės, ir pašiurpo pagalvojusi, kad jis turėjo su lakroso lazda 
rankoje užsiropšti ant stogo nuo gebenės. Ji laikė jo koją labai 
stipriai, šilta blauzda buvo lipni nuo kraujo, bet smarkiai nesužeis- 
ta. Reikės suleisti vaistų nuo stabligės, — pagalvojo Dženė. Krau- 
jas buvo veik sukrešėjęs. Žaizdos siūti galbūt nereikės. Bet kaip jį 
nukelti? Apatinių aukštų langų šviesoje mirgėjo krūmai, geltonos 
gėlės atrodė it dujų liepsnelės. 

— Mama? — paklausė Garpas. 

— Taip, laikau tave. 

— Nepaleisk. 

— Okay, — atsakė ji. Nuo jos balso atitrūko dar gabalėlis 
latako. 

— Mama, — pasakė Garpas. 

— Nesijaudink, — pasakė Dženė. Ji pagalvojo, gal geriau 
timptelėti jį žemyn ir ištraukti pro surūdijusį lataką. Bet jei visas 
latakas atitrūks nuo stogo? Dženė įsivaizdavo abu krentančius nuo 
gaisrininkų aikštelės. Tačiau žinojo, kad dabar niekas neužlips ant 
latako ir neištrauks vaiko. Latakas galėjo atlaikyti penkiametį, bet 
ne suaugusį. Dženė pajuto nepaleisianti Garpo kojos, kol kas nors 
ateis pagalbon. 

Naujoji medicinos sesuo, panelė Kryn, pirmoji pastebėjo 
juodu ant žemės ir nubėgo vidun pašaukti dekaną Bodžerį. Seselė 

Kryn pagalvojo apie dekano Bodžerio juodos mašinos prožekto- 
rių. Nepaisydamas aplinkos tvarkytojų, skundų, Bodžeris vakarais, 
ieškodamas berniukų, važinėdavo pėsčiųjų takais ir per minkštas 
vejas, kiaurai peršviesdamas prožektoriumi krūmus ir išbaidyda- 
mas besimylinčius. 

Seselė Kryn pašaukė ir gydytoją Pelą, kritiškais atvejais ji prisi- 
mindavo ryžtingus žmones. Tik nepagalvojo apie gaisrininkus, o 
Dženei apie juos dingtelėjo mintis, tik bijojo, kad jie gali susivėlin- 
ti, ir latakas neatlaikys. Bus blogiausia, jeigu ji leis jiems vadovauti 
ir gaisrininkai privers ją paleist Garpo koją. 

Dženė įsispoksojo į Garpo permirkusį sportbatį, apšviestą aki- 
nančio dekano Bodžerio prožektoriaus. Sviesa glumino balan- 
džius, matyt, jų burkavimas ir braižymas nagais buvo klaikus. 

Apačioje po veją ir aplink Bodžerio automobilį zujo berniukai 
baltais ligoninės drabužiais, jie šėlo iš susijaudinimo, o gal nuo de- 
kano Bodžerio griežtų įsakymų bėgti ten ir šen, atnešti tą ir aną. 
Bodžeris juos vadino vyrais. 

— Vyrai, paklokime eilę čiužinių. Žaibiškai! — įsakė jis. Kol 
nebuvo paskirtas dekanu, dvidešimt metų jis mokė Styringe vokie- 
čių kalbos; dabar jo komandos skambėjo tarsi automato papliupo- 
mis asmenuojami vokiečių veiksmažodžiai. 

„Vyrai“ patiesė čiužinius ir įsispoksojo pro ažūrinius gaisrinin- 
kų aikštelės laiptus į prožektoriaus apšviestą nuostabiai baltą Dže- 
nės uniformą. Vienas berniukas atsistojo prie pat pastato, po 
gaisrininkų aikštele, ir apšviestų Dženės kojų po sijonu vaizdas tu- 
rėjo jį tiesiog apakinti, nes jis, atrodė, pamiršo visą nelaimę ir tik 
stovėjo užsižiopsojęs. 

— Švarcai, — suriko jam dekanas Bodžeris, tačiau berniukas 
buvo vardu Verneris, tad jis stovėjo lyg niekur nieko. Bodžeris jam 
bakstelėjo ir pasakė: 

— Šmitai, dar atnešk čiužinių! 

Latako ar lapo atplaišėlė pateko Dženei į akį, todėl ji, kad ne- 
prarastų pusiausvyros, atsistojo plačiai pražergtomis kojomis. Kai 
latakas nulūžo, balandis, kurį Garpas buvo sugavęs, nervingai 
purptelėjo aukštyn. Dženė nustėro: mat balandis trukdė jai aiškiai 
matyti, todėl jai pasirodė, kad krenta Garpas, bet tuoj pat ji nusi- 
ramino, — juk ji tebelaiko Garpo koją. Nuo smūgio, kurį ji gavo, 
kai ant jos užkrito latako gabalas, o jame Garpas, ji tūptelėjo, o 

paskui pargriuvo šonu gaisrininkų aikštelėje. Ir tik tuomet, kai su- 
vokė, kad juodu abu yra saugūs, Dženė paleido jo koją. Mėlynė, 
beveik tikslus jos pirštų antspaudas, savaitę išsilaikys ant jo blauzdos. 

Nuo žemės scena atrodė kaip visiška sumaištis. Dekanas Bo- 
džeris išvydo virš savęs spurdančius kūnus, išgirdo lūžtant lataką, 
matė drimbančią seserį Fylds. Jis matė krentantį į tamsą trijų pėdų 
latako gabalą, bet nematė vaiko. Jis dar matė kažką, lyg balandį, 
skrodžiantį prožektoriaus šviesą. Apakintas balandis trenkėsi į ge- 
ležinės gaisrininkų aikštelės kampą ir užsimušė. Apsisiautęs savo 
sparnais, sukdamasis, jis smigo žemyn kaip subliuškęs futbolo ka- 
muolys ir nudribo toli nuo čiužinių. Dekanas matė krentantį 
paukštį ir palaikė jį vaiku. 

Dekanas Bodžeris šiaip jau buvo vyras drąsus ir tvirtas, griež- 
tas keturių vaikų tėvas. Jis tikėjosi galįs pagauti krentantį vaiką, 
nes širdies gilumoje buvo tokiam atvejui pasirengęs ir jo tikėjosi. 
Dekanas Bodžeris -buvo trumpaplaukis, raumeningas ir keistai pro- 
porcingas kaip buldogas. Kaip toji šunų veislė, jis buvo mažų, parau- 
dusių, truputį šnairuojančių, kaip kiaulės, akių. Jis metėsi pirmyn, 
išskėtęs didžiules rankas, akimis sekdamas krentantį balandį. 

— Aš laikau tave, sūnau, — suriko Bodžeris, išgąsdindamas 
berniukus, kurie nieko panašaus iš jo nesitikėjo. 

Dekanas Bodžeris puolė prie balandžio, kuris taip trenkėsi 
jam į krūtinę, kad dekanas susverdėjo ir pargriuvo aukštielninkas. 
Jam užėmė kvapą, sugurintą balandį, kurio snapas buvo įsirėmęs 
jam į smakrą, jis tebelaikė apglėbęs. Kažkuris berniukas nukreipė 
prožektorių tiesiai į dekaną. Kai Bodžeris pamatė, kad spaudžia 
prie krūtinės negyvą balandį, sviedė jį per žiopsančių berniukų gal- 
vas parkingo link. 

Ligoninės priimamajame buvo didelis sambrūzdis. Daktaras 
Pelas ėmėsi mažylio Garpo kojos — ji buvo apdraskyta, bet žaizda 
negili, tereikėjo ją išvalyti ir aptvarstyti. Seselė Kryn suleido ber- 
niukui vaistų nuo stabligės, o Pelas išėmė Dženei iš akies rūdžių 
trupinėlį. Dženė pasitempė kaklą, kai ją užgriuvo Garpas ir lata- 
kas. Kitkas buvo niekai. Tik Garpas buvo susinervinęs, kad na- 
muose gaus pylos.. 

Dekanas Bodžeris buvo vienas iš nedaugelio Styringo mokyk- 
los Žmonių, kurie pelnė Dženės prielankumą. Jis pasikvietė ją į šalį 
ir pasakė, kad jeigu ji mano, jog būtų pravartu, jis galėtų pabarti 

berniuką, nes jo barimas būsiąs vaikui kur kas įspūdingesnis. 
Dženė sutiko su tuo ir padėkojo jam. Bodžeris nusibraukė nuo 
krūtinės plunksnas ir susikimšo marškinius, kurie, išsipešioję iš po 
liemenės, atrodė kaip ištryškęs torto kremas. Priimamajame jis pa- 
reiškė norįs minutėlę dviese pabūti su Garpu. Visi nuščiuvo. Gar- 
pas norėjo pasprukti su motina, bet ši jam tarė: 

— Ne. Su tavim nori pasikalbėti dekanas. 

Juodu liko vieni. Garpas nežinojo, kas yra dekanas. 

— Tavo motina čia tvirtai vairuoja laivą, ar ne, berniuk? — pa- 
klausė Bodžeris. Garpas nesuprato, tačiau vis tiek linktelėjo galva. 

— Manau, kad ji labai gerai tvarkosi, — pasakė dekanas Bo- 
džeris. — Ji nori turėti sūnų, kuriuo galėtų pasitikėti. Ar tu, ber- 
niuk, Žinai, kas yra pasitikėjimas? 

— Ne, — atsakė Garpas. 

— Tai reiškia: ar tavo motina gali būti tikra, jog ras tave ten, 
kur liepė tau būti? Ar ji gali tikėtis, kad tu niekuomet nedarysi to, 
ko negalima? Tai ir yra pasitikėjimas, berniuk. Ar tu manai, kad 
tavo motina gali tavim pasitikėti? 

— Taip, — atsakė Garpas. 

— O ar tau patinka čia gyventi? — paklausė Bodžeris. Jis žino- 
jo, kad berniukas yra pamėgęs šią vietą. 

— Taip, — atsakė Garpas. 

— Ar tu esu girdėjęs, kaip berniukai mane vadina? — pasitei- 
ravo dekanas. 

— Pasiutęs Šuo? — paklausė Garpas..Jis buvo girdėjęs, kad 
berniukai ligoninėje kažką vadina Pasiutusiu Šunim, o dekanas 
Bodžeris atrodė Garpui kaip pasiutęs šuo. Bet dekanas nustebo: jis 
turėjo daug pravardžių, bet šitos nebuvo girdėjęs. 

— Aš norėjau pasakyti, kad berniukai mane vadina „seru“, — 
pasakė Bodžeris. Jį nudžiugino Garpo nuoširdumas. 

— Taip, sere, — tarė Garpas. 

— Taigi tau patinka čia gyventi? 

— Taip, sere. 

— Tad jeigu tu dar kada nors užsikabarosi ant gaisrininkų 
aikštelės ar ant stogo, daugiau čia nebegyvensi, supratai? 

— Taip, sere. 

— Būk savo motinai geras berniukas, ir tau nereikės išvykti į 
kitą vietą — toli toli. 

Garpas pajuto besitvenkiant tamsą ir tą jausmą, kurį jis patyrė 
gulėdamas latake keturiais aukštais virš saugaus pasaulio. Jis ėmė 
žliumbti, bet Bodžeris suėmė jo smakrą buku dekanišku nykščiu ir 
smiliumi ir pakraipė berniuko galvą. 

— Niekuomet neapvilk savo motinos, berniuk, — pasakė Bo- 
džeris. — Jeigu apvilsi, visą gyvenimą jausiesi kaip dabar. 

„Vargšas Bodžeris norėjo gero, — rašė Garpas. — O aš blogai 
jaučiausi didesniąją savo gyvenimo dalį ir apvyliau motiną. Tik Bo- 
džerio samprata apie tai, kas iš tikrųjų dedasi pasaulyje, buvo 
tokia pat įtartina, kaip ir kiekvieno kito". 

Garpas turėjo omenyje Bodžerio iliuziją, kurios jis laikėsi visą 
vėlesnį savo gyvenimą: tai, ką jis pagavo, krentantį nuo stogo, buvo 
mažylis Garpas, o ne balandis. Bet senstančiam Bodžeriui balan- 
džio pagavimas darėsi toks pat svarbus, tarsi jis būtų pagavęs 
Garpą. 

Dekanas Bodžeris tikrovę dažnai suvokdavo iškreiptai. Išėjęs 
iš ligoninės ir pamatęs, kad kažkas nusinešė jo automobilio pro- 
žektorių, jis perėjo plūsdamasis per visus ligoninės kambarius — 
net per užkrečiamų ligonių. 

— Toji šviesa vieną dieną apšvies vagį! — rėkė Bodžeris, ta- 
čiau niekas neprisipažino. Dženė neabejojo, kad tai padarė Mekle- 
ris, tik ji negalėjo įrodyti. Dekanas Bodžeris išvažiavo namo be 
savo šviesos. Po poros dienų, susirgęs gripu, jis atvyko į ligoninę. 
Dženė buvo jam ypač prielanki ir paslaugi. 

Taip atsitiko, kad tik po keturių dienų dekanas Bodžeris turė- 
jo progą atidaryti savo automobilio podėlį, kuriame jis paprastai 
laikydavo pirštines. Sirguliuojantis dekanas važinėjo po tamsią 
stovyklą automobiliu, su jau nauju, prie jo pritaisytu prožektoriu- 
mi, kai jį sulaikė ką tik pasamdytas stovyklos apsaugos policininkas. 

— Dėl Dievo meilės, aš esu dekanas, — aiškino Bodžeris susti- 
pusiam jaunuoliui. 

— Nesu tikras, sere, — atsakė policininkas. — Man pasakyta, 
kad pėsčiųjų takais neleisčiau niekam važinėti. 

— Jums turėjo pasakyti ir tai, kad neprasidėtumėt su dekanu 
Bodžeriu, — sugriaudėjo Bodžeris. 

— Jie man tai sakė, tik aš nežinau, ar jūs išties esate dekanas 
Bodžeris. 

— Aha, — atsiliepė Bodžeris. Jis liko patenkintas, kad jaunuo- 

lis rimtai cina savo pareigas. — Aš, žinoma, galiu įrodyti, kas 
esu. — Ir tik dabar jis atsiminė, kad jo vairuotojo liudijimo galioji- 
mo laikas yra pasibaigęs, todėl sumojo parodyti policininkui auto- 
mobilio registracijos pažymėjimą. Bet kai Bodžeris atidarė 
pirštinėms skirtą podėlį, ten rado nugaišusį balandį. 

Mekleris vėl iškrėtė pokštą, ir vėl nebuvo įrodymų. Balandžiu 
dar nerėpliojo kirmėlės, tačiau dekano Bodžerio pirštinių podėlyje 
buvo pilna utėlių. Dekanas taip greitai surado automobilio regist- 
racijos pažymėjimą, kaip tik buvo įmanoma, o jaunasis policinin- 
kas tuo tarpu neįstengė atplėšti akių nuo balandžio. 

— Mane perspėjo, kad jie įlenda bet kur, — tarė policininkas. 

— Berniukai visur įlenda, — suniūniavo Bodžeris. 

— Balandžiai nekalti, o berniukų negalima iš akių paleisti. 

Tad štai kodėl Dženė — kaip Garpui atrodė — ilgą laiką aky- 
lai jį ganė. Ji išties niekuomet nenuleido nuo jo akių, bet ir pasiti- 
kėjo. Dabar Garpas privalėjo jai įrodyti, kad juo vėl galima 
pasitikėti. 

Tokioje nedidelėje, kaip Styringo, bendruomenėje naujienos 
plito lengviau negu kerpligė. Istorija, kaip mažylis Garpas užsi- 
ropštė ant ligoninės priestato stogo ir kaip jo motina nežinojo, kur 
jis yra dingęs, sukėlė nepasitikėjimą ir Garpu, kuris darąs blogą 
įtaką kitiems vaikams, ir Džene, kuri neprižiūrinti kaip reikiant 
savo sūnaus. 

Garpas, aišku, kol kas nejautė diskriminacijos, bet Dženė, kuri 
iš karto ją pastebėdavo ir net nujausdavo, dar kartą įsitikino, kad 
žmonės dažnai daro neteisingas prielaidas. Jeigu jos penkiametis 
kartą užsiropštė ant stogo, vadinasi, ji jo reikiamai neprižiūrinti. O 
tai dar reiškė, kad Garpas esąs keistas vaikas. Kai vaikas neturi 
tėvo, visada būna pavojingas, — kai kas sakė Styringe. 


„Keista, — rašė Garpas, — kad šeima, kuriai teko mane įtikin- 
ti, jog esu ypatingas, niekuomt nebuvo artima mano motinos šir- 
džiai. Motina buvo praktiška, ji tikėjo įrodymais ir rezultatais. Ji, 
pavyzdžiui, tikėjo Bodžeriu, nes dekano veikla buvo aiški. Ji taip 
pat tikėjo konkrečiomis profesijomis: istorijos mokytojų, imtynių 
trenerių, na, ir, žinoma, medicinos seserų. Bet šeimos, kuri įtikino 
mane, kad esu ypatingas, mano motina niekuomet negerbė. Jos 
manymu, Persių šeima nieko neveikė". 


Ne viena Dženė Fylds taip manė. Stiuartas Persis, nors ir turė- 
jo mokslinį laipsnį, jokio apčiuopiamo darbo nedirbo. Jis buvo va- 
dinamas Styringo mokyklos sekretoriumi, tik niekas nebuvo matęs 
jo spausdinant mašinėle. Pagaliau jis turėjo sekretorę, bet vėlgi 
niekas nežinojo, ką ji galėtų spausdinti. Stiuartas Persis, regis, tu- 
rėjo kažkokį ryšį su Styringo auklėtinių asociacija, t. y. su Styringo 
absolventų organizacija, kurios nariai buvo turtingi, įtakingi ir sen- 
timentalūs, todėl mokyklos administracijos buvo didžiai gerbiami. 
Tačiau auklėtinių reikalų pirmininkas pareiškė, kad Stiuartas Per- 
sis yra nepopuliarus tarp jaunųjų auklėtinių, taigi sunkiai panau- 
dojamas. Mokyklos auklėtiniai prisiminė jį tokį dar iš to meto, kai 
jie patys mokėsi. 

Taigi Stiuarto Persio mokiniai nemėgo, nes jie įtarė jį nieko 
neveikiant. 

Tai buvo stambus, raudonveidis vyriškis, didele krūtinės ląsta, 
kuri bet kada galėjo virsti pilvu — tokia narsiai atstatyta krūtine, 
galinčia staiga įkristi arba praskėsti švarko skvernus, iš po kurių 
staiga sužėrėdavo tradicinių mokyklos spalvų kaklaryšis. „Kraujas 
ir žydrynė" — taip visuomet tas spalvas vadino Garpas. 

Stiuartas Persis, savo žmonos vadinamas Styvu, 0 Styringo mo- 
kyklos berniukų vadinamas Pilvu, buvo plokščio pakaušio ir sidab- 
rinių plaukų. Berniukams Stiuarto plokščias pakaušis priminė 
lėktuvnešį, mat per Antrąjį pasaulinį karą jis tarnavo laivyne. Jis 
penkiolika metų dėstė mokykloje istoriją. Būtent tiek laiko prirei- 
kė Istorijos departamentui pakankamai sukaupti drąsos ir nepa- 
garbos, jog ryžtųsi jam uždrausti dėstymą. Penkiolika metų visiems 
buvo dėl to nejauku. Tik patikimiausi Styringo naujokai leisdavosi 
suviliojami. Jis dėstė „Manąją Ramiojo vandenyno dalį", kur kalba 
ėjo tik apie tas Antrojo pasaulinio karo jūrų kautynes, kuriose 
Stiuartas Persis buvo pats dalyvavęs. Tokių kautynių buvo dvejos. 
Dėstomo dalyko teksto jis neturėjo: buvo vien Stiuarto paskaitos 
ir jo skaidrių rinkinys. Tos skaidrės buvo padarytos iš senų, nespal- 
votų fotografijų. Mažiausiai vieną savaitę klasė žiūrėjo skaidres ir 
klausėsi pasakojimų apie Stiuarto atostogas Havajų pakrantėje, 
kur jis susipažino su Midže ir ją vedė. 

— Turiu pasakyti, berniukai, kad ji buvo ne čiabuvė, — patik- 
liai pasakojo jis (nors iš pilkų skaidrių buvo sunku spręsti, kas 
ji). — Ji buvo ten atvykusi, bet kilusi iš kitur, — pasakojo Stiuar- 

tas. Ir vėl rodydavo skaidres, kur Midžė buvo blondinė pelenų 
spalvos plaukais. 

Blondinai buvo ir visi Persių vaikai. Kažkas pasakė, kad ateis 
diena, kai jie visi turės sidabro spalvos plaukus, kaip Styvas, kurį 
Styringo mokiniai praminė Riebiuoju Troškiniu, mat mokyklos 
valgykloje buvo ruošiamas toks patiekalas. 

Berniukai, pasirinkę Stiuarto Persio kursą „Manoji Ramiojo 
vandenyno dalis", nesvarbu, ar jie vadino jį Pilvu, ar Riebiuoju 
Troškiniu, privalėjo žinoti, kad Midžė nebuvo Havajų čiabuvė, 
nors kai kuriems tekdavo tą aiškiai pasakyti. Bet ir įžūliausieji Ži- 
nojo — o kiekvienas Styringo bendruomenės narys tą žinojo be- 
veik nuo gimimo ir nuo to laiko privalėjo patyliukais šaipytis — 
kad Stiuartas Persis yra vedęs Midžę Styring. Tai buvo nepripažin- 
toji Styringo mokyklos princesė, ir jos kelyje dar nebuvo pasitaikęs 
joks direktorius. Stiuartas Persis kartu su ja gavo tiek pinigų, kad 
galėjo nieko neveikti, — pakako, kad jis buvo jos vyras. 

„Midžė buvo tokia trenkta, — rašė savo autobiografijoje 
Dženė Fylds, — kad per Antrąjį pasaulinį karą nuvyko į Havajus 
atostogauti. Ji buvo tokia totališkai trenkta, kad įsimylėjo Stiuartą 
Persį ir ėmė iškart — dar nepasibaigus karui — gimdyti tuščius si- 
dabro spalvos vaikus. O karui pasibaigus, pasiėmė jį ir gausią savo 
šeimą į Styringą. Ji liepė mokyklai duoti jos Stiuartui darbą". 

„Kai aš buvau vaikas, — rašė Garpas, — jau bėgiojo trys ar ke- 
turi mažyliai Persiai ir dar — visuomet dar — kuris nors buvo pa- 
keliui į šį pasaulį". 

Apie Midžės nuolatinį nėštumą Dženė Fylds sudėjo nepadorų 
eilėraštuką: 

Ką slepia Midžės Persi įsčios — 
apskritą plaukuotą? 

Bet ne Kūlverstuką, 

o kamuolį, plaukų pasidabruotą. 


„Mano motina buvo prasta rašytoja, — rašė Garpas, turėda- 
mas omenyje Dženės autobiografiją. — Bet ji buvo dar prastesnė 
poetė". Penkiametis Garpas buvo per jaunas, kad suprastų tokį eilč- 
raštį, bet kodėl Dženė pasidarė tokia priešiška Stiuartui ir Midžei? 

Dženė žinojo, kad Riebusis Troškinys žiūri į ją iš aukšto. 
Dženė nieko nesakė, tik pasidarė truputį atsargesnė. Garpas Žais- 


47 


davo su Persių vaikais, kuriems buvo uždrausta lankytis pas Garpą 
ligoninės priestate. 

— Mūsų namas iš tikrųjų labiau tinkamas vaikams, — kartą 
Midžė paaiškino telefonu Dženei. Nusijuokusi pridūrė: — Nema- 
nau, kad jie galėtų čia ką nors pasigauti. 

Nebent truputį kvailumo, pagalvojo Dženė, bet tik tiek tepasakė: 

— Man žinoma, kas serga ir kas ne užkrečiama liga. Ir nė vie- 
nas nežaidžia ant stogo. 

Tiesą sakant, Dženė žinojo, kad Persių namas, tasai Styringų 
giminės namas, yra patogus vaikams. Jis buvo erdvus ir visas išklo- 
tas kilimais, pilnas žaislų, kuriais žaidė kelios kartos. Tai buvo 
turtingas namas. Jį prižiūrėjo tarnai, o vaikams ten buvo duodama 
laisvė. Dženė piktinosi tokia laisve, kokią sau galėjo leisti Persių 
šeima. Ji manė, kad nei Midžė, nei Stiuartas neturi tiek proto, kad 
rūpintųsi savo vaikais tiek, kiek privalo; be to, jie turėjo tiek daug 
vaikų. Galimas dalykas, svarstė Dženė, kad kai turi be galo daug 
vaikų, dėl kiekvieno taip nesijaudini. 

Dženė ypač nerimaudavo dėl Garpo, kai jis žaisdavo su Persių 
vaikais. Ji pati buvo užaugusi pasiturinčiuose namuose ir labai 
gerai žinojo, kad pasiturinčių namų vaikai nėra magiškai apsaugoti 
nuo pavojų — vien todėl, kad jie gimė saugiau ir jų genai užburti. 
Styringe, regis, daug kas tuo tikėjo, nes, žiūrint paviršutiniškai, 
dažnai tai atrodė teisybė. Tie vaikai iš aristokratiškų šeimų buvo 
kažkokie ypatingi: jų plaukai, atrodė, guli glotniai, ir odai nieko 
neatsitinka. Jie todėl atrodo be stresų, kad jiems nieko netrūks- 
ta, — mąstė Dženė. Ji nerimavo dėl Garpo, nes buvo specialiai stc- 
bėjusi Persių šeimą. Jų vaikai bėgiodavo laisvai, tarsi jų motina 
buvo tikra, kad jie užkerėti. Jie buvo beveik albinosai su beveik 
permatoma oda. Persių mažyliai išties atrodė sveikesni negu kiti 
vaikai. Ir nepaisant daugumos mokytojų šeimų nepalankumo Rie- 
biajam Troškiniui, visiems atrodė, kad Persių vaikai, netgi Midžė, 
yra „aukštesnės klasės". Stiprūs genai daro savo, — samprotavo jie. 


„Mano motina, — rašė Garpas, — kariavo su žmonėmis, kurie 
rimtai žiūrėjo į genus". 

Kartą Dženė stebėjo savo mažutį, juodbruvą Garpą, skuodžiantį 
per ligoninės pievelę link mokytojų namų — elegantiškų, baltų su 
žaliomis langinėmis, tarp kurių Persių namas stovėjo kaip seniau- 

sia miesto bažnyčia. Dženė stebėjo būrį vaikų, bėgančių skersai 
saugių, ryškiai išvedžiotų pėsčiųjų takų — greičiausiai bėgo Gar- 
pas. Jį vijosi dramblotų Persiukų virtinė ir visi kiti vaikai, bėgę tuo 
būriu. 

Tarp jų buvo Klarensas Dagardas, kurio tėvas dėstė prancūzų 
kalbą ir dvokė, lyg niekuomet nesipraustų; visą Žiemą jis nepraver- 
davo lango. Ten buvo Tolbotas Mejeris Džonsas, kurio tėvas ge- 
riau mokėjo visos Amerikos istoriją negu Stiuartas Persis savąją 
Ramiojo vandenyno dalelytę. Buvo Emilija Hamilton, kuri turėjo 
aštuonis brolius ir dar spės baigti paskutinę mergaičių mokyklą, 
nes po metų Styringas nubalsuos mergaičių nebepriimti; jos moti- 
na nusižudys, nebūtinai dėl to balsavimo rezultatų, bet tuo pat 
metu, kai jie buvo paskelbti (pasak Stiuarto Persio, būtent toks 
būtų mergaičių priėmimo į Styringo mokyklą rezultatas: daugiau 
savižudybių). Buvo ir broliai Grouvai, Aira ir Budis, „miestiečiai“, 
jų tėvas dirbo mokyklos ūkio skyriuje, ir todėl — tai buvo subtilus 
atvejis — svarstyta, ar išvis įsileisti berniukus į Styringą. 

Dženė žiūrėjo į vaikus, lakstančius ryškiai žalios žolės kvadra- 
tais ir šviežio gudrono takais tarp namų, kurių plytos buvo tokios 
sudūlėjusios, kad priminė rausvą marmurą. Kartu su jais bėgo Per- 
sių šuo, jos manymu, iškvaišęs gyvulys. Tas šuo, milžiniškas niū- 
faundlendas, užaugo iš šunėko, kuris turkšdavosi po pamazgų 
kibirus ir vogė beisbolo kamuolius, kol virto nedora būtybe. 

Kartą vaikams bežaidžiant, šuo sukandžiojo tinklinio ka- 
muolį — na, ir kas čia blogo. Tačiau berniukui, kamuolio savi- 
ninkui, bandant išplėšti jį iš šuns nasrų, šis jam sukandžiojo dilbį. 
Medicinos seseriai tas įkandimas nebuvo tik atsitiktinumas, įvykęs 
dėl to, kad „Bonkersas truputį susijaudino, nes juk jis taip mėgsta 
žaisti su vaikais". Taip paaiškino Midžė, kuri ir vardą buvo šuniui 
sugalvojusi, pavadindama jį Bonkersu. Ji pasakojo Dženei, kad 
šunį įsigijusi, kai gimė ketvirtasis vaikas. Žodis „bonkers" reiškiąs 
„mažytį kvaištelėjimą“, — paaiškino ji, — o būtent tai, — sakė 
Midžė, — ji jautusi Styvui po pirmojo jų vaikų ketverto. 

— Tąkart ir aš buvau kvaištelėjusi dėl jo, todėl pavadinau 
vargšą šunelį Bonkersu, kad įrodyčiau Styvui savo jausmus, — sakė 
Midžė. 

„Midžė išties buvo „Bonkers“, — rašė Dženė. — O šuo buvo 
žudikas, kurį gynė vienas iš daugelio silpnų ir beprasmiškų išve- 

džiojimų ir kuriais garsėja Amerikos aukštieji sluoksniai: atseit 
aristokratų vaikai ir jų mylimi gyvulėliai jokiu atveju nėra per lais- 
vi ir negali būti kam nors kenksmingi. Būtent kiti Žmonės neturi 
be saiko daugintis ir laikyti savo šunis palaidus, o turtingų Žmonių 
šunys ir vaikai turi teisę lakstyti laisvi." 

„Turtuolių šunys“ — taip juos visuomet vadins Garpas — ir jų 
šunis, ir jų vaikus. 

Jis pritarė motinai, kad Persių šuo Bonkersas, niūfaundlendas 
gelbėtojas, yra pavojingas. Niūfaundlendas yra tarsi riebaluoto kai- 
lio šuo, primenantis juodą senbernarą plėvėtomis kojomis. Papras- 
tai jie būna tingūs ir draugiški. Tačiau Persių pievelėje Bonkersas 
sutrukdė Žaisti futbolą, visu savo šimto septyniasdešimties svarų 
svoriu užgulė penkiametį Garpą ir nukando vaikui kairiosios au- 
sies spenelį ir dar dalį likusios ausies. Galbūt Bonkersas būtų nusi- 
nešęs visą ausį, bet buvo itin išsiblaškęs. Vaikai išsilakstė į visas 
puses. 

— Bonkis kažkam įkando, — pasakė viena iš jaunesniųjų Per- 
siukių, tempdama Midžę nuo telefono. Persių šeimoje buvo įpras- 
ta kiekvieną šeimos narį vadinti mažybiniu vardu. Todėl vaikai 
Stiuartas (jaunesnysis), Randolfas, Viljamas, Kušman (mergaitė) 
ir Beinbridž (kita mergaitė) — namuose buvo vadinami Styvu Ant- 
ruoju, Dopiu, Rėksniu Viliu, Kuše ir Pūku. Vargšė Beinbridž, ku- 
rios vardo neįmanoma taip lengvai perdaryti, buvo paskutinė 
išsiritusi iš vystyklų; todėl jos vardą pamėginta sutrumpinti taip, 
kad būtų ir vaizdinga, ir literatūriška. Ji ir buvo pavadinta Pūku. 

Ant Midžės rankos pakibo Kušė, aiškindama motinai, kad 
„Bonkis įkando kažkam“. 

— Kam šį kartą? — pasiteiravo Riebusis Troškinys. Jis pasi- 
čiupo skvošo raketę, tarsi ketintų su ja tvarkyti reikalus, bet buvo 
visiškai nuogas, tad Midžė susisiautė savo chalato skvernus ir taip 
pasiruošė pirmoji iš suaugusiųjų bėgti laukan pasižiūrėti nuostolių. 

Stiuartas Persis dažnai namuose būdavo neapsirengęs. Niekas 
nežino kodėl. Tikriausiai norėjo atsipalaiduoti, mat jis būdavo 
labai apsirengęs, kai iš neturėjimo ką veikti vaikštinėdavo po Sty- 
ringo stovyklą, demonstruodamas apvilktąjį sidabrą, o gal taip 
buvo iš būtinumo, kadangi jis buvo visos tos kūrinijos autorius, jis 
turėjo būti namuose dažnai neapsirengęs. 

— Bonkis įkando Garpui, — pasakė mažylė Kušė Persi. Nei 

Stiuartas, nei Midžė nepastebėjo, kad Garpas yra čia pat, tarpdury- 
je, o visa pusė jo galvos kraujuota ir apkramtyta. 

— Ponia Persi? — sušnibždėjo Garpas, bet per tyliai, kad jį iš- 
girstų. 

— A, tai Garpas? — pasakė Riebusis Troškinys. Pasilenkda- 
mas padėti raketę į spintelę, jis pirstelėjo. Midžė pažvelgė į jį. — 
Vadinasi, Bonkis įkando Garpui. — Stiuartas susimąstė. — Ką gi, 
bent jau šuo turi gerą skonį, ar ne? 

— Oi, Styvai, — tarė Midžė ir prunkštelėjo. — Garpas dar tik 
mažas vaikas. — Jis stovėjo čia vos nealpdamas ir lašino kraują ant 
brangaus prieškambario kilimo, kuris driekėsi be klostės ar raukš- 
lelės per keturis didžiulius pirmojo aukšto kambarius. 

Kušė Persi, kurios jaunas gyvenimas nutrūks jai gimdant, besi- 
stengiant išsivaduoti nuo to, kas turėjo būti tik pirmasis jos kūdi- 
kis, pamatė, kad Garpas kraujuoja ant Styringų šeimininko 
paveldo — nuostabiojo patiesalo. 

— Koks nevala! — sušuko ji ir išbėgo pro duris. 

— Ak, teks paskambinti tavo motinai, — pasakė Midžė Gar- 
pui, kuris jautėsi apsvaigęs nuo to milžiniško šuns urzgimo ir loji- 
mo, vis dar skambančio jam ausies likutyje. 

Vėliau Garpas ne kartą klaidingai aiškinsis Kušės Persi protes- 
tą: „Koks nevala!“ Jis manė, kad tas protestas buvo skirtas ne jo 
apgraužtai ir netvarkingai ausiai, O jos tėvo dideliam, pilkam nuo- 
gumui, kurio buvo pilnas visas prieškambaris. Būtent tai Garpui 
buvo nevala — sidabraplaukis didžiulis buvęs jūrininkas, artėjantis 
prie jo nuogas iš tvirtų spiralinių Persių laiptų angos. Stiuartas 
Persis priklaupė priešais ir atidžiai įsižiūrėjo į perbalusį berniuko 
veidą. Buvo visiškai nepanašu, kad Riebiojo Troškinio dėmesį 
būtų patraukusi sužalotoji ausis, o Garpui rūpėjo žinoti, ar jis pri- 
valo ką nors pasakyti tam didžiuliam nuogaliui apie savo sužeidi- 
mo vietą. Bet Stiuarto Persio nedomino, kuri Garpo vieta sužalota. 
Jis žiūrėjo į Ššvytinčias rudas Garpo akis, tyrinėjo jų spalvą ir 
formą, ir, rodos, pagaliau nusprendė, nes niauriai linktelėjo galva 
ir pasakė savo kvailajai blondinei Midžei: 

— Japonas. 

Turės praeiti ne vieneri metai, kol Garpas tai perpras iki galo. 
Bet Styvas Persis pasakė Midžei: 

— Aš pakankamai praleidau laiko Ramiajame vandenyne, kad 

galėčiau atpažinti japoniškas akis, kai jas matau. Aš gi tau sakau, 
kad tai buvo japonas. 

Tasai Stiuarto Persio „tai“ nusakė tą kažką, ką jis buvo nu- 
sprendęs buvus Garpo tėvu. Tai buvo dažnas spekuliatyvinis sty- 
ringiečių Žaidimas — spėliojimas, kas toks buvo Garpo tėvas. Taigi 
Stiuartas Persis, remdamasis patirtimi toje savo Ramiojo vandeny- 
no dalelėje, padarė išvadą, kad Garpo tėvas buvo japonas. 

„Tuomet, — rašė Garpas, — aš pamaniau, kad „japonas“ yra 
žodis, kuris reiškia, kad mano ausis yra prapuolusi". 

— Nėra prasmės skambinti jo motinai, — pasakė Stiuartas Mi- 
džei. — Paprasčiausiai nuvesk jį į ligoninę. Juk ji galų gale yra me- 
dicinos sesuo. Žinos, ką daryti. 

Dženė iš tikrųjų žinojo. 

— Kodėl šuns neatvedėte? — paklausė ji Midžės, kai jau buvo 
atsargiai apiplovusi tai, kas buvo likę iš Garpo ausies. 

— Bonkerso? — paklausė Midžė. 

— Atveskite jį Čia, — pasakė Dženė, — suleisiu jam vaistų. 

— Vaistų? — paklausė Midžė. Ji nusijuokė. — Argi jūs mano- 
te, kad esama tokių vaistų, nuo kurių jis nebekandžios žmonių? 

— Ne, — atsakė Dženė. — Aš tik manau, kad jūs sutaupysite 
pinigų — nebereikės jo vesti pas veterinarą. Manau, kad yra tokių 
vaistų, nuo kurių jis pastips. Apie tokius vaistus aš kalbu. Tuomet 
jis nebekandžios žmonių. 

„Štai kaip, — rašė Garpas, — prasidėjo karas su Persiais. 
Manau, kad mano motinai tai buvo klasių karas — toks, vėliau ji 
sakė, kokie yra visi karai. O aš žinojau tik tiek, kad turiu saugotis 
Bonkerso. Ir visų kitų Persių". 

Stiuartas Persis atsiuntė Dženei Fylds memorandumą, išspaus- 
dintą Styringo mokyklos sekretoriaus firminiame popieriuje: „Ne- 
galiu patikėti, kad jūs išties norite, jog mes užmigdytume 
Bonkersą", — rašė Stiuartas. 

— Galime lažintis, kad aš tai padarysiu jūsų nutukusiam asi- 
lui, — pasakė jam telefonu Dženė. — Bent jau pririšiu jį visam laikui. 

— Kokia prasmė turėti šunį, jeigu tas šuo negali laisvai laksty- 
ti, — atsakė jai Stiuartas. 

— Tuomet užmušiu jį, — pažadėjo Dženė. 

— Bonkersas yra gavęs visas būtinas injekcijas, vis dėlto dėko- 
ju jums, — pasakė Stiuartas. — Jis yra klusnus šuo, iš tikrųjų. Ne- 
bent būtų provokuojamas. 

„Visiškai aišku, — rašė Garpas, — kad, Riebiojo Troškinio 
nuomone, Bonkersą išprovokavo mano japoniškumas". 

— Ką tai reiškia — „geras skonis"? — paklausė Garpas Dže- 
nės. Tuo metu gydytojas Pelas kaip tik siuvo jam ligoninėje ausį. 
Dženė priminė gydytojui, kad Garpui neseniai buvo suleisti vaistai 
nuo stabligės. 

— Geras skonis? — paklausė Dženė. Prastai atrodanti ampu- 
tuota ausis privers Garpą visą laiką nešioti ilgus plaukus ir dėl 
tokio stiliaus nuolat klausytis priekaištų. 

— Riebusis Troškinys pasakė, kad Bonkersas turi „gerą 
skonį", — aiškino Garpas. 

— Kad įkando tau? — paklausė Dženė. 

— Aš taip spėju, — atsakė Garpas. — O ką tai reiškia? 

Dženė puikiai žinojo, ką tai reiškia. Tačiau ji pasakė: 

— Tai reiškia, kad Bonkersas, matyt, suprato, jog tu esi pats 
skaniausias vaikutis iš viso būrio vaikų. 

— Ar aš? — paklausė Garpas. 

— Žinoma, — atsakė Dženė. 

— O iš ko Bonkersas suprato? — paklausė Garpas. 

— Aš nežinau, — atsakė Dženė. 

— O ką reiškia „japonas“? — vėl paklausė Garpas. 

— Ar Riebusis Troškinys taip pavadino tave? — paklausė 
Dženė. 

— Ne, — atsakė Garpas. — Manau, kad jis taip pasakė apie 
mano ausį. 

— AK, taip, apie ausį, — tarė Dženė. — Tai reiškia, kad tu turi 
ypatingas ausis. 

Ji svarstė, ar dabar jam pasakyti, ką jaučia Persiams, ar tuomet, 
kai jis bus užtektinai panašus į ją pačią, kad pasinaudotų pykčio 
jausmu kiek vėliau — svarbesniu momentu. Galbūt aš turėčiau iš- 
saugoti jam tą kąsnelį, galvojo ji, iki to laiko, kai jis jau galės juo 
pasinaudoti. Dženė Fylds visuomet vaizdavosi, kad daugiausiai ir 
sunkiausiai jai teks kovoti ateityje. 

„Mano motinai, matyt, buvo reikalingas priešas, — rašė Gar- 
pas. — Realus arba įsivaizduojamas priešas padėjo mano motinai 
susigaudyti, kokį kelią jai pasirinkti ir kur link mane pakreipti. 
Motinystė jai nebuvo natūralus dalykas; manau, kad iš tikrųjų 

mano motina abejojo, ar kas nors vyksta natūraliai. Abejojanti ir 
atsargi ji išliko iki pat galo". 

Tais ankstyvaisiais Garpo metais Dženės priešu tapo pasaulis 
pagal Riebųjį Troškinį. Tasai etapas galėtų būti pavadintas 
„Garpo ruošimu Styringui". 

Ji rūpinosi, kad Garpo plaukai būtų ilgi ir dengtų trūkstamą 
ausies dalį. Ją nustebino Garpo dailumas, kadangi jos santykiams 
su technikos seržantu Garpo dailumas visai nebuvo svarbus. Jeigu 
seržantas būtų buvęs dailus, Dženė Fylds tikrai būtų to nepastebė- 
jusi. O jaunasis Garpas buvo dailus, tą ji galėjo matyti, nors jis liko 
mažas — tarsi gimė pritaikytas šaudymo bokštelio įrenginiams. 

Būrys vaikų, kurie laigė Styringo pėsčiųjų takais, po kvadrati- 
nes pieveles ir žaidimų aikšteles, augdami darėsi tokie negrabūs ir 
drovūs, kokių Dženė nesitikėjo. Klarensui Dagardui netrukus pri- 
reikė akinių, kuriuos jis dažnai sukuldavo; kasmet Dženei teko 
daug kartų jį gydyti nuo ausų uždegimo ir kartą — sulaužytą nosį. 
Tolbotas Mejeris Džonsas pasidarė šveplys; iš stuomens jis buvo 
panašus į butelį, bet būdo malonaus; negaluodavo lengvu sinusitu. 
Emilija Hamilton užaugo labai aukšta, jos keliai ir alkūnės nuolat 
buvo nubrozdinti ir kruvini nuo užkliuvimų ir griuvimų, o tai, kaip 
ėmė ryškėti mažytės jos krūtys, vertė Dženę krūpčioti — kiekvie- 
ną kartą, kai tik pasijusdavo norinti dukters. 

Airo ir Budžio Grouvų, „miestiečių“, kulkšnys, riešai ir kaklai 
buvo aptukę, o pirštai tepaluoti ir suraižyti, kadangi nuolat sukio- 
josi po tėvo ūkio skyrių. Užaugo ir Persių vaikai, blondinai ir gryni 
kaip metalai; jų akių spalva buvo kaip pilko ledo ant sūrokos Sty- 
ringo upės, kuri tekėjo per druskingas pelkes į netoliese esančią 
jūrą. 

Stiuartas Jaunesnysis, vadinamas Styvu Antruoju, baigė Styrin- 
gą anksčiau, negu Garpas sulaukė to amžiaus, kad galėtų pradėti 
lankyti mokyklą. Dženė gydė Styvą Antrąjį porą kartų, kai jis buvo 
pasitempęs kulkšnies sausgysles, ir vieną kartą nuo gonorėjos. Vė- 
liau jis dar turėjo Harvardo biznio mokyklos stafilokokų infekciją. 

Randolfas Persis buvo vadinamas Doupiu iki pat savo mirties 
dienos (mirė nuo infarkto, būdamas tik trisdešimt penkerių; jis 
buvo toks pat vaikų darytojas, kaip jo rubuilis tėvas — turėjo pen- 
kis vaikus). Doupis taip ir neįstengė baigti Styringo mokyklos, bet 
jam pavyko persikelti į kažkokią kitą ir po kurio laiko ją baigti. 

Kartą Midžė suriko sekmadienį valgomajame: „Mūsų Doupis 
mirė!“ Ta jo pravardė tokiame kontekste nuskambėjo taip pasibai- 
sėtinai, kad po mirties šeima galiausiai ėmė vadinti jį Randolfu. 

Viljamas Persis, arba Rėksnys Vilis, reikia jo labui pasakyti, 
varžėsi savo kvailos pravardės ir, nors buvo trejais metais vyresnis 
už Garpą, labai padoriu būdu su juo susidraugavo. Tuomet jis 
buvo jau vyresniųjų klasių moksleivis, o Garpas — dar tik prade- 
dantysis. Dženė visuomet mėgo Viljamą, kurį ji ir vadindavo Vilja- 
mu. Ji daug kartų gydė jį nuo bronchito, o žinia apie jo mirtį (kare, 
tuoj po Jeilio universiteto) ją taip sujaudino, kad ji net parašė Mi- 
džei ir Riebiajam Troškiniui ilgą užuojautos laišką. 

O kai dėl Persių mergaičių, tai Kušė irgi atsiims savo (net ir 
Garpas prie to truputį prisidės; juodu buvo beveik vieno amžiaus). 
Ir pagaliau vargšė Beinbridž, jauniausioji iš Persių, kurios pra- 
keiksmu buvo jos pravardė Pūkas; jos susitikimas su Garpu bus 
patausotas iki Garpas pasieks savo šlovę. 

Dženė matė, kaip visi tie vaikai ir Garpas augo. Jai laukiant, 
kol Garpas jau galės pradėti lankyti Styringą, juodoji bestija Bon- 
kersas visiškai nukaršo, pasidarė nerangus, bet, kaip Dženė paste- 
bėjo, ne bedantis. Todėl Garpas visuomet jo privengė, net ir po to, 
kai Bonkersas liovėsi lakstęs su vaikais ir tūnodavo išsidrėbęs prie 
Persių namo baltų frontoninių kolonų — susivėlęs, susiraitęs ir 
bjaurus kaip spygliuočių krūmas tamsoje; Garpas niekuomet ne- 
nuleido nuo jo akių. Koks nors mažylis ar koks naujas kaimynas 
prieis per daug arti ir bus krimsteltas. Dženė stebėjo siuvimus ir iš- 
kąstus kūno gabalus, už ką buvo atsakingas tas didžiulis šuo, tačiau 
Riebusis Troškinys atlaikė visą Dženės kritiką, ir Bonkersas tebe- 
buvo gyvas. 

„Manau, kad mano motina pamėgo tą gyvulio buvimą, — rašė 
Garpas, — nors ji niekuomet nebūtų dėl to prisipažinusi. Bonker- 
sas buvo gyvas Priešo — Persių — įsikūnijimas: tuose raumenyse, 
kailyje ir iš nasrų dvelkiančiame dvoke: Mano motinai turėjo būti 
malonu matyti, kaip senstantis šuo nyksta, 0 aš augu". 

Tuo metu, kai Garpas jau galėjo lankyti mokyklą, juodajam 
Bonkersui buvo keturiolika metų. Tuo metu, kai Garpas įstojo į 
Styringo mokyklą, Dženė Fylds jau pati turėjo šiek tiek matinio si- 
dabro plaukų. Tuo metu, kai Garpas pradėjo mokytis Styringe, 
Dženė jau buvo baigusi visus kursus, kuriuos vertėjo išeiti, ir turė- 

jo surikiavusi juos pagal universalių vertybių ir pramogų eilę. Tuo 
metu, kai Garpas tapo Styringo stipendininku, Dženė Fylds buvo 
apdovanota tradicine dėstytojų ir kito personalo dovana už nuola- 
tinį penkiolikos metų darbą — garsiuoju Styringo pietų servizu. 
Niūrūs plytiniai mokyklos pastatai, taip pat ligoninės priestatas 
buvo išdegti dideliuose vidiniuose lėkščių paviršiuose, pagyvintuo- 
se Styringo mokyklos spalvomis. Mielomis senomis kraujo ir Žžyd- 
rynės spalvomis. 

Kuo jis norėjo būti užaugęs 


1781 metais Evereto Styringo našlė ir vaikai įkūrė Styringo 
akademiją, kaip iš pradžių buvo vadinama toji mokykla, nes Evere- 
tas Styringas paskutinį kartą gyvenime, dalindamas kalėdinę žąsį, 
buvo pareiškęs šeimai galįs tik viena prikišti savo miestui — tai, 
kad šis neparūpino jo berniukams akademijos, kuri būtų pajėgi 
juos paruošti aukštiesiems mokslams. Apie savo mergaites jis 
neužsiminė. Jis buvo laivų statytojas gyvenvietėje, kurios gyvybinis 
ryšys su jūra buvo pasmerktoji upė. Everetas žinojo, kad upė pa- 
smerkta. Jis buvo sumanus vyras, ne visuomet linkęs pramogauti, 
bet po tų kalėdinių pietų sutiko pasimėtyti sniego gniūžtėmis su 
abiem savo berniukais ir mergaitėmis. Dar nesutemus jis pasimirė, 
ištiktas apopleksijos. Everetui Styringui buvo septyniasdešimt 
dveji. Net jo sūnūs ir dukros buvo per seni svaidytis sniego gniūž- 
tėmis. Vis dėlto jis turėjo teisę vadinti Styringą savo miestu. 

Miestas buvo pavadintas jo vardu tuomet, kai po Nepriklauso- 
mybės karo nepriklausomais tapusiuose miestuose entuziazmas 
liejosi per kraštus. Everetas Styringas pasistengė, kad palei upės 
krantą strateginiuose taškuose būtų pastatytos patrankos, turin- 
čios atmušti anglų ataką, kuri niekuomet nebuvo surengta, nes 
priešas neatplaukė, kaip tikėtasi, aukštyn upe iš Greit Bajo, nuo 
jūros. Upė, iki tol vadinta Didžiąja, po karo buvo pavadinta Styrin- 
go upe. O miestas, neturėjęs tikro vardo ir vadintas tiesiog Lanko- 
mis, kadangi buvo išsidėstęs tarp sūraus ir gėlo vandens pelkių, tik 
už kelių mylių nuo Greit Bajo, einant gilyn į žemyną, irgi buvo pa- 
vadintas Styringu. 

Daugelis Styringo miesto šeimų buvo priklausomos nuo laivų 
statybos arba kitų verslų, susijusių su jūra, o pats miestas, anksčiau 
vadintas Lankomis, buvo tik Greit Bajo uosto priedėlis. Bet tuo 
metu, kai Everetas Styringas pasisakė savo šeimai norįs atidaryti 
berniukų akademiją, jis dar pridūrė, kad Styringas jau neilgai bus 
uostu. Upę, pažymėjo jis, dusina dumblas. 

Buvo žinoma, kad per visą savo gyvenimą Everetas Styringas 
pajuokavo tik vieną kartą ir tik savo šeimai girdint. O tas juokas 
buvo toks: vienintelė upė, pavadinta jo vardu, visiškai uždumblė- 
ja — ir kaskart vis labiau. Nuo Styringo iki jūros plytėjo vien pel- 
kės ir lankos, todėl jeigu Žmonės nenuspręs išlaikyti Styringo kaip 
uosto ir negilins upės vagos, Everetas žinojo, galiausiai net irkline 
valtimi sunku bus nusigauti iš Styringo į Greit Bajį. (Nebent būtų 
didelis potvynis.) Bet Everetas žinojo ir tai, kad potvynis užplūs 
vieną dieną upės vagą nuo jo gimtojo miesto iki pat Atlanto. 

Kitą šimtmetį Styringų šeimai pakako išminties susieti savo 
gerovę su tekstilės fabrikais, kuriuos pastatė užtvenkdama upės 
gėlo vandens intaką. Iki Pilietinio karo Styringo mieste ant Styrin- 
go upės kranto buvo vienintelė pramonė — Styringo fabrikai. Kai 
metas pribrendo, šeima persimetė nuo laivų į tekstilę. 

Kita Styringo laivų statytojų šeima nebuvo tokia laiminga: pas- 
kutinis jos laivas nuplaukė tik pusę kelio nuo miesto iki vandeny- 
no. Kažkada garsioje upės dalyje, kuri vadinta Žarna, paskutinis 
Styringe pastatytas laivas įklimpo į dumblą visam laikui, ir vėliau 
daugel metų buvo galima jį matyti nuo kelio — iki pusės kyšantį iš 
vandens per potvynius ir visiškai sausą per atoslūgius. Ant jo žais- 
davo vaikai, kol kartą jis pasviro ant šono ir sutraiškė kažkieno 
šunį. Kiaulių fermą laikęs ūkininkas, pavarde Gilmoras, išgelbėjo 
laivo stiebus, pritaikydamas juos savo tvartui paremti. Kai Garpas 
pradėjo lankyti Styringo mokyklą, jos komanda galėdavo irkluoti 
savo lenktynines valtis upėje tik per potvynius. Atoslūgių metu 
upė nuo Styringo iki vandenyno tėra šlapias dumblynas. 

Taigi berniukų mokykla buvo atidaryta 1781 metais Evereto 
Styringo vandens instinkto dėka. Maždaug po šimtmečio ji sukles- 
tėjo. 

„Per visus tuos metus, — rašė Garpas, — sumaniojo Styringo 
genai turėjo būti gerokai praskiesti; tos giminės vandens instinktas 
iš gero virto labai prastu". Garpas jautė malonumą šitaip atsiliepti 
apie Midžę Styring Persi. „Toji iš Styringų, — sakydavo jis, — ku- 
rios vandens instinktas ištekėjo". Garpas manė, jog tai yra nuosta- 
bi ironija, „kad Styringų genuose buvęs vandens instinktas išnyko 
iš chromosomų, kai jos pateko pas Midžę. Jos vandens jausmas 
buvo toks klaidingas, — rašė Garpas, — kad jis atvedė ją pirmiau- 

sia į Havajus, o paskui į Jungtinių Amerikos Valstijų laivyną, — 
Riebiojo Troškinio pavidalu". 

Midžė Styring Persi nebeturėjo tos kraujo linijos. Po jos tik 
pati Styringo mokykla bus paskutiniuoju Styringu, ir, galimas daly- 
kas, kad senasis Everetas buvo ir tai numatęs: daugelio šeimų pali- 
kuonys buvo arba ne tokie gausūs, arba prastesni. Garpo laikais 
bent jau Styringo mokykla tebebuvo nenuolaidi ir dar aiškiai siekė 
savo tikslo: „rengti jaunuolius aukštiesiems mokslams". O kalbant 
apie Garpą, tai jis turėjo motiną, kuri irgi žiūrėjo į mokyklą taip 
rimtai, kad net vienintelį kartą gyvenime pajuokavęs Everetas Sty- 
ringas būtų buvęs patenkintas. 


Garpas žinojo, ką iš dėstomų dalykų ir kuriuos dėstytojus jam 
pasirinkti. Kaip tik nuo to dažnai mokykloje priklauso geras ar 
blogas mokymasis. Jis nebuvo ypatingai gabus mokinys, tačiau tu- 
rėjo vadovą: daugelis tų dalykų tebebuvo švieži Dženės atmintyje, 
O ji buvo gera instruktorė. Garpas, ko gero, neturėjo daugiau įgim- 
to intelekto negu jo motina, bet, kaip ir Dženė, jis buvo labai dis- 
ciplinuotas; medicinos seseriai tvarkingumas yra įgimtas, o Garpas 
tikėjo savo motina. 

Dženė buvo menka patarėja tik vienoje srityje. Ji niekuomet 
neskyrė jokio dėmesio Styringo sportams, todėl visai negalėjo pa- 
tarti Garpui, kokius Žaidimus galėtų patikti jam žaisti. Ji galėjo pa- 
sakyti, kad pono Merilo dėstomas Rytų Azijos civilizacijos kursas 
jam labiau patiktų už pono Langelo dėstomą Tiudorų Anglijos 
kursą. Tačiau Dženė nežinojo, pavyzdžiui, kurį futbolą maloniau 
ar sunkiau žaisti — amerikietiškąjį ar europietiškąjį. Jai buvo aki- 
vaizdu tik tai, kad jos sūnus yra mažas, stiprus, vikrus, greitas ir at- 
siskyrėlis. Ji manė, kad jis pats žino, kokius žaidimus mėgsta žaisti. 
O jis nežinojo. 

Komanda — kvailystė, — mąstė jis. Visi kaip vienas valtyje 
irkluoja lyg vergai galeroje, nardindami irklus į užterštą vandenį. 
O Styringo upė tikrai buvo užteršta — joje plūduriavo fabrikų at- 
matos ir Žmonių išmatos, todėl visuomet, atslūgus druskingam 
vandeniui, dumblyno paviršiuje likdavo gleivių — sustingusių 
kiaulės taukų pavidalo bjaurasties. Evereto Styringo upė buvo 
pilna ne vien dumblo, net jeigu ji būtų švari kaip krištolas, Garpas 
ir tuomet nebūtų irkluotoju. Nei tenisininku. Viename ankstyvųjų 

savo rašinių, tik pradėjęs mokytis Styringe, Garpas rašė: „Manęs 
nedomina kamuoliai. Kamuolys būna tarp sportininko ir jo užduo- 
ties. Lygiai taip yra su ledo rituliu ir badmintonu; pačiūžos, slidės 
irgi įsiterpia tarp kūno ir žemės. O kai kūnas dar labiau atitolina- 
mas nuo kovos papildomais įnagiais, tokiais kaip raketė, lazda ar 
ritmuša, dingsta visas judesio, jėgos ir susitelkimo grynumas". Bū- 
damas dar tik penkiolikos metų, Garpas instinktyviai jautė kažko- 
kią asmeninę savo estetiką. 

Kadangi buvo per mažas amerikietiškajam futbolui, o europie- 
tiškajam būtinai reikalingas kamuolys, jis bėgiojo ilgas distancijas, 
arba, kaip tuomet buvo sakoma, krosą, bet dažnai pataikydavo į 
balas ir visą rudenį negaluodavo dėl nuolatinio persišaldymo. 

Kai prasidėjo Žiemos sporto sezonas, Dženė nervinosi, maty- 
dama, kaip smarkiai sūnus nerimauja; ji priekaištavo jam, kam jis 
teikia tiek daug reikšmės menkam sporto klausimui — ir kaipgi jis 
nežinąs, kuris iš sportų jam labiausiai patinka? Bet Garpas nejautė 
sporto kaip pramogos. Jis nieko nejautė kaip pramogos. Atrodė, 
kad jis nuo pat pradžių buvo įsitikinęs, jog viskas pasiekiama pa- 
stangomis. („Rašytojas neskaito malonumo dėlei", — vėliau para- 
šys (Garpas, turėdamas galvoje save.) Matyt, jau tuomet, kai 
jaunasis Garpas nežinojo, kad taps rašytoju, ir nežinojo, kuo nori 
būti, jis nieko nedarė „malonumo dėlei". 

Garpas liko ligoninėje tą dieną, kai turėjo užsirašyti kuriam 
nors sportui. Dženė nutarė neleisti jam keltis iš lovos. 

— Juk tu vis tiek nežinai, kur nori užsirašyti, — pasakė ji jam. 
Visa, ką Garpas galėjo padaryti, tai tik pakosėti. 

— Na, tiesiog neįmanoma įsivaizduoti, — kalbėjo jam 
Dženė. — Penkiolika metų praleidai toje nusmurgusioje, neta- 
šytoje bendruomenėje ir dabar daraisi galus, mėgindamas nuspręs- 
ti, kurį Žaidimą tau žaisti, kad užpildytum savo popietę. 

— Mama, aš nerandu sau sporto, — sukranksėjo Garpas. — O 
aš turiu turėti sportą. 

— Bet kodėl? — paklausė Dženė. 

— Nežinau, — sudejavo jis. Ir ilgai kosėjo. 

— Viešpatie, išklausyk jį, — suaimanavo Dženė. — Tada aš 
surasiu tau sportą, — pasakė ji. — Pereisiu per sporto sales ir kur 
nors tave užrašysiu. 

— Ne! — maldavo Garpas. 

Ir tada Dženė pasakė tai, kas Garpui visus tuos ketverius jo 
buvimo Styringe metus skambėjo kaip jos litanija: 

— Ar kartais nemanai, kad aš Žinau daugiau negu tu? — pasa- 
kė ji. Garpas parkrito aukštielninkas ant sudrėkusios nuo prakaito 
pagalvės. 

— Tik ne apie tai, mama, — pasakė jis. — Tu išėjai visus tuos 
mokslus, bet niekuomet nežaidei jokioje komandoje. 

Jeigu Dženė Fylds ir sutiko, kad tai vienas iš nedaugelio jos 
neapsižiūrėjimų, vis dėlto ji to nepripažino. Tai įvyko Styringui bū- 
dingą gruodžio dieną — žemę dengė šlapdriba iškritęs ir šarmotu 
ledu virtęs sniegas, kuriame buvo likęs purvas nuo aštuonių šimtų 
berniukų batelių. Dženė Fylds apsitūlojo ir nukėblino per Žiemiš- 
kai niūrią stovyklą, kaip apsisprendusi ir pareiginga motina, kokia 
ji ir buvo. Ji atrodė tarsi medicinos sesuo, nusiminusi, kad jai gali 
nepavykti įžiebti bent kibirkštėlę vilties nykiame rusų fronte. Ap- 
imta tokios nuotaikos, Dženė Fylds priėjo Styringo sporto salę. 
Per penkiolika metų savo buvimo Styringe metų ji nė karto nebu- 
vo čia užėjusi, — ji nežinojo, kaip tai svarbu. Styringo stovyklos 
gale, padalintame į aptvertas žaidimų aikšteles, ledo ritulio čiuo- 
žyklas, teniso kortus, primenančius milžiniško žmonių avilio sker- 
sinį pjūvį, Dženė išvydo virš purvino sniego iškilusią milžinišką 
sporto salę. Kaip susirėmimą, kuris netikėtai ją užklupo, todėl jos 
širdis prisipildė nežinios ir nerimo. 

Sybruko sporto salė ir rūbinė, Sybruko stadionas, Sybruko 
ledo ritulio aikštelė — visa tai buvo šitaip pavadinta pagerbiant 
Mailsą Sybruką, puikų sportininką ir Pirmojo pasaulinio karo asą, 
kurio veidas ir masyvus torsas pasveikino Dženę iš nuotraukų trip- 
tiko, pagarbiai išstatyto erdviame sporto salės koridoriuje. Mailsas 
Sybrukas, 1909 metų absolventas, su odiniu amerikietiškojo futbo- 
lo šalmu ir apsauginiais antpečiais, tikriausiai jam nereikalingais. 
Po nuotrauka Nr.32 buvo beveik visiškai jo sudėvėti marškinėliai; 
išblukę ir kandžių dažnai kapojami, jie gulėjo sujaukti užrakintoje 
vitrinoje po pirmąja iš trijų Mailso Sybruko nuotraukų triptiko da- 
limi. Parašas skelbė: JO TIKRI MARŠKINĖLIAI. 

Vidurinėje triptiko dalyje Mailsas Sybrukas buvo parodytas 
kaip ledo ritulio vartininkas. Tais senais laikais vartininkai turėda- 
vo apsauginius antpečius, tačiau narsus veidas buvo nepridengtas 
ir visas randuotas, akys — skaisčios ir įžūlios. Mailso Sybruko 

kūnas buvo užpildęs mažyčius vartus. Kaipgi buvo įmanoma įmušti 
įvartį Mailsui Sybrukui su tomis jo mikliomis kaip katės ir didelė- 
mis kaip lokio odinėmis letenomis, su ta jo lazda kaip vėzdu ir tais 
išsipūtusiais krūtinės apdangalais, su pačiūžomis kaip milžiniškos 
skruzdėdos nagais? Po futbolo ir ledo ritulio nuotraukomis buvo 
surašyti kasmetinių turnyrų rezultatai. Kiekvienos Styringo sporto 
šakos sezonas būdavo baigiamas tradicinėmis varžybomis su Bato 
akademija, beveik tokia pat sena ir garsia kaip Styringas, visų Sty- 
ringo berniukų nekenčiama varžove. Šlykštukai iš Bato akademijos 
pasirodydavo su savo spalvomis — aukso ir žalia. Styringas — 7, 
Batas — 6; Styringas — 3, Batas — 0. Mailsui niekas neįmušė įvarčio. 

Kapitonas Mailsas Sybrukas, kaip jis buvo vadinamas trečiojo- 
je triptiko nuotraukoje, spoksojo į Dženę Fylds, vilkėdamas uni- 
formą, kuri jai buvo labai gerai pažįstama. Tai buvo lakūno 
uniforma — ji iš karto tą suvokė. Nors tarpukariu uniformos pasi- 
keitė, bet ne taip labai, kad Dženė negalėtų atpažinti kailiuku ap- 
trauktos lakūno striukės apykaklės, kuri buvo šauniai pastatyta, 
lakūno kepurės, kurios dirželis nerūpestingai atsegtas po smakru; 
ausinės pakeltos (Mailso Sybruko ausims niekuomet nebuvo 
šalta), o akiniai atsainiai nustumti aukštyn ant kaktos. Kaklą jis 
buvo apsisupęs visiškai baltu šaliku. Po šita nuotrauka nebuvo pa- 
rašyta jokių rezultatų, bet jeigu kas nors Styringo sporto skyriuje 
būtų turėjęs humoro jausmą, Dženė būtų galėjusi perskaityti tokį 
užrašą: Jungtinės Amerikos Valstijos — 16, Vokietija — 1. Šešio- 
lika būtų rodęs skaičių lėktuvų, kuriuos numušė Mailsas Sybrukas, 
kol vokiečiai neįmušė jam įvarčio. 

Juostelės ir medaliai, pridulkėjusioje užrakintoje vitrinoje, gu- 
lėjo tarsi aukos ant Mailso Sybruko altoriaus. Čia buvo ir atskilęs 
medienos gabalas, kurį Dženė klaidingai palaikė numušto Maiiso 
Sybruko lėktuvo dalimi (ji buvo pasirengusi bct kokiam nemalo- 
numui), bet tas medgalys tebuvo vienintelė paskutiniosios jo ledo 
ritulio lazdos liekana. O kodėl ne jo kiaušių apsauginis apdanga- 
las? — dingtelėjo Dženei. Arba jo plaukų sruoga, saugoma kaip 
mirusio vaiko atminimas? Plaukus visose nuotraukose slėpė šal- 
mas, kariška kepuraitė arba didelė dryžuota skara. O gal Mailsas 
Sybrukas buvo nuplikęs, — kažkaip niekinamai pagalvojo Dženė. 

Ją papiktino tos liekanos, išdėliotos pridulkėjusioje vitrinoje. 
Karys sportininkas, paprasčiausiai eilinį kartą keičiantis savo uni- 

formą. Visą laiką jo kūnas buvo tik neva apsaugotas. Kaip Styringo 
medicinos sesuo, Dženė prisižiūrėjo per tuos penkiolika metų fut- 
bolininkų ir ledo ritulininkų traumų — nors jie visi buvo su šal- 
mais, kaukėmis, juostomis, pamušalais ir šarvais. Ir seržanto Garpo, 
ir kitų vyrų apsauga kare, kaip Dženė įsitikino, buvo pati iliuziš- 
kiausia.. 

Dženė pasijuto nuvargusi; kaip praėjo vitrinas, jai pasirodė, 
kad vis labiau artinasi prie pavojingos mašinos variklio. Ji vengė 
erdvios, kaip kovos laukas, sporto salės, iš kur girdėjo aidint rung- 
tyniaujančių šauksmus ir murmesį. Ji ieškojo tamsių koridorių, nes 
manė, kad ten turėtų būti kabinetai. Argi aš tam-čia praleidau pen- 
kiolika metų, galvojo ji, kad prarasčiau savo vaiką dėl šito? 

Ji atpažino kvapą. Dezinfekcijos priemonės. Metų metais var- 
tojamos stropiam šveitimui. Nėra abejonių, kad sporto salė yra ta 
vieta, kur pasibaisėtini potencialūs gemalai lūkuriuoja galimybės 
veistis. Tas kvapas priminė jai ligoninę. Styringo ligoninę — pilsty- 
mą į butelius, pooperacinį orą. Tik čia, šitame milžiniškame name, 
pastatytame Mailso Sybruko atminimui, vyravo kitoks kvapas. Šis 
sporto salės ir rūbinių kompleksas buvo pastatytas 1919 metais, 
beveik metais anksčiau negu Dženė gimė; tai, ką ji užuodė, buvo 
berniukų perdimų ir prakaitavimų kvapas, išsunktas streso ir įtam- 
pos per tuos beveik keturiasdešimt metų. Tai, ką Dženė užuodė, 
buvo varžybos, nuožmios ir pilnos nusivylimų. Ji čia atrodė visiškai 
pašalinė, tai niekuomet nebuvo jos augimo dalis. 

Koridoriuje, kuris atrodė atskirtas nuo centrinio įvairių sporto 
šakų ploto, Dženė sustojo ir įsiklausė. Kažkur netoliese buvo sun- 
kumų kilnojimo kambarys: ji girdėjo geležies žvangesį ir pasibaisė- 
tinus stenėjimus, pasibaigiančius išvaržomis — medicinos sesers 
matomu tų pastangų rezultatu. Dženei atrodė, kad iš tikrųjų dū- 
sauja ir stena visas tas pastatas, tarsi kiekvieną Styringo moksleivį 
kamuotų vidurių užkietėjimas ir jie ieškotų šioje bjaurioje sporto 
salėje palengvėjimo. 

Dženė Fylds jautėsi palūžusi, kaip jaučiasi Žmogus, kuris labai 
skaudžiai išgyvena padarytą klaidą. 

"Tuo momentu prieš ją išdygo kraujuotas imtynininkas. Dženė 
nesuprato, kaip tas vos ant kojų bepastovintis, kraują varvinantis 
berniokas galėjo ją nustebinti, bet durys iš koridoriaus staiga atsi- 
darė į mažą, nekaltai atrodantį kambarį ir priešais ją išniro susivė- 

lusi imtynininko galva su apsauginėmis ausinėmis, kurios buvo 
taip persikreipusios, kad pasmakrės dirželis buvo užvažiavęs jam 
ant burnos ir ištempęs viršutinę lūpą į pašaipią Žuvies šypseną. 
Mažytė dirželio įduba, turinti apglėbti smakrą, dabar buvo pilna 
kraujo, varvančio iš nosies. 

Dženė, kaip medicinos sesuo, buvo pripratusi prie kraujo, ta- 
čiau susigūžė, tikėdamasi susidūrimo su tuo stambiu, šlapiu, Žiau- 
riai atrodančiu bernioku, bet jis kažkaip šastelėjo į šoną ir pranėrė 
šalia jos. Ir staiga jis išsivėmė su tokia trajektorija, ir taip stipriai, 
kad net stebėtis reikėjo, pataikydamas ant savo partnerio, bandžiu- 
sio iš visų jėgų jį prilaikyti. 

— Atsiprašau, — sumurmėjo jis, nes dauguma Styringo ber- 
niukų buvo labai mandagūs. 

Jo partneris buvo toks draugiškas, jog nutraukė jam nuo gal- 
vos tas apsaugines priemones, kad nelaimingasis vėmikas neuždus- 
tų ar nepasismaugtų jomis, ir, visiškai nekreipdamas dėmesio į tai, 
kad yra apvemtas, garsiai šūktelėjo pro atviras duris į imtynių salę: 

— Karlislė nesulaikė! 

Pro duris iš to kambario padvelkė į Dženę karštis, tarsi iš tro- 
pinio šiltadaržio, toks malonus viduržiemy, ir pasigirdo kažkokio 
vyro švarus tenoras: 

— Karlisle! Nereikėjo ryti per pietus dvigubos porcijos tų val- 
gyklinių pamazgų! Pakanka ir vienos, kad susivemtum. Jokios 
užuojautos tau, Karlisle! 

Karlislė, kuriam nebuvo jokios užuojautos, nusvirduliavo kori- 
doriumi, krauju nužymėdamas savo kelią iki pat durų, pro kurias 
dingo, visas apsidergęs. Jo partneris, kuris, Dženės manymu, irgi 
nerodė užuojautos, nutėškė koridoriuje Karlislės galvos aprangą 
drauge su visa kita jo bjaurastim ir nuėjo paskui jį į rūbinę. Dženė 
manė, kad jie eina kur nors persirengti. 

Ji pažvelgė pro atviras duris į imtynių kambarį, giliai atsikvėpė 
ir įėjo vidun. Iš karto neteko pusiausvyros. Po kojomis pajuto it 
minkštą kūną, o siena, kai atsirėmė, įdubo. Ji buvo minkštai išklo- 
toje patalpoje, kurios grindis ir sienas dengė šilti ir tamprūs čiuži- 
niai, o oras čia buvo toks tvankus ir karštas, ir taip dvokė prakaitu, 
kad ji vos drįso kvėpuoti. 

— Uždarykite duris! — pasigirdo vyriškas tenoras; mat imtyni- 
ninkai mėgo, kaip Dženė vėliau patyrė, karštį ir savo pačių prakai- 

tą, — ypač tuo metu, kai jie mesdavo svorį. Jie tarpsta, kai sienos ir 
grindys yra tokios karštos ir tamprios, kaip miegančios mergaitės 
sėdmenys. 

Dženė uždarė duris. Čiužinys buvo net ant durų. Ji prigludo 
prie jo nugara, svajodama, kad kas nors atidarytų iš išorės duris ir 
gailestingai ją išleistų. Vyras tenoro balsu buvo treneris. Dženė per 
virpantį nuo karščio orą įžiūrėjo jį, vaikštinėjantį palei ilgą kamba- 
rio sieną ir negalintį sustoti, kad nepaleistų iš akių besigalynėjan- 
čių imtynininkų. 

— Trisdešimt sekundžių! — sušuko jis. Poros vėl puolė galy- 
nėtis, tarsi elektros srovės išjudintos. Po imtynių kambarį paskli- 
dusios porų grupelės kiekviena buvo susipynusios į įnirtingą 
raizginį, o imtynininkų atkaklumas, Dženės akimis, atrodė žūtbūti- 
nis, apdairus ir priverstinis. 

— Penkiolika sekundžių! — riktelėjo treneris. — Spausk! 

Susipynusi pora staiga parklupo visai prie pat Dženės — jų ga- 
lūnės atsipalaidavo, rankų ir kaklų venos pulsavo. Vienas berniukų 
uždususiu balsu riktelėjo, iš burnos nutįso jam seilė, kai jo prieši- 
ninkas išsprūdo iš glėbio, ir juodu, jau nebesusikibę, trenkėsi į 
sieną. 

— Laikas! — sušuko treneris. Jis nevartojo švilpuko. Imtyni- 
ninkai iš karto suglebo, be jokio skubėjimo atsipalaiduodami vie- 
nas nuo kito. Maždaug pusė tuzino jų nukėblino link durų, kur 
stovėjo Dženė, o jų mintyse buvo viena — vandens versmė ir tyras 
oras, nors Dženė galvojo: jie eina į koridorių, kad ten ramiai išsi- 
vemtų ar išsišnypštų kraujus, ar padarytų viena ir kita. 

Dženė ir treneris vieni liko stovėti kambaryje. Ji pastebėjo, 
kad treneris yra tvarkingas ir smulkus, stangrus kaip spyruoklė; ji 
dar pastebėjo, kad jis trumparegis, nes dabar žiūrėjo į jos pusę pri- 
simerkęs ir matė tik tiek, kad jos baltumas ir siluetas yra svetimi 
šiame kambaryje. Jis ėmė grabaliodamas ieškoti savo akinių, ku- 
riuos paprastai pasidėdavo virš sienos čiužinių, aukščiau galvos 
lygio, kur jų negalėtų lengvai sugurinti sviedžiamas į sieną imtyni- 
ninkas. Dženė matė, kad treneris yra maždaug jos amžiaus ir kad ji 
niekuomet nėra mačiusi jo nei Styringo stovykloje, nei kur nors 
netoli jos — nei akiniuoto, nei be akinių. 

Treneris buvo naujokas Styringe. Jam, Erniui Holmui, kaip ir 
Dženei, Styringo bendruomenė pasirodė gerokai snobiška. Jis porą 

kartų buvo Ajovos universiteto imtynių čempionu, bet šalies čem- 
piono titulo jam nepavyko nė karto laimėti, todėl penkiolika metų 
dirbo įvairiose Ajovos mokyklose treneriu, tuo pat metu stengda- 
masis visiškai savarankiškai užauginti vienintelį savo vaiką, dukte- 
rį. Jam apkarto Vidurio Vakarai, kaip jis pats sau pasakė, ir jis 
atvyko į Rytus, kad galėtų laiduoti savo dukteriai aukštos klasės, 
kaip jis sakė, išsimokslinimą. Ji buvo šeimos smegenys, kaip jis 
mėgo pabrėžti, ir buvo paveldėjusi puikią savo motinos išvaizdą, 
apie ką jis niekuomet neužsimindavo. 

Penkiolikametė Helena Holm visas savo trijų valandų popie- 
tes buvo prasėdėjusi imtynių kambariuose, pradedant Ajova ir bai- 
giant Styringu, stebėdama, kaip įvairaus svorio berniukai lieja 
prakaitą ir mėto vienas kitą. Vėliau, jau po daugelio metų, Helena 
pasakys: tai, kad jai teko savo vaikystę praleisti kaip vienintelei 
mergaitei imtynininkų kambariuose, padarė ją skaitytoja. 

— Aš turėjau būti Žiūrovė, — pasakė Helena, — o pasidariau 
slapukaujančia stebėtoja. 

Ji buvo tokia nepasotinama ir nepailstanti skaitytoja, kad 
Ernis Holmas tik dėl jos išvyko į Rytus. Būtent Helenos labui jis 
įsidarbino Styringe, nes čia dėstytojų ir kitų mokyklos darbuotojų 
vaikams nereikėjo mokėti už mokslą, o jei jie mokydavosi kitoje 
privačioje mokykloje, tai buvo skiriama atitinkama suma pinigų 
mokymo išlaidoms joje padengti. Pats Ernis Holmas buvo prastas 
skaitytojas, todėl kažkaip pražiopsojo tą faktą, kad Styringo mo- 
kykla priima mokytis vien berniukus. 

Taigi vieną rudenį jis atsidūrė nedraugiškoje Styringo bend- 
ruomenėje, o jo protingoji duktė — dar sykį mažos, prastos valsty- 
binės mokyklos sąrašuose. Styringo mieste esanti valstybinė 
mokykla buvo, ko gero, prastesnė už daugelį kitų valstybinių mo- 
kyklų kadangi gabiausi berniukai eidavo mokytis į Styringą, 0 ga- 
biausios mergaitės išvykdavo į kitus miestus. Ernis Holmas 
neįsivaizdavo, kad jis galėtų kur nors išsiųsti savo dukterį ir su ja 
išsiskirti — juk kaip tik tam jis čia ir atvyko, kad būtų su ja kartu. 
Tuo metu, kai Ernis Holmas pratinosi prie naujų savo pareigų Sty- 
ringe, Helena Holm klaidžiojo didelės mokyklos pakraščiais, ryte 
rydama jos knygynų ir bibliotekų lobius (ji, be abejo, buvo girdėju- 
si pasakojant apie kitą didelę tos bendruomenės skaitytoją — 
Dženę Fylds) ir toliau nuobodžiaudama, kaip nuobodžiavo Ajovo- 

je su nuobodžiais savo bendramoksliais nuobodžioje valstybinėje 
mokykloje. 

Ernis Holmas buvo labai jautrus nuobodžiaujantiems. Prieš 
šešiolika metų jis buvo vedęs medicinos seserį, kai gimė Helena, ji 
metė savo medicinos sesers darbą, kad būtų vien motina. Po šešių 
mėnesių ji panoro vėl būti medicinos seserim, tačiau anuo metu 
Ajovoje nebuvo jokių ambulatorijų, todėl Ernio Holmo jaunoji 
žmona, likusi vien tik su motina ir buvusia medicinos seserim, vis 
labiau nuo jo tolo. Vieną dieną ji išėjo ir negrįžo. Paliko jį eiti mo- 
tinos pareigas ir nieko nepaaiškino. 

Taigi Helena Holm užaugo imtynių kambariuose, kurie yra 
labai saugūs vaikams — juose visur minkšta ir visuomet šilta. Kny- 
gos gelbėjo Heleną nuo nuobodulio, nors Ernis Holmas nerimavo, 
galvodamas, kad jo dukters uolumas negali laikytis begalinėje tuš- 
tumoje. Jis buvo įsitikinęs, kad nuobodulį Helena yra gavusi ge- 
nuose. 

Štai taip jis atsirado Styringe. Štai taip Helena, kuri irgi nešio- 
jo akinius, jai taip pat reikalingus kaip ir jos tėvui, buvo su savo 
tėvu tą dieną, kai Dženė Fylds įžengė į imtynių kambarį. Helenos ji 
nepastebėjo; mažai kas pastebėdavo Heleną, kai jai buvo penkio- 
lika. Bet Helena iš karto pastebėjo Dženę; mat Helena nėjo kaip 
jos tėvas imtynių su berniukais, ji nedemonstravo permetimo ir 
laikymo būdų, todėl visą laiką buvo su akiniais. 

Helena Holm nuolatos žvalgėsi į medicinos seseris, kadangi ji 
dairėsi savo motinos, kurios Ernis Holmas nė nebandė ieškoti. O 
kalbant apie kitas moteris, tai Ernis Holmas jau buvo apsipratęs su 
neigiamais jų atsakymais. Bet kai Helena buvo dar mažytė, Ernis 
sužavėjo ją rizikinga legenda, kurią, be abejonės, pats mėgo išgy- 
venti vaizduotėje ir kuri visuomet domino Heleną. 

— Vieną dieną, — pasakojama toje legendoje, — galbūt tu su- 
tiksi gražią medicinos seserį, kuri atrodys taip, lyg ji nežinotų, kur 
esanti, ir galbūt ji pažvelgs į tave, lyg nežinotų, kas tu esi, bet gal- 
būt ji atrodys taip, lyg norėtų tai sužinoti. 

— Ir tai bus mana mama? — paprastai klausdavo Helena. 

— Ir tai bus tavo mama! — paprastai atsakydavo Ernis. 

Todėl, kai Styringo imtynių kambaryje Helena Holm pakėlė 
nuo knygos akis, ji pamanė, kad mato savo motiną. Dženė Fylds su 
savo balta uniforma visuomet atrodydavo ne vietoje. Ir čia, tamsiai 

raudonų Styringo mokyklos čiužinių fone, ji atrodė įdegusi ir svei- 
ka, dailiai sudėta ir išvaizdi, netgi graži, todėl Helena Holm turėjo 
pagalvoti, kad jokia kita moteris negalėjo išdrįsti pasirodyti tame 
minkštai išklotame pragare, kur dirba jos tėvas. Helenos akiniai 
apsitraukė, ji užvertė knygą ir nerangiai atsistojo palei imtynių 
kambario sieną su tuo savo anonimišku pilku ir prakaituotu tre- 
ningu, kuris slėpė jos, penkiolikametės, kerėplišką išvaizdą — dar 
nesuapvalėjusias šlaunis ir mažytes krūtis — ir laukė iš savo tėvo 
atpažinimo ženklo. 

Bet Ernis Holmas vis dar ieškojo savo akinių. Jis neryškiai 
matė baltą siluetą — tarsi moters, galbūt medicinos sesers, — ir jo 
širdis apmirė nuo tos galimybės, kuria jis niekuomet iš tikrųjų ne- 
tikėjo: kad sugrįžo jo Žmona ir kad ji pasakys: „O, kaip aš pasiilgau 
tavęs ir mudviejų dukters!" O kokia kita medicinos sesuo galėjo 
ateiti į jo darbo vietą? 

Helena matė tėvo susinervinimą ir palaikė jį tuo laukiamu 
ženklu. Ji nuėjo link Dženės per tamsiai raudonus čiužinius, ir 
Dženė pagalvojo: o, Viešpatie, juk tai mergaitė! Graži akiniuota 
mergaitė. Ką tokioje vietoje, kaip ši, veikia tokia graži mergaitė? 

— Mama? — tarė Dženei ta mergaitė. — Tai aš, mama! Aš, 
Helena, — pasakė ji, pravirkdama, ji užmetė savo laibas rankas 
Dženei ant pečių ir prisispaudė drėgnu veidu Dženei prie krūtinės. 

— O, Jėzau! — išsprūdo Dženei Fylds, kuri niekuomet nebuvo 
iš tų moterų, kurios mėgsta būti liečiamos. Vis dėlto ji buvo medi- 
cinos sesuo ir turėjo suprasti Helenos poreikį, todėl neatstūmė 
nuo savęs mergaitės, nors ir gerai žinojo, kad nėra Helenos moti- 
na. Dženė Fylds manė, kad jai pakanka būti vieną kartą motina. Ji 
raminančiai paplekšnojo mergaitei per nugarą ir maldaujamai pa- 
žvelgė į imtynių trenerį, jau spėjusį susirasti savo akinius. 

— AŠ nesu nei jūsų motina, — mandagiai jam pasakė Dženė, 
nes jis žvelgė į ją su tokia pat trumpalaike palengvėjimo išraiška, 
kokią Dženė buvo mačiusi gražiosios mergaitės veide. 

Erniui Holmui dingtelėjo, kad tos dvi medicinos seserys savo 
gyvenimu iš tikrųjų yra labai panašios — ne vien apdaru ir tuo, kas 
dabar atsitiko imtynių kambaryje; tik Dženė nėra tokia graži, kaip 
jo pabėgusi Žmona, kurios net tie penkiolika metų, galvojo jis, ne- 
padarytų tokios paprastos ir tik tiek, kiek Dženė, gražios. Vis dėlto 
Dženė patiko jam, todėl jis nusišypsojo jai ta savo neaiškia, atsi- 

prašančia šypsena, kokia jis šypsodavosi savo imtynininkams, kai 
jie pralaimėdavo. 

— Mano duktė pamanė, kad jūs esate jos motina, — paaiškino 
jis Dženei. — Ji ilgokai nėra mačiusi savo motinos. 

Ko gero, pagalvojo Dženė Fylds. Ji pajuto, kaip mergaitė įsi- 
tempė ir laisvinasi iš jos rankų. 

— Tai nėra tavo mama, brangioji, — pasakė jis Helenai, kuri 
nuėjo atgal prie imtynių kambario sienų. Ji buvo uždaro būdo 
mergaitė, anaiptol nepratusi rodyti savo jausmų. Net savo tėvui. 

— O jūs pamanėte, kad aš — tai jūsų Žmona? — paklausė jį 
Dženė, nes jai buvo pasirodę, kad Ernis irgi apsiriko. Ji svarstė, 
kiek „ilgokai“ ponia Holm gali būti dingusi. 

— Jūs tikrai minutėlei suklaidinote mane, — mandagiai prisi- 
pažino Ernis; jo šypsena buvo baikšti, todėl jis šypsojosi nedažnai. 

Helena tūnojo susigūžusi imtynių kambario kampe ir paniuru- 
si stebėjo Dženę, tarytum toji būtų tyčia taip pasielgusi, priversda- 
ma ją suglumti. Dženė jautėsi mergaitės sugraudinta; jau ne 
vieneri metai Garpas nebuvo jos taip apkabinęs, o tai buvo jaus- 
mas, kokio netgi tokia išskirtinė motina kaip Dženė pasigesdavo. 

— Kuo tu vardu? — paklausė ji mergaitės. — Aš — Dženė 
Fylds. 

Helena Holm, suprantama, buvo girdėjusi tą vardą ir pavardę. 
Tai buvo toji kita paslaptingoji Styringo mokyklos skaitytoja. Be 
to, Helena niekuomet anksčiau niekam nebuvo reiškusi savo jaus- 
mų, kuriuos ji skyrė savo motinai; ir nors ji tik atsitiktinai išliejo 
tuos jausmus Dženei, Helena suvokė, kad jai bus sunku visiškai 
juos atsiimti. Tėvas Žiūrėjo į ją su ta nedrąsia savo šypsena, todėl ji 
su dėkingumu pažvelgė į Dženę, maža to — Helena pajuto, kad 
mielai vėl apkabintų Dženę, bet susilaikė. Į kambarį jau griūte 
griuvo imtynininkai, iš troškulio galintys išgerti fontaną, bet tie, 
kurie metė svorį, buvo tik praskalavę prie jo gerklę. 

— Treniruotė baigta, — pasakė jiems Ernis Holmas, pamoda- 
mas, kad nešdintųsi iš kambario. — Siai dienai pakaks. Eikit pabė- 
gioti. 

Klusniai, net su palengvėjimu jie nusvyravo link raudonojo 
kambario durų, kiekvienas atsirinko savo galvos apdangalus, pra- 
kaituotus drabužius, pleistro rites. Ernis Holmas laukė, kol kam- 
barys ištuštės, o jo duktė ir Dženė Fylds laukė, kol jis ką nors 

paaiškins. Ernis Holmas jautė, kad bent šioks toks paaiškinimas 
reikalingas, o jis nesijautė niekur kitur taip gerai, kaip imtynių 
kambaryje. Jam tai buvo normali vieta bet kuriai istorijai pasako- 
ti — net sunkiai ir neturinčiai pabaigos, ir net pasakoti kam nors 
svetimam. Todėl kai imtynininkai išėjo, Ernis pradėjo labai kant- 
riai pasakoti savąją tėvo ir dukters apysaką, trumpą medicinos se- 
sers, kuri juodu paliko, istoriją. Jis papasakojo ir apie Vidurio 
Vakarus, iš kur jiedu ne per seniausiai atvyko. Tai buvo istorija, 
kokią Dženė galėjo suprasti, nors ji ir nepažinojo kito tokio vieni- 
šo tėvo su vienišu vaiku. Ir nors ji pajuto pagundą papasakoti 
jiems savo istoriją — ir apie tuos įdomius abiejų istorijų panašu- 
mus ir skirtumus — vis dėlto pasitenkino tuo, kad pakartojo stan- 
dartinį savosios variantą: Garpo tėvas buvęs kareivis ir taip toliau. 
O kas gi turi per karą laiko vedyboms? Ir nors tai buvo ne visa is- 
torija, ji aiškiai patiko ir Helenai, ir Erniui, nes jie nebuvo sutikę 
Styringo bendruomenėje kito tokio jautraus ir atviro žmogaus kaip 
Dženė. 

Ten, tame šiltame, tamsiai raudoname imtynių kambaryje, ant 
tų minkštų čiužinių, tarp tų minkštai išklotų sienų, staiga ir nepa- 
aiškinamai pasidaro galima suartėti. 

Helena, aišku, prisimins tą pirmąjį apsikabinimą visą gyveni- 
mą; kad ir kaip ateityje keisis jos jausmai Dženei, nuo to momento 
imtynių kambaryje Dženė Fylds bus Helenai tikresnė motina už 
bet kurią kitą. Dženė irgi prisimins, ką ji išgyveno, apkabinta kaip 
motina, ir net parašys savo autobiografijoje, kaip labai dukters ap- 
kabinimas skiriasi nuo sūnaus apkabinimo. Iš tikrųjų, kaip ironiš- 
ka, kad tasai vienintelis jos išgyvenimas, dėl kurio ji padarė tokį 
pareiškimą, buvo patirtas tą gruodžio dieną milžiniškoje sporto sa- 
lėje, pastatytoje Mailso Sybruko atminimui. 

Vargas būtų, jeigu Ernis Holmas būtų pajutęs kokį nors po- 
traukį Dženei Fylds ir jeigu jis būtų bent trumpam ėmęs galvoti, 
kad ji ir gali būti ta moteris, su kuria jis galėtų nugyventi savo gy- 
venimą. Dženė Fylds nieko panašaus nejautė, ji tik pagalvojo, kad 
Ernis Holmas yra padorus, geras vyriškis, ir tikėjosi, kad galbūt jis 
bus jos draugas. Jeigu jis būtų jos draugas — tai būtų pirmasis 
toks. 

O tai, kad ji paskui paklausė, ar negalėtų neilgam pasilikti 
viena imtynių kambaryje, turėjo sugluminti ir Ernį, ir Heleną. 

Kam? Juodu turėjo stebėtis. Ir tuomet Ernis prisiminė pasiteirau- 
ti, ko ji čia atėjusi. 

— Užrašyti šavo sūnaus imtynininku, — skubiai atsakė Dženė. 
Ji vylėsi, kad Garpas jai neprieštaraus. 

— Labai prašom, — atsakė Ernis. — Kai jau eisite iš čia, išjun- 
kite šviesas ir kaitintuvus. Durys pačios užsitrenks. 

Likusi viena, Dženė išjungė šviesas, girdėjo, kaip vis labiau 
tilsta kaitintuvų ūžesys. Ji nusiavė batelius ir ėmė vaikščioti Čiuži- 
niais po tą tamsų kambarį, kurio durys liko praviros. Kodėl, — 
svarstė ji, — nors šitas sportas neabejotinai smurtiškas, jis atrodo 
jai toks saugus? Jo dėka? — klausė ji savęs. Bet Ernį ji tuoj pat at- 
metė — smulkus, tvarkingas, raumeningas, akiniuotas vyriškis ir 
tik tiek. Jeigu Dženė apskritai galvotų apie vyrus, o ji to beveik 
niekuomet nedarė, juos, žinoma, — mąstė ji dabar, — lengviau 
būtų pakęsti smulkius ir tvarkingus, 0, be to, ji buvo už raumenin- 
gus vyrus ir moteris — tai svarbu, kad būtų stiprūs. Jai patiko žmo- 
nės su akiniais — bet tik taip, kaip gali patikti akiniai, kai pačiam 
nėra reikalo jų nešioti, — tokie žmonės jai atrodė „gražūs“. Bet la- 
biausiai patiko šis kambarys, — galvojo ji, — tas raudonas imtynių 
kambarys, didžiulis, bet jaukus, minkštas, kad jame, vaizdavosi ji, 
negalima būtų užsigauti. Ji šleptelėjo klupsčia, kad pajustų tų čiu- 
žinių minkštumą. O paskui padarė kūlverstį, persiplėšdama sijoną; 
sėdėjo ant čiužinio ir žvelgė į stambų bernioką, dunksantį priete- 
moje skendinčio kambario tarpduryje. Tai buvo Karlislė, imtyni- 
ninkas, išvėmęs savo pietus; jis jau buvo persirengęs ir grįžo dar 
pasitreniruoti, o dabar Žiūrėjo į baltumu švytinčią medicinos sese- 
rį, prigludusią prietemoje prie tamsiai raudonų čiužinių, tarsi 
meška savo oloje. 

— Atsiprašau, ponia, — tarė jis. — Aš tik norėjau pasižiūrėti, 
ar nėra ko nors, su kuo galėčiau dar padirbėti. 

— Na, turbūt ne su manim, — atsakė jam Dženė. — Eik sau 
pabėgioti. 

— Žinoma, ponia, — atsakė Karlislė ir nurisnojo. 

Kai ji išeidama uždarė duris ir jos užsitrenkė, suvokė, kad vi- 
duje paliko savo batelius. Durininkas nesurado tinkamo rakto, bet 
jis bent paskolino jai kažkokio didžiakojo krepšininko batelius, 
kuriuos aptiko tarp pamestų ir rastų daiktų. Dženė nupėdino per 
suledėjusį purvyną, į ligoninę, jausdama, kad pirmoji jos išvyka į 
sportų pasaulį davė jai kažką daugiau negu nedidelę permainą. 

/ 

Ligoninėje savo lovoje gulintis Garpas be paliovos kosėjo. 

— Imtynės! — suriko jis. — Dieve mano, motin, ar tu nesiren- 
gi manęs nugalabyti? 

— Manau, kad tau patiks treneris, — tarė Dženė. — Susipaži- 
nau su juo. Malonus žmogus. Susipažinau ir su jo dukra. 

— O, Jėzau, — sudejavo Garpas. — Ir ta jo dukra yra imtyni- 
ninkė? 

— Ne, ji daug skaito, — su aiškiu pritarimu atsakė Dženė. 

— Jaudinančiai skamba, mama, — pasakė Garpas. — Bet ar tu 
suvoki, kad tas manęs suvesdinimas su imtynių trenerio dukterimi 
gali kainuoti man sprandą? Argi tu to nori? 

Dženė neturėjo tokių ketinimų. Ji turėjo galvoje vien imtynių 
kambarį ir Ernį Holmą, jos jausmai Helenai buvo grynai motiniš- 
ki, todėl, kai jis užsiminė apie piršlybas ir galimą savo susidomėji- 
mą Helena Holm, Dženė sunerimo. Iki šiol ji negalvojo apie tai, 
kad sūnus galėtų kuo nors susidomėti šitaip, — bent jau, manė ji, 
negreitai jis ims domėtis. Dabar ji dėl to smarkiai susijaudino ir te- 
galėjo pasakyti: 

— Tau dar tik penkiolika. Neužmiršk to. 

— O kiek metų tai dukteriai? — paklausė Garpas. — Ir kuo ji 
vardu? 

— Helena, — atsakė Dženė. — Jai irgi dar tik penkiolika. Be 
to, ji nešioja akinius, — pridūrė ji veidmainiškai. Galų gale ji žino, 
ką ji pati mano apie akinius: galbūt Garpui jie irgi patinka. — Jie 
atvyko iš Ajovos, — dar pasakė ir pasijuto esanti didesnė snobė 
negu tie skrybėlėti dabitos, kurie tarpsta Styringo mokyklos bend- 
ruomenėje. 

— Viešpatie, imtynės, — vėl sudejavo Garpas, ir Dženė pajuto 
palengvėjimą; kad jis nebekalba apie Heleną. Dženė buvo sumišu- 
si, kad ji taip aiškiai pasipriešino tokiai galimybei. Juk mergaitė 
yra išties graži, galvojo ji, nors ir ne taip akivaizdžiai. Bet argi jauni 
vaikinai nemėgsta tik akivaizdžiai gražių mergaičių? Argi aš bū- 
čiau patenkinta, jeigu Garpas susidomėtų kaip tik viena iš tokių? 

O viena iš tokių mergaičių Dženė laikę Kušę Persi — truputį 
per įžūliai kalbančią, truputį per glebios išvaizdos; nejaugi štai to- 
kios penkiolikmetės Kušman Persi išsiauklėjimas yra toks išbaig- 
tas? Ir čia Dženė pyktelėjo ant savęs vien už tai, kad pavartojo 
mintyse žodį „išsiauklėjimas“. 

Kebli buvo jai ta diena. Dženė pasijuto snūduriuojanti, nors 
kartą užmiršusi apie savo sūnaus kosėjimą, nes atrodė, kad jam 
gali kilti rimtesnių problemų. Ir kaip tik dabar, kai jau maniau, 
kad visi mūsų rūpesčiai yra praeityje, Dženė pagalvojo, kad reikėtų 
su kuo nors pasikalbėti apie berniokus — gal su Erniu Holmu, ti- 
kėjosi, kad dėl jo nebus apsirikusi. 

Kaip vėliau paaiškėjo, dėl imtynių kambario ji neapsiriko — ir 
dėl to didelio malonumo, kokį jis teikė jos Garpui. Ernis Holmas 
irgi patiko berniukui. Tą pirmąjį imtynių Styringe sezoną Garpas 
darbavosi stropiai ir sėkmingai, mokydamasis metimų ir laikymų. 
Nors jo svorio berniukai iš mokyklos rinktinės smarkokai jį pa- 
maigydavo, jis niekuomet dėl to nesiskundė. Žinojo, kad rado savo 
sportą ir savo pramogą. Ir tam jis eikvos daugiausia jėgų, kol šalia 
to pradės rašyti. Jam patiko vienišumas galynėjimosi metu ir užda- 
rumas tame ant kilimo išbrėžtame rate; patiko didelis sąlygotu- 
mas; nuolatinė psichinė nuostata mesti savo svorį. Per tą pirmąjį 
sezoną, kaip Dženė su palengvėjimu pastebėjo, Garpas vos beužsi- 
mindavo apie Heleną Holm, kuri sėdėdavo su tais savo akiniais, su 
tuo savo pilku treningu ir skaitydavo. Retsykiais ji pakeldavo akis 
nuo knygos, kai kas nors labai jau tėkšdavosi ant čiužinio arba su- 
rikdavo iš skausmo. 

Būtent Helena atnešė Dženei į ligoninės priestatą jos paliktus 
batelius, bet Dženė taip sutriko, kad net nepakvietė mergaitės 
užeiti. Buvo akimirka, kai juodvi pasijuto labai artimos. Bet Gar- 
pas buvo namie, o Dženė nenorėjo jų supažindinti. Be to, Garpas 
buvo persišaldęs. 


Vieną dieną imtynių kambaryje Garpas prisėdo šalia Helenos. 
Jis drovėjosi, kad ant jo kaklo jam yra iššokęs spuogas ir kad jis 
taip smarkiai suprakaitavęs. Jos akiniai atrodė tokie aprasoję, kad 
Garpas suabejojo, ar ji gali matyti, ką skaityti. 

— Tu išties daug skaitai, — pasakė jis. 

— Ne tiek daug, kiek tavo mama, — atsakė Helena, atsigręŽ- 
dama į jį. 

Už poros mėnesių Garpas pasakė Helenai: 

— Sugadinsi akis, skaitydama tokioje karštoje patalpoje. 

Ji pasižiūrėjo į jį; tuo metu jos akiniai buvo visiškai skaidrūs, o 
akys — taip padidintos, kad jis išsigando. 

— Mano akys jau sugadintos, — atsakė ji. — Aš gimiau su pra- 
stomis akimis. 

Bet Garpui jos akys atrodė labai gražios; tokios gražios, kad jis 
niekaip negalėjo sugalvoti, ką dar jai pasakyti. 

Paskui imtynių sezonas pasibaigė: Garpas pateko į jaunių 
rinktinę ir užsirašė į lengvąją atletiką, nesukdamas sau galvos dėl 
to, kurį iš pavasarinių sportų jam pasirinkti. Per imtynių sezoną 
jis buvo gerokai sustiprėjęs, todėl bėgiodavo visą mylią; jis buvo 
trečiasis Styringo rinktinėje mylios bėgikas, tačiau aukščiau nie- 
kuomet nepakils. Baigęs bėgti mylią, Garpas jausdavosi taip, tarsi 
tik pradėtų ją. („Jau tuomet buvau romanų rašytojas, nors to dar 
nežinojau", — vėliau, po daugelio metų, parašys Garpas.) Jis dar 
mėtydavo ietį, bet netoli tenumesdavo. 

Styringo ieties metikai treniruodavosi už futbolo aikštės, ten 
jie praleisdavo nemažai laiko, taikydamiesi į varles. Aukščiau esan- 
tis Styringo upės vingis suko už Sybruko stadiono, kur buvo pa- 
mesta daugybė iečių ir išgalabyta daugybė varlių. Pavasaris — 
prastas metas, galvojo Garpas, nenustygdamas vietoje, nes buvo iš- 
siilgęs imtynių; jeigu jau nebegalima lankyti imtynių, tai tegul grei- 
čiau ateina vasara, galvojo jis, tuomet bent būtų galima bėgioti 
ilgas distancijas keliu iki Dogs Hed Harboro paplūdimio. 

Kartą tuščio Sybruko stadiono tribūnos viršutinėje eilėje jis 
pastebėjo Heleną Holm su knyga rankoje. Garpas kopė tribūnos 
laiptais pas ją, kaukšėdamas savo ietimi į cementą, kad ji neišsigąs- 
tų, staiga pamačiusi jį šalia. Ji neišsigando. Jau ne vieną savaitę 
buvo stebėjusi jį ir kitus ieties metikus. 

— Na, ar jau šiandien pakankamai prigalabijai gyvulių? — pa- 
klausė Helena. — O gal dar ką nors medžioji? 

„Nuo pat pradžių, — rašė Garpas, — Helena mokėjo tiksliai 
vartoti žodžius". 

— Tiek daug skaitai — tikriausiai ketini tapti rašytoja, — pa- 
sakė jai Garpas,; jis mėgino apsimesti esąs abejingas, vis dėlto susi- 
gėdo ir pridengė koja ieties smaigalį. 

— Jokiu būdu, — atsakė Helena. Ji dėl to nė kiek neabejojo. 

— Tai gal ištekėsi už rašytojo? — pasidomėjo Garpas. Ji pa- 
žvelgė į jį labai rimtu veidu; naujieji optiniai akiniai nuo saulės 1a- 
biau tiko prie plačių jos skruostikaulių negu ankstesnioji pora: 
anie vis nuslysdavo jai ant nosies galo. 

— Jeigu aš kada nors ištekėsiu, tai tik už rašytojo, — pasakė 
Helena. — Tik abejoju, ar išvis ištekėsiu. 

Garpas mėgino pajuokauti, nes Helenos rimtumas sunervino 
jį. Jis tarė: 

— Na, už imtynininko, manau, tai jau tikrai ncištekėsi. 

— Dėl to gali būti visiškai tikras, — atsakė Helena. Matyt, jau- 
nasis Garpas nesugebėjo nuslėpti savo nuoskaudos, nes ji pridū- 
rė: — Nebent tas imtynininkas būtų rašytojas. 

— Bet pirmiausia ir svarbiausia — jis turi būti rašytojas? — 
kamantinėjo ją Garpas. 

— Taip, ir tikras rašytojas, — pasakė Helena, paslaptingai pa- 
sirengusi patikslinti, ką ji nori tuo pasakyti. Garpas nebedrįso jos 
daugiau klausinėti. Leido jai grįžti prie savo knygos. 

Ilgas buvo tas jo kelias laiptais žemyn, velkant paskui save ietį. 
Ar ji kada nors užsivelka ką kita, išskyrus tą pilką treningą, svarstė 
jis. Vėliau Garpas rašė, jog pirmą kartą jis sužinojo turįs vaizduo- 
tę, kai pamėgino įsivaizduoti Helenos Holm kūną. „Visą laiką ma- 
tydamas ją su tuo sumautu prakaituotu treningu, — rašė jis, — aš 
turėjau pasistengti įsivaizduoti jos kūną, nes kitaip negalėjau jos 
pamatyti". Garpas vaizdavosi jos kūną esant labai dailų, ir niekur 
savo raštuose jis neparašys, kad nusivylė, kai galų gale iš tikrųjų jį 
pamatė. 

Būtent tą popietę tuščiame stadione, kai Helena Holm išpro- 
vokavo jo, laikančio ietį su varlės krauju ištepliotu smaigaliu, vaiZ- 
duotę, T.S.Garpas nutarė tapti rašytoju. Tikru rašytoju, kaip 
pasakė Helena. | 


4 
Mokyklos baigimas 


Nuo pirmojo kurso pabaigos iki pat Styringo mokyklos baigi- 
mo T.S.Garpas parašydavo kas mėnesį po nedidelį apsakymą, ta- 
čiau tik trečiajame kurse vieną iš savo rašinių jis parodė Helenai. 
Metus laiko išbuvusi Styringe kaip žiūrovė, ji buvo išsiųsta į Tol- 
boto mergaičių mokyklą, todėl Garpas matydavosi su ja tik atsitik- 
tinai, per atostogas. Kartais ji apsilankydavo vietinėse imtynių 
varžybose. Kartą po kelių tokių varžybų Garpas pamatė ją ir pa- 
prašė palaukti, kol jis apsipraus po dušu, nes turįs kai ką savo 
spintelėje, ką norėtų jai duoti. 

— Na, Žinai, — pasakė Helena. — Ar tik ne senus savo antal- 
kūnius. 

Į imtynių kambarį ji jau nebeateidavo netgi tada, kai būdavo 
grįžusi iš Tolboto ilgesnių atostogų. Dabar ji buvo su tamsiai žalio- 
mis kojinėmis iki kelių ir pilku plisuotu flaneliniu sijonu; jos 
megztinis, visuomet tamsus ir vienspalvis, dažnai būdavo priderin- 
tas prie kojinių, O ilgi juodi jos plaukai visuomet būdavo sušukuoti 
į viršų, susukti ant viršugalvio ir perrišti arba sudėtingai susmeigti. 
Ji buvo plačios burnos, labai siauromis lūpomis, kurių niekuomet 
nedažė. Garpas žinojo, kad visuomet maloniai kvepia, bet niekuo- 
met nebuvo jos prisilietęs. Jis negalėjo įsivaizduoti, kad kas nors 
kitas tai padarytų. Ji buvo liekna ir aukšta, kaip jaunas medelis — 
dviem coliais, o gal ir daugiau aukštesnė už Garpą. Jos veido kau- 
lai atrodė beveik skausmingai aštrūs, bet akys pro akinius visuo- 
met atrodė malonios, didelės ir brandaus medaus rudumo. 

— Ar savo senus imtynininko batelius? — klausė jį Helena, ty- 
rinėdama sunkų, didelio formato, užantspauduotą voką. 

— Tai yra kai kas paskaityti, — pasakė Garpas. 

— Skaitymo aš turiu užtektinai, — atsakė Helena. 

— Tai yra kai kas, ką aš parašiau, — paaiškino jai Garpas. 

— Na, žinai! — ištarė ji. 

— Gali dabar neskaityti, — pasakė Garpas. — Gali pasiimti į 
mokyklą ir parašyti man laišką. 

— Ir taip jau turiu daug ką rašyti, — pasakė Helena. — Visą 
laiką kokius nors rašinius. | 

— Na, tai galime vėliau apie tai pasikalbėti, — tarė Garpas. — 
Ar tu atvažiuosi čia Velykoms? 

— Taip, bet esu jau susitarusi, — pasakė Helena. 

— Na, žinai, — tarė Garpas. Bet kai jis ištiesė ranką, norėda- 
mas atsiimti savo kūrinį, jos ilgų pirštų sąnariai pabalo, ir ji nebe- 
paleido voko. 

Trečiaisiais metais svorio kategorijoje iki 133 svarų Garpas 
baigė sezoną šauniu rezultatu — 12:1, pralaimėjęs tik Naujosios 
Anglijos čempionato finale. Paskutiniaisiais mokslo metais jis lai- 
mėjo visas varžybas, tapo rinktinės kapitonu ir pelnė geriausio im- 
tynininko vardą bei Naujosios Anglijos meistro titulą. Nuo jo 
rinktinės prasidėjo beveik dvidešimt metų trukęs Ernio Holmo va- 
dovaujamų Styringo imtynininkų pirmavimas Naujojoje Anglijoje. 
Šios šalies dalyje Ernis pasiekė tai, ką jis vadino pranašumu prieš 
Ajovą. Kai Ernis pasitraukė, imtynės Styringe ėmė smukti. Ir gal- 
būt todėl, kad Garpas buvo pirmoji iš daugelio Styringo Žvaigž- 
džių, Erniui Holmui jis visuomet buvo ypatingas. 

Helena galėjo laikytis abejingai. Ji buvo patenkinta, kai tėvo 
imtynininkai laimėdavo, kadangi jos tėvas dėl to jausdavosi laimin- 
gas. Tačiau paskutiniaisiais mokslo metais, kai Garpas buvo Sty- 
ringo imtynininkų rinktinės kapitonas, Helena neapsilankė nė 
vienose rungtynėse. 

Ji grąžino jam apsakymą, bet paštu iš Tolboto, ir su tokiu laišku: 

Brangusis Garpai, 

Sis apsakymas teikia vilčių, nors, manau, kol kas esi 
labiau imtynininkas negu rašytojas. Matyti dėmesys kalbai, 
įsijautimas į žmones, bet situacijos atrodo veikiau prama- 
nytos, 0 šio apsakymo pabaiga yra jaunuoliškai graži. 
Siaip ar taip, dėkinga, kad tu man parodei. 

Tavo Helena 

Garpo, rašytojo, karjeroje bus, žinoma, ir daugiau laiškų su 
neigiamais atsiliepimais, tik nė vienas jų nebus jam toks svarbus 
kaip šitas. Iš tikrųjų Helena pasielgė su juo maloniai. Garpo apsa- 

kymas, kurį ji gavo, buvo apie du jaunus įsimylėjėlius, kuriuos 
mergaitės tėvas nužudo kapinėse, palaikęs kapų vagimis. Po tos 
nelemtos klaidos įsimylėjėliai palaidojami greta vienas kito. Dėl 
visiškai nežinomų priežasčių jų kapai netrukus nusiaubiami. Lieka 
neaišku ir tai, kas nutinka tėvui, nebekalbama ir apie kapų vagis. 

Dženė pasakė Garpui, kad pirmieji literatūriniai jo bandymai 
yra veikiau dirbtiniai. Bet Garpą skatino jo anglų kalbos mokyto- 
jas, menko sudėjimo mikčius, pavarde Tinčas, kuris Styringe 5Suvo 
tarsi etatinis rašytojas. Iš jo burnos sklido labai nemalonus kvapas, 
kuris Garpui primindavo Bonkerso šunišką dvoką — lyg nevėdina- 
mo kambario su pūvančiomis pelargonijomis. Bet tai, ką Tinčas 
pasakė, tegul ir kvapniai, buvo malonu. Jis išgyrė Garpo vaizduotę 
ir išmokė jį geros senos gramatikos bei įkvėpė meilę kalbos tikslu- 
mui. Garpo laikais Styringo berniukai pravardžiuodavo Tinčą 
Skunku ir visą laiką palikdavo jam ženklų, kalbančių apie jo bur- 
nos dvoką: ant jo stalo — dantų pastos, stovyklos pašte — dantų 
šepetėlių siuntą. 

Po vieno iš tokių jam duotų ženklų — kai prie Anglijos litera- 
tūrinio žemėlapio buvo prisegtas pakelis mėtinių tablečių — Tin- 
čas atvirai paklausė savo klasę, ar ji mananti, kad jo burnos kvapas 
yra nemalonus. Klasė tylėjo lyg pelė po šluota. Tuomet Tinčas išsi- 
rinko jaunąjį Garpą, savo numylėtinį, kuriuo jis labiausiai tikėjo, 
ir tiesiai paklausė jo: 

— Ką tu, Garpai, pasakytum — ar mano k-k-kvapas yra nema- 
lonus? į 

Tiesa vaikščiojo Šen bei ten pro pravirus langus tą pavasario 
dieną paskutiniaisiais Garpo mokslo metais. Garpas garsėjo savo 
bekompromisišku sąžiningumu, imtynėmis, literatūrine kūryba. Jo 
pažymiai iš kitų dalykų buvo vidutiniški arba prasti. Iš pat mažens, 
kaip vėliau Garpas tvirtino, jis siekė tobulumo ir nesišvaistė dėl 
niekų. Bendrųjų jo gabumų testavimo duomenys rodė, kad jis nėra 
kam nors ypač gabus — žodžiu, nėra talentingas. Garpo tai nenu- 
stebino, nes jis, kaip ir jo motina, tikėjo, kad niekas neatsiranda 
savaime. Bet kai recenzentas po antrojo Garpo romano pavadino 
jį „rašytoju iš prigimties", Garpas įtūžo dėl jam kažkada padarytos 
kiaulystės. Jis pasiuntė tos recenzijos nuorašą Prinstono (Niū 
Džersio valstija) universiteto testavimo komisijai su prierašu, ku- 
riame siūlė jiems peržiūrėti ankstesnius savo vertinimus. Po to 

Garpas pasiuntė savo testavimo duomenų nuorašą recenzentui su 
štai tokiu prierašu: „Labai jums dėkoju, tik aš nesu kas nors „iš 
prigimties". Mat Garpas buvo įsitikinęs, kad jis yra „iš prigimties" 
ne ką daugiau rašytojas negu medicinos sesuo ar bombonešio 
bokštelio šaulys. 

— G-g-garpai? — sumiksėjo ponas Tinčas, palinkdamas prie 
berniuko, kuris užuodė baisingąją tiesą. Garpas žinojo, kad jis lai- 
mės kasmetinį prizą, skiriamą už literatūros rašinius. O jeigu jam 
dar pavyktų gerai užbaigti su matematika už trečiuosius metus, 
kuri jam buvo atidėta, tuomet jis gautų visai neblogą brandos ates- 
tatą ir suteiktų didelį džiaugsmą savo motinai. 

— Garpai, ar mano burnos kvapas n-n-nemalonus? — klausė 
Tinčas. 

— „Malonus“ ar „nemalonus“, — atsakė Garpas, — tai yra 
nuomonės reikalas, sere. 

— O kokia tavo nuomonė, G-g-garpai? — klausė Tinčas. 

— Mano nuomone, — pasakė Garpas net nesumirksėda- 
mas, — jūsų burnos kvapas yra pats geriausias iš visų šitos mokyk- 
los mokytojų. — Ir jis rūsčiai pažvelgė per visą klasę į niujorkietį 
Benį Poterį — juokdarį „iš prigimties", ką net Garpas pripažino, 
nutrindamas nuo Benio veido jo šypseną, nes Garpo žvilgsnis sakė 
Beniui, kad Garpas nusuks Beniui sprandą, jeigu šis bent kiek cyp- 
tels. 

Tinčas tarė: 

— Ačiū tau, Garpai. 

Garpui buvo pripažintas prizas už literatūrinį rašinį — nepai- 
sant to, kad jis buvo pridėjęs prie jo tokį laiškutį: 

Pone Tinčai, aš sumelavau tada klasėje, nes nenorė- 
jau, kad tie kvaišos juoktųysi iš jūsų. Jūs turite žinoti, kad 
jūsų kvapas tikrai yra labai nemalonus. Atsiprašau. 

T.S.Garpas 

— A-a-ar žinai ką? — paklausė Tinčas Garpą, kai juodu liko 
vienudu pasikalbėti apie Garpo naujausią apsakymą. 

— Ką? — pasidomėjo Garpas. 

— Aš negaliu nieko p-p-padaryti su tuo savo kvapu. Manau, jis 
reiškia, kad aš m-m-mirštu, — paaiškino jis mikčiodamas. — Aš 
g-g-gendu iš vidaus. 


Bet Garpo tai neprajuokino. Baigęs mokyklą, jis po to daugelį 
metų domėjosi, kaip laikosi Tinčas, ir jam būdavo malonu išgirsti, 
kad senasis džentelmenas dar vis kruta. 

Tinčas numirs Styringo mokyklos kieme vieną žiemos naktį 
dėl to, kas neturėjo nieko bendra su jo nemaloniu kvapu. Eidamas 
namo iš dėstytojų pobūvio, per kurį, kaip buvo pastebėta, Tinčas 
truputį per daug buvo išgėręs, jis paslydo ant apledėjusio tako, 
griūdamas susitrenkė galvą ir neteko sąmonės. Naktinis sargas ap- 
tiko jo kūną tik auštant, todėl iki to laiko Tinčas buvo jau mirtinai 
sušalęs. 

Pirmasis, perdavęs tą žinią Garpui, buvo, deja, juokdarys Benis 
Poteris. Garpas sutiko Poterį Niujorke, kur šis dirbo kažkokiame 
žurnale. Garpas buvo prastokos nuomonės apie Poterį, tuo labiau, 
kad jis buvo prastokos nuomonės apie žurnalistus apskritai. Be to, 
Garpas manė, kad Poteris visuomet pavydėjo jam didesnių laimėji- 
mų literatūroje. 

„Poteris yra vienas iš tų bėdžių, kurie laiko savo stalčiuose 
apie tuziną romanų, — rašė Garpas, — bet nedrįsta niekam jų pa- 
rodyti". 

Kol mokėsi Styringe, Garpas irgi nelakstė, visiems kaišioda- 
mas savo kūrinius. Tik Dženė ir Tinčas galėjo matyti jo daromą 
pažangą, neminint to apsakymo, kurį jis davė paskaityti Helenai 
Holm. Po to jis, beje, nusprendė neberodyti Helenai jokio kito ap- 
sakymo tol, kol neparašys tokio, apie kurį ji negalėtų pasakyti 
nieko blogo. 

— Ar jau girdėjai? — tuomet Niujorke paklausė Garpą Benis 
Poteris. 

— Apie ką? — pasidomėjo Garpas. 

— Senasis Skunsas pakratė kojas, — pasakė Benis. — M-m- 
mirtinai sušalo. 

— Ką tu pasakei? 

— Senasis Skunsas, — pakartojo Poteris. Garpas nemėgo šito 
pravardžiavimo. — Pasigėrė ir ėjo šlitinėdamas namo per kiemą, 
tėškėsi, persiskėlė pakaušį ir nebeprabudo ryte. 

— Bezdaliau tu, — pasakė jam Garpas. 

— Tai tiesa, — aiškino Benis. — Šaltis buvo penkiolika že- 
miau nulio. Nors, — neatsargiai pridūrė jis, — tas iš burnos jam 
trenkiantis karštis turėjo jį š-Š-Šildyti. 

Juodu tuomet buvo padoraus viešbučio bare. Penkioliktosios 
gatvės rajone, kažkur tarp Park Aveniu ir Trečiosios gatvės. Gar- 
pas visuomet prastai orientuodavosi Niujorke. Jis buvo susitaręs 
susitikti su kai kuo pietums, bet susidūrė su Poteriu, o šis atsitem- 
pė jį čionai. Garpas pastvėrė Poterį už pažastų ir pasodino jį ant 
baro. 

— Niekingas tu bimbale, — pasakė jam Garpas. 

— Niekuomet manęs nemėgai, — atsakė jam Benis. 

Garpas pavertė Poterį ant baro taip, kad šio atsagstyto švarko 
kišenės paniro baro plovykloje. 

— Atsikabink! — šūktelėjo Benis. — Visuomet buvai Skunso 
mylimas subinlaiža! 

Garpas taip jį stumtelėjo, kad šio pasturgalis įsmuko į baro 
plovyklą, pilną užmerktų stiklinių, ir vanduo plūstelėjo iš jos ant 
baro paviršiaus. 

— Prašom nesėdinėti ant baro, sere, — pasakė barmenas Po- 
teriui. 

— Beproti tu, ar nematai, kad mane užpuolė! — riktelėjo 
Benis. Garpas tuo metu jau ėjo pro duris, todėl barmenui teko iš- 
kelti Poterį iš plovyklos ir nusodinti nuo baro. — Tas šunsnukis, 
mano visa šikna šlapia! — šūkaliojo Benis. 

— Prašom atsargiau su žodžiais, sere, — perspėjo jį barmenas. 

— Po velnių, permirko ir piniginė! — piktinosi Benis, mėgin- 
damas gręžti kelnių užpakalį ir rodydamas barmenui savo nuken- 
tėjusią piniginę. — Garpai! — pašaukė jis, bet Garpas buvo jau 
išėjęs. — Tavo humoro jausmas, Garpai, visuomet buvo sumautas! 

Teisybės dėlei reikia pasakyti, kad Garpas, ypač kol buvo Sty- 
ringe, išties, ko gero, stokojo humoro — bent jau imtynių ir rašy- 
mo — savo pramogos ir karjeros — atžvilgiu. 


— Iš kur tu Žinai, kad būsi rašytojas? — kartą jį paklausė Kušė 
Persi. 

"Tuomet Garpas mokėsi paskutinėje klasėje. Juodu buvo išėję 
pasivaikščioti už miesto, palei Styringo upę, ir ėjo į kažkokią viete- 
lę, kurią Kušė sakėsi žinanti. Ji buvo parvažiavusi iš Dibso mokyk- 
los savaitgaliui. Tai buvo jau penktoji mergaičių mokykla, kurią 
Kušė Persi lankė: ji pradėjo nuo Tolboto, buvo vienoje su Helena 
klasėje, bet Kušė turėjo drausmės problemų ir buvo paprašyta ap- 


82 


leisti tą mokyklą. Drausmės problemų ji turėjo ir kitose mokyklo- 
se. Tarp Styringo berniukų Dibso mokykla garsėjo, juos traukė 
mergaitės su drausmės problemomis. 

Upė buvo patvinusi, ir Garpas stebėjo, kaip vandeniu slysta 
irkluojama aštuonvietė valtis, paskui kurią sklandė žuvėdra. 

Kušė Persi paėmė Garpą už rankos. Ji žinojo daugybę sudėtin- 
gų būdų nustatyti, ar ji patinka berniukams. Ne vienas Styringo 
berniukas buvo linkęs pamaigyti Kušę, kai likdavo su ja dviese, ta- 
čiau dauguma jų nenorėjo viešai rodyti jokių savo jausmų jai. Kušė 
pastebėjo, kad Garpas to nepaiso. Jis tvirtai laikė jos ranką; Žino- 
ma, juodu kartu augo, bet jis nemanė, kad jie yra kada nors buvę 
labai geri ar artimi draugai. Pagaliau, galvojo Kušė, jeigu Garpas 
nori to, ko nori kiti, tai jis nesivaržo, kad kas nors gali pastebėti tą 
jo norą. Ir už tai jis jai patiko. 

— Maniau, kad tu ketini tapti imtynininku, — pasakė Kušė. 

— Imtynininkas aš esu, — atsakė Garpas. — O ketinu tapti ra- 
šytoju. 

— Ir ketini vesti Heleną Holm? — klausinėjo jį Kušė. 

— Galbūt, — atsakė Garpas; jo ranka jos saujoje truputį at- 
sipalaidavo. Kušė žinojo, kad Helena Holm — tai dar viena 
tema, kuria Garpas neturi humoro jausmo, todėl reikia būti at- 
sargesnei. 

Takeliu link upės artinosi būrelis Styringo berniukų, kai jie 
prasilenkė, vienas jų atsigręžė ir sušuko: 

— Garpai, į ką tu lendi? 

Kušė suspaudė jam ranką. 

— Nekvaršink sau galvos dėl jų, — pasakė ji. 

— Ir nekvaršinu, — atsakė jis. 

— O apie ką tu ketini rašyti? — pasidomėjo Kušė. 

— Nežinau, — atsakė Garpas. 

Jis netgi nežinojo, ar stos į aukštąją mokyklą. Kelios Vidurio 
Vakarų mokyklos buvo susidomėjusios juo kaip imtynininku, ir 
Ernis Holmas buvo parašęs keletą laiškų. Dvi mokyklos buvo pasi- 
kvietusios Garpą, ir jis apsilankė jose. Jų imtynių kambariuose jis 
labiau pajuto ne jų pranašumą, o veikiau atšiaurumą. Tenykščiai im- 
tynininkai atrodė turį daugiau noro jam įkrėsti, negu jis turėjo noro 
įkrėsti jiems. Bet viena tų mokyklų pateikė jam atsargų pasiūlymą — 
truputį pinigų ir jokių įsipareigojimų antriesiems jo mokslo me- 

tams. Tas pasiūlymas buvo gana neblogas, turint galvoje, kad Gar- 
pas yra iš Naujosios Anglijos. Bet Ernis jam išaiškino, kaip čia yra 
iš tikrųjų. 

— Ten, vaikine, yra visiškai kitoks sportas. Patikėk manim. Tu 
turi talentą ir gerą pasirengimą, bet tu neturi lenktyniavimo dva- 
sios. O juk tu privalai to norėti, Garpai. Tu turi būti iš tikrųjų su- 
interesuotas kovoti, supranti? 

Kai Garpas paklausė Tinčą, į kokią mokyklą jam stoti, kad ga- 
lėtų rašyti, Tinčas pasirodė visiškai to nežinąs. 

— Į kokią nors g-g-erą mokyklą, manau, — atsakė jis. — Bet 
jeigu tu ketini rašyti, tai kodėl tu n-n-negali to bet kur daryti? 

— Dailus tavo kūnas, — sukuždėjo Garpui Kušė Persi, ir Gar- 
pas vėl spustelėjo jos ranką. 

— Tavo irgi, — atsakė jis jai mandagiai. O iš tiesų jos kūnas 
buvo absurdiškas. Mažas, bet jau visiškai subrendęs — tikras visiš- 
kas sužydėjimas. Jos vardas turėtų būti ne Kušman, dingtelėjo 
Garpui, o Kušen* — dar nuo vaikystės laikų jis kartais taip ją ir 
vadindavo: „Ei, Kušen, ar nenori pasivaikščioti?" Ji pasakė žinanti 
vieną patogią vietelę. 

— Kur tu mane vediesi? — paklausė Garpas. 

— Che! — atsakė ji. — Tai tu mane vediesi. Aš tik rodau tau 
kelią. Ir tą vietelę. 

Jie išsuko iš takelio ir patraukė prie tos Styringo upės dalies, 
kuri prieš daugelį metų buvo praminta Žarna. Kažkada ten stūkso- 
davo įklimpęs laivas, bet dabar jo nebebuvo matyti. Istorijos liudi- 
ninku buvo likęs tik krantas. Tai ties šiuo siauru upės vingiu 
Everetas Styringas vaizdavosi sutriuškinsiąs britus, ir čia buvo Eve- 
reto patrankos — trys didžiuliai geležiniai vamzdžiai, rūdyjantys 
ant betoninių aptaisų. Kadaise jos, žinoma, buvo sukiojamos, bet 
vėliau miesto tėvai įtvirtino jas visam laikui vietoje. Šalia jų buvo 
iš betono išaugusi patrankos sviedinių kekė. Tie sviediniai buvo 
pažaliavę ir aprūdiję, tarsi jie būtų iš indo, ilgą laiką išbuvusio po 
vandeniu, 0 betoninė platforma, į kurią tos patrankos buvo įtaisy- 
tos, dabar buvo jaunimo apšiukšlinta alaus skardinėmis ir stiklo 
šukėmis. Šlaito, kuris leidosi link stovinčios ir beveik visiškai iš- 
džiūvusios upės, žolė buvo lyg avių nugremžta, bet Garpas žinojo, 

'on (angl) — pagalvė, paklotas (vert. past. ). 


kad ją tiesiog nutrempė nesuskaičiuojami Styringo berniukai su 
savo mergiotėmis. Kušės pasirinkta vieta nebuvo itin originali, pa- 
galvojo Garpas, nors ji buvo kaip tik jai. 

Garpas mėgo Kušę, o Viljamas Persis visuomet gerai elgėsi su 
Garpu. Jis buvo per jaunas, kad pažinotų Styvą Antrąjį, na, 0 
Dopis buvo Dopis. Mažylė Pūkas, Garpo manymu, buvo savotiškas 
baugštus vaikas, o Kušė buvo gavusi tą savo stačiai graudų kvailu- 
mą tiesiai iš motinos — Midžės Styring Persi. Garpas jautėsi nesą- 
žiningas Kušės atžvilgiu, kad nepamini mintyse jos tėvo, Riebiojo 
Troškinio, visiškos, kaip jis manė, silpnaprotystės. 

— Ar esi čia kada nors buvęs? — paklausė Kušė. 

— Galbūt su motina, — atsakė Garpas. — Bet seniai. — Jis, 
aišku, žinojo, kas čia per „patrankos“. Styringe buvo populiarus 
posakis „trinktelti po patrankomis", pavyzdžiui: „trinktelėjau ją 
po patrankomis pereitą savaitgalį" arba „kad būtumėt matę, kaip 
senis Fentlis pūtavo po patrankomis". Net ant pačių patrankų 
buvo tokių laisvų užrašų: „Paulis trinktelėjo Betę, 1958 metų ab- 
solventę" arba „M.Overtonas, 1959 metų absolventas, čia iššovė iš 
savojo". 

Garpas stebėjo, kaip kitoje upės pusėje kažkas iš Styringo 
sporto klubo žaidžia golfą. Net iš tokio nuotolio buvo matyti, kaip 
jų juokingi drabužiai nesiderina prie žalio farvaterio ir dumblyno 
lygumų žolės. Su tais savo raštuotais ir languotais marškiniais 
palei žaliai ir rudai pilką pakrantės liniją jie atrodė kaip kokie at- 
sargūs ir neregėti sausumos gyvūnai, lakstantys po ežerą paskui šo- 
kinėjančius baltus taškelius. 

— O Viešpatie, koks kvailas tas golfas, — tarė Garpas ir ėmė 
dėstyti savo nuomonę apie žaidimus su kamuoliais ir lazdomis, bet 
Kušė buvo jau anksčiau ją girdėjusi, todėl neparodė susidomėjimo. 
Ji atsisėdo patogioje vietoje — žemiau jų buvo upė, aplinkui — 
krūmai, o virš galvų — didžiulių patrankų Žiojintys vamzdžiai. 
Garpas pažvelgė į artimiausios patrankos angą ir apstulbo, pama- 
tęs joje sugurintos lėlės galvą, žiūrinčią į jį viena stikline akimi. 

Kušė atsegiojo jo marškinius ir ėmė neskaudžiai kramsnoti jo 
spenius. 

— Patinki man, — pasakė ji. 

— Tu man irgi, — atsakė jis. 

— O tai, kad mes esame seni draugai, nekliudys mums 
tame? — pasiteiravo Kušė. 

— Nė kiek, — atsakė Garpas. Jis tikėjosi, kad juodu paskubės 
su tuo „tame“, nes Garpas dar niekuomet nebuvo to daręs, todėl 
ryžosi pasikliauti Kušės patirtimi. Juodu ilgai bučiavosi ant tos 
stipriai suplūktos žolės; Kušė mėgo bučiuotis atvira burna, mokan- 
čiai spusčiojo savo mažyčiais dantimis jo dantis. 

Sąžiningas net tokioje situacijoje Garpas mėgino murmėti jai 
apie tai, kad, jo nuomone, jos tėvas yra idiotas. 

— Žinoma, idiotas, — sutiko Kušė. — Tavo motina irgi keis- 
toka, ar nemanai? | 

Taip, Garpas manė, kad ji keistoka. 

— Bet man ji vis tiek patinka, — pasakė jis, ištikimiausias iš 
sūnų. Netgi dabar. 

— O, man ji irgi patinka, — pasakė Kušė. Šitaip pasakiusi tai, 
kas reikėjo pasakyti, Kušė nusirengė. Garpas irgi nusirengė, bet ji 
staiga paklausė jį: 

— Eli, o kur yra tas? 

Garpą apėmė panika. Kur yra kas? Jis manė, kad Kušė tą laiko 
rankoje. 

— Kur yra tavo priemonė? — pareikalavo Kušė, timpteldama 
už to, ką Garpas manė esant jo priemone. 

— Kokia? — paklausė Garpas. 

— Kaip tai — nieko nepasiėmei? — paklausė jį Kušė. Garpas 
suko sau galvą, ką jis privalėjo pasiimti. 

— Ko? — paklausė jis. 

— Oi, Garpai, — tarė Kušė. — Negi tu neturi „gumyčių“? 

Jis pažvelgė į ją kaltai. Juk jis buvo berniukas, visą savo gyveni- 
mą praleidęs su motina, todėl vienintelė „gumytė“, kurią jis buvo 
matęs, buvo užtempta ant jų buto, ligoninės priestate, durų ranke- 
nos, tikriausiai to šėtono, pavarde Mekleris, kuris jau seniai yra 
baigęs mokyklą ir toliau save alina. 

Ir vis dėlto Garpas turėjo žinoti: juk jis, aišku, buvo girdėjęs 
daugybę pasakojimų apie „gumytes“. 

— Ateik čia, — tarė Kušė. Ji nusivedė jį prie patrankų. — Argi 
tu niekuomet to nedarei? — paklausė ji. Jis pakratė galvą, sąžinin- 
gai iki pat aviniškos savo šerdies. — O, Garpai, — tarė ji. — Jeigu 
tu nebūtum toks senas mano bičiulis... — Ji nusišypsojo jam, bet 
jis žinojo, kad dabar jau ji nebeleis jam to daryti. Kušė parodė į vi- 
durinės patrankos angą. — Žvilgterk, — tarė ji. Jis pažvelgė. Stiklo 

šukės, švytinčios it brangakmeniai, tarsi Žvyras tropinio paplūdi- 
mio, kokį jis jį vaizdavosi; ir dar kai kas, kas neatrodė taip maloniai. 

— „Gumytės“, — paaiškino jam Kušė. 

Patranka buvo pilnut pilnutėlė senų prezervatyvų. Šimtai pro- 
filaktinių priemonių! Sulaikytos reprodukcijos paroda. Kaip šunys 
myžčiojimu pažymi savo teritorijos ribas, taip Styringo mokyklos 
berniukai paliko savo išskyras Styringo upę saugančių didžiulių 
patrankų nasruose. Šiuolaikinis pasaulis paliko savo dėmę ant kito 
istorijos ženklo. 

Kušė apsirenginėjo. 

— Nieko tu neišmanai, — padarė ji išvadą. — Apie ką gi tu ra- 
šysi? 

Jis įtarė, kad tai bus jam problema ne vienerius metus — maz- 
gelis, kurį jam teks atmegzti savo karjeros kelyje. 

Garpas irgi ėmė rengtis, bet ji liepė jam atsigulti, kad galėtų jį 
apžiūrėti. 

— Tu gražus, — pasakė ji. — Ir viskas tavo kaip reikiant, — 
pridūrė ir pabučiavo jį. 

— Aš galiu nueiti atnešti „gumyčių“, — pasisiūlė jis. — Ilgai 
netrukčiau, ar eiti? Ir galėtume čia grįžti. 

— Mano traukinys išvažiuoja penktą, — pasakė Kušė, bet nu- 
sišypsojo jam užjaučiamai. 

— Nemaniau, kad tu privalai grįžti tiksliai kažkokiu laiku, — 
tarė Garpas. 

— Deja, net Dibse yra tam tikrų taisyklių, — pasakė Kušė. Ji 
užsigavo, išgirdusi apie prastą savo mokyklinę reputaciją. — O be 
to, — pasakė ji, — tu susitikinėji su Helena. Argi ne? 

— Ne šitokiu būdu, — prisipažino Garpas. 

— Garpai, tu neturėtum kiekvienam apie viską išsipasakoti, — 
pasakė Kušė. 

Tai buvo ir jo rašymo problema. Ponas Tinčas kalbėjo jam 
apie tai. 

— Tu žiūri į viską per daug rimtai, — tarė Kušė, nes bent jau 
šiuo atveju jautėsi galinti jį pamokyti. 

Apačioje, upėje, aštuonvietė irkluotojų valtis nuslydo siaura 
vandens juosta, belikusia Žarnoje, ir nuplaukė link Styringo prie- 
plaukos, kol potvynis dar neatslūgo ir pakako vandens nusigauti 
iki namų. 

Tuomet Garpas ir Kušė pamatė golfo žaidėją. Jis brido per 
liūną kitoje upės pusėje; atsiraitojęs violetines kelnes, jis klampojo 
iki kelių po pelkyno purvą, kur vanduo buvo jau gerokai atslūgęs. 
Priešais jį, dar šlapesniame dumblyne, gulėjo jo golfo kamuoliu- 
kas, daugmaž už šešių pėdų nuo vandens krašto. Golfo žaidėjas at- 
sargiai žengė priekin ir įklimpo į purvą jau virš blauzdų; 
mėgindamas golfo lazda atsiremti, kad neprarastų pusiausvyros, jis 
susmego blizgančiu jos galu į purvą ir nusikeikė. 

— Hari, grįžk atgal! — kažkas jį pašaukė. Tai buvo jo partne- 
ris, apsirengęs taip pat spalvingai — jo ilgi, net kelius siekiantys 
šortai buvo žalesni už žolę, o sportinės kojinės — geltonos spalvos. 
Hariu pašauktas golfo žaidėjas įtūžęs Žengė arčiau savo kamuoliu- 
ko. Jis atrodė kaip retos rūšies vandens paukštis, tame riebaluota- 
me purvyne ieškantis savo kiaušinio. 

— Hari, nuskęsi tame mėšle! — perspėjo jį draugas. Ir tuo mo- 
mentu Garpas atpažino Hario partnerį: tasai žaliai geltonos spal- 
vos vyriškis buvo Kušės tėvas — Riebusis Troškinys. 

— Tai naujas kamuoliukas! — riktelėjo Haris, ir kairė jo koja 
prasmego iki pat kirkšnies; mėgindamas pasukti atgal, Haris prara- 
do pusiausvyrą ir atsisėdo. Netrukus jis jau buvo įklimpęs iki juos- 
mens, paklaikęs jo veidas buvo nepaprastai raudonas. Virš jo 
žydrų — žydresnių nei dangus — marškinių. Jis mostelėjo lazda, 
bet ši išsprūdo jam iš rankos ir krito į purvą už kelių colių nuo ka- 
muoliuko, neapsakomai balto ir Hariui jau nebepasiekiamo. 

— Gelbėkit, — suriko Haris. Ropodamas visomis keturiomis, 
jis įstengė keliais žingsniais priartėti prie Riebiojo Troškinio ir 
saugaus kranto. — Jaučiuosi kaip ungurys, — rėkė jis. Haris šliau- 
žė pilvu, kapstydamasis rankomis kaip ruonis sausumoje savo pe- 
lekais. Visą jo kelią per dumblyną buvo girdėti klaikus 
šliurpsėjimas, tarsi po tuo dumblynu žiopčiojo kažkokie nasrai, 
norėdami jį įsiurbti. 

Garpas ir Kušė stengėsi nesuprunkšti, tūnodami krūmuose. 
Haris paskutine pastanga išgriuvo ant kranto. Stiuartas Persis, mė- 
gindamas jam padėti, įžengė viena koja į dumblą, kuris tuoj pat 
numovė jam batelį ir kojinę. 

— Tss! Gulėk tyliai, — liepė Kušė. Juodu abu pastebėjo 
Garpo erekciją. — Oi, kaip gaila, — sukuždėjo Kušė, su liūdesiu 
žvelgdama į jo erekciją, bet kai jis pamėgino parsigriauti ją ant 

žolės, ji pasakė: — Aš nenoriu vaikų, Garpai. Netgi nuo tavęs. Be 
to, tavieji gali būti japoniukai, supranti? O tokių tai jau tikrai ne- 
noriu. 

— Apie ką tu? — paklausė Garpas. Jis galėjo nežinoti apie 
„gumytes“, bet kas čia per japoniukai? — svarstė jis. 

— "Tss, — sukuždėjo Kušė. — Aš tau kai ką padarysiu, kad tu- 
rėtum apie ką rašyti. 

Persiutę golfo žaidėjai jau klampojo per užžėlusį liūną atgal į 
savo farvaterį, kai Kušė įsisiurbė lūpomis į jo kietą bambą. Garpas 
niekuomet nebuvo tikras, kad žodis „japoniukas“ sužadino jo at- 
mintį ir kad tuo momentu jis tikrai prisiminė save, kraujuojantį 
Persių namuose, ir mažylę Kušę, sakančią tėvams: „Bonkis įkando 
Garpui" (ir kaip vaikas Garpas kenčia tą nuogo Riebiojo Troški- 
nio tyrinėjimą). Galbūt kaip tik tuomet Garpas prisiminė, kaip 
Riebusis Troškinys pasakė, kad jis turi japoniškas akis, ir išvydo 
atkarpėlę savosios istorijos iš tam tikros perspektyvos; šiaip ar 
taip, tuo momentu Garpas nusprendė smulkiai išklausinėti moti- 
ną, nesitenkindamas tuo, ką iki šiol iš jos yra girdėjęs. Jis pajuto 
poreikį daugiau sužinoti apie savo tėvą — ne vien tai, kad jis buvo 
kareivis ir taip toliau. Bet jis taip pat jautė savo pilvu minkštas 
Kušės Persi lūpas, o kai ji staiga paėmė jį į savo šiltą burną, jis 
labai nustebo, ir jo apsisprendimo jausmas išsiveržė iš jo taip pat 
greitai kaip ir kitkas. Ten, po trimis Styringo patrankų vamzdžiais, 
T.S.Garpas pirmą kartą patyrė seksą tuo palyginti saugiu ir nepro- 
duktyviu būdu. Žinoma, Kušės požiūriu, jis, be to, buvo vienpusis. 

Juodu grįžo palei Styringo upę susiėmę rankomis. 

— Noriu pasimatyti su tavim kitą savaitgalį, — pasakė Garpas. 
Jis buvo nusprendęs nepamiršti „gumyčių". 

— Juk aš žinau, kad tu myli Heleną, — tarė Kušė. Ko gero, ji 
nekentė Helenos Holm, jeigu išvis ją pažinojo. Helena buvo didelė 
snobė savo inteligencijos klausimu. 

— Ir vis dėlto noriu susitikti su tavim, — pasakė Garpas. 

— Tu mielas, — tarė Kušė ir spustelėjo jo ranką. — Be to, esi 
pats seniausias mano draugas. 

Tačiau juodu abu žinojo, kad galima būti pažįstamiems visą 
gyvenimą ir niekuomet nebūti tikrais draugais. 

— Kas tau sakė, kad mano tėvas buvo japonas? — paklausė 
Garpas. 


89 


— Nežinau, — atsakė ji. — Ir nežinau, ar jis tikrai buvo japonas. 

— Aš irgi nežinau, — prisipažino Garpas. 

— Tai kodėl tu nepasiklausi savo motinos, — stebėjosi Kušė. 
Garpas, žinoma, pasiklausė, tačiau Dženė visiškai tvirtai laikėsi 
pirminės ir vienintelės savo versijos. 


Kai Garpas paskambino Kušei į Dibsą, ji pasakė: 

— O, tai tu! Ką tik skambino mano tėvas ir liepė nesusitikinėti 
su tavim, nerašyti tau ir nesikalbėti su tavim. O jeigu parašysi — 
net neskaityti tavo laiškų. Manau, kažkuris golfo žaidėjas matė 
mudu einančius nuo patrankų. 

Jai tai atrodė tik juokinga, bet Garpas suprato, kad jis netenka 
savo ateities po patrankomis. 

— Aš atvažiuosiu tam savaitgaliui, kai bus tavo mokslo metų 
užbaigimas, — pasakė jam Kušė. O Garpas svarstė: jeigu jis dabar 
nusipirktų prezervatyvų, ar jie išliktų tinkami iki to meto? Ar „gu- 
mytės" gali sugesti? Kelioms savaitėms jos tinkamos? O gal jas rei- 
kia laikyti šaldytuve? Jis neturėjo ko pasiklausti. 

Garpas buvo manęs pasiklausti Ernį Holmą, bet prisibijojo, 
kad Helena nebūtų ko nors girdėjusi apie jo pasimatymą su Kuše 
Persi, ir, nors jo su Helena nesiejo tokie tikri santykiai, kad jis ga- 
lėtų būti jai neištikimas, Garpas vis dėlto turėjo savo vaizduotę ir 
savo planus. 

Jis parašė Helenai ilgą laišką — išpažintį apie savo „geidulį“, 
kaip jis tai pavadino, ir kad tai yra nesugretinama su jo ankstes- 
niais jausmais jai, kaip jis juos apibūdino. Helena tuoj pat jam at- 
rašė, kad ji nežinanti, kodėl jis pasakoja visa tai jai, tačiau, jos 
nuomone, jis aprašęs tai labai gerai. Tai esąs geresnis rašinys už tą, 
pavyzdžiui, apsakymą, kurį jis jai parodė, ir ji tikinti, kad jis ir vė- 
liau rodys jai savo kūrinius. Ji pridūrė mananti, kad Kušė Persi, 
kurią ji menkai tepažįstanti, yra veikiau kvaila. „Bet maloni", para- 
šė Helena. Na, o jeigu Garpą yra apėmęs tasai geidulys, kaip jis jį 
pavadino, tai argi nesanti jam laimė turėti po ranka tokią Kušę? 

Garpas parašė jai, kad jis nerodys jai jokio kito savo apsakymo 
tol, kol nesukurs tokio, kuris būtų jai pakankamai geras. Jis taip 
pat prisipažino nejaučiąs potraukio eiti aukštuosius mokslus. 
Pirma, rašė jis, vienintelė priežastis stoti į aukštąją mokyklą galėtų 
būti imtynės, o jis nešąs tikras, ar tokio lygio imtynės jam taip labai 

rūpi. Jis nematąs prasmės ir toliau užsiiminėti imtynėmis kokiame 
nors nedideliame koledže, kur sportui neteikiama didesnės reikš- 
mės. „Tai vertėtų daryti tik tuo atveju, — rašė jis Helenai, — jeigu 
bandyčiau tapti geriausiuoju". Manąs, kad tapti geriausiu imtyni- 
ninku nėra tai, ko jis nori; be to, jis žinąs, kad vargu ar galėtų tapti 
geriausiuoju. O kur girdėta, kad būtų stojama į aukštąją mokyklą, 
norint tapti geriausiu rašytoju? Ir apskritai — iš kur ta mintis, kad 
jis norįs būti geriausiuoju? 

Helena parašė jam, kad jis apsilankytų Europoje, ir Garpas 
apsvarstė tą idėją su Džene. 

Jo nustebimui, Dženė niekuomet ir nemaniusi, kad jis turėtų 
stoti į aukštąją mokyklą; ji nesutiko, kad vidurinės mokyklos esan- 
čios kaip tik tam. 

— Jeigu Styringo mokykla yra pajėgi suteikti kiekvienam tokio 
aukšto lygio išsilavinimą, — dėstė Dženė, — tai kam tau reikia dar 
didesnio? Manau, kad jeigu tu buvai uolus, tai esi dabar išsilavinęs. 
Argi ne? 

Garpas nesijautė išsilavinęs, bet jis atsakė manąs, kad taip. 
Manė, kad jis buvo uolus. O kelionės į Europą idėja sudomino 
Dženę. 

— Žinoma, su malonumu pamėginčiau, — pasakė ji. — Tai 
jau geriau, negu čia pasilikti. 

Ir Garpas tuomet suprato, kad motina pasiryžusi keliauti drau- 
ge su juo. 

— Aš išsiaiškinsiu, kur Europoje rašytojui geriausia apsisto- 
ti, — pasakė Dženė. — Ir pati galvoju kai ką parašyti. 

Garpui taip sugedo nuotaika, kad jis nuėjo ir atsigulė. Kai atsi- 
kėlė, parašė Helenai, kad jis esąs pasmerktas iki gyvenimo pabai- 
gos būti lydimas motinos. „Kaipgi aš galiu kurti, — parašė jis 
Helenai, — kai motina žiūri man iš už nugaros?" Helena nerado ką 
jam į tai atsakyti, tik pažadėjo užsiminti apie tą problemą savo 
tėvui — galbūt Ernis ką nors patars Dženei. Ernis Holmas mėgo 
Dženę; retkarčiais nusivesdavo ją į kiną. Dženė netgi buvo savotiškai 
susižavėjusi imtynėmis, nors tarp jųdviejų negalėjo būti nieko dau- 
giau, išskyrus bičiulystę. Ernį Holmą labai sujaudino netekėjusios 
motinos istorija. Jis išklausė Dženės versiją ir sutiko, kad tiek — 
bent jam — ir pakanka žinoti, ir karštai gynė Dženę nuo tų Styrin- 
go bendruomenės narių, kurie rodė norą kai ką daugiau sužinoti. 

Tačiau kultūros klausimais Dženė naudojosi Tinčo patarimais. 
Ji paklausė jo, į kurią Europos šalį geriausia vykti berniukui su 
motina — kur būtų labiausiai meniška atmosfera, geriausia vieta 
rašymui. Ponas Tinčas paskutinį kartą buvo lankęsis Europoje 
1913 metais. Jis praleido ten tik vieną vasarą. Pirmiausia jis nuvy- 
ko į Angliją, kur gyveno dar keli Tinčai, jo protėviai britai. Tačiau 
senieji jo giminaičiai išgąsdino jį savo godumu — jie reikalavo pi- 
nigų tiek daug ir taip šiurkščiai, kad Tinčas kuo skubiau paspruko į 
žemyną. Bet Prancūzijoje žmonės pasirodė jam per daug padūkę, 0 
Vokietijoje — per daug rėksmingi. Kadangi jis negalavo skrandžiu 
ir prisibijojo itališkos virtuvės, nuvyko į Austriją. 

— Vienoje, — pasakojo Dženei Tinčas, — aš atradau tikrąją 
Europą. K-k-kontempliatyvią ir menišką. Jūs pajusite ten liūdesį ir 
d-d-didybę, — sakė jis. 

Po metų kilo Pirmasis pasaulinis karas. 1918 metais nuo ispa- 
niškojo gripo išmirė daugelis tų Vienos gyventojų, kurie buvo išgy- 
venę karą. Gripas nusinešė senąjį Klimtą, jaunąjį Šylę ir jo jauną 
žmoną. Keturiasdešimt procentų likusių vyrų Žuvo per Antrąjį pa- 
saulinį karą. Viena, į kurią Tinčas pasiuntė Dženę ir Garpą, buvo 
miestas, kurio gyvenimas buvo jau miręs. Vienos nuovargis dar ga- 
lėjo būti per klaidą palaikytas jos k-k-kontempliatyvumu, tačiau 
jai sunku buvo parodyti bent kiek ryškesnę d-d-didybę. Be tų Tinčo 
pusiau tiesų, Dženė ir Garpas galėjo čia rasti tik liūdesio jausmą. 

„Kiekviena vieta gali būti meniška, — rašė vėliau Garpas, — 
jeigu joje kuria menininkas". 

— Viena? — paklausė Garpas motinos. Jis paklausė jos taip, 
kaip daugiau kaip prieš trejus metus paklausė: „Imtynės?“, kai 
sirgdamas gulėjo lovoje, kupinas abejonių, ar ji gali išrinkti jam 
sportą. Bet jis prisiminė, kad tuomet ji buvo teisi, be to, jis pats 
nieko nenutuokė apie Europą ir mažai apie kurią nors kitą vieto- 
vę. Styringe trejus metus jis mokėsi vokiečių kalbos, ir tai pravertė, 
o Dženė (kuriai kalbos sunkiai ėjosi) buvo skaičiusi knygą apie 
keistą porą Austrijos istorijoje — Mariją Teresę ir fašizmą. Ta 
knyga vadinosi „Nuo Imperijos iki Anšliuso!" Garpas ilgą laiką 
matydavo ją gulint vonios kambaryje, bet dabar nė vienam jų nepa- 
vyko jos rasti. Matyt, užsimetė kažkur vibracinėse voniose. 

— Paskutinis, kurį mačiau ją turint, buvo Ulfelderis, — pasakė 
Dženė. 

— Mama, Ulfelderis baigė mokyklą jau prieš trejus metus, — 
priminė jai Garpas. 


Kai Dženė pasakė dekanui Bodžeriui, kad ji išvažiuos, Bodže- 
ris atsakė, kad Styringas pasiges jos ir visuomet su malonumu vėl 
ją priims. Dženė nenorėjo būti nemandagi, ir vis dėlto sumurmėjo 
mananti, kad medicinos seserimi ji gali dirbti beveik visur. Ji, 
aišku, nežinojo, kad jau niekuomet nebebus medicinos seserimi. 
Bodžeris nustebo sužinojęs, kad Garpas nestoja į aukštąją mokyk- 
14. Dekano nuomone, jis neturėjo Styringe jokių drausmės proble- 
mų po to, kai būdamas penkerių metų patyrė tą savo nuotykį ant 
ligoninės priestato stogo, o kadangi Bodžeriui buvo malonu, kad 
tuomet jis pats atliko gelbėtojo vaidmenį, jis visuomet buvo malo- 
nus Garpui. Be to, dekanas Bodžeris buvo imtynių sirgalius ir vie- 
nas negausių Dženės gerbėjų. Tačiau Bodžeris palankiai žiūrėjo į 
berniuko susidomėjimą „rašymo verslu“, kaip jis tai pavadino. 
Dženė, žinoma, nepasakojo Bodžeriui, kad ji pati planuoja kai ką 
parašyti. 

Toji jų plano dalis kėlė Garpui didžiausią nerimą, tik Helenai 
jis niekuomet nė žodžiu apie tai neprasitarė. Viskas vyko labai 
greitai, todėl Garpas galėjo atskleisti savo būgštavimus tik savo 
imtynių treneriui Erniui Holmui. 

— Manau, tavo motina žino, ką jai daryti, — atsakė jam 
Ernis. — Tu tik pasitikėk savim. 

Netgi senasis Tinčas optimistiškai žiūrėjo į jų sumanymą. 

— Tai yra truputį eks-eks-ekscentriška, — pasakė jis Gar- 
pui, — bet juk daugelis gerų sumanymų yra kaip tik tokie. 

Po daugelio metų Garpas prisimins, kač tasai jam mielu tapęs 
Tinčo mikčiojimas buvo tarsi kūno duodamas jam ženklas. Garpas 
rašė, kad Tinčo kūnas mėgino Tinčui pasakyti, kad vieną dieną jis 
mirtinai s-s-sušalsiąs. 

Dženė sakė, kad jie turi išvykti netrukus po to, kai Garpas 
baigs mokyklą, bet jis tikėjosi dar praleisti Styringe vasarą. 

— O kam gi? — klausė jį Dženė. 

Dėl Helenos — norėjo jis atsakyti, tačiau Helenai jis neturėjo 
pakankamai gerų apsakymų, ir tą jis jau buvo pasakęs. Taigi neliko 
nieko kito, kaip tik keliauti ir juos rašyti. Tuo labiau jis negalėjo 
tikėtis, kad Dženė pasiliks Styringe per visą vasarą vien tam, kad 

galėtų įvykti jo pasimatymas su Kuše Persi po patrankomis; be to, 
jis ir taip negalėjo įvykti. Garpas tikėjosi, kad galės susitikti su 
Kuše mokyklos baigimo savaitgalį. 

Garpo mokyklos baigimo dieną lijo. Lietaus šuorai prausė per- 
mirkusią Styringo stovyklą. Vandens grioveliai užsikimšo, todėl 
užmiesčio autobusai skrodė gatves kaip jachtos per audrą. Moterys 
vasariniais drabužiais atrodė apgailėtinai. Iš traukinio vagonų 
buvo lipama paskubom ir be nuotaikos. Priešais Mailso Sybruko 
sporto salę buvo ištempta didžiulė tamsiai raudona palapinė, ir di- 
plomai buvo įteikiami toje cirko patalpos tvankynėje. Per lietaus 
barbenimą į tamsiai raudoną palapinės audeklą buvo negirdėti sa- 
komų kalbų. 

Aplinkui nieko nebebuvo. Visa „ponija“ išvyko iš miesto. He- 
lena neatvyko, kadangi Tolbote mokslo metų uždarymas turėjo 
įvykti kitą savaitgalį, be to, ji dar laikė egzaminus. Garpas buvo įsi- 
tikinęs, kad Kušė Persi bus tarp tos liūdnos ceremonijos žiūrovų, 
tačiau jos nematė. Garpas žinojo, kad ji bus su savo juokinga 
šeima, todėl jam buvo aišku, kad reikia laikytis saugiu atstumu nuo 
Riebiojo Troškinio — įžeistas tėvas pagaliau tėra tėvas, nepaisant 
to, kad Kušman Persi yra praradusi savo šlovę senų seniausiai. 

Pasirodė vėlyva popiečio saulė, bet ji menkai ką pagelbėjo. 
Styringas skendėjo garuose, o žemė — nuo Sybruko stadiono iki 
patrankų — bus įmirkusi dar ne vieną dieną. Garpas įsivaizdavo 
gilius griovius, kuriais palei patrankas per minkštą žolę plūsta van- 
duo, kad net Styringo upė patvinsta. Pilnos vandens bus ir patran- 
kos — jų vamzdžiai yra pakelti aukštyn, todėl visuomet lyjant 
prisipildo vandens. Tokiu oru iš jų liejasi vanduo kartu su stiklo 
šukėmis, senais prezervatyvais ir ištepliotas betonas patvinsta bliz- 
gančiais klanais. Garpui buvo aišku, kad šį savaitgalį bus neįmano- 
ma nusivilioti Kušę prie patrankų. 

Tačiau jo kišenėje šnarėjo trys supakuoti prezervatyvai — kaip 
silpna, drėgmės nepaliesta vilties liepsnelė. 

— Žiūrėk, — tarė Dženė. — Nupirkau alaus. Imk, pagerk, jei 
nori. 

— O Jėzau, mama, — pasakė Garpas, bet truputį išgėrė su ja. 
Juodu sėdėjo vienu du tą išleistuvių vakarą tuščioje ligoninėje tarp 
tuščių ir nuklotų jos lovų — išskyrus tas, kuriose patys miegos. 
Garpas gurkšnojo alų ir svarstė — nejaugi viskas baigiasi antikli- 

maksu? Jis apsiramino, galvodamas apie tą nedaugelį gerų apsaky- 
mų, kuriuos buvo skaitęs. Nors ir buvo lavinamas Styringe, jis ne- 
tapo nepasotinamu skaitytoju — tokiu kaip, pavyzdžiui, Helena 
arba Dženė. Jam paprastai reikėdavo rasti tokį apsakymą, kuris 
patiktų, ir jau tuomet skaitydavo jį daugelį kartų, todėl tuo metu 
ilgą laiką neskaitydavo nieko kito. Džozefo Konrado „Slaptąjį 5ą- 
jungininką" jis perskaitė Styringe trisdešimt keturis kartus. Dvide- 
šimt vieną kartą perskaitė D.H.Lorenso „Žmogų, pamėgusį salas". 
Dabar jis pajuto norą vėl jį skaityti. 

Už nedidelio jų butuko ligoninės priestate langų Styringo sto- 
vykla dunksojo tamsi, šlapia ir apleista. 

— Pamėgink pažiūrėti į tai kitaip, — tarė Dženė, ji matė, koks 
jis be nuotaikos. — Tau užteko ketverių metų, kad baigtum Styrin- 
gą, 0 aš privalėjau lankyti tą sumautą mokyklą aštuoniolika metų. 

Dženė buvo silpna gėrovė: įpusėjusi antrą alaus dėžutę, ji uŽ- 
snūdo. Garpas paguldė ją miegamajame. Batelius ji buvo jau anks- 
čiau nusiavusi, todėl jis tik ištraukė jos uniformos segtuką, kad 
vartydamasi neįsidurtų. 

Garpas išgėrė dar vieną skardinę alaus ir išėjo pasivaikščioti. 

Jis, aišku, žinojo, kur eina. 

Persių giminės namas — buvęs Styringų šeimos būstas — tū- 
nojo šlapioje pievelėje netoli ligoninės priestato. Šviesa degė tik 
viename Stiuarto Persio namo lange, ir Garpas žinojo, kieno toji 
šviesa — mažylės Pūko Persi, dabar jau keturiolikametės, kuri ne- 
galėjo užmigti tamsoje. Kušė buvo pasakojusi Garpui ir tai, kad 
Beinbridžė iki šiol neapsieina be vystyklų — matyt, todėl, galvojo 
Garpas, kad šeima nesiliauja vadinti jos Pūku. 

— Galų gale, — sakė Kušė, — aš nematau čia nieko blogo. Ji 
nesinaudoja vystyklais, manau, ji yra neprižiūrėta, ir tiek. Pūkas 
paprasčiausiai mėgsta retsykiais vilkėti vystyklais. 

Garpas stovėjo migloje skendinčioje žolėje po Pūko Persi 
langu ir stengėsi prisiminti, kuris kambarys yra Kušės. Kadangi 
jam tai nepavyko, nutarė pažadinti Pūką. Ji tikrai atpažins jį ir tik- 
rai pakvies Kušę. Tačiau Pūkas priėjo prie lango kaip vaiduok- 
lis — ji aiškiai ne iš karto atpažino Garpą, kuris laikėsi tvirtai 
įsikibęs gebenės šalia jos lango. Beinbridžės Persi akys buvo kaip 
to elnio, kurį paralyžiavo prožektoriai automobilio, turinčio jį tuoj 
pat nutrenkti. 

— Dėl Dievo meilės, Pūkuti, tai aš, — sukuždėjo jai Garpas. 

— Ar tau reikia Kušės, — paklausė paniurusi Pūkas. 

— Taip! — šnipštelėjo Garpas. Tuo momentu gebenės šaka 
nulūžo ir jis nukrito ant gyvatvorės. Kušė, miegojusi su maudymosi 
kostiumu, padėjo jam išsikapanoti. 

— Na, Žinai, pažadinsi visą namą, — pasakė ji. — Ar tik negėrei? 

— Ne gėriau, o nukritau, — atsakė suirzęs Garpas. — Tavo 
sesuo išties yra kaip iš anapus. 

— Visur taip šlapia, — pasakė Kušė. — Kur mes galim nueiti? 

Garpas buvo apie tai pagalvojęs. Jis žinojo, kad ligoninėje yra 
šešios tuščios lovos. | 

Bet nespėjus praeiti Persių verandos, kelią jiems pastojo Bon- 
kersas. Juodoji bestija leidosi laiptais žemyn ir jau lekavo, 0 jo 
plieno pilkumo nasrai buvo apsiputoję: tas lekavimas palietė 
Garpą kaip į veidą sviesta velėna. Bonkersas urzgė, bet netgi jo 
urzgimas buvo pridusęs. 

— Liepk jam apsiraminti, — sukuždėjo Garpas. 

— Jis kurčias, — atsakė Kušė. — Ir labai senas. 

— Žinau, koks jis senas, — tarė Garpas. 

Bonkersas sulojo: jo balsas šaižiai girgždėjo, kaip seniai ne- 
varstytų ir dabar jėga atidaromų durų vyriai. Jis buvo sulysęs, bet 
vis dar turėjo sverti kokį šimtą keturiasdešimt svarų. Bonkersas, 
senatviškos šuniškos graužaties ir niežų bei spygliuotų vielų auka, 
pajuto savo priešą ir prispyrė Garpą prie verandos. 

— Bėk šalin, Bonkersai, — sušnypštė Kušė. 

Garpas pamėgino apeiti šunį ir pamatė, kaip lėtai Bonkersas 
pasisuko į jį. 

— Jis pusiau aklas, — sušnibždėjo Garpas. 

— Ir menkai beužuodžia, — pasakė Kušė. 

— Laikas dvėsti, — suniurnėjo sau po nosim Garpas, mėgin- 
damas aplenkti šunį. Bonkersas aklai sekė jį. Jo nasrai vis dar pri- 
minė Garpui galingą garo žemsiurbę, o linguojantys nukarę juodos 
gauruotos jo krūtinės raumenys tai, kaip smarkiai tas šuo galėjo 
pulti — prieš daugelį metų. 

— Nekreipk į jį dėmesio, — patarė Kušė, bet Bonkersas kaip 
tik tuo momentu puolė Garpą. 

Šuo buvo lėtas, todėl Garpas galėjo užšokti jam ant nugaros, 
pastverti jį už priekinių kojų, paglemžti jas po savimi ir užgulti 

krūtine visu svoriu šuniui ant nugaros. Bonkersas palinko į priekį 
ir nučiuožė snukiu žeme, spurdėdamas tik užpakalinėmis kojomis. 
Garpas dabar laikė sulenktas priekines šuns kojas, o didžiulę jo 
galvą buvo prispaudęs tik savo krūtinės svoriu. Suo baisingai su- 
urzgė, kai Garpas prislėgė jo nugarkaulį ir paniro smakru į tankius 
sprando gaurus. Besigalynėdamas Garpas pajuto savo burnoje ausį 
ir sukando ją. Kando kiek tik įstengė, ir Bonkersas sustaugė. Jis 
kando Bonkersui į ausį savo paties kūno patirto nuostolio atmini- 
mui, jis kando jam už tuos ketverius Styringe praleistus metus ir už 
savo motinos aštuoniolika metų. 

Garpas paleido senąjį Bonkersą tik tuomet, kai Persių name 
užsidegė šviesos. 

— Bėk, — patarė Kušė. Garpas pastvėrė ją už rankos, ir ji nu- 
bėgo kartu. Burnoje jis jautė bjaurų skonį. 

— Klausyk, negi tu įkandai jam? — paklausė Kušė. 

— Jis įkando man, — priminė jai Garpas. 

— Prisimenu, — atsakė Kušė. 

Ji suspaudė jam ranką, ir jis nusivedė ją ten, kur norėjo. 

— Kas čia, po velnių, dedasi? — juodu girdėjo rėkaujant Rie- 
bųjį Troškinį. 

— Tai Bonkis, tai Bonkis, — nakties tyloje pasigirdo Pūko 
Persi balsas. 

— Bonkersai! — pašaukė Riebusis Troškinys. — Bonkersai, 
čionai! Bonkersai, eik šen! — Ir jie visi išgirdo, kaip kurčias šuo 
kaukia atsiliepdamas. 

Tas sambrūzdis aidėjo po visą tuščią stovyklą. Jis pažadino 
Dženę Fylds, ir ji pažvelgė pro savo kambario langą. Laimei, Gar- 
pas pamatė, kad ji įjungė šviesą, todėl paslėpė Kušę tuščios ligoni- 
nės koridoriuje, o pats paprašė Dženę medicininio patarimo. 

— Kas tau atsitiko? — paklausė jį Dženė. Garpui rūpėjo suži- 
noti, ar kraujas, kuris tekėjo jam per smakrą, yra ir jo paties, ar 
vien Bonkerso. Prie virtuvės stalo Dženė nuplovė nuo Garpo kaž- 
kokį priskretusį juodą šašą. Jis nukrito nuo Garpo kaklo ant stalo. 
Buvo sidabrinio dolerio dydžio. Juodu spoksojo į jį. 

— Kas tai? — paklausė Dženė. 

— Ausis, — atsakė Garpas. — Jos dalis. 

Ant balto lakuoto stalo gulėjo juodos ausies gabalėlis, truputį 
garbanotais kraštais, suskirdęs kaip sena sudžiūvusi pirštinė. 

— Buvau susidūręs su Bonkersu, — paaiškino Garpas. 

— Ausis už ausį, — pasakė Dženė. 

Garpas nė kiek nenukentėjo: kraujas buvo tik Bonkerso. 

Kai Dženė grįžo į savo miegamąjį, Garpas nusivedė Kušę į tu- 
nelį, vedantį į pagrindinę ligoninės dalį. Per aštuoniolika metų jis 
buvo ištyrinėjęs tą kelią. Nusivedė ją į tolimiausią nuo motinos 
kambarių priestato sparną, kuris buvo virš priimamojo, netoli ope- 
racinių ir procedūrinių kabinetų. 

Todėl seksas Garpui visuomet asocijuojasi su tam tikrais kva- 
pais ir įspūdžiais. O patį sekso išgyvenimą jis prisimins kaip slaptą, 
bet išlaisvinantį galutinį atpildą už kančių laikotarpį. Kvapas išliks 
jo sąmonėje kaip labai asmeniškas ir dar kažkaip susijęs su ligoni- 
ne, 0 aplinka — kaip dykynė. Seksas išliks Garpo sąmonėje kaip 
vienatvės aktas, atliktas apleistoje visatoje — kažkada po lietaus. 
Ir visuomet tai bus jam neapsakomo optimizmo aktas. Kušė, žino- 
ma, sužadindavo Garpui daugybę vaizdų, susijusių su potraukiais. 
Kai buvo suvartotas trečiasis prezervatyvas, ji pasiteiravo, ar tai 
jau visi, kiek jis turi — ar jis nusipirkęs tik vieną pakelį? Imtyni- 
ninkui nėra nieko malonesnio už sunkiai pelnytą išsekimą. Garpas 
užmigo, klausydamasis Kušės niurzgėjimo. 

— Pirmą kartą neturėjai nė vieno, — sakė ji, — o dabar tau jie 
baigėsi. Tavo laimė, kad mudu esame tokie seni draugai. 

Buvo dar tamsu ir toli iki aušros, kai juos pažadino Stiuartas 
Persis. Riebiojo Troškinio balsas sutrikdė senąją ligoninę kaip ne- 
žinoma liga. 

— Atidarykit! — juodu išgirdo jį rėkaujant ir nustypčiojo prie 
lango pasižiūrėti. 

Po ligoninės priestato langais ant žalios žalios žolės bliūvavo 
Kušės tėvas — su chalatu ir šliurėmis bei Bonkersu už pasaitėlio. 
Netrukus apšviestame lange pasirodė Dženė. 

— Ar nesveikuojate? — paklausė ji Stiuartą. 

— Noriu savo dukters! — suriko Stiuartas. 

— Ar jūs girtas? — pasidomėjo Dženė. 

— Įleiskite mane! — suklykė Stiuartas. 

— Gydytojo nėra, — atsakė jam Dženė Fylds, — o aš abejoju, 
ar turiu jus kuo pagydyti. 

— Kalė! — subliuvo Stiuartas. — Tavo benkartas suvedžiojo 
mano dukterį! Aš žinau, kad jie yra čia, toje iškruštoje ligoninėje. 

Dabar ligoninė išties yra iškrušta, — pagalvojo Garpas, mė- 
gaudamasis šalia jo krūpčiojančios Kušės prisilytėjimais ir kvapais. 
Juodu virpėjo nuo vėsaus oro, kuris sruvo pro tamsų langą. 

— Pažiūrėk, kaip atrodo mano šuo! — sušuko Stiuartas. — 
Visas kruvinas! Šuo, besislapstantis po hamaku! Kraujuojantis ve- 
randoje! — rėkavo Stiuartas. 

Garpas pajuto, kaip Kušė krūptelėjo nuo jo motinos balso. 
Tai, ką pasakė Dženė, turėjo priminti Kušei Persi jos pačios Žžo- 
džius prieš trylika metų. Mat Dženė Fylds pasakė: 

— Garpas įkando Bonkiui. 

Po to šviesa jos lange užgeso, ir tamsoje, į kurią nugrimzdo li- 
goninė ir priestatas, buvo girdėti vien šnopuojant Riebųjį Troškinį 
ir šnarant lietų, kuris plovė Styringo mokyklą, viską švariai išskalb- 
damas. 

Mieste, kuriame mirė Markas Aurelijus 


Kai Dženė išsivežė Garpą į Europą, jis buvo geriau už daugelį 
kitų aštuoniolikmečių parengtas rašytojo gyvenimo vienatvei. Jis 
jau tarpo savo vaizduotės pasaulyje; pagaliau jis buvo užaugintas 
moters, kuri manė, kad vienatvė yra visiškai natūrali gyvensena. 
Prireiks ne vienerių metų, kol Garpas suvoks, kad jis visiškai netu- 
ri draugų, tik ši jo keistybė niekuomet nestebins Dženės Fylds kaip 
kažkas svetima. Santūrusis ir mandagusis Ernis Holmas buvo pir- 
masis Dženės Fylds draugas, kokį ji išvis turėjo. 

Kol Dženė ir Garpas susirado butą, jiems teko pagyventi dau- 
giau kaip tuzine Vienos pensionų. Tai buvo pono Tinčo idėja, jog 
idealus būdas išsirinkti labiausiai patinkamą miesto rajoną būsiąs 
toks — jie turį gyventi visuose ir galų gale apsispręsti. Tačiau 
trumpalaikis Tinčo gyvenimas pensionuose 1913 metų vasarą tik- 
riausiai buvo kur kas malonesnis. Dženė ir Garpas atvyko į Vieną 
1961 metais ir netruko nusikamuoti, betampydami iš pensiono į 
pensioną savo rašomąsias mašinėles. Šiaip ar taip, šis patyrimas 
davė Garpui medžiagos pirmajam didesniam apsakymui „Grilpar- 
cerio pensionas". Kol nebuvo atvykęs į Vieną, Garpas nežinojo, 
kas yra pensionas, O čia jis greit suvokė, kad šis gali mažiau ką pa- 
siūlyti negu viešbutis, paprastai būna mažesnis ir niekuomet nebū- 
na ištaigingas, jame gali gauti pusryčius, bet gali jų ir negauti. 
Apsistojus pensione, kartais galima išlošti, o kartais ir apsirikti. 
Dženė ir Garpas surado pensionų, kurie buvo švarūs, patogūs ir 
draugiški, tik dažnai skurdūs. 

Dženė ir Garpas šiek tiek sugaišo besvarstydami, ar jiems apsi- 
gyventi pačioje Ringštrasėje — didelėje vingiuotoje gatvėje, juo- 
siančioje senamiesčio centrą, — ar netoli jos. Šioje miesto dalyje 
beveik viskas buvo, todėl joje Dženė, nemokanti vokiškai, galėjo 
truputį geriau negu kitur susigaudyti — mat tai buvo modernesnė 
ir kosmopolitiškesnė Vienos dalis, jeigu tokių iš viso esama Vie- 
noje. 

Garpui buvo malonu globoti motiną. Kadangi Styringe trejus 
metus jis buvo mokęsis vokiečių kalbos, galėjo būti jai vadovu, ir 
jam aiškiai buvo džiugu vadovauti Dženei. 

— Imk šnicelį, mama, — sakė jis. 

— Manau, kad „kalbsnyren“" įdomiau skamba, — sakė Dženė. 

— Tai veršiukų inkstai, mama, — aiškino Garpas. — Argi tu 
mėgsti inkstus? 

— Nežinau, — atsakydavo Dženė. — Tikriausiai ne. 

Kai juodu galų gale išsinuomojo butą, Garpas apsiėmė vaikšti- 
nėti po parduotuves. Dženė visus aštuoniolika metų maitinosi Sty- 
ringo valgyklose, ji niekuomet neišmoko gaminti valgio, todėl ji ir 
dabar nesusigaudydavo kainoraščiuose. Būtent Vienoje Garpas su- 
vokė, kaip jis mėgsta virėjauti. O pirmas jam patikęs Europoje 
daiktas buvo WC, tai yra klozetas. Tuo pensionuose praleistu 
metu Garpas patyrė, kad klozetas yra mažytis kambarėlis, kuriame 
nėra nieko kito, išskyrus išvietę. Tai jam buvo pirmasis Europoje 
prasmingas daiktas. Jis parašė Helenai, kad „tai yra išmintingiau- 
sia sistema — šlapintis ir tuštintis vienoje vietoje, o dantis valytis 
kitoje". WC turėjo, aišku, gerokai paveikti Garpo apsakymą „Gril- 
parcerio pensionas", tik kol kas Garpas dar nerašė nei šio apsaky- 
mo, nei kokio kito. 

Nors jis, kaip aštuoniolikmetis, buvo neįprastai disciplinuotas, 
vis dėlto čia buvo per daug, ko galima be vargo prisižiūrėti; ir dėl 
to, ir dėl staiga užgriuvusių pareigų, Garpas tapo labai užimtas, 
todėl ne vieną mėnesį vienintelis rašymas, teikęs jam malonumą, 
buvo laiškai Helenai. Naujoji aplinka per daug jį jaudino, kad būtų 
galėjęs, nors ir bandė, išsiugdyti rašymui reikalingą rutiną. 

Jis bandė parašyti apsakymą apie vieną šeimą, visa, ką jis žino- 
jo, kai pradėjo rašyti, buvo tai, kad toji šeima gyveno įdomų gyve- 
nimą ir kad jos nariai yra artimai susigyvenę. Bet Žinoti tik tiek 
nepakako. 


Dženė ir Garpas apsigyveno mažytėje gatvelėje, Švindgasėje, 
antrame namo aukšte, kremo spalva išdažytame bute aukštomis lu- 
bomis. Jie gyveno prie pat Princo Eugenijaus gatvės, Švarcen- 
bergplacės ir Aukštutinio bei Žemutinio Belvederių. Garpas 
perėjo per visus miesto meno muziejus, o Dženė pasitenkino tik 
Aukštutiniu Belvederiu. Garpas paaiškino jai, kad Aukštutiniame 

Belvederyje tėra devynioliktojo ir dvidešimtojo amžiaus tapyba, 
bet Dženė sakė, kad devynioliktojo ir dvidešimtojo amžiaus jai pa- 
kanka. Garpas aiškino jai, kad ji galėtų bent jau pereiti per Žemu- 
tinio Belvederio sodus ir pasižiūrėti baroko kolekcijos, bet Dženė 
papurtė galvą; ji išklausiusi Styringe įvairių meno istorijos kursų ir 
esanti, sakė ji, užtektinai išsilavinusi. 

— Bet Breigeliai, mama, — sakė Garpas. — Tau reikia tik 
įsėsti į tramvajų, einantį Ringo kryptimi, ir išlipti Mariahilferštra- 
sėje. Didžiulis muziejus kitoje pusėje priešais tramvajaus stote- 
Ig — tai ir bus Kunsthistorišes. 

— Bet aš galiu nueiti į Belvederį, — sakė Dženė. — Kam va- 
Žiuoti tramvajum? 

Ji galėjo nueiti į Karlskirchę, o visai netoliese Argentinerštra- 
sėje buvo įdomių pasižiūrėti ambasadų pastatų. Bulgarijos amba- 
sada buvo jų gyvenamoje Švindgasėje, tiesiai per gatvę, priešais jų 
namą. Dženė pasakė, kad ji mėgsta laikytis savojo rajono. Tik už 
vieno kvartalo buvo kavinė, kur ji retkarčiais nueidavo ir ten pasi- 
skaitydavo laikraščių anglų kalba. Ji niekuomet neišeidavo kur 
nors pavalgyti, nebent Garpas ją nusivesdavo, jeigu jis jai nepaga- 
mindavo, tai ji ir namuose nevalgydavo. Ją visiškai buvo apsėdusi 
mintis ką nors parašyti — tuo metu labiau negu Garpą. 

— Aš neturiu laiko būti turiste šiame savo gyvenimo etape, — 
aiškino ji savo sūnui. — O tu lavinkis, siurbk kultūrą. Kaip tik tai 
tu ir turi daryti. 

— Absorbuokite, ab-ab-absorbuokite, — patarinėjo jiems Tin- 
čas. Dženei atrodė, kad būtent tuo turi užsiimti Garpas. O dėl 
savęs ji buvo įsitikinusi, jog yra jau pakankamai prisisiurbusi, kad 
turėtų ką pasakyti. Dženė Fylds tuomet buvo keturiasdešimt vie- 
nerių. Ji manė, kad įdomiausią savo gyvenimo dalį yra jau nugyve- 
nusi; visa, ką ji norėjo padaryti, — tai jį aprašyti. 

Garpas įdavė jai kortelę, kurią ji turėjo nešiotis su savim. Ant 
jos užrašė savo adresą — jeigu ji kartais pasiklystų: Schwindgasse 
15/2, Wien IV. Garpui teko išmokyti ją, kaip ištarti savo adresą. 
Tai buvo ilga ir sunki pamoka. 

— Švindgasefiunfzehnzvei! — išspjovė Dženė. 

— Dar kartą, — liepė Garpas. — Argi tu nori nebeparsirasti, 
kai paklysi? 

Visą dieną Garpas žvalgydavo miestą, ieškodamas, kur galėtų 

nusivesti Dženę vakare ar vėlyvą popietę, kai ji baigs rašyti. Juodu 
eidavo išgerti alaus arba taurės vyno, ir tuomet Garpas pasakoda- 
vo jai, kaip jis praleido dieną. Dženė mandagiai klausydavosi. 
Vynas arba alus ją migdė. Paprastai kur nors jie skaniai pavakarie- 
niaudavo, ir Garpas lydėdavo Dženę namo Štrasenbanu. Išdidumas 
neleido Garpui naudotis taksi, kadangi buvo nuodugniai išstudija- 
vęs tramvajų tinklą. Kartais iš ryto jis eidavo į turgų, tuomet namo 
grįždavo anksti ir visą popietę praleisdavo virtuvėje. Dženė nie- 
kuomet jam nepriekaištaudavo, jai buvo visai vis vien, ar ji valgy- 
davo namuose, ar kur kitur. 

— Tai Gumpoldskirchner, — kalbėjo Garpas, aiškindamas 
apie vynus. — Jis labai tinka prie Švainebraten. 

— Kokie juokingi žodžiai, — stebėjosi Dženė. Savaip vertinda- 
mas Dženės prozos stilių, Garpas vėliau rašė: „Mano motina sta- 
čiai grūmėsi su anglų kalba, todėl nėra ko stebėtis, kad ji 
niekuomet net nebandė išmokti vokiškai". 


Nors Dženė Fylds sėsdavo kiekvieną dieną prie savo rašomo- 
sios mašinėlės, ji nežinojo, kaip rašyti. Nors ji rašė — fizine pras- 
me — bet nepatirdavo džiaugsmo, skaitydama tai, ką turėjo 
parašiusi. Ji mėgindavo prisiminti kadaise skaitytus gerus veikalus 
ir suvokti, kuo šie skiriasi nuo jos pačios pirmųjų juodraštinių ban- 
dymų. 

Paprastai ji pradėdavo nuo pradžios: „Gimiau...“ ir taip toliau. 
„Mano tėvai norėjo, kad pasilikčiau Velslyje, nors..." Na ir, Žino- 
ma: „Nutariau, kad noriu turėti vaiką, todėl galiausiai ryžausi to- 
kiam būdui...“ Tačiau Dženė buvo užtektinai perskaičiusi gerų 
knygų, kad suprastų, jog jos pačios rašinys neskamba kaip tos pri- 
simenamos geros knygos. Jai rūpėjo sužinoti, kas galėtų būti ne 
taip, todėl ji dažnai siųsdavo Garpą su pavedimu į tuos keletą kny- 
gynų, kurie prekiavo knygomis anglų kalba. Ji norėjo geriau įsižiū- 
rėti, kaip knygos prasideda. Dženė greitai pagamino per tris šimtus 
mašinraščio puslapių ir vis dėlto jautė, kad jos knyga iš tikrųjų dar 
nėra pradėta. 

Bet Dženė tylomis kentė savo rašymo sunkumus. Su Garpu ji 
būdavo linksma, tik retai labai dėmesinga. Visą gyvenimą Dženė 
Fylds jautė, kad viskas turi pradžią ir pabaigą. Kaip Garpo išsilavi- 
nimas, kaip jos pačios. Kaip seržantas Garpas. Ji visais jausmais te- 

bemylėjo savo sūnų, bet suvokė, kad ji pakankamai vedžiojo 
Garpą, o dabar turi leisti jam pačiam susirasti savo kelią. Ji negali 
visą gyvenimą vis eiti užrašinėti jį imtynėms ar dar kam nors. Dže- 
nei patiko gyventi su savo sūnum; iš tikrųjų jai net į galvą nebuvo 
atėję, kad juodu galėtų gyventi atskirai. Tačiau Dženė tikėjosi, kad 
Garpas pats užsiims savimi kiekvieną jų buvimo Vienoje dieną; jis 
taip ir darė. 

Garpas nė kiek nepasistūmėjo į priekį su savo apsakymu apie 
tarpusavy susigyvenusią, įdomią šeimą, išskyrus tai, kad rado jos 
nariams patrauklų užsiėmimą. Tėvas buvo savotiškas inspektorius, 
o visi šeimos nariai vykdavo kartu su juo į tarnybines keliones. Jo 
darbas buvo tikrinti restoranus, viešbučius ir pensionus, vertinti 
juos ir skirstyti į A, B ir C kategorijas. Tai buvo darbas, koks, 
Garpo įsivaizdavimu, jam pačiam patiktų. Tokioje šalyje kaip 
Austrija, taip labai priklausomoje nuo turizmo, turistų maitinimo- 
si ir miegojimo vietų klasifikavimas ir reklasifikavimas turi turėti 
lemiamos svarbos, tik Garpas negalėjo įsivaizduoti, kas ir kam ga- 
lėtų čia būti svarbu. Viskas, ką jis iki tol turėjo, buvo ta šeima, oO ji 
turėjo smagų darbą. Ir kas iš to? Lengviau buvo rašyti Helenai. 

Tą vėlyvą vasarą ir ankstyvą rudenį Garpas išvaikščiojo ir išva- 
žinėjo troleibusais ir tramvajais visą Vieną, su niekuo nesusitikinė- 
damas. Jis rašė Helenai, kad „dalis jaunystės yra jausmas, kad 
aplinkui nėra nė vieno kito, kuris būtų tiek į tave panašus, kad tave 
suprastų". Garpas taip pat rašė manąs, jog Viena sustiprino jam tą 
jausmą, „kadangi Vienoje iš tikrųjų nėra kito tokio kaip aš". 

Jo įspūdis buvo teisingas, bent jau kiekybiškai. Vienoje nedaug 
tebuvo Garpo amžiaus žmonių. Nedaug tebuvo vieniečių, gimusių 
1943 metais, ir apskritai jų nedaug tegimė nuo nacistų okupacijos 
pradžios 1938 metais iki karo pabaigos 1945 metais. Ir nors skai- 
čius kūdikių, gimusių nuo išprievartavimų, tiesiog stebinantis, ne- 
daugelis vieniečių norėjo turėti vaikų iki pat 1955 metų — iki rusų 
okupacijos pabaigos. Viena buvo miestas, kurį svetimšaliai išlaikė 
okupavę septyniolika metų. Daugumai vieniečių tai suprantama — 
tų septyniolikos metų laikotarpiu neatrodė nei gera, nei išmintin- 
ga turėti vaikų. Gyvendamas tame mieste, Garpas patyrė, koks 
ypatingas yra jausmas čia būti aštuoniolikmečiu. Tai paspartino jo 
brendimą ir sustiprino jausmą, kad Viena yra veikiau „mirusio 
miesto muziejus", kaip jis rašė Helenai, negu vis dar gyvas miestas. 

Šis Garpo pastebėjimas nebuvo kritika. Garpas mėgo bastytis 
po muziejus. „Realesnis miestas galėjo taip labai neatitikti mano 
skonio, — vėliau rašė jis. — Bet Viena buvo merdėjimo fazėje; ji 
buvo nejudri ir leido man žiūrėti į ją, galvoti apie ją ir vėl žiūrėti. 
Gyvenančiame mieste aš niekuomet nebūčiau tiek daug pastebė- 
jęs. Gyvenantys miestai nebūna nejudrūs". 

Taigi T.S.Garpas praleido karštuosius mėnesius, stebėdamas 
Vieną, rašydamas laiškus Helenai Holm ir tvarkydamas motinos, 
kuri savo pasirinktąją gyvenimo vienatvę papildė rašymui reikalin- 
ga vienuma, namų gyvenimą. „Mano motina, rašytoja", taip Gar- 
pas vadindavo ją juokaudamas nesuskaičiuojamuose savo 
laiškuose Helenai Holm. Pavydėjo jos rašymo. Jis pats padarė, ką 
galėjo, priskirdamas savo sukurtajai šeimai vieną nuotykį po kito. 
Tačiau kur ji eina? Į dar vieną B restoraną, kurio desertai bus 
tokie prasti, kad jis niekad negalės pakilti iki A; į dar vieną B vieš- 
butį, kurio neabejotino slydimo į C nepavyks sustabdyti, kaip nie- 
kuomet nepavyks išguiti pelėsių kvapo iš jo vestibiulio. Galbūt 
kuris nors inspektoriaus šeimos narys galėtų apsinuodyti A klasės 
restorane, bet ką tai turėtų reikšti? Viename iš pensionų galėtų 
slapstytis kokie nors bepročiai ar net nusikaltėliai, tik ką jie galėtų 
turėti bendra su apsakymo tema? 

Garpas žinojo, kad jis neturi temos. 

Kartą jis matė geležinkelio stotyje keturių asmenų cirko trupę, 
atvykusią iš Vengrijos ar Jugoslavijos. Pamėgino ją įsivaizduoti 
savo apsakyme. Ten buvo dar meška, kuri važinėjo motociklu po 
parkingą. Susirinko nedidelis būrelis žiūrovų, ir žmogus, vaikščio- 
jantis rankomis, rinko pinigus už meškos pasirodymą į katiliuką, 
balansuodamas juo ant savo kojų padų; kartais jis pargriūdavo, 
kaip ir meška. 

Galiausiai motociklas užsikirto ir nebevažiavo. Taip ir liko ne- 
aišku, ką veikė tame cirke kiti du asmenys, nes kai tik jie pamėgino 
pavaduoti mešką ir rankomis vaikščiojantį vyriškį, pasirodė polici- 
ja ir pareikalavo, kad jie užpildytų daugybę formuliarų. Laukti 
buvo neįdomu, ir būrelis — kas iš jo dar buvo likę — išsivaikščio- 
jo. Garpas ilgiausiai lūkuriavo — ne todėl, kad jį būtų dominę iš- 
karšusio cirko vaidinimai, o todėl, kad jam rūpėjo įdėti jį į savo 
apsakymą. Tik jis negalėjo įsivaizduoti — kaip. Kai Garpas jau ėjo 
iš geležinkelio stoties, girdėjo mešką vemiant. 

Vienintelė per daugelį šavaičių Garpo apsakymo pažanga 
buvo pavadinimas: „Austrijos turizmo biuras". Jis nepatiko Gar- 
pui. Užuot buvęs rašytoju, jisvėl pasidarė turistu. 

Bet kai oras atšalo, Garpui pabodo turizmas. Jis ėmė kabinėtis 
prie Helenos, kad ši per mažai jam atrašanti — vadinasi, jis rašąs 
jai per daug. Ji buvo labiau užsiėmusi negu jis. Koledže ji buvo iš 
karto priimta į antrą kursą, todėl jai teko dvigubai didesnis negu 
vidutiniškas studijų krūvis. Jeigu tais ankstyvaisiais metais Helena 
ir Garpas buvo kuo panašūs, tai tuo, kad juodu abudu elgėsi taip, 
tarsi kur skubėtų. 

— Palik ramybėje vargšę Heleną, — sakė jam Dženė. — Ma- 
niau, kad tu parašysi ką nors daugiau, ne tik laiškų. 

Tačiau Garpui nepatiko mintis apie varžybas su motina tame 
pačiame bute. Jos mašinėlė niekad nesustodavo pagalvoti. Garpas 
buvo įsitikinęs, kad tas nuolatinis jos kalimas gali pribaigti jo, ra- 
šytojo, karjerą anksčiau, negu ji iš tikrųjų prasidės. 

— Mano motina niekuomet nežinojo, jog būna tyla, kada per- 
žiūrima, kas parašyta, — kartą pastebėjo Garpas. 

Lapkričio mėnesį Dženė turėjo šešis šimtus mašinraščio pusla- 
pių, tačiau jai tebeatrodė, kad iš tikrųjų dar net nepradėjo. Garpas 
neturėjo temos, kuri galėtų iš jo štai šitaip lietis. Jis kūrė iš vaiz- 
duotės, o tai buvo kur kas sunkiau negu kurti iš atminties. 

Jo „persilaužimas“, kaip jis tai pavadino, rašydamas Helenai, 
įvyko vieną šaltą ir sniegingą dieną Vienos miesto istorijos muzie- 
juje. Nuo Švindgasės. iki jo lengva buvo nueiti pėsčiam. Žinoda- 
mas, kad į jį gali nueiti bet kurią dieną, kažkaip buvo jį 
pražiopsojęs. Tą muziejų jam priminė Dženė. Tai buvo viena iš tų 
dviejų ar trijų vietų, kuriose ji lankydavosi be jo — vien todėl, kad 
muziejus buvo kaip tik kitoje Karlsplaco pusėje ir pačiame centre 
to, ką ji vadino savo kaimynyste. 

Ji prisiminė, kad tame muziejuje yra rašytojo kambarys, tik pa- 
miršo, kurio rašytojo. Ji pagalvojo, kad tai įdomus sumanymas — 
turėti muziejuje rašytojo kambarį. 

— Rašytojo kambarys, mama? — susidomėjo Garpas. 

— Taip, visas kambarys, — atsakė Dženė. — Jie pateikė visus 
rašytojo baldus ir, galimas daiktas, net sienas ir grindis. Nežinau, 
kaip jie tai padarė. 

— O aš nežinau, kam jie tai padarė, — pasakė Garpas. — Ir 
muziejuje yra visas kambarys? 

— Taip, manau, kad tai yra miegamasis, — pasakė Dženė 
bet jame rašytojas ir rašydavo. 

Garpas užvertė akis. Jam tai skambėjo nepadoriai. Gal ten yra 
ir rašytojo dantų šepetėlis? Ir naktipuodis? 

Tai buvo kambarys kaip kiekvienas kitas, o lova atrodė per 
maža — tarsi vaiko lovelė. Rašomasis stalas irgi atrodė mažas. Ne 
kaip daug rašančio rašytojo lova ar stalas, dingtelėjo Garpui. Bal- 
dai buvo iš juodmedžio, atrodė aiškiai nepatvarūs. Garpas pagal- 
vojo, kad jo motina turi geresnį kambarį rašymui. Rašytojas, kurio 
kambarys buvo saugomas Vienos miesto istorijos muziejuje, — tai 
Francas Grilparceris; Garpui jis buvo nežinomas. 

Francas Grilparceris mirė 1872 metais. Jis buvo austrų poetas 
ir dramaturgas, apie kurį ne Austrijoje mažai kas yra girdėjęs. Jis 
yra vienas tų devynioliktojo amžiaus rašytojų, kurių populiarumas 
buvo laikinas ir neperžengė devynioliktojo amžiaus, todėl vėliau 
Garpas įrodinėjo, kad Grilparceris nenusipelnė ir devynioliktojo 
amžiaus. Garpo nedomino dramaturgija ir poezija, todėl jis nuėjo į 
biblioteką ir perskaitė tai, kas laikoma Grilparcerio įžymiausiu 
prozos veikalu — nei ilgą, nei trumpą apsakymą „Vargšas smuiki- 
ninkas". Galimas daiktas, galvojo Garpas, per maža trejus metus 
Styringe pasimokyti vokiečių kalbos, kad galėtum įvertinti tą apsa- 
kymą; parašytas vokiškai jis Garpui labai nepatiko. Vėliau Habs- 
burgergasėje esančiame antikvariate jis aptiko to apsakymo 
vertimą į anglų kalbą; vis tiek jis jam labai nepatiko. 

Garpo nuomone, įžymusis Grilparcerio apsakymas yra absurdiš- 
ka melodrama; jis taip pat manė, kad istorija jame yra nevykusiai pa- 
pasakota ir atvirai sentimentali. Apsakymas tik neaiškiai jam priminė 
devynioliktojo amžiaus rusų kūrinius, kuriuose veikėjas dažnai būna 
neryžtingas lėtuolis ir nevykėlis praktiniame gyvenime. Tačiau Dosto- 
jevskis, Garpo manymu, sugeba jus sudominti tokiu vargšu, 0 Gril- 
parcerio verksmingos trivialybės jums nuobodžios. 

Tame pačiame antikvariate Garpas nusipirko į anglų kalbą iš- 
verstą Marko Aurelijaus „Pačiam sau“. Jis buvo bandęs skaityti 
Marką Aurelijų lotyniškai, kai dar mokėsi Styringe, bet angliškai 
jo nebuvo tekę skaityti. Garpas nusipirko šią knygą, kadangi antikva- 
riato savininkas jam pasakė, kad Markas Aurelijus mirė Vienoje. 

„Žmogaus gyvenimo laikas, — rašė Markas Aurelijus, — tik 
akimirka, jo esmė — nuolatinis tekėjimas, pojūčiai — migloti, viso 
kūno sandara — pasmerkta suirti, siela — klaidžiojanti, likimas — 
neįžvelgiamas, šlovė — nepastovi. Trumpai sakant, kas priklauso 
kūnui, yra kaip tekanti upė, o tai, kas priklauso sielai, yra sapnas ir 
migla". Garpas kažkodėl pagalvojo, kad Markas Aurelijus turėjo 
gyventi Vienoje, kai šitai parašė. 

Niūrių Marko Aurelijaus apmąstymų tema yra neabejotinai 
daugumos rimtų rašytojų tema, mąstė Garpas; skirtumas tarp Gril- 
parcerio ir Dostojevskio — ne tema. Tas jų skirtumas, — padarė 
išvadą Garpas, — inteligencija ir grožis, tas skirtumas — menas. 
Po daugelio metų Grilparcerio raštų įvadiniame straipsnyje Gar- 
pas perskaitė, kad Grilparceris buvo: „jautrus, sudirgęs, kamuoja- 
mas paranojos, dažnų depresijos priepuolių, buvo pašlijusios 
sveikatos, slegiamas melancholijos; trumpai tariant, kompleksuo- 
tas šiuolaikinis Žmogus". 

„Galimas daiktas, — rašė Garpas. — Bet jis taip pat buvo kaip 
reta prastas rašytojas". 

Nusprendęs, kad Francas Grilparceris yra „prastas rašytojas“, 
jaunasis Garpas, atrodo, pirmą kartą gyvenime iš tikrųjų pajuto 
pasitikėjimą savimi kaip menininku — nors dar nieko nebuvo pa- 
rašęs. Matyt, kiekvieno rašytojo gyvenime reikalingas momentas, 
kai nuvertinamas kitas rašytojas. Garpo, kaip žudiko, instinktu 
vargšo Grilparcerio atžvilgiu reiškėsi vos ne jo, kaip imtynininko, 
paslaptis; tarsi Garpas būtų stebėjęs savo priešininką, kovojantį su 
kitu imtynininku; matydamas jo silpnybes, Garpas žinojo, kad pats 
gali padaryti geriau. Jis netgi privertė Dženę perskaityti „Vargšą 
smuikininką“. Tai buvo vienas tų nedaugelio atvejų, kai jis pasido- 
mėjo jos literatūrine nuomone. 

— Šlamštas, — pareiškė Dženė. — Menka. Verksminga. 
Seklu. 

Juodu džiūgavo. 

— Man, tiesą sakant, nepatiko jo kambarys, — prisipažino 
Dženė. — Visai kaip ne rašytojo kambarys. 

— Manau, kad tai neturi reikšmės, mama, — pareiškė Garpas. 

— Bet tas kambarys yra labai ankštas, — prieštaravo Dženė. — 
Jis yra per tamsus ir atrodo labai nervinantis. 

Garpas apžvelgė motinos kambarį. Visur buvo priskleista jos 

neįtikėtinai ilgo ir netvarkingo rankraščio suklijuotų lapų — virš 
jos lovos ir tualetinio stalelio, ant jos sieninio veidrodžio, kuriame 
ji savęs beveik nebematė. Garpas nemanė, kad motinos kambarys 
atrodo visai kaip rašytojo kambarys, bet jis to nepasakė. 

Jis parašė Helenai ilgą, pasitikėjimo kupiną savimi laišką, ku- 
riame citavo Marką Aurelijų ir triuškino Francą Grilparcerį. 
Garpo manymu, „Francas Grilparceris mirė 1872 metais visiems 
laikams ir kaip pigus vietinis vynas yra netinkamas gabenti kur 
nors toliau nuo Vienos“. Tas laiškas buvo savotiškas pasimankšti- 
nimas (Helena tikriausiai tą suvokė), tas laiškas buvo gimnastika. 
Garpui jis taip patiko, kad jis pasidarė jo kopiją ir nutarė originalą 
pasilikti sau, 0 tą kopiją nusiųsti Helenai. „Truputį jaučiuosi taip, 
tarsi būčiau biblioteka, — atrašė jam Helena. — Taip, tarytum tu 
ketintum naudotis manimi kaip savo stalčiumi". 

Ar tikrai Helena priekaištavo jam? Garpas nebuvo toks jaut- 
rus Helenos gyvenimui, kad dėl to kvaršintų sau galvą. Jis tik para- 
šė jai, kad dabar „kaip tik rengiasi rašyti". Buvo įsitikinęs, kad 
rezultatai jai patiks. Helena galėjo visa tai suvokti kaip perspėjimą 
sau, bet ji neparodė jokio susirūpinimo. Koledže ji rijo kursus be- 
veik trigubai didesnėmis už vidutiniškas normomis. Į antrųjų savo 
mokslo metų pirmojo semestro pabaigą ji baigė trečiųjų metų ant- 
rąjį semestrą. Jaunojo rašytojo pasinėrimas į save ir egoizmas ne- 
gąsdino Helenos Holm. Ji pati žengė šauniu savo žingsniu ir 
suprato kitą, žinantį, ko nori. Be to, jai patiko Garpo laiškai, — 
jie, kaip ji nuolat jam tvirtino, buvo nepaprastai gerai parašyti. 

Vienoje Dženė ir Garpas darė sau iš Grilparcerio pramogą. Jie 
ėmė atradinėti nedidelius mirusio Grilparcerio pėdsakus visame 
mieste. Jame buvo ir Grilparcergasė, buvo Grilparcerio kavinė, 0 
vieną dieną juodu nustebo, konditerijos parduotuvėje išvydę tortą, 
pavadintą jo pavarde: Grilparcerio tortas! Pyragas jiems pasirodė 
per daug saldus. Kai Garpas virdavo motinai valgyti, jis klausdavo, 
ar ji nenorėtų minkštai virtų arba grilparcerinių kiaušinių. Kažku- 
rią dieną Šionbruno zoologijos sode juodu pamatė labai jau neran: 
gią antilopę įdubusiais ir mėšlu apskretusiais šonais, ji stovėjo 
lūdna savo ankštame ir nešvariame žieminiame garde. Garpas 
identifikavo ją: Grilparcerio antilopė. 

Kartą Dženė Garpui apie savo rašymą pasakė, kad ją kamuo- 
įanti sąžinė, nes „rašanti kaip Grilparceris". Ji paaiškino, kad tai 

reiškia, jog ji įvedanti sceną ar personažą „kaip pagal skambutį". Ji 
turėjo omenyje tą sceną, kai Bostono kino teatre ją užkalbino ka- 
reivis. „Kino teatre, — rašė Dženė Fylds, — prie manęs pristojo 
geidulio ėdamas kareivis". 

— Tai baisu, mama, — pastebėjo Garpas. Frazė „geidulio ėda- 
mas“, Dženės manymu, buvo „rašymas kaip Grilparcerio". 

— Bet būtent taip ir buvo, — pasakė Dženė. — Tai buvo kaip 
tik geidulys. 

— Geriau būtų pasakyti, kad jis buvo sklidinas geidulio, — pa- 
tarė Garpas. 

— Feee, — atmetė Dženė. Kitas Grilparceris! Svarbiausia, kas 
jai rūpėjo, buvo pats geidulys. Juodu aptarinėjo tą problemą kaip 
išmanydami. Garpas jai prisipažino apie savo geidulį Kušei Persi ir 
pateikė gana lėkštą jo patenkinimo scenos variantą. Dženei tai ne- 
patiko. 

— O Helena? —paklausė ji. —Ir Helenai tą patį jauti? 

Garpas atsakė, kad taip. 

— Kaip baisu, —tarė Dženė. Ji nesuprato to jausmo ir negalė- 
jo įsivaizduoti, kaip Garpas gali jį net sieti su meile. 

— „Visa, kas priklauso kūnui, yra kaip tekanti upė", — nejti- 
kinamai pasakė Garpas, cituodamas Marką Aurelijų. Jo motina tik 
palingavo galvą. Tuo metu juodu pietavo labai raudoname restora- 
ne netoli Blutgasės. 

— Kruvinoji gatvė, — patenkintas išvertė jai Garpas. 

— Liaukis viską vertęs, — pasakė jam Dženė. — Neturiu noro 
viską žinoti. — Jos nuomone, tame restorane buvo per daug rau- 
donos spalvos, o patiekalai — per brangūs. Jie buvo aptarnaujami 
lėtai, todėl namo išėjo per vėlai. Buvo labai šalta, linksmi Karnt- 
nerštrasės žiburiai menkai juos tešildė. 

— Važiuojame taksi, — pasakė Dženė. Bet Garpas užsispyrė, 
kad už penkių kvartalų jie galėsią lengvai įsėsti į tramvajų. — Tu ir 
tie tavo prakeikti Štrasenbanai, — tepasakė Dženė. 

Buvo aišku, kad „geidulio“ tema sugadino jiems vakarą. 

Pirmasis kvartalas Žžėrėjo kalėdinėmis puošmenomis. Tarp 
aukštai iškilusių šventojo Stepono katedros smaigalių ir stambaus 
Operos teatro masyvo buvo septynios gatvės parduotuvių, barų ir 
viešbučių. Tose septyniose gatvėse tuo žiemos metu jie galėjo pasi- 
justi esą bet kurioje pasaulio vietoje. 

— Mama, kurį nors vakarą turime nueiti į operą, — pasiūlė 
Garpas. Juodu buvo Vienoje jau šešis mėnesius, bet dar nebuvo 
lankęsi operoje, nes Dženė nemėgo ilgai vakaroti. 

— Eik vienas, — atsakė Dženė. Ji pamatė priešais stovint tris 
moteris ilgais kailiniais. Viena jų turėjo prie kailinių priderintą 
kailinę movą, kurią buvo pakėlusi prie veido ir pūtavo į ją, kad su- 
sišildytų rankas. Ji atrodė gana elegantiška, nors kitos dvi moterys 
turėjo kažko iš kalėdinio blizgesio. Dženė pavydėjo tai moteriai 
jos movos. 

— Aš tokios norėčiau, — pasakė Dženė. — Kur galėčiau tokią 
gauti? —Ji parodė į moterį priešais, bet Garpas nesuprato, ką ji 
turi omenyje. 

Jam buvo aišku, kad tos moterys yra prostitutės. 

Kai prostitutės pamatė Dženę, ateinančią gatve su Garpu, toji 
pora jas suglumino. Jos matė gražų vaikiną su paprasta, bet gražia 
moterimi, kuri amžiumi galėjo būti jam motina. Tačiau Dženė 
buvo įsikibusi Garpo rankos veikiau formaliai, kai su juo vaikšti- 
nėdavo, o dabar Garpo ir Dženės pokalbyje buvo kažkokios įtam- 
pos ir sutrikimo, todėl prostitutės manė, kad Dženė negali būti 
Garpo motina. Paskui Dženė parodė į jas, ir tas jas supykdė. Jos 
pagalvojo, kad Dženė yra irgi prostitutė, dirbanti jų teritorijoje ir 
nuglemžusi joms vaikiną, kuris atrodė pasiturintis ir nepavojin- 
gas — dailų vaikiną, kuris galėjo joms sumokėti. 

Vienoje prostitucija yra legali ir kontroliuojama sudėtingu 
būdu. Čia esama lyg ir jų sąjungos, esama medicininių pažymėji- 
mų, periodiškų patikrinimų, asmens liudijimų. Tik geriausiai atro- 
dančiai leidžiama darbuotis pirmojo rajono elegantiškose gatvėse. 
Atokesniuose nuo centro rajonuose prostitutės būna bjauresnės 
arba senesnės, arba ir bjaurios, ir senos; be to, jos būna, žinoma, 
pigesnės. Kiekviename rajone yra pastovios privalomos jų kainos. 
Kai prostitutės pamatė Dženę, jos išėjo ant šaligatvio, kad užstotų 
Dženei ir Garpui kelią. Jos lengvai nustatė, kad Dženė ne visiškai 
atitinka pirmojo rajono prostitučių standartą ir kad ji tikriausiai 
darbuojasi nepriklausomai, o tai yra nelegalu, arba ji pasitraukusi 
iš savojo rajono, kad pamėgintų šiek tiek daugiau užsidirbti pinigų, 
bet dėl to ji turėtų daug nemalonumų su kitomis prostitutėmis. 

Tiesą sakant, daugumas žmonių nebūtų palaikę Dženės prosti- 
tute, nors yra sunku nusakyti, kaip ji atrodė. Daugelį metų Dženė 

Fylds rengėsi medicinos seserimi, todėl ji iš tikrųjų nežinojo, kaip 
jai rengtis Vienoje. Kai ji eidavo kur nors su Garpu, stengdavosi 
apsirengti kuo geriau, galbūt kad atsilygintų už tą seną maudymosi 
chalatą, kuriuo ji vilkėdavo rašydama. Ji neturėjo patyrimo pirktis 
sau drabužių, 0 svetimame mieste visi drabužiai jai atrodė truputį 
kitokie. Neturėdama kokio nors individualaus skonio, ji paprastai 
pirkdavo brangesnius daiktus. Galų gale ji turėjo pinigų, tik netu- 
rėjo kantrybės nei suinteresuotumo pirkdama ką nors rinktis. 
Todėl su tais savo drabužiais ji atrodė naujutėlaitė ir švytinti, o 
Garpas šalia jos —lyg būtų iš kitos šeimos. Dar nuo Styringo laikų 
Garpo nuolatiniai drabužiai buvo švarkas, kaklaryšis ir patogios 
kelnės — savotiška nerūpestinga standartinė uniforma, dariusi jį 
beveik visur anonimišką. 

— Ar tu gali pasiteirauti tos moters, kur ji pirko tą movą? — 
paklausė Dženė. Jos nuostabai, moteris užstojo šaligatvį, kad susi- 
tiktų su jais. 

— Mama, tai yra prostitutės, — sušnibždėjo Garpas. Dženė 
Fylds sustingo. Moteris su mova kažką pasakė jai irzliai. Dženė, 
aišku, nė žodžio nesuprato, todėl išplėtė akis į Garpą, kad jis jai iš- 
verstų. Moteris vis kalbėjo ir kalbėjo Dženei, kuri neatitraukė akių 
nuo savo sūnaus. 

— Mano motina norėjo jus paklausti, kur jūs gavote tokią gra- 
žią movą, — pasakė Garpas savo lėta vokiečių kalba. 

— O, jie yra užsieniečiai, — pasakė viena prostitučių. 

— Viešpatie, ji yra jo motina, — tarė kita. 

Moteris su mova spoksojo į Dženę, o ši dabar spoksojo į tos 
moters movą. Viena prostitučių buvo dar jauna mergina labai 
aukšta šukuosena, pribarstyta auksinių ir sidabrinių žvaigždučių; 
žalia žvaigždė dar buvo išpiešta ant jos skruosto, o randas buvo 
truputėlį patcmpęs ir iškreipęs viršutinę jos lūpą, todėl iš pirmo 
žvilgsnio buvo neaišku, kas yra jos veidui — aišku tik tiek, kad kaž- 
kas ne taip. Tačiau jokios ydos neturėjo jos kūnas: ji aukšta ir liek- 
na, ir Žiūrėti į ją buvo labai nelengva, nors Dženė susivokė kaip tik 
spoksanti į ją. 

— Paklausk, kiek jai metų, — tarė Dženė Garpui. 

— Ich bin aštuoniolikos, — tarė mergina. — Aš gerai moku 
angliškai. 

— Tai tiek, kiek mano sūnui, — pasakė Dženė, kumšteldama 

Garpą. Ji nesuprato, kad jos buvo ją palaikiusios viena iš savųjų. 
Kai Garpas jai vėliau tą paaiškino, ji įtūžo — bet tik ant savęs: 

— Tai tie mano drabužiai? — rėkė ji. — Aš nežinau, kaip man 
rengtis! — Ir nuo to momento Dženė Fylds jau niekuomet nesi- 
rengs kitaip kaip tik medicinos seserimi. Ji vėl užsivilko savo uni- 
formą ir visur ją dėvėjo — lyg visą laiką būtų ėjusi savo pareigas, 
nors jau niekuomet ji nebebus medicinos seserimi. 

— Ar galiu pasižiūrėti jūsų movą? — paklausė Dženė tos moters, 
kuri ją turėjo — mat ji pagalvojo, kad jos visos kalba angliškai, bet tą 
kalbą mokėjo tik jaunoji mergina. Garpas išvertė, ir moteris nenoriai 
nusimovė savo movą — iš šilto lizdo, kur ji buvo susinėrusi savo ilgus, 
žiedais tviskančius pirštus, padvelkė kvepalais. 

Trečioji prostitutė turėjo ant kaktos nuo raupų likusią duobu- 
tę, tarsi persiko kauliuko įspaustą. Be šios ydos ir mažos putlios 
burnos, primenančios perpenėto vaiko burną, ji buvo normaliai 
subrendusi — savo dvidešimčiai, kaip Garpas spėjo, metų; ji atro- 
dė turinti didelį biustą, tik per tuos juodus jos kailinius sunku būtų 
tą tiksliai nustatyti. 

Moteris su mova, Garpo nuomone, buvo graži. Jos veidas buvo 
pailgas ir liūdnokas. O jos kūnas, Garpo įsivaizdavimu, buvo gied- 
ras. Jos lūpos buvo labai ramios. Tik jos akys ir nuogos jos rankos 
šaltą naktį leido Garpui pamatyti, kad ji yra daugmaž jo motinos 
amžiaus. Galėjo būti ir vyresnė. 

— Man ją padovanojo, — pasakė ji Garpui apie movą. — Ji 
dera prie kailinių. — Jie buvo šviesaus sidabro spalvos, labai glotnūs. 

— Tai yra tikras daiktas, —tarė jaunoji prostitutė, kalbanti 
angliškai, ji aiškiai Žavėjosi viskuo, kas buvo vyresniosios prosti- 
tutės. 

— Žinoma, ką nors panašaus galima ne taip brangiai beveik 
visur nusipirkti, — pasakė Garpui moteris su raupų duobute. — 
Užeikite pas Stefą, — patarė ji keistu žargonu, kurį Garpas vos su- 
prato, ir parodė aukštyn Karnterštrase. Bet Dženė nepasižiūrėjo, 
todėl Garpas tik linktelėjo galva, toliau įdėmiai žiūrinėdamas ilgus 
nuogus vyresniosios moters pirštus, tviskančius žiedais. 

— Man šalta rankoms, — tyliai ji pasakė Garpui, ir šis paėmė 
iš Dženės movą ir grąžino ją prostitutei. Dženė atrodė suglumusi. 

— Pasikalbėkime su ja, — pasiūlė Dženė Garpui. — Aš noriu 
ją apie tai paklausti. 

— Apie ką, mama? — pasakė Garpas. — Dėl Dievo meilės. 

— Apie tai, apie ką mudu kalbėjomės, — tarė Dženė. — Aš 
noriu paklausti jos apie geidulį. 

Abi vyresniosios moterys žiūrėjo į tą, kuri mokėjo angliškai, 
tačiau ji mokėjo ne taip gerai, kad ką nors iš to suprastų. 

— Mama, yra šalta, — nusiskundė Garpas. — Be to, vėlu. 
Einam namo. 

— Pasakyk jai, kad norime užeiti į kokią nors šiltą vietą — tik 
pasėdėti ir pasišnekėti, — pasakė Dženė. — Ar ji lieps mums už 
tai susimokėti? 

— Manau, kad taip, — sumurmėjo Garpas. — Mama, ji nieko 
neišmano apie geidulį. Jos tikriausiai nieko tokio, kaip tai, stipriau 
nejaučia. 

— Aš noriu sužinoti apie vyrų geidulį, — pasakė Dženė. — 
Apie jūsų geidulį. Ji turi kažką apie tai Žinoti. 

— Dėl Dievo meilės, mama, — pasakė jai Garpas. 

— Was macht's? — paklausė gražioji prostitutė. — Kas per 
reikalas? — paklausė ji. — Apie ką kalba? Ar ji nori pirkti movą? 

— Ne, ne, — atsakė Garpas. — Ji nori jus pirkti. 

Vyresnioji prostitutė atrodė priblokšta. Toji su raupo duobute 
suprunkštė. 

— Ne, ne, — aiškino Garpas. — Tik pasikalbėti. Mano motina 
nori tik užduoti jums keletą klausimų. 

— Šalta, — nepatikliai pasakė jiems prostitutė. 

— Kur nors viduje, — pasisiūlė Garpas. — Ten, kur jums pa- 
tinka. 

— Paklausk, kiek ji už tai paims, — pasakė Dženė. 

— Wie viel kostet? — sumurmėjo Garpas. 

— Tai kainuoja penkis šimtus šilingų, — atsakė prostitutė, — 
paprastai. — Garpui teko išaiškinti Dženei, kad tai yra apie dvide- 
šimt dolerių. Dženė Fylds buvo išgyvenusi Austrijoje daugiau kaip 
metus laiko, bet taip ir neišmokusi skaičių vokiškai ir neperpratusi 
jų pinigų sistemos. 

— Dvidešimt dolerių vien už pasikalbėjimą? — patikslino ji. 

— Ne, ne, mama, — aiškino Garpas, — tiek paprastai imama. — 
Dženė galvojo — ar dvidešimt dolerių yra daug už tą „paprastai“? 
Ji to nežinojo. 

— Pasakyk jai, kad duosiu dešimt, — tarė Dženė, tačiau pros- 

titutė atrodė abejojanti — tarsi pasikalbėjimas jai galėtų būti sun- 
kiau už tą „paprastai“. Ji nieko nesiryžo ne vien dėl kainos — ji 
nepasitikėjo Garpu ir Džene. Todėl ji paklausė jaunosios prosti- 
tutės, "kuri kalbėjo angliškai, ar jie yra anglai, ar amerikiečiai. 
Amerikiečiai, buvo jai atsakyta, ir, atrodo, nuo to jai šiek tiek pa- 
lengvėjo. 

— Anglai dažnai būna iškrypėliai, — ji atvirai paaiškino Gar- 
pui. — Amerikiečiai dažniausiai būna normalūs. 

— Mes norime tik pasikalbėti su jumis, — atkakliai aiškino 
Garpas, bet jis matė, kad prostitutė yra tvirtai įsitikinusi, jog kalba 
apie kažkokį išsigimėliškai keistą aktą tarp motinos ir sūnaus. 

— Du šimtai penkiasdešimt šilingų, — galų gale dama su audi- 
nių kailiukų mova sutiko. — Ir nupirksite man kavos. 

Taip jie nuėjo ten, kur visos prostitutės eidavo apšilti — į ne- 
didelį barą mažais staliukais. Jame visą laiką skambėjo telefonas, 
bet ten buvo tik keletas apsiblaususių vyriškių, kurie tykojo palei 
kabyklą, šaudydami akimis į moteris. Čia buvo laikomasi taisyklės, 
kad moterys negali būti užkabinėjamos, kol jos yra bare — tas 
baras buvo savotiškas jų uostas, pertraukos zona. 

— Paklausk, kiek jai metų, — pasakė Dženė Garpui, bet kai jis 
pasiteiravo, moteris lėtai užmerkė akis ir neigiamai pakratė 
galvą. — Okay, — tarė jam Dženė. — Paklausk, kodėl ji mano, kad 
ji patinka vyrams. — Garpas užvertė akis. — Na, gerai, o ar tau ji 
patinka? — Garpas atsakė, kad patinka. — O ką ji tokio, ko tu 
nori, turi? — paklausė jį Dženė. — Aš turiu omenyje ne vien jos 
seksą, manau, kad čia yra dar kai kas, kas teikia pasitenkinimą? 
Kai kas, ką galima įvardinti, kai kas, apie ką galima galvoti, kažko- 
kia savotiška aura? 

— Mama, o kodėl tu negalėtum man sumokėti tų dviejų šimtų 
penkiasdešimties šilingų ir neuždavinėti jai jokių klausimų? — nu- 
vargusiu balsu pasakė Garpas. 

— Nebūk įžūlus, — pasakė Dženė. — Aš noriu Žinoti, ar ją tai 
žemina, kai ji jaučia, kad jos norima, ir kai paskui ji, manau, turi- 
ma tokiu būdu, o gal ji mano, kad tai žemina tik vyrus? — Garpas 
stengėsi vargais negalais tai išversti. Moteris atrodė rimtai apie 
visa tai galvojanti — tik arba ji nesuprato to klausimo, arba ji ne- 
suprato Garpo vokiečių kalbos. 

— Nežinau, — galiausiai pasakė ji. 

— Aš dar turiu klausimų, — tarė Dženė. 

Tai užtruko apie valandą. Po to prostitutė turinti grįžti į darbą. 
Dženė neatrodė nei patenkinta, nei nusivylusi, — ji tik atrodė ne- 
pasotinamai smalsi. O Garpas niekuomet nieko taip labai negeidė, 
kaip dabar geidė tos moters. 

— Ar tu geidi jos? — paklausė jį Dženė taip netikėtai, kad jis 
neįstengė šumeluoti. — Aš turiu omenyje, ar tu tikrai geidi su ja 
seksualiai santykiauti po viso to, kai į ją žiūrėjai, kai su ja kalbėjaisi? 

— Žinoma, mama, — atsakė liūdnas Garpas. Dženė atrodė nė 
kiek daugiau neperpratusi geidulio negu iki jų vakarienės. Jis žvel- 
gė į savo sūnų suglumusi ir nustebusi. 

— Gerai, — pasakė ji ir davė jam du šimtus penkiasdešimt ši- 
lingų, kurie priklausė tai moteriai, ir dar penkis šimtus. — Tai 
daryk tai, ką nori padaryti, — pasakė ji jam, — ar tai, ką, kaip 
spėju, tu turi padaryti. Tik prašom pirma pargabenti mane į 
namus. 

Prostitutė matė, kaip iš rankų į rankas ėjo pinigai, 0 ji buvo 
įgudusi nustatyti tikslią jų sumą. 

— Klausyk, — pasakė ji Garpui ir palietė jo ranką savo pirš- 
tais, kurie buvo tokie šalti kaip jos žiedai. — Aš sutinku, jeigu tavo 
motina nori tau mane nupirkti, bet ji neturi eiti kartu su mumis. 
Aš nenoriu, kad ji mus stebėtų, visiškai nenoriu. Galų gale aš esu 
katalikė, tikite tuo ar ne, — pasakė ji, — 0 jeigu jūs norite išdai- 
gauti kaip nors kitaip, tuomet jums reikia kreiptis į Tiną. 

Garpas svarstė, kas tokia yra toji Tina, ir net pašiurpo nuo 
minties, kad jai niekas nebus per didelė „išdaiga“. — Einu parga- 
benti į namus savo motiną, — tarė gražiajai moteriškei Garpas. — 
Ir jau negrįšiu pasimatyti su jumis. — Bet ji nusišypsojo jam, ir jis 
pagalvojo, kad erekcijos apimta jo varpa praplėš jam kišenę, ku- 
rioje buvo keli palaidi šilingai ir beverčiai smulkieji. Tik vienas iš 
nepriekaištingų jos dantų — bet tai buvo stambus priekinis dan- 
tis — buvo grynai auksinis. 

Kai juodu jau sėdėjo taksi (kuriuo Garpas turėjo važiuoti 
namo), Garpas išaiškino motinai visą Vienos prostitucijos sistemą. 
Dženė nenustebo išgirdusi, kad prostitucija yra čia legali, ji tik ste- 
bėjosi girdėdama, kad tokioje gausybėje vietų ji yra nelegali. 

— Kodėl ji negalėtų būti legali? — klausė ji. — Kodėl moteris 
negali naudotis savo kūnu taip, kaip ji to nori? Jeigu kas nors nori 

už jį mokėti, tai tėra tik vienas piniginis sandėris. Argi dvidešimt 
dolerių už tai yra daug? 


— Ne, tai yra normali suma, — atsakė Garpas. — Pagaliau 
tokia kaina yra labai žema tai moteriai, kuri turi gerą išvaizdą. 

Dženė sudavė jam. 

— Viską tu apie tai Žinai! — pasakė ji. Po to ji atsiprašė 


Garpą — niekuomet anksčiau ji nebuvo jo mušusi, bet ji išvis 
nieko nesuprantanti apie tą sumautą geidulį, geidulį, geidulį! 

Namuose Švindgasėje Garpas užsispyrė niekur neisiąs, atsigulė 
į lovą ir užmigo anksčiau už Dženę, kuri vis dar keliavo po savo 
mašinraščio puslapius netvarkingame savo kambaryje. Sakinys su- 
kosi jai ant liežuvio galo, bet ji kol kas negalėjo aiškiai jo sudėlioti. 

Garpas sapnavo kitas prostitutes — lankėsi Vienoje pas dvi ar 
tris iš jų, tik niekuomet nemokėjo pirmojo rajono kainų. Kitą va- 
karą po ankstyvos vakarienės Švindgasėje Garpas nuėjo pasimatyti 
su moterimi, turinčia movą iš šviesiai dryžuotų audinių kailiukų. 
Darbinis jos vardas buvo Šarlotė. Ji nenustebo, pamačiusi Garpą. 
Šarlotė buvo tokio jau amžiaus, kad žinojo, kada jai pavyksta ką 
nors pasigauti, o kada ne, nors ji niekuomet nepasisakė Garpui, 
kiek jai metų. Ji labai rūpinosi savimi, ir tik tuomet, kai būdavo vi- 
siškai nusirengusi, jos amžius buvo matomas visame kame — ne 
vien iš ilgų jos rankų kraujagyslių. Ant jos pilvo ir krūtų buvo iš- 
tempimo žymių, todėl ji paaiškino Garpui, kad jos vaikas yra jau 
seniai miręs. Ji nedraudė Garpui liesti Cezario pjūvio rando. Po 
to, kai Garpas buvo jau apsilankęs pas Šarlotę keturis kartus už 
fiksuotą pirmojo rajono kainą, jam pasitaikė sutikti ją šeštadienio 
rytą Našmarkte. Ji ten pirkosi vaisių. Jos plaukai buvo, matyt, ne- 
plauti, todėl ji buvo pridengusi juos šaliku ir kaip jauna mergytė 
susišukavusi ant kaktos ir susipynusi į dvi trumpas kasas. Tas kirp- 
čiukas ant kaktos buvo truputį riebaluotas, o kakta dienos šviesoje 
atrodė blyškesnė. Ji buvo nepasidažiusi ir apsirengusi amerikietiš- 
kais džinsais, sportiniais marškinėliais ir storu megztiniu aukšta 
apykakle. Garpas būtų jos neatpažinęs, jeigu nebūtų pastebėjęs 
rankų, kuriomis ji laikė apglėbusi vaisius: ji buvo su visais savo 
žiedais. 

Iš karto ji neatsiliepė, kai jis ją užkalbino, bet jis pasakė jai, 
kad jau viską susipirkęs ir paruošęs valgį sau ir motinai, ir tai ją 
pralinksmino. Kai jos susierzinimas, kad susitiko klientą ne darbo 

metu, praėjo, ji atrodė vėl geros nuotaikos. Kol kas Garpas dar 
buvo nesusiprotėjęs, kad jis yra to paties amžiaus, kokio galėjo 
būti Šarlotės vaikas. Ji truputį netiesiogiai domėjosi, kaip Garpas 
gyvena su savo motina. 

— Kaip tavo motinai sekasi rašyti? — pasidomėjo Šarlotė. 

— Tebesikamuoja, — atsakė Garpas. — Nemanau, kad ji jau 
būtų išsprendusi geidulio problemą. | 

Bet Šarlotė leido Garpui šaipytis iš savo motinos tik iki tam 
tikros ribos. 

Garpas nesijautė pakankamai saugus su Šarlote, todėl niekuo- 
met jai nepasakojo, kad jis irgi mėgina rašyti, žinojo, kad ji pagal- 
vos, jog jis yra tam per jaunas. Kartais ir jis pats taip manė. Be to, 
jis nebuvo tiek pažengęs su savo apsakymu, kad galėtų kam nors 
apie jį pasakoti. Daugiausia, ką jis buvo nuveikęs, tai pakeitęs jo 
pavadinimą. Dabar apsakymas vadinosi „Grilparcerio pensionas", 
ir tas pavadinimas buvo pirmas dalykas, kuris jam tikrai patiko. 
Padėjo jam susikaupti. Dabar jau Garpas turėjo mintyse vietą, tą 
vienintelę vietą, kurioje beveik viskas, kas esminga, turėjo atsitikti. 
Tai padėjo jam rišliau galvoti apie savo personažus, taip pat apie 
inspektoriaus šeimą, apie kitus tam tikro kažkur esančio nedidelio, 
nykaus pensiono nuolatinius gyventojus (tas pensionas turėjo būti 
nedidelis ir nykus, be to, Vienoje, kad galėtų vadintis Franco Gril- 
parcerio pensionu). Tarp tų „nuolatinių gyventojų“ bus savotiškas 
cirkas, ne itin geras, vaizdavosi jis, bet cirkas, kuris neturi kur kitur 
apsistoti. Niekur kitur jo nepriimtų. 

Skirstant pagal rangus, visa tai turėjo būti C rūšies įvykiai. Su 
tokiais štai vaizdiniais Garpas pradėjo palengva eiti kryptimi, 
kurią jis laikė tikra. Dėl to jis neklydo, bet tai buvo jam per daug 
nauja, kad galėtų tai užrašyti — ar net apie tai rašyti. Šiaip ar taip, 
kuo daugiau jis rašė Helenai, tuo mažiau rašė ką kita; be to, jis ne- 
galėjo to aptarinėti su savo motina — vaizduotė nebuvo stipriausia 
jos jėga. Suprantama, jis būtų pasijutęs kvailiu, svarstydamas- ką 
nors iš to su Šarlote. 

Garpas dažnai sutikdavo Šarlotę šeštadieniais Našmarkte. 
Juodu drauge rinkdavosi prekes ir retsykiais valgydavo lančą Ser- 
bijos aikštėje, netoli Štatparko. Tuomet Šarlotė pati susimokėdavo 
už save. Per vieną tokių lančų Garpas prisipažino, kad jam sunku 
reguliariai mokėti jai pirmojo rajono kainą, be motinos sutikimo 

nuolat išleidžiant šitiek pinigų. Šarlotė supyko, kam jis kalba apie 
reikalus jos laisvalaikio metu. Ji būtų buvusi dar piktesnė, jeigu jis 
būtų prisipažinęs, kad rečiau matosi su ja, kaip jos profesijos atsto- 
ve, kadangi kai kieno, ką jis susitiko ant Karlo Šveighoferpasės ir 
Mariahilferio kampo, šeštojo rajono kainas jam yra kur kas leng- 
viau nuslėpti nuo Dženės. 

Šarlotė buvo prastos nuomonės apie savo koleges, dirbančias 
ne pirmajame rajone. Kartą ji pasisakė Garpui planuojanti pasi- 
traukti po pirmojo ženklo, kad sumažėjo jos patrauklumas, atitin- 
kantis pirmąjį rajoną. Periferijose ji niekuomet nedirbsianti. Ji 
pasisakė jam, kad turi susitaupiusi nemažai pinigų ir išvyksianti į 
Miuncheną (kur jos, kaip prostitutės, niekas nepažįsta), ten ištekė- 
sianti už kokio nors jauno gydytojo, kuris visaip ja rūpinsis iki pat 
jos mirties. Jai nebuvo reikalo aiškinti Garpui, kad ji visuomet pa- 
tikdavusi jauniems vyrams, tik Garpas visiškai nesutiko su jos prie- 
laida, kad gydytojai apskritai yra patrauklūs. Galbūt dėl to, kad 
tada anksti suvokė gydytojų nepatrauklumą. Garpas, jau tapęs ra- 
šytoju, dažnai savo romanuose ir apsakymuose suteikdavo perso- 
nažams medikams tokius nemalonius būdo bruožus. Jeigu tikrai 
taip buvo, tai jis tą suvokė tik vėliau. „Grilparcerio pensione" nėra 
jokio gydytojo. Apsakymo pradžioje labai mažai tekalbama apie 
mirtį, nors jo tema turi į tai vesti. Iš pradžių Garpas jame pateikia 
tik sapną apie mirtį, bet tas sapnas buvo milžiniškas, 0 jį susapna- 
vo pati seniausia jo apsakymo personažė — senelė. Garpo spėji- 
mu, tai reiškė, kad ji mirs pirmoji. 


Grilparcerio pensionas 


Mano tėvas dirbo Austrijos turizmo biure. Motina sumanė, kad 
visa mūsų šeima lydėtų tėvą kelionėse, kai jis vykdavo kaip Turizmo 
biuro agentas. Motina, mano brolis ir aš turėjome dalyvauti tėvo 
slaptose misijose, kurių tikslas buvo atskleisti, kuriuose Austrijos res- 
toranuose, viešbučiuose ir pensionuose elgiamasi su klientais neman- 
dagiai, kuriuose gausu dulkių, maistas paruoštas prastai ir yra 
kitokių trūkumų. Mums buvo patarta visur, kur tik galėsime, kompli- 
kuoti padėtį — niekuomet neužsisakinėti tiksliai to, kas įrašyta val- 
giaraštyje, elgtis taip keistai, lyg būtume užsieniečiai — neįprastų 

metu reikalauti vonios, aspirino ir informacijos apie zoologijos scadą. 
Mums buvo pasakyta, kad būtume mandagūs, bet nepatogūs. O po 
savo apsilankymo apie viską pranešdavome jau automobilyje tėvui. 

Mano motina sakydavo: 

— Rytais kirpykla visuomet uždaryta. Tik tiek, kad jie tinkamai 
pataria, kur kitur kreiptis. Pagalvojau, būtų nieko, jeigu tik jie neme- 
luotų, kad kirpėjas esąs čia pat viešbutyje. 

— Taip, bet jie meluoja, — sakydavo tėvas ir visa tai užsirašyda- 
vo į didžiulį savo bloknotą. 

Aš visuomet sėdėdavau už vairo. Sakydavau: 

— Automobilį buvau pastatęs ne gatvėje, vis dėlto kažkas, kaip 
rodo skaitliukas, pravažinėjo jau keturiolika kilometrų nuo to laiko, 
kai perdavėme jį durininkui, iki to, kai pasiėmėme iš viešbučio gara- 
žo. — Apie tokį dalyką būtina pranešti tiesiog direkcijai, — sakė 
tėvas, tai užsirašydamas. 

— Tualete visą laiką teka vanduo, — pasakiau aš. 

— Aš negalėjau atidaryti WC durų, — pasakė mano brolis 
Robas. 

— Robai, — tarė jam motina, — tau visuomet nesiseka su durimis. 

— Ar tai turėjo būti C klasė? — pasidomėjau aš. 

— Manyčiau, ne, —atsakė tėvas. — Kol kas jis yra B klasės są- 
raše. — Kurį laiką važiavome tylėdami. Svarbiausi mūsų sprendimai 
buvo susiję su viešbučio ar pensiono kategorijos pakeitimu. Niekuo- 
met lengvabūdiškai nesiūlėme perkvalifikuoti. 

— Manau, kad apie tai reikia parašyti direkcijai, — pasiūlė mo- 
tina. — Ne per daug mielą, bet ir nelabai šiurkštų laišką. Tiesiog iš- 
dėstyti faktus. 

— Taip, ko gero, būsiu pamėgęs direktorių, — tarė tėvas. Jam vi- 
suomet rūpėjo pačiam susitikti su direktoriais. 

— Tik nepamiršk, kad jie naudojosi mūsų automobiliu, — pri- 
miniau aš. — Tai yra išties nedovanotina. 

— Ir kiaušiniai buvo nešvieži, — pasakė Robas. Jam dar nebuvo 
suėję ir dešimties, todėl į jo sprendimus rimtai nežiūrėjome. 

Mūsų vertintojų komanda pasidarė priekabesnė, kai mirė mano 
senelis ir mums atiteko senelė, mano motinos motina, kuri nuo tol 
vykdavo su mumis į keliones. Johana, tikra dama, buvo įpratusi ke- 
liauti A klase, o mano tėvo pareigos reikalavo dažniau tikrinti B ir C 
klasės būstus. Būtent jie — B ir C viešbučiai (ir pensionai) — labiau- 

siai domino turistus. Su restoranais mums buvo šiek tiek geriau. 
Žmonės, nepajėgūs susimokėti už aukštos klasės nakvynę, leido sau 
bent jau maitintis geriausiose vietose. 

— Aš neleisiu, kad mano skrandžiu būtų tikrinamas abejotinas 
maistas, — pasakė mums Johana. — Galimas dalykas, kad ši keista 
tarnyba jums visiems yra maloni, kadangi turite dykai atostogas, bet 
aš manau, kad už tai mokame pasibaisėtiną kainą — tuo nerimu, 
kai nežinome, kokią patalpą gausime nakvynei. Galbūt amerikiečius 
savotiškai žavi tai, kad jie gauna kambarius be tik jiems skirtų vonių 
ir tualetų, bet aš esu sena moteris, todėl manęs nežavi tai, kad turiu 
leistis žemyn ir bendruose koridoriuose ieškoti, kur nusiprausti ir nu- 
silengvinti. Tas nerimas — dar tik pusė bėdos. Galima susirgti — ir 
ne vien nuo maisto. Jeigu lova yra įtartina, pažadu, kad nesigulsiu į 
Ją. O vaikai yra dar maži, todėl jūs privalot pagalvoti, kokių klientų 
būna šituose kambariuose ir rimtai savęs paklausti, kaip tai gali atsi- 
liepti vaikams. — Mano motina ir tėvas linkčiojo galvomis. — Lė- 
čiau važiuok! — subarė mane senelė. —Tebesi jaunas, todėl mėgsti 
pasirodyti. — Aš pristabdžiau automobilį. — Viena, — atsiduso se- 
nelė. — Vienoje aš visuomet apsistodavau ambasadoje. 

— Johana, ambasadų mes neprivalome tikrinti, — pasakė tėvas. 

— Ir aš manau, kad ne, — pasakė Johana. — Spėju, kad nevyks- 
tame ir į jokį A klasės būstą. 

— Ne, šį kartą daugiausia tikrinsime B klasę, — prisipažino 
tėvas. 

— Tikiuosi, — pasakė senelė, — kad pakeliui bus bent vienas A 
klasės būstas? 

— Ne, — atsakė tėvas. — Čia tėra tik C klasės būstai. 

— Okay, — pasakė Robas. — C klasėje visuomet būna peštynių. 

— Įsivaizduoju, — tarė Johana. 

— Čia yra mažytis C klasės pensionas, —pasakė tėvas, tarytum 
jo mažumas galėjo atpirkti visa kita. 

— Ir jis siekia B klasės, — pasakė motina. 

— Tačiau dėl jo buvo nusiskundimų, — pridūriau aš. 

— Manau, kad turėjo būti, — pareiškė Johana. 

— Ir gyvulių, — pridūriau aš. Motina reikšmingai pašnairavo į 
mane. 

— Gyvulių? — paklausė Johana. 

— Buvo įtariamas dėl gyvulių, — patikslino mane motina. 

— Taigi būk teisingas, — pasakė man tėvas. — Stačiai nuosta- 
bu! — tarė senelė. — Įtarimas dėl gyvulių. Ant kilimėlių bus jų 
gaurų? Pakampėse — pasibaisėtinų jų išmatų! Argi jums nežinoma, 
kad man tuoj pat kyla astmos priepuoliai, jeigu kambaryje neseniai 
yra buvusi katė? 

— Nusiskundimai buvo ne dėl kačių, — pasakiau aš. Motina 
stipriai kurnštelėjo mane alkūne. 

— Dėl šunų? — pasidomėjo Johana. — Dėl pasiutusių šunų? 
Kurie kandžioja jus pakeliui į vonios kambarį? 

— Ne, — atsakiau aš. — Ne dėl šunų. 

— Dėl meškų! — sušuko Robas. Bet motina pasakė: 

— Robai, mes nieko tiksliai nežinome apie tą mešką. 

— Tai nerimta, — tarė Johana. 

— Žinoma, nerimta! — sutiko tėvas. 

— Iš kur pensione gali būtų meškų? 

— Buvo laiškas apie tai, — pasakiau aš. Turizmo biuras, aišku, 
apsimetė, kad tai esąs bepročio skundas. Tačiau buvo kitas patikrini- 
mas ir buvo antras laiškas, tvirtinantis, kad ten yra meška. 

Tėvas pasinaudojo veidrodėliu, kad žvilgsniu sutramdytų mane, 
tačiau aš pagalvojau, kad jeigu mes visi turime dalyvauti patikrinime, 
tai išmintinga bus pasitelkti senelės ryžtingumą. 

— Galbūt tai nėra tikra meška, — tarė Robas su aiškiu nusivyli- 
mu balse. 

— Meška persirengęs vyriškis! — sušuko Johana. — Kas per ne- 
girdėtas iškrypimas? Zmogus, niekšiškai užsimaskavęs gyvulio pavi- 
dalu! Ir kam? Meška persirengęs žmogus — štai kas čia yra, — 
pasakė ji. — Noriu, kad ten vyktume pirmiausia. Jeigu jau šioje ke- 
lionėje turime patirti C klasę, tai tegul tie malonumai praeina kuo 
greičiau. 

— Bet mes nesame užsisakę nakvynės, — pasakė motina. 

— Taip, bet mes galime duoti jiems galimybę pasirodyti kuo ge- 
riau, — pasakė tėvas. Nors jis niekuomet nepasisakydavo savo au- 
koms, kad dirba Turizmo biure, manė, kad išankstiniai vietos 
užsisakymai paprastai yra padorus būdas duoti personalui galimybę 
būti kaip galint pasiruošusiems. 

— Manau, mums nėra reikalo iš anksto užsisakinėti toje vietoje, 
kurioje dažnai lankosi gyvuliais persirengę žmonės, — pasakė Joha- 
na. — Manau, kad ten visuomet būna laisvų vietų. Manau, kad jų 

svečiai nuolat miršta savo lovose — nuo išgąsčio ar dar nuo kokios 
neapsakomos piktadarybės, kurią jiems iškrečia tasai pakvaišėlis 
šlykščiu meškos kailiu. 

— Matyt, tai yra tikra meška, — su viltim pasakė Robas, nes ne- 
paisant to, kaip pokalbis pakrypo, jis neabejojo, kad tikra meška 
būtų maloniau negu senelės įsivaizduojama pabaisa. Manau, Robas 
nebijojo tikros meškos. 

Privažiavau kuo slapčiau prie tamsaus žemo pastato ant Planke- 
no ir Seilergasės kampo. Dairėmės C klasės pensiono, norinčio prik- 
lausyti B klasei. 

— Čia nėra kur automobilio pastatyti, — pasakiau tėvui, kuris 
Jau žymėjosi tai į savo bloknotą. 

Sėdėjome automobilyje ir apžiūrinėjome Grilparcerio pensioną. 
Tik trimis mažyčiais aukštais jis buvo praaugęs konditerijos parduo- 
tuvę ir tabako gaminių kioską. 

— Matai? — pasakė tėvas. — Nėra jokių meškų. 

— Tikiuosi, persirengusių vyriškių irgi nėra, — pasakė senelė. 

— Jie ateina naktį — pasakė Robas, įdėmiai apžvelgdamas 
gatvę. 

Suėjome į vidų, kad susitiktume su direktoriumi Her Teobaldu, 
kuris iš karto sužadino Johanos įtarurną. 

— Trys kartos, keliaujančios drauge! — sušuko jis. — Kaip se- 
nais laikais, — dar pridūrė specialiai senelei, — kol dar nebuvo visų 
tų skyrybų ir jaunimas nereikalaudavo sau atskirų kambarių. Mūsų 
pensionas yra šeimyninis! Ir jeigu tik jūs būtumėte panorėję iš anksto 
užsisakyti, būčiau galėjęs jus apgyvendinti kuo glaudžiau. 

— Mes nepratę miegoti vienam kambary, — pasakė jam senelė. 

— Žinoma, ne, — sušuko Teobaldas. — Aš tik turėjau omenyje, 
kad galėčiau jums duoti kambarius, esančius kuo arčiau vienas kito. 

Tas aiškiai sukėlė senelei nerimą, todėl ji pasidomėjo: 

— O kiek toli vienas nuo kito turime būti apgyvendinti? 

— Turiu tik du laisvus kambarius, — pasakė jis. — Ir tik vienas 
Jų yra pakankamai didelis, kad jame galėtų gyventi abu berniukai su 
tėvais. 

— O kiek toli nuo jų yra mano kambarys? — šaliai paklausė Jo- 
hana. 

— Jūsų kambarys yra tiesiai priešais WC, — Teobaldas pasakė 
taip, lyg tai būtų privalumas. 

Bet kai mes buvome vedami į mūsų kambarius, panikos apimta 
senelė, likusi su tėvu procesijos gale, girdėjau, burbėjo: 

— Ne taip įsivaizdavau savo gyvenimo pabaigą. Per koridorių 
nuo WC, klausantis visų tų jo lankytojų. 

— Pas mus nėra vienodų kambarių, — aiškino mums Teobal- 
das. — Visi baldai yra buvę mano šeimos. — Galėjome tuo įsitikinti. 
Pusė didžiulio kambario, kuriame Robas ir aš turėjome gyventi drau- 
ge su tėvais, buvo muziejus, pilnas niekučių, kur kiekviena spintelė tu- 
rėjo vis kitokio stiliaus rankenėles. Kita vertus, kriauklė buvo su 
žalvariniais čiaupais, o lovos galvūgalis buvo išdrožinėtas. Mačiau, 
kaip tėvas visa tai svarsto, galvodamas apie būsimas pastabas di- 
džiuliame savo bloknote. 

— Tai gali padaryti vėliau, — pasakė jam Johana. — Kur aš gy- 
vensiu ? 

Mes, visa šeima, pareigingai patraukėme paskui Teobaldą ir se- 
nelę ilgu vingiuoti koridoriumi, tėvui skaičiuojant žingsnius iki WC. 
Patiesalas koridoriuje buvo plonas, neaiškios spalvos. Sienos buvo 
nukabinėtos senomis čiuožimo lenktynių nuotraukomis — keistų pa- 
čiūžų galai buvo užriesti aukštyn kaip dvaro juokdarių bateliai ar se- 
novinių rogių pavažos. 

Priekyje bėgęs Robas pranešė, kad jis rado WC. 

Senelės kambarys buvo pilnas porceliano, poliruotų baldų ir ar 
tik ne pelėsių. Užuolaidos buvo drėgnos. Lovos viduryje styrojo lyg 
šuns nugaros šeriai neaiškus gūbrys — atrodė beveik taip: tarsi po lo- 
vatiese gulėtų susirietęs kažkieno labai smulkus kūnas. 

Senelė nieko nepasakė, bet kai Teobaldas išsvirduliavo iš kam- 
bario kaip sužeistasis, išgirdęs, kad jis dar gyvens, ji paklausė tėvo: 

— Ar gali Grilparcerio pensionas tikėtis B klasės? 

— Visiškai neabejotinai C, — atsakė tėvas. 

— Gimė C ir mirs C, — pasakiau aš. 

— Oaš pasakyčiau, — pareiškė mums senelė, — kad E arba F. 


Tamsokoje valgykloje vyriškis be kaklaryšio dainavo vengrišką 
dainą. 

— Tai dar nereiškia, kad jis yra vengras, — ramino tėvas Joha- 
ną, bet ji buvo skeptiškai nusiteikusi. 

— Kad ir kas jis būtų, pasakysiu, manęs jis nežavi, — pareiškė ji. 

Senelė nepageidavo nei arbatos, nei kavos. Robas suvalgė nedi- 

delį pyragaitį, kuris jam patiko. Mudu su motina surūkėme cigaretę. 
Ji mėgino mesti rūkyti, aš mėginau pradėti, todėl pasidalijome vieną 
abiem, pasižadėję, kad nė vienas nerūkysime visos. 

— Jis yra įžymus svečias, — pašnibždėjo tėvui Her Teobaldas, ro- 
dydamas į dainininką. — Moka visų šalių dainų. 

— Bent jau vengrų, — tarė senelė ir nusišypsojo. 

Ją užkalbino nedidukas vyriškis, švariai nusiskutęs, bet su tuo 
nuolat melsvoku barzdos pėdsaku liesame veide. Jis vilkėjo švariais 
baltais marškiniais (pageltusiais nuo skalbimų ir senumo), kostiumi- 
nėmis kelnėmis ir prie jų nepriderintu švarku. 

— Atsiprašau? — pasakė senelė. 

— Aš sakau, kad pasakoju sapnus, — pakartojo jai vyriškis. 

— Jūs pasakojate sapnus? — pasakė senelė. — Vadinasi, jūs 
sapnuojale juos? 

— Sapnuojų juos ir pasakoju juos, — paslaptingai pasakė jis. 
Dainininkas liovėsi dainavęs. 

— Jis gali papasakoti bet kokį sapną, — tarė dainininkas. — 
Kokį tik panorėsite. 

— Esu visiškai tikra, kad nenoriu išgirsti jokio sapno, — pasakė 
senelė. Ji su pasibjaurėjimu žvelgė į kuokštą juodų šerių, išlindusių 
pro neužsegtą dainininko marškinių apykaklę. Į vyriškį, kuris „pasa- 
koja sapnus", ji nesiteitė pažvelgti. 

— Matau, kad jūs esate dama, — tarė senelei sapnų pasakoto- 
jas. —Jums bet koks sapnas nepatiks. 

— Žinoma, ne, — atsakė ji ir metė į tėvą žvilgsnį, sakantį: kaip 
tu galėjai leisti, kad man šitaip atsitiktų. 

— Bet aš žinau vieną tokį, — pasakė sapnų pasakotojas ir užsi- 
merkė. Dainininkas pasislinko su kėde pirmyn, ir mes staiga suvokė- 
me, kad jis sėdi visai prie pat mūsų. Robas, nors jau buvo per didelis, 
sėdėjo tėvui ant kelių. — Didelėje pilyje, — pradėjo sapnų pasakoto- 
jas, — moteris gulėjo šalia savo vyro. Staiga viduryje nakties ji pasi- 
juto nemieganti. Ji nubudo, tik negalėjo suprasti, kas ją pažadino, ir 
jautėsi tokia budri, tarsi nemiegotų jau ne vieną valandą. Jai taip pat 
buvo aišku, net nepasižiūrėjus, žodžio nepratarus ir neprisilietus, kad 
Jos vyras irgi nemiega — taip pal staiga nubuaęs. 

— Tikiuosi, kad tai yra tinkama vaikui klausytis, cha, cha, — 
pasakė Her Teobaldas, tačiau niekas net nepažvelgė į jį. Senelė sunė- 
rė rankas ant skreito ir žiūrėjo į juos — atstačiusi kelius, kulnus pa- 
slėpusi po savo kėde aukšta atkalte. Motina laikė tėvą už rankos. 

Aš sėdėjau greta sapnų pasakotojo, kurio švarkas atsidavė zoolo- 
gijos sodu. Jis pasakojo: 

— Moteris ir jos vyras gulėjo nemiegodami, įsiklausydami į pilį, 
kurią jie tik nuomavo ir kurios gerai nepažinojo. Jie klausėsi garsų, 
sklindančių iš kiemo, kurio jie nebuvo pasirūpinę užrakinti. Kaimie- 
čiai nuolat vaikštinėdavo palei pilį, o jų vaikai nedraudžiami supda- 
vosi ant didžiulių kiemo vartų. Kas juos pažadino? 

— Meškos? — paklausė Robas, bet tėvas pridengė pirštais jam 
burną. 

— Jie išgirdo žirgus, — tarė sapnų pasakotojas. Senoji Johana, 
kuri sėdėjo užsimerkusi prie skreito palenkta galva, atrodė, suvirpėjo 
ant savo kietos kėdės. — Jie girdėjo alsuojant ir trypčiojant žirgus, 
kurie stengėsi laikytis ramiai, — pasakė sapnų pasakotojas. — Vyras 
ištiesė ranką ir palietė žmoną. „Žirgai?“ — paklausė ji. Moteris altsi- 
kėlė iš lovos ir priėjo prie lango į kiemą. Ji ir dabar galėtų prisiekti, 
kad tuomet kiemas buvęs pilnas raitų riterių. Tačiau kokie tai buvo 
riteriai! Jie buvo šarvuoti ir ginkluoti! Jų šalmų antveidžiai buvo nu- 
leisti, o jų balsų murmesys buvo toks pat netvarus ir sunkiai girdimas 
kaip vis išnykstančios radijo stoties balsas. Jų šarvai dusliai žvangėjo, 
žirgams neramiai trypčiojant. 

Pilies kieme buvo seno išdžiūvusio fontano baseinas, bet moteris 
išvydo, kad fontanas veikia — pro ištrupėjusius jo kraštus liejasi van- 
duo, ir žirgai jį geria. Riteriai buvo atsargūs: jie nenusėdo nuo žirgų. 
Jie žvilgčiojo į tamsius pilies langus, lyg žinodami, kad yra nekviesti 
prie to vandens —toje atokvėpio vietoje, kuri pasitaikė jų kelyje. 

Moteris regėjo mėnesienos šviesoje spindint didžiulius jų skydus. 
Ji sugrįžo į lovą ir vėl nejudri gulėjo šalia savo vyro. 

— Kas ten? — paklausė jis. 

— Žirgai, — atsakė ji. 

— Taip ir maniau, — pasakė jis. — Nuskabys gėles. 

— Kas pastatė šitą pilį? — pasidomėjo ji. Juodu žinojo, kad ta 
pilis labai sena. 

— Karolis Didysis, — paaiškino jis, jau snūduriuodamas. 

— O moteris gulėjo nemiegodama, klausydamasi vandens pliuš- 
kenimo, nes dabar jai atrodė, kad jis teka per visą pilį, čiurlena kiek- 
vienu grioviu, tarsi senasis fontanas imtų vandenį iš kiekvieno 
pasiekiamo šaltinio. Buvo girdėti, kaip šnibždasi neaiškiais balsais ri- 
teriai, Karolio Didžiojo kariai, kalbantys jau mirusia savo kalba. 

Moteriai riterių balsai buvo tokie kraupūs, kaip pats aštuntasis am- 
žius ir žmonės, vadinti frankais. Žirgai vis dar gėrė. 

Moteris ilgai gulėjo atviromis akimis, laukdama, kol riteriai iš- 
vyks. Ji nesibaimino, kad jie galėtų užpulti, — buvo įsitikinusi, kad jie 
keliauja tolyn ir sustojo tik pailsėti toje vietoje, kurią kadaise žinojo. 
Bet ji jautė, kad tol, kol vanduo teka, ji privalo neardyti tylos ir tam- 
sos, kurioje skendi pilis. Jau beužmigdama ji pagalvojo, kad Karolio 
Didžiojo vyrai vis dar yra neišvykę. 

Rytą vyras paklausė jos: 

— Ar tu irgi girdėjai tekant vandenį? 

— Taip, — atsakė ji. — Žinoma. 

Bet fontanas buvo, aišku, sausas, o pro langą jie galėjo matyti, 
kad gėlės tebėra nenuskabytos, nors kiekvienam žinoma, kad žirgai 
ėda gėles. 

— Žiūrėk, — pasakė jai vyras, kai juodu išėjo į pilies kiemą. — 
Nėra jokių kanopų pėdsakų, nei žirgų mėšlo. Matyt, mudu sapne gir- 
dėjome žirgus. — Ji jam nepasakė, kad čia buvo ir karių, nepasakė ir 
to, kad, jos nuomone, neįmanomas dalykas, jog du žmonės susap- 
nuotų tą patį sapną. Ji nepriminė jam, kad jis yra užkietėjęs rūkalius, 
kuris niekuomet neužuodžia verdamos sriubos, todėl žirgų kvapas 
gryname ore jam buvo per daug subtilus. 

Kol juodu buvo pilyje, moteris dar porą kartų matė ar susapnavo 
riterius, O jos vyras jau niekuomet nebenubudo su ja kartu. Ji nubus- 
davo staiga. Kartą prabudusi pajuto liežuviu metalo skonį — lyg 
burna būtų prisilietusi prie kažkokios senos gaižios geležies — kalavi- 
jo, antkrūtinio, šarvinių marškinių ar antšlaunio. Jie vėl buvo čia, 
šaltame ore. Juos gaubė nuo fontano vandens kylantis tirštas rūkas, 
žirgai buvo apšerkšniję. Be to, antrąjį kartą jų buvo ne tiek daug — 
tarsi žiema ar susirėmimai būtų sumažinę jų skaičių. Paskutinįjį 
kartą žirgai jai pasirodė sulysę, o vyrai buvo panašūs veikiau į tuščius 
šarvus, palengva linguojančius balnuose. Žirgų nasrus dengė nukabu- 
sios ledo kaukės. Jie (o gal vyrai) sunkiai alsavo. 

— Jos vyras, — pasakė sapnų pasakotojas, — vėliau mirs nuo 
kvėpavimo takų infekcijos. Tik moteris tuomet, kai sapnavo tą 
sapną, to nežinojo. 

Senelė pakėlė akis nuo savo skreito ir sudavė sapnų pasakotojui 
per veidą su tuo melsvu barzdos pėdsaku. Robas apmirė ant tėvo 
kelių. Mano motina pastvėrė savo motiną už rankos. Dainininkas at- 

sistūmė su kėde ir pašoko ant kojų, išsigandęs ar pasiruošęs su kaž- 
kuo peštis, tačiau sapnų pasakotojas tik nusilenkė senelei ir išėjo iš 
tamsios valgyklos. Atrodė, tarsi jis būtų dėl kažko galutinai su senele 
susitaręs, tik tai nė vieno jų nepradžiugino. Tėvas kažką užsirašė į 
savo didįjį bloknotą. 

— Na ką, ar ne puiki istorija? — paklausė Her Teobaldas. — 
Cha, cha. — Ir suvėlė Robo plaukus, ko šis niekuomet negalėjo pa- 
kęsti. 

— Her Teobaldai, — tarė motina, dar vis laikydama senelės 
ranką, — nuo kvėpavimo takų infekcijos mirė mano tėvas. 

— O, — pratarė Her Teobaldas. — Prašau atleisti, maine 
Frau, — pasakė jis senelei. Tačiau senoji Johana neturėjo noro su 
juo kalbėtis. 

Mes nusivedėme senelę papietauti į A klasės restoraną, bet ji net 
nepalietė valgio. 

— Tas žmogus yra čigonas, — pasakė ji mums. — Ščtoniškas 
sutvėrimas, be to, vengras. 

— Mama, liaukis, — tarė jai mano motina. — Juk jis negalėjo 
žinoti apie tėvą. 

— Jis žinojo daugiau, negu tu žinai, — atšovė jai senelė. 

— Šnicelis yra puikus, — tarė tėvas, pasižymėdamas tai blokno- 
te. — Prie jo labai dera Gumpoldskirchneris. 

— Kalbsnyrenai buvo labai skanūs, — pasakiau aš. 

Senelė nepratarė nė žodžio, kol grįžome į Grilparcerio pensioną, 
kur pastebėjome, kad WC durys kabo virš grindų per pėdą ar dau- 
giau, todėl primena amerikietiškų pisuarų arba smuklių iš vesternų 
apatiniąją durų dalį. 

— Esu labai patenkinta, kad pasinaudojau restorano WC, — 
pareiškė senelė. — Stačiai neįmanoma nesipiktinti! Bandysiu susilai- 
kyti visą naktį, kad nereikėtų savęs išstatyti ten, kur kiekvienas praei- 
vis gali spoksoti į mano kulkšnis! | 

Mūsų šeimyniniame kambaryje tėvas pasakė: 

— Ar Johana nėra kartais gyvenusi pilyje? Manding, juodu su se- 
neliu kažkada seniai buvo išsinuomoję pilį. 

— Taip, tai buvo, kol aš dar nebuvau gimusi, — pasakė moti- 
na. — Juodu turėjo išsinuomoję Šlos Kacelsdorfą. Esu mačiusi nuo- 
traukas. 

— Tai štai kodėl ją taip sujaudino vengro sapnas, — tarė tėvas. 

— Kažkas važinėja koridoriuje dviračiu, — pasakė Robas. — 
Mačiau ratą, pravažiuojantį palei mūsų duris. 

— Robai, eik miegoti, — liepė jam motina. 

— Buvo girdėti: „cypt cypt', — dar pasakė Robas. 

— Labos nakties, vaikai, — pasakė tėvas. 

— Jeigu jūs galite kalbėtis, tai ir mes galime, — pasakiau aš. 

— Tai kalbėkitės vienas su kitu, — atsakė tėvas. — O aš kalbuo- 
si su Mama. 

— Aš jau noriu miego, — pasakė motina. — Nebenoriu jokių 
pokalbių. 

Mėginome užmigti. Galbūt buvome jau užsnūdę. Bet Robas pa- 
šnibždėjo man, kad jam reikia į WC. 

— Juk žinai, kur yra, — atsakiau jam. 

Robas išėjo pro duris, palikdamas jas praviras. Girdėjau jį tols- 
tant koridoriumi, ranka braukiant per sieną. Netrukus jis sugrįžo. 

— Ten kažkas yra, — pasakė jis. 

— Tai palauk, kol baigs, — atsakiau. 

— Šviesa ten nedega, — pasakė Robas, — todėl aš galėjau maiy- 
ti tik pro durų apačią. Kažkas yra ten tamsoje. 

— Man irgi labiau patinka tamsoje, — paaiškinau jam. 

Tačiau Robas užsispyrė tiksliai pasakysiąs man, ką jis ten matęs. 
Jis sakė, kad pro durų apačią jis matęs porą rankų. 

— Rankų? — paklausiau aš. 

— Taip, ten, kur turėtų būti kojos, — pasakė Robas. Jis tvirtino, 
kad iš abiejų unitazo pusių vietoj kojų buvusios rankos. 

— Dink, Robai! — pasakiau jam. 

— Prašau, nueik, pasižiūrėk, — meldė jis. Nuėjau kartu su juo 
koridoriumi, bet išvietėje nieko nebuvo. 

— Jau išėjo, — pasakė Robas. 

— Be abejo, rankomis, — atsakiau aš. — Eik, šlapinkis. Palauk- 
siu Tavęs. 

Jis įėjo į WC ir liūdnas nusišlapino tamsoje. Kai mudu buvome 
jau beveik prie pat savo kambario, koridoriuje prasilenkėme su smul- 
kiu tamsiu vyriškiu, tokiu pat juodbruvu ir taip pat apsirengusiu kaip 
sapnų pasakotojas, kuris užpykdė senelę. Jis pamerkė mums ir nusi- 
šypsojo. Negalėjau nepastebėti, kad jis ėjo rankomis. 

— Ar matei? — sušnypštė Robas. Suėjome į savo kambarį ir už- 
sidarėme duris. 

— Kas ten yra, — pasidomėjo motina. 

— Vyriškis, vaikščiojantis rankomis, — pasakiau aš. 

— Vyriškis, kuris šlapinosi, stovėdamas ant rankų, — paaiškino 
Robas. 

— C klasė, —sumurmėjo per miegus tėvas; jis dažnai sapnuoda- 
vo, kad rašo pastabas į didžiulį savo bloknotą. 

— Pasikalbėkime apie tai ryte, — pasakė motina. 

— Tai tikriausiai buvo akrobatas, vaidinęs tau, kadangi tu esi 
vaikas, — paaiškinau Robui. 

— Iš kur jis žino, kad aš vaikas, jeigu buvo išvietėje? — paklausė 
Robas. 

— Eik miegoti, — sušnibždėjo motina. 

Ir tuomet išgirdome senelės riksmą koridoriuje. 

Motina užsimetė savo gražųjį chalatėlį, tėvas apsisiautė maudy- 
mosi chalatu ir užsidėjo akinius, aš užsimoviau ant pižamos kelnes. 
Robas pirmasis atsidūrė koridoriuje. Iš po WC durų sklido šviesa. O 
už jų buvo girdėti ritmingai besikartojantis senelės riksmas. 

— Mes čia, — sušukau jai. 

— Mama, kas atsitiko? — paklausė mano motina. 

Susirinkome plačiame šviesos ruože. Pro durų apačią galėjome 
matyti rausvai violetines senelės šlepetes ir porceliano baltumo jos 
kulkšnis. Ji liovėsi rėkusi. 

— Būdama lovoje, išgirdau šnabždantis, — pasakė ji. 

— Tai buvome mudu su Robu, — paaiškinau jai. 

— Po to, kai atrodė, kad visi išsivaikščiojo, atėjau į WC, — pa- 
sakojo Johana. — Šviesos neįjungiau. Laikiausi labai tyliai. Ir tuo- 
mei pamačiau ir išgirdau ratą. 

— Ratą? — paklausė tėvas. 

— Ratą, kuris kelis kartus pravažiavo palei duris, — pasakė se- 
nelė. —Pravažiavo, apsigręžė ir vėl pravažiavo. 

Tėvas pirštais apsuko apskritimą, neva ratą, šalia galvos ir paro- 
dė motinai grimasą. 

— Kai kam jau prireikė naujo komplekto ratukų, — sušnibždėjo 
Jis, bet motina piktai pažvelgė į jį. 

— Įjungiau šviesą, — tęsė senelė, — ir tuomet ratas nuvažiavo. 

— Aš gi jums sakiau, kad koridoriuje yra dviratis, — pareiškė 
Robas. 

— Patylėk, Robai, — liepė tėvas. 

— Ne, tai buvo ne dviratis, — paprieštaravo senelė. — Čia buvo 
tik vienas ratas. 

Tėvas parodė ties savo galva, kad išprotėsiąs. 

— Jai pačiai trūksta vieno ar poros ratų, — sušnypštė jis moti- 
nai, bet ši taip jį kumštelėjo, kad net jo akiniai persikreipė. 

— Paskui kažkas atėjo ir pasižiūrėjo pro durų apačią, — pasakė 
senelė, — ir tuomet aš ėmiau rėkti. 

— Kažkas? — paklausė tėvas. 

— Mačiau jo rankas, vyro rankas, nes pirštai buvo plaukuoti, — 
pasakė senelė. — Jo rankos buvo ant patiesalo, visai prie pat durų. 
Jis turėjo mane apžiūrinėti. 

— Ne, senele, — pasakiau aš, — manau, kad jis tik stovėjo ant 
rankų. 

— Nebūk kvailas, — tarė motina. 

— Betgi mudu matėme rankomis vaikščiojantį žmogų, — pasakė 
Robas. 

— Nematėte, — pasakė tėvas. 

— Matėme, — pasakiau aš. 

— Mes visus pažadinsime, — perspėjo mus motina. 

Tualete sušniokštė vanduo, ir senelė iššlepsėjo pro duris — iš jos 
buvusio orumo menkai kas buvo belikę. Ant chalato ji buvo užsivil- 
kusi kitą chalatą, 0 ant to — dar vieną. Jos kaklas buvo labai ilgas, o 
veidas ištepliotas baltu kremu. Senelė atrodė kaip susirūpinusi žąsis. 

— Jis buvo blogas ir niekingas, — pasakė ji mums. — Mokėjo 
baisių kerų. 

— Ar tas, kuris į tave išvietėje žiūrėjo? — pasidomėjo motina. 

— Tas, kuris papasakojo mano sapną, — tarė senelė. Ašara nu- 
sirito jos veidą dengiančio kremo grioveliais. — Tai buvo mano sap- 
nas, — pasakė ji, — o jis visiems papasakojo. Tai tiesiog neapsakoma, 
kad jis išvis jį žinojo, — sušnypštė ji mums. — Mano sapną apie Ka- 
rolio Didžiojo žirgus ir jo riterius. Aš esu vienintelė, galinti jį žinoti. 
Susapnavau jį, kol tu dar nebuvai gimusi, — pasakė ji mano moti- 
nai. — O tas niekingas, piktas magas papasakojo mano sapną, lyg 
tai būtų paprastos žinios. 

— Aš niekuomet nepasakojau to sapno netgi tavo tėvui. Ir nie- 
kuomet nebuvau tikra, kad tai buvo sapnas. O dabar čia kažkokie 
žmonės, vaikščiojantys plaukuotomis rankomis, kažkokie magiški 
ratai. Noriu, kad berniukai su manim miegotų. 


132 


Tad šiai šitaip teko Robui ir man didįjį kambarį, esantį atokiau 
nuo WC, dalintis su senele, kuri gulėjo prie tėvo ir motinos pagalvių 
glausdama kremu išteptą, šviečiantį kaip šlapios šmėklos veidą. 
Robas gulėjo atmerktomis akimis ir stebėjo ją. Nemanau, kad Joha- 
na būtų labai gerai miegojusi. Įsivaizduoju, kad ji vėl sapnavo tą mir- 
ties sapną, prikeldama paskutiniąją Karolio Didžiojo riterių 
žiemą, — sušalusių, apšerkšnijusiais keistais metaliniais rūbais ir vi- 
siškai apledėjusiais šalmais. 

Kai man prireikė eiti į WC, išplėstos, spindinčios Robo akys paly- 
dėjo mane iki durų. 

Kažkas buvo išvietėje. Pro durų apačią nesklido šviesa, o korido- 
riuje stovėjo į sieną atremtas vienratis. Tas, kuris juo važinėjo, sėdėjo 
išvietėje; buvo girdėti vis nuleidžiant vandenį — lyg vienračio savinin- 
kas kaip vaikas negalėjo sulaukti, kol prisipildys bakelis. 

Priėjau arčiau pasižiūrėti pro WC durų apačią, bet tas ar ta, kuris 
ar kuri buvo jį užėmę ar užėmusi, nestovėjo ant rankų. Išvydau tai, 
kas aiškiai buvo kojos, esančios beveik priimtinoje padėtyje, tik tos 
kojos nelietė grindų, o padai, atgręžti į mane, buvo kaip tamsios, pa- 
mėlynijusios pagalvės. Tai buvo didžiulės pėdos, kurios jungėsi su 
trumpomis gauruotomis blauzdomis. Tai buvo meškos pėdos, tik be 
nagų. Meškos negali kaip katės įtraukti nagų, todėl jeigu meška turė- 
tų nagus, jie būtų matomi. Taigi čia buvo meška persirengęs apsime- 
tėlis arba benagė meška. O tikriausiai — naminė meška. 
Pagaliau — jeigu jau ji naudojosi WC — prijaukinta meška. Spręs- 
damas iš kvapo, galėjai pasakyti, kad tai nėra meška persirengęs 
žmogus; tai buvo tikra meška. Tikrų tikriausia meška. 

Atbulas atsitraukiau prie buvusio senelės kambario durų, už 
kurių tykojo tėvas, laukdamas tolesnių pažeidimų. Jis staigiai atidarė 
duris, todėl aš įgriuvau vidun, išgąsdindamas mus abu. Motina atsi- 
sėdo lovoje ir užsitraukė ant galvos pūkinę antklodę. 

— Sučiupau jį! — rėkė tėvas, užguldamas mane. Grindys sudre- 
bėjo, meškos vienratis nuslydo siena ir pargriuvo ant WC durų, pro 
Jas staiga išpuolė meška, suklupo ant savo vienračio ir šoko per jį, 
kad išlaikytų pusiausvyrą. Ji įtariai pažvelgė iš koridoriaus pro atviras 
kambario duris į tėvą, sėdintį man ant krūtinės, ir pastvėrė priekinė- 
mis letenomis savo vienratį. 

— Grauf, — pasakė meška. 

Tėvas užtrenkė duris. 

Girdėjome, kaip koridoriaus gilumoje moteris pašaukė: 

— Duna, kur tu? 

— Harf, — atsiliepė meška. 

Mudu su tėvu girdėjome, kad moteris priėjo arčiau ir pasakė: 

— Oi, Duna, tu vėl treniruojies? Visą laiką treniruojies! Būtų ge- 
riau, kad tai darytum dienos metu. 

Meška nieko neatsakė. 

Tėvas atidarė duris. Moteris linktelėjo jam ir nuėjo paskui 
mešką, šaukdama: „Duna, Duna!" ir pakeliui taisinėdama ant sienos 
nuotraukas. 

— Duna yra vengriškas Dunojaus pavadinimas, — paaiškino man 
tėvas. — Sita meška taip pavadinta mūsų mylimo Donau garbei — 
Mano šeima atrodė nustebusi, kad vengrai irgi gali mylėti tą upę. 

— Ar tai tikra meška? — paklausė motina, vis dar pasislėpusi 
lovoje po antklode, bet aš palikau tėvui visa tai jai išaiškinti. Zino- 
jau, kad ryte Her Teobaldas turės daug ką aiškinti ir kad tuomet visa 
tai išgirsiu dar kartą. 

Nuėjau per koridorių į WC. Mano buvimą ten sutrumpino sun- 
kus meškos kvapas ir įtarimas, kad visur turėtų būti jos šerių. Bet, 
matyt, tai buvo tik įtarimas, kadangi meška buvo palikusi visišką 
tvarką — bent jau tvarką kaip meškai. 

— Mačiau mešką, — grįžęs į kambarį pašnibždėjau Robui, ta- 
čiau jis buvo įsiropštęs į senelės lovą ir miegojo šalia jos mirtinu 
miegu. Tačiau senoji Johana nemiegojo. 

— Mačiau, kad riterių buvo kaskart mažiau, — pasakė ji. — Kai 
Jie atvyko paskutinį kartą, jų buvo tik devyni. Atrodė tokie alkani, tik- 
riausiai buvo suvalgę atsarginius savo žirgus. O buvo taip šalta. 
Aišku, norėjau jiems padėti. Bet juk tuo metu mūsų dar nebuvo — 
kaipgi aš galėjau jiems padėti, jeigu nebuvau dar gimusi? Aišku, aš 
žinojau, kad jie mirs! Tačiau tai tęsėsi taip ilgai. 

— Kai jie atvyko paskutinį kartą, fontanas buvo užšalęs. Savo 
kalavijais ir ilgomis ietimis jie skaldė ledą į gabalus. Susikūrė ugnį ir 
tirpdė ledą puode. Iš balnų kišenių jie išsiėmė kaulų — įvairiausių 
kaulų — ir sumetė juos sriubai išsivirti. Sultinys turėjo būti labai 
skystas, nes kaulai buvo jau seniai švariai apgraužti. Nežinau, kas tai 
per kaulai buvo. Spėju, kad triušio, o gal elnio ar šerno. Galėjo būti 
atsarginių žirgų. Nenorėjau galvoti, — pasakė senelė, — kad jie turė- 
Jo nebesančių riterių kaulus. 

— Miegok, senele, — pasakiau jai. 

— Nesuk sau galvos dėl meškos, — pasakė ji man. 

Na, ir kas toliau? — svarstė Garpas. Kas dar gali įvykti? Jis ne- 
buvo visiškai patenkintas tuo, kas ir kodėl įvyko. Garpas buvo pa- 
sakotojas iš prigimties, jis galėjo išgalvoti vieną po kito įvairiausių 
dalykų, ir jie atrodė darniai. Tik ką jie reiškė? Tas sapnas ir tie var- 
gani pensiono gyventojai, ir tai, kas turėjo jiems visiems atsitik- 
ti, — viskas turėjo sietis. Koks paaiškinimas būtų natūralus? 
Kokia pabaiga gali visus juos padaryti vieno pasaulio dalimis? 
Garpui buvo aišku, kad jis žino per mažai. Bent kol kas. Jis pasiti- 
kėjo savo instinktais, kurie atvedė jį iki šitos „Grilparcerio pensio- 
no" vietos, o dabar jis turi pasikliauti instinktu, kuris sako jam 
neiti toliau, kol nežinos daug daugiau. 

Tai, dėl ko Garpas buvo brandesnis ir išmintingesnis nei dau- 
guma devyniolikmečių, neturėjo nieko bendra nei su jo patyrimu, 
nei su išsimokslinimu. Jis turėjo tam tikrų instinktų, tam tikrų 
nuostatų ir labai daug kantrybės; jis mėgo dirbti sunkiai. Tai, ir dar 
gramatika, kurios jį buvo išmokęs Tinčas, buvo visiškai viskas. 
Garpui darė įspūdį tik du dalykai: kad jo motina tikrai tikėjo ga- 
linti parašyti knygą ir kad reikšmingiausi santykiai tuo laiku siejo jį 
su prostitute. Tie faktai turėjo didelės įtakos jaunuolio humoro 
jausmo vystymuisi. 

Garpas atidėjo „Grilparcerio pensioną", kaip sakoma, šonan. 
Manė, kad jam metas ateis savaime. Garpui buvo aišku, kad jis 
žino nepakankamai. Dabar jis tegalėjo tiktai dairytis po Vieną ir 
mokytis. Ji jam buvo sustingusi ramybėje. Gyvenimas jam atrodė 
sustingęs ramybėje. Garpas buvo daug pastebėjęs iš Šarlotės gyve- 
nimo ir iš to, ką darė motina, bet buvo paprasčiausiai dar per jau- 
nas. Jis suprato, kad jam labiausiai trūksta vizijos. Bendro visumos 
plano, grynai savos pasaulio vizijos. Tai ateis, jis vis kartojo sau, 
lyg ruoštųsi naujam imtynių sezonui — šokinėjimas per virvutę, 
trumpų nuotolių bėgimas, svorių kilnojimas, dar šis tas beprasmiš- 
ka, tačiau būtina. | 

Netgi Šarlotė turi savotišką viziją, galvojo jis, ir tvirtai žinojo, 
kad ją turi motina. Garpui neužteko išminties, kad pasiektų pasau- 
lio pagal Dženę Fylds absoliutų aiškumą. Bet jis žinojo, kad savam 
pasauliui susikurti vaizduotėje jam reikia tik laiko — ir nedidelės 
realiojo pasaulio pagalbos. Ir kad realusis pasaulis neilgai trukus 
jam padės. 

6 


Grilparcerio pensionas 


Į Vieną atėjo pavasaris, o Garpas vis dar nebuvo baigęs „Gril- 
parcerio pensiono". Laiškuose Helenai jis, žinoma, net neužsiminė 
apie savo gyvenimą su Šarlote ir jos kolegėmis. Dženė įgudo rašyti 
dar greičiau. Jai pavyko rasti sakinį, kuris sukosi ant liežuvio galo 
nuo to vakaro, kai ji aptarinėjo geidulį su Garpu ir Šalote: tai buvo 
senas sakinys iš jos ankstesnio gyvenimo, bet kaip tik šiuo sakiniu 
ji iš tikrųjų pradėjo ją išgarsinusią knygą. 

„Šitame ištvirkusiame pasaulyje, — rašė Dženė, — jūs esate 
arba kieno nors žmona, arba kieno nors meilužė — arba netrukus 
tapsite viena arba kita“. Šis sakinys davė knygai toną, kurio jai 
trūko. Dženė suvokė, kad pradėtą šiuo sakiniu jos autobiografiją 
apgaubė aura, kuri susiejo jos gyvenimo dalis į harmoningą visu- 
mą — kaip migla paslepia kraštovaizdžio nelygumus ar šiluma pra- 
siskverbia į tolimiausius namo kambarius. Tas sakinys įkvėpė 
kitus, panašius į save, ir Dženė audė jais, tarsi norėdama nuosta- 
bios spalvos blizgančiu siūlu atausti ir surišti padriką, neaiškaus 
piešinio gobeleną. 

„Norėjau dirbti ir norėjau gyventi viena, — rašė ji. — Todėl 
pagarsėjau kaip seksualiai įtartina". Iš čia ir jos knygos pavadini- 
mas „Seksualiai įtartina", arba Dženės Fylds autobiografija. Ji bus 
aštuonis kartus išleista kietais viršeliais ir išversta į šešias kalbas, 
bet dar iki tol, išparduota minkštais viršeliais, ji galės išlaikyti 
Dženę ir šimtą metų naujomis uniformomis rengti pulką medici- 
nos seserų. 

„Be to, aš norėjau vaiko, tik nenorėjau su niekuo dalintis nei 
Savo kūno, nei savo gyvenimo, — rašė Dženė. — Dėl to irgi pasida- 
riau seksualiai įtartina". Šitaip Džerė rado siūlą savo netvarkingai 
knygai susiūti. 

Bet kai į Vieną atėjo pavasaris, Caipą apėmė noras keliauti; 
galbūt į Italiją, išsinuomojus automobilį 

— O ar tu moki vairuoti? — paklausė jį Dženė. Ji puikiai žino- 
jo, kad jis to nėra mokęsis; nebuvo tokio reikalo. — Aš irgi nemo- 
ku, — pasakė ji. — O be to, dirbu. Ir negaliu dabar sustoti. Jeigu 
nori keliauti, keliauk vienas. 

Garpas ir Dženė savo paštą gaudavo per Ameriken Ekspres 
įstaigą, ir ten Garpas pirmą kartą sutiko keliaujančius jaunus ame- 
rikiečius — dvi merginas, buvusias Dibso mokines, ir vaikiną, 
vardu Bū, kuris buvo mokęsis Bate. 

— Ei, ką pasakytum apie mus? — viena tų merginų paklausė 
Garpą, kai jie susitiko. — Mes visi po vidurinės mokyklos. 

Ji buvo vardu Flosė, ir Garpui pasirodė, kad ji gyvena su Bū. 
Kitos merginos vardas buvo Vivjana. Švarcenbergplaco kavinėje ji 
suspaudė po staleliu kojomis Garpo kelėną ir plepėjo, siurbčioda- 
ma vyną: 

— Ką tik buvau pas dantistą, — aiškino ji jam. — Jis suleido 
tiek novokaino į tą mano prakeiktą burną, kad nebežinau, kada ji 
išsiŽiojusi, kada užsičiaupusi. 

— Pusiau taip, pusiau anaip, — pasakė jai Garpas ir pagalvo- 
jo: prakcikimas. Mat jis pasigedo Kušės Persi, nes dėl savo santy- 
kių su prostitutėmis buvo pradėjęs jaustis esąs seksualiai įtartinas. 
Dabar buvo aišku, kad Šarlotės dėmesys jam susijęs su motiniškais 
jausmais, todėl jis mėgino įsivaizduoti ją kitokią, bet turėjo su liū- 
desiu pripažinti, kad ir „kitokia“ ji visuomet išliks profesionale. 

Flosė, Vivjana ir Bū keliavo į Graikiją, tačiau jie leido Garpui 
tris dienas pavedžioti juos po Vieną. Per tą laiką Garpas porą 
kartų permiegojo su Vivjana, iš kurios galų gale išgaravo novokai- 
nas; vieną kartą jis permiegojo ir su Flose, kol Bū buvo išėjęs išsi- 
keisti už čekius pinigų kelionei ir pakeisti automobilyje alyvą. 
Garpas žinojo, kad tarp Styringo ir Bato berniukų niekuomet ne- 
buvo meilės, vis dėlto Bū buvo tas, kuris juokėsi paskutinis. 

Buvo neįmanoma sužinoti, nuo katros — nuo Vivjanos ar nuo 
Flosės — Garpas pasigavo gonorėją, tik jis buvo įsitikinęs, kad jos 
šaltinis buvo Bū. Tai buvo, Garpo nuomone, „batiškasis triperis". 
Kol pasirodė pirmieji jo simptomai, toji trijulė, aišku, jau buvo iš- 
vykusi į Graikiją, todėl Garpas vienatvėje kentėjo pūliavimą ir per- 
Šštėjimą. Ko gero, visoje Europoje neįmanoma pasigauti bjauresnio 
triperio, mąstė jis. „Per Bū pasigavau gonorėją“, — rašė Garpas, 
bet daug vėliau. 

O tuomet, kai jam tai atsitiko, visai nebuvo linksma; be to, jis 
nedrįso motinos paprašyti profesinio patarimo. Žinojo, kad ji ne- 
patikės, jog jis užsikrėtė ne nuo prostitutės. Šiaip taip jis išdrįso 
paprašyti Sarlotės, kad ji rekomenduotų jam gydytoją, tos srities 
specialistą; jis manė, kad ji turi tokį pažinoti. Vėliau jis galvojo, 
kad Dženė, ko gero, būtų mažiau ant jo supykusi. 

— Reikėtų tikėtis, kad amerikiečiai šį tą nutuokia apie papras- 
čiausią higieną, — pasakė ji persiutusi. — Turėtum pagalvoti apie 
savo motiną! Maniau, kad turi geresnį skonį. Žmonės, kurie duoda 
šitai dykai kam nors, ko beveik nepažįsta, turi kelti tau įtarimą — 
argi ne taip? — Taigi Garpas dar kartą nukentėjo per tai, kad ne- 
turėjo prezervatyvų. 

Susigūžęs jis nuėjo pas Šarlotės asmeninį gydytoją, nuoširdų 
žmogų, pavarde Talhameris, neturintį kairiosios rankos nykščio. 

— Kadaise buvau kairiarankis, — pasakojo Garpui Her Dok- 
tor Talhameris. — Bet turint energijos, galima viską pasiekti. Pasi- 
ryžus galima visko išmokti, — linksmai kalbėjo jis ir 
pademonstravo Garpui savo sugebėjimą dešine ranka pavydėtinai 
kaligrafiškai išrašyti receptą. Gydymas buvo paprastas ir neskaus- 
mingas. Dženės laikais gerojoje senojoje Bostono Gailestingumo 
ligoninėje Garpas būtų buvęs gydomas Valentino būdu, ir jam 
būtų pabrėžtinai aiškinama, kad ne visi pasiturinčiųjų vaikai yra 
švarūs vaikai. 

Helenai apie tai jis neparašė. 

Garpo nuotaika gerokai puolė. Pavasaris slinko neskubėda- 
mas, miestas — kaip ir pumpurai — skleidėsi daugybe nepastebi- 
mų būdų. Bet Garpas jautė, kad jau yra išvaikščiojęs Vieną skersai 
išilgai. Jis įstengė atitraukti motiną nuo rašymo tik tiek, kad juodu 
kartu papietautų. Kai pabandė surasti Šarlotę, jos kolegės pasakė, 
kad ji serga; jau kelios savaitės nebedirba. Jau tris šeštadienius iš 
eilės jis nematė jos Našmarkte. Kai vieną gegužės vakarą Karnt- 
nerštrasėje jis užkalbino jos koleges, pamatė, kad šios nelinkusios 
kalbėti apie Šarlotę. Ta prostitutė, kurios kaktoje atrodė likęs per- 
siko kauliuko įspaudas, tik tiek pasakė, kad Šarlotė serga sunkiau, 
negu iš pradžių buvo maniusi. Jaunoji Garpo metų mergina, suga- 
dinta lūpa ir truputį mokanti angliškai, mėgino jam paaiškinti: 

— Jos seksas serga, — pasakė ji. 

Keistai ji tai nusakė, pagalvojo Garpas. Jis nenustebo išgirdęs, 

kad apskritai seksas serga, bet nusišypsojo dėl tokio pasakymo, ir 
jaunoji prostitutė, kuri kalbėjo angliškai, susiraukus pažvelgė į jį ir 
nuėjo. 

— Tu nesupranti, — pasakė jam prostitutė su raupo dėme 
kaktoje. — Pamiršk Šarlotę. 

Kai apie birželio vidurį Šarlotė vis dar nepasirodė, Garpas pa- 
skambino Her Doktor Talhameriui ir paklausė, kur galima ją rasti. 

— Abejoju, ar ji nori su kuo nors matytis, — atsakė jam Tal- 
hameris, — nors žmogiškos būtybės sugeba beveik prie visko pri- 


sitaikyti. 


Visai netoli Grincingo ir Vienos Miško, devynioliktajame ra- 
jone, kur prostitučių nebūna, Viena atrodo kaip kaimiška jos pa- 
čios imitacija. Tuose priemiesčiuose daugelis gatvių yra irgi 
grįstos, o palei šaligatvius auga medžiai. Garpui ši miesto dalis 
buvo nepažįstama, jis čionai atvažiavo 38-ju Strasenbanu, išlipo 
per toli nuo Grincingerio alėjos, todėl turėjo pėsčias sugrįžti atgal 
iki Bilrotštrasės ir Rudolfinergasės kampo, kur ir buvo ligoninė. 

Vienoje medicina yra valstybinė, bet Rudolfinerhausas yra pri- 
vati ligoninė, o jos senos Marijos Teresės laikų akmens sienos yra 
tokios pat geltonos kaip Šionbruno arba Aukštutinio ir Žemutinio 
Belvederio rūmų. Ligoninės kiemas iš išorės apsuptas sodų, o kai- 
nos joje yra beveik tokios pat kaip Jungtinių Amerikos Valstijų li- 
goninėse. Rudolfinerhausas neduoda, pavyzdžiui, savo pacientams 
pižamų, kadangi jie dažniausiai pageidauja dėvėti savo baltinius. 
Prabangą čia sirgti leidžia sau tik pasiturintys vieniečiai, taip pat 
čia patenka dauguma užsieniečių, kurie prisibijo suvisuomenintos 
medicinos, tik juos čia šokiruoja kainos. 

Birželio mėnesį, kai Garpas čia atvyko, ligoninė nustebino jį 
tuo, kad joje buvo pilna gražių jaunų motinų, ką tik pagimdžiusių 
kūdikius. Bet taip pat buvo pilna pasiturinčių Žmonių, kurie čia at- 
vyko, kad pasitaisytų, ir nemaža buvo pasiturinčių Žmonių, kaip 
Šarlotė, kurie atvyko čia numirti. 

Šarlotė turėjo atskirą kambarį, nes, anot jos, dabar jau nebe- 
buvo prasmės taupyti pinigus. Vos tik Garpas ją išvydo, suprato, 
kad ji merdi. Ji buvo netekusi beveik trisdešimties svarų svorio. Jis 
pastebėjo, kad Žiedus, kuriuos dar turėjo, ji mūvi ant smiliaus ir vi- 
durinio piršto, nes ant kitų jie būtų nesilaikę — tokie buvo susi- 
traukę. 

Šarlotė buvo tokios pat spalvos kaip pilkas ledas ant druskin- 
gos Styringo upės. Neatrodė, kad Garpo pasirodymas ją būtų labai 
nustebinęs, bet ji buvo taip apdujusi nuo nuskausminančių vaistų, 
kad jam pasirodė apskritai negalinti dėl ko nors nustebti. Garpas 
atnešė jai pintinėlę vaisių. Nuo tada, kai juodu kartu pirkdavo pre- 
kes, jis sužinojo, ką Šarlotė mėgsta valgyti, tačiau dabar jai tekdavo 
kasdien po keletą valandų laikyti nurijus žarnelę, todėl gerklė 
buvo taip suerzinta, kad ji galėjo ryti tik skystį. Garpas suvalgė ke- 
lias vyšnias, kol Šarlotė vardijo jam pašalintas savo kūno dalis. 
Taigi lytiniai organai, kaip ji manė, taip pat didesnioji dalis virškina- 
mojo trakto ir dar kažkas iš to, kas yra susiję su šalinimo procesais. 

— Oi; ir, manau, mano krūtys, — pasakė ji. Jos akių baltymai 
buvo labai papilkėję. Ji pakėlė rankas prie krūtinės — ten, kur ji 
sau pataikaudama įsivaizdavo esant krūtis. Garpui pasirodė, kad 
jos krūtys tebėra nepaliestos — ten, po paklode, kažkas buvo. Bet 
vėliau jis pagalvojo, kad Šarlotė buvo tokia nuostabi moteris, jog 
galėjo taip laikyti savo kūną, kad sudarytų krūtų iliuziją. 

— Ačiū Dievui, kad turiu pinigų, — pasakė Šarlotė. — Argi 
čia ne A klasės ligoninė? 

Garpas linktelėjo galva. Kitą dieną jis atnešė jai butelį vyno. 
Ligoninėje nebuvo suvaržymų dėl gėrimų ir lankytojų — galbūt tai 
buvo viena tų ištaigų, už kurias pacientai ligoninėje mokėjo. 

— Jeigu ir išeičiau iš čia, — tarė Šarlotė, — tai ką turėčiau da- 
ryti? Jie išpjovė mano piniginę. — Ji pamėgino truputį išgerti 
vyno, 0 po to užmigo. Garpas paprašė jaunutę medicinos seserį 
jam paaiškinti, ką Šarlotė norėjo pasakyti tuo žodžiu „piniginė“, 
nes jis manė, kad ši turėtų žinoti. Seselė buvo Garpo metų, devy- 
niolikos, 0 gal ir jaunesnė, todėl nuraudo ir nusigręžė, aiškindama 
tą žargoną. Mat piniginė prostitučių kalba reiškė makštį. 

— Ačiū jums, — pasakė Garpas. 

Lankydamas Šarlotę vieną ar porą kartų jis buvo sutikęs pas ją 
jos koleges, kurios Šarlotės saulėto kambario šviesoje su Garpu el- 
gėsi kaip drovios mergaitės. Toji, kuri mokėjo angliškai, buvo 
vardu Vanga. Ji prasikirto lūpą būdama dar vaikas — parpuolė, 
bėgdama namo iš parduotuvės su majonezo stiklainiu. 

— Ruošiamės piknikui, — pasakojo ji, — O vietoj jo visai šei- 
mai teko gabenti mane į ligoninę. 

Brandesnioji, niūroka moteris su persiko kauliuko įspaudu 

kaktoje ir krūtimis kaip du pilni kibirai, nesiteikė paaiškinti savojo 
rando; tai buvo taip pagarsėjusi „Tina“, kuriai niekas nebuvo per 
didelė „išdaiga". 

Retsykiais Garpas susitikdavo ten Her Doktor Talhamerį, o 
kartą net palydėjo Talhamerį iki jo automobilio, nes taip pasitai- 
kė, kad juodu tuo pat metu išėjo iš ligoninės. 

— Gal norite, kad pavėžinčiau? — maloniai pasiūlė jam Tal- 
hameris. Automobilyje sėdėjo graži moksleivė, kurią Talhameris 
pristatė Garpui kaip savo dukterį. Jie visi laisvai šnekučiavosi apie 
„Die Vereinigten Staaten", ir Talhameris patikino, kad jam nebū- 
sią jokio vargo atvežti Garpą iki pat jo slenksčio Švindgasėje. Tal- 
hamerio duktė priminė Garpui Heleną, bet jis nedrįso net 
įsivaizduoti, kad galėtų pakviesti ją į pasimatymą: jos tėvas nese- 
niai išgydė jį nuo triperio, ir tai Garpui atrodė neįveikiama kliū- 
tis — nepaisant Talhamerio optimistiško požiūrio, kad Žmonės 
gali prie bet ko prisitaikyti. Garpas abejojo, ar Talhameris galėtų 
prisitaikyti prie šito. 

Dabar viskas aplinkui, miestas, kuriame gyveno, Garpui atrodė 
pritvinkę mirties. Tie knibždėte knibždantys parkai ir sodai jam 
buvo pilni tvaiko, o didžiuosiuose muziejuose didžiųjų tapytojų 
tema visuomet buvo mirtis. 38-jame Štrasenbane, kuris važinėjo į 
Grincingerio alėją, visuomet būdavo invalidų ir nukaršusių žmo- 
nių, 0 gėlės, auginamos Rudolfinerhauso kieme išilgai takų, pri- 
mindavo Garpui tik laidotuvių salonus. Jis prisiminė tuos 
pensionus, kuriuose jiedu su Džene apsistodavo prieš metus, ką tik 
atvykę į Vieną: tuos išblukusius ir prastai suderintus tapetus, dul- 
kėtus blizgučius, suskeldėjusį porcelianą, žviegiančius nesuteptus 
vyrius. „Žmogaus gyvenimo laikas, — rašė Markas Aurelijus, — 
tik akimirka... visa kūno sandara... pasmerkta suirti..." 

Jaunoji medicinos sesuo, kurią Garpas suglumino, paklausdamas 
apie Šarlotės „piniginę“, darėsi jam vis atšiauresnė. Kartą, kai jis atvy- 
ko per anksti, kol lankytojai buvo dar neįleidžiami, ji agresyvokai pa- 
siteiravo, kas pi jis esąs Šarlotei. Šeimos narys? Matydama kitus 
Šarlotės lankytojus — neskoningai išsipusčiusias koleges — ji nu- 
sprendė, kad Garpas yra tik vienas senosios kekšės klientų. 

— Ji yra mano motina, — pasakė Garpas. Jis net nežinojo, 
kodėl taip pasakė, bet liko patenkintas jaunosios medicinos sesers 
sutrikimu ir vėliau jos rodoma pagarba. 

— Ką tu joms esi pasakęs? — po kelių dienų pašnibždom pa- 
klausė jį Šarlotė. — Jos laiko tave mano sūnumi. — Garpas prisi- 
pažino sumelavęs, O Šarlotė prisipažino nieko nepadariusi, kad tą 
melą paneigtų. — Ačiū tau, — sušnibždėjo ji. — Saunuolis, kad ši- 
taip apmulkinai kiaulę. Jos mano esančios tokios nepaprastos. — 
Ir sukaupusi visą buvusį, bet jau išblėsusį patrauklumą pasakė: — 
Duočiau tau kartą dykai, jeigu tebeturėčiau įrangą. O gal porą 
kartų už pusę kainos, — dar pridūrė. 

Jis susigraudino ir pravirko. 

— Nebūk vaikas, — pasakė ji. — Kas gi aš tau iš tikrųjų 
esu? — Kai ji užmigo, jis išskaitė iš jos ligos lapo, kad jai yra pen- 
kiasdešimt vieneri. 

Ji mirė po savaitės. Kai Garpas atėjo, rado jos kambarį švariai 
išvalytą, lovą nuklotą, langus atvirus. Ieškodamas jos, susidūrė su 
to aukšto vyresniąja seserimi, kurios nepažinojo — papilkėjusia 
senmerge kretančia galva. — Froilen Šarlotė, — pasakė Garpas. — 
Ji buvo her Doktor Talhamerio pacientė. 

— Jis turi daug pacientų, — atsakė pilkoji senmergė. Ji žiūri- 
nėjo sąrašą, tik Garpas negalėjo pasakyti, kaip Šarlotė iš tikrųjų 
vadinosi. Galiausiai, kai nesumojo kito būdo ją identifikuoti, jis 
pasakė: 

— Prostitutė. Ji buvo prostitutė. — Pilkoji senmergė nužvelgė 
simpatijos jam. 

— Prostitutė mirė, — pasakė jam senoji medicinos sesuo. Ga- 
limas dalykas, kad Garpui tik pasigirdo triumfo atspalvis jos balse. 

— Vieną dieną, maine Frau, — pasakė jis jai, — jūs irgi mirsite. 

Ir tai, galvojo jis, palikdamas Rudolfinerhausą, buvo vienie- 
čiui tinkamas pasakymas. Priimk jį, žilasis mieste, pastipusi kale, 
galvojo jis. 

Tą vakarą jis pirmą kartą apsilankė operoje. Jo nustebimui, 
dainuojama buvo itališkai, o kadangi jis nieko nesuprato, tai visą 
Spektaklį suvokė kaip savotiškas religines apeigas. Tą vakarą jis 
nuėjo prie apšviestų šventojo Stepono bokštų. Kažkokioje plokš- 
telėje ant pietinio bokšto išskaitė, kad šis buvo pradėtas statyti ke- 
turioliktojo šimtmečio viduryje, o užbaigtas 1439 metais. Viena, 
galvojo Garpas, yra lavonas; gali būti, kad ir visa Europa tėra iš- 
puošti palaikai atvirame karste. „Žmogaus gyvenimo laikas, — 
rašė Markas Aurelijus, — tik akimirka, jo... šlovė nepastovi..." 

Šitaip nusiteikęs Garpas ėjo namo Karntnerštrase ir sutiko 
garsiąją Tiną. Jos gilus įspaudas nuo neoninių miesto šviesų buvo 
žaliai mėlynas. - 

— Guten Abend, Her Garp, — pasisveikino ji. — Ar atspėsi 
naujieną? 

Ir ji pasakė, kad Šarlotė yra nupirkusi jam dovanų — Garpas 
galįs dykai turėti Tiną ir Vangą. Ji paaiškino, kad jis galįs turėti jas 
atskirai arba abi vienu metu. Tinos nuomone, kartu būtų įdomiau 
ir greičiau. Bet gal Garpas nenorįs jų abiejų? Garpas prisipažino, 
kad Vanga jo netraukia. Ji buvo jam pernelyg artimo amžiaus ir, 
noIs jis to niekuomet nebūtų pasakęs jai girdint, kad jos neįskau- 
dintų, jam nepatiko, kaip tas randas nuo majonezo stiklainio buvo 
iškreipęs jos lūpą. 

— Na, tuomet gali turėti mane porą kartų, — pasakė apsi- 
džiaugusi Tina. — Vieną dabar, o kitą, — pridūrė ji, — tuomet, kai 
jau būsi spėjęs atgauti kvapą. Šarlotę pamiršk, — tarė jam Tina ir 
paaiškino, kad mirti tenka kiekvienam. Nepaisant to, Garpas man- 
dagiai atsisakė jos pasiūlymo. 

— Na ką gi, — pasakė Tina, — rasi mane čia, kai tik užsinorė- 
si. — Ir ji nuoširdžiai suėmė šiltame savo delne jo ranką; didelis 
jos delnas buvo kaip erdvios žabangos, tačiau Garpas tik nusišyp- 
sojo, nusilenkė jai vieniečių stiliumi ir nuėjo namo pas motiną. 

Jam patiko ta jo vos jaučiama širdgėla. Jam buvo malonu taip 
kvailai atsižadėti, mat jis manė, kad įsivaizduojama Tina teikia jam 
didesnį malonumą už tą, kokį gali suteikti itin putlus jos kūnas. Si- 
dabrinė įduba jos kaktoje buvo beveik burnos dydžio, ir Garpui at- 
rodė, lyg jis žiūrėtų į atvirą kapą. 

Garpas mėgavosi juntama išsiilgto rašymo transo užuomazga, 
kai visas pasaulis paklūsta vienam viską apimančiam balsui. „Kas 
priklauso kūnui, yra kaip tekanti upė, — prisiminė Garpas, — 0 
tai, kas priklauso sielai, yra sapnas ir migla". Liepos mėnesį Gar- 
pas vėl prisėdo prie „Grilparcerio pensiono". Jo motina buvo be- 
baigianti savo mašinraštį, kuris netrukus pakeis jų abiejų 
gyvenimą. 

Rugpjūčio mėnesį Dženė užbaigė savo knygą ir pareiškė, kad 
yra pasiruošusi keliauti ar bent jau į ką nors pasižiūrėti Europoje. 

— Galbūt į Graikiją? — pasiūlė ji. — Važiuokime kur nors 
traukiniu, — sakė ji. — Visuomet norėjau pakeliauti Rytų Ekspre- 
su. Kur ji“ važiuoja? 

— Iš Paryžiaus į Istambulą, manau, — atsakė Garpas. —-Bet 
tu, mama, keliauk viena. Aš per daug turiu darbo. 

Dantis už dantį, teko pripažinti Dženei. „Seksualiai įtartina“ 
buvo jau taip jai įkyrėjusi, kad ji neįstengė perskaityti korektūros. 
Ji netgi nežinojo, ką toliau daryti su mašinraščiu — nejaugi nuva- 
žiuoti į Niujorką ir įteikti savo gyvenimo istoriją svetimam žmo- 
gui? Ji norėjo, kad Garpas perskaitytų jos knygą, bet matė, kad jis 
pagaliau paniro į savo paties darbą, ir jautė, kad neturi jam trukdy- 
ti. Be to, ji abejojo: juk didelė jos gyvenimo istorijos dalis buvo ir 
jo gyvenimo istorija, todėl ji manė, kad ta istorija gali jį sutrikdyti. 

Visą rugpjūčio mėnesį Garpas triūsė prie savo apsakymo, 
„Grilparcerio pensiono“, pabaigos. Sunerimusi Helena parašė 
Dženei: „Ar Garpas pasimirė, — klausė ji. — Maloniai prašau kuo 
smulkiau parašyti". Kokia sumani mergaitė, pagalvojo Dženė. He- 
lena gavo išsamesnį, negu tikėjosi, atsakymą į savo klausimą. 
Dženė nusiuntė jai savo „Seksualiai įtartinos" mašinraščio kopiją 
su prierašu, kad būtent tuo ji buvo užsiėmusi visus metus, o Gar- 
pas dabar irgi kažką rašąs. Dženė dar rašė, kad būsianti Helenai 
dėkinga už atvirą nuomonę apie mašinraštį. Galbūt, rašė Dženė, 
kas nors iš Helenos kolegų dėstytojų žinos, kas daroma su baigta 
rašyti knyga. 

Kai nerašydavo, Garpas eidavo pailsėti į zoologijos sodą, uži- 
mantį dalį didelių žemės plotų ir sodų, supančių Šionbruno rūmus. 
Garpui atrodė, kad dauguma zoologijos sodo pastatų yra karo 
griuvėsiai, kurių trys ketvirtadaliai visiškai sunaikinti ir tik iš dalies 
atstatyti, kad būtų kur žvėris laikyti. Todėl Garpui susidarė klaikus 
įspūdis, kad tasai zoologijos sodas gyvavo Vienoje ir per karą, ir tai 
paskatino jį susidomėti tuo laikotarpiu. Vakarais prieš miegą jis 
ėmė skaityti labai specialius istorijos veikalus apie Vieną nacistų ir 
rusų okupacijos metais. Tai negalėjo neatsiliepti mirties temai, 
kuri dažnai jį lankė, kai rašė „Grilparcerio pensioną". Garpas pa- 
tyrė, kad kiekvienas dalykas kaip nors siejasi su kiekvienu kitu da- 
lyku. Viena merdėjo, zoologijos sodas nebuvo po karo taip gerai 
atstatytas kaip Žmonių gyvenami namai. Miesto istorija buvo kaip 
šeimos istorija — nors šeimos nariai yra artimai tarpusavyje susiję, 
netgi jausmais, vis dėlto galų gale mirtis atskirs juos vienus nuo 

kitų. Ir tik artimumo regimybės dėka mirusieji lieka gyvuoti visam 
laikui. Rašytojo užduotis yra viską, ką jis vaizduoja, taip suasme- 
ninti, kad išgalvoti dalykai būtų tokie pat ryškūs kaip mūsų pačių 
prisiminimai. Garpas jauste jautė skyles, kulkosvaidžių kulkų iš- 
muštas Švindgasėje, vestibiulio mūrinėse sienose. 

Dabar jam buvo aišku, ką reiškia senelės sapnas. 

Jis parašė Helenai, kad jaunas rašytojas žūtbūt nori su kuo 
nors gyventi, O jis pats yra nusprendęs, kad nori gyventi su ja; jis 
galėtų ją net vesti, kadangi seksas yra paprasčiausiai reikalingas, 
tik atima per daug laiko, kai reikia nuolat planuoti, kaip jo pasirū- 
pinti. Tad štai kodėl, samprotavo Garpas, geriau yra turėti jį na- 
muose! 

Helena parašė jam kelis laiško variantus, kol galiausiai pasiun- 
tė vieną, kuriame rašė, kad jis galįs, kaip sakoma, papūsti jai į nosį. 
Nejaugi jis manąs, kad ji taip intensyviai studijuojanti tam, kad ga- 
lėtų jį aprūpinti seksu, kurio nereiktų netgi planuoti? 

Garpas, atsakydamas jai, išvis nieko nepakoregavo, tik pareiš- 
kė esąs pernelyg užsiėmęs rašymu,-kad gaištų jai aiškindamas: 
tegul ji paskaito, ką jis dabar rašo, ir įsitikins jo rimtumu. 

„Aš neabejoju visišku tavo rimtumu, — rašė ji jam. — Tačiau 
šiuo metu ir taip turiu skaityti daugiau, negu man reikėtų žinoti". 

Ji neprasitarė, kad turi omenyje Dženės knygą „Seksualiai įtar- 
tina" — net 1158 puslapių mašinraštį. Nors vėliau ji sutiks su 
Garpu, kad tai nėra literatūros brangakmenis, vis dėlto turės pri- 
pažinti, kad tai labai įdomi istorija. 

Kol Garpas dėliojo paskutiniuosius savo daug trumpesnio kū- 
rinio taškus, Dženė Fylds mąstė apie tolesnius žingsnius. Nenustyg- 
dama vietoje, ji nusipirko dideliame spaudos kioske amerikietišką 
žurnalą, kuriame perskaitė, kad vienas drąsus gerai Žinomos Niu- 
jorko leidyklos leidėjas ką tik atmetė rankraštį, kurį jam įteikė 
buvęs vyriausybės narys, nuteistas už valdiškų pinigų pasisavinimą. 
Toji knyga esanti vos tepridengta „literatūrinė fikcija", pasakojanti 
apie paties autoriaus nusikalstamus, savanaudiškus, menkus politi- 
nius veiksmus. „Tai yra šlykšti knyga, — citavo leidėją Žurnalas. — 
Šis žmogus nesugeba rašyti. Ir kodėl apskritai jis turėtų kalti pini- 
gą iš savo slidaus gyvenimo?“ Knyga, žinoma, bus išleista kur nors 
kitur ir galiausiai atneš jos autoriui ir leidėjui krūvą pinigų. „Kar- 

tais jaučiu pareigą pasakyti „ne“, — toliau buvo cituojamas leidė- 
jas, — nors Žinau, kad Žmonės turi noro skaityti tokį šlamštą". Tas 
ėlamštas galų gale bus nagrinėjamas keliose rimtose recenzijose 
lyg būtų rimta knyga, tačiau leidėjas, pasakęs „ne“, padarė Dženei 
didžiulį įspūdį, todėl ji išsikirpo tą straipsnį iš žurnalo. Ji pabrėžė 
leidėjo pavardę — eilinę pavardę, beveik kaip kokio artisto ar 
kokio žvėries vardą iš vaikiškos knygos: Džonas Vulfas. Žurnale 
buvo Džono Volfo nuotrauka. Jis atrodė kaip žmogus, kuris rūpi- 
nasi savo išvaizda ir labai gerai rengiasi; jis atrodė kaip gausybė 
kitų Žmonių, dirbančių ir gyvenančių Niujorke, kur sėkmingas dar- 
bas ir sveikas protas skatina rūpintis savimi ir kuo geriau rengtis, 
tačiau Dženei Fylds jis atrodė kaip angelas. Ji buvo įsitikinusi, kad 
jis bus jos leidėjas! Ji nebuvo nuteista, kadangi jos gyvenimas ne- 
buvo „slidus“, todėl Džonas Vulfas patikės, kad ji nusipelnė už 
tokį gyvenimą užsidirbti pinigų. 

Garpo ambicijos dėl „Grilparcerio pensiono" buvo kitokios. 
Jis niekuomet neatneš jam daug pinigų, bet pirmąjį kartą jis bus iš- 
spausdintas „rimtame“ žurnale, kur jo beveik niekas nepastebės. 
Po daugelio metų, kai Garpas bus jau šiek tiek pagarsėjęs, jo apsa- 
kymas bus išspausdintas su didesniu dėmesiu, ir apie jį bus parašy- 
ta keletas palankių recenzijų, tačiau, Garpui gyvam esant, 
„Grilparcerio pensionas" neatneš jam tiek pinigų, kad galėtų nusi- 
pirkti gerą automobilį. Šiaip ar taip, Garpas tikėjosi už savo „Gril- 
parcerio pensioną“ kai ko daugiau negu pinigų ar transporto 
priemonės. Paprasčiausiai jis tikėjosi, kad Helena Holm sutiks su 
juo gyventi — netgi už jo ištekėti. 

Baigęs „Grilparcerio pensioną", jis pareiškė motinai, jog nori 
vykti namo ir pasimatyti su Helena. Jis pasiųsiąs jai savo apsakymo 
kopiją, kad ji galėtų perskaityti iki to laiko, kol jis parkeliaus į 
Jungtines Amerikos Valstijas. Vargšė Helena, galvojo Dženė, nes 
žinojo, kad Helena turi labai daug skaitymo. Dženė nerimavo dar 
ir dėl to, kad Garpas pavadino Styringą „namais“. Bet ji turėjo 
savo priežasčių norėti pasimatyti su Helena, o Erniui Holmui irgi 
tikriausiai nebus nemalonu keletą dienų su jais pabendrauti. Be to, 
jeigu Garpui ir Dženei prireiktų vietos pailsėti ar savo planams ap- 
mąstyti, tam viusomet buvo Dogs Hed Harboras — jos tėvų rūmas. 

Garpas ir Dženė buvo taip savotiškai mąstantys Žmonės, kad 
juodu nė truputėlio nesuko sau galvos, kodėl išvyksta tiek mažai 


147 


tepamatę Europos. Dženė susipakavo savo medicinos sesers uni- 
formas. Beliko tik Šarlotės dovanos, kurių Garpas nebuvo pamir- 
šęs ir kurios buvo paliktos Tinai pasaugoti. o 

Tos dovanos skatino Garpo vaizduotę, kol jis rašė „Grilparce- 
rio pensioną", bet patyrimas jau buvo jį pamokęs, jog rašymo ir re- 
alaus gyvenimo reikalavimai ne visuomet yra vienodi. Kol rašė, jį 
palaikė vaizduotė, o dabar, kai neberašė, jis geidė Tinos. Nuėjo jos 
paieškoti Karntnerštrasėje, tačiau toji nuo majonezo stiklainio nu- 
kentėjusi kekšė, kuri mokėjo angliškai, jam paaiškino, kad Tina 
yra pasitraukusi iš pirmojo rajono. 

— Štai šitaip, — pasakė Vanga. — Pamiršk Tiną. 

Ir Garpas pajuto, kad gali ją pamiršti: geidulys, kaip tai vadino 
jo motina, šiuo požiūriu buvo apgaulingas. O, be to, jis suvokė, 
kad laikas sušvelnino neprielankumą majonezo stiklainio sužalotai 
Vangos lūpai; netikėtai ji jam pasirodė patraukli. Taigi jis turėjo ją 
porą kartų. Bet iš savo patyrimo jis jau žinojo, kad rašytojui, kuris 
yra ką tik užbaigęs ką nors rašyti, beveik viskas atrodo paprasčiau. 

Garpas ir Dženė praleido Vienoje penkiolika mėnesių. Buvo 
rugsėjis. Garpui ir Helenai buvo tik po devyniolika, be to, netru- 
kus Helena turėjo grįžti atgal į koledžą. Iš Vienos juodu nuskrido 
lėktuvu į Frankfurtą. Sustiprėjęs dirglumas, kurį Garpas jautė 
kūne (Vangos nuopelnas), greitai praėjo. Kai jis galvojo apie Šar- 
lotę, įsivaizdavo, kad ji turėtų būti laiminga. Ką ir bekalbėti — jai 
niekuomet nereikėjo palikti pirmojo rajono. 

Iš Frankfurto jie nuskrido į Londoną. Garpas iš naujo perskai- 
tė „Grilparcerio pensioną" ir tikėjosi, kad Helena jo neatmes. Ke- 
lyje nuo Londono iki Niujorko Dženė skaitė savo sūnaus 
apsakymą. Palyginti su tuo, kam ji pati paskyrė daugiau kaip metus 
triūso, Garpo apsakymas jai pasirodė šiek tiek nerealistiškas. Bet ji 
niekuomet neturėjo tvirtos nuomonės apie literatūrą, todėl tik nu- 
sistebėjo sūnaus vaizduote. Vėliau jis pasakys, kad „Grilparcerio 
pensionas" buvo tokios rūšies apsakymas, kokį, jos nuomone, gali 
parašyti berniukas, neturintis tikros šeimos. 

Galbūt. Helena vėliau pasakys, kad „Grilparcerio pensiono" 
pabaigoje jau šmėsčioja tai, iš ko galima nutuokti, koks bus pasau- 
lis pagal Garpą. 

Grilparcerio pensionas 
(Pabaiga) 
"Jj 


Valgykloje per pusryčius susidūrėrmne akis į akį su Her Teobaldu ir su 
visu tų kitų svečių žvėrynu, sugadinusiu mums vakarą. Žinojau, kad 
tėvas ketina (kaip niekad iki tol) atsiskleisti kaip Turizmo biuro agentas. 

— Žmonės, vaikščiojantys rankomis, — pasakė tėvas. 

— Žmonės, žiūrinėjantys į WC pro durų apačią, — pasakė senelė. 

— Štai šitas, — pasakiau aš ir parodžiau į smulkų paniurusį vai- 
kiną, už stalo kampo laukiantį pusryčių drauge su savo kohorta — 
sapnų pasakotoju ir dainininku vengru. 

— Jis šitaip užsidirba pragyvenimui, — paaiškino mums Her Te- 
obaldas, ir rankomis vaikščiojantis vyriškis, tarytum patvirtindamas, 
kad taip yra iš tikrųjų, atsistojo ant rankų. 

— Tegul jis liaujasi, — tarė tėvas. — Mes žinome, kad jis tai su- 
geba. 

— Oar jums žinoma, kad kitaip jis nesugeba? — staiga paklau- 
sė sapnų pasakotojas. — Ar jums žinoma, kad jo kojos niekam tiku- 
sios? Jis neturi blauzdikaulių. Tai yra nuostabu, kad jis gali vaikščioti 
rankomis! Jei ne tai, jis išvis nevaikščiotų. — Anas vyriškis linktelėjo 
galva, nors tai buvo aiškiai sunku padaryti stovint ant rankų. 

— Prašom atsisėst, — pasakė motina. 

— Na, dėl luošumo viskas aišku, — narsiai pasakė senelė. — 
Bet jūs esate piktas žmogus, — pareiškė ji sapnų pasakotojui. — Zi- 
note tokius dalykus, kokių neturite teisės žinoti. Jis žinojo mano 
sapną, — pasakė ji Her Teobaldui, lyg pranešdama jam apie vagystę 
jos kambaryje. 

— Žinau, jis tikrai yra mažumėlę piktas, — sutiko Teobaldas. — 
Bet ne visuomet! Be to, jo elgsena darosi kaskart geresnė. O dėl to, ką 
žino, jis juk nieko dėtas. 

— Aš tik pamėginau padėti jums pasitaisyti — pasakė senelei 
sapnų pasakotojas. — Manau, kad nuo to jums bus geriau. Galų 
gale jūsų vyras yra miręs jau gana seniai, todėl metas jums liautis 
taip graužtis dėl to sapno. Jūs nesate vienintelis asmuo, sapnavęs tokį 
sapną. 

— Gana, — pasakė senelė. 

— Gerai, bet jūs privalote tą žinoti, — pasakė sapnų pasakotojas. 

— Ne, prašom baigti, — pasakė jiems Her Teobaldas. 

— Aš esu iš Turizmo biuro, — pranešė tėvas, tikriausiai todėl, 
kad nesugalvojo ką kita pasakyti. 

— Kad jį kur galas! — ištarė Her Teobaldas. 

— Teobaldas čia nekaltas, — tarė dainininkas. — Čia mūsų 
kaltė. Jis yra šaunuolis, kad mus pakenčia, nors dėl to smunka jo re- 
putacija. 

— Jie yra vedę mano seserį, — paaiškino mums Teobaldas. — 
Jie yra, matote, mano šeima. Tad ką man daryti? 

— Jie yra vedę jūsų seserį? — paklausė motina. 

— Taip, pirmiausia ji ištekėjo už manęs, — pasakė sapnų pasa- 
kotojas. 

— O paskui išgirdo, kaip aš dainuoju, — pasakė dainininkas. 

— Ji niekuomet nebuvo ištekėjusi už ko nors kito, — pasakė Te- 
obaldas, ir jie visi su užuojauta pažvelgė į vyriškį, kuris galėjo vaikš- 
čioti tik rankomis. 

— Kažkada jie vaidindavo cirko vaidinimus, — pasakojo Teo- 
baldas, — bet per politiką prisidarė bėdų. 

— Buvome patys geriausi Vengrijoje, — pasakė dainininkas. 

— Galbūt esate girdėję apie Šelnoko cirką? 

— Ne, ko gero, ne, — rimtai atsakė tėvas. 

— Mes vaidinome Miškolce, Segede ir Debrecene, — pasakė 
sapnų pasakotojas. 

— Porą kartų Segede, — jį papildė dainininkas. 

— Būtume vaidinę Budapešte, jeigu nebūtų buvę rusų, — pasakė 
rankomis vaikščiojantis vyriškis. 

— Taigi, tai per rusus jis neteko blauzdikaulių! — pasakė sapnų 
pasakotojas. 

— Kalbėk tiesą, — pasakė jam dainininkas. — Jis jau gimė be 
blauzdikaulių. Bet tas tiesa, kad mes negalėjome ištverti su rusais. 

— Jie bandė uždaryti mešką į narvą, — pasakė sapnų aiškintojas. 

— Kalbėk tiesą, — liepė jam Teobaldas. 

— Mes iš jų išvadavome seserį, — paaiškino rankomis vaikščio- 
Jantis žmogus. 

— Todėl aš, žinoma, privalau juos priimti, — pasakė Her Teo- 
baldas. — O jie dirba kiek įstengdami. Tačiau kam įdomūs jų vaidi- 
nimai šioje šalyje? Tai yra vengrų menas. Čia nėra vaidinimų su 
meška, kuri važinėja vienračiu, tradicijų, — aiškino mums Teobal- 
das. — Ir tie prakeikti sapnai mums, vieniečiams, nieko nereiškia. 

— Kalbėk tiesą, — pasakė sapnų pasakotojas. — Taip yra todėl, 
kad pasakojau netinkamus sapnus. Dirbome Karninerštrasės nakti- 
niame klube, bet mus iš ten išgujo. 

— Tau nereikėjo pasakoti to sapno, — svariai pasakė dainininkas. 

— Bet tai buvo ir tavo žmonos iniciatyva! — pasakė sapnų pasa- 
kotojas. 

— Tuomet ji buvo tavo žmona, — atsakė dainininkas. 

— Užteks apie tai, — paprašė Teobaldas. 

— Mes vaidiname per vakarus, skirtus negaluojantiems vaiki- 
nams, — pasakė sapnų pasakotojas. — Ir kai kuriose valstybinėse li- 
goninėse — ypač per Kalėdas. 

— Turėtumėte daugiau rodytis su meška, — patarė jiems Her 
Teobaldas. 

— Pasikalbėk apie tai su savo seserimi, — pasakė jam daininin- 
kas. — Ta meška yra jos, ji ją dresiravo, ji leido meškai pasidaryti 
tingiai, apsileidusiai ir pilnai blogų įpročių. 

— Ji vienintelė nesišaipo iš manęs, — tarė žmogus, galintis 
vaikščioti vien rankomis. 

— Norėčiau niekad daugiau apie tai nežinoti, — pasakė sene- 
lė. — Man tai yra per daug baisu. 

— Brangioji ponia, — pasakė Her Teobaldas, — mes tik norėjo- 
me jums parodyti, kad neturime blogų ketinimų. Gyvename sunkiais 
laikais. Man reikalinga B klasė, kad daugiau pritraukčiau turistų, 0 
sąžinė man neleidžia išvaryti Šelnoko cirką. 

— Sąžinė! Neieškok kvailių! — pasakė sapnų pasakotojas. — 
Jis savo sesers bijo. Jis net nesapnuoja mus išvaryti. 

— Jeigu jis sapnuotų, tu žinotum apie tai! — sušuko rankomis 
vaikščiojantis žmogus. 

— Aš bijausi tos meškos, — pasakė Her Teobaldas. — Ji daro 
viską, ką sesuo jai liepia. 

— Sakyk „jos", o ne „tos meškos", — tarė rankomis vaikščiojan- 
tis žmogus. — Tai yra puiki meška, ji nėra niekam pakenkusi. Tu 
labai gerai žinai, kad ji neturi nagų ir labai nedaug teturi dantų. 

— Ir baisiausiai vargsta, kai reikia ėsti, — pripažino Her Teobal- 
das. — Ji yra visiškai nusenusi ir nevalyva. 

Mačiau per tėvo petį jį užsirašant bloknote: „Nukriošusi meška ir 
darbo neturintis cirkas. Šeima orientuojasi į seserį". 

Tuo momentu šaligatvyje pamatėme ją, vediną meška. Buvo 

ankstyvas rytas, todėl gatvė buvo apytuštė. Kaip reikalavo taisyklės, ji, 
žinoma, laikė mešką už pasaitėlio, bet tai darė tik dėl akių. Moteris 
su ryškiai raudonu turbanu tai užlipdavo ant šaligatvio, tai nužengda- 
vo nuo jo, eidama paskui mešką, tingiai minančią savo vienračio pe- 
dalus. Gyvulys lengvai važinėjo po parkingą nuo vieno jo skaitiklio 
prie kito, kartais darydama posūkį atsispirdavo į juos letena. 

Buvo galima pasakyti, kad ji yra labai gabi, vienratininkė, bet 
taip pat buvo galima pasakyti, kad vienratis — jos kelio galas. Buvo 
matyti, kad meška jaučia, jog nepadarys jokios pažangos. 

— Ji turi jau pasišalinti su meška iš gatvės, — nervinosi Her Te- 
obaldas. — Gretimos konditerijos parduotuvės žmonės man skundė- 
si, — pasakė jis mums. — Jie sakė, kad meška atbaidanti pirkėjus. 

— Meška privilioja pirkėjų! — paprieštaravo rankomis vaikščio- 
jantis žmogus. 

— Vienus ji privilioja, kitus atbaido, — pasakė sapnų pasakoto- 
Jas. Jis staiga paniuro, tarsi jį būtų prislėgusios jo paties gelmės. 

Mūsų dėmesį buvo taip patraukęs Selnoko cirkininkų maivyma- 
sis, kad visiškai išleidome iš akių senąją Johaną. Kai motina paste- 
bėjo, kad Johana tyliai ašaroja, liepė man atvaryti automobilį. 

— To jai buvo per daug, — pašnibždom pasakė tėvas Teobaldui. 
Šelnoko cirkininkai atrodė susigėdę. 

Kai išėjau į lauką, prie manęs šaligatviu privažiavo savo vienra- 
čiu meška ir padavė man raktus. Automobilis buvo pastatytas prie 
šaligatvio. 

— Ne kiekvienam patinka, kai raktai šitaip paduodami, — pa- 
sakė seseriai Her Teobaldas. 

— O aš manau, kad jam tai patinka, — atsakė ji ir pašiaušė 
man plaukus. Ji buvo patraukli kaip barmenė, apie kurias sakoma, 
kad jos būna patrauklesnės naktį. Dienos šviesoje buvo matyti, kad ji 
yra vyresnė už savo brolį ir už savo vyrus. Laikui bėgant, man atrodė, 
ji nustos jiems buvusi mylimąja ir seserimi ir taps visiems motina. 
Meškai ji jau dabar buvo motina. 

— Atvažiuok čia, — liepė ji meškai. Ši abejingai atvažiavo savo 
vienračiu į nurodytą vietą ir įsikibo į parkingo skaitiklį. Ji lyžtelėjo 
skaitiklio stikliuką. Moteris timptelėjo saitą. Meška pažvelgė į ją. 
Moteris vėl timptelėjo. Meška užsigavusi ėmė minti pedalus, iš pra- 
džių važiuodama į vieną, paskui į kitą pusę. Ji atrodė lyg pagyvėjusi, 
kai pamatė, kad turi žiūrovų. Pradėjo vaidinti. 

— Tik nieko nebandyk daryti, — pasakė jai sesuo, tačiau meška 
mynė vis sparčiau ir sparčiau, važinėjo pirmyn ir atgal, darė staigius 
posūkius ir vingiavo tarp parkingo skaitiklių. Seseriai teko paleisti iš 
rankų saitą. — Duna, sustok! — sušuko ji, tačiau meška visiškai jos 
nebeklausė. Ji leido ratui per arti privažiuoti prie šaligatvio, todėl 
vienratis smarkiai atsitrenkė į ten stovinčio automobilio sparną. 
Meška su savo vienračiu pargriuvo šalia jo ant šaligatvio. Galimas 
dalykas, kad ji neužsigavo, tačiau atrodė labai sutrikusi, nors niekas 
nesijuokė. — Ech, Duna, — priekaištingai pasakė jai sesuo, bet priė- 
jo ir pritūpė šalia jos prie šaligatvio. — Duna, Duna, — švelniai barė 
ją. Meška pakratė didžiulę savo galvą, ji nenorėjo žiūrėti į seserį. Per 
jos šerius iš nasrų nutįso seilė, kurią sesuo nušluostė ranka. Meška 
atstūmė jos ranką letena. 

— Prašom lankyti! — liūdnai šūktelėjo Her Teobaldas, kai mes 
susėdome į automobilį. 

Motina sėdėjo užmerktomis akimis ir pirštais masažavo sau 
smilkinius, atrodė, kad ji negirdi, apie ką mes kalbamės. Buvo sakiu- 
si, kad tai yra vienintelis būdas jai apsiginti keliaujant su tokia vai- 
dinga šeima. 

Aš nebeturėjau noro duoti įprastinės ataskaitos apie automobilį. 
Bet mačiau, kad tėvas mėgina palaikyti tvarką ir rimtį: laikė ant kelių 
atsivertęs didžiulį savo bloknotą, tarsi mes būtume ką tik atlikę visiš- 
kai normalų patikrinimą. 

— Ką mums sako skaitiklis? — paklausė jis. 

— Kažkas pravažinėjo trisdešimt penkis kilometrus, — pasakiau 
jam. 

— Tai tos baisios meškos darbas, — tarė senelė. — Ant užpaka- 
linės sėdynės yra to gyvulio šerių, be to, užuodžiu jos dvoką. 

— Aš nieko neužuodžiu, — pasakė tėvas. 

— Ir tos čigonės su turbanu kvepalus, — pasakė senelė. — Visa 
tai tvyro automobilio palubėje. — Mudu su tėvu truktelėjome nosimi. 
Motina vis dar masažavo sau smilkinius. 

Ant grindų šalia stabdžio ir sankabos pedalų pastebėjau kelis ža- 
lius kaip mėta dantų krapštukus, kokius mėgo laikyti burnos kampu- 
tyje — tarsi randą — vengras dainininkas. Net neužsiminiau apie 
Juos. Man pakako įsivaizduoti juos visus, važinėjančius po miestą 
mūsų automobiliu. Už vairo — dainininką, šalia jo — rankomis 
vaikščiojantį vyriškį, kuris moja pro langą iškištomis kojomis. O 

gale — tarp sapnų pasakotojo ir buvusios jo žmonos — senąją 
mešką, besitrinančią didžiule savo galva į stogo apmušalą, dabar su- 
sidėjusią stambias savo letenas ant stambių savo kelių ir suglebusią 
kaip nepiktybiškas girtuoklis. 

— Vargšai žmonės, — tarė motina, vis dar užsimerkusi. 

— Melagiai ir nusikaltėliai, — pareiškė senelė. — Mistikai, pa- 
bėgėliai ir nukaršę Žvėrys. 

— Jie labai stengėsi, — pasakė tėvas, — tik nieko jiems iš to ne- 
išeis. 

— Gerai praleidau laiką, — pasakė Robas. 

— Sunku išsikapstyti iš C klasės, — pastebėjau aš. 

— Jie nusmuko žemiau Z, — pasakė senoji Johana. — Iškrito iš 
žmonių abėcėlės. 

— Manau, kad reikia surašyti apie visa tai laišką, — tarė motina. 

Tačiau tėvas pakėlė ranką, lyg norėdamas mus palaiminti, ir mes 
nutilome. Jis rašė į didžiulį savo bloknotą, todėl norėjo, kad jam ne- 
trukdytume. Jo veidas buvo griežtas. Žinojau, kad senelė pasitiki jo 
verdiktu. Motina žinojo, kad ginčytis nėra prasmės. Aš laviravau 
siauromis gatvelėmis. Nutariau per Špygelgasę išvažiuoti į Lobkovic- 
placą. Špygelgasė yra tokia ankšta, kad galima matyti savo automo- 
bilio atspindį parduotuvių, palei kurias važiuojate, languose, todėl 
mūsų važiavimas per Vieną man atrodė kaip vienų vaizdų klojimas 
ant kitų — tarsi kieno triukas, sukeliantis pasakiškos kelionės per žaisli- 
nį miestą įspūdį. Kai senelė užmigo automobilyje, motina pasakė: 

— Nemanau, kad šiuo atveju vienos ar kitos klasės pakeitimas 
labai daug reikštų. 

— Ne, — atsakė jai tėvas. — Išvis nieko nereikštų. — Ir jis buvo 
teisus. Turės praeiti daug laiko, kol aš vėl pamatysiu Grilparcerio 
pensioną. 


Kai senelė mirė — staiga ir miegodama — motina pareiškė, kad 
Ji pavargo nuo tų kelionių. Tačiau tikroji priežastis buvo ta, kad ją 
ėmė kamuoti senelės sapnuotas sapnas. 

— Žirgai yra tokie liesi, — kartą ji pasakė man. — Tai yra, aš vi- 
suomet žinojau, kad jie bus liesi, tik nemaniau, kad taip labai. O rite- 
riai... aš žinojau, kad jie bus vargani, — sakė ji, — bet tik ne tokie 
suvargę. 

Tėvas atsisakė darbo Turizmo biure ir perėjo dirbti į vietinę sek- 

lių agentūrą, teikiančią paslaugas viešbučiams ir parduotuvėms. Tuo 
darbu jis buvo patenkintas, nors atsisakydavo dirbti per Kalėdas — 
atseit, kaip jis sakė, tuo metu kai kuriems žmonėms reikia leisti tru- 
putį pavagiliauti. Mano tėvai, kaip man atrodė, sendami darėsi atlai- 
desni, ir tikrai jaučiau, kad į savo gyvenimo pabaigą jie buvo dorai 
laimingi. Žinojau, kad senelės sapno jėgą buvo prislopinęs realusis 
pasaulis, ypač tai, kas nutiko Robui. Jis mokėsi privačioje mokykloje 
ir buvo ten labai mėgiamas, tačiau jis žuvo nuo namų gamybos bom- 
bos pirmaisiais savo mokymosi universitete metais. Jis netgi nebuvo 
„politinis“. Paskutiniame savo laiške tėvams jis rašė: „Studentų radi- 
kaliųjų grupuočių nesavikritiškumas yra gerokai perdėtas. O maistas 
yra šlykštus". Po to Robas nuėjo į istorijos paskaitą, ir jo auditorija 
išlėkė į orą. 

Kai mano tėvai mirė, mečiau rūkyti ir vėl ėmiau keliauti. Savo 
antrąją žmoną atsivežiau į Grilparcerio pensioną. Su pirmąja žmona 
neprivažiavau iki Vienos. 

Grilparceris neilgai teišlaikė tėvo jam paskirtą B klasę, 0 tuo 
metu, kai į jį sugrįžau, jis jau buvo praradęs bet kokią klasę. Pensio- 
ną valdė Her Teobaldo sesuo. Ji jau neturėjo palaidos moters pa- 
trauklumo, jį buvo pakeitęs kai kurioms tetulėms būdingas cinizmas, 
nieko bendra neturintis su seksu. Ji buvo pasidariusi beformė, o jos 
plaukai buvo nudažyti bronzos spalva, todėl galva priminė varinę pa- 
galvėlę, naudojamą puodams šveisti. Ji neprisiminė manęs, o mano 
klausimai sukėlė jai įtarimą. Kadangi pasirodžiau labai daug žinan- 
tis apie buvusius jos partnerius, ji tikriausiai pamanė, kad dirbu poli- 
cijoje. 

Dainininkas vengras kažkur išsidangino, savo balsu suviliojęs 
kitą moterį. Sapnų pasakotojas buvo paguldytas į ligoninę. Jo paties 
sapnai virto košmarais, todėl kiekvieną naktį baisingu staugimu jis 
pažadindavo visą pensioną. Jis buvo išgabentas iš to nusmukusio 
pensiono, pasakojo Her Teobaldo sesuo, beveik tuo pat metu, kai šis 
prarado B klasę. 

Her Teobaldas tuomet buvo jau miręs. Jis susmuko koridoriuje 
graibstydamasis už širdies, kai kartą naktį surizikavo patikrinti 
kažką, ką jis palaikė plėšiku. Bet tai buvo tik Duna, nelaimingoji 
meška, aprengta sapnų pasakotojo dryžuotu kostiumu. Kodėl Teo- 
baldo sesuo šitaip aprengė mešką, man nebuvo paaiškinta, tik to su- 
krėtimo, išvydus besivažinėjantį žvėrį bepročio drabužiais, pakako 
Her Teobaldui mirti iš išgąsčio. 

Žmogų, kuris vaikščiojo vien rankomis, irgi ištiko sunki nelaimė. 
Jo laikrodžio apyrankė užsikabino už eskalatoriaus danties, todėl jis 
nebegalėjo nuo jo nušokti. Jo kaklaryšį, kurį jis retai užsirišdavo — 
mat vaikščiojant rankomis jis vilkdavosi žeme — eskalatoriaus gale 
pastvėrė laiptai, ir vyriškis buvo juo pasmaugtas. Už jo susikimšo eilė 
žmonių, trypčiojančių vietoje — žengia žingsnį atgal, leidžia eskalato- 
riui panešti juos pirmyn ir vėl žengia žingsnį atgal. Tai tęsėsi tol, kol 
galų gale kažkas išdrįso jį perlipti. Pasaulyje yra daugybė mechaniz- 
mų ne specialiai žiaurių, tik skirtų ne tiems žmonėms, kurie vaikščio- 
ja rankomis. 

Po viso to, pasakė man Teobaldo sesuo, Grilparcerio pensionas 
perėjo iš C klasės į daug blogesnę. Ją pačią vis labiau slėgė administ- 
ravimo pareigos, ji mažiau beturėjo laiko Dunai, todėl meška spar- 
čiai karšo, o jos įpročiai darėsi netinkami. Kartą ji įnirtingai nusivijo 
paštininką marmuriniais laiptais tokiu greičiu, kad šis nusivertė ir su- 
silaužė šonkaulį. Apie tą užpuolimą buvo pranešta, ir įsigaliojo senas 
miesto potvarkis, draudžiantis viešose vietose laikyti gyvulius palai- 
dus. Duna buvo uždaryta Grilparcerio pensione. 

Kurį laiką Teobaldo sesuo laikė mešką pensiono kieme pastaty- 
tame narve, tačiau ją ten erzino šunys ir vaikai, o iš kambarių, kurių 
langai buvo į kiemą, į jos narvą buvo mėtoma maisto (ir blogesnių 
daiktų). Duna pasidarė nebepanaši į mešką ir sukta — apsimetusi, 
kad miega, ji pastvėrusi suėdė daugiau kaip pusę kažkieno katės. Po 
to porą kartų ją bandė nunuodyti, todėl ji pradėjo bijoti bet ką ėsti 
toje pavojingoje aplinkoje. Nebebuvo kitos išeities, beliko dovanoti ją 
Šionbruno zoologijos sodui, tik abejota, ar ją tenai priims. Meška 
buvo bedantė ir ligota, galbūt sirgo užkrečiamąja liga, be to, ilgą laiką 
traktuota kaip žmogiška būtybė, ji buvo nepasirengusi švelnesnei gy- 
venimo zoologijos sode tvarkai. 

Grilparcerio pensiono kieme meška miegodavo atviroje patalpo- 
je, todėl paūmėjo jos reumatizmas, ir ji negrįžtamai prarado vieninte- 
lį savo sugebėjimą — važinėti vienračiu. Kai zoologijos sode pirmą 
kartą pamėgino važiuoti, ji pargriuvo. Kažkas nusijuokė. O kartą 
kam nors pasijuokus iš to, ką Duna darė, aiškino man Teobaldo 
sesuo, Duna jau niekuomet to nebedarys. Galiausiai Šionbrune ji 
virto savotišku pasigailėtinu padaru ir nugaišo ten nepagyvenusi nau- 
jojoje buveinėje nė poros mėnesių. Teobaldo sesers manymu, Duna 
mirė nuo pažeminimo. Didžiulę jos krūtinę išbėrė, todėl teko ją nu- 

skusti, o kaip pasakė vienas zoologijos sodo tarnautojas, mešką nu- 
skusti — tai ją mirtinai sutrikdyti. 

Aš apžiūrėjau tuščią narvą šaltame pensiono kieme. Paukščiai 
nepaliko nė vienos vaisių sėklos, bet narvo kampe stūksojo krūva 
meškos išmatų — be jokios gyvybės ir net kvapo, tarsi lavonai, ištikti 
Pompėjos žūties. Negalėjau nepagalvoti apie Robą: iš meškos buvo 
daugiau likę. 

Automobilyje mano nuotaika dar labiau sugedo: skaitiklyje ne- 
buvo priaugę nė vieno kilometro, niekas nebuvo slapta ja važinėjęs. 
Čia nebebuvo nieko, kas būtų sau leidęs šitaip pasielgti. 

— Kai jau būsime pakankamai toli nuo brangiojo tavo Grilpar- 
cerio pensiono, — pasakė antroji mano žmona, — norėčiau, kad 
man paaiškintum, kam atsivežei mane į tokią apleistą vietovę. 

— Tai ilga istorija, — pasakiau aš. 

Galvojau apie tai, jog man pasirodė keista, kad Teobaldo sesers 
ataskaitoje apie pasaulį nepastebėjau nei entuziazmo, nei kartėlio. Ji 
pasakojo savo istoriją nuobodžiaudama — kaip pasakotojas, susi- 
taikęs su nelaimingomis pabaigomis — lyg jos pačios ir jos partnerių 
gyvenimas niekuomet nėra buvęs jai egzotiškas, tarytum visą laiką jie 
tik absurdiškai ir beviltiškai siekė perklasifikavimo. 

Dar apie geidulį 


Taigi ji ištekėjo už jo. Padarė tai, ko jis prašė. Helena manė, 
kad jo apsakymas — kaip pradžiai — yra visai geras. Senajam Tin- 
čui jis irgi patiko. — Apsakymas yra prisodrintas beprotybės ir liū- 
desio atmosferos, — pasakė Garpui Tinčas. Jis patarė Garpui 
pasiųsti „Grilparcerio pensioną" jo mėgiamam žurnalui. Tris mė- 
nesius Garpas laukė, kol pagaliau sulaukė štai tokio atsakymo: 

Apsakymas yra tik vidutiniškai įdomus, nei savo kalba, nei 
forma jis nėra naujas. Šiaip ar taip, dėkojame, kad jį mums pa- 
rodėte. 

Garpas buvo priblokštas, atsakymą jis parodė Tinčui. Šis irgi 
atrodė suglumęs. 

— Spėju, kad juos domina naujoviškesnė literatūra, — pasakė 
Tinčas. Ė 

— O kas tai yra? — paklausė Garpas. 

— Tinčas prisipažino, kad iš tikrųjų jis to nežinąs. 

— Spėju, kad naujoviškai literatūrai svarbiausia yra kalba ir 
f-f-forma, — pasakė jis. — Nors nesuprantu, apie ką ji iš tikrųjų 
yra. Kartais ji būna apie save pačią, — paaiškino Tinčas. 

— Apie save pačią? — nustebo Garpas. 

— Tai yra literatūros apie literatūrą rūšis, — pasakė jam Tinčas. 

Garpas taip ir liko nesupratęs, bet jam svarbu buvo tai, kad ap- 
sakymas patiko Helenai. 

Beveik po penkiolikos metų, kai Garpas išleis jau trečiąjį savo 
romaną, tas pats Tinčo mėgiamo žurnalo leidėjas parašys jam laiš- 
ką. Tame laiške Garpas ir jo raštai bus labai išgirti ir jis bus prašo- 
mas pateikti tam Tinčo mėgiamam žurnalui ką nors nauja, ką 
galbūt turi parašęs. Tačiau T.S.Garpas turėjo gerą atmintį ir buvo 
kerštingas kaip barsukas. Jis susiieškojo tą seną atsakymą, kuriame 
jo „Grilparcerio pensionas" buvo pavadintas „tik vidutiniškai įdo- 

miu". Laiškas jau buvo sukietėjęs nuo kavos dėmių ir tiek lanksty- 
tas, kad per sulenkimus suplyšęs, bet Garpas pridėjo jį prie laiško 
"Tinčo mėgiamo žurnalo redaktoriui. Garpo laiškas buvo štai toks: 
Man jūsų žurnalas yra tik vidutiniškai įdomus, be to, ir dabar 
nei mano kalba, nei forma nėra nauja. Šiaip ar taip, dėkoju už 
pasiūlymą. 

Garpas turėjo kvailą savimeilę, kuri pasireikšdavo tuo, kad jis 
nepamiršdavo įžeidimų ir neigiamų atsiliepimų apie jo kūrybą. 
Helenos laimei, ji pati buvo didelė savimyla, nes jeigu ji nebūtų 
savęs labai vertinusi, galiausiai būtų ėmusi jo nekęsti. O kadangi 
buvo būten taip, juodu gerai sugyveno. Daug yra porų, kurios be- 
gyvendamos drauge atranda, kad vienas kito nemyli, kai kurios 
poros to niekad nesuvokia. Kai kurie susituokia vienas kito nemy- 
lėdami, bet apie tai sužino kebliausiais savo gyvenimo momentais. 
Garpas ir Helena menkai tepažinojo vienas kitą, tačiau abu jie tu- 
rėjo nuojautą ir savotišku atkakliu, apgalvotu būdu, praėjus kiek 
laiko po vedybų, pamilo vienas kitą. 

Galbūt todėl, kad buvo labai užsiėmę kiekvienas sava karjera, 
juodu per daug kruopščiai netyrinėjo savo tarpusavio santykių. 
Helena užbaigs universitetą per porą metų, anglų literatūros dak- 
taro laipsnį gaus būdama tik dvidešimt trejų metų, 0 pirmąjį 
darbą — kai jai bus tik dvidešimt ketveri. Garpui prireiks penkerių 
metų, kol parašys pirmąjį savo romaną, bet tai bus geras romanas 
ir pelnys jam , kaip jaunam rašytojui, gana neprastą reputaciją — 
nors daug pinigų už jį negaus. Bet tuomet Helena uždirbs jiems 
abiem. Visą tą laiką, kol Helena mokėsi, o Garpas rašė, juos išlai- 
kė Dženė. 

Dženės knyga labiau nustebino Heleną, kai ji skaitė ją pirmą 
kartą, negu Garpą, kuris vis dėlto gyveno kartu su savo motina, 
todėl jos ekstravagantiškumas jam nebuvo netikėtas — jis Garpui 
buvo įprastas. Tik Garpas nesitikėjo, kad taps žinomu asmeniu bū- 
tent šitaip — kaip kažkieno knygos pagrindinis veikėjas — kol dar 
pats nebus parašęs knygos. 

Leidėjas Džonas Vulfas niekuomet nepamirš to rytmečio, kai 
pirmą kartą susidūrė savo leidykloje su Džene Fylds. 

— Pas jus atėjo medicinos sesuo, — pranešė jam sekretorė, 
vartydama akis, tarsi tai galėtų būti ieškinys jos viršininkui dėl tė- 

vystės. Nei Džonas Vulfas, nei jo sekretorė negalėjo Žinoti, kad 
Dženės lagaminėlis yra toks sunkus: jame buvo 1158 puslapių ma- 
šinraštis. 

— Čia yra apie mane, — pasakė ji Džonui Vulfui, atidarydama 
lasgaminėlį ir kraudama jam ant stalo milžinišką savo mašinraš- 
tį. — Kada jūs galėsite jį perskaityti? — Džonui Vulfui pasirodė, 
kad toji moteris ketina lukterėti čia pat leidykloje, kol jis tai per- 
skaitys. Jis užmetė akį į pirmąjį sakinį („Šitame ištvirkusiame pa- 
saulyje...") ir pagalvojo: po galais, kaip man jo atsikratyti? 

Vėliau jį, aišku, apėmė panika, kai nebegalėjo rasti jos telefo- 
no numerio, norėdamas jai pasakyti: „Taip!“ — Žinoma, jie išleisią 
tai! Iš kur jis galėjo žinoti, kad Dženė Fylds tuo metu viešėjo pas 
Ernį Holmą Styringe, kur jie kas vakarą iki išnaktų šnekučiuoda- 
vosi (apie rūpesčius tėvų, sužinojusių, kad jų devyniolikmečiai vai- 
kai ketina susituokti). 

— Kur juodu gali eiti kiekvieną vakarą? — klausė Dženė. — 
Negrįžta iki antros ar trečios, nors praeitą vakarą lijo. Visą naktį 
lijo, O juk jie neturi automobilio. 

Juodu eidavo į imtynių salę. Helena, aišku, turėjo jos durų 
raktą. O imtynių čiužiniai jiems buvo tokie pat patogūs ir savi kaip 
bet kuri lova. Tik ši lova buvo nepalyginti didesnė. 

— Jie sako, kad nori vaikų, — nepatenkintas pasakė Ernis. — 
Helena turi baigti mokslus. 

— Garpas niekuomet nebaigs knygos, jei jie turės vaikų, — pa- 
sakė Dženė. Kita vertus, pagalvojo ji, juk. pati turėjo laukti aštuo- 
niolika metų, kol galėjo pradėti savo knygą. 

— Juodu abu yra darbštuoliai, — pasakė Ernis, ramindamas 
save ir Dženę. 

— Turės būti, — atsakė Dženė. 

— Nežinau, kodėl jiems neužtenka tik kartu pabūti, — kalbėjo 
Ernis. — O jau tuomet, jeigu sutars, tegul ir tuokiasi. Tuomet jau 
tegul ir kūdikį turi. 

— Aš tai išvis nežinau, kodėl kas nors nori su kuo nors kartu gy- 
venti, — pareiškė Dženė Fylds. Ernis atrodė mažumėlę užgautas. 

— Kaipgi taip — juk tau patinka, kad Garpas gyvena su tavi- 
mi, — priminė jis jai, — o man patinka, kad Helena gyvena su 
manim. Aš tikrai jos pasigendu, kai ji išvyksta į mokyklą. 

— Tai vis tas geidulys, — pasakė nieko gera nežadančiu balsu 

Dženė. — Jis yra stačiai apsėdęs pasaulį. 

Ernis pajuto nerimą dėl jos. Jis nežinojo, kad jau gana greitai 
ji pasidarys turtinga ir išgarsės. — Gal nori alaus? — pasiūlė jis 
Dženei. 

— Ne, ačiū, — atsakė ji. 

— Jie yra geri vaikai, — priminė jai Ernis. 

— Bet anksčiau ar vėliau visus juos apima geidulys, — paniu- 
rusi pareiškė Dženė Fylds. Ernis Holmas delikačiai nutylėjo ir, nu- 
ėjęs į virtuvę, atsidarė dar vieną dėžutę alaus. 

Garpą labiausiai trikdė tas „Seksualiai įtartinos" skyrius, ku- 
riame rašoma apie „geidulį“. Vienas dalykas yra būti garsiam dėl 
to, kad gimei iš nesantuokinio ryšio, ir visai kas kita — pagarsėti 
todėl, kad tavo meilės nuotykiai tapo visiems žinomi, ir tu tapai 
jaunuoliškų troškimų istorijos garsenybe. Helenos nuomone, tai 
buvo labai juokinga, nors ji prisipažino negalinti suprasti jo po- 
traukio prie kekšių. 

„Geriausi žmonės darosi į save nepanašūs, kai juos apima gei- 
dulys", — rašė Dženė Fylds. Šis sakinys ypač siutino Garpą. 

— Ką ji, po velnių, apie tai išmano, — rėkavo jis. — Juk ji nė 
karto nėra to patyrusi. Ji — pats didžiausias autoritetas! Tai tas 
pats, kas pasiklausius augalų kalbėti apie žinduolių motyvus! 

Tačiau recenzentai buvo palankesni Dženei. Rimtieji Žurnalai 
retkarčiais pabardavo ją, bet populiarioji spauda atsiliepdavo apie 
jos knygą dažniausiai šiltai: „Pirmoji tikrai feministinė autobiogra- 
fija, be išlygų išaukštinanti vienokią gyvenseną ir be išlygų sumen- 
kinanti kitokią", — kažkas parašė. „Ši drąsi knyga daro reikšmingą 
pareiškimą — kad moteris gali gyventi pilnutinį gyvenimą be jokių 
seksualinių ryšių", — parašė dar kažkas. 

— Šiais laikais, — perspėjo Dženę Džonas Vulfas, — vertina 
tik prabilusius tinkamu balsu ir tinkamu laiku, kitus atmeta kaip 
visiškai netinkamus. 

Dženė Fylds sutikta kaip tinkamas balsas, prabilęs tinkamu 
laiku, tačiau sėdėdama visų baltutėlaitė su medicinos sesers uni- 
forma restorane, į kurį Džonas Vulfas vesdavosi tik savo mylimus 
autorius, ji jautėsi nepatogiai dėl paties žodžio „feminizmas“. Ką 
tas Žodis reiškia, ji tiksliai nežinojo, bet jai jis asocijavosi su mo- 
ters higiena ir Valentino gydymu. Galų gale savo išsimokslinimu, 
formaliai žiūrint, ji buvo medicinos sesuo. Dženė baugščiai pasakė, 

kad ji tik teisingai, kaip pati manė, pasirinko savo gyvenseną, o ka- 
dangi ji vis dar nepasidarė populiari, tai pajuto poreikį šį tą pasa- 
kyti, kad ją apgintų. Išties likimo ironija! Visas būrys merginų iš 
Floridos valstijos universiteto, kuris yra Talahasyje, prisipažino, 
kad Dženės pasirinkimas yra kaip tik labai populiarus. Jos net su- 
kėlė visuomenėje tam tikrą diskusiją, sąmoningai tapdamos nėš- 
čiomis vieRišomis moterimis. Kurį laiką Niujorke tas savitai 
galvojančių moterų sindromas buvo vadinamas „fyldizmu“. Nors 
Garpas visuomet vadino tai „grilparcerizmu“. O pati Dženė tiktai 
manė, kad moterys, kaip ir vyrai, turi turėti bent jau galimybę pa- 
čios ir sąmoningai apsispręsti, kaip joms gyventi. Na, o jeigu jos 
dėl to feministės, tai ji mananti, kad irgi yra viena iš jų. 

Dženė Fylds labai patiko Džonui Vulfui, todėl jis darė visa, ką 
galėjo, kads ji išvengtų pavojaus neteisingai suprasti tiek savo kny- 
gos užsipuldinėjimus, tiek ir liaupses. Vis dėlto Dženė niekuomet 
iki galo nesuprato, kokia „politiška“ buvo ta jos knyga, nei to, kaip 
ta knyga gali būti panaudota. 

— Aš mokiausi, norėdama tapti medicinos seserimi, — vėliau 
ji sakė viename nuoširdžių savo interviu. — Medicinos sesers dar- 
bas buvo pirmasis, kurį aš pamėgau, ir pirmasis, kurį visuomet no- 
rėjau dirbti. Man visuomet atrodė, kad tam, kuris yra sveikas — O 
aš buvau sveika — yra labai praktiška padėti žmonėms, kurie netu- 
ri sveikatos arba neįstengia patys savimi pasirūpinti. Tad, manau, 
aišku, kad ir knygą aš norėjau parašyti ta dvasia. 

Garpo nuomone, jo motina niekuomet nenustojo buvusi me- 
dicinos seserimi. Ji globojo jį visą laiką, kol jis mokėsi Styringe. Ji 
buvo akušerė savo pačios keisto gyvenimo istorijoje. Pagaliau ji 
tapo savotiška aukle problemų turinčioms moterims. Ji pasidarė 
žinoma jėga, į kurią moterys kreipdavosi prašydamos patarimo. 
Toks nepaprastas „Seksualiai įtartinos“ pasisekimas atskleidė 
Dženei Fylds, kad gausybė moterų yra susidūrusios su gyvensenos 
pasirinkimo problema. Ir Dženės pavyzdys padrąsino tas moteris 
ryžtis nepopuliariems sprendimams. 

Ji galėjo imtis tvarkyti bet kurio laikraščio patarimų skiltį, bet 
Dženė Fylds dabar jau buvo užbaigusi rašymus — taip kaip anks- 
čiau ji buvo nusprendusi, kad jau baigė mokytis, taip kaip nuspren- 
dė, kad užteks jai Europos. Ir taip kaip niekuomet ji nebuvo 
atsisakiusi medicinos sesers darbo. Jos tėvas, avalynės karalius, 

mirė nuo infarkto netrukus po to, kai pasirodė „Seksualiai įtarti- 
na". Nors Dženės motina niekuomet nekaltino dėl tos tragedijos 
jos knygos, o pati Dženė irgi nesijautė kalta, vis dėlto ji žinojo, kad 
motina negali gyventi vienatvėje. Motina, ne taip kaip Dženė Fylds, 
buvo įpratusi gyventi drauge su kuo nors; ji buvo jau sena, ir Dženė 
įsivaizdavo ją klaidžiojančią po didžiulius Dogs Hed Harboro kamba- 
rius — be tikslo ir be nuovokos, nebeturinčią savo vyro. 

Dženė atvyko ja pasirūpinti, ir nuo tol čia prasidėjo jos, kaip 
paramos ieškančių moterų patarėjos, sugebančios daryti nekvailus 
sprendimus, veikla. 

— Netgi lemtingus sprendimus, — aimanavo Garpas, bet, šiaip 
ar taip, jis buvo laimingas ir prižiūrėtas. Neilgai trukus juodu su 
Helena susilaukė pirmojo vaiko. Garpas dažnai juokaudavo, kad 
būtent dėl Dunkano tokie trumpi yra pirmojo jo romano skyriai. 
Mat jis rašęs juos pertraukomis tarp maitinimų, pogulių ir vystyklų 
keitimų. „Tas romanas yra iš trumpų atkarpų, — pasakė jis vė- 
liau, — ir tai yra grynai Dunkano nuopelnas". Helena kasdien va- 
žiuodavo į mokyklą. Todėl ji sutiko turėti vaiką, jeigu Garpas 
sutiks jį auginti. Garpui labai patiko mintis sėdėti namie. Jis rašė 
ir augino Dunkaną. Jis virė, rašė ir rūpinosi Dunkanu. Kai Helena 
grįždavo namo, ji grįždavo pas protingą ir laimingą namų židinio 
saugotoją. Kol Garpo romanas judėjo pirmyn, jokie kiti darbai, 
tegul beprasmiškiausi, negalėjo jam sutrukdyti. Kuo beprasmiškes- 
ni jie buvo, tuo geriau. Kasdien porą valandų jis palikdavo Dunka- 
ną prižiūrėti moteriai iš apatinio aukšto, o pats eidavo į sporto 
salę. Po kurio laiko jis tapo mergaičių koledžo, kuriame dėstė He- 
lena, keistenybe — be galo bėgiodamas aplink ledo ritulio aikštelę 
arba po pusvalandį šokinėdamas per virvutę gimnastikos salės 
kampe. Garpas ilgėjosi imtynių ir priekaištavo Helenai — ji turė- 
jusi įsidarbinti ten, kur yra imtynininkų komanda. O Helena skun- 
dėsi, kad jos anglistikos skyrius yra per mažas, kad jos klasėje nėra 
mokinių vaikinų, tačiau jos darbas buvo geras, ir ji laikėsi jo lauk- 
dama, kol pasitaikys koks nors geresnis. 

Naujojoje Anglijoje bent jau viskas yra arti. Jiems tekdavo lan- 
kytis pas Dženę pakrantėje ir pas Ernį Styringe. Garpas pasiimda- 
vo į Styringo imtynių salę Dunkaną ir jį ten ritinėdavo kaip 
kamuolį. 

— Čia tavo tėtė buvo imtynininkas, — sakydavo jis vaikui. 

— Čia tavo tėtė viską darė, — sakė Dunkanui Helena, turėda- 
ma galvoje, žinoma, ir paties Dunkano pradėjimą, tą lietingą naktį, 
pirmąją praleistą drauge su Garpu, užsirakinus tuščioje Sybruko 
sporto salėje, ant šiltų tamsiai raudonų čiužinių, išklotų nuo sienos 
iki sienos. 

— Na, galiausiai gavai mane, — tuomet jam sušnibždėjo aša- 
rodama Helena, tačiau Garpas drybsojo aukštielninkas ant imty- 
nių čiužinių ir svarstė, kas ką iš tikrųjų gavo. 


Motinai mirus, Dženė ėmė dažniau lankytis pas Heleną ir 
Garpą, nors Garpas negalėjo pakęsti to, ką jis vadino savo motinos 
„palyda“. Dženė Fylds atvykdavo su būreliu didžiausių savo gerbė- 
jų arba atsitiktinių asmenų, laikiusių save dalimi to, ką būtų gali- 
ma pavadinti moterų sąjūdžiu, joms dažniausiai reikėdavo Dženės 
Fylds paramos arba patarimų. Dažnai Dženei pasitaikydavo ar pri- 
reikdavo pasirodyti tribūnoje su tyra balta savo uniforma, nors 
retai kada ji kalbėdavo daug ar labai ilgai. 

Kitiems pakalbėjus, būdavo pristatoma „Seksualiai įtartinos" 
autorė. Ją iš karto atpažindavo iš medicinos sesers uniformos. 
Dženei Fylds buvo jau penkiasdešimt metų, tačiau ji vis dar buvo 
sportiškos išvaizdos patraukli moteris, judri ir paprasta. Ji atsisto- 
davo ir pasakydavo: „Teisingai“. Arba — kitais atvejais: „Neteisin- 
gai". Ji buvo dariusi ryžtingų sprendimų savo pačios gyvenime, 
todėl ja buvo galima pasikliauti, tikėti, kad ji teisingai spręs mote- 
rų problemas. 

Viso šito aiškinimai sukeldavo Garpui pyktį ir nervinimąsi, 
kuris trukdavo keletą dienų. Kartą žurnalistė rengė su juo moterų 
Žurnalui interviu tema „Ką reiškia būtų garsiosios feministės sūnu- 
mi". Kai ji pamatė, kokią gyvenseną Garpas yra pasirinkęs, juokais 
pavadino jį „namų šeimininke". Garpas įtūžo: 

— Aš darau tai, ką noriu daryti, — pareiškė jis. — Ir prašom 
neišgalvoti tam jokių pavadinimų. Aš darau tik tai, ką noriu dary- 
ti — ir mano motina visuomet tik tai tedaro. Tik tai, ką ji nori da- 
ryti. 

Žurnalistė nepasidavė: ji pasakė, kad jis per daug tūžtąs. 
Aišku, pasakė ji, turi būti nelengva, kai pats esi nežinomas rašyto- 
jas, o tavo motinos knyga garsėja visame pasaulyje. Garpas jai at- 
sakė, kad skausmingiausia būti klaidingai suprastam ir kad jo 

nepiktina motinos knygos pasisekimas. Tik jis retkarčiais negalįs 
pakęsti naujųjų jos bendražygių. „Tų statisčių, kurios iš jos gyve- 
na“, — pasakė jis. 

Moterų žurnale išspausdintame straipsnyje buvo pabrėžta, kad 
Garpas irgi „gyvena iš" savo motinos gana prabangiai, todėl netu- 
rįs teisės būti priešiškas moterų sąjūdžiui. Štai tuomet jis pirmą 
kartą susidūrė su sąvoka „moterų sąjūdis". 

Praėjus kelioms dienoms, pas juos atsilankė Dženė. Kartu 
atėjo viena jos maištininkių, kaip Garpas jas vadino: didžiulė, ne- 
byli, niūri moteriškė atsliūgino į Garpo kambario tarpdurį ir nesu- 
tiko nusivilkti palto. Ji atsargiai žiūrėjo į mažąjį Dunkaną, tarsi su 
akivaizdžiu pasibjaurėjimu laukdama momento, kai vaikas gali ją 
palytėti. 

— Helena yra bibliotekoje, — paaiškino motinai Garpas, — o 
aš rengiuosi eiti su Dunkanu pasivaikščioti. Gal kartu eisime? — 
Dženė klausiamai pažvelgė į drauge su ja atėjusią dičkę. Ši gūžtelė- 
jo pečiais. Garpas manė, kad didžiausia jau išgarsėjusios motinos 
silpnybė yra ta, kad, jo žodžiais tariant, ji leidžiasi išnaudojama 
visų tų ištižėlių ir nevykėlių, kurios irgi norėtų būti parašiusios 
„Seksualiai įtartiną" ar panašų dalyką, turintį tokį pat pasisekimą. 

Garpas tyliai širdo, stovėdamas savo kambaryje ir jausdamas, 
kad bijo nebyliosios motinos bendrininkės, tokios didelės moteriš- 
kės, kad ji galėtų būti motinos asmens sargybiniu. O gal ji ir yra jos 
sargybinis, dingtelėjo jam. Garpo vaizduotėje iškilo nemalonus 
vaizdas — motina, lydima galingos lesbijietės, užkietėjusios Žudi- 
kės, kurios pareiga — saugoti Dženės baltąją uniformą nuo vyrų 
letenų. 

— Mama, gal kas nors ne taip su tos moters liežuviu? — pa- 
šnibždom paklausė jis motiną. Tos dičkės tylėjimas teikė jai prana- 
šumo, kuris Garpui atrodė užgaulus. Dunkanas bandė ją 
prakalbinti, bet moteris tylėjo ir tik spoksojo ramiu žvilgsniu į 
vaiką. Dženė paaiškino Garpui, kad ši moteris nekalba todėl, kad 
neturi liežuvio. Tiesiogine prasme neturi. 

— Jis yra nupjautas, — pasakė Dženė. 

— O, Viešpatie, — sušnibždėjo Garpas. — Kaip tai atsitiko? 

Dženė užvertė akis. Tą įprotį ji buvo perėmusi iš savo sūnaus. 

— Tikriausiai tu nieko neskaitai, — pasakė ji Garpui. — Tu 
niekuomet nekvaršinai sau galvos, kad sužinotum, kas dedasi pa- 

saulyje. — Tai, „kas dedasi" pasaulyje, Garpo manymu, niekuomet 
nebuvo taip svarbu, kaip tai, kas dėjosi jo paties vaizduotėje — ką 
jis kūrė. Vienas dalykų, kurie jį erzino (nuo to laiko, kai Dženę pasi- 
savino moterų sąjūdis), buvo tas, kad ji nuolat aptarinėjo aktualijas. 

— Ir tai, tavo nuomone, yra aktualija? — paklausė Garpas. — 
Tas garsusis atsitikimas su liežuviu, apie kurį aš privalėjau girdėti? 

— O Viešpatie, — nuvargusiu balsu pasakė Dženė. — Ne gar- 
susis atsitikimas. O visiškai savanoriškas poelgis. 

— Motin, argi kas nors pats savo noru nusipjauna liežuvį? 

— Būtent nusipjauna, — atsakė Dženė. 

— O Dieve, — ištarė Garpas. 

— Argi tu nesi girdėjęs apie Eleonorą Džeims? — paklausė 
Dženė. 

— Ne, — prisipažino Garpas. 

— Jau yra netgi susikūrusi tokių moterų draugija, — pranešė 
jam Dženė. — Dėl to, kas nutiko Eleonorai Džeims. 

— O kas jai nutiko? 

— Kai ji buvo tik vienuolikos metų, ją išprievartavo du vyriš- 
kiai, — pasakė Dženė. — Po to jie nupjovė jai liežuvį, kad ji nega- 
lėtų pasakyti, kas tokie tai padarė ir kaip jie atrodo. Jie buvo tokie 
bukagalviai, jog nesuvokė, kad vienuolikametės moka rašyti. Eleo- 
nora Džeims labai tiksliai juodu aprašė, ir jie buvo sučiupti, ištar- 
dyti ir nubausti. Kalėjime kažkas juos nužudė. 

— Tad štai kaip, — ištarė Garpas. — Vadinasi, ji yra Eleonora 
Džeims? — sušnibždėjo jis, su nauju susidomėjimu rodydamas į 
nebylią dičkę. Dženė vėl užvertė akis. 

— Ne, — pasakė ji. — Ji yra viena iš Eleonoros Džeims drau- 
gijos narių. Pati Eleonora dar tebėra vaikas. Ji yra liekna mažytė 
šviesiaplaukė. 

— Argi tu nori pasakyti, kad tos Eleonoros Džeims draugijos 
narės visą laiką nekalba? — paklausė Garpas. — Lyg nė viena jų 
neturėtų liežuvio? 

— Ne, aš noriu pasakyti, kad nė viena jų neturi liežuvio, — pa- 
aiškino Dženė. — Eleonoros Džeims draugijos narės nusipjovė lie- 
Žuvius, protestuodamos prieš tai, kas nutiko Eleonorai Džeims. 

— Na, žinai, — pasakė Garpas, vėl nepalankiai pažvelgdamas į 
dičkę. 

— Jos viena kitą vadina džeimsininkėmis, — paaiškino Dženė. 


167 


— Nieko daugiau, mama, aš nenoriu girdėti apie tas kiaulys- 
tes, — rutraukė :2 Garpas. 

— Taigi šita moieris yra viena džeimsininkių, — Tasaxė “am 
Dženė. — Zu« norėjai sužinoti. 

— Kiek dabar vra metų Eleonorai C-žeims? 

— Dvyiika, — aisakė Dženė. — "ai ivyko tik prieš metus. 

— O tos džeimsininkės, — pasidomėjo Garpas, — ar jos ren- 
gia savo susirinkimus, renka pirmininkes, iždininkes ir visa kita? 

— Žodėl tu jos nepaklausi? — pasakė Dženė, parodydama į 
nebylę prie durų. — Maniau, kad tu nenori nieko daugiau apie tai 
girdėti. 

— Kaip aš galiu jos paklausti, jeigu ji neturi liežuvio man atsa- 
xvti? — nusišiepė Garpas. 

— Ji rašo, — atsakė Dženė. — Visos džeimsininkės nešiojasi 
užrašų knygutes, į kurias rašo tai, ko nori ius paklausti. Ar tau Ži- 
noma, kas tai vra rašymas, ar ne? 

"zimei, namo parėjo Helena. 

Garpas vėliau susitiks ir su daugiau džeimsininkių. Nors tai, 
xas nutiko Eleonorai Džeims, jį giliai sukrėtė, vis dėlto jis jautė 
*ik pasibjaurėjimą toms rūškanoms jos mėgdžiotojoms, įpratu- 
sioms kaišioti visiems korteles. Jose būdavo daugmaž toks teks- 
tas: 


Sveiki, mano vardas Marta. Aš esu džeimsininkė. Ar jums ži- 
noma, kas tai yra — džeimsininkė? 

Jeigu klausiamasis to nežinojo, gaudavo kitą kortelę. 

Garpo akimis, džeimsininkės buvo tokios rūšies moterys, ku- 
rios žavėjosi jo motina ir stengėsi pasinaudoti ja, siekdamos apgal- 
votų savo tikslų. 

— Aš tau kai ką pasakysiu, mama, apie tas moteris, — kartą jis 
tarė Dženei. — Tikriausiai visos jos prieš tai yra buvusios prasto 
liežuvio. Tikriausiai ios niekuomet gyvenime nėra turėjusios nieko 
vertinga pasakyti, todėl jų liežuviai nebuvo joms tokia jau didelė 
auka. Ko gero, tai tik išgelbėjo jas nuo didelių bėdų. Ar tau aišku. 
ką aš turiu omenyje? 

— Tu esi nepakankamai gailestingas, — atsakė jam Dženė. 

— Man neapsakomai gaila Eleonoros Džeims, — tarė jai Gar- 
pas. 

— Šilos moterys turėjo pačios savaip kentėti, — pasatė jam 
Dženė. — Tadėi jos neri būti arčiau viena kitos. 

— Tr padidinti kančias? 

— Žzginimas yra visų moterų problema, — pasakė Dženė. 

Carpas labiausiai negalėjo pakęsti savo motinos kalboje to 
„visų“. Žis manė, kad tai vra tas atvejis, kai demokratija išplečiama 
ixi idiotiško kraštutinumo. 

— "Tai vra, mama, ir visų vyrų problema. Kai kitą kartą čia kas 
nors išžagins ką nors, manau, man teks nusipjauti savąjį „durtuvą“ 
ir nešiotis jį, pasikabinus po kaklu. Ar šitai irgi pelnys tavo pagarbą. 

— Mes kalbame apie nuoširdžius poelgius, — pasakė jam 
Dženė. 

— Mes kalbame anie bukaprotiškus poelgius, — atsakė Garpas. 

Vis dėlto iis visuomet prisimins savo pirmąją džeimsininkę, — 
dičkę, kuri atėjo į jo kambarį su jo motina; išeidama ji kyštelėjo 
Garpui raštelį, įspraudė jį į delną, lyg tai būtų arbatpinigiai. 

— Mama gavo naują asmens sargybinį, — šnibštelėjo jis Hele- 
nai, kai juodu jau mojavo atsisveikindami. Po to jis perskaitė to as- 
mens sargybinio raštelį: 


Tavo motina yra verta dviejų tokių kaip tu. 


Jis išties negalėjo skųstis savo motina: per pirmuosius penke- 
rius Garpo ir Helenos vedybinio gyvenimo metus jų sąskaitas mo- 
kėjo Dženė. 


Garpas juokaudavo todėl pavadinęs pirmąjį savo romaną 
„Delsimu“, kad jo rašymas taip ilgai trukęs, nors rašė jį be pertrau- 
kos ir uoliai. Garpas retai ką nors vilkindavo. 

Tas jo romanas buvo pavadintas „istoriniu“. Jo veiksmas vyks- 
ta Vienoje per karą, 1938—1945 metais, ir rusų okupacijos laiko- 
tarpiu. Pagrindinis veikėjas yra jaunas anarchistas, kuriam po 
anšliuso tenka tūnoti pasislėpus, laukiant, kada galės suduoti na- 
istams lemiamą smūgį. Jis laukia per ilgai. Iš esmės būtų buvę ge- 
"iau, jeigu jis būtų smogęs dar iki nacių įsiveržimo, tik jis negalėjo 
dėl nieko būti tikras, be to, buvo dar jaunas, kad suvoktų, kas iš 
tikrųjų dedasi. O čia dar jo motina, našlė, puoselėjanti asmeninio 
gyvenimo viltis, abejinga politikai, laikanti užgniaužusi mirusio 
Vyro santaupas. 

Karo metais jaunasis anarchistas dirba Šionbruno zoologijos 
sodo prižiūrėtoju. Kai Vienos gyventojams iškyla rimta bado grės- 
mė ir naktiniai plėšikavimai zoologijos sode pasidaro visuotiniu 
vogto maisto šaltiniu, anarchistas nusprendžia paleisti laisvėn dar 
likusius žvėris, kurie yra, žinoma, nekalti dėl to, kad pati jo tėvynė 
delsė, o paskui pakluso nacistinei Vokietijai. Tačiau tuo metu ir 
žvėrys badavo, todėl, jaunojo anarchisto paleisti, suėdė jį patį. „Tai 
buvo visiškai natūralu", — rašė Garpas. O žvėrys galutinai užplūs- 
ta Vieną visai prieš pat užeinant rusų kariuomenei. Tai irgi buvo 
„visiškai natūralu". 

Anarchisto motina ištveria karą ir gyvena rusų okupuotoje z0- 
noje (Garpas duoda jai tą patį butą Švindgasėje, kuriame jis su 
savo motina gyveno). Iš šlykščiosios našlės tolerantiškumo nieko 
nebelieka, kai ji dabar nuolat mato sovietų daromas žiaurybes, 
daugiausia Žžaginimus. Ji stebi, kaip į miestą sugrįžta saikingumas 
ir pasitenkinimas savimi, ir ji labai apgailestaudama prisimena 
savo pačios pasyvumą naciams įsigalint. Pagaliau 1956 metais rusai 
išsinešdina, ir Viena vėl atvirsta savimi. Tačiau moteris gedi sū- 
naus ir nukentėjusios savo šalies. Kiekvieną savaitgalį ji vaikštinė- 
ja po iš dalies jau atstatytą ir dar kartą atsigavusį Šionbruno 
zoologijos sodą, prisimena, kaip karo metais čia slapčiomis lanky- 
davo sūnų. Ir tik revoliucija Vengrijoje, kai Vieną užplūsta šimtai 
tūkstančių pabėgėlių, įkvepia senąją ponią paskutiniam jos poelgiui. 

Norėdama pažadinti savimi patenkintą miestą, kad jis nedyki- 
nėtų ir nedelstų laukdamas, kuo baigsis įvykiai, moteris pamėgina 
padaryti tai, ką padarė jos sūnus: ji išleidžia laisvėn Šionbruno zo- 
ologijos sodo žvėris. Bet dabar žvėrys yra gerai šeriami ir viskuo 
patenkinti. Tik nedaugelį jų jau pavyksta varu ak iš narvų, O 
tie, kurie išeina pasibastyti, vis tiek lieka uždaryti Sionbruno ta- 
kuose ir soduose; galiausiai jie sugrąžinami į narvus, niekam nenu- 
kentėjus. Tik nusenusią mešką kamuoja ūmaus viduriavimo 
priepuoliai. Senutė bando išlaisvinti žvėris, turėdama gerų ketini- 
mų, tačiau tas jos poelgis visiškai bereikšmis, ir ketinimai lieka ne- 
įgyvendinti. Senutė areštuojama, policijos gydytojas nustato, kad ji 
serga vėžiu ir jos atvejis — mirtinas. 

Galų gale — kokia likimo ironija! — šykščiai jos tausoti pini- 
gai kažkam praverčia. Ji miršta prabangoje — vienoje privačių 
Vienos ligoninių — Rudolfinerhause. Merdėdama sapnuoja, kad 

dalis žvėrių pabėga iš zoologijos sodo — tai yra jauna Himalajų 
juodųjų lokių pora. Senutė sapnuoja, kad jie išlieka ir taip gausiai 
dauginasi, kad duoda pradžią garsiai, naujai Žvėrių veislei Duno- 
jaus slėnyje. 

Bet tai dedasi tik jos vaizduotėje. Romanas baigiasi viduriuo- 
jančios meškos mirtimi Šionbruno zoologijos sode, kai senutė yra 
jau mirusi. „Tai tik tiek apie revoliuciją dabartiniais laikais", — 
parašė vienas recenzentas, kuris pavadino „Delsimą“ antimarksis- 
tiniu romanu. 

Romanas buvo pagirtas už autoriaus istorinių tyrimų nuodug- 
numą — už tai, kas Garpui nebuvo ypač svarbu. Jis taip pat buvo 
paminėtas už originalumą ir tokio jauno autoriaus pirmojo roma- 
no akiračio platumą. Garpo leidėjas buvo Džonas Vulfas. Nors jis 
pats sutiko patenkinti Garpo reikalavimą neminėti aplanko pa- 
kraštyje, kad tai yra feminisčių herojės, Dženės Fylds, sūnaus pirmasis 
romanas, vis dėlto keli recenzentai nesusilaikė to nepagarsinę. 

„Tai yra nuostabu, — rašė vienas jų, — kad jau garsusis Dže- 
nės Fylds sūnus užaugo tuo, kuo jis sakėsi norįs būti, kai užaugs". 
Ši ir kitos įdomybės, neturinčios nieko bendra su Garpo ir Dženės 
tarpusavio santykiais, labai jį supykdė: kodėl jo knyga negali būti 
skaitoma ir aptarinėjama vien dėl jos pačios ydų ir gerų savybių. 
Bet Džonas Vulfas paaiškino jam, kad visiškai normalu, jog daugu- 
ma skaitytojų labiau domisi tuo, kas yra jis pats, o ne tuo, ką jis pa- 
rašė. 

„Jaunasis ponas Garpas dar vis rašo apie meškas, — priekaiš- 
tavo vienas sąmojingas recenzentas, kuriam užteko uolumo susi- 
ieškoti jau užmirštą „Grilparcerio pensiono“ publikaciją. — 
Galimas dalykas, kad užaugęs jis parašys ką nors ir apie žmones". 

O apskritai tai buvo literatūrinis debiutas, nustebinęs ir labiau 
pastebėtas nei daugelis kitų. Jo knyga, aišku, niekuomet neišpopu- 
liarėjo, o T.S.Garpo pavardė jos dėka neįstrigo atmintyje, ji taip 
pat nepavertė jo „namų reikmeniu", kokiu, jo žodžiais, tapo pa- 
versta jo motina. Tai buvo ne tos rūšies knyga, 0 jis pats buvo ne 
tos rūšies rašytojas. Ir niekuomet toks nebus, kaip jam tą išaiškino 
Džonas Vulfas. 

„Ko jūs tikitės? — rašė jam leidėjas. — Jeigu jūs norite pratur- 
tėti ir išgarsėti, taip kitaip rašykite. O jeigu jūs žiūrite į rašymą 
rimtai, tai nesiskųskite. Jūs parašėte rimtą knygą, ir ji buvo rimtai 

išleista. Jeigu jūs norite iš jos pragyventi — tai yra nesusipratimas. 
Ir nepamirškite: jums dar tik dvidešimt ketveri. Manau, kad jūs pa- 
rašysite dar daug knygų". 

Džonas Vulfas buvo garbingas ir inteligentiškas Žmogus, bet 
Garpą kamavo dvejonės, jis jautėsi nepatenkintas. Jis užsidirbo 
šiek tiek pinigų, be to, Helena dabar gaudavo algą. Nors jau galėjo 
išsiversti iš be Dženės pinigų, jis visiškai nebesivaržė imdamas iš 
jos tai, ką ji paprastai duodavo. Be to, jis pasijuto galų gale užsitar- 
navęs ir kitokio atpildo: jis pasakė Helenai norįs antro vaiko. Dun- 
kanas jau buvo ketverių metų, taigi jis jau esąs tokio amžiaus, kad 
sugebės pripažinti brolį arba seserį. Helena sutiko, žinodama, kaip 
jai lengva buvo — Garpo dėka — auginti Dunkaną. Jeigu jis nori 
pertraukomis tarp kitos savo knygos skyrių keisti vystyklus — tai 
jo reikalas. 

Tačiau ne vien tik noras turėti antrą vaiką paskatino Garpą re- 
produkcijai. Jis žinojo esąs be galo rūpestingas, nuolat nerimau- 
jantis tėvas ir jautė, kad galėtų šiek tiek išlaisvinti Dunkaną nuo 
tėviškų baimių naštos, jeigu būtų kitas vaikas, kuris dalį Garpo ne- 
rimastingumo pertekliaus nutrauktų į save. 

— Aš dėl to labai laiminga, — atsakė jam Helena. — Jeigu tu 
nori antro vaiko, pasidarykime jį. Tik aš noriu, kad tu atsipalai- 
duotum, kad būtum laimingesnis. Parašei gerą knygą, dabar para- 
šysi kitą. Argi ne to visuomet norėjai? 

Bet jis skundėsi dėl „Delsimo“ recenzijų ir dejavo, kad roma- 
nas prastai perkamas. Jis kabinėjosi prie motinos ir rėkavo dėl jos 
„draugių pataikūnių". Galiausiai Helena kartą jam pasakė: 

— Tu per daug nori. Nori per daug besąlygiško gyrimo, nori 
beribės meilės, nori dar kažko, kas irgi būtų neribota. Nori, kad 
visas pasaulis sakytų: „Man patinka tai, ką tu rašai, aš tave myliu", 
o to norėti yra per daug. Iš esmės tai jau yra liga. 

— Bet juk kaip tik tu esi tai pasakiusi: „Man patinka tai, ką tu 
rašai, aš myliu tave", — priminė jis jai. — Kaip tik šitaip tu pasakei. 

— Tačiau aš galiu būti tik viena, — priminė jam Helena. 

Iš tikrųjų — Helena galėjo būti tik viena, o jis ją labai mylė- 
jo. Jis visuomet ją vadindavo „išmintingiausiu savo gyvenimo 
sprendimu". Jis turėjo pripažinti, kad buvo padaręs ir neišmin- 
tingų sprendimų, tačiau per tuos penkerius metus, kai buvo 
vedęs Heleną, jis buvo jai neištikimas tik vieną kartą — ir tik 
trumpą laiką. 

Tai buvo su ateinančia aukle, koledžo, kuriame Helena dėstė, 
anglistikos pirmojo kurso studente. Ji buvo labai maloni su Dun- 
kanu, nors, kaip Helena sakė, ta mergaitė, kaip studentė, niekuo 
neišsiskyrė. Ji buvo vardu Sindi, buvo perskaičiusi Garpo „Delsi- 
mą" ir buvo stačiai jo apstulbinta. Kai jis vežė ją namo, ji visą kelią 
klausinėjo apie rašymą: kaip jam atėję į galvą TAI? Kodėl jis tai 
pavaizdavęs SITAIP? 

Ji buvo studentė, visa plasnojanti, trūkčiojanti ir čiauškanti — 
tokia pat patikli, pastovi ir kvaila kaip Styringo balandis. Helena 
praminė ją Mažyle Beplunksne Geltonsnape, bet Garpui ji patiko, 
todėl jis niekaip jos nepravardžiavo. Persių šeima buvo atgrasiusi jį 
nuo to visam laikui. Jam patiko ir Sindi klausimai. 

Ji buvo kaip tik bemetanti mokyklą. Mat manė, kad mergaičių 
koledžas jai ne itin tinka. Ji sakė norinti gyventi tarp suaugusiųjų 
ir tarp vyrų. Ir nors koledžas pasiūlė jai persikelti gyventi iš akade- 
minio miestelio į savo butą, pirmųjų mokslo metų antrąjį semestrą 
vis tiek tebeatrodė, kad koledžas per daug „suvaržytas“, 0 ji norėtų 
gyventi „realistiškesnėje aplinkoje". Ji įsivaizdavo, kad tokia „rea- 
listiškesnė aplinka" būtų Garpo Viena, nors Garpas stengėsi Žūt- 
būt ją įtikinti, kad yra kaip tik ne taip. Mažylė Geltonsnapė, 
galvojo Garpas, turi pienburnės smegenis ir yra minkšta kaip ba- 
nanas. Tačiau jis suvokė, kad geidžia jos, ir matė, kad ji yra lengvai 
gaunama — kaip tos Karntnerštrasės kekšės, ji visuomet bus jam 
po ranka. Ir ji kainuos jam tik tiek, kad teks meluoti. 

Helena perskaitė jam recenziją iš garsaus žurnalo. Recenzen- 
tas pavadino „Delsimą“ sudėtingu ir jaudinančiu romanu su ryš- 
kiais istoriniais atgarsiais... „drama su jaunystės troškimais ir 
kančiomis“. 

— Et, spjaunu aš ant tų jaunystės kančių, — pasakė Garpas. 
Vienas tų jaunystės troškimų kaip tik dabar kankino. 

O kai dėl „dramos“, tai per pirmuosius penkerius savo vedybi- 
nio gyvenimo su Helena metus T.S.Garpas patyrė tik vieną tikrai 
gyvenimišką dramą, nors ji mažai ką teturėjo bendra su juo pačiu. 


Garpas lakstė po miesto parką, kai pamatė priešais save joji- 
mo taku bėgant nuogą dešimtmetę mergaitę. Jai, matyt, pasirodė, 
kad jis ją vejasi, rodėl ji parpuolė ant žemės, užsidengė veidą, pas- 
kui tarpkojį, o paskui mėgino paslėpti įsivaizduojamas savo krūtis. 

Buvo šalta vėlyvo rudens diena, Garpas pastebėjo ant vaikiškų jos 
šlaunų kraują ir jos persigandusias, išsprogusias akis. Ji be palio- 
vos klykė. 

— Kas tau atsitiko? — paklausė Garpas, nors jis labai gerai Ži- 
nojo. Jis apsidairė aplinkui, tačiau nieko čia nebuvo. Ji prisitraukė 
apdraskytus savo kelius prie krūtinės ir klykė. — Aš nieko blogo 
nepadarysiu, — pasakė Garpas. — Aš noriu tau padėti. Tačiau vai- 
kas tik dar garsiau aimanavo. — Dieve mano, iš tikrųjų! — pagal- 
vojo Garpas: juk tas pasibaisėtinas prie jos prikibęs tipas 
tikriausiai irgi ką tik jai sakė tuos pačius žodžius. — Kur jis 
nuėjo? — paklausė Garpas. Po to jis pakeitė toną, mėgindamas įti- 
kinti, kad jis yra už ją. — Aš užmušiu jį, kam jis tau šitaip pada- 
rė, — paaiškino jis jai. Ji dabar Žiūrėjo į jį nutilusi, nepaliaujamai 
drebančia galva, pirštais žnaibydama įtemptą savo pečių odą. — Ar 
gali man pasakyti, kur yra tavo drabužiai? — Jis neturėjo jai ką 
duoti apsirengti, nes vilkėjo tik prakaituotais sportiniais marškinė- 
liais trumpomis rankovėmis. Be jų, dar turėjo tik šortus ir sportba- 
čius. Jis nusitraukė per galvą tuos marškinėlius, ir iš karto pajuto 
šaltį. Mergaitė klaikiai ir garsiai klyktelėjo ir užsidengė veidą ranko- 
mis. — Nebijok, noriu, kad apsivilktum juos, — aiškino jai Garpas. Ir 
jis užmetė ant jos pečių savo marškinėlius, bet ji nubloškė juos nuo 
savęs ir paspyrė, O po to plačiai pražiojo burną ir sukando kumštį. 

„Ji dar nebuvo tokio amžiaus, kad būtų berniukas arba mergai- 
tė, — rašė Garpas. — Tik putlumas apie spenelius atrodė galbūt 
mergaitiškas. Nieko akivaizdžiai lytiško neturėjo nei beplaukė jos 
gakta, nei vaikiškos rankos. Gal truputį jausminga buvo jos 
burna — lūpos pasipūtusios, nors ji nebuvo jų papūtusi". 

Garpas pravirko. Dangus buvo pilkas, aplinkui pilna suvytusių 
lapų, ir kai Garpas ėmė jau balsu raudoti, mergaitė pakėlė jo 
marškinius ir jais prisidengė. Juodu taip ir buvo tokioje įtartinoje 
padėtyje — mergaitė susigūžusi po Garpo marškinėliais, susirietu- 
si jam prie kojų, o Garpas verkiantis virš jos, — kai taku atjojo 
pora parko policininkų ir aptiko vietoje vaikų žagintoją. Garpas 
rašė, kad vienas tų policininkų atskyrė mergaitę nuo Garpo, įvary- 
damas tarp jų savo žirgą ir „vos nesujodinėdamas mergaitės“. 
Kitas policininkas tvojo lazda Garpui per raktikaulį. Garpas paju- 
to, kad vieną kūno pusę, kaip jis rašė, suparalyžiavo, „o kitos ne". 
„Ta kita" Garpas išmetė policininką iš balno. 

— Tai ne aš, šunsnuki tu, — sustaugė Garpas. — Aš tik radau 
ją kaip tik čia, kaip tik prieš minutę. | 

Ant lapų nudrėbtas policininkas labai ramus laikė nutaikęs į jį 
savo ginklą. Kitas policininkas, raitas ant piestu šokančio žirgo, su- 
šuko mergaitei: 

— Ar tai jis? — Mergaitė atrodė išsigandusi žirgų. Ji dairėsi tai 
į Žirgus, tai į Garpą. Ji, ko gero, išvis nesusigaudo, kas nutiko, 
dingtelėjo Garpui, o tuo labiau — kas kaltininkas. Vis dėlto ji 
smarkiai papurtė galvą. — O kur jis nuėjo? — paklausė raitasis 
policininkas. Bet mergaitė tebežiūrėjo į Garpą. Ji tik truktelėjo 
smakrą ir pasitrynė skruostus — mėgino kalbėti jiems rankomis. 
Buvo aišku, kad jai trūksta žodžių — arba liežuvio, šovė Garpui, 
prisiminus Eleonorą Džeims. 

— Ji nori parodyti barzdą, — pasakė ant lapų nutrenktas poli- 
cininkas. Jis jau buvo atsistojęs, bet ginklo dar vis neįsidėjęs į 
dėklą. 

— Ji sako mums, kad tasai buvęs su barzda, — Garpas tuomet 
turėjo užsiželdinęs barzdą. 

— Taip, tai buvo kažkas barzdotas, — tarė Garpas. — Kaip 
aš? — paklausė jis mergaitės, perbraukdamas delnu per savo tam- 
sią, apvalią, nuo prakaito žvilgančią barzdą. Bet ji papurtė galva ir 
brūkštelėjo pirštais per viršutinę skaudamą savo lūpą. 

— Ūsuotis! — šūktelėjo Garpas, ir mergaitė linktelėjo galva. 

Ji parodė į ten, iš kur Garpas buvo atbėgęs, bet jis prisiminė 
nieko nematęs prie parko vartų. Raitasis policininkas palinko ant 
žirgo ir nujojo per lapais nuklotą žemę. Kitas policininkas ramino 
savo žirgą, bet nesėdo ant jo. 

— Apklok ją arba suieškok jos drabužius, — pasakė jam Gar- 
pas ir pasileido bėgti jojimo taku paskui pirmąjį policininką; žino- 
jo, kad yra dalykų, kuriuos pėsčiam lengviau pastebėti negu 
raitam. Be to, Garpas buvo tokios geros nuomonės apie savo bėgi- 
mą, jog įsivaizdavo galįs jei ne greičiu, tai ištverme aplenkti kiek- 
vieną žirgą. 

— Ei tu, geriau čia palauk! — sušuko jam policininkas, bet 
Garpas buvo jau įsibėgėjęs ir nė nemanė sustoti. 

Jis bėgo, sekdamas žirgo paliktais pėdsakais. Nenubėgo ir 
pusės mylios, kai daugmaž už dvidešimt penkių metrų nuo tako 
Pamatė susilenkusį ir medžių beveik slepiamą vyriškį. Garpas jam 

šūktelėjo, ir į jį per petį atsigręžė pagyvenęs ponas žilais ūsais su 
tokia nustebimo ir gėdos išraiška, kad Garpas buvo tikras, radęs 
vaikų žagintoją. Jis skriste nuskriejo per vijoklius ir žemus, plonus 
medelius prie vyriškio, kuris šlapinosi ir dabar skubėjo susitvarkyti 
savo kelnėse. Jis buvo labai jau panašus į Žmogų, pagautą darant 
tai, ko nederėjo daryti. 

— Aš tik... — pradėjo jis, tačiau Garpas buvo jau virš jo ir pri- 
kišo savo tankią, trumpai pakirptą barzdą vyrui prie veido. Garpas 
uostinėjo jį kaip skalikas. 

— Tai tu, išpera, galiu tai dar užuosti! — suriko Garpas. Vyriš- 
kis atšlijo nuo to pusnuogio storžievio, bet Garpas pastvėrė jį už 
abiejų riešų ir prisikišo jo rankas sau prie nosies. Garpas ėmė vėl 
uostyti, O vyriškis suriko išsigandęs, tarytum Garpas būtų norėjęs 
jam įkąsti. — Tik ramiau! — pasakė jam Garpas. — Tai tavo dar- 
bas? Kur yra vaiko drabužiai? 

— Prašau! — pyktelėjo vyriškis. — Aš kaip tik ėjau į tuale- 
tą. — Jis buvo dar nespėjęs užsitraukti kelnių užtrauktuko, todėl 
Garpas įtariamai pažvelgė į jo tarpkojį. 

„Nėra kito tokio kvapo kaip spermos, — rašė Garpas. — Jo 
nepavyks nuslėpti. Jis yra toks stiprus ir ryškus kaip palieto alaus". 

Taigi Garpas parklupo ir atsegė vyriškio diržą, atlapojo jam 
kelnes, nutraukė jas žemyn iki pat kulkšnių ir įsistebeilijo į persi- 
gandusio vyriškio įnagį. 

— Gelbėkite! — riktelėjo senasis ponas. Garpas giliai įkvėpė 
uosdamas, ir vyriškis susmuko ant jaunų medelių; svyruodamas 
kaip už virvutės tampoma lėlė jis blaškėsi po lieknų kamienų ir 
šaknų tankumyną, per daug tirštą, kad senis galėtų parkristi. — 
Viešpatie, gelbėkite! — rėkė jis, tačiau Garpas jau bėgo atgal į jo- 
jimo taką, kojom rausdamas lapus, rankomis kumščiuodamas orą, 
tvinkčiojant sutrenktam jo raktikauliui. 

Raitasis policininkas kaukšėjo po parkingą ties parko vartais, 
dairydamasis į ten sustatytus automobilius, ratu sukiodamasis ap- 
link žemą plytų baraką, kuriame buvo tualetai. Jį stebėjo keli žmo- 
nės, kuriems jo įkarštis buvo suprantamas. 

— Jokio ūsoriaus! — šūktelėjo jis Garpui. 

— Jeigu jis spėjo grįžti čionai anksčiau už jus, galėjo jau nuva- 
žiuoti, — spėjo Garpas. 

— Pasidairykite po vyrų tualetą, — pasakė policininkas ir nu- 
jojo prie moters su vaikišku vežimėliu, pilnu antklodžių. 

Garpui visi vyrų tualetai primindavo WC. Šios prarūgusios 
vietos tarpduryje jis prasilenkė su išeinaučiu vaikinu. Jis buvo šva- 
riai nusiskutęs, viršutinė jo lūpa buvo tokia beplaukė, kad beveik 
švytėjo. Vaikinas atrodė kaip koledžo moksleivis. Garpas įžengė į 
vyrų tualetą tarsi šuo su styrančiais keteros gaurais. Jis dairėsi kojų 
pro kabinų durų apačią ir nebūtų nustebęs, išvydęs porą rankų 
arba net mešką. Garpas pasižiūrėjo, ar niekas nestovi nugara į jį 
palei pisuarų eilę ir ar nėra prie nešvarių, parudavusių kriauklių 
ko nors, apžiūrinėjančio save suskeldėjusiame veidrodyje. Bet vyrų 
tualete nieko nebuvo. Garpas truktelėjo nosim. Jis jau kurį laiką 
nešiojo vešlią, bet tvarkingą barzdą, todėl ne iš karto prisiminė 
skutimosi kremo kvapą. Jis tik suvokė, kad čia, toje pradrėkusioje 
vietoje, kvepia kažkuo svetimu. Ir tuomet jis Žvilgtelėjo į artimiau- 
sią kriauklę: ten pamatė muilo putų ir juostelę ūsų. 

Kai Garpas išėjo iš tualeto, švariai nusiskutęs vaikinas, pana- 
šus į koledžo moksleivį, sparčiai, bet ramiai traukė per parkingą. 

— Tai jis! — suriko Garpas. Raitasis policininkas pažvelgė į 
jaunąjį Žagintoją. 

— Bet jis be ūsų! — pasakė policininkas. 

— Jis ką tik juos nusiskuto! — sušuko Garpas ir pasileido 
bėgti trumpiausiu keliu tiesiai prie vaikino, kuris puolė link parką 
raižančių takų labirinto. Vaikinui bėgant, iš po jo švarko pasipylė 
visokių smulkių daiktų: Garpas pamatė žirkles, skustuvą, skutimo- 
si kremo tūbelę, 0 po to ėmė rastis vienas po kito drabužiai, aišku, 
mergaitės. Jos džinsai su ant šlaunies išsiuvinėta boruže, megztinis 
su išsišiepusia varlyte ant krūtinės. Žinoma, čia nebuvo liemenė- 
lės — ji nebuvo jai reikalinga. Garpas rado jos kelnaites. Įprastines 
medvilnines ir įprastines mėlynas; palei jų gumytę buvo išsiuvinėta 
mėlyna gėlytė, kurią uostė mėlynas triušiukas. 

Raitasis policininkas stačiai perjojo per sprunkantį vaikiną. 
Žirgas krūtine partrenkė jį veidu į bėgimo tako Žvyrą, viena užpa- 
kalinių jo kanopų išplėšė vaikinui iš blauzdos U formos mėsos 
kąsnį. Vaikinas susirietė ant žemės kaip embrionas, nusitvėręs už 
kojos. Tuomet atbėgo Garpas su triušiuku papuoštomis mėlyno- 
mis kelnaitėmis rankoje; padavė jas raitajam policininkui. Prie jų 
prisijungė kiti žmonės — moteris su antklodžių prikrautu vežimė- 
liu, du vaikinai su dviračiais ir liesas vyriškis su laikraščiu rankoje. 
Jie sunešė policininkui kitus vaikino išmėtytus daiktus: skustuvą, 

likusius mergaitės drabužėlius. Visi tylėjo. Vėliau Garpas rašė, kad 
tuo momentu jis pamatė trumpą jaunojo vaikų Žagintojo, tysančio 
prie žirgo kanopų, istoriją: skustuvas, tūbelė skutimosi kremo. 
Viskas buvo aišku! Jis užsiželdindavo ūsus, užpuldavo vaiką, ūsus 
nusiskusdavo (dauguma vaikų būtų įsidėmėję juos). 

— Ar ir anksčiau tai darei? — paklausė jį Garpas. 

— Jūs neturite teisės jį ko nors klausinėti, — pasakė jam poli- 
cininkas. 

Bet vaikinas bukagalviškai išsišiepė Garpui. — Niekad anks- 
čiau nebuvo manęs sučiupę, — įžūliai atsakė jis. Kai vaikinas išsi- 
šiepė, Garpas pastebėjo, kad jis nebeturi viršutinių priekinių 
dantų — žirgas buvo juos išspyręs. Beliko kraujuojančios dante- 
nos. Garpas suprato, kad tam vaikinui tikriausiai yra kažkas atsiti- 
kę, kad jis menkai ką tejaučia — menkai skausmą, menkai ką kita. 

Iš miško jojimo tako gale pasirodė kitas policininkas, vedinas 
savo Žirgu — balne buvo mergaitė, apsiausta policininko striuke. 
Rankose ji laikė sugniaužusi Garpo marškinėlius. Neatrodė, kad ji 
ką nors atpažintų. Policininkas atvedė žirgą tiesiai ten, kur ant 
žemės gulėjo Žagintojas, bet ji nė nepažvelgė į jį. Pirmasis polici- 
ninkas nusėdo nuo žirgo, priėjo prie žagintojo ir atgręžė kraujuotą 
jo veidą tiesiai mergaitei. 

— Ar jis? — paklausė ją policininkas. Ji abejingai spoksojo į 
vaikiną. Žagintojas prunkštelėjo ir išspjovė burną pripildžiusį 
kraują. Mergaitė neatsiliepė. Tuomet Garpas švelniai palietė Ža- 
gintojo burną, o paskui krauju išpiešė jam ant viršutinės lūpos 
ūsus. Mergaitė ėmė klykti. Teko tramdyti žirgus. Vaikas tol klykė, 
kol antrasis policininkas nenusivedė žagintojo. Tuomet mergaitė 
nutilo ir grąžino Garpui jo marškinėlius. Ji tapšnojo ranka tankią 
žirgo juodų ašutų keterą, atrodė, kad ji niekad anksčiau nėra sėdė- 
jusi ant žirgo. 

Garpas galvojo, kad jai turbūt skauda sėdėti ant Žirgo nugaros, 
kai ji staiga paklausė: 

— Ar aš galiu dar pajodinėti? — Garpas galų gale apsiramino, 
girdėdamas, kad ji turi liežuvį. 

"Tuo momentu jis pamatė tvarkingai apsirengusį senyvą poną, 
kurio žili ūsai buvo niekuo dėti. Jis kaip tik kukliai ėjo iš parko, at- 
sargiai pasukdamas tiesiog į parkingą ir neramiai dairydamasis pa- 
mišėlio, kuris kaip laukinis nutraukė jam kelnes ir uostinėjo kaip 

kokį pavojingą žvčrį-rajūną. Kai šis žmogus pastebėjo Garpą, sto- 
vintį šalia policininko, jis, atrodė, atkuto — mat pamanė, kad Gar- 
pas sulaikytas — ir jau drąsiai patraukė link jų. Garpas svarstė, ar 
jam nepabėgus — kad išvengtų painiavos, aiškinimosi, tačiau kaip 
tik tuo momentu policininkas jam tarė: 

— Norėčiau sužinoti jūsų pavardę. Ir kuo jūs užsiimate. Be bė- 
giojimo po parką. — Ir jis nusijuokė. 

— Aš esu rašytojas, — atsakė jam Garpas. Policininkas atsi- 
prašė, kad jis nėra girdėjęs apie Garpą, bet tuo metu Garpas dar 
nieko, išskyrus „Grilparcerio pensioną", nebuvo išspausdinęs, taigi 
mažai tebuvo to, ką policininkas galėjo būti skaitęs. Tai, atrodo, 
suglumino policininką. 

— Nesispausdinantis rašytojas? — paklausė jis. Garpas dėl to 
paniuro. — Tad iš ko jūs gyvenate? — pasidomėjo policininkas. 

— Mane išlaiko motina ir žmona, — prisipažino Garpas. 

— Vis dėlto aš privalau jus paklausti, kuo jos verčiasi? — tęsė 
policininkas. — Protokolui mums reikia žinoti, iš ko žmonės pra- 
gyvena. — Įžeistasis ponas žilais ūsais išgirdo tik paskutiniąją tos 
apklausos dalį, todėl pasakė: 

— Taip ir maniau! Valkata, niekingas dykaduonis! 

Policininkas įdėmiai pasižiūrėjo į jį. Ankstyvaisiais metais, kol 
dar nesispausdino, Garpas visuomet širsdavo, kai būdavo verčia- 
mas aiškintis, iš ko jis gyvena, todėl dabar pajuto norą tik dar la- 
biau supainioti, o ne išnarplioti klausimą. 

— Šiaip ar taip, man malonu, kad jūs jį pastvėrėte, — pasakė 
senasis ponas. — Kadaise tai buvo puikus parkas, bet dabar žmo- 
nės, kurie čia ateina... Turėtumėte griežčiau patruliuoti, — pasakė 
jis policininkui, kuris pagalvojo, kad tas senyvas vyriškis kalba apie 
žagintojus. Policininkas nenorėjo vaikui girdint svarstyti to reika- 
lo, todėl jis parodė akimis į mergaitę, kuri sėdėjo nejudėdama 
balne, tikėdamasis, kad senasis ponas supras, kodėl jis nenori dau- 
giau apie tai kalbėti. 

— O ne, jis to nepadarė vaikui! — sušuko senis, lyg tik dabar 
būtų pastebėjęs ant žirgo sėdinčią mergaitę ar tik dabar būtų pa- 
matęs, kad ji nuoga po ta policininko striuke, o savo drabužėlius 
laiko glėbyje. — Koks niekšas! — rėkė jis, akimis varstydamas 
Garpą. — Koks bjaurybė! Jūs, aišku, norėtumėte sužinoti mano 
pavardę? — paklausė jis policininką. 

— O kam? — nustebo šis. Garpas šyptelėjo. 

— Ir jis dar vaiposi! — suriko senasis ponas. — Kam — kaip 
liudininko — suprantama. Aš papasakosiu savo istoriją kiekviena- 
me šalies teisme, kad jis galėtų nuteisti tokį žmogų kaip šitas! 

— Bet ką jūs liudysite! — pasidomėjo policininkas. 

— Kaip tai ką? Juk jis padarė tą... dalyką... ir man! — pareiškė 
senis. 

Policininkas pasižiūrėjo į Garpą; šis užvertė akis. Policininkas 
ir toliau laikėsi sveikos galvosenos — kad senasis ponas turi ome- 
nyje vaiko žagintoją, tik jis negalėjo suprasti, už ką Garpas šitaip 
koneveikiamas. 

— Be abejo, — pasakė policininkas, nusileisdamas senajam 
kvaišai. Ir užsirašė jo pavardę ir adresą. 

Po kelių mėnesių, kai Garpas pirkosi pakelį su trimis prezer- 
vatyvais, į vaistinę užėjo tas pats senasis ponas. 

— Kaip?! Tai tu! — sušuko senis. — Argi jie jau išleido tave? 
O aš maniau, kad jie patupdys tave ne vieneriems metams! 

Garpas ne iš karto atpažino, kas čia toks. Vaistininkas pama- 
nė, kad senasis keistuolis yra kuoktelėjęs. Ponas trumpais žilais 
ūsais atsargiai artinosi prie Garpo. 

— Kuo virsta mūsų teisėtumas? — paklausė jis. — Matyt, tave 
išleido už gerą elgesį? Tikiuosi, kad kalėjime neradai senių ar mer- 
gaičių uostinėti! Gal koks nors advokatas ištempė tave kokiais 
nors gudriais triukais? Vargšas vaikas liko traumuotas visam gyve- 
nimui, O tu laisvas bastysies po parkus! 

— Jūs apsirikote, — pasakė jam Garpas. 

— Iš tiesų tai yra ponas Garpas, — įsikišo vaistininkas. Tik ne- 
pridūrė, kad „rašytojas“. Jeigu jis būtų ketinęs ką nors pridurti, 
Garpas žinojo, kad būtų pridūręs „didvyris“, nes vaistininkas buvo 
matęs tas absurdiškas laikraščių antraštes apie išžaginimą ir Žžagin- 
tojo pagavimą. 

NESISEKA KAIP RAŠYTOJUI — 
PASISEKĖ KAIP DIDVYRIUI! 
PILIETIS SUČIUMPA PARKE IŠKRYPĖLĮ! 
GARSIOSIOS FEMINISTĖS SŪNUS — 
ŠAUNUS MERGAIČIŲ GELBĖTOJAS! 


Ne vieną mėnesį Garpas dėl to nepajėgė rašyti, tačiau straips- 
nis padarė įspūdį visiems vietos gyventojams, kurie jį pažinojo tik 

iš supermarketo, sporto salės ir vaistinės. Tuo metu išėjo „Delsi- 
mas", bet atrodė, kad į tai niekas neatkreipė dėmesio. Ne vieną sa- 
vaitę pardavėjai ir krautuvininkai sakys apie jį pirkėjams: „Tai yra 
ponas Garpas — tas, kuris sugavo parke žagintoją". 

— Kokį žagintoją? 

— Nagi tą, miesto parke. Tą Ūsorių. Jis užpuldinėdavo maža- 
metes mergaites. 

— Vaikus? 

— Na taip, ir būtent ponas Garpas jį sučiupo. 

— Iš tiesų, — aiškinosi Garpas, — tai ne aš, o raitas policininkas. 

— Ponas Garpas išmušė ir sugrūdo jam gerklėn visus dan- 
tis! — visur čiulbės iš pasitenkinimo vaistininkai, pardavėjai, krau- 
tuvininkai. 

— Tai padarė žirgas, — kukliai sakė Garpas. 

O kartais kas nors jį paklausdavo: 

— Kuo jūs verčiatės, ponas Garpai? 

Garpą skaudindavo ta tyla, kuri įsivyraudavo, kol jis stovėdavo 
galvodamas: geriausia būtų pasakyti, kad jis bėgioja — tam, kad 
gyventų. Tiesiog laksto po parką kaip profesionalus žagintojų gau- 
dytojas. Suka aplink telefonų būdeles kaip tas komiksų herojus, 
laukdamas, kada atsitiks nelaimė. Ir kiekvienas tų užsiėmimų būtų 
daug prasmingesnis už tai, ką jis iš tikrųjų darė. 

— Rašau, — galiausiai prisipažindavo Garpas. Ir visų jų vei- 
duose pasirodydavo nusivylimas, netgi įtarumas, — vietoj buvusio 
susižavėjimo. | 

Vaistinėje — to tik betrūko — Garpui iškrito iš rankų tas pa- 
kelis su prezervatyvais. 

— Ak, štai kaip! — sušuko senis. — Jū ūs tik pažiūrėkite! Ką jis 
išdarinėja su jais? 

Garpas svarstė, kokias jis turi pasirinkimo galimybes, tai yra — 
ką jis gali su jais išdarinėti. 

— Iškrypėlis laisvėje, — tikino vaistininką senis. — Dairosi 
nekaltybės, kad išžagintų ir ištvirkintų! 

Senioko įsitikinimas savo teisumu buvo toks erzinantis, kad 
Garpas neturėjo noro aiškintis nesusipratimo. Veikiau jį kuteno 
juokas prisiminus, kaip nutraukė parke seniokui kelnes, ir nė kiek 
dabar nesigailėjo tai padaręs. 

Tik gerokai vėliau Garpas patyrė, kad senyvasis ponas nebuvo 

vienintelis taip tvirtai tikintis savo teisumu. Kartą Garpas nusive- 
dė Dunkaną į vidurinės mokyklos krepšinio rungtynes ir pasibaisė- 
jo pamatęs, kad bilietus pardavinėja ne kas kitas, o Ūsorius — 
tikrasis Žagintojas, miesto parke užpuolęs bejėgį vaiką. 

— Tu jau laisvas? — apstulbęs paklausė Garpas. Iškrypėlis 
plačiai šypsojosi Dunkanui. 

— Vieną suaugusiojo, vieną vaikišką, — pasakė jis, atplėšda- 
mas bilietus. 

— Kaipgi tu ištrūkai į laisvę? — klausė Garpas, visas drebėda- 
mas iš pasipiktinimo. 

— Niekas nieko neįrodė, — pasipūtęs atsakė vaikinas. — Ta 
bežadė mergiotė burnos net neatvėrė. — Garpas prisiminė Eleo- 
norą Džeims, vienuolikametę, kuriai buvo nupjautas liežuvis. 

Ir staiga jis pajuto užuojautą tam kuoktelėjusiam seniokui, ku- 
riam jis taip šiurkščiai nutraukė kelnes. Jį prislėgė toks neteisybės 
jausmas, kad jis galėjo net įsivaizduoti, kokia nelaiminga turėjo 
būti ta moteris, kad iš nevilties nusipjautų liežuvį. Jis trokšte troš- 
ko suluošinti Ūsorių, čia pat, Dunkanui matant. Norėjo surengti 
jam tą suluošinimą kaip savotišką moralinę pamoką. 

Bet čia buvo pilna Žmonių, kurie laukė bilietų į krepšinį; Gar- 
pas jiems trukdė. 

— Na, judėk, pasišiaušėli, — liepė Garpui tas vaikinas. Gar- 
pui pasirodė, kad tame vaikino pasakytame kreipinyje jis išgirdo 
viso pasaulio suktumą. Ant viršutinės jo lūpos buvo varganas įro- 
dymas, kad jis vėl želdinasi ūsus. 

Praėjus keleriems metams, Garpas pamatė tą mergaitę, dabar 
jau suaugusią. Jis atpažino ją tik todėl, kad jinai jį atpažino. Tai 
buvo kitame mieste; jis ėjo iš kino salės, o ji stovėjo eilėje laukda- 
ma, kol galės įeiti. Kartu su ja buvo keletas jos draugų. 

— Ei, kaip laikaisi? — paklausė ją Garpas. Ji buvo patenkinta, 
kad jis mato ją su draugais. Tai Garpui turėjo reikšti, kad ji nor- 
mali. 

— Ar geras filmas? — paklausė ji. 

— Kaip tu išaugai! — pasakė Garpas. Mergina nuraudo, ir jis 
suprato leptelėjęs kvailystę. — Norėjau pasakyti, kad praėjo jau 
tiek daug laiko — metas tai užmiršti, — pridūrė jis nuoširdžiai. Jos 
draugai jau ėjo į vidų, mergina skubiai pažvelgė į juos, kad įsitikin- 
tų, ar tikrai ji liko tik viena su Garpu, ir pasakė: 

— Šį mėnesį baigiu mokyklą. 

— Vidurinę? — nustebo Garpas. Argi tai buvo taip seniai 
pagalvojo jis. 

— Ne, aštuonmetę, — atsakė mergina, nervingai nusijuokdam:. 

— Šaunu! — pagyrė Garpas. Ir, pats nežinodamas kam, pridū- 
rė: — Pamėginsiu ateiti į užbaigimą. 

Bet mergina staiga lyg išsigando: 

— Ne, prašau jus, — pasakė ji. — Prašom neiti. 

— Okay, neateisiu, — skubiai sutiko Garpas. 

Jis matė ją po to susitikimo dar keletą kartų, tik ji niekuomet 
jo nebeatpažino, nes jis buvo nusiskutęs barzdą. 

— Kodėl tu vėl nebeužsiželdini barzdos? — kartą paklausė jį 
Helena. — Ar bent ūsų? — Bet kiekvieną kartą, kai Garpas sutik- 
davo tą išniekintą merginą ir prasmukdavo jos neatpažintas, jo pa- 
siryžimas nebeauginti barzdos tik sutvirtėdavo. 


„Man kėlė susirūpinimą tai, — rašė Garpas, — kad savo gyve- 
nime taip dažnai susiduriu su žaginimais". Matyt, jis turėjo galvoje 
tą dešimtmetę mergaitę iš miesto parko, tą vienuolikametę Eleo- 
norą Džeims ir tą klaikią jos draugiją — savo motinos luošąsias 
moteris su jų simboliškai savanoriška nebylyste. Vėliau jis parašys 
romaną, kuris jį padarys dar didesniu „namų reikmeniu“" ir turės 
daug bendra su žaginimu. Galbūt kaip tik žaginimo akto agresyvu- 
mas vertė Garpą bjaurėtis pačiu savimi — savo grynai vyriškais 
instinktais, kurie kitais atvejais buvo tokie nepeiktini. Jis niekuo- 
met nejautė potraukio ką nors Žaginti, tačiau pats Žaginimas, 
Garpo manymu, kėlė vyrams asociacinį kaltės jausmą. 

Pats Garpas laikė save kaltu už Mažylės Beplunksnės Gelton- 
snapės suviliojimą į situaciją, panašią į išžaginimą. Tik vargu, ar tai 
buvo žaginimas. Jo manymu, tai buvo padaryta apgalvotai. Jis net 
prieš keletą savaičių nusipirko prezervatyvų, iš anksto žinodamas, 
kam juos panaudos. O argi neapmąstomi sunkiausi nusikaltimai? 
Tai nebuvo staiga kilusi aistra ateinančiai auklei; jis planavo ir 
laukė pasiruošęs, kol Sindi paklus savajai aistrai, kurią jam jautė. 
Juk tuomet jis turėjo susigėsti, žinodamas, kam skirti tie prezerva- 
tyvai, kuriems iškritus, tas senyvas ponas iš miesto parko apkaltino 
Jį: „Dairosi nekaltybės, kad išžagintų ir ištvirkintų!" Visiškai tei- 
Singai. 

Taigi šis s+atėsi KV aUs savo potraukio mergaitėms kelyje: pCc7ą 
karių buvo pasiėpęs prezervatyvus, be: kartu įsiminė, kur juos sle- 
pi. C tą G'eną, kai Sindi turėio ateiti vakare pas juos paskutinį 
z2rtą kaiv auxiė, vėlvvą popietę Garpas puolė desperatiškai mylė- 
tis su Heiena. Tuo momentu, kai iiems įau buvo metas rengtis ir 
išeiti į DOOūvį ar Gar sutaisvti Žunkanui vakarienę, Garpas užraki- 
no iš vidaus miegamąjį ir jėga atsitempė Heleną nuo tualetinio stalelio. 

— Ar išprotėjai? — paklausė ji. — Juk jau išeiname. 

— Baisingas geidulys, — maldavo jis. — Neatsakyk. 

Ji šaipėsi iš jo: | 

— Prašau, pone, tik aš nepratusi tai daryti prieš Aors 
d'ocuvres*. 

— Žu pati esi hors d'ocuvres, — atsakė jai Garpas. 

— O, dėkoju, — pasakė Helena. 

— Zi, durvs užrakintos, — Dunkanas beldėsi į duris. 

— "Cunkanai, — šaukė Garpas, — eik, pažiūrėk ir pasakysi 
mums, koks dabar lauke oras. 

— Ar oras? — perklausė Dunkanas, mėgindamas atidaryti 
miegamojo duris. 

— Man atrodo, kad lauke sninga, — pasakė Garpas. — Eik pa- 
žiūrėti. 

Helena slopino juoką ir kitus savo garsus, įsikniaubusi į kietą 
petį — jis atliko tai taip greitai, kad ji liko nustebinta. Dunkanas 
atitrepsėjo atgal prie miegamojo durų ir pranešė, kad lauke ir 
visur yra pavasaris. Garpas jau buvo baigęs, todėl įsileido jį į mie- 
gamąjį. 

Vis dėlto jis nebuvo baigęs. Ir jis tą žinojo — važiuodamas iš 
pobūvio namo su Helena, jis gerai žinojo, kur yra jo „gumytės“: 
visus tuos romius ir nuobodžius mėnesius po to, kai išėjo „Delsi- 
mas“, jos gulėjo po rašomąja mašinėle. 

— Atrodai pavargęs, — tarė Helena. — Gal nori, kad aš nu- 
vežčiau Sindi į namus? 

— Ne, viskas okav, — sumurmėjo jis. — Pats parvešiu. 

Helena nusišypsojo ir prigludo skruostu jam prie lūpų. 

— Mano laukinis popiečio meiluži, — sušnibždėjo ji. — Gali 
visuomet, jeigu nori, pasiimti mane šitaip į pobūvį. 


* hors d'ocuvres (pranc.) — užkandis (vert. past. ). 

Jis ilgai sčččėjo su Mažyte Bepiunksne Gelionsnape autometi- 
lyje prie tamsaus įos tuto. Zis buvo gerai pasirinkęs iaiką — kole- 
Čžuose Kaip ti« baigėsi mokslas. Sindi turėio paiikti miestą. Jai 
tuvo liūGna, kad reikia atsisveikinti su »amiituoiu savo rašytoju, 
įuk jis buvo vienintelis rašytoias, kurį ji pažinojo. 

— Esų tikras, kad tau, Sindi, kiti metai bus geri, — ištarė jis. — 
O jeigu atvyktum čionai su kuo nors pasimatyti, prašom užsukti ir 
pas mus. Dunkanas pasiilgs tavęs. 

Mergina spoksojo į šaltas prietaisų skydo šviesas. O paskui 
liūdna pažvelgė į Garpą — viskas buvo parašyta ašaromis paplūdu- 
siame jos veide. 

— Aš tavęs pasiilgsiu, — suinkštė ji. 

— Ne, ne, — pasakė Garpas. — Manęs nereikia pasiilgti. 

— AŠ myliu tave, — sukuždėio ji ir besvorė jos galva nerangiai 
nusileido jam ant peties. 

— Iie, nekalbėk taip, — pasakė jis, neliesdamas jos. Kol kas. 

"Trys supakuoti prezervatyvai kantriai glūdėjo jo kišenėje, susi- 
rietę kaip gyvačiukai. 

Pridususiame jos kambaryje jis suvartojo tik vieną iš jų. Jo nu- 
stebimui, visi įos baldai jau buvo išgabenti. 

Juodu susistūmė kauburiuotus jos lagaminus ir pasidarė iš jų 
nepatogią lovą. Jis pasistengė nė sekundės neužtrukti ilgiau, negu 
reikėjo, — kad Helena nepagalvotų, kad jo literatūrinis atsisveiki- 
nimas buvo per ilgas. 

Per moterų koledžo teritoriją tekėjo drumstas, ištvinęs upelis, 
ir Garpas čia atsikratė likusių prezervatyvų, paslapčia išmesdamas 
juos pro važiuojančio automobilio langą ir vaizduodamasis, kaip 
akylas tos teritorijos policininkas galėjo pastebėti jį ir kaip jis jau 
šliuožia krantu žemyn, kad surastų įkalčius — iš srovės išgriebtas 
„gumytes“. Šitaip bus aptika priemonė, padėsianti susekti nusikal- 
'imą, kuriam įi buvo panaudota. 

Bet niekas io nepastebėjo, niekas neaptiko to, ką jis išmetė. 
Netgi Helenai. kuri buvo iau mieguista, spermos kvapas nebūtų 
pasirodęs kuo nors vpatingas, nes vos prieš keletą valandų jis turė- 
jO jį legaliai. Vis dėlto Garpas palindo po dušu ir švarus atsigulė į 
nepaliestą savo lovą. Susirietė šalia Helenos, kuri kažką meiliai su- 
Murmėjo ir instinktyviai užmetė ilgą savo šlaunį jam ant juosmens. 
Kai jis niekaip į tai neatsiliepė, ji nusigręžė ir spustelėjo jį savo 

sėdmenimis. Garpui užgniaužė gerklę jos pasitikėjimas ir jo meilė 
jai. Glamonėdamas ją, jis užčiuopė dar neryškų nėštumo iškilumą. 

Dunkanas buvo sveikas, guvus vaikas. Pirmasis romanas pada- 
rė galų gale Garpą tokį, koks sakėsi norįs būti. Geidulys tebealino 
jauną Garpo gyvenimą, bet jis buvo laimingas, kad žmona dar vis 
geidžia jo, O jis — jos. Dabar antrasis vaikas sutvirtins apgalvotą, 
tvarkingą jų nuotykį. Jis neramus lietė Helenos pilvą — ar nepajus 
spyrio, to gyvybės ženklo. Nors Garpas sutiko su Helena, kad 
puiku būtų turėti mergaitę, vis dėlto jis vylėsi antro berniuko. 

Kodėl? — mąstė Garpas. Prisiminė mergaitę iš miesto parko, 
įsivaizdavo nebyliąją Eleonorą Džeims, savo paties motinos sun- 
kius apsisprendimus. Jautėsi laimingas, būdamas su Helena. Ji tu- 
rėjo savo ambicijų, todėl jis negalėjo ja manipuliuoti. Tačiau jis 
prisiminė Karntnerštrasės kekšes, Kušę Persi (ji mirs gimdydama). 
Ir ką tik jo apiplėštąją Mažylę Beplunksnę Geltonsnapę — jos 
kvapas vis dar buvo ant jo, nors ir apsiprausė, ar gal jo mintyse. 
Sindi verkė, gulėdama po juo, nugara, užlaužta ant lagamino. Jos 
smilkinyje pulsavo žydra vena, to smilkinio oda buvo permatoma 
kaip vaiko. Ir nors Sindi tebeturėjo liežuvį, ji buvo nepajėgi ką 
nors jam pasakyti, kai jis ją paliko. 

Garpas nenorėjo mergaitės dėl vyrų. Dėl blogų, aišku, vyrų; 
netgi dėl tokių, pagalvojo jis, kaip jis pats. 

Antras vaikas, antras romanas, 
antra meilė 


Vis dėlto gimė berniukas, antras sūnus. Dunkano brolis buvo 
pavadintas Voltu — ne Valteriu ir ne vokišku Valtu; paprasčiau- 
siai angliškas žodis „Wall“, tik su „t“ gale. Voltas — kaip bebro 
uodegos pliaukštelėjimas per vandenį, kaip smarkus smūgis per 
skvošo kamuoliuką. Jis atėjo į jų gyvenimą, ir dabar jie turėjo du 
berniukus. 

Garpas mėgino parašyti antrą savo romaną. Helena pasiėmė 
antrą darbą — tapo anglų literatūros profesoriaus padėjėja valsti- 
jos universitete, kuris buvo netoli jos mergaičių koledžo. Garpas ir 
jo berniukai galėjo Žaisti sporto salėje, o Helenai retsykiais pasi- 
taikydavo tarp pulko jaunimo koks nors gabus studentas ir kaskart 
daugiau radosi įdomių kolegų. 

Vienas tokių buvo Harisonas Flečeris. Jo specializacija buvo 
karalienės Viktorijos laikų anglų romanas, tačiau Helena mėgo jį 
dėl kitų priežasčių, 0 tarp jų buvo ir ta, kad jis buvo vedęs rašytoją. 
Ji buvo vardu Alisa, ji irgi rašė savo antrąjį romaną, nors nebuvo 
baigusi pirmojo. Kai Garpai susipažino su ja, jie pagalvojo, kad ji 
lengvai gali būti palaikyta džeimsininke — ji tiesiog nepraverdavo 
burnos. Harisonas, kurį Garpas vadino Hariu, anksčiau niekuomet 
nebuvo taip vadinamas, tačiau Garpas jam patiko, todėl jis, atrodė, 
buvo patenkintas savo naujuoju vardu — tarsi būtų gavęs jį iš 
Garpo kaip dovaną. Helena ir toliau vadino jį Harisonu, bet Gar- 
pui jis buvo Haris Flečeris. Jis buvo pirmasis Garpo bičiulis, nors 
ir Garpui, ir Harisonui buvo aišku, kad Harisonas labiau linksta 
prie Helenos. 

Nei Helena, nei Garpas nežinojo, ką jiems daryti su Tyliąja 
Alisa, kaip jie ją praminė. — Ji tikriausiai rašo kokią nors ypatingą 
knygą, kuri atima iš jos visus žodžius, — dažnai sakydavo Garpas. 

Flečeriai turėjo vieną vaiką, mergaitę, jaunesnę už Dunkaną, 
bet vyresnę už Voltą; jie užsimindavo, kad norėtų antro vaiko. Ta- 

čiau pirmenybė buvo knygai, Alisos antrajam romanui; kai jis bus 
užbaigtas, sakydavo jie, tuomet galėsią sau leisti ir antrą vaiką. 

Retkarčiais jie kartu pietaudavo, bet Flečeriai buvo iš tų žmo- 
nių, kurie maitindavosi ne namuose — nė vienas iš jų, taip sakant, 
nevirėjavo, o Garpas tuo metu netgi duoną pats kepdavosi, ir pas jį 
visuomet puode ant viryklės kas nors kunkuliavo. Helena ir Hari- 
sonas kalbėdavosi daugiausia apie knygas ir savo kolegas; juodu 
drauge užkandžiaudavo universiteto valgykloje, juodu vakarais 
ilgai šnekėdavosi telefonu, Garpas ir Haris kartu eidavo pasižiūrė- 
ti futbolo, krepšinio ir imtynių. Triskart per savaitę juodu žaisdavo 
skvošą — Hario Žaidimą, vienintelį jo sportą, bet Garpas pajėgda- 
vo jį nugalėti, nes daug bėgiodavo, todėl buvo atletiškesnis ir tvir- 
tesnis. Tie Žaidimai teikė Garpui malonumą, todėl jis užgniaužė 
savyje priešiškumą kamuoliams. 

Antraisiais jų draugystės metais Haris kartą pasakė Garpui, 
kad Alisa mėgsta lankytis kine. 

— O aš nemėgstu, — prisipažino Haris, — bet jeigu tu mėgs- 
ti, — o Helena sakė, kad mėgsti, — kodėl tau nenusivedus į kiną 
Alisos? 

Alisa Flečer kine kikendavo, ypač per rimtus filmus; kad ir ką 
žiūrėtų, visuomet kratydavo galva netikėdama. Prireikė ne vieno 
mėnesio, kol Garpas susiprotėjo, jog Alisa turi kažkokią šnekos 
ydą, gal miksėjimą, galėjo tai pagaliau būti ir psichologinio pobū- 
džio trūkumas. Iš pradžių jis manė, kad dėl to kalti gruzdinti kuku- 
rūzai. 

Vieną vakarą veždamas ją namo, jis pasidomėjo: 

— Ar tu, Alisa, turi kažkokį šnekos trūkumą? 

— Thaip, — atsakė ji, linkteldama galva. Dažnai tai būdavo 
paprasčiausiai šveplavimas, o kartais — visai kas kita. Ji sėdėjo, 
trumpais, tvirtais pirštais glamžydama sijoną ant kelių; Garpas 
buvo pastebėjęs, kad taip darydavo ir jos duktė — vaikas, glamžy- 
damas drabužius, užsivyniodavo sijoną lyg lango užuolaidą net virš 
kelnaičių (Alisa iki tiek neprieidavo). 

— Ar tai yra nuo nelaimingo atsitikimo? — paklausė Gar- 
pas. — Tas tavo šnekos trūkumas. Ar jis tau įgimtas? 

— Įgimtas, — atsakė Alisa. Automobilis sustojo prie Flečerių 
namo, ir Alisa truktelėjo Garpą už rankos. Ji prasižiojo ir parodė 
sau į burną, lyg tai būtų galėję viską paaiškinti. Garpas pamatė 

eiles smulkių, lygių dantų ir liežuvį, pilną ir skaistų kaip vaiko. 
Nieko ypatingo jis nepastebėjo, automobilyje buvo tamsu, be to, 
jeigu būtų ką nors ir pamatęs, vis tiek nebūtų žinojęs, kas Čia ypa- 
tinga. Kai Alisa užsičiaupė, jis pamatė, kad ji verkia, o kartu šypso- 
si, lyg tas jos atsivėrimo aktas pareikalavo neapsakomo pasitikėjimo. 
Garpas linktelėjo galva — atseit viską suprantąs. 

— Matau, — burbtelėjo jis. Ji nubraukė atgalia ranka ašaras, o 
kita spustelėjo jam ranką. 

— Harithonas turi romaną, — pasakė ji. 

Garpas žinojo, kad Haris neturi romano su Helena, bet jis ne- 
žinojo, ką turi galvoje vargšė Alisa. 

— Ne su Helena, — pasakė jis. 

— Na, na, — atsakė Alisa, kratydama galvą. — Su kitha. 

— Su kuo? 

— Su studhenthe! — sudejavo Alisa. — Su bhuka maša merkše! 

Jau buvo praėję pora metų, kai Garpas išžagino Mažylę Be- 
plunksnę Geltonsnapę, bet per tą laiką jis buvo leidęs sau tą malo- 
numą su dar viena ateinančia aukle; savo gėdai, buvo pamiršęs net 
jos vardą. Garpas buvo nuoširdžiai įsitikinęs, kad potraukis prie 
ateinančių auklių jam buvo galutinai praėjęs. Tačiau jis užjautė 
Harį, kadangi Haris buvo jo bičiulis, be to, jis buvo labai svarbus 
bičiulis Helenai. Užjautė Garpas ir Alisą. Ji kėlė jam gailestį, nes 
savotiškas bejėgiškumas buvo neatsiejama jos dalis — tokia aki- 
vaizdi, kaip tas jos dėvimas standžiam kūnui per ankštas megztinis. 

— Man dėl to nemalonu, — pasakė Garpas. — Gal galėčiau 
kuo padėti? 

— Phasakyk jam, khad liauthųsi, — paprašė ji. 

Pačiam Garpui niekuomet nebūdavo sunku liautis, bet jis nie- 
kuomet nėra buvęs dėstytoju — neturėjo „sthudenthių" nei minty- 
se, nei po ranka. Galbūt Hariui tai buvo susiję dar su kuo nors. 
Vienintelis dalykas, kurį Garpas įstengė sugalvoti, tikėdamasis 
Alisą paguosti, — tai prisipažinti jai savo paties pražangas. 

— Tai atsitinka, — pasakė jis. 

— Thik ne thau, — atsakė ji. 

— Porą kartą buvo, — tarė Garpas. Ji pažvelgė į jį apstulbusi. 

— Khalbėk thiesą, — pareikalavo ji. 

— Tiesa yra tokia, — atsakė jis, — kad tai atsitiko man porą 
kartų. Abu kartus su ateinančiomis auklėmis. 

— O Viešpatie! — praiarė Alisa. 

— Bet tai nesvarbu, — pasakė Garpas. — Aš myliu Heleną. 

— Thai svarbhu, — paprieštaravo Alisa. — Jis skhaudina 
mane. Thodėl neghaliu rašythi. 

Garpas žinojo apie rašytojus, kurie negali rašythi, todėl iš 
karto pajuto simpatiją Alisai. 

— Tas mergjoda Haris turi romaną, — pasakė Garpas Helenai. 

— Žinau, — atsakė ji. — Sakiau, kad liautųsi, bet jis ir toliau 
jodinėja. Ji nėra netgi gera studentė. 

— Ką mes galime padaryti? — paklausė ją Garpas. 

— Vis tas sumautas geidulys, — tarė Helena. — Teisi buvo 
tavo motina. Tai yra vyrų problema. Pasikalbėk su juo. 

— Alisa papasakojo man apie tas tavo ateinančias aukles, — 
atsakė Garpui Haris. — Tai yra ne tas pats. Ji yra ypatinga mergina. 

— Bet ji yra studentė, Hari, — pabrėžė Garpas. — Dieve 
mano! 

— Bet ypatinga studentė, — atšovė jam Haris. — Aš ne toks 
kaip tu. Aš buvau padoresnis — iš karto pasakiau Alisai. Ji turi tik 
susitaikyti su tuo. Pasakiau jai, kad ji irgi gali tą daryti. 

— Ji nepažįsta nė vieno studento, — atsakė Garpas. 

— Bet ji pažįsta tave, — atsakė Haris. — Ir yra tave įsimylėjusi. 

— Ką mes galime padaryti? — paklausė Garpas Heleną. — Jis 
mėgina užlaipinti mane ant Alisos, kad geriau jaustųsi darydamas 
savo. 

— Šiaip ar taip, jis buvo padoresnis su ja, — pasakė Helena. 

Įsivyravo tokia tyla, kai šeimos nariai kiekvienas gali pajusti 
savo atskirumą, kvėpuodami pavieniui naktyje. Viršuje esančių 
kambarių durys buvo atviros, todėl galėjai girdėti tingų Dunkano, 
aštuonmečio, kuriam dar visas gyvenimas priešakyje, kvėpavimą; 
Volto kvėpavimą — tuos trumpus ir neramius dvimečio mėgini- 
mus atsikvėpti, Helenos — lygų ir ramų. Garpas buvo užgniaužęs 
kvapą. Vadinasi, ji žino apie ateinančias aukles. 

— Ar Haris tau pasakė? — paklausė jis. 

— Galėjai pirma man, o ne Alisai prisipažinti, — tarė ji. — 
Kuri buvo antroji? 

— Pamiršau jos vardą, — atsakė Garpas. 

— Manau, kad tai niekinga, — atsakė ji. — Tai tikrai žemina 
mane: tai žemina ir tave. Tikėjausi, kad iš to jau išaugai. 

— Žinoma, išaugau, — atsakė Garpas. Jis norėjo pasakyti, kad 
išaugo iš ateinančių auklių lygio. O kaip dėl paties geidulio? Galai 
rautų! Dženė Fylds iš pašaknų išgvildeno tą problemą savo pačios 
sūnaus širdyje. 

— Turime padėti Flečeriams, — pasakė Helena. — Per daug 
juos mylime, kad nieko dėl to nedarytume. 

Garpo nuostabai, Helena žengė per jų pačių bendrą gyvenimą 
tarsi per savo planuojamą rašyti straipsnį — įžanga, svarbiausių 
prioritetų išdėstymas, 0 po to — tezės. 

— Haris laiko tą studentę ypatinga, — pabrėžė Garpas. 

— Tikri mergjodos, — pasakė Helena. — Tu užimsi Alisą, o aš 
parodysiu Harisonui, kas tai yra ypatinga. 

Taigi vieną vakarą, kuriam Garpas buvo iškepęs puikų viščiu- 
ką su paprika, Helena pasakė Garpui: 

— Mudu su Harisonu sumazgosime indus, 0 tu parvežk namo 
Alisą. 

— Parvežti į namus? — nustebo Garpas. — Dabar? 

— Parodyk jam savo romaną, — tarė Helena Alisai. — Paro- 
dyk jam viską — ką nori. O aš parodysiu tavo vyrui, koks jis yra 
asilas. 

— Na, eik! — pasakė Haris. — Juk esame bičiuliai ir norime 
jais likti, ar ne taip? 

— Tu, eilinis merglauža, — pasakė jam Helena. — Kruši stu- 
dentę ir vadini ją ypatinga — įžeisdamas savo žmoną, įžeisdamas 
mane. Parodysiu tau, kas yra ypatinga. 

— Nepersistenk, Helena, — tarė jai Garpas. 

— Eik sau su Alisa, — atsakė jam Helena. — Ir tegul Alisa iš- 
gabena į namus savo auklę. 

— Na, eik! — pasakė Harisonas Flečeris. 

— Pathylėk, Harithonai! — tarė Alisa. Ji pastvėrė Garpą už 
rankos ir pakilo nuo stalo. 

— Tikri mergjodos! — tarė Helena. Garpas išėjo su Alisa, ne- 
bylus kaip džeimsininkė. 

— Galiu aš parvežti namo auklę, — pasisiūlė jis Alisai. 

— Thik tuoj sugrįžk, — paprašė ji. 

— Tučtuojau, Alisa, — prižadėjo Garpas. 

Paskui ji paprašė, kad jis balsu paskaitytų jai pirmąjį jos roma- 
no skyrių. 


191 


— Aš noriu jį išgirsthi, — paaiškino ji, — o pathi hegaliu sau 
paskaithyti. 
gražiai. Alisa rašė taip sklandžiai ir kruopščiai, kad Garpas galėjo 
visai nesivaržydamas jos sakinius dainuote dainuoti — ir iie būtų 
skambėję puikiai. 

— Tavo gražus tonas, Alisa, — pagyrė ją Garpas, ir Alisa pra- 
virko. Tuomet jie ėmė, žinoma, mylėtis, ir nepriklausomai nuo to, 
ką kiekvienas jų apie tai išmanė, jiems tai buvo ypatinga. 

— Ar buvo ypatinga? — paklausė Alisa. 

— Taip, buvo, — patvirtino Garpas. 

Na štai, pagalvojo jis, dabar tai jau tikrai turime rūpestį. 

— Ką mes galime padaryti? — paklausė jį Helena. Ji pasiekė 
tai, kad Harisonas Flečeris užmirštų savo „ypatingą“ studentę. Tik 
dabar Harisonas manė, kad Helena yra pats ypatingiausias jo gyve- 
nimo dalykas. | 

— Tu tai pradėjai, — atsakė jai Garpas. — Tad jeigu reikia 
liautis, tu turi liautis pirmoji. 

— Lengva pasakyti, — atsakė Helena. — Harisonas man pa- 
tinka, jis yra geriausias mano bičiulis, todėl aš nenoriu jo prarasti. 
Tik man ne itin rūpi su juo miegoti. 

— O jam rūpi, — atsakė Garpas. 

— Viešpatie, Žinau, — atsakė ji. 

— Jo manymu, tu esi pati geriausia iš jo turėtų moterų, — pa- 
aiškino jai Garpas. 

— Puiku, — atsakė Helena. — Tai turi būti malonu girdėti 
Alisai. 

— Alisa apie tai negalvoja, — pasakė jai Garpas. Jis Žinojo, 
kad Alisa galvoja apie Garpą; o ir Garpas baiminasi, kad visa tai 
gali baigtis. Kartais jam atrodydavo, kad Alisa yra pati geriausia iš 
jo turėtų moterų. 

— Na, o tau kaip? — pasidomėjo Helena. („Vienodai nebū- 
na“, — vieną dieną parašys Garpas.) 

— Man gera, — atsakė Garpas. — Man patinka Alisa, man pa- 
tinki tu, man patinka Haris. 

— O kaip Alisai? — paklausė Helena. 

— Alisa myli mane, — atsakė Garpas. 

— Na žinai, — pasakė Helena. — Vadinasi, visi vienas kitam 
patinka, tiktai man ne itin rūpi miegoti su Harisonu. 

— Vadinasi, su tuo baigta, — tarė Garpas, stengdamasis, kad 
jo balse nesigirdėtų nusiminimo. Alisa verkė, sakė, kad tai negali 
kada nors baigtis („Argi gali, argi gali, — rėkė ji. — Aš nebegaliu 
sustothi!"). 

— Na, ir kaip — ar nėra dabar geriau, negu buvo? — paklausė 
Helena. 

— Pasiekei savo, — atsakė jai Garpas. — Atmušei Harį nuo 
tos sumautos studentės. Dabar tik turi delikačiai užbaigti su juo. 

— O kaip tu su Alisa? 

— Jeigu tai yra baigta vienam iš mūsų, tai turi būti baigta 
mums visiems, — atsakė Garpas. — Tik šitaip yra sąžininga. 

— Aš pati Žinau, kas yra sąžininga, — atsakė Helena. — Bet 
žinau ir tai, kas yra Žmoniška. 

Atsisveikinimai su Alisa, kuriuos savo vaizduotėje kūrė Gar- 
pas, vyko pagal labai audringus scenarijus, pilnus Alisos padrikų 
šnekų, kurios visuomet baigdavosi desperatišku pasimylėjimu — 
nauju susitarimo pažeidimu: abu šlapi nuo prakaito, suplukę nuo 
geidulingo lyčių susirėmimo, o thaip! 

— Manau, kad Alisa yra truputį kvanktelėjusi, — pasakė Helena. 

— Alisa yra visai gera rašytoja, — tarė Garpas. — Ji iš tikrųjų 
yra perspektyvi. 

— Rašytojai palaidūnai, — sumurmėjo Helena. 

— Haris nesuvokia, kokia ji talentinga, — Garpas girdėjo save 
kalbant. 

— Na žinai, — burbtelėjo Helena. — Paskutinį kartą bandau 
gelbėti svetimą santuoką, nepaisydama savos. 

Prireikė šešių mėnesių, kol Helena delikačiai užbaigė su 
Hariu, o Garpas tuo laikotarpiu susitikinėjo su Alisa taip dažnai, 
kaip tik galėjo, vis mėgindamas perspėti ją, kad tas jų meilės ketur- 
kampis negali būti ilgalaikis. Jis taip pat stengėsi ir pats tam pasi- 
rengti, nes jį baimino supratimas, kad reikės palikti Alisą. 

— Tai yra ne tas pats mums visiems keturiems, — aiškino jis 
Alisai. — Tai turi baigtis, ir labai greitai. 

— Kodėl? — klausė Alisa. — Juk thau dhar nesibaigė, ar ne 
thaip? 

— Dar ne, — sutiko Garpas. Jis balsu skaitydavo visus jos pa- 
rašytus žodžius, ir juodu tiek daug mylėdavosi, kad jam net peršė- 
davo apsiplaunant, ir jis nebegalėjo vilkėti ankštų glaudžių, kai 
bėgiodavo. 

— Mes thurime thai darythi ir darythi, — aistringai sakė 
Alisa. — Darythi, kol thik dar galime. 

— Juk tu Žinai, kad tai negali tęstis, — Garpas mėgino perspė- 
ti Harį, kai juodu Žaidė skvošą. 

— Žinau, žinau, — atsakė Haris, — bet juk tai yra puiku, kol 
tęsiasi, ar ne? 

— Argi ne? — prisispyrusi klausė Garpą Alisa. Ar Garpas 
mylįs Alisą? O thaip! 

— Taip, taip, — sakė Garpas, linksėdamas galva. Jam atrodė, 
kad taip. 

Bet Helena, kuri turėjo iš to mažiausiai džiaugsmo, kentė la- 
biausiai. Kai pagaliau ji paskelbė tam galą, neįstengė nuslėpti savo 
euforijos. O likusieji trys nepajėgė nuslėpti savo apmaudo — kad 
ji gali atrodyti tokia pakili, kai jie buvo tokie nusiminę. Be jokio 
formalaus įsipareigojimo buvo sutarta dėl šešių mėnesių morato- 
riumo porų susitikinėjimams, išskyrus atsitiktinius. Helena ir 
Haris matydavosi, aišku, universitete. Garpas susidurdavo su Alisa 
supermarkete. Kartą ji tyčia atsitrenkė parduotuvėje į jo vežimėlį: 
ant mažylio Volto pasipylė pakai ir sulčių indeliai, o Alisos duktė 
atrodė sunerimusi dėl tos kolizijos. 

— Jaučiau poreikį thokio konthaktho, — pasakė Alisa. Ir 
vieną labai vėlyvą vakarą ji paskambino Garpams, kai Garpas ir 
Helena buvo jau lovoje. Ragelį pakėlė Helena. 

— Ar Harithonas pas jus? — paklausė Alisa. 

— Ne, — atsakė Helena. — O ar kas nors atsitiko? 

— Ne, jo nėra namuose, — atsakė Alisa. — Aš jo nemathiau 
visą vakarą. 

— Tai gal mums atvykti ir pasėdėti su tavim? — pasisiūlė He- 
lena. — Garpas galėtų paieškoti Harisono. 

— O gal Garpas galėthų athvykti ir pasėdėti? — paklausė 
Alisa. — O tu paieškothum Harithono. 

— Ne, aš atvyksiu pasėdėti su tavim, — atsakė Helena. — 
Manau, kad taip bus geriau. Garpas gali paieškoti Harisono. 

— Aš noriu Garpo, — atsakė Alisa. 

— Man labai gaila, bet tau teks apsieti be jo, — pareiškė Helena. 

— Atleisk man, Helena, — pasakė Alisa. Ji kūkčiojo į ragelį, 
be paliovos kalbėdama, tik Helena nieko negalėjo suprasti. Ji per- 
davė ragelį Garpui. 

Garpas kalbėjo Alisai ir pats jos klausėsi gerą valandą. Harit- 
hono niekas neieškojo. Helena jautėsi padariusi pernelyg gerą 
darbą, laikydamasi tų šešių mėnesių moratoriumo, kad dabar su- 
tiktų visa tai tęsti. Ji tikėjosi, kad jie visi save irgi atitinkamai kont- 
roliuos dabar, kai tai jau baigta. 

— Galbūt Harisonas vėl jodo studentes, bet aš tikrai esu padė- 
jusi ant jo kryžių, — pasakė Helena. — Asilas! Na, o Alisa, jeigu ji 
vadina save rašytoja, tai kodėl nerašo? Jeigu ji turi tiek daug ką pa- 
sakyti, tai kodėl dykinėja ir sako tai į telefono ragelį? 

Garpui buvo aišku, kad laikas viską sutvarkys. Laikas taip pat 
parodys, ar jis klydo dėl Alisos rašymo. Ji mokėjo gražiai rašyti, tik 
negalėjo nieko iki galo užbaigti: ji niekuomet nebaigė antrojo savo 
romano — per visus tuos metus, kol Garpai buvo pažįstami su Fle- 
čeriais, ir per visus paskesniuosius. Ji galėjo viską gražiai išsakyti, 
tačiau, kaip Garpas pasakė Helenai, kai buvo jau galutinai išsisky- 
ręs su Alisa, ji nieko nesugebėjo užbaigti. Ji nesugebėjo susthothi. 

Haris irgi nesužais savo Žaidimo nei išmintingai, nei gerai. 
Universitetas atsakys jam tenurą*, ir tai bus Helenai skausminga 
netektis — mat ji tikrai brangino Harisoną kaip bičiulį. Tačiau tos 
studentės, kurią Haris metė dėl Helenos, nebuvo taip lengva atsi- 
kratyti. Ji pasiskundė anglistikos katedrai, kad yra suvedžiota, 
nors, žinoma, iš tikrųjų ji skundėsi todėl, kad liko pamesta. Tai nu- 
stebino Hario kolegas. O į Helenos paramą Harisonui Flečeriui 
dėl tenuros paprasčiausiai rimtai nepasižiūrėta — mat pamestoji 
studentė buvo pagarsinusi Helenos ryšį su .Hariu. 

Netgi Garpo motina, Dženė Fylds, nepaisant jos nuostatų mo- 
terų klausimu, sutiko su Garpu, kad universiteto tenura, taip dos- 
niai suteikiama pačiai Helenai, nors ji buvo jaunesnė už vargšą 
Harį, turėtų būti suvokiama kaip tam tikras anglistikos katedros 
gestas. Matyt, kažkas bus paaiškinęs katedrai, jog ji privalėtų turėti 
profesoriaus padėjėjo pareigose moterį, ir kaip tik jiems pasitaikė 
Helena. Nors ji pati neabejojo dėl savo kvalifikuotumo, vis dėlto 
žinojo, kad ne kvalifikacijos nulėmė jai tenurą. 

Bet Helena nesanguliavo su studentais; kol kas nesanguliavo. 
O Harisonas Flečeris sanguliavo. Jis nedovanotinai leido sau, kad 


* tenure (angl.) — savotiškas etatas iki gyvos galvos; jį turi kai kurie 

seksualinis gyvenimas būtų svarbesnis už darbą. Šiaip ar taip, jis 
gavo kitą darbą. Ir galbūt tas, kas dar buvo likę iš Garpų ir Fleče- 
rių bičiulystės, buvo išgelbėta kaip tik todėl, kad Flečeriams teko 
išsikelti kitur. Taigi poros matydavosi maždaug dukart per metus; 
nuotolis išplovė galimas jausmų nuosėdas. Alisa galėjo rašyti ne- 
priekaištingą savo prozą laiškų Garpui pavidalu. Pagunda liesti 
vienam kitą bent susitrenkiant parduotuvėje vežimėliais dingo, 
todėl visi jie liko tokie pat bičiuliai, kokiais tampa daugelis kitų 
senų bičiulių: jie būdavo bičiuliai, kai ką nors sužinodavo vienas 
apie kitą arba retsykiais susidurdavo. O kai tokio sąlyčio nebūda- 
vo, tai ir negalvodavo vieni apie kitus. 

Garpas išmetė savo antrąjį romaną ir pradėjo rašyti antrą ant- 
rąjį romaną. Jis buvo tikras rašytojas — ne kaip Alisa — ne todėl, 
kad rašė ne taip gražiai kaip ji, o todėl, kad žinojo tai, ką privalo 
žinoti kiekvienas menininkas: Garpo žodžiais, „Žmogus auga tik 
užbaigdamas viena ir pradėdamas kita". Net ir tuo atveju, kai tie 
vadinamieji užbaigimai ir pradėjimai tėra iliuzijos. Garpas nerašė 
sparčiau ar daugiau negu kiti, bet dirbdamas jis paprastai visuomet 
galvodavo apie pabaigą. 

Garpas žinojo, kad antroji jo knyga yra išpūsta. Išpūsta tos 
energijos, kuri jam liko nuo Alisos. 


Toje knygoje buvo pilna painių dialogų ir sekso, po kurio part- 
neriai kentėdavo; toje knygoje partneriai po sekso jausdavosi nusi- 
kaltę ir dažniausiai dar labiau jo ištroškę. Šį paradoksą pastebėjo 
keletas recenzentų ir vieni iš jų pavadino tą fenomeną „nuosta- 
biu". Vienas recenzentas pavadino romaną „karčiai teisingu", tik 
jis pasiskubino pabrėžti, kad tas romano kartėlis pasmerkė jį „tik 
antraeilės klasikos statusui". Jeigu romanas būtų labiau „apvaly- 
tas" nuo to kartėlio, teorizavo recenzentas, „tiesa būtų pasirodžiu- 
si grynesnė". 

Daugiau nesąmonių buvo prikompiliuota dėl romano „tezės“. 
Vienas recenzentas trūks plyš įrodinėjo, kad romanas atrodo norįs 
pasakyti, jog tik per seksualinius santykius Žmonės galį vienas 
kitam giliai atsiskleisti, o kartu būtent seksualiai santykiaudami 
žmonės praranda visą savo gilumą. Garpas pasakė, kad jis niekuo- 
met neturėjęs jokios tezės, ir sumaniai išaiškino interviu imančiam 
žurnalistui, kad jis parašė „rimtą komediją apie vedybinį gyvenimą, 

kuri drauge yra ir seksualinis farsas". Vėliau Garpas rašė, kad 
„seksualumas farsu paverčia rimčiausius mūsų ketinimus". 

Tačiau kad ir ką apie tą knygą kalbėjo pats Garpas ar recenzen- 
tai, pasisekimo ji neturėjo. Vos ne kiekvieną glumino romano pavadi- 
nimas — „Svetimautojos vyro antrasis kvėpavimas"; glumino jis netgi 
recenzentus. To romano buvo parduota keliais tūkstančiais egzemp- 
liorių mažiau negu „Delsimo“, ir nors Džonas Vulfas įtikinėjo Garpą, 
kad su antruoju romanu šitaip dažnai atsitinka, vis dėlto Garpas jau- 
tėsi pralaimėjęs — pirmą kartą savo gyvenime. 

Džonas Vulfas, kaip geras leidėjas, tol nerodė Garpui vienos 
savotiškos recenzijos, kol ėmė baimintis, kad Garpas gali pamatyti 
ją atsitiktinai. Tuomet Vulfas nenoromis pasiuntė jam tos recenzi- 
jos iškarpą iš „Vakarinės pakrantės" laikraščio drauge su savo 
prierašu, kad tas recenzentas, kaip jis atseit girdėjęs, turįs sutriku- 
sią hormonų pusiausvyrą. Recenzijoje glaustai ir atžariai buvo pa- 
sakyta, jog yra niekinga ir graudu, kad T.S.Garpas, „talento 
neturintis garsios feministės Dženės Fylds sūnus, parašė seksuali- 
nį, bet net ne pamokomą romaną, kuriame tiesiog murdomasi 
sekse". Ir taip toliau. 

Garpas, išėjęs Dženės Fylds mokyklą, buvo ne iš tų Žmonių, 
kurie lengvai pasiduoda kitų nuomonei apie save, tačiau „Sveti- 
mautojos vyro antrasis kvėpavimas“ nepatiko net Helenai. Ir net 
Alisai Flečer, kuri nė viename iš savo meilės laiškų jam neužsimi- 
nė apie tos knygos buvimą. 

„Svetimautojos vyro antrasis kvėpavimas" buvo romanas apie 
dvi sutuoktinių poras ir jų meilės ryšius. 

— Na žinai, — pasakė Helena, kai tik sužinojo, apie ką ta 
knyga. 

— Ji yra ne apie mus, — aiškinos Garpas. — Ji nėra apie nieką 
iš to. Joje tai tik panaudojama. 

— Tu visuomet man sakydavai, — tarė Helena, — kad auto- 
biografiniai romanai būna patys paprasčiausi. 

— Jis nėra autobiografinis, — ginčijosi Garpas. — Pati įsiti- 
kinsi. 

Ji neįsitikino, kad jis toks nėra. Nors romanas buvo ne apie 
Heleną ir Garpą, ne apie Harį ir Alisą, vis dėlto jis buvo apie ketu- 
ris žmones, kurių nelygiaverčiai ir seksualiai įtempti santykiai ga- 
liausiai patiria nesėkmę. 

Romane kiekvienas tų keturkampį sudarančių asmenų turi 
kokią nors fizinę ydą. Vienas tų vyrų buvo aklas. Kitas — toks 
mikčius, kad jo dialogus yra sunku skaityti, jie erzina. Garpui kliu- 
vo nuo Dženės už tokį nevykusį pasišaipymą iš vargšo mirusio 
pono Tinčo, bet juk rašytojai, liūdnai galvojo Garpas, tėra stebėto- 
jai — geri ir negailestingi Žmonių elgsenos imitatoriai. Garpas ne- 
ketino įžeisti Tinčo atminimą — jis tik pasinaudojo vienu Tinčo 
bruožu. 

— Nesuprantu, kaip tu galėjai šitaip pasielgti su Alisa, — sie- 
lojosi Helena. 

Ji turėjo galvoje ydas, ypač moterų. Vienai jų spazmuoja deši- 
nės rankos raumenys — ta ranka ji nuolat mostaguoja, daužydama 
vyno taures, gėlių vazonus, užtvodama vaikams per veidą, o kartą ji 
vos neiškastravo savo vyro (atsitiktinai), kai lenktu peiliu genėjo 
medį. Tik jos meilužis, antrosios moters vyras, įstengia apraminti 
tą baisingą, nekontroliuojamą spazmą, todėl ši moteris pirmą 
kartą gyvenime pasijunta turinti kūną be ydų, su visiškai tikslingais 
judesiais, jos pačios kaip reikiant valdomą. 

Antrąją moterį kamuoja nenuspėjamas ir nesulaikomas vidu- 
rių pūtimas. Taigi mikčius yra vedęs perdylą, o neregys — pavojin- 
gąją dešinę ranką. 

Garpo garbei, nė vienas to keturkampio asmenų nėra rašytojas 
ar rašytoja. („Gal turėtume būti dėkingi už tas mažytes malo- 
nes?" — pasidomėjo Helena.) Viena tų porų yra savo noru bevai- 
kė. Kita pora stengiasi turėti vaikų, moteris pastoja, bet jos pakilią 
nuotaiką drumsčia susirūpinimas, kas yra tikrasis tėvas. Katras iš 
dviejų? Abi poros ieško ką tik gimusiame kūdikyje išdavikiškų po- 
žymių. Ar jis bus mikčius, perdyla, palaidos rankos ar aklas? (Gar- 
pas laikė tai galutiniu savo žodžiu genų klausimu, išsakytu už 
motiną.) 

Romanas iš esmės optimistiškas, nors tų dviejų porų draugystė 
galiausiai jas įtikina nutraukti savo meilės ryšius. Bevaikė pora vė- 
liau išsiskiria, abiem vienas kitu nusivylus — bet nebūtinai dėl to 
jų eksperimento. Vaiką turintys sutuoktiniai sutvirtėja kaip pora, 
vaikas auga be pastebimos ydos! Paskutinė romano scena rodo at- 
sitiktinį tų dviejų moterų susitikimą — Kalėdų metu jos prasilen- 
kia, važiuodamos universalinės parduotuvės eskalatoriumi — 
perdyla kyla aukštyn, o pavojingoji dešinė ranka leidžiasi žemyn. 

Abi jos apsikrovusios pakais. Tuo momentu, kai jos prasilenkia, 
moteris, kuriai nesulaikomai pučia vidurius, triskart garsiai pirste- 
li, kitos moters spazmuojanti ranka užkliudo priešais ant eskalato- 
riaus stovintį senioką, nuridendama jį judančiais laiptais ir 
pargriaudama jūrą žmonių. Bet yra Kalėdos. Ant eskalatorių pakų 
grūstis ir šurmulys, niekas nenukenčia, o tokiu metu viskas dova- 
notina. Abi moterys, toldamos viena nuo kitos mechaniniais savo 
transporteriais, atrodo, supratingai pripažįsta viena kitos ydas; jos 
niūriai viena kitai vypteli. 

— Tai yra komedija! — jau kelintą kartą rėkė Garpas. — Nė 
vienam iš mūsų šitai netaikoma. Juk tai turi būti labai juokinga. 
Kokį galima būtų padaryti iš to filmą! 

Tačiau niekas nenupirko iš jo teisių netgi leidiniui minkštais 
viršeliais. 

Kaip buvo galima spręsti iš Žmogaus, kuris vaikščiojo vien ran- 
komis, likimo, Garpas prietaringai žiūrėjo į eskalatorius. 

Helena jam pranešė, kad niekas iš anglistikos katedros jai net 
neužsiminė apie „Svetimautojos vyro antrąjį kvėpavimą“, nors 
apie „Delsimą“ dauguma geriausių jos kolegų bent jau bandė dis- 
kutuoti. Helena pasakė, kad ta knyga esanti pasikėsinimas į priva- 
tų jos gyvenimą ir kad ji tikisi, jog visa tai tėra manija, kurios 
Garpas netrukus atsikratys. 

— O, Viešpatie! Nejaugi jie mano, kad tai esi tu? — klausė ją 
Garpas. — Ir ko tik, po velnių, tie tavo bukapročiai kolegos nepri- 
sigalvoja? Argi tu ten, savo darbe, perdi? Ar tau šokinėja iš peties 
ranka per katedros posėdžius? Argi vargšas Haris mikčiodavo au- 
ditorijoje? — rėkavo Garpas. — O gal aš esu aklas? 

— Taip, tu esi aklas, — atsakė jam Helena. — Tu turi savo 
nuomonę apie tai, kas yra išgalvota ir kas yra faktas, bet nejaugi 
manai, kad tavo sistema žinoma ir kitiems? Visa tai, šiaip ar taip, 
yra tavo patirtis, kad ir kaip tavo perdaryta — net jeigu ji tėra įsi- 
vaizduota patirtis. Žmonės mano, kad tai esu aš, jie mano, kad tai 
€si tu. O kartais ir aš taip manau. 

Romane neregys yra geologas. — Ar jie yra matę mane žai- 
džiant su akmenukais? — ardėsi Garpas. 

Moteris, kuriai pučia vidurius, dirba ligoninėje jaunesniąja 
medicinos seserim. — Ar tu girdėjai, kad mano motina turėtų 
kokių pretenzijų? — klausė Garpas. — Argi ji man rašo ir įrodinė- 

ja, kad nėra nė karto pirstelėjusi ligoninėje, o perdžia tik namuose, 
ir visuomet save kontroliuodama? 

Vis dėlto Dženė Fylds turėjo savo sūnui pretenzijų dėl „Sveti- 
mautojos vyro antrojo kvėpavimo“. Ji pasakė jam, kad jis parašęs 
knygą beviltiškai siaura tema, beveik neturinčia bendresnės reikšmės. 

— Ji turi galvoje seksą, — pasakė Garpas. — Na, stačiai klasiš- 
ka! Moteris, nė karto pati nepatyrusi seksualinio potraukio, moko, 
kas yra universalu. Kaip ir popiežius, kuris prisiima skaistybės įža- 
dus, 0 po to jau milijonų vardu sprendžia kontracepcijos proble- 
mą. Pasaulis yra išprotėjęs! — rėkė Garpas. 


Naujausia Dženės kolegė buvo metro devyniasdešimt trijų 
centimetrų ūgio transseksualė Roberta Maldun. Buvusio Roberto 
Malduno, puikaus „Filadelfija Ygls" gynėjo, po sėkmingai padary- 
tos lyties pakeitimo operacijos jau Robertos Maldun, svoris nukri- 
to nuo 106,5 iki 81,5 kilogramo. Estrogenų dozės pakirto jo 
kažkada turėtą milžino jėgą ir ištvermę. Garpas spėjo, kad buvusio 
Roberto Malduno garsiosios „žaibiškos rankos" jau nebebuvo to- 
kios „žaibiškos“, ir vis dėlto Roberta Maldun buvo galinga Dženės 
Fylds palydovė. Roberta dievino Garpo motiną. Būtent Dženės 
knyga „Seksualiai įtartina" paskatino Robertą Malduną ryžtis pa- 
keisti lytį, kai vieną dieną jis gulėjo Filadelfijos ligoninėje, sveik- 
damas po kelio operacijos. 

Dženė Fylds dabar rėmė Robertos ieškinį televizijai, kuri, kaip 
Roberta pareiškė, slapčiomis susitarė nebesamdyti jos komentato- 
re naujam futbolo sezonui. Dženė įrodinėjo, kad Roberto turėtas 
futbolo išmanymas nė trupučio nesumažėjo nuo visų tų estrogenų. 
Iš visos šalies mokyklų plūstančios rėmėjų bangos padarė vos ne 
dvimetrinę Robertą Maldun neapsakomai kontraversišku asme- 
niu. Roberta buvo inteligentiška ir iškalbi, be to, ji, aišku, išmanė 
savo futbolą; ji buvo tiesiog tobulybė, palyginti su tais skystapro- 
čiais, kurie paprastai komentuodavo tą žaidimą. 

Garpui ji patiko. Juodu nuolat šnekučiuodavosi apie futbolą ir 
žaisdavo skvošą. Keletą pirmųjų partijų Roberta visuomet laimė- 
davo, kadangi buvo gerokai stipresnė ir geriau išsitreniravusi už 
Garpą, tačiau ištverme ji jam neprilygo, be to, greičiau išsekdavo, 
nes buvo didžiausia korte. Robertą nuvargino ir bylinėjimasis su 
televizija, tačiau ji turėjo išsiugdžiusi didelį ištvermingumą ki- 
tiems, daug svarbesniems, reikalams. 

— Tu, Roberta, esi neabejotinas laimėjimas džeimsininkių 
draugijai, — pasakė jai Garpas. Motinos vizitai džiugindavo jį 1a- 
biau, kai ši atvykdavo su Roberta. Valandų valandas Roberta svai- 
dydavo kamuolį su Dunkanu. Roberta pažadėjo pasiimti Dunkaną 
į rungtynes, kai žais „Filadelfija Ygls", bet tai kėlė Garpui nerimą. 
Roberta buvo užpuldinėjama, ji turėjo priešų. Garpas įsivaizduo- 
davo įvairius pasikėsinimus ir bombas, gresiančias Robertai, ir Dun- 
kaną, išnykstantį didžiuliame staugiančiame Filadelfijos futbolo 
stadione, kur jis galėtų būti išniekintas kokio nors vaikų žagintojo. 

Tokius vaizdus Garpui įkvėpdavo fanatizmas, trykštantis iš kai 
kurių Robertos Maldun gaunamų neapykantos laiškų. Bet kai 
Dženė parodė jam keletą savo gautų neapykantos laiškų, Garpas 
susirūpino ir dėl jos. Jis anksčiau nebuvo pakankamai dėmesingas 
šiam savo motinos gyvenimo viešumo aspektui: kai kurie žmonės 
iš tiesų jos nekentė. Jie rašė Dženei, linkėdami jai susirgti vėžiu. 
Jie rašė Robertai Maldun, jog tikisi, kad jo ar jos tėvų jau nebėra 
gyvų. Viena sutuoktinių pora parašė Dženei Fylds, kad jiems pa- 
tiktų, jeigu ji būtų išmoningai apvaisinta dramblio sperma ir nuo 
to iš vidaus susprogtų. Laišką pasirašė: „Teisėta pora". 

Vienas vyriškis parašė Robertai Maldun, kad jis visą gyvenimą 
buvo „Ygls“ sirgalius ir kad net jo seneliai yra gimę Filadelfijoje, 
bet nuo šiol jis būsiąs „Giants“ arba „Redskins“ sirgalius ir persi- 
kelsiąs į Niujorką arba Vašingtoną; „netgi į Baltimorę, jeigu pri- 
reiks", kadangi Roberta bobišku savo poelgiu sudarkiusi visą 
„Ygls" puolimą. 

Viena moteris parašė Robertai Maldun turinti vilties, jog ši 
paklius į nagus „Oklend Raiders", nes mananti, kad „Raiders“ yra 
pati šlykščiausia futbolininkų komanda, todėl galbūt jie parodysią 
Robertai, kaip smagu būti moterimi. 

Vienas gynėjas iš Vajomingo vidurinės mokyklos futbolininkų 
komandos parašė Robertai Maldun, kad dėl jos jam gėda likti gy- 
nėju, todėl jis turįs pakeisti savo padėtį — pereiti į kraštinius Žai- 
dėjus. Tarp jų kol kas dar nesą transseksualų. 

Puolėjas iš Mičigano universiteto komandos parašė Robertai, 
kad jeigu ji kada nors būsianti Ipsilante, jie norėtų iškrušti ją, būti- 
nai vilkinčią savo žaidėjo uniforma. 

— Tai vis niekai, — pasakė Garpui Roberta. — Tavo motina 
as daug blogesnių. Daug daugiau yra Žmonių, kurie jos neap- 

enčia. 

— Mama, — pasakė Garpas, — kodėl tau to nemetus kuriam 
laikui? Pasiimk atostogų. Rašyk kitą knygą. — Jis niekuomet ne- 
buvo pagalvojęs, kad kada nors teks ją įkalbinėti tai daryti, bet 
staiga jis suvokė Dženę kaip potencialią auką, išstatančią save tarp 
kitų aukų visai pasaulio neapykantai, Žiaurumui ir smurtui. 

Žurnalistų klausinėjama, Dženė visuomet sakydavo rašanti 
antrą knygą. Tik Garpas, Helena ir Džonas Vulfas žinojo, kad tai yra 
melas. Dženė Fylds neturėjo daugiau parašiusi nė vieno žodžio. 

— Dėl savęs aš esu padariusi viską, ką norėjau padaryti, — pa- 
sakė savo sūnui Dženė. — Dabar mane domina kiti žmonės. O tu 
nerimauji tik dėl savęs, — pridūrė ji liūdnai, tarsi, jos nuomone, 
sūnaus susitelkimas į save — į savo vaizduotės pasaulį — būtų 
daug pavojingesnė gyvensena. 

Helena irgi to baiminosi — ypač tuo metu, kai Garpas nerašy- 
davo, 0 po „Svetimautojos vyro antrojo kvėpavimo" Garpas nerašė 
jau daugiau kaip metus laiko. Paskui apie metus jis rašė, bet viską 
išmetė. Jis rašė laiškus savo leidėjui. Tai buvo patys sunkiausi laiš- 
kai, kokius Džonas Vulfas buvo kada nors skaitęs, o dar sunkiau 
jam buvo į juos atsakyti. Kai kurie jų buvo dešimties ir net dvylikos 
puslapių. Daugumoje jų buvo priekaištaujama Džonui Vulfui, kad 
jis „neprastuminėja“ „Svetimautojos vyro antrojo kvėpavimo“ 
taip, kaip galėtų. 

— Juk ji niekam nepatiko, — primindavo Garpui Džonas Vul- 
fas. — Tad kaip mes galime ją prastumti? 

— Jūs niekuomet neparėmėt tos knygos, — atrašė jam Garpas. 

Helena parašė Džonui Vulfui, kad jis turėtų būti kantresnis 
Garpui. Bet Džonas Vulfas labai gerai pažinojo rašytojus ir buvo 
toks kantrus, ir toks malonus, koks tik galėjo būti. 

Galiausiai Garpas pradėjo rašyti laiškus kitiems Žmonėms. Jis 
rašė atsakymus į kai kuriuos motinos gautus neapykantos laiš- 
kus — tais retais atvejais, kai būdavo atgalinis adresas. Jo laiškai 
būdavo ilgi, ir jis mėgindavo jais atkalbėti tuos Žmones nuo neapy- 
kantos. 

— Daraisi visuomenės veikėjas, — pasakė jam Helena. Bet 
Garpas buvo pasirengęs rašyti atsakymus ir į kai kuriuos Robcrtai 
Maldun atsiųstus neapykantos laiškus. Roberta, beje, turėjo naują 
meilužį, todėl tie neapykantos laiškai nutekėdavo nuo jos kaip 
vanduo. 

— Dieve mano, — priekaištavo jai Garpas. — Ką tik pakeitei 
lytį ir jau myliesi. Kaip gynėjas su papais tu, Roberta, išties esi ne- 
pakenčiama. 

Juodu buvo geri bičiuliai ir su įkarščiu žaisdavo skvošą, kai tik 
Roberta ir Dženė atvykdavo į miestą, tačiau tai būdavo ne taip 
dažnai, kad užimtų visą Garpo laisvalaikį. Valandų valandas jis 
praleisdavo Žaisdamas žaidimus su Dunkanu — ir laukė, kol Vol- 
tas užaugs tiek, kad irgi Žaistų žaidimus. Jis žaidė su įkarščiu. 

— Trečiasis romanas būna geriausias, — tikino Heleną Džo- 
nas Vulfas, jausdamas, kad ji baiminasi Garpo nerimastingumo ir 
kad ją reikia pastiprinti žodžiu. — Duokite jam laiko, ir tai ateis. 

— Iš kur jis Žino, kad trečiasis jo romanas būna geriausias? — 
tūžo Garpas. — Mano trečiojo romano dar net nėra. O kai jis ši- 
taip leidžia, tai galėjo nebūti ir antrojo mano romano. Leidėjų gal- 
vos, pilnos mitų ir savaime išsipildančių pranašysčių! Jeigu jis tiek 
daug išmano apie trečiąjį romaną, tai kodėl pats jo neparašo? 
Kodėl jis neparašė net pirmojo savo romano? 

Bet Helena tik šypsodavosi, bučiuodavo jį ir pradėjo vaikščioti 
kartu su juo į kiną, nors kino ji nemėgo. Helena buvo patenkinta 
savo darbu, o vaikai augo laimingai. Garpas buvo geras tėvas, geras 
virėjas ir dabar, kai nerašė, mylėdavo ją išradingiau negu tuomet, 
kai sunkiai triūsė. Tegul tai ateina, galvojo Helena. 

Jos tėvas, garbusis Ernis Holmas, ėmė jausti ankstyvuosius Šir- 
dies negalavimo požymius, tačiau ir toliau norėjo gyventi Styringe. 
Kiekvieną žiemą jis drauge su Garpu vykdavo į Ajovą pasižiūrėti 
vienų stambiausių imtynininkų varžybų. Helena buvo įsitikinusi, 
kad kliūtys Garpo rašymui nėra reikšmingos — reikia tik išlaukti. 

— Tai ateis, — ramino Garpą telefonu Alisa Flečer. — Thu 
negali tho forthuothi. 

— Nieko aš nebandau forsuoti, — tikino ją Garpas. — Nes 
nėra ko forsuoti. — Bet jis pagalvojo, kad patrauklioji Alisa, kuri 
neįstengė niekad nieko užbaigti — netgi savo meilės jam — yra 
tokia vargšė, kad net nepajėgia suprasti, apie ką jis kalba. 

Paskui pats Garpas gavo kelis neapykantos laiškus. Jam atėjo 
išraiškingas laiškas iš asmens, kuris pasijuto užgautas „Svetimau- 
tojos vyro antrojo kvėpavimo". Rašė ne neregys, ne mikčius, ne 
tampomas traukulių ar dar kas nors toks, kaip būtų buvę galima ti- 
kėtis. Bet šis laiškas buvo tai, ko Garpui reikėjo, kad išsikapstytų iš 
krizės. 

Brangusis Besmegeni, 
(rašė užsigavusioji pusė) 


Perskaičiau tavo romaną. Atrodo, kad kitų žmonių proble- 
mos tau kelia didelį juoką. Mačiau tavo nuotrauką. Turėdamas 
ant galvos tokią plaukų kupetą, manau, gali šaipytis iš tų, kurie 
yra nuplikę. Savo žiaurioje knygoje tu juokiesi iš tų žmonių, kurie 
negali pajusti orgazmo, iš žmonių, kuriems vedybinis gyvenimas 
neatnešė laimės, iš tų žmonių, kurių žmonos ar vyrai yra neištiki- 
mi vieni kitiems. Privalėtum žinoti, kad tie žmonės, kurie turi 
tokių problemų, nelaiko jų juokingomis. Pasidairyk po pasaulį, 
besmegeni, — jis yra skausmo, kenčiančių, Dievą netikinčių ir 
nesugebančių kaip reikiant auklėti savo vaikus žmonių buveinė. 
Tu, besmegeni, neturi jokių problemų, todėl gali šaipytis iš vargšų 
žmonių, kurie jų turi! 

Tavo nuoširdžiai 
(Ponia) I.B.Pul, 
Findlajas, Ohajas 


Šis laiškas nutvilkė Garpą kaip antausis; retai jam atsitikdavo, 
kad kas nors iš esmės taip neteisingai jį suprastų. Kodėl gi žmonės 
yra taip įsikalę, kad jeigu tu esi „komiškas“, tai negali kartu būti ir 
„rimtas“. Garpas jautė, kad dauguma žmonių painioja išmintingu- 
mą Su protingumu, nuoširdumą su subtilumu. Atseit, jeigu tu 
šneki rimtai, tai ir esi rimtas. Matyt, esama gyvūnų, kurie nesugeba 
juoktis iš savęs, bet Garpas buvo įsitikinęs, kad juokas yra susijęs 
su geranoriškumu, 0 jo mums visiems visuomet reikia kuo dau- 
giau. Galų gale vaikystėje jis neturėjo humoro jausmo ir buvo ne- 
religingas, todėl galbūt dabar jis žiūri į komediją rimčiau negu kiti. 

Vis dėlto jam buvo skaudu matyti, kad jo vizija, suvokiama 
kaip tyčiojimasis iš žmonių, o mintis, kad dėl savo meno žmonėms 
jis atrodo žiaurus, dar labiau sustiprino jo nesėkmės jausmą. Labai 
atsargiai, lyg kalbėtų galimai savižudei, esančiai svetimo ir nejau- 
kaus viešbučio aukštybėse, Garpas atrašė savo skaitytojai iš Find- 
lajo, Ohajo valstijos. 


Brangioji Ponia Pul, 


Pasaulis yra skausmo buveinė, žmonės baisiai kenčia, tik ne- 
daug kas iš mūsų tiki Dievą ar labai gerai auklėja savo vaikus; 

dėl to jūs teisi. Tiesa yra ir tai, kad problemų turintys žmonės pa- 
prastai nelaiko jų „juokingomis ". 

Horas Volpolas kažkada pasakė, kad pasaulis yra komiškas 
tiems, kurie jį suvokia protu, ir tragiškas tiems, kurie suvokia 
jausmais. Tikiuosi, sutiksite su manim, kad Horas Volpolas šiek 
tiek supaprastina pasaulį, šitaip sakydamas. Juk iš tikrųjų mudu 
abu ir protaujame, ir jaučiame. O kai dėl to, kas yra komiška ir 
kas yra tragiška, Ponia Pul, tai visas pasaulis yra vieno ir kito 
mišinys. Dėl to aš negaliu suprasti, kodėl „rimta“ ir „juokinga“ 
laikoma priešybėmis. Man yra akivaizdus prieštaravimas tai, kad 
žmonių problemos dažnai būna juokingos, ir vis dėlto žmonės 
dažnai būna liūdni. 

Šiaip ar taip, man gėda, jeigu jums atrodo, kad aš juokiuosi 
iš žmonių ar juos pašiepiu. Mano požiūris į žmones yra labai 
rimtas. Todėl nieko kito, tik geranoriškumą aš jaučiu žmonėms ir 
tik teturiu juoką jiems paguosti. 

Juokas, Ponia Pul, yra mano religija. Tačiau, kaip ir daugelis 
religijų, mano juokas, kaip pastebėjau, būna maloniai beviltiš- 
kas. Noriu papasakoti jums neilgą istoriją, kad pailiustruočiau 
tai, ką turiu galvoje. Tai atsitiko Bombėjuje, Indijoje, kur daugy- 
bė žmonių kasdien miršta iš bado. Tačiau ne visi žmonės Bom- 
bėjuje badauja. 

Tarp nebadaujančiųjų Bombėjaus gyventojų buvo švenčia- 
mos vestuvės, jaunosios ir jaunojo garbei buvo surengtas pokylis. 
Dalis svečių atvyko į pokylį, sėdėdami ant dramblių — nebūtinai 
tam, kad pasirodytų, o tik todėl, kad naudojosi drambliais kaip 
transporto priemone. Nors mums tokio keliavimo būdas gali p1- 
sirodyti pagyrūniškas, nemanau, kad jis toks atrodė tų vestuvių 
svečiams. Dauguma jų tikriausiai nebuvo tiesiogiai atsakingi už 
tai, kad tiek daug tautiečių aplink juos badauja. Daugelis jų buvo 
tik pasidarę „pertrauką“, atitrūkę nuo savo pačių ir pasaulio 
problemų, kad atšvęstų draugo vestuves. Bet jeigu jūs būtumėte 
viena iš badaujančių indžių, kėblintumėte pro tą vestuvių pokylį 
ir pamatytumėte tuos nuošaliai sustatytus dramblius, jus tikriau- 
siai apimtų tam tikras nepasitenkinimas. 

Maža to, keli vestuvėse dalyvaujantys linksmuoliai, būdami 
išgėrę, ėmė girdyti alumi savo dramblius. Jie išbėrė iš kibirėlio 
ledus, pripylė jį alaus, nuėjo kikendami prie pririšto dramblio ir 

sugirdė įkaitusiam gyvuliui visą kibirėlį. Alus patiko drambliui, 
todėl vestuvininkai davė jam dar kelis kibirėlius. 

Kas žinojo, kaip alus paveiks dramblį? Tie žmonės neturėjo 
blogų kėslų, jie tik linksminosi — o juk buvo didelė tikimybė, kad 
likusioji jų gyvenimo dalis jiems nebus vien pramoga. Tikriausiai 
jiems buvo naudinga dalyvauti tame pokylyje. Tačiau tie žmonės 
elgėsi, aišku, kvailai ir neatsakingai. 

Jeigu kuris vienas iš tos daugybės badaujančių indų būtų at- 
sivilkęs ten ir pamatęs, kad apgirtę vestuvių svečiai girdo dramblį 
alumi, lažinuosi, kad jį būtų apėmusi pagieža. Tikiuosi, jūs su- 
prantate, kad aš iš nieko nesišaipau. 

O paskui atsitiko taip, kad girti linksmuoliai buvo paprašyti 
apleisti pokylį, kadangi jų elgesys su savo drambliu buvo nemalo- 
nus kitiems svečiams. Niekas negali peikti tų kitų svečių už tokius 
jų jausmus. Kai kurie iš jų netgi galėjo manyti, kad mėgina šito- 
kiu būdu užkirsti kelią netvarkai, nors žmonėms retai šitai pa- 
vyksta. 

Supykę ir nuo alaus išdrąsėję linksmuoliai užsiropštė ant sa- 
vojo dramblio ir pasileido iš dramblių stovėjimo aikštelės — 
aišku, jie rodėsi esą labai laimingi — atsitrrenkdami į kitus 
dramblius ir įvairius daiktus, nes linksmuolių dramblys, apdujęs 
ir išpampęs nuo alaus, tapeno svirdinėdamas iš šono šonan. Jo 
straublys švaistėsi pirmyn ir atgal kaip prastai pritaisyta dirbtinė 
galūnė. Milžiniškas gyvulys taip silpnai stovėjo ant kojų, kad atsi- 
trenkė į elektros stulpą ir užsitraukė ant didžiulės savo galvos 
elektros laidus. Srovė akimirksniu užmušė jį ir ant jo sėdėjusius 
vestuvių svečius. 

Ponia Pul, prašom patikėti: aš tikrai nemanau, kad tai yra 
„Juokinga“. Bet štai ateina vienas iš tų badaujančių indų. Jis 
mato visus tuos vestuvių svečius apraudant savo draugų ir 
dramblio žūtį, tas gausias aimanas, puikių drabužių plėšymą, 
gerų patiekalų mėtymą ir gėrimų laistymą. Tad pirmiausia, ką jis 
padaro — pasitaikius progai prasmunka į vestuves, kol kviestieji 
svečiai yra užimti kuo kitu, ir šiek tiek pasivagia gero maisto ir 
gėrimų badaujančiai savo šeimai. Antra, ką jis padaro — tai ima 
stačiai kvatoti iš to, kaip tie linksmuoliai pribaigė save ir savo 
dramblį. Palyginti su bado mirtimi, tas savotiškas jų mirties 
būdas kaip reikiant neprivalgančiam indui turėjo atrodyti juokin- 


gas ar bent jau greitas. Bet vestuvių svečiams jis toks neatrodė. 
Jiems tai buvo jau tragedija, jie jau kalbėjo apie „tragišką įvykį", 
ir nors galbūt jie galėjo nekreipti dėmesio į tai, kad pokylyje daly- 
vauja „nususęs elgeta", ir net pakęsti tai, kad jis vagia maistą, ta- 
čiau jie negalėjo atleisti, kad jis juokėsi iš jų draugų ir jų draugų 
dramblio mirties. 

Taigi užsigavę dėl elgetos elgesio (dėl jo juoko, o ne dėl jo 
skarmalų), vestuvių svečiai prigirdė jį viename tų alaus kibirų, iš 
kurių mirusieji linksmuoliai girdė savo dramblį. Jie laikė tai at- 
stovavimu „teisingumui". Matome, kad ši istorija yra apie klasių 
kovą ir, žinoma, be viso kito, ji yra „rimta“. Bet aš linkęs tai lai- 
kyti komedija apie visiškai natūralią nelaimę: jie tėra žmonės, 
veikiau kvailiai, mėginantys „suvaldyti“ situaciją, kuri jiems yra 
per daug sudėtinga — situaciją, kurioje yra ir amžinųjų, ir trivia- 
lių komponentų. Pagaliau su tokiu milžinu kaip dramblys galėjo 
baigtis ir kur kas blogiau. 

Tikiuosi, Ponia Pul, kad man pavyko bent truputį paaiškinti 
jums savo galvoseną. Šiaip ar taip, dėkoju jums, kad nepagailė- 
jote laiko parašyti, nes aš branginu savo skaitytojų nuomonę — 
net kritišką. 

Jūsų ištikimas 

„Besmegenis“" 

Garpas buvo nesaikingas žmogus. Jis viską darė barokiškai, di- 

delę reikšmę teikė perlenkimui, jo ir rašymas buvo ekstremistiškas. 

Per tą ponią Pul jis niekad negalės pamiršti savo nesėkmės. Jis ir 

taip dažnai dėl jos grauždavosi, 0 tos ponios atsakymas į jo pom- 
pastišką laišką turėjo dar sunkiau jį prislėgti. 


Brangus Pone Garpai, 
(rašė ponia Pul) 


Niekuomet nemaniau, kad jūs varginsitės, rašydamas man 
laišką. Iš jūsų laiško galiu matyti, kad pasitikite savimi, ir 
manau, kad tai gerai. Bet tai, ką jūs dėstote, man beveik ištisai 
yra niekai ir nesąmonės, todėl nenoriu, kad vėl imtumėtės man 
ką nors aiškinti — tai mane erzina ir įžeidžia mano inteligenciją. 


Jūsų Airin Pul 
Garpas, kaip ir jo įsitikinimai, buvo prieštaringas. Jis buvo 

labai didžiadvasiškas kitiems žmonėms, bet ir bjauriai jiems nepa- 
kantus. Jis pats nustatinėdavo, kas kiek yra nusipelnęs jo laiko ir 
kantrybės. Jis galėjo būti uoliai malonus, kol nenuspręsdavo, kad 
buvo jau užtektinai malonus. Tuomet Garpas persimainydavo ir 
įsisiautėjęs elgdavosi visiškai priešingai. 
Brangioji Airin, 
(Garpas rašė poniai Pul) 
Arba jūs liaukitės skaityti knygas, arba jums reikia pamėginti 
kur kas daugiau pasivarginti. 


Brangusis Besmegeni, 
(rašė Airin Pul) 
Mano vyras sako, kad jeigu jūs dar kartą man parašysite, tai 
Jis padarys iš jūsų smegenų košę. 
Labai nuoširdžiai 
Ponai Airin ir Fitsas Pulai 


Brangieji Fitsai ir Airin, 
(Garpas atrašė tučtuojau) 
Krušu jus. 


Tad štai taip jis prarado humoro jausmą, o pasaulis — jo gera- 
noriškumą. 

„Grilparcerio pensione“ Garpas retsykiais užgaudavo komiz- 
mo (vienu pirštu) ir užuojautos (kitu pirštu) stygas. Jo pasakojama 
istorija nesumenkino apsakymo personažų — nei primestiniu liūd- 
numu, nei jokiu kitu perlenkimu, būtinu savam požiūriui išreikšti. 
Toji istorija nedarė personažų specialiai sentimentalių, nei kaip 
nors kitaip pigino jų liūdnumą. 

Bet dabar Garpas buvo pametęs tą pasakojimo jėgų pusiau- 
svyros jausmą. Jo „Delsimas“ nukentėjo nuo pretenzingo apkrovi- 
mo visa fašizmo istorija, kurioje jis iš tikrųjų nedalyvavo. Antrojo 
jo romano nesėkmę nulėmė vaizduotės stoka — tai, kad Garpas, 
kaip pats jautė, vaizduote kiek reikiant neatitolo nuo savo paties 
gana įprastinio patyrimo. „Svetimautojos vyro antrąjį kvėpavimą" 
jis parašė veikiau šalta galva — jis jam atrodė tik kaip dar vienas 
„tikras“, bet greičiausiai visiems būdingas patyrimas. 

O išties, kaip dabar Garpui atrodė, jis buvo per daug persiė- 
męs savo paties laimingu gyvenimu (su Helena ir savo vaikais). 
Jautė, kad jam gresia pavojus apriboti savo, kaip rašytojo, sugebė- 
jimus gana paplitusiu būdu: rašyti iš esmės tik apie save. O kai jis 
pasižvalgė gerokai toliau nuo savęs, pamatė vien kvietimą apsime- 
tinėti. Jis stokojo vaizduotės — „pojūčiai migloti". Kai kas nors 
paklausdavo, kaip jam klojasi rašyti, jis rasdavo savyje jėgų tik 
trumpam, žiauriam Alisos Flečer pamėgdžiojimui: 

— Susthojau, — atsakydavo Garpas. 

Amžinasis vyras 


Geltonuose telefonų knygos puslapiuose ieškodamas žodžio 
„sandėlis“, Garpas pastebėjo antraštę „Patarėjai santuokos ir šei- 
mos klausimais". Jis turėjo keletą nekaltų klausimų medienos san- 
dėliui dėl 2x4 cm lentučių, kai akis užkliuvo už tų „santuokų“, ir jo 
galvoje kilo kur kas įdomesnių ir labiau jį jaudinančių klausimų. 
Jam niekuomet nebuvo atėję į galvą, kad, pavyzdžiui, patarėjų san- 
tuokos klausimais įstaigų gali būti daugiau negu medienos sandė- 
lių. Bet tai, matyt, priklauso nuo to, samprotavo Garpas, kurioje 
vietoje jūs gyvenate. Kaimiečiai, aišku, daugiau reikalų turi su me- 
diena. 

Garpas buvo vedęs jau beveik vienuolika metų; per tą laiką 
jam mažai teprisireikė medienos, o dar mažiau patarimų. Jis do- 
mėjosi ilgu pavardžių sąrašu telefonų knygoje ne dėl savo paties 
problemų, jis tai darė todėl, kad jau kuris laikas mėgino įsivaiz- 
duoti, kaip atrodytų, jeigu jis turėtų tokį darbą. 

Knygoje jis aptiko Krikščionių konsultacinį centrą ir Pastora- 
cinės bendruomenės konsultacinę tarybą. Garpas piešė savo vaiz- 
duotėje nuoširdžius dvasininkus, nuolat trinančius vienas į kitą 
sausus, putlius savo delnus. Jie kalbėjo apvaliomis kaip muilo bur- 
bulai sentencijomis, maždaug taip sakydami: „Mes neturime iliuzi- 
jų, kad Bažnyčia gali labai daug padėti, ieškant sprendimo 
individualioms, tokioms kaip jūsų, problemoms. Kiekvienas 
asmuo turi ieškoti individualių sprendimų ir turi išsaugoti savo in- 
dividualumą; nors iš savo patyrimo žinome, kad daugelis žmonių 
yra identifikavę tą ypatingą savo individualumą Bažnyčioje". 

O čia sėdi aklavietėje atsidūrusi pora, kuri tikėjosi padiskutuo- 
Sianti apie vienu metu patiriamą orgazmą — ar tai yra mitas, ar T€- 
alybė? 

Garpas buvo pastebėjęs, kad dvasininkai mėgsta patarinėti. 
Telefonų knygoje jis rado Liuteronų socialinę tarybą, rado taip pat 

garbųjį Dveiną Kuncą (kuris buvo „patvirtintas | „4 Neiglą, 
kuris buvo „visų sielų tarnas", turintis ryšį su kažkuo, kas vadinosi 
Jungtinių Amerikos Valstijų santuokos ir šeimos biuro patarėjais 
(o šie buvo „patvirtinę“ tarną). Garpas pasiėmė pieštuką ir išvedė 
nedidelius apskritimukus šalia tų santuokos patarėjų, kurie prik- 
lausė religinėms institucijoms. Jis vylėsi, kad visi jie turėtų duoti 
grynai optimistiškus patarimus. Kur kas mažiau jis pasitikėjo pata- 
rėjų su „moksliniu“ pasirengimu požiūriu, o dar mažiau — pačiu 
jų pasirengimu. Vienas iš jų buvo „diplomuotas psichologas klini- 
cistas", kitas turėjo prirašęs prie savo pavardės tik tiek: „Magist- 
ras, klinicistas". Garpas žinojo, kad tokie titulai gali viską reikšti, 
bet gali ir nieko nereikšti. Pavyzdžiui, tai galėjo būti paskutinio 
kurso studentas psichologas arba buvęs studentas, kurio specialybė — 
prekyba. Vienas toje knygoje buvo prisistatęs kaip „B.S."“* — gal 
botanikas? Vienas buvo „Filos. dr." — santuokos filosofas? Vie- 
nas buvo tiesiog „Daktaras“ — nežinia, gydytojas ar filosofijos 
daktaras? Kuris iš jų geresnis patarėjas santuokos klausimais? 
Vieno specialybė buvo „grupinė terapija". Kitas, matyt, mažiau 
ambicingas, siūlė tik „psichologinį įvertinimą". 

Garpas atsirinko iš jų du, kurie jam labiausiai patiko. Vienas 
jų buvo dr. O.Rodrokas — „savigarbos seminaras; imame ir kredi- 
to korteles". 

Kitas buvo M.Nefas — „tik pagal susitarimą". Po M.Nefo pa- 
vardės buvo tik telefono numeris. Ir jokių kvalifikacijų ar nežabo- 
tos arogancijos? Matyt, esama vieno ir kito. Jeigu man prireiktų, 
mąstė Garpas, tai pirmiausia pabandyčiau kreiptis į M.Netfą. 
Dr.O.Rodrokas su jo kredito kortelėmis ir savigarbos seminaru 
yra, aišku, šarlatanas. O M.Nefas buvo rimtas; M.Nefas turėjo po- 
žiūrį, kaip Garpas pasakytų. 

Garpas pasidairė telefonų knygoje be santuokų dar kai ko. Jis 
ten aptiko Masonus, Paruošimą motinystei, Čiužinių atnaujinimą 
(prie jo buvo vienintelis tame sąraše Styringo telefonas — Garpo 
uošvio, Ernio Holmo, kuris vertėsi imtynininkų čiužinių atnaujini- 
mu kaip šiokių tokių pajamų duodančiu hobiu, bet Garpas tuo 
momentu negalvojo apie senąjį savo trenerį, todėl nestabtelėjo 
prie Čiužinių atnaujinimo ir neatpažino Ernio telefono). Paskui 


* B.S. — Bachelor of Science (angl) — mokslų bakalauras. 

rado Mauzoliejus, o prie jų — Mėsos pjaustymo įrenginius, kur 
buvo dar prirašyta: žiūrėk Pjūklai. Pakaks. Pasaulis yra per daug 
sudėtingas. Ir Garpas sugrįžo prie Santuokos. 

"Tuo metu iš mokyklos parėjo Dunkanas. Vyresnysis Garpo 
sūnus buvo jau dešimties metų. Jis buvo aukštas, iš dalies Helenos, 
iš dalies Garpo kaulų, švelnaus veido ir apvaliomis šviesiai rudo- 
mis akimis. Helenos oda buvo šviesaus ąžuolo spalvos, tokią pat 
odą turėjo Dunkanas. Iš Garpo jis turėjo paveldėjęs nervingumą, 
atkaklumą ir juodos melancholijos nuotaikas. 

— Tėte, — paklausė jis, — ar galiu šią naktį praleisti pas Ral- 
fus? Tai yra labai svarbu. 

— Kas? — paklausė Garpas. — Ne. Kada? 

— Tai vėl skaitei telefonų knygą? — paklausė tėvą Dunkanas. 
Jis žinojo, kad kiekvieną kartą, kai tėvas skaitydavo telefonų 
knygą, jo būsena būdavo tokia, lyg žadintum jį iš snaudulio. O jis 
skaitė telefonų knygą dažnai — mat joje ieškodavo pavardžių. 
Garpas parinkdavo iš telefonų knygos pavardes savo personažams. 
Kai rašymas įstrigdavo, skaitydavo telefonų knygą, ieškodamas 
naujų pavardžių; savo personažų pavardes jis nuolat keitė. Kai 
Garpas keliaudavo, pirmas daiktas, kurio jis dairydavosi motelyje, 
buvo telefonų knyga; paprastai jis ją pasivogdavo. 

— Tėte? — pakartojo Dunkanas; pamanė, kad jo tėvas tebėra 
apimtas telefonų knygos skaitymo transo ir gyvena savo išgalvotų 
žmonių gyvenimu. Garpas buvo pamiršęs, kad kaip tik šiandien jis 
pamiršo medieną ir mąstė vien apie M.Nefo įžūlumą ir apie tai, 
kaip atrodytų, jeigu jis būtų santuokos patarėju. 

— Tėte! — sušuko Dunkanas. — Jeigu aš nepaskambinsiu 
Ralfui iki vakarienės, tai vėliau jo motina neleis man ateiti. 

— Ralfui? — paklausė Garpas. — Juk Ralfo čia nėra. — Dun- 
kanas kilstelėjo aukštyn švelnų savo smakrą ir užvertė akis. Tai irgi 
buvo Helenos gestas, Dunkanas turėjo ir jos gražų kaklą. 

— Ralfas yra savo namuose, — pasakė Dunkanas, — 0 aš esu 
savo namuose ir aš norėčiau praleisti šią naktį Ralfų namuose — 
su Ralfu. 

— Tik ne vidury savaitės, — atsakė Garpas. 

— Šiandien penktadienis, — paaiškino jam Dunkanas. — O, 
Dieve! 

— Nesidievagok, Dunkanai, — pasakė jam Garpas. — Kai 
mama sugrįš iš darbo, galėsi jos pasiklausti. — Jis žinojo, kad išsi- 
sukinėja. Mat Garpas įtarinėjo Ralfą — maža to, jis bijojo to, kad 
Dunkanas nakvotų pas Ralfus, nors Dunkanas ir anksčiau buvo tai 
daręs. Ralfas buvo vyresnio amžiaus berniukas, kuriuo Garpas 
nepasitikėjo. Be to, Garpas nemėgo Ralfo motinos — ji išeidavo 
vakarais ir palikdavo berniukus vienus (Dunkanas buvo tai prisi- 
pažinęs). Helena kartą apibūdino Ralfo motiną kaip „apsileidu- 
sią“, tai yra tuo žodžiu, kuris Garpą visuomet intrigavo (o tokia 
moterų išvaizda veikė jį viliojančiai). Ralfo tėvas negyveno su jais, 
todėl Ralfo motinos, kaip vienišos moters, statusas stiprino nuo- 
monę apie ją kaip „apsileidusią". 

— Aš negaliu laukti, kol mama pareis, — pasakė Dunkanas. — 
Ralfo motina pasakė, kad ji turinti žinoti iki vakarienės, ar aš galė- 
siu ateiti, ar ne. — Vakarienė buvo Garpo pareiga, todėl jis suneri- 
mo pagalvojęs, kiek dabar laiko. Dunkanas, atrodė, pareidavo iš 
mokyklos įvairiu metu. 

— O kodėl tau nepasikvietus Ralfo praleisti naktį pas mus? — 
pasakė Garpas. Tai buvo vien žinomas gudravimas. Kai Ralfas 
nakvodavo pas Dunkaną, Garpui nereikėdavo rūpintis dėl ponios 
Ralf aplaidumo (jis niekaip negalėjo įsidėmėti Ralfų vardų). 

— Ralfas visą laiką nakvoja pas mus, — pasakė Dunkanas. — 
O dabar aš noriu pas juos pabūti. 

Ir ką ten daryti, svarstė Garpas. Gerti, rūkyti „žolytę“, kankinti 
gyvulėlius, žiūrėti pro plyšį, kaip mylisi nevalyvoji ponia Ralf? Bet 
Garpas žinojo, kad jo Dunkanui dar tik dešimt metų ir kad jis yra 
labai normalus ir labai atsargus. Tikriausiai berniukams buvo 
smagu likti namuose vieniems, kai Garpas iš jų nesišaipo ir nuolat 
neklausinėja, ar jiems dar ko nors nereikia. 

— O kodėl nepaskambinus poniai Ralf ir nepaklausus — gal ji 
gali palaukti tavo atsakymo — ar tu ateisi, ar ne — kol sugrįš iš 
darbo tavo mama? — pasiūlė Garpas. 

— O Viešpatie, „poniai Ralf"! — suaimanavo Dunkanas. — O 
mama kaip tik pasakys: „Dėl manęs — kaip nori. Pasiklausk 
tėtės". Juk ji visuomet šitaip sako. 

Nuovokus vaikas, pagalvojo Garpas. Pasijuto priremtas. Nieko 
daugiau neturėjo, ką dar būtų galėjęs pasakyti — nebent plepėti 
apie tai, kad jis stačiai bijo, jog ponia Ralf juos pražudys, — naktį 

sudegins, kai nuo jos cigaretės, su kuria ji užmigs, užsidegs jos 
plaukai. 

— Okay, eik jau, — nusileido jis raukydamasis. Jis net nežino- 
jo, ar Ralfo motina rūko. Paprasčiausiai jis jos nemėgo iš pažiūros 
ir nepasitikėjo Ralfu — vien dėl to, kad tas vaikas buvo vyresnis už 
Dunkaną ir todėl galėjo, kaip Garpui atrodė, kuo baisiausiai suga- 
dinti Dunkaną. 

Garpas įtarinėjo daugybę Žmonių, prie kurių traukė jo žmoną 
ir vaikus; jam būtinai reikėjo saugoti tą nedaugelį žmonių, kuriuos 
jis mylėjo, nuo tų, kuriuos jis įsivaizduodavo kaip „kiekvieną kitą". 
Vargšė ponia Ralf, ko gero, nebuvo vienintelė paranojiškų jo prie- 
laidų apjuodinta auka. Turėčiau daugiau bendrauti, pagalvojo 
Garpas. Jeigu kur nors dirbčiau, galvojo jis. Ir ta mintis ateidavo 
jam kiekvieną dieną, ir kiekvieną dieną jis ją svarstydavo nuo to 
laiko, kai neberašė. 

Tačiau pasaulyje beveik nebuvo tokio darbo, kuris būtų Garpą 
viliojęs, ir tikrai nebuvo jokio darbo, kuriam jis tiktų; jis Žinojo, 
kad tik labai mažai kam yra tikęs. Jis galėjo rašyti, o kai rašydavo, 
tikėdavo, kad rašo labai gerai. Bet viena priežasčių, kodėl jis galvo- 
jo apie įsidarbinimą, buvo ta, kad jautė reikalą daugiau sužinoti 
apie žmones; jis norėjo įveikti savo nepasitikėjimą jais. Darbas 
bent jau priverstų jį suartėti su žmonėmis, o jeigu jis nebus pri- 
verstas būti tarp žmonių, liks sėdėti namuose. 

Iš pradžių — rašymo sumetimais — jis rimtai negalvojo apie 
jokį kitą darbą. Dabar — irgi rašymo sumetimais — jis galvojo, 
kad reikia įsidarbinti. Aš stokoju žmonių, apie kuriuos galėčiau ra- 
šyti, mąstė jis, bet galbūt realybė tokia ir yra, kad niekuomet nebū- 
na daug žmonių, kuriuos myli. Ir jau per daug ilgai jis neturėjo 
parašęs nieko, kas jam būtų patikę. 

— Na, tai aš einu! — šūktelėjo jam Dunkanas, pertraukdamas 
Garpo apmąstymus. Berniukas turėjo ant nugaros oranžinę kupri- 
nę, O geltonas jo miegmaišis buvo susuktas ir pririštas kaip pakas. 
Garpas išrinko ir vieną, ir kitą, nes jie buvo gerai pastebimi. 

— Aš pavėžėsiu tave, — pasisiūlė Garpas, bet Dunkanas vėl 
užvertė akis. 

— Tėte, juk mama yra paėmusi automobilį, — pasakė jis. — O 
ji dar tebėra darbe. 

Žinoma; Garpas kvailai šyptelėjo. Paskui jis pamatė, kad Dun- 
kanas eina pasiimti savo dviračio, ir šūktelėjo jam nuo durų: 

— Kodėl tu, Dunkanai, neini pėsčias? 

— O kam? — paklausė suirzęs Dunkanas. 

Tam, kad tau nesulaužytų stuburo automobilis, vairuojamas 
kvailo vaikėzo ar išgėrusio vyriškio, kurį kaip tik tuo momentu iš- 
tiks infarktas ir jis nutrenks tave nuo gatvės, galvojo Garpas, ir 
nuostabi, šilta tavo krūtinė bus sutraiškyta į bordiūrą, 0 ypatingoji 
tavo kaukolė suskaldyta, kai tu nukrisi ant šaligatvio, 0 paskui 
koks nors asilas suvynios tave į seną antklodę, lyg tu būtum kieno 
nors mylimas gyvulėlis, rastas griovyje. Na, o paskui iš priemiesčių 
ateis kokie bukapročiai ir pradės spėlioti, kam tu priklausai 
(„Manau, kad tam žaliai ir baltai nudažytam namui ant Elmo ir 
Dodžo kampo"). Tuomet kas nors parveš tave į namus, paskam- 
bins prie durų, pasakys man: „Labai atsiprašau, — ir, rodydamas į 
krauju užlietą užpakalinę sėdynę, paklaus: „Ar tai jūsų?" Bet Gar- 
pas tik tiek tepasakė: 

— A, eik, Dunkanai, pasiimk dviratį. Tik būk atsargus! 

Jis žiūrėjo, kaip Dunkanas kerta gatvę, privažiuoja kitą kvar- 
talą, apsižvalgo prieš pasukdamas. (Geras vaikas, rūpestingai paro- 
do ranka ženklą, bet galbūt tai daro tik dėl manęs.) Tai buvo 
nedidelio saugaus miestelio saugus priemiestis. Jaukūs žali žemės 
sklypai, vienos šeimos — daugiausia universiteto darbuotojų — 
gyvenamieji namai ir tik vienur kitur didesnis namas, padalintas į 
butus mokslus baigiantiems studentams. Ralfo motina, pavyzdžiui, 
buvo tokia mokslus baigianti ir nepabaigianti studentė, nors ji tu- 
rėjo sau visą namą ir buvo vyresnė už Garpą. Jos buvęs vyras dėstė 
kažkurį iš tiksliųjų mokslų ir, matyt, mokėjo už jos mokslą. Garpas 
prisiminė Heleną kalbėjus, kad tas vyras gyvena su studente. 

Ponia Ralf, ko gero, yra labai puikus Žmogus, pagalvojo Gar- 
pas; turi vaiką ir, be abejo, jį myli. Ji, be abejo, rimtai galvoja apie 
būsimą savo gyvenimą. Jeigu tik ji būtų rūpestingesnė! Privalu būti 
rūpestingam. Žmonės net nesuvokia, kaip lengva yra viską niekais 
paversti. 

— Ei, — kažkas šūktelėjo, o gal Garpui tik taip pasirodė. Jis 
apsižvalgė, bet tas, kuris jam šūktelėjo, buvo jau nuėjęs — O gal jo 
išvis nebuvo. Garpas susivokė esąs basas (šalta kojoms, nes buvo 
ankstyvo pavasario diena), stovįs ant šaligatvio priešais savo namą 

su telefonų knyga rankoje. Mielai dar pafantazuotų apie M.Nefą ir 
apie santuokos patarėjų darbą, bet žinojo, kad jau vėlu — turėjo 
paruošti vakarienę, o dar net parduotuvėje nebuvo buvęs. Jis galė- 
jo girdėti, kaip kitame kvartale dūzgia galingi motorai, tiekiantys 
energiją didžiuliams supermarketo šaldytuvams (jie kaip tik dėl to 
čia ir apsigyveno — kad Garpas galėtų pėsčias vaikščioti apsipirkti, 
kai Helena būna išvažiavusi į darbą automobiliu, be to, iš čia buvo 
arčiau ir į parką, kuriame jis bėgiodavo). Garpas galėjo girdėti, 
kaip ventiliatoriai siurbia iš supermarketo salių kvapų pritvinkusį 
orą, po visą kvartalą skleisdami nestiprų valgių kvapą. Garpas jį 
mėgo. Turėjo virėjo širdį. 

Dieną jis praleisdavo rašydamas (arba mėgindamas rašyti), bė- 
giodamas ir taisydamas valgius. Keldavosi anksti ir ruošdavo sau ir 
vaikams pusryčius. Lančo metu namuose nieko nebūdavo, tai ir 
Garpas tuo metu nieko nevalgydavo. Kiekvieną vakarą jis gamin- 
davo visai šeimai vakarienę. Tai buvo jo mėgstamiausias ritualas, 
bet jo virėjavimas priklausė nuo to, kaip tą dieną sekėsi rašyti ir ar 
gerai buvo pabėgiojęs. Jeigu prastai sekėsi rašyti, tuomet jis vers- 
davo save toli ir sunkiai bėgioti. Kartais nesėkmingo rašymo diena 
jį taip išsekindavo, kad jis vos mylią tenubėgdavo. Tuomet mėgin- 
davo išgėlbėti dieną ruošdamas prabangią vakarienę. 

Helena niekuomet negalėjo iš jo virėjavimo nuspėti, kaip jam 
tą dieną ėjosi. Koks nors ypatingas patiekalas galėjo reikšti, kad 
kas nors švenčiama, tai galėjo reikšti, kad valgio virimas buvo vie- 
nintelis dalykas, kuris jam tą dieną pavyko, ir kad tik plušėjimas 
virtuvėje padėjo Garpui nepasiduoti nevilčiai. 

„Jeigu dirbi rūpestingai, — rašė Garpas, — jeigu vartoji gerus 
komponentus ir nesistengi padaryti kuo greičiau ar lengviau, tuo- 
met gali pagaminti išties gerą patiekalą. Kartais tai būna vieninte- 
lis vertingas tavo gaminys, kuriuo gali išgelbėti dieną — tai, ką tu 
padarei valgyti. Rašydamas, kaip esu pastebėjęs, tu gali turėti visus 
kaip reikiant komponentus, išeikvoti begalę laiko ir uolumo, ir vis 
tiek nieko nelaimėti. Tai pasakytina ir apie meilę. Taigi valgio ga- 
minimas gali padėti Žmogui išsaugoti savo dvasią sveiką". 

Jis įėjo į namą ir ėmė dairytis batų. Beveik visa jo turima avaly- 
nė buvo bėgiojimui skirti sportbačiai — daugybė jų porų. Jie buvo 
įvairaus sunešiojimo. Garpas viską skalbė, bet jis nesutiko ką nors 
lyginti. Jis ir jo vaikai dėvėjo švarius, bet suglamžytus drabužius. 

Helena buvo didelė puošeiva. Ji išlygindavo viską savo ir retkar- 
čiais išlygindavo marškinius Garpui. Lyginimas buvo vienintelis 
įprastinis namų ūkio darbas, kurį Garpas atsisakydavo dirbti. Val- 
gio gaminimas, vaikų priežiūra, didysis skalbimas, namų tvarky- 
mas — visa tai jis darė. Valgius gamino kaip Žinovas, vaikais 
rūpinosi truputį nervindamasis, bet sąžiningai, namus tvarkė šiek 
tiek prisiversdamas. Keiksnodavo, matydamas išmėtytus drabužius, 
indus ir žaislus, bet viską surankiodavo — turėjo daiktų rankioji- 
mo maniją. Kartais ryte, prieš atsisėsdamas rašyti, aplakstydavo 
visus kambarius su dulkių siurbliu arba šveisdavo viryklę. Namai 
niekuomet neatrodė netvarkingi, niekuomet nebuvo nešvaru, ta- 
čiau jų tvarkingume ir švarume visuomet buvo galima pastebėti 
skubotumą. Daugybę daiktų Garpas išmesdavo, todėl namuose vi- 
suomet būdavo ko nors pasigendama. Atsitikdavo, kad mėnesius 
jis nepakeisdavo perdegusių elektros lempučių, kol Helena susi- 
vokdavo, kad jie gyvena beveik visiškoje tamsoje, susispietę prie 
poros dar degančių. Na, o jeigu apie lemputes neužmiršdavo, tai 
užmiršdavo pasirūpinti muilo ar dantų pastos. 

Helena irgi kai ką veikdavo namuose, tik Garpas nesiimdavo 
už tai atsakomybės, pavyzdžiui, už gėles: jeigu Helena pamiršdavo 
jas — jos nuvysdavo. Vos tik Garpas pamatydavo, kad kuri nors 
gėlė vysta ar darosi nušiurusi, jis, nieko nelaukdamas, nešdavo ją iš 
namų ir išmesdavo į šiukšlyną. Praėjus kelioms dienoms, Helena 
galėdavo paklausti: 

— O kur yra tas raudonasis amarilis? 

— Tas šlykštynė? — atsakydavo Garpas. — Jį buvo apėjusios 
kirmėlės. Ant grindų buvo pilna prikritę jo lapelių. | 

Štai taip Garpas prižiūrėjo namus. 

Jis susiieškojo geltonus savo sportbačius ir apsiavė. Telefonų 
knygą padėjo į spintelę, kurioje laikydavo sunkiuosius virtuvės 
reikmenis (telefonų knygų turėjo prikaišiojęs visuose namuose, 
todėl, kai kurios iš jų jam prireikdavo, beieškodamas apversdavo 
namus aukštyn kojom). Įpylė truputį aliejaus į keptuvę ir laukda- 
mas, kol jis įkais, pjaustė svogūną. Buvo jau vėlu pradėti virti vaka- 
rienę; jis netgi nebuvo nuėjęs į parduotuvę. Pomidorų padažas, 
truputis pastos, šviežios žalios salotos, kepalas jo paties keptos 
geros duonos. Taigi, kai darys padažą, galės nueiti į parduotuvę, 
nes jam trūksta tik žalumynų. Jis ėmė skubiau pjaustyti (dabar jau 

šviežius bazilikus), nes buvo svarbu viską sudėti į keptuvę tik tuo- 
met, kai aliejus bus jau pakankamai karštas, bet dar nerūks. Čia, 
kaip ir rašant, yra dalykų, kurių negalima paskubinti. Garpas tai Ži- 
nojo, todėl niekuomet to nedarė. 

Kai suskambo telefonas, jis taip supyko, kad drėbė saują svo- 
gūnų į keptuvę, ir ištiškęs aliejus nuplikė jam ranką. 

— Po velnių! — suriko jis ir taip spyrė į spintelę šalia viryklės, 
kad išlaužė visus spintelės durų vyrius; iš spintelės išsprūdo telefo- 
nų knyga, ir jis įsistebeilijo į ją. Sudėjo į aliejų visus likusius svogū- 
nus, bazilikus ir sumažino liepsną. Pakišo ranką po šaltu vandeniu 
ir, pasviręs ant vienos kojos, raukydamasis iš skausmo, kita ranka 
pakėlė ragelį. 

(Sukčiai, galvojo Garpas. Kokių gali reikėti kvalifikacijų, kad 
duotum patarimus vedybinio gyvenimo klausimais? Be abejonės, 
galvojo jis, tai yra viena iš daugelio sričių, kuriose visokie primity- 
vai pretenduoja į ekspertus.) 

— Po velnių, nutraukei mane vos įpusėjusį, — riktelėjo jis į ra- 
gelį, neatitraukdamas akių nuo aliejuje minkštėjančių svogūnų. 
Nebuvo nieko, kas galėtų jam paskambinti, ir jam nereikėjo bai- 
mintis, kad skambintojas gali užsigauti; tai buvo vienas iš nedauge- 
lio nedirbančiojo pranašumų. Leidėjas Džonas Vulfas kartą 
padarė pastabą, kad Garpo maniera atsiliepti į telefono skambu- 
čius tik patvirtina jo nuomonę, kad Garpas yra vulgarus. Helena 
buvo pripratusi prie to, kaip jis atsiliepdavo, 0 jai skambinantys 
draugai ir kolegos vaizduodavosi jį kaip storžievį. Kai skambinda- 
vo Ernis Holmas, Garpas patirdavo trumpalaikį sąžinės grauži- 
mą — mat treneris visuomet per daug atsiprašinėdavo, o tai trikdė 
Garpą. Jeigu skambindavo motina, Garpas žinojo, kad ji tuoj pat 
atsikirs jam: 

— Vėl meluoji! Tu niekuomet nebūni niekur įpusėjęs. Gyveni 
pakraščiuose. (Garpas vylėsi, kad skambina ne Dženė.) 

Tuo metu čia nebuvo jokios kitos moters, kuri galėtų paskam- 
binti. Nebent tai būtų ikimokyklinė įstaiga, kuri praneštų, kad kas 
nors atsitiko Voltui. Nebent tai būtų Dunkanas, skambinantis, kad 
pasakytų, jog užsikirto jo miegmaišio užtrauktukas ar kad jis susi- 
laužė koją — ir tuomet Garpas susigėstų dėl savo rėkavimo. Iš tik- 
rųjų tik vaikai turi teisę Žmogui sutrukdyti, kai jis būna įpusėjęs. 
Paprastai jie taip ir darė. 

— Ką įpusėjusį, brangusis? — paklausė jį Helena. — Su kuo 
įpusėjusį? Tikiuosi, kad ji bent graži? 

Helenos balsas telefone buvo seksualiai dirginantis. Garpą vi- 
suomet stebino toks jos tonas, kadangi Helena nemėgo flirtuoti, ji 
netgi nebuvo koketiška. Nors jam pačiam ji atrodė labai jaudinan- 
ti, bet nei savo apsirengimu, nei elgsena viešose vietose ji nė kiek 
seksualiai neprovokavo. Bet telefono ragelyje jos balsas jam skam- 
bėjo nepadoriai — ir taip buvo visuomet. 

— Apsiplikiau, — pasakė jis dramatišku balsu. — Aliejus per 
karštas, O svogūnai svyla. Na, ko tau prireikė? 

— Mano vargšas vyrelis, — pasakė Helena, vis tebedirgindama 
jį, — Ar neprašei Pamos, kad ką nors perduotų man? — Pama 
buvo anglistikos katedros sekretorė, Garpas stengėsi prisiminti, ką 
jis būtų galėjęs prašyti ją perduoti. — Ar smarkiai apsiplikei? — 
paklausė Helena. 

— Ne, — jis buvo piktas. — O ką gi aš turėjau prašyti perduoti? 

— Na, dėl tų 2x4 cm lentučių, — pasakė Helena. Mediena! — 
prisiminė Garpas. Jis turėjo paskambinti į medienos sandėlį ir su- 
sitarti, kad jam išpjautų 2x4 cm lentučių. O Helena turėjo užsukti 
jų paimti, važiuodama iš mokyklos į namus. Dabar jis prisiminė, 
kad konsultacijos santuokos ir vedybinio gyvenimo klausimais ati- 
traukė jį nuo medienos sandėlio. 

— Pamiršau, — pasakė jis. Garpas žinojo, kad ji turės ką jam 
pasiūlyti, yra tam pasiruošusi. Dar prieš skambindama jam. 

— Paskambink dabar, — pasakė ji, — o aš paskui vėl tau pa- 
skambinsiu iš Volto įstaigos. Ir su juo užsuksiu paimti tų lentučių. 
Jam patinka medienos sandėliai. 

Voltas buvo jau penkerių metų. Garpo antrasis sūnus lankė 
dieninę ikimokyklinę įstaigą; joje vyraujanti visiško neatsakingu- 
mo atmosfera buvo sukėlusi Garpui pačius baisiausius naktinius 
košmarus. 

— Gerai, — atsakė Garpas. — Tuoj paskambinsiu. — Jis buvo 
susirūpinęs dėl savo pomidorų padažo, bet ir pokalbio su Helena 
negalėjo nutraukti, kai buvo toks akivaizdžiai išsiblaškęs ir toks 
nuobodus. — Susiradau įdomų darbą, — pasakė jai ir stačiai mė- 
gavosi stojusia tyla. Tik ji tylėjo neilgai. 

— Tu esi rašytojas, brangusis, — paaiškino ji jam. — Tu turi 
įdomų darbą. — Retsykiais Garpą suimdavo panika: jam atrodyda- 

vo, kad Helena nori, jog jis visą laiką sėdėtų namie ir „tik rašytų", 
kadangi tokia padėtis namuose jai buvo patogi. Bet ji buvo patogi 
ir jam: juk kaip tik to, kaip jam atrodė, jis ir troško. 

— Man reikia pamaišyti svogūnus, — pertraukė jis ją. — O be 
to, man peršti nuo to apsiplikymo. 

— Pamėginsiu dar paskambinti, kai būsi vėl ką nors įpusėjęs, — 
pasakė Helena, švelniai jį padirgindama įžūliai nuskambėjusiu at- 
virai viliūgišku juokeliu: viena ir kita jį įaudrino ir supykino. 

Jis maišė svogūnus ir supylė į karštą aliejų pusę stiklainio po- 
midorų, 0 po to užbėrė pipirų ir druskos. Jis paskambino tik į tą 
medienos sandėlį, kuris buvo arčiausiai Volto įstaigos. Helena 
buvo per daug smulkmeniška tokiais atvejais — derėdavosi dėl 
kiekvienos kainos, nors jis dėl to žavėjosi ja. Mediena yra mediena, 
samprotavo Garpas, 0 geriausia vieta, kur gali jiems išpjauti tas su- 
mautas 2x4 cm lentutes, tai ta, kuri yra arčiausiai. 

Santuokos konsultantas! — vėl pagalvojo Garpas, skiesdamas 
šaukštą pomidorų pastos puodelyje šilto vandens ir supildamas tai 
į savo padažą. Kodėl visus tuos rimtus darbus dirba šarlatanai? Kas 
gali būti rimčiau už konsultavimą vedybinio gyvenimo klausimais? 
Ir vis dėlto, jo manymu, santuokos konsultantas turėjo mažesnį 
pasitikėjimą negu koks nors chiropraktorius. Matyt, kaip dauguma 
gydytojų niekina chiropraktorius, taip psichiatrai turėtų tyčiotis iš 
santuokos konsultantų? Garpas nebuvo linkęs iš nieko kito taip 
šaipytis, kaip iš psichiatrų, kuriuos jis laikė pavojingais sudėtingos 
asmenybės paprastintojais ir skurdintojais. Garpo nuomone, psi- 
chiatrai yra niekinga kelio pabaiga tų, kurie patys neįstengia apsi- 
valyti nuo savo pačių nešvarumų. 

Psichiatras, galvojo Garpas, žiūri į tuos nešvarumus be jiems 
deramos pagarbos. Psichiatro tikslas yra išvalyti galvą, ir jis, kaip 
Garpas manė, tai dažniausiai padaro (jeigu išvis padaro), pašalin- 
damas tuos nešvarumus. Garpas žinojo, kad tai yra pats papras- 
čiausias valymo būdas. O tuo tarpu visa gudrybė — panaudoti 
tuos nešvarumus, padaryti taip, kad tie nešvarumai tarnautų. „Ra- 
šytojui lengva kalbėti, — pasakė jam Helena. — Menininkai gali 
„pasinaudoti“ nešvarumais, o dauguma žmonių negali to padaryti, 
todėl jie tik nenori tų nešvarumų. Aš pati Žinau, kad jų nenoriu. 
Koks gi iš tavęs būtų psichiatras! Ką tu darytum, jei pas tave ateitų 
vargšas Žmogus, kuris nesugeba pasinaudoti savo nešvarumais, 

todėl tik nori, kad tie near! išnyktų? Spėju, kad tu patartum 
jam parašyti apie juos". Garpas prisiminė tą jų pokalbį apie psi- 
chiatriją ir paniuro. Žinojo, kad jis pats per daug supaprastina 
tuos dalykus, kurie jį pykina, ir buvo įsitikinęs, kad vis dėlto psi- 
chiatrija per daug viską supaprastina. 

Kai pasigirdo telefono skambutis, jis pasakė, pakėlęs ragelį: 

— Medienos sandėlis yra šalia Springfyld aveniu. Jis tau netoli. 

— Žinau, kur tai yra, — atsakė Helena. — Ar tik ten teskam- 
binai? 

— Mediena yra mediena, — pasakė Garpas. — O 2x4 cm yra 
2x4 cm. Važiuok į į Springfyld aveniu, jie bus jau išpjovę. 

— Kokį įdomų darbą tu susiradai? — paklausė jį Helena; Gar- 
pas žinojo, kad ji apie tai galvos. 

— Patarėjo vedybinio gyvenimo klausimais, — atsakė Garpas,; 
jo pomidorų padažas burbuliavo, o virtuvė buvo pilna jo kvapų. 
Kitame telefono ryšio gale Helena pagarbiai tylėjo. Garpas žinojo, 
kad jai dabar bus nelengva jį paklausti — kokių, jo manymu, kvali- 
fikacijų jis turi tokiam darbui. 

— Tu esi rašytojas, — pasakė ji jam. 

— Ir todėl labai tinku tokiam darbui, — atsakė Garpas. — 
Metų metus esu praleidęs, bemąstydamas apie Žmonių tarpusavio 
santykius; valandų valandas esu praleidęs, bespėliodamas, kas yra 
tai, kas Žmonėms bendra. Nesėkminga meilė, — monotoniškai tęsė 
Garpas, — kompromiso keblumas, užuojautos būtinumas. 

— Tai ir rašyk apie tai, — patarė jam Helena. — Ko gi tu dar 
nori? — Ji puikiai žinojo, ką jis po to pasakys. 

— Menas niekam nepadeda, — tęsė Garpas. — Žmonės negali 
juo iš tikrųjų pasinaudoti: jie negali jo valgyti, jis nesuteiks jiems 
pastogės, jų neaprengs, o jeigu jie serga, jis nepagydys. — Garpas 
laikė meną iš esmės nenaudingu dalyku, ir Helena tai žinojo; jis 
nesutiko su mintimi, kad menas yra tam tikra visuomeninė verty- 
bė, nesutiko, kad menas galėtų, kad privalėtų ja būti. Garpas 
manė, kad yra du dalykai, kurių nereikia painioti: yra menas ir yra 
pagalba žmonėms. Ir šiuo požiūriu — kadangi apgraibom ėmėsi ir 
vieno, ir kito — jis buvo tikras savo motinos sūnus. Bet laikydama- 
sis savo sampratos, žiūrėjo į meną ir visuomeninę pareigą kaip į 
dvi skirtingas veiklas. Painiava atsirandanti kai koks nors menkys- 
ta mėgina suderinti tas abi sritis. Garpui visą gyvenimą neduos ra- 


222 


mybės įsitikinimas, kad literatūra yra prabangos dalykas, jis norė- 
jo, kad menas būtų visuotinesnis, o kai jis toks buvo — negalėjo jo 
tokio pakęsti. 

— Važiuoju tų lentučių, — pasakė Helena. 

— O jeigu mano meno ypatumų nepakaktų mano kvalifikuo- 
tumui, — pasakė jai Garpas, — aš esu, kaip tau žinoma, pats vedęs 
žmogus. — Jis padarė pauzę. — Ir turiu vaikų. — Vėl pauzė. — 
Turiu įvairų su vedybiniu gyvenimu susijusį patyrimą. Mudu abu 
turime. 

— Springfyld aveniu? — pasitikslino Helena. — Netrukus 
būsiu namie. - 

— Turiu daugiau negu reikia patyrimo tokiam darbui, — spy- 
rėsi jis. — Žinau, kas tai yra finansinė priklausomybė, jau esu paty- 
ręs neištikimybę. 

— Taip tau ir reikia, — pasakė jam Helena. Ir padėjo ragelį. 

Bet Garpas toliau galvojo: o gal vedybinio gyvenimo konsulta- 
cija apskritai tėra šarlatanybė — nors konsultuotų kvalifikuotas 
asmuo ir darytų tai nuoširdžiai? Garpas padėjo telefono ragelį. Ži- 
nojo, kad jis gali sėkmingai pasiskelbti telefonų knygoje — netgi 
nieko nesumeluodamas: 

SANTUOKOS FILOSOFIJA 
IR PATARIMAI ŠEIMAI 
T.S.GARPAS, 
„Delsimo" ir „Svetimautojos vyro antrojo kvėpavimo" autorius 

Ar reikia pridurti, kad tai yra romanai? Iš pavadinimų atrodo, 
padarė išvadą Garpas, kaip santuokos vadovai. 

Tik ar jis turėtų priiminėti savo vargšus pacientus namuose ar 
įstaigoje? 

Garpas paėmė žalio pipiro ankštį ir pastatė ją vieno viryklės 
degiklių centre, paskui, atsukęs dujas, uždegė jas, ir pipiras ėmė 
kepti. Kai jis visas pajuoduos, Garpas leis jam atvėsti, o po to nu- 
lups suanglėjusią jo žievę. Viduje bus iškepęs pipiras, jis būna 
labai saldus. Garpas suraikys jį ir užmarinuos aliejuje, ir acte su 
trupučiu mairūno. Tai bus jo uždaras salotoms. Tačiau svarbiausia, 
kodėl jis mėgo šitaip ruošti uždarą, buvo tai, kad virtuvė prisipildy- 
davo malonaus kvapo. 

Jis apvertė pipirą žnyplėmis. Kai pipiras jau buvo suanglėjęs, 

Garpas pastvėrė jį žnyplėmis ir įmetė į kriauklę. Pipiras sušnypštė 
joje. 

— Kalbėk viską, ką tik nori, — pasakė Garpas. — Tau nedaug 
tėra likę laiko. 

Jis buvo išsiblaškęs. Paprastai, kai ruošdavo valgį, jis mėgo 
apie nieką kitą negalvoti, o tikriau — jis prisiversdavo negalvoti. 
Bet dabar Garpas išgyveno pasitikėjimo santuokos konsultacija 
krizę. 

— Tu išgyveni pasitikėjimo savo rašymu krizę, — dar autorite- 
tingiau negu paprastai pasakė jam Helena, įžengdama į virtuvę, 
persisvėrusi per ranką lyg medžioklinį dvivamzdį ką tik išpjautas 
2x4 cm lentutes. 

— Tėtė kažką pridegino, — pasakė Voltas. 

— Tai buvo pipiras, ir tėtė tyčia taip padarė, — atsakė jam 
Garpas. 

— Kiekvieną kartą, kai negali rašyti, iškreti kokią nors kvailys- 
tę, — pasakė Helena. — Nors, prisipažinsiu, šis sumanymas yra ge- 
resnis negu tas tavo paskutinysis nukrypimas. 

Garpas to ir tikėjosi iš jos, todėl buvo tam pasiruošęs, tik nu- 
stebo, kad ji buvo tam taip pasiruošusi. Tai, ką Helena pavadino 
paskutiniuoju jo „nukrypimu“ nuo vis nesisekančio rašymo, buvo 
ateinanti auklė. 

Garpas giliai panardino pomidorų padaže medinį šaukštą ir 
krūptelėjo, kai, kažkokiam kvailiui darant posūkį ties jo namo 
kampu, sužviegė perjungiami bėgiai ir sucypė padangos, smelkte 
nusmelkdamos Garpą lyg pervažiuotos katės riksmas. Instinktyviai 
jis žvilgtelėjo į Voltą: vaikas buvo čia — saugus virtuvėje. 

— Kur yra Dunkanas? — paklausė Helena. Ji žengė link durų, 
bet Garpas pastojo jai kelią. 

— Dunkanas išėjo pas Ralfus, — pasakė jis; šįkart jis nesibai- 
mino, kad skriejantis automobilis galėjo nutrenkti Dunkaną, ta- 
čiau buvo įpratęs persekioti šitaip lakstančius automobilius. Jis jau 
buvo kaip reikiant patvarkęs visus tokius mėgėjus greitai važinėti 
jo kaimynystėje. Gatvės, esančios aplink Garpo namą, buvo surai- 
žiusios teritoriją kvartalais, o ant kiekvieno jų ribos buvo „STOP“ 
ženklas. Garpas paprastai įstengdavo bėgdamas pasivyti automobi- 
lį, jeigu vairuotojas paisydavo to ženklo. 

Jis pasileido gatve paskui automobilio garsą. Kartais, kai auto- 

mobilis važiuodavo išties greitai, Garpui prifeikdavo trijų ar ketu- 
rių „STOP“ ženklų, kol jį pavydavo. Kartą jis visu greičiu prabėgo 
penkis kvartalus ir buvo visiškai be kvapo, kai pagavo prasikaltusį 
automobilį, todėl vairuotojas net nesuabejojo, kad kažkur kaimy- 
nystėje padaryta žmogžudystė, o Garpas arba nori apie ją pranešti, 
arba jis pats yra tas žmogžudys. 

Daugumą vairuotojų Garpas buvo paveikęs, ir nors jie vėliau 
net keiksnodavo jį, tačiau jo akivaizdoje būdavo mandagūs ir tai- 
kingi, įtikinėdavo daugiau taip nelakstysią jo kaimynystėje. Jiems 
buvo aišku, kad Garpas fiziškai yra gana tvirtas. Daugumas jų buvo 
vidurinės mokyklos mokiniai, kuriuos jam buvo nesunku prigąs- 
dinti, pačiupus išdykaujančius su savo draugužėmis ar palikusius 
priešais tų draugužių namus dar teberūkstančius padangų pėdsa- 
kus. Garpas nebuvo toks kvailas, kad įsivaizduotų galįs pakeisti jų 
elgseną. Visa, ko jis tikėjosi pasiekti — tai priversti juos trankytis 
kur nors kitur. 

Šįkart pažeidėjas buvo moteris (Garpas pamatė, kai bėgo iš 
paskos, tviskant jos auskarus ir apyrankes). Ji jau ruošėsi pajudėti 
nuo „STOP“ ženklo, kai Garpas tvojo mediniu šaukštu į mašinos 
langelį, ją išgąsdindamas. Šaukštas, nuo kurio varvėjo pomidorų 
padažas, pro stiklą atrodė taip, lyg prieš tai jis buvo panardintas į 
kraują. 

Garpas laukė, ko! ji nuleis žemyn lango stiklą, ir jau buvo be- 
dėstąs įžangines savo pastabas (Atsiprašau, kad jus nugąsdinau, 
bet norėjau jus paprašyti padaryti man malonę..."), kai jis atpaži- 
no, kad toji moteris yra Ralfo motina — pagarsėjusioji ponia Ralf. 
Vadinasi, Dunkanas ir Ralfas yra ne su ja; ji buvo viena, ir buvo 
akivaizdu, kad ji verkia. 

— Ką tai reiškia? — paklausė ji. Garpui buvo neaišku, ar ji at- 
pažino jį kaip Dunkano tėvą, ar ne. 

— Atsiprašau, kad jus išgąsdinau, — pradėjo Garpas. Ir nutilo. 
Ką dar jis galėjo jai pasakyti? Ta vargšė moteris ištepliotu veidu, 
ką tik po kivirčo su buvusiu vyru ar su meilužiu, atrodė kenčianti 
dėl artėjančio vidutinio savo amžiaus kaip nuo gripo. Jos kūnas at- 
rodė suglebęs nuo tos bėdos, akys buvo paraudusios ir apsiblausu- 
sios. — Atsiprašau, — sumurmėjo Garpas,; jam buvo gaila viso jos 
gyvenimo. Kaip jis galėjo jai pasakyti, kad visa, ko jis iš jos nori — 
kad važinėtų lėčiau? 

— Ką tai reiškia? — paklausė ji. 

— Aš esu Dunkano tėvas, — prisistatė Garpas. 

— Žinau, — atsakė ji. — O aš esu Ralfo motina. 

— Žinau, — pasakė jis ir nusišypsojo. 

— Dunkano tėvas sutinka Ralfo motiną, — pasakė ji pašaipiai. 
O po to pratrūko verkti. Ji palinko veidu priekin ir nuspaudė sig- 
nalą. Po to atsilošė ir staiga sugriebė Garpą už rankos, kuria šis 
buvo atsirėmęs į lango rėmą; jo pirštai atsigniaužė, ir jis išmetė 
savo ilgakotį šaukštą jai ant skreito. Abu pažvelgė į jį: pomidorų 
padažas virto dėme ant jos suglamžytos smėlio spalvos suknelės. 

— Jūs tikriausiai manote, kad aš esu niekam tikusi motina, — 
pasakė ponia Ralf. Garpas, kuriam visuomet rūpėjo saugumas, iš- 
tiesė ranką per jos kelius ir išjungė motorą. Šaukštą ryžosi palikti 
jai ant skreito. Tai buvo Garpo prakeikimas — nesugebėti nuslėpti 
savo jausmų nuo žmonių, net nuo svetimųjų; jeigu jis galvojo apie 
kurį nors žmogų niekinamai, šis žinojo apie tai. 

— Aš visai nežinau, kokia jūs esate motina, — atsakė jai Gar- 
pas. — Manau, kad Ralfas yra puikus berniukas. 

— Jis sugeba būti tikras nenaudėlis, — pasakė ji. 

— Gal norėtumėte, kad Dunkanas nepasiliktų pas jus šiai nak- 
čiai? — paklausė su viltim Garpas. Jam pasirodė, kad ji nežino, jog 
Dunkanas turi praleisti šią naktį su Ralfu. Ji pažvelgė į šaukštą ant 
savo skreito. 

— Tai yra pomidorų padažas, — paaiškino jai Garpas. Jo nu- 
stebimui, ponia Ralf pakėlė šaukštą ir jį aplaižė. 

— Ar jūs esate virėjas? — paklausė ji. | 

— Taip, man patinka virėjauti, — atsakė Garpas. 

— Tai labai gerai, — pasakė jam ponia Ralf. — Man reikėtų 
gauti tokį kaip jūs raumeningą, nedidelį boblaužą, mėgstantį virė- 
jauti. 

Garpas suskaičiavo mintyse iki penkių, O po to atsakė: 

— Aš su malonumu paimsiu berniukus pas save. Jie gali pra- 
leisti naktį su mumis, jeigu jūs pageidaujate likti viena. 

— Viena! — sušuko ji. — Aš visą laiką būnu viena. Man patin- 
ka, kai berniukai būna su manim. Ir jiems tai patinka, — pasakė 
ji. — O ar žinote kodėl? — ponia Ralf pažvelgė į jį viliūgiškai. 

— Kodėl? — pasidomėjo Garpas. 

— Jiems patinka slapčiom žiūrėti į mane, kai aš maudausi, — 

pasakė ji. — Duryse yra plyšys. Argi tai ne malonu, kad Ralfas 
mėgsta girtis draugams savo senute motina? 

— Taip, — pasakė Garpas. 

— Bet jūs tam nepritariate, pone Garpai, ar pritariate? — pa- 
klausė ji. — Jūs apskritai esate nekokios apie mane nuomonės. 

— Man labai gaila, kad jūs esate tokia nelaiminga, — pasakė 
Garpas. Ant sėdynės šalia jos tame netvarkingame automobilyje 
gulėjo Dostojevskio „Amžinasis vyras" minkštais viršeliais. Garpas 
prisiminė, kad ponia Ralf studijuoja. 

— Ką jūs studijuojate? — kvailai paklausė jis; prisiminė,kad ji 
yra niekad mokslų nebaigianti studentė. Ko gero, jos problema yra 
diplominis darbas, kurio ji niekuomet neparašys. 

Ponia Ralf pakratė galvą. 

— Ar jūs visuomet toks doruolis? — paklausė ji Garpą. — Ar 
seniai jūs vedęs? 

— Beveik vienuolika metų, — atsakė Garpas. Atrodė, kad poniai 
Ralf tai daugmaž vis tiek; ji pati buvo ištekėjusi prieš dvylika metų. 

— Jūsų vaikui saugu pas mane, — pasakė ji taip, lyg staiga 
būtų užpykusi ant jo arba visai tiksliai perskaičiusi jo mintis. — 
Nesirūpinkite, aš esu visiškai nepavojinga, — pridūrė ji. — Ir ne- 
rūkau lovoje. 

— Manau, kad berniukams gera žiūrėti pro plyšį į jus besimau- 
dančią, — pasakė jai Garpas, ir tuoj pat dėl to sumišo, nors tai 
buvo vienas iš daugelio dalykų, kuriuos jis pasakė taip, kaip manė. 

— Nežinau, — atsakė ji. — Neatrodo, kad tai būtų buvę labai 
gera mano vyrui, nors jis stebėjo mane ne vienerius metus. — Ji 
pažvelgė į Garpą, kuriam jau skaudėjo burną nuo prisiverstinės 
Šypsenos. Tik paliesk jos skruostą ar paplekšnok jai per ranką, pa- 
ragino jis savo mintyse; galų gale pasakyk jai ką nors. Tačiau Gar- 
pas buvo nerangus ir niekuomet neflirtuodavo. 

— Taip, vyrai būna juokingi, — burbtelėjo jis, tas vedybinio 
Eyvenimo konsultantas, sklidinas patarimų. — Nemanau, kad dau- 
gelis jų Žino, ko nori. 

Ponia Ralf karčiai nusijuokė. - Mano vyras susiieškojo devy- 
niolikmetę šliundrą, — pasakė ji. — Atrodo, kad jis nori jos. 

— Ką gi, man gaila, — pasakė jai Garpas. Patarėjas vedybinio 
gyvenimo klausimais — tai Žmogus, kuriam gaila — kaip tam nevy- 
kėr'ui p Žytojui, kuris diagnozuoja vien mirtinas ligas. 

— Jūs esate rašytojas, — kaltinančiai pasakė ponia Ralf ir pa- 
mojavo jam savuoju „Amžinojo vyro“ egzcmplioriumi. — Ką ma- 
note apie šitą? 

— Nuostabi istorija, — pasakė Garpas. Laimei, tai buvo 
knyga, kurią jis dar prisiminė, — sumaniai suregzta, pilna nenor- 
malybių ir žmogiškų prieštaravimų. 

— Manau, kad tai yra nesveika istorija, — pasakė jam ponia 
Ralf. — Norėčiau Žinoti, kuo Dostojevskis yra toks ypatingas. 

— Jo personažai psichologiškai ir emociškai yra labai pai- 
nūs, — aiškino Garpas, — o situacijos — neaiškios. 

— Jo moterys labai niekingos, — pareiškė ponia Ralf, — jos 
yra net beformės. Tai tik idėjos, apie kurias vyrai kalbasi ir kurio- 
mis jie žaidžia. — Ji sviedė knygą pro atvirą langą į Garpą; ši atsi- 
trenkė jam į krūtinę ir nukrito palei šaligatvį. Ji sugniaužė 
kumščius ant skreito ir spoksojo į dėmę ant suknelės, pomidorų 
padažu pažymėjusią jos tarpkojį. — Toks jau mano gyvenimėlis, — 
pratarė ji, žiūrinėdama tą dėmę. 

— Man labai gaila, — vėl pasakė Garpas. — Gali likti visam 
laikui dėmė. 

— Viskas palieka dėmę! — sušuko ponia Ralf. Ištrūkęs jos 
juokas buvo toks keistas, kad Garpas pašiurpo. Jis nepratarė nė 
žodžio ir tuomet ji pasakė: 

— Lažinuosi, kad jūs manote, jog man tetrūksta vieno — kad 
kas nors mane gerai iškruštų. 

Tiesą sakant, Garpas retai kada taip pagalvodavo apie žmones, 
bet kai ponia Ralf pati šitaip pasakė, tai jis išties pamanė, kad šitas 
paprastas sprendimas galėtų tikti jos atvejui. 

— Ne, nemanau, kad jūs to norėtumėte, — pasakė jis. 

— O, jūs kaip tik manote, kad aš to norėčiau, net labai, — pa- 
sakė ponia Ralf. 

Garpas nuleido galvą. — Ne, — pasakė jis. 

— Taip, su jumis aš tą galėčiau, — pasakė ji. Garpas pažvelgė į 
ją, ir ji apdovanojo jį pikta šypsena. — Gal po to būtumėte ne toks 
pasipūtęs. | 

— Jūs nepažįstate manęs taip gerai, kad šitaip su manim kal- 
bėtumėte, — pasakė jis. 

— Žinau, koks jūs pasipūtėlis, — pasakė ji. — Laikote save 

kažkuo aukštesniu. — Garpas žinojo, kad tai tiesa — jis laikė save 
aukštesniu. 

Jis dabar žinojo ir tai, kad būtų prastas patarėjas vedybinio gy- 
venimo klausimais. 

— Prašom važiuoti atsargiai, — tarė Garpas ir atšlijo nuo jos au- 
tomobilio. — Jeigu galėčiau kuo nors padėti, prašom paskambinti. 

— Jeigu, pavyzdžiui, man prisireiktų gero meilužio? — piktu 
balsu paklausė jį ponia Ralf. 

— Ne, ne tuo reikalu, — atsakė Garpas. 

— O kodėl jūs mane sulaikėte? — pasidomėjo ji. 

— Pamaniau, kad jūs per greitai važiuojate, — atsakė Garpas. 

— Manau, kad jūs esate prašmatnus pirdžius, — pasakė ponia 
Ralf. 

— O aš manau, kad jūs esate neatsakinga apsileidėlė, — atšovė 
jai Garpas. Ji suriko lyg įdurta. — Man labai nemalonu, — vėl pa- 
sakė jis, — bet aš tučtuojau ateisiu pasiimti Dunkano. 

— Ne, prašau, — tarė ji. — Aš galiu pati juos prižiūrėti, aš tik- 
rai to noriu. Jam nieko neatsitiks — pasirūpinsiu juo kaip savu. — 
Tai nenuramino Garpo. — Aš nesu tokia jau didelė apsileidėlė — 
su vaikais, — pridūrė ji ir nutaisė pavojingai viliūgišką šypseną. 

— Man labai gaila, — pakartojo savo litaniją Garpas. 

— Ir man, — atsakė ponia Ralf. Ir tarsi viskas tarp jų būtų jau 
išspręsta, ji paleido savo automobilį, pravažiavo „STOP“ ženklą 
ir — nesidairydama — sankryžą. Ji važiavo lėtai, bet daugmaž gat- 
vės viduriu, ir Garpas pamojavo jai savo mediniu šaukštu. 

Po to jis pakėlė nuo žemės „Amžinąjį vyrą" ir nuėjo namo. 

Šuo kieme, vaikas danguje 


— Reikia paimti Dunkaną iš tos beprotės namų, — pasakė 
Helenai Garpas. 

— Tu turi tai padaryti, — atsakė jam Helena. — Juk tai tu dėl 
to nerimauji. 

— Turėtum pamatyti, kaip ji važinėja, — tarė Garpas. 

— Na, bet galbūt Dunkanas eina ten ne tam, kad su ja važinė- 
tųsi. 

— Ji gali pasiimti berniukus picos pavalgyti, — pasakė Gar- 
pas. — Esu tikras, kad pati nemoka valgio gaminti. 

Helena pasižiūrėjo į „Amžinąjį vyrą". Ir pasakė: — Keista, kad 
moteris duoda tokią knygą kitos moters vyrui. 

— Ji nedavė man jos. Ji sviedė ją į mane, — atšovė Garpas. 

— Tai yra nuostabi istorija, — pasakė Helena. 

— O ji pasakė, kad tai yra nesveika istorija, — perdavė nevil- 
ties apimtas Garpas. — Ji mano, kad joje neteisingai parodytos 
moterys. 

Helena atrodė dvejojanti. — Nepasakyčiau, kad tau būtų gin- 
čytinas klausimas. 

— Žinoma, ne, — riktelėjo Garpas. — Ta moteris yra idiotė! 
Ji patiktų mano motinai. 

— Vargšė Dženė, — pratarė Helena. — Palik ją ramybėje. 

— Voltai, subaik savo makaronus, — liepė Garpas. 

— O aš tave waz00, — atsakė Voltas. 

— Gražiai kalbi, — pabarė jį Garpas. — Aš nedarau wazo0, 
Voltai. 

— Darai, — pasakė Voltas. 

— Jis nežino, ką tas žodis reiškia, — tarė Helena. — Nesu 
tikra, kad aš Žinau. 

— Penkerių metukų vaikui negražu šitaip kalbėti apie žmones, — 
paaiškino Voltui Garpas. | 

— Manau, kad jis išgirdo iš Dunkano, — pasakė Helena. 

— Dunkanas perima tokius dalykus iš Ralfo, — pareiškė Gar- 
pas. — O šis, nė kiek neabejoju, iš tos sumautos savo motinos. 

— Pats nelaidyk liežuvio, — pasakė jam Helena. — Voltas 
lengvai galėjo perimti tą wazo0o ir iš tavęs. 

— Tik jau ne iš manęs, aš negalėjau šitaip pasakyti, — tvirtino 
Garpas. — Nes aš irgi gerai nežinau, ką tas žodis reiškia. Niekuo- 
met jo nevartojau. 

— Vartoji daugybę kitų į jį panašių, — pasakė Helena. 

— Voltai, valgyk savo makaronus, — paragino Garpas. 

— Apsiramink, — pasakė jam Helena. 

Garpas žiūrėjo į Volto nebaigtą valgį taip, lyg jam tai būtų as- 
meninis įžeidimas. — Ko gi aš jaudinuosi? — paklausė jis. — Juk 
vaikas nieko nevalgo. 

Jie baigė valgyti tylėdami. Helena žinojo, kad tuo metu Garpas 
kuria istoriją, kurią po vakarienės pasakos Voltui. Garpas visuo- 
met taip darydavo, kai norėdavo nusiraminti, susinervinęs dėl 
vaikų — lyg geros istorijos vaikams kūrimo aktas būtų būdas visam 
laikui juos apsaugoti. 

Vaikams Garpas buvo instinktyviai didžiadvasiškas, atlaidus 
kaip labiausiai mylintis tėvas. Dunkaną ir Voltą jis suprato giliai ir 
kiekvieną skyrium. Vis dėlto Helena buvo tikra, kad jis nesuvokia, 
kaip jo paties nerimastingumas persiduoda vaikams — štai kodėl 
jie tokie įsitempę, net kaip reikiant nesubrendę. Viena vertus, jis 
elgėsi su jais kaip su suaugusiais, o antra — tiek juos globojo, kad 
trukdė jiems suaugti. Jis nesuvokdavo, kad Dunkanas jau yra de- 
šimties, o Voltas penkerių metų; kartais atrodydavo, kad mintyse 
jis tebelaiko juos trimečiais. 

Helena klausydavosi istorijų, kurias Garpas kurdavo Voltui, 
— visuomet atidžiai ir susidomėjusi. Kaip daugelis kitų Garpo pa- 
sakojimų vaikams, šis irgi prasidėjo kaip vaikiška istorija, 0 baigėsi 
kaip istorija, atrodė, Garpo sugalvota pačiam Garpui. Galima būtų 
pamanyti, kad rašytojų vaikams daugiau negu kitiems skaitoma pa- 
sakų, tačiau Garpas norėjo, kad jo vaikai klausytųsi tik jo paties 
sukurtų istorijų. 

— Kartą gyveno šuo, — pradėjo Garpas. 

— Koks šuo? — paklausė Voltas. 

— Didžiulis vokiškas aviganis, — atsakė Garpas. 

— Kuo jis buvo vardu? — pasidomėjo Voltas. 

— Jis neturėjo vardo, — pasakė Garpas. — Jis gyveno po karo 
viename Vokietijos mieste. 

— Kurio karo? — paklausė Voltas. 

— Antrojo pasaulinio karo, — pasakė Garpas. 

— Aišku, — pasakė Voltas. 

— Tas šuo buvo buvęs kare, — tęsė Garpas. — Jis buvo sargi- 
nis šuo, todėl piktas ir labai sumanus. 

— Labai piktas, — pritarė Voltas. 

— Ne, — sakė Garpas, — jis nebuvo nei labai piktas, nei labai 
geras, O kartais būdavo ir toks, ir anoks. Šuo buvo toks, kokio rei- 
kėjo jo šeimininkui — kad darytų tai, ką šeimininkas jam lieps. 

— O iš kur jis Žinojo, kuris yra jo šeimininkas? — paklausė 
Voltas. 

— Nežinau, — pasakė Garpas. — Po karo jis turėjo naują šei- 
mininką, kuris laikė mieste kavinę, į kurią buvo galima užeiti iš- 
gerti kavos ar arbatos ir pasiskaityti laikraščių. Nakčiai tas 
šeimininkas palikdavo kavinėje degti vieną lemputę, kad iš lauko 
pro langus būtų matyti nutvarkyti stalai ir ant jų sukrautos kėdės 
aukštyn kojom. Grindys būdavo švariai iššluostytos. Tas dičkis šuo 
kiekvieną naktį vaikštinėdavo šen ir ten tomis grindimis. Jis buvo 
lyg koks liūtas zoologijos sodo narve — niekad nenustygdavo vie- 
toje. Kartais praeiviai pastebėdavo jį ten esant ir pabelsdavo į 
langą, norėdami patraukti jo dėmesį. Bet šuo tik spoksodavo į 
juos — nelojo ir neurzgė. Jis tik sustodavo ir spoksodavo tol, kol 
tas, kuris pabeldė, nueidavo. Atrodė, kad jeigu per ilgai stovėsi, 
šuo gali pulti tave pro langą. Tik jis niekuomet taip nepadarė, ka- 
dangi niekas tokiu metu nebandė brautis į kavinę. Užteko to, kad 
ten, viduje, buvo šuo — pačiam šuniui nieko nereikėjo daryti. 

— Nes tas šuo atrodė labai piktas, — pasakė Voltas. 

— Tai štai taip buvo, — tęsė Garpas. — Visos naktys tam šu- 
niui buvo vienodos, o kiekvieną dieną jis būdavo pririštas kieme už 
kavinės. Jis būdavo pririštas ilga grandine prie seno kariško sunk- 
vežimio priekinės ašies. Tas sunkvežimis buvo įvarytas atbulas į 
kiemą ir ten paliktas. Jis neturėjo nė vieno rato. 

— Juk tu žinai, kas yra šlakbetonio blokai? — pasakė Gar- 
pas. — Taigi tas sunkvežimis buvo padėtas ant tokių blokų, kad 
negalėtų nė colio pavažiuoti savo ašimis. Bet po sunkvežimiu buvo 

užtektinai erdvu, kad ten galėtų įšliaužti ir lindėti šuo, slėpdamasis 
nuo lietaus ir saulės. Grandinė buvo pakankamai ilga, todėl šuo 
galėjo nueiti iki pat kiemo pradžios ir stebėti šaligatviu einančius 
žmones ir automobilius gatvėje. Eidamas šaligatviu, galėjai kartais 
pamatyti šuns nosį, kyšančią iš kiemo tik tiek, kiek leido grandi- 
nė — ir nė trupučio daugiau. 

— Buvo galima ištiesti šuniui ranką, ir jis ją pauostydavo, bet 
nemėgo, kad jį kas liestų, ir niekuomet nelaižė, kaip kiti šunys, 
rankos. Jei kas bandydavo jį paglostyti, šuo atitraukdavo galvą ir 
nueidavo sau į kiemą. Ir dar taip pasižiūrėdavo, kad priversdavo pa- 
galvoti, jog geriau bus neiti paskui jį ir nesistengti jo paglamonėti. 

— Nes įkąstų, — pasakė Voltas. 

— Nežinia, — atsakė Garpas. — Niekuomet jis niekam ne- 
įkando ar bent aš negirdėjau, kad tai būtų padaręs. 

— O ar tu ten buvai? — paklausė Voltas. 

— Taip, — atsakė Garpas; jam buvo žinoma, kad istorijų pasa- 
kotojas visuomet „ten“ būdavo. 

— Voltai! — šūktelėjo Helena. Garpas pykdavo dėl to, kad ji 
slapčia klausydavosi jo pasakojamų istorijų. — Juk tai yra „šuns 
gyvenimo" istorija. 

Bet nei Voltas, nei jo tėvas neįvertino jos įsiterpimo. Voltas 
paragino tėvą: 

— Pasakok toliau. Kas atsitiko tam šuniui? 

Kiekvieną kartą pasakodamas Garpas jausdavo atsakomybę. 
Kas gi tai per instinktas, kuris verčia Žmones tikėti, kad kažkas at- 
sitiks? Jeigu pasakoji istoriją apie Žmogų arba apie šunį, būtinai 
kažkas turi jiems atsitikti! 

— Pasakok! — nekantraudamas sušuko Voltas. Garpas, užsi- 
galvojęs apie savo meną, dažnai pamiršdavo auditoriją. Jis tęsė: 

— Kai atsirasdavo per daug Žmonių, kurie tiesdavo jam ranką 
pauostyti, šuo nueidavo į kiemo gilumą ir palįsdavo po sunkveži- 
miu. Dažnai galima būdavo matyti iš po sunkvežimio juodos jo no- 
sies galiuką. Šuo būdavo arba po sunkvežimiu, arba kiemo 
pradžioje palei šaligatvį, jis niekuomet neapsistodavo kur nors pu- 
siaukelėje. Šuo turėjo savų įpročių, ir niekas negalėjo jų pakeisti. 

— Niekas? — paklausė Voltas, nusivylęs ar nerimaudamas dėl 
to, kad vis dar nieko neatsitinka. 

— Beveik niekas, — pasakė Garpas, ir Voltas pagyvėjo. — 

Mat kai kas jį erzino; buvo toks vienas, kas jį erzino. Tik jis vienas 
galėjo tą šunį įsiutinti. Jis tiesiog varė tą šunį iš proto. 

— Žinau, — sušuko Voltas. — Katinas! 

— Bjaurus katinas, — tokiu balsu pasakė Garpas, kad privertė 
Heleną atitraukti akis nuo „Amžinojo vyro" ir sulaikyti kvėpavi- 
mą. Vargšas Voltas, dingtelėjo jai. 

— O kodėl tas katinas buvo bjaurus? — paklausė Voltas. 

— Todėl, kad jis erzino šunį, — atsakė Garpas. Helena tikėjo- 
si, kad tai yra visas jo „bjaurumas“". 

— Negražu yra erzinti, — žinovo balsu pasakė Voltas, Dunka- 
no kabinėjimosi auka. Dunkanui reikėtų pasiklausyti šitos istori- 
jos, pagalvojo Helena. Voltui pamokymai apie erzinimą yra visai 
nereikalingi. 

— Erzinti yra bjauru, — atsakė Garpas. — Bet bjaurus buvo ir 
tas katinas. Tai buvo senas gatvinis katinas, purvinas ir piktas. 

— O kuo vardu buvo tas katinas? — paklausė Voltas. 

— Vardo jis neturėjo, — atsakė Garpas. — Jis neturėjo ir šei- 
mininko. Tas katinas buvo visą laiką alkanas, todėl vis vaginėdavo 
sau maisto. Niekas negalėjo jo peikti už tai. Ir visą laiką tas katinas 
pešėsi su kitais katinais. Bet ir už tai niekas negalėjo jo peikti. Jis 
buvo vienaakis, o kitą akį buvo praradęs taip seniai, kad tuščia aki- 
duobė buvo jau užsitraukusi, ir ten, kur anksčiau buvo akis, dabar 
buvo kailis. Tas katinas neturėjo ausų, jas buvo praradęs nuolati- 
nėse kovose. 

— Vargšas sutvėrimas, — šūktelėjo Helena. 

— Niekas negalėjo katinui priekaištauti dėl to, kad jis yra toks, 
koks yra, — pasakė Garpas. — Išskyrus tai, kad jis erzino šunį. Tai 
jau buvo blogai. To jis neturėjo daryti. Katinas buvo alkanas, todėl 
jam teko vagiliauti, o kadangi juo niekas nesirūpino, jam reikėjo 
kovoti. Bet šunį erzinti jam nebuvo reikalo. 

— Erzinti yra negražu, — pakartojo Voltas. Ta istorija yra 
kaip tik Dunkanui, vėl pagalvojo Helena. 

— Kiekvieną dieną, — tęsė Garpas, — katinas nužengdavo 
nuo šaligatvio ir atsitūpdavo kiemo pradžioje praustis. Tuomet 
šuo išnirdavo iš po sunkvežimio ir bėgdavo per kiemą taip greitai, 
kad grandinė paskui jį raitydavosi kaip gyvatė, kurią ką tik perva- 
Žiavo kelyje. Gal esi tai matęs? 

— Taip, — atsakė Voltas. 

— Bet kai šuo ištempdavo visą grandinę iki pat galo, grandinė 
truktelėdavo jį už kaklo, šuo pargriūdavo ir gulėdavo palei šaligat- 
vį, kartais net prisismaugęs ar susitrenkęs galvą. O katinas tuo 
tarpu net nekrusteldavo. Jis žinojo, kokio ilgumo yra grandinė, 
todėl tupėjo sau, prausėsi ir spoksojo į šunį ta vienintele savo 
akim. Šuo eidavo iš proto. Jis lojo, puldinėjo, draskė grandinę, kol 
galų gale išeidavo jo šeimininkas ir nuvydavo katiną. Tik po to šuo 
vėl palįsdavo po sunkvežimiu. 

Būdavo, kad katinas netrukus sugrįždavo, ir tuomet šuo lindė- 
davo po sunkvežimiu tol, kol galėdavo ištverti, bet tai trukdavo ne- 
ilgai. Suo tūnodavo, o katinas laižydavo visą save ant šaligatvio, ir 
jau netrukus pasigirsdavo šuns urzgimas ir inkštimas, o katinas tik 
pasižiūri jo pusėn ir toliau sau prausiasi. Paskui šuo imdavo stū- 
gauti ir blaškytis po sunkvežimiu tarsi bičių apniktas, bet kati- 
nas — kaip niekur nieko prausdavosi — ir tiek. Galų gale šuo 
ištrūkdavo iš po sunkvežimio ir rūkte nurūkdavo per kiemą, temp- 
damas paskui save grandinę — nors Žinojo, kas atsitiks. Jis žinojo, 
kad grandinė pagriebs jį, pridusins ir pargriaus palei šaligatvį, o kai 
vėl Ę katinas čia tebetupės — už colio — ir toliau sau prau- 
sis. Suo los iki užkimimo, kol šeimininkas ar kas kitas nuvys katiną 
šalin. Šuo nekentė katino. 

— Aš irgi jo nekenčiu, — pasakė Voltas. 

— Aš irgi, — pasakė Garpas. Helenai ėmė jau nebepatikti ta 
istorija: per daug buvo aiški jos išvada. Tik ji nieko nepasakė. 

— Pasakok, — paragino Voltas. Garpas žinojo, kad istorija, 
kurią pasakoji vaikui (arba apsimeti, kad pasakoji), turi turėti aiš- 
kią išvadą. 

— Kartą, — tęsė Garpas, — visi jau manė, kad šuo yra galuti- 
nai netekęs proto. Visą dieną jis puldinėjo iš po sunkvežimio ir 
lakstė per kiemą, kol jį pargriaudavo grandinė. Ir taip vis iš naujo. 
Net tuomet, kai katino ten nebuvo, šuo bėgiojo per kiemą, visu 
savo svoriu tampydamas grandinę ir stengdamasis pasiekti šaligat- 
vį. Taip jis išgąsdino ne vieną praeivį — ypač tuos praeivius, kurie 
matė šunį atskuodžiant, bet nieko nežinojo apie jo grandinę. 

Tą naktį šuo buvo taip pervargęs, kad nebevaikštinėjo po kavi- 
nę; miegojo paslikas ant grindų, lyg būtų nesveikas. Kas norėjo, 
galėjo tą naktį įsilaužti į kavinę — nemanau, kad šuo būtų nubu- 
dęs. Ir kitą dieną jis vėl darė savo — nors jo kaklas, reikia manyti, 

buvo virtęs viena Žaizda: jis surikdavo kiekvieną kartą, kai tik 
grandinė partrenkdavo jį žemėn. Ir kitą naktį šuo miegojo kavinė- 
je, lyg būtų negyvas. 

— Jo šeimininkas pasikvietė veterinarą, — pasakojo Garpas, 
— ir tas veterinaras suleido kažką šuniui — tikriausiai raminan- 
čiųjų. Porą parų šuo gulėjo kavinėje ant grindų, o dieną po sunk- 
vežimiu. Jis nepajudėjo net tuomet, kai katinas vaikštinėjo 
šaligatviu ir prausėsi, atsitūpęs kiemo pradžioje. Vargšas šuo, — pa- 
sakė Garpas. 

— Jis buvo liūdnas, — pasakė Voltas. 

— O kaip tu manai, ar jis buvo sumanus? — paklausė Garpas. 

Voltas nežinojo, ką atsakyti, vis dėlto jis pasakė: — Manau, 
kad jis buvo sumanus. 

— Taip, jis buvo sumanus, — patvirtino Garpas, — nes juk per 
tą laiką, kai lakstė tampydamas grandinę, jis patraukė iš vietos 
sunkvežimį, prie kurio buvo pririštas — mažą mažumėlę. Nors tas 
sunkvežimis stovėjo ten jau ne vienerius metus ir buvo gerokai su- 
rūdijęs ant tų šlakbetonio blokų ir nors būtų lengviau sugriauti ap- 
linkui stovinčius pastatus negu pajudinti tą sunkvežimį — vis dėlto 
jis įstengė patraukti sunkvežimį. Mažą mažumėlę. 

— Ar tu manai, kad šuo užtektinai patraukė sunkvežimį? — 
paklausė Voltą Garpas. 

— Manau, kad užtektinai, — atsakė Voltas. Helena irgi taip 
manė. 

— Jam reikėjo tik kelių colių, kad pasiektų katiną, — pasakė 
Garpas. Voltas linktelėjo galva. Helena, neabejodama, kad pabai- 
ga bus kruvina, vėl paniro į „Amžinąjį vyrą". 

— Vieną dieną, — neskubėdamas tęsė Garpas, — katinas 
atėjo ir atsitūpė ant šaligatvio priešais kiemą ir ėmė laižytis lete- 
nas. Po to drėgnomis letenomis jis valėsi senas skyles, kur anksčiau 
buvo ausys, jis valėsi letena seniai užsitraukusią akiduobę, kur 
anksčiau turėjo antrąją akį, ir spoksojo į šunį, tūnantį po sunkveži- 
miu. Katinas jau buvo ėmęs nuobodžiauti, kad šuo nebepasirodo. 
Ir tuomet šuo išlindo. 

— Manau, kad sunkvežimis buvo užtektinai patrauktas, — pa- 
sakė Voltas. 

— Šuo perbėgo kiemą greičiau negu kada nors anksčiau, todėl 
grandinė šokte šoko jam iš paskos, o katinas net nepajudėjo, nors 

dabar šuo galėjo jį pasiekti. Ir vis dėlto, — pasakė Garpas, — gran- 
dinė buvo per trumpa! — Helena sudejavo. — Šuo išsižiojo virš 
katino galvos, bet grandinė taip užgniaužė jam gerklę, kad jis ne- 
įstengė sukąsti nasrų; jis tik gargtelėjo ir loštelėjo atgal — taip 
kaip ir anksčiau. O katinas, suvokęs, kad kažkas pasikeitė, nudūmė 
šalin. 

— O Viešpatie! — sušuko Helena. 

— O, ne! — pasakė Voltas. 

— Žinoma, tokio katino kaip tas antrą kartą nebepavyks ap- 
kvailinti, — tarė Garpas. — Katinas jau niekuomet jam neleis tiek 
prisiartinti. 

— Kokia baisi istorija! — sušuko Helena. 

Voltas tylėjo, atrodė, kad jis irgi taip mano. 

— Tačiau atsitiko dar kai kas, — pasakė Garpas. — Voltas pa- 
žvelgė į jį suklusęs. Helena susierzinusi užgniaužė kvapą. — Kati- 
nas buvo taip pritrenktas to, kas įvyko, kad išpuolė į gatvę net 
nesidairydamas. O juk tu, Voltai, žinai: kad ir kas atsitiktų, negali- 
ma bėgti į gatvę nesidairant. 

— Negalima, — sutiko Voltas. 

— Net jeigu šuo norėtų tau įkąsti, — pasakė Garpas. — Net 
tuomet. Niekuomet nebėk į gatvę neapsidairęs. 

— Na taip, aš žinau, — pasakė Voltas. — Bet kas atsitiko kati- 
nui? 

Garpas taip garsiai suplojo delnais, kad berniukas net pašoko. 

— Jis buvo užmuštas. Štai kaip! — sušuko Garpas — Trinkt! 
Ir nebegyvas. Niekas nebegalėjo jo suremontuoti. Jau jam būtų la- 
biau pavykę, jeigu jį būtų pastvėręs šuo. 

— Ar jį nutrenkė zutomobilis? — paklausė Voltas. 

— Sunkvežimis, — atsakė Garpas, — pervažiavo jam galvą. Jo 
smegenys ištryško pro senas skyles, likusias vietoj ausų. 

— Sutraiškė jį? — paklausė Voltas. 

— Suplojo, — atsakė Garpas ir pakėlė ranką, lygų delną, prie 
rimto, smulkaus Volto veido. Dieve, pagalvojo Helena, vis dėlto ta 
istorija Voltui: nebėk į gatvę neapsidairęs! 

— Viskas, — pasakė Garpas. 

— Labos nakties, — tarė Voltas. 

— Labos nakties, — atsakė Garpas. Helena girdėjo juos pasi- 
bučiuojant. 

— Kodėl šuo neturėjo vardo? — dar paklausė Voltas. 

— Nežinau, — atsakė Garpas. — Nebėk į gatvę neapsidairęs. 

Kai Voltas užmigo, Helena ir Garpas mylėjosi. Staiga jai kai 
kas toptelėjo galvon dėl Garpo pasakotos istorijos. 

— Tas šuo niekaip negalėjo patraukti sunkvežimio, — pasakė 
ji. — Nė colio. 

— Žinoma, negalėjo, — sutiko Garpas. Helena buvo tikra, kad 
Garpas yra ten buvęs. 

— Tai kaip tu galėjai jį išjudinti? — paklausė ji. 

— Aš irgi negalėjau jo pajudinti, — atsakė Garpas. — Jis ne- 
būtų pajudėjęs. Naktį, kai šuo sergėjo kavinę, aš išėmiau vieną 
grandį iš šuns grandinės ir parinkau pagal ją keletą tokių pat gran- 
džių metalo dirbinių parduotuvėje. Kitą naktį aš pridūriau tas 
grandines — daugmaž šešis colius. 

— Ir katinas niekuomet neišbėgo į gatvę? — paklausė Helena. 

— Ne, tai buvo Voltui, — prisipažino Garpas. 

— Žinoma, — sutiko Helena. 

— Grandinė buvo jau pakankamai ilga, — pasakė Garpas. — 
Katinas nebepaspruko. 

— Šuo jį nugalabijo? — paklausė Helena. 

— Jis perkando jį perpus, — atsakė Garpas. 

— Ar tai buvo Vokietijos mieste? — paklausė Helena. 

— Ne, Austrijos, — atsakė Garpas. — Tai buvo Vienoje. Vo- 
kietijoje aš niekuomet nesu buvęs. 

— Bet kaip tas šuo galėjo būti buvęs kare? — klausė Helena. 
— Juk tuomet, kai tu ten buvai, jis turėjo būti dvidešimties metų 
amžiaus? 

— Šuo nebuvo kare, — atsakė Garpas. — Jis buvo r sau 
šuo. Kare buvo jo šeimininkas. Tasai kavinės savininkas. Stai iš 
kur jis žinojo, kaip mokyti šunį. Jis išmokė jį sudraskyti kiekvieną, 
kuris įeis į kavinę, kai lauke tamsu. Kai lauke šviesu, kiekvienas galė- 
jo įeiti, o kai buvo tamsu, ten negalėjo įeiti net pats jo šeimininkas. 

— Puiku! — šūktelėjo Helena. — Na, o jeigu būtų gaisras? At- 
rodo, kad tas metodas turi daug trūkumų. 

— Tai yra, matyt, karinis metodas, — pasakė Garpas. 

— Tai jau būtų geresnė istorija negu su tuo šuns buvimu 
kare, — pastebėjo Helena. 

— Manai? — paklausė Garpas, ir jai pasirodė, kad pirmą kartą 
per jų pokalbį tikrai susidomėjęs. 

— Įdomu, — tarė jis, — aš tai sugalvojau kaip tik šią minutę. 

— Tai, kad kare buvo šuns šeimininkas? — paklausė Helena. 

— Ne tik tai, — prisipažino Garpas. 

— Tad kurią tos istorijos dalį tu išgalvojai? — paklausė ji. 

— Visą istoriją, — atsakė jis. 

Juodu tebebuvo lovoje, Helena gulėjo tylėdama, žinojo, kad 
tai yra viena iš jo mėgstamų apgaulių. 

— Beveik visą, — pridūrė jis. 

Garpui niekuomet nepabosdavo žaisti tą žaidimą, nors Heleną 
jis gerokai vargindavo. Jis lauks, kol ji paklaus: „O ką iš jos išgal- 
vojai? Koks joje yra tiesa, o kas pramanyta?" Tuomet jis jai pasa- 
kys, kad tai neturi reikšmės; ji tik turinti pasakyti jam, kuo ji 
netiki. Tuomet jis pakeis tą dalį. Kiekviena dalis, kuria ji patikėjo, 
buvo tiesa; kiekvieną dalį, kuria ji nepatikėdavo, reikalinga perda- 
ryti. Jeigu ji patikėjo visu pasakojimu, tuomet jis visas yra tiesa. 
Helena žinojo, kad jis, kaip rašytojas, yra negailestingas. Jeigu 
tiesa tiko apsakymui, jis atskleisdavo ją nesivaržydamas, bet jeigu 
kokia nors tiesa gadino apsakymą, jis, nesukdamas sau galvos, ją 
perdarydavo. 

— Kai tau atsibos tas Žaidimas, man vis dėlto smalsu būtų su- 
žinoti, kas gi iš tikrųjų atsitiko, — pasakė ji. 

— Iš tikrųjų, — pasakė Garpas, — tas šuo buvo skalikas. 

— Skalikas? 

— Tikras šnauceris. Visą dieną jis būdavo pririštas kieme, tik 
ne prie karinio sunkvežimio. 

— Prie foiksvageno? — spėjo Helena. 

— Prie rogių, — pasakė Garpas. — Žiemą jomis būdavo išve- 
žiojamos ant šaligatvio šiukšlių dėžės; kitu metų laiku šnauceris 
buvo, žinoma, per mažas ir per silpnas jas traukti. 

— Na, o kavinės savininkas? — paklausė Helena. — Jis nebu- 
vo kare? 

— Ne jis, O ji, — pasakė Garpas. — Ji buvo našlė. 

— Ojos vyras Žuvo kare? — spėjo Helena. 

— Ji buvo jauna našlė, — pasakė Garpas. — Jos vyras Žuvo, ei- 
damas per gatvę. Ji buvo labai susigyvenusi su tuo šunim, kurį jos 
vyras buvo dovanojęs jai pirmųjų jų santuokinio gyvenimo metinių 
proga. Tačiau naujoji jos šeimininkė neleido laikyti šuns bute, 
todėl našlė paleisdavo jį nakčia į kavinę. Tai buvo vaiduokliška, 

tuščia patalpa, todėl šuo nervindavosi ir kiaurą naktį joje dergė. 
Praeiviai sustodavo, žvalgydavosi pro langą ir juokdavosi, visa tai 
matydami. Tas juokas dar labiau nervindavo šunį, todėl jis dar la- 
biau dergė. Ryte našlė ateidavo anksti, kad išvalytų ir išvėdintų ka- 
vinę. Mušdavo jį laikraščiu ir termpdavo besispyriojantį laukan, į 
kiemą, kur jis būdavo visai dienai pririšamas prie rogių. 

— Ir ten nebuvo jokio katino? — paklausė Helena. 

— O, ten buvo daugybė kačių, — atsakė Garpas. — Jos ateida- 
vo į kiemą, nes ten buvo kavinės šiukšlių dėžės. Šuo niekuomet ne- 
liesdavo tų dėžių, kadangi bijojo našlės ir siaubingai bijojo kačių. 
Kai tik kieme pasirodydavo kokia nors katė, atėjusi pasiknaisioti 
po šiukšlių dėžes, šuo ropodavo po rogėmis ir slėpdavosi ten, kol 
ta katė nenueidavo. 

— Viešpatie, — pasakė Helena. — Tai ten net niekas nieko 
neerzino? 

— Visuomet kas nors ką nors erzina, — iškilmingai pareiškė 
Garpas. — Ten buvo maža mergaitė, kuri ateidavo prie kiemo 
krašto ir kviesdavo šunį ateiti prie šaligatvio, tik šuns grandinė jam 
to neleido, todėl jis galėjo tik „am! am! am!" atsakyti mažai mer- 
gaitei, kuri stovėdavo ant šaligatvio ir kviesdavo jį: „Eik šen, eik 
šen!", kol kas nors praverdavo langą ir šūkteldavo jai, kad paliktų 
vargšą šunį ramybėje. 

— Ar tu ten buvai? — paklausė Helena. 

— Mes ten buvome, — atsakė Garpas. — Mano motina kas- 
dien rašydavo kambaryje, kurio vienintelis langas žvelgė į tą kiemą. 
Nuo šuns amsėjimo jai skaudėjo galvą. 

— Vadinasi, Dženė tampydavo roges su šiukšlėmis? — spėjo 
Helena. — O šuo suėdė mergaitę, jos tėvai pasiskundė policijai ir 
ši užmigdė šunį. Tu, aišku, turėjai didelį nemalonumą guosti našlę, 
kuriai buvo turbūt beveik keturiasdešimt. 

— Gerokai po trijų dešimčių, — patikslino Garpas. — Bet iš 
tikrųjų buvo ne taip. 

— O kaip? — pasidomėjo Helena. 

— Vieną naktį kavinėje šunį ištiko apopleksija, — pasakojo 
Garpas. — Atsišaukė nemaža žmonių, kurie prisipažino, kad jie iš- 
gąsdino šunį iki apopleksijos. Mat tie šuns gąsdintojai netgi savo- 
tiškai tarpusavy lenktyniaudavo. Jie, pavyzdžiui, visuomet 
prisėlindavo prie kavinės ir puldavo vienas prieš kitą ant kavinės 

langų ir durų kniaukdami kaip katės, dėl to siaubo apimtam šuniui 
žarnos vertėsi laukan. 

— Tikiuosi, šuo nugaišo nuo tos apopleksijos, — pasakė Helena. 

— Ne visai, — atsakė Garpas. — Apopleksija suparalyžiavo 
šuniui pasturgalį, todėl po to jis galėjo judinti tik priekines kojas 
ir kraipyti galvą. Tačiau našlė liko taip ištikima apgailėtinam šu- 
niui, kaip buvo ištikima savo mirusio vyro atminimui. Ji paprašė 
dailidę, su kuriuo miegodavo, padaryti nedidelį vežimėlį šuns pa- 
sturgaliui padėti. Todėl šuo eidavo tik priekinėmis kojomis, vežda- 
mas savo negyvą pasturgalį tuo mažyčiu vežimėliu. 

— O Dieve, — sudejavo Helena. 

— Nepatikėtum, kokį triukšmą kėlė tie mažyčiai ratukai, — 
tarė Garpas. 

— Ko gero, ne, — atsakė Helena. 

— Motina sakydavo, kad ji to negirdi, — pasakojo Garpas, — 
bet tas riedėjimo garsas buvo toks graudus — tai buvo blogiau 
negu šuns lojimas ant tos kvailos mažytės mergaitės. Šuo nesuge- 
bėdavo pasisukti nesustodamas. Jis striksėdavo, o paskui darydavo 
posūkius, bet vežimėlis jam išsprūsdavo, nes riedėjo greičiau negu 
šuo striksėjo, ir šuo pargriūdavo. Atrodė, aš vienintelis matydavau 
jį toje keblioje padėtyje — šiaip ar taip, aš vienintelis išeidavau į 
kiemą ir jį pakeldavau. Bet vos tik jį pasodindavau į ratukus, jis 
mėgindavo man įkąsti, — pasakojo Garpas, — tik nuo to lengva 
buvo išsisukti. 

— Taigi kartą, — pasakė Helena, — tu atrišai šnaucerį, kuris 
išbėgo į gatvę nesidairydamas. Ne, atsiprašau: jis išvažiavo į gatvę 
neapsidairęs. Ir taip jo vargai baigėsi. O našlė ir dailidė susituokė. 

— Ne taip buvo, — atsakė Garpas. 

— Aš noriu tiesos, — jau mieguista pasakė Helena. — Kuo 
baigėsi tam sumautam šnauceriui? 

— Nežinau, — atsakė Garpas. — Aš su motina grįžau į Ameri- 
ką, o kas buvo po to, tu žinai. 

Helena jau migdėsi; ji žinojo, kad tik jos tylėjimas gali privers- 
ti Garpą atskleisti tiesą. Ji žinojo, kad šis pasakojimas gali būti 
toks pat išgalvotas kaip ir kitas jo variantas arba kitas jo variantas 
gali būti daug teisingesnis — net gali būti, kad daug teisingesnis 
yra kaip tik šis. Iš Garpo buvo galima laukti visokių kombinacijų. 

Helena jau miegojo, kai Garpas ją paklausė: 


242 


— Kuri istorija tau Jabiausiai patiko? — Tačiau po pasimylėji- 
mo Helena pasidarydavo mieguista, o visą laiką girdimas Garpo 
balsas dar labiau ją migdė; šitaip jai labiausiai patikdavo užmigti. 
pasimylėjus, o paskui klausantis Garpo pasakojimo. 

O Garpui dėl to sugesdavo nuotaika. Kai būdavo metas gulti, 
jis beveik nejausdavo potraukio mylėtis. Bet pasimylėjimas, atro- 
dė, suaktyvindavo jį, atsirasdavo noras daug kalbėti, valgyti, kiaurą 
naktį skaityti, o ypač bastytis. Tokiu atveju jis retai kada mėginda- 
vo rašyti, nors retsykiais kai ką užsirašinėdavo ir vėliau panaudo- 
davo. 

Tik ne tą naktį. Jis nuklojo Heleną ir žiūrėjo į ją miegančią, 
paskui užklojo. Nuėjo į Volto kambarį ir žiūrėjo į jį. Dunkanas 
miegojo pas ponią Ralf. Kai Garpas pakėlė akis, jis išvydo pašvais- 
tę ties priemiesčio horizontu, kuri, kaip jis įsivaizdavo, buvo nuo 
Ralfų namo, apimto liepsnos. 

Garpas stebėjo Voltą, ir šis pašaukė jį. Garpas jautė malonu- 
mą taip iš arti tyrinėti vaiką. Jis atsigulė šalia Volto ir užuodė 
gaivų berniuko kvėpavimą, kuris priminė jam, kad miegančio Dun- 
kano kvėpavimas darėsi gaižus kaip suaugusiojo. Garpui tai buvo 
nemalonumo įspūdis — užuosti, kad Dunkano, kuriam tuomet 
buvo ką tik suėję šešeri, kvėpavimas, kai jis miega, yra pasidaręs 
aitrus ir truputį pradvokęs. Tarytum irimo, lėto mirimo procesas 
jame buvo jau prasidėjęs. Tuomet Garpas pirmą kartą įsisąmoni- 
no, kad jo sūnus yra mirtingas. Tas kvapas pasirodė drauge su pir- 
mosiomis dėmėmis iki tol nepriekaištinguose Dunkano dantyse. 

Galbūt todėl, kad Dunkanas buvo pirmagimis, Garpas baimi- 
nosi dėl jo labiau negu dėl Volto, nors, atrodo, penkiametį leng- 
viau negu dešimtmetį gali ištikti vaikiški pavojai. O kokie jie? 
Garpas susimąstė. Gali papulti po automobiliu? Mirtinai pa- 
springti žemės riešutais? Gali būti pagrobtas svetimųjų? Vėžys, 
pavyzdžiui, irgi svetimasis. 

Čia buvo tiek daug ko baimintis, kai baiminiesi dėl vaikų, o 
Garpas taip labai dėl visko baimindavosi. Kartais, ypač per savo 
skausmingas nemigas, Garpas galvodavo, kad jis netinka būti tėvu. 
Tuomet jis sielodavosi ir dėl to išgyvendavo vis didėjantį nerimą 
dėl vaikų. O kas, jeigu pasirodys, kad kaip tik jis pats yra pavojin- 
giausias priešas? 

Netrukus jis užmigo šalia Volto, tačiau Garpo: miegas buvo 

pilnas baimės, todėi jis miegojo neilgai. Jis ėmė aimanuoti, nes 
jam skaudėjo pažastį, ir staiga nubudo — Voltas mažyte savo sauja 
buvo įsikibęs į jo pažasties plaukus. Garpas atsikabino nuo verkš- 
lecančio vaiko, kurį, kaip jam atrodė, kamavo tas pats, kaip ir jį 
patį, sapnas — tarsi Garpo virpantis kūnas būtų perdavęs Voltui 
Garpo sapną. Bet Voltas galynėjosi su savo košmaru. 

Garpui nebūtų atėję į galvą, kad pamokomas pasakojimas apie 
karo šunį, kurį erzino katinas, ir apie neišvengiamą žudiką sunkve- 
žimį galėjo būti Voltui toks gąsdinantis. Savo sapne Voltas regėjo 
didžiulį apleistą sunkvežimį, dydžiu ir išvaizda veikiau tanką, visą 
apstatytą kulkosvaidžiais, kažkokiais prietaisais ir grėsmingais 
įrenginiais, o priekiniame jo skyde buvo plyšys, ne didesnis už laiš- 
kų dėžutės skylę. Visas jis, Žinoma, buvo juodas. 

O tas prie sunkvežimio pririštas šuo buvo ponio dydžio, tik lie- 
sesnis ir žiauresnis. Vis vėžlino lėtais judesiais link kiemo krašto, 
paskui jį vingiavo menkai atrodanti jo grandinė. Vargu ar ji galėjo 
sulaikyti šunį. O ten, kur kiemas baigėsi, ratu sukosi mažylis Vol- 
tas, jo kojytės buvo visos sviestuotos ir kliuvo viena už kitos, bevil- 
tiškai nevikrus jis nepajėgė pabėgti, nes atrodė, kad niekaip negali 
nė žingsnio žengti — pasprukti nuo to baisaus šunies. 

Kai grandinė truktelėjo, didžiulis sunkvežimis pasviro į priekį, 
lyg kas nors būtų paleidęs jo variklį, ir šuo jį pasivijo. Voltas įsiki- 
bo į prakaituotus ir šiurkščius jo šerius (savo tėvo pažasties plau- 
kus), tik kažkaip jie jam ištrūko. Šuo jau sugriebė jį už gerklės, bet 
Voltas pabėgo nuo jo link gatvės, kur pro šalį sunkiai riedėjo 
sunkvežimiai, panašūs į tą pamestą karinį sunkvežimį, 0 jų didžiu- 
liai užpakaliniai ratai, sujungti vienas su kitu, iš šonų buvo panašūs 
į milžiniškas spurgas. O kadangi priekiniame skyde buvo tik šaudy- 
mo plyšiai, vairuotojai, aišku, negalėjo nieko matyti — jie negalėjo 
matyti ir mažylio Volto. 

Paskui tėvas pabučiavo jį, ir Volto sapnas dingo — bent kol 
kas. Jis vėl buvo kažkur saugus, jis užuodė savo tėvą, jautė savo 
tėvo rankas ir girdėjo tėvą jam sakant: 

— Voltai, tai yra tik sapnas. 


O Garpas susapnavo, kad jis ir Dunkanas skrenda lėktuvu. 
Dunkanui prisireikė nueiti į tualetą. Garpas parodė jam eiti taku 
tarp kėdžių eilių, o ten toliau buvo durys — į mažytę virtuvę, pilo- 

to kabiną ir tualetą. Dunkanas norėjo, kad Garpas nuvestų jį, pa- 
rodytų, kurios durys yra tualeto, bet Garpas užpyko: 

— Dunkanai, tau jau dešimt metų, — pasakė Garpas. — Gali 
perskaityti. Gali pasiklausti stiuardesės. — Dunkanas sukryžiavo 
kojas ir pasipūtė. Garpas stumtelėjo vaiką link tako. — Užauk pa- 
galiau, — pasakė jis. — Tai yra vienos iš tų durų. Eik. 

Vaikas paniuręs nuėjo taku tarp kėdžių link tų durų. Stiuarde- 
sė nusišypsojo Dunkanui ir sušiaušė jam plaukus, kai šis ėjo pro ją, 
bet Dunkanas, kaip jam būdinga, nieko nepaklausė. Jis nuėjo iki 
tako galo ir atsigręžęs pašnairavo į Garpą. Garpas nekantrauda- 
mas pamojo jam. Dunkanas nusiminęs gūžtelėjo pečiais: kurios 
durys? 

Susierzinęs Garpas atsistojo: 

— Pabandyk kurias nors, — sušuko jis per visą taką Dunkanui, 
ir žmonės pasižiūrėjo į ten stovintį vaiką. Dunkanas sumišo, ir ne- 
delsdamas atidarė duris, kurios buvo arčiausiai. Atsigręžęs jis sku- 
biai, nustebęs, bet nekritiškai pažvelgė į tėvą, 0 po to, atrodė, jį 
traukte ištraukė pro atdaras duris. Durys paskui Dunkaną užsit- 
renkė. Stiuardesė klyktelėjo. Lėktuvas šiek tiek smuktelėjo žemyn, 
o paskui vėl skrido tolygiai. Visi prilipo prie langų, kai kurie apal- 
po, kai kas vėmė. Garpas nubėgo taku, tačiau pilotas ir kitas vyriš- 
kis, atrodė, pareigūnas neleido jam atidaryti durų. 

— Jos visuomet turi būti užrakintos, kvaiša tu! — rėkė pilotas 
verkšlenančiai stiuardesei. 

— Aš maniau, kad jos užrakintos! —-aimanavo ši. 

— Į kur jos? — suriko Garpas. — Dieve, į kur jos? — Ir jis pa- 
matė, kad ant durų nėra jokio užrašo. 

— Man labai gaila, sere, — tarė pilotas, — aš nieko negalėjau 
padaryti. — Bet Garpas atstūmė jį, pargriovė ant kėdės atlošo tą 
kitą pareigūną, nubloškė iš tako stiuardesę. Kai jis atidarė tas 
duris, pamatė, kad jos veda laukan — į skriejančią erdvę, ir jis dar 
nespėjo pašaukti Dunkaną, kai buvo išsiurbtas pro atviras duris ir 
nuskriejo paskui savo sūnų į dangų. 


11 
Ponia Ralf 


Jeigu Garpui būtų leista įgyvendinti didelį ir naivų jo norą, jis 
būtų pageidavęs galimybės padaryti pasaulį saugų vaikams ir suau- 
gusiems. Garpui pasaulis atrodė pernelyg pavojingas ir vieniems, ir 
kitiems. 

Po to, kai Garpas su Helena pasimylėjo ir Helena užmigo, pa- 
budęs po tų sapnų, Garpas apsirengė. Atsisėdęs ant lovos, kad už- 
sirištų sportbačius, jis prisėdo Helenai koją ir ją pažadino. Ji 
ištiesė ranką, norėdama jį paliesti, ir užčiuopė, kad jis vilki šortais. 

— Kur tu eini? — paklausė ji. 

— Pasižiūrėti Dunkano, — atsakė jis. Ji pasikėlė ant alkūnių ir 
pažvelgė į laikrodį. Buvo po pirmos nakties, 0 ji žinojo, kad Dun- 
kanas yra pas Ralfus. 

— Kaip tu ketini pasižiūrėti Dunkano? — paklausė ji. 

— Nežinau, — atsakė Garpas. 


Kaip banditas, medžiojantis savo auką, kaip vaikų Žagintojas, 
keliantis siaubą tėvams, Garpas sėlina per miegančius pavasarinius 
priemiesčius, žalius ir tamsius, žmonės knarkia, kažko trokšta ir 
kažką sapnuoja; jų pievelių pjaunamosios ilsisi; yra vėsu, kondi- 
cionierių įsijungti nereikia. Kai kur langai atviri, kai kur dūzgia 
šaldytuvai. Kai kuriuose namuose čiulba pritildyti televizoriai, nu- 
statyti naktinei programai, ir nuo televizorių ekranų tvinkčioja 
žalsvai pilkas gaisas. Garpui tas gaisas primena vėžį, apgaulingą, 
pakertantį bei užmigdantį pasaulį. Galimas dalykas, kad televizija 
sukelia vėžį, galvoja Garpas, bet tikrasis jo susierzinimas yra rašy- 
tojo susierzinimas; jis Žino — ten, kur švyti televizoriai, sėdi kaŽ- 
kas, kas neskaito. 

Garpas atsargiai sliūkina gatve. Jis nenorėtų ką nors sutikti. Jo 
sportbačiai suvarstyti ne kietai, šortai kabo palaidi, glaudžių jis 
neužsimovė, nes neketina bėgioti. Nors pavasario oras vėsus, jis 

neužsivilko marškinių. Tamsiuose namuose, Garpui einant pro 

šalį, vienur kitur suurzgia šuo. Garpas įsivaizduoja, kad jo, ką tik 

on kvapas yra toks pat aštrus kaip sutraiškytos blakės. 
ino, kad šunys turi jį užuosti. 

Tie priemiesčiai yra saugomi policijos, todėl Garpą minutei 
apima baimė, kad jį gali sulaikyti — už kokio nors nerašyto apsi- 
rengimo kodekso pažeidimą arba apkaltinus, kam nesinešioja as- 
mens dokumento. Jis skuba įsitikinęs, kad eina Dunkanui į 
pagalbą, eina išvaduoti savo sūnaus iš skandalingos ponios Ralf. 

Su juo vos nesusiduria dviračiu be šviesos važiuojanti jauna 
moteris — palaidi jos plaukai draikosi iš paskos, švysčioja nuogi 
keliai, ji dvelkteli į Garpą keistu ką tik nupjautos žolės ir cigarečių 
kvapo mišiniu. Garpas linkteli, ji suklinka, ir, pasvirusi dviračiu, 
aplenkia jį, o po to atsistoja ant pedalų ir skubiai mina, sprunka 
nuo jo neatsigręždama. Matyt, ji palaiko jį ekshibicionistu — tokiu 
iki pusės nuogu, plikomis kojomis, pasirengusiu nusimauti šortus. 
Garpui dingteli, kad mergina grįžta iš kažkur, kur jai nederėjo 
būti; jis mano, kad ją slegia kažkokia nelaimė. Tačiau tuo metu 
Garpas galvoja apie Dunkaną ir ponią Ralf ir jo mintys užimtos 
sava nelaime. 

Vos tik pamatęs Ralfų namą, Garpas pagalvoja, kad šis gautų 
Pastato Apšvietimo premiją — visi jo langai švyti, priekinės durys 
atviros, vėžinis televizorius įjungtas visu garsu. Garpas įtaria, kad 
ponia Ralf kelia pokylį, bet priėjus arčiau — per jos pievelę, pa- 
puoštą šuns išmatomis ir primėtytą sportinio inventoriaus — jam 
kyla jausmas, kad namas yra apleistas. Mirtini televizijos spinduliai 
pulsuoja svetainėje, ant grindų mėtosi avalynė ir drabužiai, O prie- 
šais įdubusią sofą guli kaip papuolė iki pusės sulindę į savo mieg- 
maišius, susiglaudę miegančių Dunkano ir Ralfo kūnai, atrodantys 
taip, lyg būtų televizijos nužudyti. Nesveikoje ekrano šviesoje jų 
veidai atrodo bekraujai. 

Bet kur yra ponia Ralf? Išėjo kur nors praleisti vakaro? Atsi- 
gulė, palikusi visas tas šviesas, atviras duris ir televizijos spindu- 
liuose besimaudančius vaikus? Garpas nori sužinoti, ar ji 
prisiminė išjungti viryklę. Svetainė pilna peleninių. Garpas baimi- 
nasi dėl dar tebesmilkstančių cigarečių. Jis stovi už gyvatvorės ir 
sėlina prie virtuvės lango, mėgindamas užuosti dujas. 

Kriauklėje — kalnas nešvarių indų, ant stalo — butelis džino, 

ore — rūgštus supjaustytos citrinos kvapas. Prie lempos palubė- 
ję — virvutė, matyt, pasirodžiusi per trumpa, todėl gerokai pailgin- 
ta pusiau perrėžtių permatomų moteriškų pėdkelnių blauzda ir 
šlaunim. Nailoninė pėda, nusėta skaidriomis riebalų dėmėmis, 
kabo vėjelio supama virš džino butelio. Garpas neužuodžia, kad 
kas nors degtų — nebent maža liepsnelė pleventų po kate, kuri 
dailiai guli ant viryklės, meniškai išsitiesusi tarp degiklių, smakrą 
pasidėjusi ant sunkios keptuvės rankenos. Garpas ir katė spokso 
vienas į kitą. Katė mirksi. 

Bet Garpas tikisi, kad ponia Ralf neįstengtų tiek susitelkti, 
kad galėtų pasiversti kate. Jos namas, jos gyvenimas — tai visiška 
netvarka, atrodo, kad toji moteris yra apleidusi tą skęstantį laivą. 
O galbūt ji užlipusi į viršų? Galbūt ji lovoje? Arba nuskendusi vo- 
nioje? O kur yra tas gyvulys, kurio pavojingos išmatos pavertė pie- 
velę minų lauku? 

Ir kaip tik tuo momentu laiptais žemyn atbilda sunkus kren- 
tantis kūnas, nuo jo stipraus smūgio atsidaro į virtuvę vedančių 
laiptų durys, išgąsdinta katė šokdama nutrenkia ant grindų tau- 
kuotą geležinę keptuvę. Ponia Ralf gūždamasi plojosi nuogu užpa- 
kaliu ant linoleumo, kimono stiliaus chalatas, nerūpestingai surištas 
per pilną jos liemenį, plačiai prasiskleidžia, rankoje ji laiko per 
stebuklą neišlaistytą gėrimą. Ji pažvelgia nustebusi į gėrimą ir 
siurbčioja jį. Stambios, nukarusios krūtys žvilga — jos išsiskiria 
ant šlakuotos krūtinės, kai ji atsilošia ant alkūnių ir Žagsi. Nepa- 
tenkinta katė kniaukteli iš virtuvės kampo. 

— Nutilk, kisiuk, — pasakė katei ponia Ralf. Bet kai ji paban- 
do atsistoti, sudejuoja ir išsitiesia aukštielninka. Jos gaktos plaukai 
šlapi ir Garpas mato, kaip jie Žvilga, patempimų žymių išvagotas 
jos baltas pilvas atrodo apšutęs, lyg ponia Ralf ilgą laiką būtų išbu- 
vusi po vandeniu. 

— Nors galą gausiu, bet ištempsiu tave iš ten, — sako ponia 
Ralf virtuvės luboms, nors Garpas mano, kad ji kalba katei. Gal- 
būt ji susilaužė kulkšnį, tik yra per girta, kad tai pajustų, galvoja 
Garpas; 0 gal ji susilaužė stuburą? 

Jis sliūgina palei namą link atvirų durų. Šaukia vidun: 

— Ar yra kas nors namuose? — Katė prasmunka jam tarp 
kojų ir išsprunka laukan. Garpas daukia. Jis girdi iš virtuvės niur- 
nėjimą ir keistus šlitinėjančio kūno atgarsius. 

— (Garbės žodis, — sako ponia Ralf, atsisukdama į išorines 
duris su savo kiek pablukusiu gėlių chalatu; savo gėrimą ji jau yra 
kažkur pametusi. | 

— Pamačiau, kad visos šviesos dega, ir pagalvojau, gal kas atsi- 
tiko, — murma Garpas. 

— Pavėlavote, — sako jam ponia Ralf. — Abu berniukai jau 
nebegyvi. Neturėjau leisti jiems Žaisti su ta bomba. — Ponia Ralf 
ieško Garpo suakmenėjusiame veide kokių nors humoro jausmo 
požymių, tačiau pamato, kad jis nesupranta juokų. — Okay, jūs 
norite pamatyti jų kūnus? — klausia ji ir prisitraukia jį prie savęs 
už elastinio jo šortų diržo. Garpas, žinodamas, kad yra be glaudžių, 
skubiai pasvyra paskui savo kelnes ir atsitrenkia į ponią Ralf. Ši 
paleidžia jį, pliaukšteldama diržu, ir eina į svetainę. Jos kvapas 
trikdo jį, — tarsi vanilės, išlaistytos ant gilaus, drėgno popierinio 
krepšelio dugno. | 

Ponia Ralf pastveria Dunkaną už pažastų ir su stulbinančia 
jėga užkelia jį, lindintį miegmaišyje, ant didžiulės kauburiuotos 
sofos. Garpas padeda jai užkelti Ralfą, kuris yra sunkesnis. Juodu 
suguldo berniukus galvomis priešinguose sofos galuose, apklosto 
juos miegmaišiais ir pakiša jiems po pagalvę. Garpas išjungia tele- 
vizorių, O ponia Ralf svirdinėja po kambarį, išjunginėdama šviesas, 
rankiodama peleninės. Juodu panašūs į sutuoktinius, darančius 
tvarką po pobūvio. 

— Na, ir naktelė, — šnibžda ponia Ralf staiga tamsoje pasken- 
dusioje svetainėje, o Garpas tuo tarpu suklumpa ant pagalvėlės, 
apgraibomis ieškodamas kelio apšviestos virtuvės link. — Dar ne- 
išeik, — sušnypščia ponia Ralf. — Turi padėti man kai ką iš čia iš- 
guiti. — Ji ima jį už rankos ir išmeta peleninę. Jos kimono plačiai 
prasiskleidžia. Garpas, lenkdamasis pakelti peleninės, brūkšteli 
plaukais jai per krūtis. — Viršuje, mano miegamajame, yra tas ke- 
rėpla, — sako ji Garpui, — ir nenori išsinešdinti. Negaliu priversti 
jo išeiti. 

— Kerėpla? — klausia Garpas. 

— Jis yra tikras kvailelis, — sako ponia Ralf, — sumautas prie- 
puolinis. 

— Priepuolinis? — klausia Garpas. 

— Taip, išvyk jį, — prašo ji Garpo. Ji vėl patempia jo šortų 
elastinį diržą ir šį kartą atvirai pasižiūri. — O, Viešpatie, tu ne itin 

apsirengęs, ar ne? — klausia ji. — Ar ne šalta? — Ji paliečia delnu 
pliką jo pilvą. — Nešaltas, — sako ji ir gūžteli pečiais. 

Garpas atsitraukia nuo jos. 

— O kas jis toks? — klausia jis, prisibijodamas būti įpainiotas 
į ponios Ralf buvusio vyro išgujimą. 

— Eik šen, parodysiu, — sušnibžda ji ir tempia jį laiptais aukš- 
tyn siauru taku, kuris veda tarp šūsnies nešvarių skalbinių ir di- 
džiulių maišų su ėdalu šuniui. Nieko keista, kad ji čia nusirito, 
galvoja Garpas. 

Ponios Ralf miegamajame Garpas pirmiausia pamato juodą 
labradorų veislės medžioklinį šunį, drybsantį ant ponios Ralf van- 
dens matraco. Šuo pasiverčia ant šono ir muša uodega. Ponia Ralf 
kopuliuoja su savo šunim, topteli Garpui, todėl ji negali išvaryti jo 
iš savo guolio. 

— Lauk iš čia, — sako Garpas. — Nešdinkis. — Šuo smarkiau 
ima mušti uodega ir truputį nusišlapina. 

— Ne jį, — sako ponia Ralf ir taip stipriai stumteli Garpą, kad 
jis išsitiesia ant lovos, kuri, pasirodo, yra sudrėkusi. Didžiulis šuo 
lyžteli jam veidą. Ponia Ralf parodo į fotelį prie lovos kojūgalio, 
bet Garpas jau buvo spėjęs pastebėti ponios Ralf tualetinio stale- 
lio veidrodyje jaunuolį. Nuogas sėdėdamas fotelyje, jis šukavosi 
šviesiaplaukę skystoką „arklio uodegą“ ir, permetęs ją sau per 
petį, purškė vienu iš ponios Ralf aerozolių. Jo pilvas ir šlaunys tu- 
rėjo tą patį sviestinį blizgesį, kokį Garpas matė ant ponios Ralf 
kūno ir vilnos, 0 jauna jo varpa buvo liesa ir išlinkusi kaip skaliko 
stuburas. 

— Eli, kaip laikaisi? — klausia Garpas tą vaiką. 

— Ačiū, puikiai, — atsako šis. 

— Išmesk jį, — sako ponia Ralf. 

— Aš tik norėjau suteikti jai relaksaciją, supranti? — sako tas 
vaikiščias Garpui. 

— Neleisk jam plepėti, — sako ponia Ralf. — Jis įgris tau iki 
susivėmimo. 

— Visi tokie sudirgę, — sako vaikiščias Garpui, jis pasisuka 
fotelyje, atsilošia ir susideda kojas ant vandens matraco: šuo laižo 
ilgus jo pirštus. Ponia Ralf nuspiria jo kojas nuo gulto. — Ar tau 
aišku, apie ką kalbu? — klausia Garpą vaikiščias. 

— Ji nori, kad tu išeitum, — sako Garpas. 

— Ar tu esi jos vyras? — klausia vaikiščias. 

— Taip, — atsako ponia Ralf, — ir jis nutrauks tą tavo liesą, 
mažą pimpalą, jeigu tu iš čia neišsinešdinsi. 

— Geriau eik, — sako jam Garpas. — Padėsiu tau susirasti 
drabužius. 

Vaikiščias užsimerkia, atseit, medituoja. 

— Va, šitam — jis nedidelis meistras, — sako Garpui ponia 
Ralf. — Tai yra viskas, ką tas vaikėzas sugeba — užmerkti sumau- 
tas savo akis. 

— Kur yra tavo drabužiai? — klausia berniuką Garpas. Jam 
turbūt septyniolika ar aštuoniolika, galvoja Garpas. Galbūt jis yra 
pakankamai suaugęs, kad stotų į koledžą arba eitų į karą. Vaikiš- 
čias tebesnūduriuoja, todėl Garpas švelniai pajudina jį už peties. 

— Neliesk manęs, žmogau, — sako vaikiščas, vis dar užsimer- 
kęs. Jo balse pasigirsta kažkoks kvailas grasinimas, kuris priverčia 
Garpą atsitraukti ir pažvelgti į ponią Ralf. Ji trukteli pečiais. 

— Tą patį ir man pasakė, — sako ji. Garpas pastebi, kad 
ponia Ralf šypsosi, o pečiais trūkčioja instinktyviai ir nuoširdžiai. 
Tuomet jis pastveria vaikiščią už jo „arklio uodegos", užmeta ją 
jam ant gerklės ir apsuka aplink kaklą, o po to pagriebia vaikiščio 
galvą po pažastimi ir tvirtai jį laiko. Vaikiščias atsimerkia. 

— Pasiimk savo drabužius, okay, — sako jam Garpas. 

— Neliesk manęs, — pakartoja berniukas. 

— Aš jau liečiu tave, — sako jam Garpas. 

— Okay, okay, — sako berniukas. Garpas leidžia jam atsistoti. 
Vaikiščias keliais coliais aukštesnis už Garpą, bet aiškiai dešimčia 
svarų lengvesnis. Jis dairosi savo drabužių, bet ponia Ralf jau turi 
suieškojusi ilgą raudoną kaftaną iš absurdiškai sunkaus brokato. 
Vaikiščias sulenda į jį kaip į šarvus. 

— Buvo malonu padūkti su tavim, — sako jis poniai Ralf, — 
tik tu turėtum išmokti labiau relaksuoti. — Ponia Ralf nusijuokia 
taip šiurkščiai, kad šuo nustoja mušęs uodega. 

— Tau reikia grįžti į pirmą pamoką, — sako ji vaikiščiui, — ir 
visko mokytis iš naujo, nuo pradžių. — Ji išsitiesia ant vandens 
matraco šalia labradoro, kuris parsidrebia savo galva skersai jos 
pilvo. — Ei, Bilai, nustok! — piktai šūkteli ji šuniui. 

— Ji yra labai nerelaksuota, — sako Garpui vaikiščias. 


252 


— Šūdą tu išmanai apie tai, kaip ką relaksuoti, — atkerta 
ponia Ralf. 

Garpas išveda vaikiščią iš kambario, nuveda Žemyn nepatiki- 
mais g kas ir per virtuvę link išorinių durų. 

inai, ji pati mane pasikvietė, — aiškina vaikiščias. — Tai 
buvo jos sumanymas. 

— Ji taip pat paprašė tave išeiti, — sako jam Garpas. 

— Žinai, tu esi toks pat nerelaksuotas kaip ir ji, — pasako jam 
vaikiščias. 

— Ar vaikai Žino, kas čia dedasi? — klausia jį Garpas. — Ar 
jie jau miegojo, kai judu pakilot į viršų? 

— Nesirūpink dėl vaikų, — sako vaikiščias. — Žmogau, vaikai 
yra puikūs. Ir jie Žino daug daugiau, negu suaugusieji mano, kad 
jie žino. Vaikai yra tobuli žmonės, kol suaugusieji neuždeda ant jų 
savo rankų. Vaikai visuomet yra tik puikūs. 

— O ar tu turi vaikų? — nesusilaiko nepaklausęs Garpas; iki 
tol jis buvo labai kantrus su tuo vaikiščiu, bet jo kantrybė baigiasi, 
kai kalbama apie vaikus. Tuo atveju jis nepripažįsta jokių autorite- 
tų. — Lik sveikas, — sako vaikiščiui Garpas. — Ir nebegrįžk. — Ir 
išstumia jį, tik ne smarkiai, pro duris. 

— Nesistumdyk! — sušunka vaikiščias, bet Garpas tūpteli ir iš- 
vengia kumčio smūgio, 0 po to išsitiesia ir surakina rankomis vai- 
kiščią per juosmenį. Garpas jaučia, kad vaikiščias sveria 
septyniasdešimt penkis, 0 gal aštuoniasdešimt svarų, nors, aišku, 
yra sunkesnis. Jis tvirtai apglėbia vaikiščią, užlaužia jam už nuga- 
ros rankas, O po to išneša jį ant šaligatvio. Kai vaikiščias nustoja 
spurdėjęs, Garpas pastato jį. 

— Ar Žinai, kur tau eiti? — klausia jį Garpas. — Ar nereikia 
tau nieko aiškinti? — Vaikiščias giliai kvėpuoja, čiupinėja savo 
šonkaulius. — Ir nepasakok savo bičiuliams, kur jie gali vėliau at- 
eiti pasiuostinėti, — sako jam Garpas. — Ir net neskambink. 

— Žmogau, — atsakė inkšdamas vaikiščias, — aš net jos vardo 
nežinau. 

— Ir nevadink manęs „žmogum“, — pasako Garpas. 

— Okay, žmogau, — atsako vaikiščias. Garpas jaučia gerklėje 
malonų sausumą, žino, kad tuomet jis būna greitas ką nors palies- 
ti, tačiau leidžia tam jausmui atslūgti. 

— Dumk iš čia, — sako jam Garpas. 

Nuėjęs kvartalą, vaikiščias šūkteli: 

— Lik sveikas, žmogau! 

Garpas žino, kaip greitai jis galėtų jį pasivyti; jį vilioja tokios 
sigąstų, 0 Garpas nejaučia didelio poreikio jį aplamdyti. Garpas 
pamoja jam atsisveikindamas. Vaikiščias iškelia didįjį pirštą ir nu- 
eina, vilkdamas absurdišką savo drabužį — išnyksta priemiesčiuose 
kaip koks ankstyvasis krikščionis. 

Saugokis liūtų, vaikine, pagalvoja Garpas, siųsdamas globėjiš- 
ką palaiminimą nueinančiajam. Už kelerių metų tokio pat amžiaus 
bus Dunkanas. Garpas gali tik puoselėti viltį, kad su Dunkanu jam 
pavyks lengviau rasti bendrą kalbą. 

Sugrįžęs vidun, Garpas girdi, kad ponia Ralf žliumbia. Jis 
girdi, kaip ji kalba šuniui: 

— O, Bilai, — verkšlena ji, — atsiprašau, kad tave užgaunu. 
Tu toks puikus. 

— Likite sveika! — šaukia jai viršun Garpas. — Jūsų draugas 
iškeliavo, aš irgi keliausiu. 

— Parše! — rėkia ponia Ralf. — Kaipgi tu gali mane šitaip pa- 
likti? — Ji aimanuoja vis garsiau; netrukus, galvoja Garpas, ir šuo 
su ja atsisveikins. — Ką aš dar galiu padaryti? — šaukia jai viršun 
Garpas. 

— Gali bent jau pasilikti pasikalbėti su manim! — šaukia 
ponia Ralf. — Tu priepuolinis doruoliškas parše! 

— Kas yra tas „priepuolinis“? — svarsto Garpas, kopdamas 
laiptais. 

— Tu tikriausiai manai, kad man taip būna visą laiką, — sako 
ponia Ralf, visiškai susijaukusi ant to savo vandens matraco. Ji 
sėdi sukeitusi kojas, visa susisiautusi į kimono. Didžiulė Bilo galva 
guli jai ant kelių. 

Garpas tikrai taip mano, bet neigiamai krato galva. 

— Aš neturiu malonumo iš to, kad žeminuosi, — sako ponia 
Rali. — Na, prisėsk, velniai rautų. — Ji užtempia Garpą ant lHū- 
liuojančio gulto. — Tame prakeiktame matrace per mažai varn- 
dens, — aiškina ji. — Mano vyras nuolat jo papildydavo, nes 
matracas yra kiauras. 

— Man latai dėl to nemalonu, — sako Garpas, patarėjas šei- 
myninio gyvenimo klausimais. 

— Tikiuosi, kad tu niekuomet nepalikši savo Žmonos, — sako 
jam ponia Ralf. Ji paima jo ranką ir laiko ją sau ant kelių; šuo 
laižo jam pirštus. — Tai yra pats sušikčiausias dalykas, kokį tik 
vyras gali iškrėsti, — sako ponia Ralf. — Jis man pasakė, kad tik 
apsimetinėjęs, jog domisi manimi — „metų metais", kaip jis pa- 
reiškė. O po to dar pasakė, kad beveik kiekviena kita moteris — ir 
jauna, ir sėna — atrodanti jam geresnė už mane. Juk tai nėra itin 
gražu, ar ne? — klausia Garpą ponia Ralf. 

— Ne, nėra, — sutinka Garpas. 

— Patikėk manim, aš niekuomet su niekuo nebuvau susiėjusi, 
kol jis manęs nepaliko, — pasakė jam ponia Ralf. 

— Tikiu, — atsakė Garpas. 

— Tai labai blogai atsiliepia moters pasitikėjimui savimi, — 
pasakė ponia Ralf. — Kodėl negalėčiau pamėginti šiek tiek pasi- 
linksminti? 

-— Galėtumėt, — sako Garpas. 

— Bet aš taip to nesugebu! — prisipažįsta ponia Ralf, užsi- 
dengdama akis rankomis ir supdamasi guolyje. Šuo mėgina lyžtelė- 
ti jai veidą, bet Garpas nustumia jį; šuo mano, kad Garpas Žaidžia 
su juo, todėl puola pirmyn per ponios Ralf kelius. Garpas smogia 
šuniui į nosį, kiek per smarkiai, todėl vargšas gyvulys suinkščia ir 
pasitraukia šalin. — Neskriausk Bilo! — šaukia jam ponia Ralf. 

— Aš tik pabandžiau jums padėti, — teisinasi Garpas. 

— Tu man nepadėsi, skriausdamas Bilą, — atsako ponia Ralf. — 
Viešpatie, nejaugi kiekvienas jų yra beprotis? 

Garpas parkrenta aukštielninkas ant vandens gulto ir stipriai 
užsimerkia; gultas banguoja lyg nedidelė jūra, Garpas suaimanuoja: 

— Nežinau, kaip jums padėti, — prisipažįsta jis. — Man labai 
nemalonu, kad jūs taip kamuojatės, bet aš tikrai nieko negaliu pa- 
gelbėti, argi ne taip? Jeigu jūs norite man išsipasakoti, prašau, — 
sako jis, vis dar kietai užsimerkęs, — tik niekas negali padėti, jeigu 
jūs taip jaučiatės. 

— Išties malonu tai girdėti, — pasako ponia Ralf. Bilas alsuoja 
Garpui į plaukus. Švelniai lyžteli jam ausį. Garpas svarsto: ar 
Bilas, ar ponia Ralf lyžtelėjo? Paskui jos ranka staiga palenda jam 
po šortais, 0 jis šaltai galvoja: jeigu aš tikrai nenoriu jai to daryti, 
tai ko gi aš guliu aukštielninkas? 

to nenori, todėl atsitraukia. Ji atsigula šalia jo, paskui pasiverči: 
atgręždama jam nugarą. Guolis smarkiai subangavo, kai Bilas p: 
bandė įsisprausti tarp jų, bet ponia Ralf taip smogia alkūne į d 
džiulę jo krūtinę, kad šuo užsikosi ir pasitraukia nuo gulto an 
grindų. 

— Vargšas Bilas, atsiprašau, — sako ponia Ralf, tyliai ašaroda 
ma. Bilas bumbsi stambia savo uodega į grindis. Ponia Ralf, tars 
norėdama galutinai save pažeminti, perdžia. Jos raudojimas yra to 
lygus — kaip tas lietus, kuris gali merkti kiaurą dieną. Garpas, san. 
tuokos konsultantas, svarsto, kaip jis galėtų bent truput, 
sustiprinti tos moters pasitikėjimą savimi. 

— Ponia Ralf? — sako Garpas ir prikanda liežuvį. 

— Ką? — atsiliepia ji. — Ką tu pasakei? — Ji pasikelia ant al- 
kūnių, atsigręžia ir ryja jį akimis. Aišku, kad ji išgirdo jį. — Tu pa- 
sakei „ponia Ralf"? — klausia ji. — O, Viešpatie, ponia Ralf! — 
rėkia ji. — Tai tu netgi mano pavardės nežinai. 

Garpas atsisėda gulto gale: jis jaučia norą atsidurti prie Bilo 
ant grindų. 

— Man atrodo, kad jūs esate labai patraukli, — murma jis po- 
niai Ralf, bet žiūri į Bilą. — Aš tikrai taip manau. 

— Įrodyk, — sako ponia Ralf. — Prakeiktas melagi. Parodyk 
tu man tai. 

— Aš negaliu jums parodyti, — sako Garpas, — bet ne todčl, 
kad nelaikyčiau jūsų patrauklia. 

— Aš net nesukėliau tau erekcijos! — šaukia ponia Ralf. — 
Esu pusnuogė, 0 tu, būdamas šalia manęs, ant tos prakeiktos mano 
lovos, netgi normalios erekcijos nepatiri. 

— Mėginau tai nuo jūsų nuslėpti, — sako Garpas. 

— Ir tai tau pavyko, — sako ponia Ralf. — Ar žinai mano 
vardą, pavardę? 

Garpas jaučia, kad dar niekuomet jis nebuvo taip aiškiai suvo- 
kęs vienos iš pasibaisėtinų savo silpnybių: kaip jam reikia patikti 
žmonėms, kaip labai jis nori būti pripažintas. Jam aišku, kad su 
kiekvienu nauju žodžiu jo situacija darosi vis keblesnė, 0 jo 
melas — akivaizdesnis. Dabar jis jau žino, kas tai yra „priepuoli- 
nis". 

— Jūsų vyras turi būti beprotis, — sako Garpas. — Man jūs at- 
rodote geresnė už daugelį kitų moterų. 

— Eli, sustok, prašau, — sako ponia Ralf. — Tu, ko gero, esi 
nesveikas. 

— Ko gero, — sutinka Garpas, bet pasako: — Jūs turite pasiti- 
kėti savo seksualumu, iš tikrųjų. O dar svarbiau yra tai, kad jūs tu- 
rite išsiugdyti pasitikėjimą savimi ir kituose reikaluose. 

— Jokių kitų reikalų aš niekuomet neturėjau, — prisipažįsta 
ponia Ralf. — Aš neturėjau niekam kitam tiek užsidegimo kiek 
seksui, o dabar nebeturiu tiek užsidegimo ir seksui. 

— Bet juk jūs studijuojate, — bando Garpas. 

— Manau, kad nežinau kam, — atsako ji. — Ar tu tą turėjai 
galvoje, kai kalbėjai apie pasitikėjimo išsiugdymą kituose reika- 
luose? — Garpas stipriai užsimerkia, nori prarasti sąmonę, nes 
girdi, kad vandens guolis teliuškena kaip bangų mūša, jis suvokia 
pavojų ir atsimerkia. Ponia Ralf yra jau nusirengusi, guli išsidrie- 
kusi nuoga guolyje. Silpnas bangavimas tebepliuškena po jos gle- 
biu, klampiu kūnu, kuris Garpui pasirodo kaip tvirta irklinė valtis, 
pritvirtinta neramiame vandenyje. — Parodyk man, koks jau esi 
sukietėjęs, ir gali sau eiti, — sako ji. — Parodyk man savo sukietė- 
jimą, tuomet patikėsiu, kad tau patinku. 

Garpas bando galvoti apie erekciją, kad ją sukeltų, jis užsimer- 
kia ir galvoja apie dar kai ką. 

— Išpera tu, — sako jam ponia Ralf, bet Garpas jaučia, kad 
jam jau sukietėjo; ir tai pasiekti nebuvo taip sunku, kaip jis buvo 
manęs.  Atsimerkia ir yra priverstas pripažinti, kad ponia Ralf 
nėra tokia jau nepatraukli. Jis nusitraukia žemyn savo šortus ir pa- 
sirodo jai. Nuo to gesto jam dar labiau sukietėja; jis suvokia, kad 
jam patinka jos drėgna, garbanota vilna. Bet ponia Ralf atrodo nei 
nuvilta, nei sujaudinta to jo pasirodymo; ji yra susitaikiusi su tuo, 
kad būtų žeminama. Todėl ji tik gūžteli pečiais ir pasiverčia ant 
šono, atgręždama Garpui didžiulį, apvalainą savo užpakalį. 

— Okay, vis dėlto gali jį pastatyti, — sako ji. — Ačiū tau. O 
dabar gali eiti sau namo. 

Garpas nori ją liesti. Sumišęs jaučia, kad galėtų ejakuliuoti 
vien bežiūrėdamas į ją. Apgraibomis jis išeina pro duris, nusilei- 
džia žemyn tais užgriozdintais laiptais. Ar tos moters savęs nieki- 
nimas jau išsemtas šiai nakčiai, svarsto jis. Ar Dunkanas saugus? 

Garpas mąsto, ar nepratęsus savo budėjimo iki paguodą tei- 
kiančios aušros. Jis užmina ant nukritusios keptuvės, ši sužvanga: 

padeda ją ant viryklės, bet į tai neišgirsta jokio ponios Ralf atsilie- 
pimo, tik Bilas suurzgia. Jeigu berniukai nubustų ir jiems ko nors 
prireiktų, ponia Ralf, baiminasi jis, jų neišgirstų. 

Pusę ketvirtos ryto visiškai aprimusiuose ponios Ralf namuose 
Garpas nutaria sutvarkyti virtuvę, kad kaip nors sulauktų aušros. 
Gerai išmanantis namų šeimininkės darbą, Garpas prisileidžia 
kriauklę vandens ir ima mazgoti indus. 


Kai suskamba telefonas, Garpas žino, kad skambina Helena. 
Jam staiga šmėksteli galvoje visos tos baisenybės, kurių ji galėjo 
prisigalvoti. 

— Alio? — atsiliepia Garpas. 

— Gal tu man vis dėlto paaiškintum, kas čia dedasi? — klausia 
Helena. Garpui aišku, kad ji jau seniai nemiega. Yra ketvirta ryto. 

— Niekas nesideda, Helena, — atsako Garpas. — Čia buvo 
šiokių tokių nesklandumų, todėl nenorėjau palikti Dunkano. 

— Kur yra toji moteris? — klausia Helena. 

— Lovoje, — atsako Garpas. — Parkritusi. 

— Nuo ko? — klausia Helena. 

— Gėrė, — atsako Garpas. — Čia su ja buvo kažkoks vaikiš- 
čias, taigi ji norėjo, kad aš jį išguičiau. 

— Ir po to jau likai vienas su ja? — klausia Helena. 

— Ne per ilgai, — atsakė Garpas. — Ji užmigo. 

— Aš ir nemanau, kad tai galėjo trukti labai ilgai, — pasakė 
Helena. — Su ja. 

Garpas nutylėjo. Kurį laiką Helena jo nepavyduliavo, bet jam 
nesunku buvo prisiminti, koks netikėtai ūmus buvo jos pavydulia- 
vimas. 

— Niekas čia nesideda, Helena, — pasakė Garpas. 

— Pasakyk man tiksliai, ką tu veiki būtent šiuo momentu, — 
pareikalavo Helena. 

— Mazgoju indus, — atsakė Garpas. Jis girdėjo, kaip ji giliai 
kvėpuoja, stengdamasi susivaldyti. 

— Stebiuosi, kodėl tu vis dar ten, — pasakė ji. 

— Nenoriu palikti Dunkano, — atsakė Garpas. 

— Manau, tu turi pargabenti Dunkaną namo, — pasakė ji. — 
Tuoj pat. 

— Helena, — pasakė Garpas. — Aš buvau geras. — Tai nu- 

skambėjo kaip pasiteisinimas, netgi Garpui. Be to, jis žinojo, kad 
jis anaiptol nebuvo toks jau geras. — Nieko neatsitiko, — pridūrė 
jis, truputį labiau tikėdamas tuo, ką sako. 

— Aš neklausiu tavęs, kodėl tu mazgoji nešvarius jos indus, — 
pasakė Helena. 

— Kad laikas greičiau praeitų, — atsakė Garpas. 

Nors iš tiesų jis nebuvo iki tol savęs klausęs, kodėl jis tai daro, 
o dabar jam tai pasirodė beprasmiška: laukti aušros, tarsi kas nors 
gali atsitikti tik tuomet, kai tamsu. — Laukiu, kol Dunkanas 
nubus, — pasakė jis ir iš karto pajuto, jog tai neturi jokios pras- 
mės. 

— O kodėl jo nepažadinai? — paklausė Helena. 

— Todėl, kad esu geras indų mazgotojas, — atsakė Garpas, 
mėgindamas truputį pajuokauti. 

— Žinau visa, kam tu esi geras, — atsakė jam Helena, šiek tiek 
per karčiai kaip juokavimui. 

— Įsivarysi ligą, šitaip galvodama, — pasakė jai Garpas. — Iš 
tikrųjų, Helena, liaukis. Aš nepadariau nieko bloga. — Tačiau 
Garpas buvo puritoniškai smulkmeniškas — nepamiršo, kaip jam 
šalia ponios Ralf buvo kilusi erekcija. 


— Aš jau įsivariau ligą, — atsakė Helena, tik jau šiltesniu 
balsu. — Prašau, grįžk dabar namo. 
— O Dunkaną palikti? 


— O kam? Pažadink! — pasakė ji. — Arba parnešk jį. 

— Netrukus būsiu namie, — pažadėjo jai Garpas. — Nesisie- 
lok, prašau, ir negalvok to, ką dabar galvoji. Aš papasakosiu tau 
viską, kas čia įvyko. Tau tikriausiai patiks ta istorija. — Bet jis Ži- 
nojo, kad jam sunku bus papasakoti jai visą tą istoriją ir kad jis 
turi labai kruopščiai apgalvoti, kurias jos dalis praleisti. 

— Man jau geriau, — pasakė Helena. — Manau, netrukus tave 
pamatysiu. Nebemazgok likusių indų. — Po to ji padėjo ragelį. 
Garpas apsidairė virtuvėje. Pagalvojo, jog pusę valandos trukusio 
darbo per maža, kad ponia Ralf pastebėtų jo pastangas, kuriomis 
buvo bent pradėta tvarkyti tą sąvartą. 

Garpas ieškojo Dunkano drabužių tarp daugybės atgrasių dra- 
bužių gumulų, išmėtytų po visą svetainę. Dunkano drabužiai buvo 
jam pažįstami, tik jis niekur negalėjo jų aptikti. Tuomet jis prisi- 
minė, kad Dunkanas, kaip koks žiurkėnas, susikrauna savo daiktus 

miegmaišio dugne ir pats sulenda į tą lizdą. Pats Dunkanas svėrė 
apie keturiasdešimt kilogramų, dar jo maišas, dar jo skudurai, bet 
Garpas tikėjosi, kad įstengs parnešti vaiką namo. Savo dviratį 
Dunkanas galės atgauti kitą dieną. Galiausiai Garpas nusprendė 
Ralfų namuose Dunkano nežadinti. Galėjo kilti scena: Dunkanas 
galėtų nepanorėti eiti namo, netgi galėtų nubusti ponia Ralf. 

Ir tuomet Garpas pagalvojo apie ponią Ralf. Jis pyko ant 
savęs, bet vis dėlto norėjo paskutinį kartą pasižiūrėti į ją; staiga vėl 
jam kilusi erekcija priminė, kad jis nori matyti stambų, nuogą jos 
kūną. Ir jis skubiai patraukė prie laiptų. Jis galėjo rasti dvokiantį 
jos kambarį, vedamas uoslės. 

Pirmiausia jis pažvelgė į jos tarpkojį, į keistai susisukusią 
bambą, į pernelyg mažus (tokioms stambioms krūtims) spenius. 
Jam reikėjo pirmiausia pasižiūrėti į jos akis — būtų galėjęs pama- 
tyti, kad ji visiškai nemiega ir spokso į jį. 

“.. — Ar visus indus sumazgojai? — paklausė ji. — Atėjai atsi- 
sveikinti? 

— Norėjau tik įsitikinti, ar jums nieko neatsitiko, — aiškino 
jis. 

— Neskiesk, — pasakė ji. — Norėjai dar kartą akis paganyti. 

— Taip, — prisipažino jis ir nusigręžė. — Man dėl to nemalonu. 

— Niekai, — atsakė ji. — Tai kelia man nuotaiką. — Garpas 
pabandė nusišypsoti. 

— Visą laiką tau vis „nemalonu“, — pasakė ponia Ralf. — Kas 
tu per „nemalonus“ vyras? Išskyrus savai žmonai, — pasakė ponia 
Ralf. — Jai tu nė karto nesi pasakęs, kad tau „nemalonu“. 

Šalia vandens guolio buvo telefonas. Garpas suprato, kad jis 
dar niekuomet nebuvo taip apsirikęs dėl kieno nors būsenos, kaip 
dabar apsiriko dėl ponios Ralf. Staiga ji jam pasirodė esanti ne gir- 
tesnė negu Bilas. Arba ji buvo stebuklingai išblaivėjusi, arba ją 
buvo apėmusi ta pusvalandinio prašviesėjimo būsena, kuri būna 
tarp stuporo ir pagirių, apie kurią Garpas buvo skaitęs, bet visuo- 
met laikė ją mitu. Dar viena iliuzija. 

— Aš pasiimu Dunkaną namo, — pasakė jis. Ji linktelėjo 
galva. 

— Aš tavo vietoje, — pasakė ji, — irgi pasiimčiau jį namo. 

Garpas po trumpos, bet ryžtingos vidinės kovos susilaikė nuo 
dar vieno „man nemalonu“... 

— Ar gali padaryti man vieną malonumą? — paklausė jį ponia 
Ralf. Garpas žiūrėjo į ją: ji tam nesipriešino. — Nepasakok savo 
žmonai apie mane visko, okay? Neparodyk jai manęs tokios kiau- 
lės. Galėtum nupiešti mažumėlę simpatiškesnį mano paveikslą. 

— Aš turiu susidaręs gerokai simpatiškesnį, — sumurmėjo 
Garpas. 

— Tu taip pat turi geroką strypą, — pasakė jam ponia Ralf, 
įsmeigusi akis į Garpo pakeltus šortus. — Būtų geriau, kad tu ši- 
toks negrįžtum. — Garpas nieko neatsakė. Puritonas Garpas pasi- 
juto nusipelnęs suduoti atsakomąjį smūgį. — Tavo Žmona kaip 
reikiant tave prižiūri, ar ne? — paklausė jį ponia Ralf. — Spėju, 
kad tu ne visuomet esi buvęs geras berniukas. Žinai, kaip mano 
vyras pasakytų apie tave? — paklausė ji. — Jis pasakytų, kad tavo 
žmona laiko tave po padu. 

— Jūsų vyras turėjo būti tikras asilas, — atsakė Garpas. Atsi- 
kirtęs, nors ir silpnai, jis geriau pasijuto, bet jautėsi kvailai dėl to, 
kad palaikė tą moterį paprastesne. 

Ponia Ralf pakilo nuo lovos ir atsistojo priešais Garpą. Jos 
speniai įsirėmė jam į krūtinę. Garpas sunerimo, kad jis gali baks- 
telti ją savo kietgaliu. 

— Dar sugrįši, — pasakė ponia Ralf. — Gal nori dėl to lažintis? 

Garpas išėjo, nepasakęs nė žodžio. 

Jis nenuėjo nuo ponios Ralf namo ir dviejų kvartalų, persime- 
tęs per petį miegmaišyje sudribusį Dunkaną, kai prie šaligatvio 
privažiavo policijos mašina, ir jis pateko į jos žydrą mirksinčią 
šviesą. Pusnuogis kidneperis, slapčiomis kiūtinantis persimetęs 
ryškios spalvos ryšulį su vogtomis, atrodo, gėrybėmis ir pavogtu 
Vaikų. 

— Ką ten turite? — paklausė jį policininkas. Jų buvo du tame 
policijos automobilyje, o ant antros sėdynės buvo dar kažkas tre- 
čias, tik jį sunku buvo įžiūrėti. 

— Savo sūnų, — atsakė Garpas. Abu policininkai išlipo iš au- 
tomobilio. 

— Ir kur su juo einate? — paklausė vienas iš policininkų. — 
Ar jam nieko nėra atsitikę? — Jis apšvietė žibintu Dunkano veidą. 
Dunkanas mėgino ir toliau miegoti; jis užsimerkė nuo šviesos. 

— Jis nakvojo savo draugo namuose, — aiškino Garpas. — 
Bet jam ten nepatiko, todėl nešuosi jį namo. — Policininkas ap- 


261 


švietė žibintu Garpą — su jo bėgiojimo apranga. Šortai, bėgiojimo 
bateliai, glaudžių nematyti. 

— Ar turite asmens dokumentą? — paklausė policininkas. 
Garpas švelniai padėjo Dunkaną su miegmaišiu ant kažkieno pie- 
velės. 

— Žinoma, ne, — atsakė jis. — Jeigu jūs parvešite mane į 
namus, tuomet aš jums ką nors parodysiu. — Policininkai susižval- 
gė. Prieš keletą valandų jie buvo iškviesti į tą rajoną, kai jauna mo- 
teris pranešė, kad ji susidūrusi su ekshibicionistu ar bent strikeriu*. 
Galimas daiktas, jog tai buvęs mėginimas ją išžaginti. Ji sakė pabė- 
gusi nuo jo, važiuodama dviračiu. 

— Arjūs jau seniai čia esate? — paklausė vienas iš policininkų. 

Tas trečiasis asmuo, sėdintis ant policijos automobilio galinės 
sėdynės, smalsaudamas pasižiūrėjo pro langą, kas atsitiko. Kai jis 
išvydo Garpą, pasakė jam: 

— Ei, žmogau, kas tau nutiko? 

Dunkanas praplėšė akis. 

— Ralfai? — pasakė jis. 

Vienas iš policininkų priklaupė šalia berniuko, pašvietė Žibin- 
tu į Garpą ir paklausė: 

— Ar tai tavo tėvas? 

Vaiko akyse buvo matyti išgąstis: jis dairėsi pakaitom į tėvą, 
policininkus ir žydrą šviesą, blykčiojančią ant policijos automobilio. 

Kitas policininkas priėjo prie to asmens, sėdinčio ant galinės 
automobilio sėdynės. Tai buvo vaikiščias raudonu kaftanu. Policija 
sulaikė jį, kai vaikėsi tame rajone to ekshibicionisto. Vaikiščias ne- 
įstengė jiems pasakyti, kur gyvena, kadangi iš tikrųjų jis neturėjo 
nuolatinės gyvenamosios vietos. 

— Ar tu pažįsti vyriškį su vaiku? — paklausė vaikiščią polici- 
ninkas. 

— Taip, jis yra tikras banditas, — atsakė vaikiščias. 

— Viskas gerai, Dunkanai, — kalbėjo Garpas. — Neišsigąsk. 
Aš tik gabenu tave į namus. 

— Sūneli, — pasakė policininkas. — Ar jis yra tavo tėvas? 

— Jūs išgąsdinote jį, — pasakė policininkui Garpas. 


* streaker (angl) — asmuo, juoko dėlei ar kuriuo nors kitu tikslu nuo- 
gas lakstantis viešoje vietoje. 

— Aš neišsigandau, — atsakė Dunkanas. — O kodėl tu gabeni 
mane namo? — pakausė jis tėvą. Atrodė, kad tai išgirsti rūpi visiems. 

— Ralfo mamai sugedo nuotaika, — atsakė Garpas; tikėjosi, 
kad to pakaks, bet atstumtasis meilužis policijos automobilyje ėmė 
juoktis. Policininkas, turintis žibintą, pakreipė jo šviesą į vaikiščią 
ir paklausė Garpą, ar jis aną pažįstąs. Garpas pagalvojo: visam tam 
galo nematyti. 

— Aš vadinuosi Garpas, — pasakė jis nervingai. — T.S.Gar- 
pas. Esu vedęs. Turiu porą vaikų. Vienas iš jų — štai šis, vardu 
Dunkanas, vyresnysis — šiąnakt nakvojo pas draugą. Buvau įsitiki- 
nęs, kad to draugo motina netinka mano vaikui prižiūrėti. Todėl 
nuėjau į tuos namus ir pasiėmiau savo sūnų namo. Bent jau ban- 
dau pasiimti jį į namus. O šis vaikinas, — pasakė Garpas, rodyda- 
mas į policijos automobilį, — kai aš ten atvykau, svečiavosi pas 
mano sūnaus draugo motiną. Ta motina norėjo, kad tas vaikinas, 
štai šitas, išsinešdintų, — pasakojo Garpas, vėl parodydamas į vai- 
kiščią policijos automobilyje, — ir jis išėjo. 

— Kokia tos motinos pavardė? — paklausė policininkas. Jis 
stengėsi viską užsirašyti milžiniškame savo bloknote. Minutę man- 
dagiai patylėjęs, policininkas pažvelgė į Garpą. 

— Dunkanai? — Garpas kreipėsi į sūnų. — Kokia yra Ralfo 
pavardė? 

— Ji yra keičiama, — atsakė Dunkanas. — Jis turėjo tėvo pa- 
vardę, bet motina stengiasi duoti jam kitą. 

— Na, gerai, o kokia yra jo tėvo pavardė? — klausė Garpas. 

— Ralfas, — atsakė Dunkanas. Garpas užvertė akis. 

— Ralfas Ralfas? — paklausė policininkas su bloknotu. 

— Ne, Dunkanai, prašau, pagalvok, — pasakė Garpas. — 
Kokia yra paskutinioji Ralfo pavardė? 

— Manau, ta, kuri yra keičiama, — atsakė Dunkanas. 

— Dunkanai, tai kokia pavardė yra keičiama? — klausė Garpas. 

— Tu gali paklausti Ralfo, — pasiūlė Dunkanas. Garpui norė- 
Josi rėkti. 

— Jūs pasakėte, kad jūsų pavardė yra Garpas? — paklausė vie- 
has iš policininkų. 

— Taip, — sutiko Garpas. 

— Ir kad jūsų inicialai yra T.S.? — toliau klausė policininkas. 
Garpas jau žinojo, kas bus po to; jis jautėsi labai pavargęs. 

— Taip, T.S., — atsakė jis. — Tik T.S. 

— Tėvelis Siaubūnas! — pratrūko automobilyje vaikiščias ir 
atsigulė aukštielninkas ant sėdynės, alpdamas iš juoko. 

— Ponas Garpai, ką reiškia pirmasis inicialas? — paklausė po- 
licininkas. 

— Nieko, — atsakė jam Garpas. 

— Nieko? — paklausė policininkas. 

— Tai yra tik inicialai, — paaiškino Garpas. — Mano motina 
tik šitaip mane pavadino. 

— Tai pirmasis jūsų vardas yra T.? — klausė policininkas. 

— Žmonės vadina mane Garpu, — pasakė Garpas. 

— Na, ir istorija, žmogau! — šūktelėjo vaikiščias, vilkintis kaf- 
tanu, bet policininkas, kuris buvo arčiau automobilio, pabeldė į 
stogą. 

— Jeigu tu, vaikuti, dar kartą susikrausi savo purvinas kojas 
ant sėdynės, — pasakė jis, — aš priversiu tave ją nulaižyti. 

— Garpas? — pasitikslino policininkas. — Aš gi žinau, kas jūs 
toks! — staiga sušuko jis. — Jūs esate tas, kuris sučiupo parke tą 
žagintoją! 

— Taip, — atsakė Garpas. — Tai buvau aš. Bet tai įvyko ne čia 
ir gerokai seniau. 

— O aš prisimenu, lyg tai būtų vakar įvykę, — kalbėjo polici- 
ninkas. 

— Apie ką kalba? — susidomėjo antrasis policininkas. 

— Tu esi per jaunas, — pasakė jam pirmasis policininkas. — 
Čia yra tas vyriškis, pavarde Garpas, kuris sučiupo parke žagintoją. 
Tai buvo vaikų žagintojas. Štai kas jis buvo. O ką jūs anuomet vei- 
kėte? — klausinėjo jis susidomėjęs. — manding, kažką juokinga, 
ar ne taip? 

— Juokinga? — paklausė Garpas. 

— Pragyvenimui, — pasakė policininkas. — Kuo jūs vertėtės, 
kad užsidirbtumėt pragyvenimui? 

— Aš esu rašytojas, — atsakė Garpas. 

— O, taip, — prisiminė policininkas. — Ir dabar jūs esate rašy- 
tojas? 

— Taip, — prisipažino Garpas. Jis žinojo bent tiek, kad nėra 
santuokos konsultantas. 

— Aš tik tiek ir norėjau, — pasakė policininkas, bet kažkas vis 

dar nedavė jam ramybės; Garpas galėjo pasakyti, kas čia buvo ne 
taip. 

— Tuomet aš buvau su barzda, — priminė jis. 

— Teisingai! — sušuko policininkas. — Ir jūs ją nusiskutote? 

— Būtent, — atsakė Garpas. 

Policininkai kiek pasitarė raudonoje savo automobilio užpa- 
kalinių žibintų šviesoje. Jie nutarė parvežti Garpą ir Dunkaną į 
namus, bet pasakė, kad Garpas turėsiąs suteikti jiems kokios nors 
informacijos dėl savo tapatumo. 

— Aš jūsų neatpažįstu pagal nuotraukas, jose buvote su barz- 
da, — sakė vyresnysis policininkas. 

— Tai buvo taip seniai, — liūdnu balsu pasakė Garpas, — ir 
kitame mieste. 

Garpas nerimavo dėl to, kad vaikiščias, vilkintis kaftanu, galės 
pamatyti namą, kuriame jis gyvena. Garpas vaizdavosi, kad kurią 
nors dieną jis pasirodys ir ko nors paprašys. 

— Ar tu prisimeni mane? — paklausė Dunkaną vaikiščias. 

— Nemanau, kad prisiminčiau, — mandagiai atsakė Dunkanas. 

— Tu jau beveik miegojai, — sutiko vaikiščias. O Garpui jis 
pasakė: — Žmogau, tu per daug nerviniesi dėl vaikų. Jie patys pui- 
kiai susitvarko. Ar jis yra vienintelis jūsų vaikas? 

— Ne, turiu dar vieną, — atsakė Garpas. 

— Žmogau, tau reikia turėti tuziną tokių, — pasakė vaikiš- 
čias. — Tuomet taip nesinervintum dėl vieno kurio iš jų, supran- 
ti? — Garpui šie žodžiai priminė tai, ką jo motina buvo pavadinusi 
Persių vaikų teorija. 

— Dabar pasukite į kairę, — pasakė jis automobilį vairuojan- 
čiam policininkui, — o paskui į dešinę, ir štai tas kampinis namas. 

Kitas policininkas padavė Dunkanui ledinuką. 

— Ačiū, — padėkojo Dunkanas. 

— O man? — paprašė vaikiščias su kaftanu. Policininkas pa- 
šnairavo į jį, o kai nusigręžė, Dunkanas atidavė vaikiščiui savo le- 
dinuką. Dunkanas nemėgo ledinukų, niekuomet nebuvo jų 
mėgėjas. 

— Ačiū tau, — pašnibždėjo vaikiščias. — Matai, žmogau? — 
pasakė jis Garpui. — Vaikai būna tik puikūs. 

Helena irgi, pagalvojo Garpas, kai išvydo tarpduryje, apšviestą 
iš už nugaros. Jos žydras, grindis siekiantis chalatas turėjo aukštą, į 

viršų atverčiamą apykaklę, kurią ji buvo pasistačiusi, tarsi jai būtų 
šalta. Ji buvo užsidėjusi akinius, kad Garpas žinotų, jog ši jų laukė. 

— Žmogau, — sušnibždėjo vaikiščias, vilkintis kaftanu, ir 
kumštelėjo Garpą alkūne, kai šis lipo iš automobilio. — Kaip atro- 
do šita graži ponia, kai nusiima akinius? 

— Mama! Mus areštavo! — sušuko Helenai Dunkanas. 

Policijos automobilis laukė palei šaligatvį, kol Garpas atneš 
savo asmens dokumentą. 

— Mes neareštuoti, — pasakė Garpas. — Mes tik parvežėme 
namo Dunkaną. Viskas yra kuo puikiausiai, — piktai pasakė jis 
Helenai ir nubėgo laiptais aukštyn ieškoti savo drabuŽiuose piniginės. 

— Tai tu šitaip buvai išėjęs? — iš paskos šūktelėjo Helena. — 
Apsirengęs kaip dabar? 

— Policija pamanė, kad jis yra mane pagrobęs, — aiškino 
Dunkanas. 

— Ar policininkai atėjo ten į namus? — paklausė jį Helena. 

— Ne, tėtė nešėsi mane namo, — atsakė Dunkanas. — Žinai, 
tėtė yra keistuolis. 

Garpas nubildėjo laiptais žemyn ir išbėgo pro duris. 

— Identifikavimo klaida, — burbtelėjo jis Helenai. — Jiems 
reikia surasti kažką kita. Tik nesinervink, dėl Dievo meilės. 

— Aš nesinervinu, — šiurkščiai atsakė Helena. 

Garpas parodė policininkams savo asmens dokumentą. 

— Aš tik tiek tenorėjau, — pasakė vyresnysis policininkas. — 
Ar tai yra tik T.S., ir nieko daugiau? Ko gero, taip paprasčiau. 

— Ne visuomet, — atsakė Garpas. 

Kai policijos automobilis pajudėjo, vaikiščias šūktelėjo Garpui: 

— Žmogau, tu esi neblogas vaikinas, tik tau reikia išmokti re- 
laksuoti. 

Įspūdis, kokį darė Helenos kūnas, lieknas, įsitempęs ir dreban- 
tis po žydru chalatu, neteikė Garpui relaksacijos. Dunkano miegai 
buvo visiškai dingę, ir jis nepaliaudamas plepėjo; jis irgi buvo pik- 
tas. Garpas taip pat. Helena šaltai stebėjo juodu, apyaušriu valgan- 
čius virtuvėje. Dunkanas pasakojo jiems ilgo televizijos filmo 
fabulą. Garpas įtarė, kad tai turėjo būti du filmai — kad Dunkanas 
užmigo, kol pirmasis buvo nesibaigęs, ir nubudo, kai jau buvo pra- 
sidėjęs antrasis. Jis mėgino įsivaizduoti, kur ir kada per Dunkano 
filmus reiškėsi ponios Ralf aktyvumas. 

Helena nieko neklausinėjo. Iš dalies todėl, kad Garpas supra- 
to, jog ji neturi ką sakyti Dunkanui girdint. Bet iš dalies ir todėl, 
kad ji, kaip ir Garpas, griežtai redagavo tai, ką norėjo pasakyti. 
Juodu abu buvo patenkinti, kad čia pat yra Dunkanas; ilgai lauk- 
dami to laiko, kai galės laisvai pasišnekėti, juodu galėjo tapti švel- 
nesni ir atsargesni. 

Auštant juodu daugiau nebeištvėrė ir ėmė kalbėtis per Dunkaną. 

— Papasakok mamai, kaip ten atrodė virtuvė, — pasakė Gar- 
pas. — Papasakok jai ir apie šunį. 

— Apie Bilą? 

— Taip, — atsakė Garpas. — Papasakok jai apie Bilą. 

— Kaip buvo apsirengusi Ralfo motina, kai jūs ten buvote? — 
paklausė Dunkaną Helena. Ji šyptelėjo Garpui. — Tikiuosi, ji 
buvo apsivilkusi daugiau drabužių negu tėtė. 

— Ką jūs valgėte vakarienei? — paklausė Dunkaną Garpas. 

— Ar miegamasis pas juos yra viršuje ar apačioje? — paklausė 
Helena. — O gal ir ten, ir ten? — Garpas mėgino pasakyti jai 
žvilgsniu: prašau tave, nepradėk. Jis jautė ją galandant savo seną 
atšipusį ginklą, kad turėtų jį po ranka. Jis turėjo tą ateinančią 
auklę, tiksliau, net dvi, kurias ji galėjo jam prikišti, ir jautė, kad ji 
ruošiasi jomis pasinaudoti. Jeigu ir ištrauks vieną iš tų senų skau- 
dinančių vardų, Garpas neturėjo paruošęs jokio, kad galėtų atsi- 
keršyti. Helena neturėjo jokių ateinančių auklių, dėl kurių jis 
galėtų ją kaltinti; kol kas neturėjo. Harisonas Flečeris, Garpo ma- 
nymu, nesiskaitė. 

— Kiek ten yra telefono aparatų? — paklausė Dunkaną Hele- 
na. — Ar telefonas yra ir virtuvėje, ir miegamajame? Ar tik miega- 
majame? 

Kai pagaliau Dunkanas išėjo į savo kambarį, Helenai ir Gar- 
pui buvo likę mažiau kaip pusė valandos iki to meto, kai laikas 
Voltui keltis. Tačiau Helena tebelaikė paruošusi priešininkių var- 
dus. Visuomet pakanka laiko atsilyginti, kai Žinai, kur yra kare 
gautos žaizdos. 

— Aš taip stipriai tave myliu ir taip gerai pažįstu, — pradėjo 
Helena. | 

"Tai atsitinka Helenai 


Naktiniai telefono skambučiai — tie aliarminiai įsilaužimai į 
širdį — visą gyvenimą gąsdins Garpą. Kuris iš tų, kuriuos 
myliu? — šaukė Garpo širdis, atsiliepdama į pirmąjį skambutį. — 
Ką pervažiavo sunkvežimis, kas nusiskandino aluje arba guli bai- 
sioje tamsoje, dramblio sutremptas? 

Kai suskambėdavo toks naktinis skambutis, Garpas bijodavo 
pakelti ragelį, tačiau kartą jis pats nesąmoningai paskambino 
naktį. Tai buvo vieną vakarą, kai pas jį viešėjo Dženė, ji prasitarė, 
kad Kušei Persi gimdant plyšo gimda. Garpas nebuvo girdėjęs apie 
tai, ir nors juodu su Helena retkarčiais juokaudavo buvusios jo 
aistros Kušei tema — Helena net įkyrėdavo jam dėl to, — Žinia 
apie Kušės mirtį beveik susargdino Garpą. Kušman buvo tokia gy- 
vybinga, trykštanti karštu sultingumu, jog jos mirtis atrodė negali- 
ma. Jo nebūtų taip sukrėtusi Žinia, kad tokia nelaimė ištiko Alisą 
Flečer; jautėsi labiau pasirengęs bet kam, kas galėtų jai nutikti. 
Liūdna, bet žinojo, kad Nebyliajai Alisai nuolat atsitiks įvairių da- 
lykų. 

Garpas atklydo į virtuvę ir, nesuvokdamas, koks yra metas, 
neprisimindamas, kada atsidarė eilinę alaus dėžutę, pamatė, kad 
jau susuko Persių telefono numerį; telefonas skambėjo. Garpas 
įsivaizdavo, kokį ilgą kelią turi įveikti iš gilaus miego pakilęs Rie- 
busis Troškinys, kad atsilieptų į skambutį. 

— Viešpatie, kam gi tu skambini? — paklausė Helena, įženg- 
dama į virtuvę. — Juk jau yra penkiolika antros. 

Garpas nespėjo padėti ragelio, kai atsiliepė Stiuartas Persis. 

— Klausau? — susirūpinusiu balsu pasakė Riebusis Troškinys, 
ir Garpas galėjo įsivaizduoti glebią ir besmegenę Midžę, sėdinčią 
greta jo lovoje, susinervinusią kaip pagauta višta. 

— Labai atsiprašau, kad jus pažadinau, — pasakė Garpas. — 
Nesusigaudžiau, kad yra jau taip vėlu. — Helena palingavo galva ir 

skubiai išėjo. Virtuvės tarpduryje pasirodė Dženė,; jos veido išraiš- 
ka buvo tokia kritiška, kokia būna tik motinos, žiūrinčios į sūnų. 
Toje išraiškoje buvo daugiau nusivylimo negu įprastinio pykčio. 

— Kas čia, po velnių, skambina? — paklausė Stiuartas Persis. 

— Tai Garpas, sere, — atsakė Garpas, vėl mažylis berniukas, 
atsiprašinėjantis už savo genus. 

— Šikniau tu, — pasakė Riebusis Troškinys, — ko gi tau rei- 
kia? — Dženė nesusiprato pasakyti Garpui, kad Kušė mirė jau 
prieš keletą mėnesių, Garpas manė, kad jis reiškia užuojautą švie- 
žios nelaimės proga. Jis užsikirto. 

— Man nemalonu, labai nemalonu, — kalbėjo jis. 

— Tu jau tai pasakei, jau tai sakei, — pareiškė Stiuartas. 

— Aš ką tik apie tai išgirdau, — kalbėjo Garpas, — todėl 
noriu pasakyti jums ir poniai Persi, kaip man dėl to iš tikrųjų ne- 
malonu. Aš galiu jums to nedemonstruoti, sere, bet aš išties labai 
mylėjau... 

— Tu neūžauga parše, — pasakė Stiuartas Persis. — Savo mo- 
tinos išpera, japono šūdo kulka. — Ir jis padėjo ragelį. 

Net Garpas nebuvo pasiruošęs tokiai didelei neapykantai. Ta- 
čiau jis klaidingai suprato situaciją. Prireikė ne vienerių metų, kol 
jis suvokė savo skambinimo aplinkybes. Vargšė Pūkas, kvaištelė- 
jusi Beinbridžė, vieną dieną tai išaiškins Dženė. Kai Garpas pa- 
skambino, Kušė buvo jau taip seniai mirusi, kad Stiuartas 
nesuprato, jog jam reiškiama užuojauta dėl Kušės netekimo. Kai 
Garpas paskambino, tai buvo vidurnaktis jiems juodos dienos — 
mat kaip tik tą dieną galų gale nugaišo juodoji bestija, Bonkersas. 
Stiuartas pamanė, kad Garpo skambutis yra Žiaurus pajuokavimas — 
netikra užuojauta dėl šuns, kurio Garpas visuomet nekentė. 

Taigi dabar, suskambus telefonui, Garpas pajuto, kaip Helena 
instinktyviai, per miegus, staiga jį sugriebė. Kai jis pakėlė ragelį, 
Helena stipriai suspaudė keliais jo koją, tarsi būtų tvirtai įsikibusi 
gyvenimo ir saugumo, kuo jai buvo jo kūnas. Garpas perbėgo min- 
tyse visas galimybes. Voltas miega namuose. Dunkanas taip pat; jis 
yra ne pas Ralfus. 

Helena pagalvojo: tai mano tėvas — tai jo širdis. Kartais ji gal- 
vodavo: jie galų gale atrado ir identifikavo mano motiną. Lavoni- 
nėje. 

O Garpas pagalvojo: jie nužudė motiną. Arba jie laiko ją išpir- 

kai — vyrai, kurie panorės ne mažiau kaip keturiasdešimties mer- 
ginų viešo išžaginimo už garsiosios feministės paleidimą nenuken- 
tėjusios. Be to, jie dar pareikalaus mano vaikų gyvybės, ir taip 
toliau. 

Skambino Roberta Maldun, ir kaip tik todėl Garpui dingtelė- 
jo, kad auka yra Dženė Fylds. Bet auka buvo pati Roberta. 

— Jis paliko mane, — pasakė Roberta savo galingu balsu, pa- 
brinkusiu nuo ašarų. — Jis pametė mane. Mane! Ar tu gali tuo pa- 
tikėti? 

— O, Dieve, Roberta, — pasakė Garpas. 

— Ak, aš niekuomet nežinojau, kas per mėšlas yra vyrai, kol 
netapau moterimi, — pasakė Roberta. 

— Tai Roberta, — pašnibždėjo Helenai Garpas, kad ji galėtų 
atsipalaiduoti. — Jos meilužis išskrido iš narvelio. — Helena atsi- 
duso, paleido Garpo koją ir apsivertė ant kito šono. 

— Tau tai netgi neįdomu? — irzliai paklausė Garpą Roberta. 

— Na, ką tu, Roberta, — atsakė jai Garpas. 

— Atsiprašau, — pasakė Roberta. — Tik aš maniau, kad 
skambinti tavo motinai yra per vėlu. — Ta logika Garpui pasirodė 
keista, kadangi jis žinojo, kad Dženė gula vėliau negu jis; bet jis 
mylėjo Robertą, labai mylėjo, 0 ji, be abejo, išgyveno sunkų 
metą. — Jis pasakė, kad aš esu nepakankamai moteris, kad aš jį 
trikdžiau seksualiai — kad aš buvau seksualiai susipainiojusi! — 
rėkė Roberta. — O Viešpatie, tas pimpelis. Juk jis tenorėjo tik 
naujovių. Jis tik norėjo pasirodyti prieš savo bičiulius. 

— Lažinčiausi, Roberta, kad tu galėjai susitvarkyti su juo, — 
pasakė Garpas. — Kodėl tu neišmušei iš jo tų nesąmonių? 

— Tu nesupratai, — pasakė Roberta. — Aš nejaučiu noro iš 
ko nors išmušinėti nesąmones, niekuomet nejaučiau. Aš esu moteris. 

— O argi moterys kartais nejaučia noro išmušti iš ko nors ne- 
sąmones? — paklausė Garpas. Helena pasiekė jį ir timptelėjo už 
varpos. 

— Aš nežinau, ko nori moterys, — suaimanavo Roberta, — 
Apskritai aš nežinau, ko jos turi norėti. Aš tik Žinau, ko aš noriu. 

— O būtent? — paklausė Garpas, žinodamas, kad ji nori jam 
tai pasakyti. 

— Aš noriu išmušti iš jo tas nesąmones dabar, — prisipažino 
Roberta, — bet kai jis mane metė, aš tik sėdėjau ir neprieštaravau. 

Ir net verkiau. Visą dieną verkiau! O jis net paskambino man ir 
pasakė, kad jeigu aš vis dar verkiu, tai apsimetinėju. 

— Velniai jį rautų, — pasakė Garpas. 

— Jis tenorėjo tiktai didžiulio užpakalio, — pasakė Rober- 
ta. — Kodėl vyrai yra tokie? 

— Taigi, — atsakė Garpas. 

— Oi, aš žinau, kad tu ne toks, — pasakė Roberta. — Tau aš 
netgi nesu, ko gero, patraukli. 

— Žinoma, kad esi, Roberta, — atsakė Garpas. 

— Bet tik ne tau, — pasakė Roberta. — Nemeluok. Aš nesu 
seksualiai patraukli, tiesa? 

— Man išties ne, — prisipažino Garpas, — tačiau daugybei 
kitų vyrų — taip. Aišku, kad esi patraukli. 

— Tu esi geras draugas, ir tai yra kur kas svarbiau, — pasakė 
Roberta. — Tu irgi nesi man seksualiai patrauklus. 

— Taigi viskas yra kaip reikiant, — pasakė Garpas. 

— Tu esi per trumpas, — pasak Roberta. — Aš mėgstu vyrus, 
kurie atrodo ilgesni, — seksualine prasme. Tik tu neužsigauk. 

— Aš neužsigaunu, — pasakė Garpas. — Tu irgi neužsigauk. 

— Žinoma, ne, — patikino jį Roberta. 

— Gal paskambink man rytą, — pasiūlė Garpas. — Būsi geres- 
nės nuotaikos. 

— Neskambinsiu, — atsakė paniurusi Roberta. — Jausiuosi 
blogiau. Ir man bus gėda, kad tau skambinau. 

— Gal tau reikėtų pasikalbėti su savo gydytoju? — pasiūlė 
Garpas. — Su urologu? Su tuo, kuris tave operavo. Jis, ko gero, 
yra tavo bičiulis, ar ne? 

— Manau, kad jis nori mane iškrušti, — rimtu balsu atsakė 
Roberta. — Manau, kad tai yra vienintelis dalykas, kurio jis kada 
nors iš manęs norėjo. Spėju, kad jis pasiūlė daryti tą operaciją tik 
todėl, kad mane suvedžiotų, bet pirma jis norėjo padaryti iš manęs 
moterį. 

— Pamišėlis tas tavo draugas, Roberta, — pasakė Garpas. — 
Kas yra tų dalykų žinovai? 

— Urologai, — atsakė Roberta. — O pagaliau nežinau. Ar 
tavęs šiek tiek nešiurpina urologija? — Kurgi ne, bet Garpas ne- 
norėjo daugiau liūdinti Robertos. 

— Paskambink mano motinai, — Garpas girdi save sakant. — 
Ji tave nuramins, ką nors sugalvos. 

— O, ji yra nuostabi moteris, — sukūkčiojo Roberta. — Ji vi- 
suomet ką nors sugalvoja, tik jaučiu, kad aš per daug ją išnaudoju. 

— Ji mėgsta teikti pagalbą, Roberta, — sako Garpas, nes žino, 
kad taip iš tikrųjų yra. Dženė Fylds buvo sklidina užuojautos ir 
kantrumo, o Garpas norėjo tik miego. 

— Tau, Roberta, galėtų padėti skvošo partija, — silpnu balsu 
pasiūlo Garpas. — Atvažiuok pas mus kelioms dienoms, ir mes 
kaip reikiant pastuksensime kamuolį. — Helena atsigręžė į Garpą, 
susiraukė ir krimstelėjo jo spenį. Ji mėgo Robertą, tačiau anksty- 
vojoje savo lyties pakeitimo fazėje Roberta sugebėjo kalbėti tik 
apie save. 

— Aš jaučiuosi tokia nudrenuota, — pasakė Roberta. — Ener- 
gijos visiškai nebeliko. Net nežinau, ar įstengčiau žaisti. 

— O tu, Roberta, pamėgink, — sako Garpas. — Turi prisivers- 
ti ką nors daryti. — Helena supykusi nusigręžė nuo jo. 

Tačiau ji mylėjo Garpą už tai, kad jis atsiliepdavo į naktinius 
skambučius. Sakė, kad jie gąsdina ją ir kad ji nenorinti pirmoji su- 
žinoti, kokiu reikalu skambina. Todėl atrodė keista, kad tuomet, 
kai po kelių savaičių Roberta Maldun paskambino antrą kartą, at- 
siliepė Helena. Garpą tai nustebino, nes telefonas buvo šalia lovos 
iš jo pusės, todėl Helenai teko jo siekti per jį. Tąkart stačiai puolė 
per jį ir skubiai sušnibždėjo: „Klausau, kas skambina?" Kai išgir- 
do, kad Roberta, iš karto perdavė ragelį Garpui; tarsi būtų norėju- 
Si, kad jie nemiegotų. 

O kai Roberta paskambino trečią kartą, Garpas pajuto kažko- 
kią tuštumą, kai pakėlė ragelį. Kažko trūko. 

— O, sveika, Roberta, — pasakė jis. Paprastai tokiu atveju 
Helena suspausdavo keliais jam koją; šįkart to nebuvo. 

Jis pastebėjo, kad jos išvis nėra. Jis kalbėjo, guosdamas Rober- 
tą, o drauge jautė šaltį šalia savęs tuščioje lovoje. Kai galų gale Ro- 
berta padėjo ragelį, Garpas nusileido laiptais pasidairyti Helenos. 
Rado ją vienišą svetainėje, sėdinčią su vyno taure ir rankraščiu ant 
kelių. 

— Negalėjau miegoti, — pasakė ji, tačiau jos veido išraiška 
buvo tokia, kad Garpas ne iš karto suprato, ką ji reiškia. Bet jis 
pagalvojo, kad pažįsta tą išraišką, o drauge pagalvojo ir tai, kad 
niekuomet nėra matęs tos išraiškos Helenos veide. 

— Skaitai veikalą? — paklausė jis. Ji linktelėjo, tačiau prieš ją 
buvo tik rankraštis. Garpas paėmė jį į rankas. 

— Tai yra tik studento darbas, — pasakė ji, tiesdama ranką į 
rankraštį. 

Tas studentas vadinosi Maiklas Miltonas. Garpas perskaitė 
rankraščio pastraipą. 

— Panašu į apsakymą, — pasakė jis. — Nežinojau, kad tu už- 
duoti savo studentams rašinius iš beletristikos. 

— Aš neužduodu, — atsakė ji. — Bet jie retkarčiais rodo man, 
ką turi parašę. 

Garpas perskaitė dar vieną pastraipą. Jis pagalvojo, kad rašan- 
čiojo stilius yra drovus ir nenatūralus, tačiau klaidų tame puslapyje 
nebuvo; šiaip ar taip, parašyta buvo kompetentingai. 

— Jis yra vienas iš mano paskutiniojo kurso studentų, — pasa- 
kė Helena. — Labai inteligentiškas, bet... — Ji truktelėjo pečiais, 
tačiau tas jos judesys buvo lyg sumišusio vaiko, bandančio tą sumi- 
šimą nuslėpti. 

— Kas „bet“? — paklausė Garpas. Jis nusijuokė iš to, kad He- 
lena tokiu vėlyvu metu gali atrodyti tokia mergaitiška. 

Tačiau Helena nusiėmė akinius ir vėl jam parodė tą kitą savo 
išraišką, kurią jis anksčiau buvo matęs, tik negalėjo suprasti, ką ji 
reiškia. Susijaudinusi ji pasakė: 

— Ai, aš nežinau. Jaunas galbūt. Žinai, jis yra paprasčiausiai 
jaunas. Labai inteligentiškas, bet jaunas. 

Garpas pervertė lapą, perskaitė pusę kitos pastraipos ir grąži- 
no jai rankraštį. Gūžtelėjo pečiais. 

— Man tai yra niekalas, — pasakė jis. 

— Ne, tai nėra niekalas, — rimtu balsu atsakė Helena. Oi, He- 
lena, tu sveiko proto mokytoja, galvojo Garpas, ir pasakė grįžtąs į 
lovą. — Aš irgi netrukus ateisiu, — pasakė jam Helena. 

Ir tuomet Garpas išvydo save viršuje esančios vonios veidrody- 
je. Ir tik čia — keista, kad ne vietoje — jis galų gale suvokė, ką 
reiškia ta išraiška, kurią matė Helenos veide. Garpas atpažino tą 
išraišką, kadangi buvo matęs retkarčiais ją anksčiau savo paties 
veide, bet niekuomet Helenos. Išraiška, kurią Garpas atpažino, 
reiškė kaltę, ir tai jį suglumino. Ilgai jis gulėjo nemiegodamas, bet 
Helena vis negrįžo į lovą. Rytą jis nustebo, kad pirmas dalykas, 
kuris nubudus toptelėjo jam galvon, buvo Maiklo Miltono vardas 

ir pavardė, nors jis tebuvo vos akį užmetęs į to mokslus baigiančio 
studento rankraštį. Jis atsargiai pažvelgė į Heleną ir pamatė, kad ji 
guli šalia atmerktomis akimis. 

— Maiklas Miltonas, — tyliai pasakė Garpas — ne jai, bet už- 
tektinai garsiai, kad ji išgirstų. Jis stebėjo neatsiliepiantį jos veidą. 
Ji buvo arba užsisvajojusi ir kažkur nutolusi, arba paprasčiausiai 
negirdėjo. Arba, dingtelėjo jam, Maiklo Miltono vardas ir pavardė 
jau prieš tai buvo jos mintyse, todėl, kai Garpas juos ištarė, tai 
buvo vardas ir pavardė, kuriuos ji pati jau tarė ir nepastebėjo, kad 
juos ištarė Garpas. 


Maiklas Miltonas, studentas, trečius metus studijuojantis lygi- 
namąją literatūrą, prieš tai vidutiniais pažymiais baigęs Jeilio uni- 
versiteto romanistiką. Jis buvo Styringo absolventas, tačiau toje 
mokykloje niekuomet rimtai nesimokė. Jeigu jis žinojo, kad jo pa- 
šnekovui Žinoma, jog jis yra baigęs Jeilio universitetą, tai ir apie 
tas studijas jis atsiliepdavo niekinamai, tačiau jis niekuomet nenie- 
kino savo studijų užsienyje — Prancūzijoje — trečiaisiais savo 
mokslo metais. Klausydamasis Maiklo Miltono, niekas nebūtų pa- 
sakęs, kad jis praleido Europoje tik vienerius metus, nes jis suge- 
bėjo sudaryti tokį įspūdį, tarsi būtų praleidęs Prancūzijoje visą 
savo jaunystę. Jis buvo dvidešimt penkerių metų amžiaus. 

Nors jis gyveno Europoje taip neilgai, atrodė, kad prisipirko 
ten drabužių visam gyvenimui. Jis vilkėjo tvido švarkais su plačiais 
atlapais, nešiojo paplatintus rankogalius, o tie švarkai ir ilgos, lais- 
vos kelnės buvo sukirptos taip, kad išryškintų jo šlaunis ir juosme- 
nį; tai buvo tos rūšies drabužiai, kuriuos netgi Garpo mokyklinių 
metų amerikiečiai vadindavo „kontinentiniais“. Maiklo Miltono 
marškinių apykaklės, visuomet atsegtos po kaklu (pora sagų), 
buvo minkštos ir plačios, renesansiško stiliaus; tai buvo maniera, 
liudijanti nervingumą, 0 drauge — didžiausią tobulumą. 

Jis taip skyrėsi nuo Garpo, kaip strutis nuo ruonio. Maiklo 
Miltono kūnas buvo elegantiškas kūnas — kai aprengtas; nureng- 
tas jis buvo labiausiai panašus, palyginti su kitais gyvūnais, į garnį. 
Jis buvo liesas ir aukštas, o tai, kad buvo gunktelėjęs, slėpė pagal 
užsakymą pasiūti jo tvidiniai švarkai. Jo kūnas buvo tarytum dra- 
bužių kabykla — stačiai puikus kūnas drabužiams kabinti. Nuogas 
Jis išvis neturėjo kūno. 

Maiklas Miltonas buvo Garpo priešybė beveik visais požiū- 
riais, išskyrus tai, kad jis turėjo nepaprastą, kaip ir Garpas, pasiti- 
kėjimą savimi. Jam, kaip ir Garpui, buvo būdinga išpuikimo 
dorybė arba yda. Kaip ir Garpas, jis buvo toks agresyvus, koks gali 
būti agresyvus tik tas, kuris visiškai pasitiki savimi. Ir būtent tos sa- 
vybės prieš daugelį metų pirmiausia patraukė Heleną prie Garpo. 

Šiuo atveju ji susidūrė su tomis savybėmis kitonišku apdaru; 
jos buvo rodomos kitokiais pavidalais, tačiau Helena jas atpažino. 
Paprastai ji nemėgo jaunų dendžių, kurie rengėsi ir kalbėjo taip, 
tarsi Europoje jie būtų persisotinę gyvenimu ir persiėmę liūdna jo 
išmintimi, 0 tuo tarpu iš tikrųjų didesniąją trumpo savo gyvenimo 
dalį buvo praleidę Konektikute ant užpakalinių automobilių sėdy- 
nių. Tačiau mergautiniais metais ir imtynininkai ne visuomet Žavė- 
jo Heleną. Jai patiko savimi pasitikintys vyrai — su sąlyga, kad tas 
jų pasitikėjimas nebūtų absurdiškai ne vietoj ir ne laiku. 

Helena patraukė Maiklą Miltoną tuo, kuo ji traukė daugelį vy- 
riškių ir nedaugelį moterų. Ji, sulaukusi trisdešimties metų, buvo 
žavinga moteris ne vien todėl, kad buvo graži, o ir todėl, kad turėjo 
nepriekaištingą išvaizdą. Reikia pastebėti svarbų jos individualy- 
bės bruožą: atrodė, kad ji ne tik kaip reikiant savimi rūpinasi, bet 
kad jai ir dera šitaip daryti. Ji atrodė baugšti, o kartu patraukli, ir 
jos atveju tokia išvaizda nebuvo apgaulinga. Tai buvo moteris, ku- 
riai visuomet viskas sekėsi. Savo gyvenime ji atrodė tokia savaran- 
kiška, kad tik labiausiai pasitikintys vyrai įstengdavo nenuleisti 
akių, kai ji į juos pažvelgdavo. Ji buvo iš tų moterų, į kurias žiūri- 
ma netgi autobusų stotelėse, bet tik iki tol, kol jos nepažvelgia. 

Helena nepriprato prie to, kad į ją spoksoma anglistikos fakul- 
teto koridoriuose, o spoksojo, kas tik galėjo, bet slapčiomis. Taigi 
ji nebuvo pasiruošusi ilgam, atviram žvilgsniui, kurį vieną dieną į 
ją įbedė jaunasis Maiklas Miltonas. Jis paprasčiausiai sustojo kori- 
doriuje ir stebėjo ją, artėjančią link jo. Ir šįkart pati Helena nulei- 
do akis, 0 jis apsigręžė ir Žiūrėjo į ją, tolstančią koridoriumi. Jis 
pasakė kažkam greta savęs taip garsiai, kad Helena girdėtų: 

— Arji čia dėsto, ar studijuoja? Ką ji čia iš tikrųjų veikia? 

Tų pačių metų antrąjį semestrą Helena vedė seminarą tema 
„Naracinis požiūrio taškas"; tas seminaras buvo skirtas paskutinio- 
jo kurso studentams ir kai kuriems gabesniems iš jaunesniųjų. He- 
lenai rūpėjo tobulinti šiuolaikinio romano pasakojimo techniką, 

išmokyti jos gudrybių, ypatingą dėmesį skiriant pasakotojo požiū- 
rio taškui. Pirmojoje grupėje ji pastebėjo nebejaunai atrodantį 
studentą su siaurais, šviesiais ūseliais ir gražiais marškiniais, kurių 
dvi apykaklės sagos buvo neužsegtos; ji nugręžė akis nuo jo ir ėmė 
dalinti anketas. Anketoje, be kitų klausimų, buvo ir toks: kodėl 
studentas mano, kad šis kursas jam įdomus. Studentas Maiklas 
Miltonas, atsakydamas į šį klausimą, parašė: „Todėl, kad kai pirmą 
kartą jus pamačiau, panorau tapti jūsų meilužiu". 

Pasibaigus seminarui, Helena liko viena savo kabinete ir tuo- 
met perskaitė tą atsakymą į jos anketos klausimą. Pagalvojo, kad ji 
žino, kuris iš tos grupės žmonių yra Maiklas Miltonas; jeigu būtų 
maniusi, kad tai yra kuris nors kitas, koks nors vaikinukas, ji būtų 
parodžiusi tą anketą Garpui. Šis galėtų į tai atsakyti: „Parodyk 
man tą šiknių!" Arba: „Tegul juo užsiima Roberta Maldun“". Ir 
juodu abu būtų pasijuokę, o Garpas būtų kabinėjęsis prie jos dėl 
to, ko ji moko savo studentus. Bet kadangi vaikino, kad ir kas jis 
būtų, intencijos būtų jųdviejų aptartos, tai nebūtų jokios galimy- 
bės užmegzti su juo ryšį; Helena tai žinojo. O kadangi ji neparodė 
Garpui anketos, jautėsi jau nusikaltusi. Tik manė, kad jeigu Maik- 
las Miltonas yra būtent tas, apie kurį ji galvoja, tai norėtųsi truputį 
pabandyti, kas iš to išeis. Tuo momentu, sėdėdama savo kabinete, 
Helena tikrai nenujautė, kuo gali būti blogas tas truputis. Jeigu su 
ja drauge dar tebedirbtų Harisonas Flečeris, jam ji parodytų tą an- 
ketą. Nesvarbu, kuris būtų Maiklas Miltonas, tegu ir tas neramaus 
žvilgsnio vaikinas, su Harisonu ji apsvarstytų tą reikalą. Praeityje 
ji ir Harisonas turėjo tokių paslapčių, kurių neatskleidė nei Gar- 
pui, nei Alisai; tai buvo nuolatinės, bet nekaltos paslaptys. Helena 
žinojo, kad jeigu pasipasakotų Harisonui apie Maiklo Miltono dė- 
mesį jai, tai būtų vienas iš būdų išvengti suartėjimo su juo. 

Bet Garpui ji neužsiminė apie Maiklą Miltoną, o Harisonas, 
aišku, buvo išvykęs kažkur kitur. Anketa buvo užpildyta juodu ra- 
šalu, o braižas buvo panašus į aštuonioliktojo amžiaus kaligrafiją; 
Šitaip buvo galima išraityti tik specialia plunksna. Maiklo Miltono 
surašytas raštas atrodė tvaresnis už spaudinį, ir Helena skaitė ir 
Skaitė jį vis iš naujo. Ji atkreipė dėmesį ir į kitus atsakymus į anke- 
tos klausimus: gimimo datą, kokią mokyklą baigė, ką anksčiau stu- 
dijavo anglistikos fakultete arba lyginamosios literatūros kurse. 
Patikrino studijų rezultatus: jo pažymiai buvo geri. Paskambino 

porai kolegų, pas kuriuos Maiklas Miltonas buvo studijavęs pasku- 
tinįjį semestrą, iš jų sužinojo, kad Maiklas Miltonas buvo geras 
studentas, bet agresyvus ir išdidus iki tuštybės. Kolegos tiesiai ne- 
pasakė, bet iš to, ką išgirdo, Helena suprato, kad abu jie laiko 
Maiklą Miltoną gabiu, tačiau jo nemėgsta. Ji galvojo apie tyčia ne- 
užsegtas jo marškinių sagas (dabar jau buvo tikra, kad tai jis yra 
Maiklas Miltonas) ir įsivaizdavo save, užseginėjančią jas. Pagalvo- 
jo apie siaurus jo ūselius, apie neryškią žymę virš lūpos. Garpas vė- 
liau apibūdins Maiklo Miltono ūsus pavadindamas juos įžeidimu 
plaukų ir lūpų pasauliui; jo manymu, tai tik vargana ūsų imitacija, 
todėl Maiklas Miltonas padarytų paslaugą savo veidui, juos nusi- 
skusdamas. 

O Helenai patiko tie keisti, mažyčiai ūseliai ant Maiklo Milto- 
no lūpos. 

— Paprasčiausiai tu išvis ūsų nemėgsti, — sakė ji Garpui. 

— Aš nemėgstu tokių ūsų, — atsakė jai Garpas. — O apskritai 
man ūsai nekliūva, — spyriojosi Garpas, nors iš esmės teisi buvo 
Helena; nuo to meto, kai Garpas susidūrė parke su tuo Ūseliu, jis 
negalėjo pakęsti bet kokių ūsų. Tas Ūselis visam laikui nuteikė 
Garpą prieš ūsus. 

Helenai patiko ir Maiklo Miltono žandenos — ilgos, garbano- 
tos, šviesios. Garpo žandenos buvo nuskustos iki tamsių jo akių 
lygio, beveik ties ausų viršumi, nors jo plaukai, tankūs ir šiurkštūs, 
visuomet būdavo tokio ilgio, kad uždengtų Bonkerso nukąstąją 
ausį. 

Helena pastebėjo ir tai, kad dabar ją pradėjo erzinti vyro keis- 
tenybės. O galbūt ji tik atkreipė daugiau dėmesio į jas — dabar, kai 
jį ištiko rašymo krizė. Kai jis rašydavo, galbūt turėjo mažiau laiko 
atsiduoti toms savo keistenybėms? Kad ir kokios būtų priežastys, 
jis atrodė jai įkyrus. Pavyzdžiui, ją siutino jo važinėjimo išdaigos; 
jos rodė net nenuoseklumą. Tam, kuris tiek daug bruzdėjo ir neri- 
mavo dėl vaikų saugumo, dėl taisyklių nepaisančių vairuotojų, dėl 
išmetamųjų dujų ir taip toliau, netiko patamsiais važiuoti į garažą, 
kaip tą darė Garpas, keldamas siaubą Helenai. 

Tas jo važinėjimas, kai jis staigiai pasukdavo į kalną šlaito 
keliu. Kai Garpas žinojo, kad vaikai lovose miega, jis išjungdavo 
variklį ir šviesas, ir važiuodavo į neapšviestą pastogę; važiuodamas 
nuo stačios nuokalnės jis tiek įsibėgėdavo, kad pakiltų į aukščiau- 

sią kelio tašką ir nusileistų į tamsų garažą. Sakydavo taip darąs 
tam, kad variklis ir priekiniai žibintai nepažadintų vaikų. Nors po 
to vis tiek turėdavo įjungti variklį ir apgręžti automobilį, kad par- 
vežtų namo ateinančią auklę. Helena sakė, kad tos jo išdaigos yra 
paprasčiausiai tam, kad pasijaudintų, ir kad tai yra vaikiška ir pa- 
vojinga. Jis visuomet pervažiuodavo ant neapšviesto kelio paliktus 
žaislus ir sumaigydavo dviračius, jeigu jie būdavo nepastatyti į ga- 
ražą. 

Kartą viena ateinančių auklių nusiskundė Helenai, kad ji nega- 
linti pakęsti važiavimo nuo kalno išjungtu varikliu ir išjungtomis 
šviesomis (tai dar viena jo išdaiga: sankabą ir žibintus jis įjungdavo 
tik prieš pat įvažiuodamas į pagrindinį kelią). 

O gal aš pati esu nerimastinga? — svarstė Helena. Ji nemąstė 
apie savo pačios nerimastingumą, kol nebuvo pagalvojusi, kad 
Garpas yra nerimastingas. Ir ar seniai ją iš tikrųjų erzina Garpo 
elgsena ir įpročiai? To ji nežinojo. Žinojo tik tiek, kad pastebėjo, 
jog jis ėmė erzinti ją, daugmaž nuo to momento, kai perskaitė 
Maiklo Miltono anketą. 


Helena važiavo darban, pakeliui svarstydama, ką turi pasakyti 
įžūliam ir puikybės pilnam jaunuoliui, kai jos volvo pavarų lazde- 
lės bumbulas nusimovė ir apsinuoginęs jos galas sužeidė riešą. Ji 
nusikeikė, pasuko į pakelę ir ten sustojusi apžiūrėjo, kiek nukentė- 
jo ji pati ir jos automobilio pavara. 

"Tas bumbulas buvo nusimovęs jau prieš keletą savaičių, nes jį 
laikiusi veržlė buvo susidėvėjusi; Garpas kelis kartus bandė pritvir- 
tinti bumbulą lipde. Helena reiškė nepasitenkinimą tuo pusprotiš- 
ku taisymo būdu, tačiau Garpas niekuomet nepretendavo į 
automobilio šeimininkus — rūpintis automobiliu buvo viena iš 
Helenos šeimyninių pareigų. 

Tas darbo pasidalijimas, nors daugmaž susitartas, retkarčiais 
sukeldavo netvarką. Nors iš jųdviejų būtent Garpas prižiūrėjo 
namus, o Helena laidė skalbinius („kadangi, — sakė Garpas, — 
kaip tik tau rūpi, kad drabužiai būtų išlyginti"), prižiūrėjo automo- 
bilį („kadangi, — sakė Garpas, — kaip tik tu juo kasdien važinėji; 
ir tu geriausiai žinai, kada reikia ką pataisyti"). Helena sutiko lai- 
dyti skalbinius, tačiau norėjo, kad automobiliu rūpintųsi ir Gar- 
pas. Ji nenorėjo sutikti su tuo, kad turės važinėti iš garažo į savo 

darbovietę remonto dirbtuvių sunkvežimiu, sėdėdama riebaluotoje 
kabinoje su kokiu nors jaunu mechaniku, kuriam neužmokama 
tiek, kad jis vairuotų pakankamai dėmesingai. Garažo, kuriame 
buvo taisomas jos automobilis, darbuotojai Helenai buvo gana 
draugiški, ir vis dėlto ji piktinosi tuo, kad jai apskritai tenka ten 
būti. O dar ta komedija — kas ją nuveš į darbą, kai čia palieka ga- 
lutinai sugedusį savo automobilį. 

— Kuris turite laisvą valandėlę, kad nuvežtumėte ponią Garp į 
universitetą? — mechanikų viršininkas šaukdavo į drėgną ir rieba- 
luotą transporto priemonių šachtos tamsą. Ir trys ar keturi vaiki- 
nukai, stropūs, bet tepaluoti, mesdavo savo veržlėrakčius ir reples, 
išlįsdavo iš šachtos ir bėgdavo pirmyn kaip savanoriai — tai trum- 
pai, svaiginančiai valandėlei automobilio dalimis užverstoje ankš- 
toje kabinoje su grakščia profesore Garp, vežama į darbą. 

Garpas atkreipė Helenos dėmesį, kad, kai jis palieka automo- 
bilį taisyti, savanorių parvežti jį namo atsiranda ne taip greitai; 
dažnai jam tenka laukti garaže gerą valandą, kol galų gale pavyksta 
prikalbinti kokį dykūną. Šitaip jis prarasdavo rytinį darbo metą, 
todėl galutinai nusprendė, kad volvo — tai Helenos rūpestis. 

Juodu abu vilkino, niekaip neprisiruošdami pakeisti tą pavarų 
lazdos bumbulą. 

— Jeigu tu tik užsakysi naują, — sakė Helena, — aš nuvažiuo- 
siu ten ir palauksiu, kol jie jį pritvirtins. Tik aš nenoriu ten palikti 
automobilio visai dienai. — Ji sviedė bumbulą Garpui, 0 jis nuėjo 
su juo prie automobilio ir vėl šiaip taip pritvirtino jį lipde prie lazdos. 

Kažkodėl, galvojo ji, tas bumbulas visuomet nusimauna tuo- 
met, kai važiuoju aš; nors, žinoma, ji juk daugiau važinėja negu jis. 

— Prakeikimas, — pasakė ji ir nuvažiavo į savo darbovietę su 
nuoga, pavojinga, nepridengta pavarų lazda. Jai skaudėjo ranką 
kiekvieną kartą, kai tik tekdavo keisti bėgius, ir truputis kraujo iš 
sužeisto riešo nulašėjo ant naujo jos kostiumėlio sijono. Ji pastatė 
automobilį ir su bumbulu rankoje patraukė per parkingą savo dar- 
bovietės pastato link. Svarstė, ar nemesti to bumbulo į kanalizaci- 
jos vamzdį, bet ant jo buvo išspausti mažyčiai skaitmenys; ji 
paskambins iš savo kabineto į garažą ir pasakys jiems tuos skait- 
menis. O po to jau išmes bumbulą kur panorės, arba, pagalvojo ji, 
aš galiu pasiųsti jį paštu Garpui. 

Būdama tokios nuotaikos, atbukinta kasdienybės rūpesčių He- 

lena netikėtai susitiko tą išsipusčiusį jaunuolį, nerangiai stovintį 
koridoriuje prie jos kabineto durų — su tom dviem neužsegtom 
puikių marškinių viršutinėm sagom. Ji pastebėjo, kad tvidinio jo 
švarko pečiai yra truputį pamušti vata; jo plaukai buvo kiek per 
glotnūs ir per ilgi, o vienas jo ūsų — plonų kaip peilio ašmenys — 
nukaręs per žemai matuojant pagal lūpų kamputį. Ji nebuvo tikra, 
ar norėtų mylėti šį jaunuolį, ar tik jį apkarpyti. 

— Anksti keliatės, — pasakė ji ir perdavė jam pavarų lazdos 
bumbulą, kad galėtų atsirakinti savo kabineto duris. 

— Jūs susižeidėte? — paklausė jis. — Kraujuojate. — Vėliau 
Helena pagalvojo, kad ji, ko gero, buvo krauju išsitepusi nosį, nes 
riešo Žaizda buvo beveik nustojusi kraujuoti. 

— O jūs ketinate tapti gydytoju? — paklausė ji jaunuolį, įsi- 
leisdama jį į savo kabinetą. 

— Ketinau, — atsakė jis. 

— Ir kas jums sukliudė? — pasidomėjo ji, vis dar nežiūrėdama 
į jį, bet sukiodamasi aplink stalą ir tvarkydama ant jo tai, kas ir 
taip buvo savo vietoje, reguliuodama pakeliamas žaliuzes, kurios 
buvo nuleistos kaip tik tiek, kiek ji norėjo. Ji nusiėmė akinius ir, 
kai pažvelgė į jį, jis pasirodė jai gležnas ir neryškus. 

— Organinė chemija sukliudė, — atsakė jis. — Neišlaikiau. Be 
to, norėjau pagyventi Prancūzijoje. 

— O, jūs gyvenote Prancūzijoje? — paklausė jį Helena, žino- 
dama, kad tai yra vienas tų dalykų, kuris, jo manymu, yra jo savas- 
tis. Jis parašė apie tai — net nedvejodamas — ir anketoje. Ji iš 
karto pastebėjo, Kad jis buvo labai lėkštas, tikėjosi, kad jis yra bent 
kiek inteligentiškesnis, bet dėl to jo lėkštumo pajuto keistą pa- 
lengvėjimą — tarsi dėl to jis būtų tapęs mažiau pavojingas ir būtų 
palikęs jai šiek tiek daugiau laisvės. 

Juodu šnekučiavosi spie Prancūziją, o tai Helenai buvo vien 
malonumas, nes ji kalbėjo apie Prancūziją ne prasčiau už Maiklą 
Miltoną, nors niekuomet nebuvo buvusi Europoje. Ji taip pat pa- 
sakė jam, kad priežastis, dėl kurios jis pasirinko jos skaitomą 
kursą, yra apgailėtina. 

— Apgailėtina? — nepasidavė jis šypsodamasis. 

— Pirmiausia, — pasakė ji, — viltys, kurias jūs siejate su tuo 
kursu, yra visiškai nerealios. 

— Ak taip? Vadinasi, jūs jau turite meilužį? — paklausė ją 
Maiklas Miltonas, vis dar šypsodamasis. 

Jis buvo toks lengvabūdis, kad ji net nepasijuto užgauta, ji ne- 
atšovė jam, kad jai, atseit, pakanka turėti vyrą, kad tai yra ne jo rei- 
kalas arba kad tai yra ne jo nosiai. Ji tik pasakė, kad norėdamas 
pasiekti ko geidžia, jis turėtų pirmiausia užsirašyti individualioms 
studijoms. Jis atsakė, jog su malonumu pakeisiąs studijų progra- 
mą. Tuomet ji paaiškino niekuomet antrajame semestre neprii- 
manti naujų studentų su individualia studijų programa. 

Jai buvo aišku, kad nevisiškai atėmė jam drąsą ir norą siekti 
savo, O drauge jo akivaizdžiai nepaskatino. Maiklas Miltonas kal- 
bėjo jai rimtu balsu gerą valandą jos vedamo seminaro apie naraci- 
ją tema. Jis gana įspūdingai aptarinėjo Virdžinijos Vulf romanus 
„Bangos“, „Džekobo kambarys", bet kur kas prasčiau jam sekėsi su 
romanu „Į jūros švyturį", o „Misis Dalovei", kaip manė Helena, jis 
buvo net neskaitęs. Kai jis išėjo, ji norom nenorom turėjo sutikti 
su dviem kolegomis, anksčiau pateikusiais jai Maiklo Miltono 
įvertinimą: jis buvo kalbus, savim patenkintas, paviršutiniškas, o 
nė vienas tų bruožų negalėjo patikti. Tačiau jis buvo neabejotinai 
guvaus proto, tiesa, sąmojingo ir lėkštoko, o tai, kad ir ką sakytu- 
me, irgi negalėjo patikti. Tik jos kolegos neatkreipė dėmesio į tą 
įžūlią jo šypseną ir į rengimosi manierą — ji buvo provokuojanti, 
darė įspūdį, lyg jis būtų neapsirengęs. Bet juk Helenos kolegos 
buvo vyrai; negalima buvo tikėtis, kad jie itin tiksliai įvertins Maik- 
lo Miltono šypsenos įžūlumą — taip, kaip tai padarė Helena. Jos 
manymu, toji šypsena sakė jai: aš jau pažįstu tave ir Žinau visa, kas 
tau patinka. Ta šypsena ją siutino, o drauge gundė; ji norėjo stačiai 
nutrinti ją nuo veido. Ir vienas būdų nutrinti ją, Helenos many- 
mu — tai parodyti Maiklui Miltonui, kad jis jos nė kiek nepažįsta 
ir nežino, kas iš tikrųjų jai patinka. 

Bet ji taip pat žinojo, kad turi ne per daug būdų šitaip jam pa- 
sirodyti. 

Kai pakeliui į namus ji pirmą kartą keitė bėgį, neuždengtas pa- 
varų lazdos galas skausmingai įsirėžė jai į delną. Ji tiksliai žinojo, 
kur Maiklas Miltonas padėjo tą bumbulą — ant palangės virš 
šiukšlių dėžės, kur jį ras sargas ir tikriausiai išmes. Bumbulas taip 
atrodė, lyg turėtų būti išmestas. Helena prisiminė, kad nepaskam- 
bino į garažą ir neperdavė mechanikams tų ant bumbulo išspaustų 
mažyčių skaitmenų. O tai reiškė, kad ji arba Garpas turės skam- 
binti į garažą ir pamėginti užsisakyti naują bumbulą, nepateikdami 

tų prakeiktų skaitmenų — todėl jiems teks pasakyti automobilio 
laidos metus, modelį ir visa kita, ir galiausiai baigsis tuo, kad jie 
neišvengiamai gaus bumbulą, kuris jiems netiks. 

Šiaip ar taip Helena nusprendė nebegrįžti į darbovietę, o jos 
galva ir taip per daug užimta minčių, kad dar mėgintų prisiminti 
paskambinti sargui ir pasakyti jam, kad šis neišmestų bumbulo. Be 
to, galėjo būti jau per vėlu. 

O galų gale, pagalvoji ji, juk tai yra ne vien mano kaltė. Ir tai 
yra tik vienas iš tų dalykų. 


Vis dėlto ji jautėsi esanti nevisiškai nekalta, jau nebe. Kai 
Maiklas Miltonas duodavo jai paskaityti savo rašinius, senus, iš 
kitų jo studijuotų dalykų, ji imdavo juos ir skaitydavo, nes pagaliau 
tai buvo leistina ir tebuvo tik nekalta proga jiems padiskutuoti. 
Kai jis labiau išdrąsėjo, labiau prijunko prie jos ir parodė jai net 
kai kuriuos savo kūrinėlius, — trumpus apsakymus ir patetiškus 
eilėraščius apie Prancūziją, Helena vis dar manė, kad ilgi jų pašne- 
kesiai tėra kritinio, konstruktyvaus pobūdžio ir atitinka studento 
ir dėstytojos santykius. 

Nieko nebuvo keista, kad juodu valgydavo lančą — juk turėjo 
apsvarstyti jo darbą. Galimas dalykas, kad jiems abiem buvo aišku, 
jog tas darbas nėra niekuo ypatingas. Tačiau Maiklui Miltonui 
gera buvo kiekviena pokalbio tema, kuri pateisino jo buvimą su 
Helena. O Helena nerimavo dėl akivaizdžiai artėjančios pabai- 
gos — kai paprasčiausiai nebeliks ką aptarinėti; kai juodu išsems 
visa tai, ką jis turi parašęs; kai juodu išnagrinės visas knygas, kurias 
abu yra perskaitę. Tuomet, Helena žinojo, jiems prireiks naujos 
temos. Jai buvo aišku ir tai, kad čia buvo vien tik jos problema — 
kad Maiklas Miltonas jau žinojo, kokia tema jų neišvengiamai 
laukė. Ji matė, kad jis ciniškai ir ją erzinančiu būdu laukia, kol ji 
galiausiai ryšis. Retsykiais ji norėdavo sužinoti, ar jis turėtų pakan- 
kamai drąsos pakartoti tą originalų savo atsakymą į anketos klau- 
simą; manė, kad jis to nepadarytų. Galbūt juodu abu suvokė, kad 
jis neturi to daryti — kad kitą žingsnį turi žengti ji. O jis parodys 
jai, kaip subrendo savo kantrumo dėka. Helena lūkuriavo, labiau- 
siai trokšdama jį nustebinti. 

Tačiau tarp tų jausmų, kurie jai buvo nauji, buvo vienas, kurio 
ji nemėgo: tai buvo jai visiškai neįprastas kaltės jausmas — mat 

Helena Holm visuomet bet ką darydama jautėsi esanti teisi, todėl. 
ir šiuo atveju jai reikėjo jaustis nekalta. Ji jautėsi jau beveik pasie- 
kusi tą dvasinę išsivadavimo iš kaltės būseną, bet dar nevisiškai; 
dar ne. 

Ir turbūt Garpas atves ją į tą jai reikalingą būseną. Galbūt jis 
pajuto atsiradus konkurenciją; nuo to konkurencijos jausmo Gar- 
pas nubudo kaip rašytojas ir galų gale jis ištrūko iš rašymo krizės 
su kūrybinių jėgų antplūdžiu, panašiu į konkurencinę kovą. 

Jis žinojo, kad Helena skaito dar kažkieno kito rašinius. Jam ir 
į galvą neatėjo, kad ji gali kontempliuoti dar ką nors be literatūros, 
tačiau su rašytojui tipišku pavyduliavimo jausmu jis matė, kad dar 
kažkieno tekstas trukdo jai naktimis miegoti. Pirmą kartą Garpas 
pasipiršo Helenai pasitelkęs „Grilparcerį“. Kažkoks instinktas 
sakė jam, kad reikia vėl šitaip jai pasipiršti. 

Jaunam rašytojui toks motyvas pradėti rašyti yra priimtinas, ta- 
čiau jam norint vėl imti rašyti — ypač po tokios ilgos pertraukos — 
tas motyvas buvo abejotinas. Jis galėjo būti toje reikalingoje fazėje, 
kai viskas iš naujo pergalvojama, pripildomi išdžiūvę šaltiniai, ren- 
giama knyga po visiško tylėjimo laikotarpio. Naujas apsakymas, 
kurį jis parašė Helenai, kažkokiu būdu atspindėjo tas priverstinės 
ir natūralias pateiktos koncepcijos aplinkybes. Apsakymas buvo 
parašytas veikiau todėl, kad rašytojas norėjo atsikratyti savo neri- 
mastingumo negu iš tikro atsiliepiant į gyvenimo tikrovę. 

Galimas dalykas, kad tai buvo tik pratimas, reikalingas rašyto- 
jui, kuris taip ilgai nerašė, tačiau Helena neparodė jo apsakymui 
reikiamo dėmesio, nors Garpas primygtinai jį piršo jai. 

— Pagaliau aš kai ką užbaigiau, — pasakė jis. Tai buvo popie- 
čio metas; vaikai miegojo. Helena norėjo eiti drauge su juo į 
lovą — ji geidė pasimylėti, ilgai ir taip, kad nusiramintų, nes visa, 
ką Maiklas Miltonas turėjo parašęs, ji buvo baigusi skaityti, dau- 
giau ji nebeturėjo ko skaityti, nebebuvo apie ką ir kalbėtis su juo. 
Ji žinojo, kad negali parodyti nė mažiausio nusivylimo rankraščiu, 
kurį Garpas buvo jai davęs, tačiau jautėsi neapsakomai nuvargusi 
ir spoksojo į jį palinkusi tarp nešvarių indų. 

— Aš sumazgosiu indus, — tarė Garpas, šitaip pravalydamas 
jai kelią prie savo apsakymo. Jai darėsi silpna, per daug ji pasta- 
ruoju metu skaitė. Ją dabar tedomino tik seksas ar bent glamonės, 
ir Garpas turėjo jai tą duoti, nes kitaip jį pavaduos Maiklas Miltonas. 

— Aš noriu pasimylėti, — pasakė ji Garpui. Jis tuo metu ran- 
kiojo ir dėliojo indus kaip koks kelneris, įsitikinęs, kad gaus dos- 
nių arbatpinigių. 

— Helena, pirma perskaityk apsakymą, o paskui pasimylėsime. 

Ją užgavo toks prioritetų paskirstymas. Žinoma, negalima 
buvo lyginti Garpo kūrybos ir studento Maiklo Miltono rašinių; 
nors Helena žinojo, kad Maiklas Miltonas yra gabus kaip studen- 
tas, vis dėlto jis visą gyvenimą liks tik studentas kaip rašytojas. Bet 
problema buvo ne rašymas. Problema — tai aš, galvojo Helena; aš 
trokštu ko nors, kas rodytų man dėmesį. Garpo piršimosi manierą 
ji suvokė kaip užgaulingą. Juk tikroji piršimosi dingstis yra tai, ką 
Garpas turi parašęs. O ne mus siejantis ryšys, galvojo Helena. 
Maiklo Miltono dėka Helena geriau už Garpą suprato išsakytas ir 
nutylimas temas apie Žmonių tarpusavio santykius. „Jeigu Žmonės 
kalbėtų vieni kitiems tik tai, ką jie galvoja", — rašė Dženė Fylds, 
darydama naivią, bet dovanotiną klaidą, nes ir Garpas, ir Dženė ži- 
nojo, kaip sunku žmonėms tai daryti. 

Garpas neskubėdamas mazgojo indus ir laukė, kol Helena per- 
skaitys jo apsakymą. Instinktyviai, kaip įgudusi mokytoja, Helena 
pasiėmė raudoną pieštuką ir pradėjo. Ne taip ji turėtų skaityti 
mano apsakymą, dingtelėjo Garpui; juk aš — tai ne koks jos stu- 
dentas. Tačiau jis ir toliau ramiai mazgojo indus. Matė, kad dabar 
ji jau nebesustos. 


T.S.Garpas „Budėjimas* 


Kai baigiu kasdienes penkias savo mylias, dažnai pasitaiko su- 
tikti kokį įžūlų automobilininką, kuris prisigretina šalia manęs ir 
klausia (nuo saugios savo vairuotojo sėdynės): 

— Kokiam tikslui jūs treniruojatės? 

Visa paslaptis — gilus ir ritmingas kvėpavimas, todėl aš retai 
kada pritrūkstu kvapo, o kai atsakinėju klausiamas, niekuomet ne- 
kvėpuoju ir todėl neuždūstu. 

— Noriu sustiprėti, kad įstengčiau pasivyti automobilius, — at- 
sakau tokiam. 

Automobilininkai atsiliepia į tai įvairiai; kvailumas, kaip ir kiek- 
vienas kitas dalykas, būna įvairių laipsnių. Aišku, jie niekuomet ne- 
supranta, kad aš kalbu ne apie juos — kad aš treniruojuosi ne tam, 

kad vaikyčiausi kaip tik jų automobilius; pagaliau ne grindiniu. Lei- 
džiu jiems ten važinėti, nors kartais man atrodo, kad ir ten galėčiau 
juos pasivyti. Galų gale aš juk nelakstau grindiniu tam, kad atkreip- 
čiau į save dėmesį, kaip mano kai kurie vairuotojai. 

Mano kvartale nėra kur bėgioti. Norint bėgioti net vidutinius 
nuotolius, reikia ištrūkti iš priemiesčių. Ten, kur aš gyvenu, ties kiek- 
viena sankryža yra keturjuostis STOP ženklas; tie kvartalai yra nedi- 
deli, o statūs posūkiai ties kampais — nemalonūs kojų girnelėms. O 
šaligatviai yra pavojingi dėl šunų, išmėtytų vaikų žaislų, protarpiais 
aptaškyti žolynų laistymo mašinų. Na, o ten, kur yra vietos bėgioti, vi- 
suomet atsiras koks nors pagyvenęs asmuo, kuris vos kėblina — arba 
su ramentais, arba pasiramsčiuodamas lazda — užėmęs visą šaligat- 
vį Tokiam asmeniui doros sąžinės žmogus juk nešauks: „Iš kelio!" 
Kai lenkiu tokius pagyvenusius žmones saugiu atstumu, bet man 
įprastu greičiu, vis tiek, atrodo, keliu jiems nerimą, nors aš neturiu ke- 
tinimo sukelti jiems širdies priepuolį. Taigi belieka grindinys, be to, 
vieta, kur aš treniruojuosi, yra priemiesčiai. Aš esu jau tiek išsitrenira- 
vęs, kad galiu be vargo lenktyniauti su automobiliu ir jį pasivyti, jeigu 
jis mano rajone viršija leistiną greitį. Jeigu jie net neryžtingai stabteli 
priešais STOP ženklą, jau nebegali įsivažiuoti didesniu kaip penkias- 
dešimties mylių per valandą greičiu, kol privažiuoja kitą sankryžą. Aš 
visuomet juos pasiveju. Man nieko nereiškia skuosti per vejas, veran- 
das, sūpuokles, vaikams įrengtas kūdras, aš galiu prasibrauti pro gy- 
vatvores arba jas peršokti. O kadangi manasis variklis dirba tykiai, 
tolygiai ir visuomet darniai, aš girdžiu, jeigu artėja koks nors automo- 
bilis, be to, man nėra reikalo sustoti priešais STOP ženklą. 

Galiausiai aš pasiveju juos, pamojuoju jiems, ir jie visuomet su- 
stoja. Nors esu išties įspūdingas automobilių gaudytojas, tačiau greitį 
viršijančius vairuotojus gąsdina ne mano pajėgumas. Ne, juos beveik 
visuomet gąsdina mano tėvystė, kadangi pažeidėjai beveik visuomet 
būna jauno amžiaus. 

Taip, būtent mano tėvystė beveik kiekvieną kartą juos prablaivo. 
Paprastai aš taip pradedu: 

— Ar jūs nematetėte ten kur nors mano vaikų? — klausiu aš 
garsiai ir neramiu balsu. Tie, kurie dažnai viršija greitį, išgirdę tokį 
klausimą, išsigąsta — ar tik jie nebus suvažinėję mano vaiko. Todėl 
Jie akimirksniu pereina į gynybą. 

— Aš turiu du mažus vaikus, — sakau jiems. O mano balsas 

tyčia skamba dramatiškai — tardamas tą sakinį, pasistengiu, kad jis 
truputį virpėtų. Atrodytų, lyg aš tramdyčiau ašaras ar neapsakomą 
įniršį, o gal ir vieną, ir kitą. Galbūt jie mano, kad aš medžioju vaikų 
grobikus arba kad įtariu juos esant vaikų žagintojais. 

— Kas atsitiko? — jie visuomet klausia to paties. 

— Tai ar jūs matėte ten mano vaikus, ar nematėte jų? — kartoju 
klausimą. — Mažą berniuką, traukiantį raudoname vežimėlyje mažą 
mergaitę? — Žinoma, tai yra pramanas. Aš turiu du berniukus, ir 
juodu nėra tokie jau maži; ir vežimėlio jie neturi. Tokiu metu juodu 
gali žiūrėti televizorių arba važinėtis po parką dviračiais, o ten saugu, 
nes ten automobiliai nevažinėja. 

— Ne, — atsako suglumęs pažeidėjas. — Mačiau vaikų, keletą 
vaikų. Tik nemanau, kad būčiau matęs tuos vaikus. O kas? 

— Otas, kad jūs vos neužmušėte jų, — sakau tokiam. 

— Bet aš jų nemačiau! — protestuoja greitį viršijęs vairuotojas. 

— Jūs per greitai važinėjate, kad galėtumėte juos pamatyti, — 
sakau jam. Su tuo argumentu jie užklumpami taip staigiai, lyg tai 
būtų jų kaltumo įrodymas, be to, aš visuomet ištariu tą sakinį taip, 
tarsi tai būtų tvirtas įrodymas. O jie niekuomet nebūna tikri. Tiek 
kartų esu repetavęs tą rolę! Po greito bėgimo prakaitas varva man 
ant ūsų ir smakro ir drūžėmis bėga vairuotojo durelėmis. Jiems 
aišku, kad tik tas tėvas, kuris dreba dėl savo vaikų, gali taip greitai 
bėgioti, turėti tokį kaip mano maniakišką žvilgsnį ir tokius baisin- 
gus ūsus. 

— Aš atsiprašau, — paprastai sako jie. 

— Šis rajonas — pilnas vaikų, — visuomet sakau jiems. — Juk 
yra kitų vietų, kur jūs galite važinėti dideliu greičiu, ar ne? Tad pra- 
šom vaikų labui daugiau čia niekuomet greitai nevažinėti. — Tuo 
momentu mano balsas niekuomet nebūna nemalonus. Jis visuomet 
būna maldaujamas. Tačiau jie mato, kad už ašarotų ir dorų mano 
akių tebeslypi susitramdęs fanatikas. 

Pažeidėjai dažniausiai būna jauni vaikinukai. Tokie būtinai šiek 
tiek privarvins tepalo — mat jie lenktyniauja skriedami paklaikusiu 
greičiu pagal savo radijo muziką. Neturiu vilties, kad jie pakeistų 
savo elgseną. Aš tik viliuosi, kad jie persikels su tom savo išdaigomis 
kur nors kitur. Sutinku: grindinys jų; kai aš ten treniruojuosi, laikausi 
savo vietos. Bėgioju šalikelės minkštu gruntu, per karštą smėlį ir 
žvyrą, per sugurintus alaus butelių stiklus, tarp sutraiškytų kačių, su- 

žalotų paukščių, prezervatyvų tyrės. Tačiau mano rajone automobilis 
nera karalius; dar nėra. 

Nubėgęs penkias mylias, darau penkiasdešimt penkis atsistūmi- 
mus rankomis nuo žemės, po to penkis kartus bėgu po penkis jardus, 
po to — penkiasdešimt penki pritūpimai ir, galiausiai, — penkiasde- 
šimt penki imtynininkų tilteliai sprandui treniruoti. Tie penkiasdešimt 
penki — ne todėl, kad man labai rūpėtų skaitmuo penki, tiesiog todėl, 
kad įtemptos ir be minčių daromos pastangos lengviau duodasi — 
kai nereikia laikyti galvoje itin daug įvairių skaitmenų. Apsiprausęs 
po dušu (apie penktą valandą), vėlyvos popietės ir vakaro metu lei- 
džiu sau išgerti penkias dėžutes alaus. 

Nesivaikau automobilių naktimis. Ir vaikai neturi žaisti lauke 
naktį — nei mano rajone, nei kurioje nors kitoje vietoje. Naktį, 
manau, visame šiuolaikiniame pasaulyje karaliauja automobilis. 
Netgi priemiesčiuose. 

Naktį išties retai aš išeinu iš namų ar leidžiu savo šeimos na- 
riams šitaip rizikuoti. Bet kartą išėjau ištirti vieną atsitikimą — kai 
tamsą staiga tiesiomis juostomis perskrodė prožektorių šviesos, o tylą 
sutrikdė metalo girgždesys ir dūžtančio stiklo skambesys. Nuvažiavęs 
tik pusę kvartalo tamsoje, tiksliai mano gatvės viduryje, gulėjo apsi- 
vertęs ant stogo lendroveris, iš kurio plūdo tepalas ir benzinas; susi- 
dariusioje baloje atsispindėjo mėnulis. Ir tik vienintelis garsas: 
zyzimas įkaitusiuose vamzdeliuose ir užgesusiame variklyje. Lendro- 
veris atrodė kaip minos apverstas tankas. Smarkiai apardytas ir iš- 
raustas grindinys rodė, kad automobilis turėjo ne kartą persiversti, 
kol liko šitoje padėtyje. 

Vairuotojo durelės galėjo tik truputį prasiverti, bet ir tiek užieko, kad 
kažkokiu stebuklingu būdu užsidegtų durų lemputė. Nedidelėje kabino- 
je — vis dar už vairo, vis dar žernyn galva ir vis dar gyvas — lindėjo kaž- 
koks storulis. Viršugalviu įsirėmęs į automobilio lubas, kurios dabar 
buvo, aišku, grindys, vyriškis atrodė vargiai besuvokiąs tą savo padė- 
ties permainą. Jis atrodė suglumęs — ypač dėl to, kad šalia jo galvos 
buvo didžiulis rudas kėglių rutulys — tarsi kieno nors galva; jis buvo 
skruostu prigludęs prie to rutulio, kurį liesdamas galbūt jautė jį taip, 
lyg tai būtų nukirsta meilužės galva, besiilsinti jam ant peties. 

— Ar tai tu čia, Rodžeri? — paklausė vyriškis. Bučiau negalėjęs 
pasakyti, ar į mane, ar į tą rutulį jis kreipėsi. 

— Aš — ne Rodžeris, — pasakiau jam, atsakydamas ir už save, 
ir už rutulį. 

— Tas Rodžeris — tikras silpnaprotis, — paaiškino vyriškis. — 
Apsikeitėme su juo rutuliais. 

Atrodė neįtikėtina, kad tas storulis imtų svarstyti groteskišką sek- 
sualinę patirtį. Todėl aš nusprendžiau, kad jis kalbasi su kėgliais. 

— Sitas yra Rodžerio rutulys, — paaiškino jis, parodydamas į ru- 
dajį rutulį, kurį lietė skruostu. — Turėjau žinoti, kad tai ne mano ru- 
tulys, nes jis netilpo į mano krepšį. Manasis rutulys ne per didelis 
kiekvienam krepšiui, o Rodžerio rutulys išties yra keistas. Aš tik mėgi- 
nau jį įgrūsti į savo krepšį, ir tuo momentu lendroveris nusprūdo nuo 
tilto. 

Nors žinojau, kad mano rajone nėra jokio tilto, vis dėlto pamėgi- 
nau įsivaizduoti, kaip visa tai atsitiko. Tik man trukdė benzino srovės 
kliuksėjimas — lyg alaus į ištroškusio vyriškio gerklę. 

— Jums reikia išlįsti, — pasakiau žemyn galva lindinčiam kėgli- 
ninkui. 

— Palauksiu Rodžerio, — atsakė jis. — Rodžeris visuomet prisi- 
stato. 

Ir tikrai — atvažiavo kitas lendroveris, lyg juodu būtų buvusi 
pora, atskilusi nuo žygiuojančios armijos kolonos. Rodžerio lendro- 
veris atvažiavo su išjungtais priekiniais žibintais ir laiku nesustojo; jis 
įsirėžė į storulio kėglininko Iendroverį, ir abu automobiliai, kaip su- 
kabinti priekiniai vagonai, drauge nuvažiavo gatve dar gerą dešimtį 
Jardų. 

Buvo panašu, kad Rodžeris yra silpnaprotis, bet aš vis tiek užda- 
viau jam klausimą, vienintelį įmanomą: 

— Ar jūs esate Rodžeris? 

— Aha, — atsakė vyriškis, atvažiavęs tamsiu ir girgždančiu lend- 
roveriu. Iš priekinio stiklo, iš priekinių žibintų ir grotelių ant grindinio 
byrėjo smulkutės nuolaužos ir šukės, skimbčiodamos kaip konfeti. 

— Tai gali būti tik Rodžeris! — sudejavo storulis kėglininkas, vis 
dar tūnodamas savo automobilyje galva žemyn ir vis dar gyvas. — 
Pastebėjau, kad jo nosis yra truputį kraujuota; matyt, buvo užsigavęs 
Ją į kėglių rutulį. 

— Rodžeri, tu esi silpnaprotis, — sušuko jis. — Tu paėmei mano 
rutulį. 

— Vadinasi, kažkas yra paėmęs manąjį, — atsakė Rodžeris. 

— Aš paėmiau tavąjį, silpnaproti tu, — pareiškė storulis kėgli- 
ninkas. | 

— Belt tai dar ne viskas, — tarė Rodžeris. — Tu paėmei ir mano 

lendroverį. — Rodžeris užsidegė cigaretę tamsioje kabinoje; neatrodė, 
kad jam būtų rūpėję gelbėti avarijos ištiktąjį. 

— Įjunkite šviesas, — pasiūliau jam, — ir tegul tas storulis išsi- 
laipina iš jūsų lendroverio. Čia visur pilna benzino. Nemanau, kad 
jūs turėtumėt čia rūkyti — Tačiau Rodžeris rūkė kaip rūkęs, nekreip- 
damas dėmesio į mane, 0 tyla kitame lendroveryje man priminė olos 
tylą, kai storulis kėglininkas vėl suriko, tarytum būtų susapnavęs įky- 
riai sugrįžtantį sapną: | 

— Ar tai tu čia, Rodžeri? 

Aš grįžau namo ir paskambinau policijai. Dienos metu niekuo- 
met nepakęsčiau savo rajone tokio sunkaus tvarkos pažeidimo, ta- 
čiau žmonės, kurie žaidžia kėgliais vienas kito lendroveryje, nėra 
įprastiniai lenktynininkai — nutariau, kad jie atsidūrę už įstatymo 
ribų. 

— Alio, ar čia policija? — paklausiau aš. 

Gerai žinau, ko galima ir ko negalima tikėtis iš policijos, žinau, 
kad nepatinka, kai piliečiai patys užsiima areštais, todėl, kai aš jiems 
pranešiau apie tuodu tvarkos pažeidėjus, jie neparodė jokio susido- 
mėjimo. Neatrodė, kad jie skubėtų iš arčiau pasidomėti tuo įvykiu. 
Manau, yra žmonių, kuriuos policija suinteresuota sulaikyti, ir vis 
dėlto esu įsitikinęs, kad ji simpatizuoja tiems lenktynininkams; ji ne- 
palaiko tų, kurie patys juos sugauna. 

Aš apytikriai nusakiau vietą, kurioje įvyko kėglininko avarija, o 
kai policija paklausė to, ko ji visuomet klausia — kas skambina — 
atsakiau: „Rodžeris“. 

Kadangi aš pažįstu policiją, žinau, kad po tokio mano atsakymo 
turėjo įvykti įdomių dalykų. Mat policija visuomet yra labiau linkusi 
pridaryti nemalonumų tam asmeniui, kuris praneša apie nusikaltimą 
negu patiems nusikaltėliams. Ir iš tikrųjų: vos tik atvažiavę, jie priki- 
bo prie Rodžerio. Gatvės žibintų šviesoje mačiau visus juos besiginči- 
jančius, bet girdėti galėjau tik pokalbio nuotrupas. 

— Tai jis yra Rodžeris, — vis kartojo storulis kėglininkas. — Ro- 
džeris ir ne kas kitas. 

— Bet aš nesu tas Rodžeris, kuris jums skambino, velniai jus 
griebtų, — gynėsi nuo policijos Rodžeris. 

— Tai tiesa, — pareiškė storulis kėglininkas. — Šis Rodžeris 
jokiu būdu neskambintų policijai. 

Tuomet policininkai po kurio laiko ėmė šūkalioti į priemiesčio 
tamsą, ieškodami dar kito Rodžerio. 

— Ar yra čia kitas Rodžeris? — šaukė vienas policininkų. 

— Rodžeri! — riktelėjo storulis kėglininkas, tačiau tamsus mano 
namas ir tamsūs mano kaimynų namai tylėjo visi kaip vienas. Jeigu 
tai būtų dienos metas, žinau — visi jie iš čia būtų kaip mat išguiti. 
Beliktų jų tepalo balos ir sugurinto stiklo šukės. 

Su palengvėjimo jausmu — ir kaip visuomet patenkintas auto- 
transporto priemonių sunaikinimu — budėjau beveik iki aušros, kol 
galų gale drambloti sukibę lendroveriai buvo atskirti ir nuvilkti. Jie 
atrodė lyg du išsekę raganosiai, pagauti priemiestyje sangulavimo 
metu. Rodžeris ir storulis kėglininkas stovėjo ginčydamiesi ir mojuo- 
dami savo kėglių rutuliais, kol mūsų kvartale užgęso gatvių žibintai. 
Tuomet juodu lyg pagal signalą paspaudė vienas kitam ranką ir 
nuėjo skirtingomis kryptimis — tokiu žingsniu, tarsi būtų žinoję, kur 
jie eina. 

Rytą vėl pasirodė policija ir klausinėjo, ką sutikusi, domėdamasi 
vien tuo, ar gali čia būti kitas Rodžeris. Tik iš manęs ji nieko nesuži- 
nojo — lygiai taip jie, matyt, nieko iš manęs nesužinos, kai paskam- 
binsiu jiems dėl kokio lenktynininko. 

— Jeigu tai pasikartotų, — sako jie man, — būtinai mums pra- 
neškite. 

Laimei, man retai prisireikia policijos. Su prasižengėliais naujo- 
kais paprastai aš pats sėkmingai susitvarkau. Tik vieną kartą man 
teko dukart sulaikyti tą patį vairuotoją. Tai buvo įžūlus jaunuolis, va- 
žinėjantis kraujo raudonumo vandentiekio tarnybos sunkvežimiu. 
Lavono geltonumo užrašas ant kabinos reklamavo vandentiekio 
įmonę „Roto-Rooter“, atliekančią visus vandentiekio priežiūros 
darbus: | 


O.FECTEALU, savininkas 
ir vyriausiasis vandentiekininkas 

Su pakartotiniais prasižengėliais greičiau einu prie reikalo esmės. 

— Kviečiu policiją, — sakau tam jaunuoliui. — Ir skambinu 
tavo viršininkui, seniui O.Fecteau. Jau praeitą kartą man reikėjo jam 
paskambinti. 

— Aš pals sau viršininkas, — atsako man jaunuolis. — Tai yra 
Mano palies vandentiekio tarnyba. Atsikabink. 

Vadinasi, prieš mane — pats O.Fecteau, žemaūgis, bet sėkmingai 
besirvarkantis jaunuolis, kuriam nusispjauti į pripažintus autoritetus. 


10s 291 


— Šiame rajone yra vaikų, — sakau jam, — du iš jų yra mano. 

— Aha, tu jau esi man tą sakęs, — atšauna vandentiekininkas; 
Jis visu smarkumu paleidžia variklį, ir šis suurzgia lyg atsikosėdamas. 
Vandentiekininko veidas rodė užuominą į grasinimą. Aš susidėjau 
rankas ant durų: vieną ant rankenos, kitą — ant nuleisto stiklo. 

— Prašau nevažinėti čia dideliu greičiu, — pasakiau jam. 

— Aha, pamėginsiu, — atsakė O.Fecteau. Aš galėjau leisti jam 
nuvažiuoti, bet vandentiekininkas užsidegė cigaretę ir nusišypsojo. 
Man dingtelėjo mintis, kad to nenaudėlio veide matau viso pasaulio 
klastą. 

— Jeigu aš pagausiu tave dar kartą šitaip važinėjantį, — pasa- 
kiau jam, — tai sugrūsiu tavo Roto-Rooterį tau šiknon. 

Mudu spoksojome vienas į kitą, o po to vandentiekininkas užve- 
dė motorą ir įjungė sankabą; turėjau atšokti ant šaligatvio krašto. 
Griovyje pamačiau kažkieno išmestą žaislinį sunkvežimėlį, jis buvo 
be priekinių ratų. Pastvėriau jį ir pasileidau paskui O.Fecteau. Nubė- 
gęs penkis kvartalus, buvau jau pakankamai jį prisivijęs, kad svies- 
čiau į jį tą sunkvežimėlį, kuris atsitrenkė į vandentiekininko kabiną; 
žaislas atšoko nepadaręs jokios žalos, bet garsas nuo jo trinktelėjimo 
buvo nemenkas. O.Fecteau užgulė stabdžius. 

Iš sunkvežimio pikapinės dalies iškrito kokie penki vamzdžiai ir 
iššokęs atsidarė vienas iš metalinių stalčių, išmesdamas atsuktuvą ir 
keletą vielos ričių. Vandentiekininkas iššoko iš savo kabinos, už- 
trenkdamas paskui save jos duris; rankoje jis turėjo Stilsono veržlė- 
raktį Atrodo, jis buvo labai jautrus bet kokiems jo kraujo 
raudonumo sunkvežimio sužalojimams. Čiupau vieną iškritusių 
vamzdžių. Jis buvo maždaug penkių pėdų ilgumo. Nieko nelaukda- 
mas sumaliau tuo vamzdžiu vieną užpakalinių sunkvežimio žibintą. 
Jau kuris laikas, manau, turiu natūralų potraukį skaitmeniui penki. 
Pavyzdžiui, mano krūtinės ląstos apimtis (iškvėpus) yra penkiasde- 
šimt penki coliai. 

— Tavo užpakalinis žibintas sudaužytas, — pasakiau vandentie- 
kininkui. — Sitaip tu negalėsi važinėti. 

— Aš tuoj paskambinsiu policijai, tu beproti mergos išpera! — 
atsakė O.Fecteau. 

— Tau paskirtas pilietinis areštas, — paaiškinau jam. — Nes tu 
viršijai greičio limitą, tu sukėlei pavojų mano vaikų gyvybei. Į policiją 
eisime drauge. — Ir, užkišęs ilgą vamzdį už sunkvežimio užpakalinės 
registracinės lentelės, sulanksčiau ją kaip popieriaus lapą. 

— Jeigu tu dar prisiliesi prie mano sunkvežimio, — pasakė van- 
dentiekininkas, — turėsi nemalonumų. — Tačiau tas vamzdis man 
buvo toks lengvas kaip badmintono raketė, ir aš, juo mojuodamas, 
suskaldžiau jam antrąjį užpakalinį žibintą. 

— O tu jau turi nemalonumų, — parodžiau į sudaužytus žibin- 
tus. — Jeigu tu dar kada nors pasirodysi šiame rajone, tai geriau va- 
žiuok pirmu bėgiu ir įsijunk signalinį žibintą. — O prieš tai dar, 
pagalvojau, trenkdamas į tą žibintą vamzdžiu, tau teks jį susitaisyti. 

Kaip tik tuo metu iš savo namo išėjo senyva moteriškė. Norėda- 
ma pasižiūrėti, kas čia per sąmyšis. Mane ji iš karto atpažino. Ties 
jos kampu aš pagaunu daugybę važiavimo greičio pažeidėjų. 

— Bravo! — sušuko ji. Aš nusišypsojau jai, ir ji ėmė linguoti link 
manęs, pakeliui stabteldama, kad pakeltų nuo išpuoselėtos savo 
vejos jos dėmesį patraukusį tą žaislinį sunkvežimį. Ji paėmė jį su aki- 
vaizdžiu nenoru ir perdavė man. Aš tą žaislą, sutriuškintų užpakali- 
nių žibintų, signalinio žibinto, stiklo ir plastiko šukes — viską 
sumečiau į pikapo dėžę. Mūsų rajonas yra švarus; netvarkos negaliu 
pakęsti. Kai bėgioju grindiniu, nematau nieko, išskyrus šiukšles. Su- 
kroviau į pikapą ir kitus vamzdžius, o tuo ilguoju, kurį vis dar laikiau 
rankose (kaip karys ietį) stumtelėjau vandentiekininkui ant šaligatvio 
nukritusį atsuktuvą ir vielos rites. O.Fecteau visa tai susirinko ir nu- 
nešęs vėl sudėjo į metalinį stalčių. Ko gero, jis yra geresnis vandentie- 
kininkas negu vairuotojas, pagalvojau; tas Silsono veržlėraktis labai 
derėjo prie jo rankų. 

— Gėdos turėtum turėti, — pasakė jam senutė. Vandentiekinin- 
kas tik pašnairavo į ją. 

— Jis yra vienas iš pačių blogiausių, — paaiškinau jai. 

— Įsivaizduoju, — atsakė senoji ponia. — Jūs gi jau didelis ber- 
niukas, — aiškino ji vandentiekininkui. — Turėtumėt geriau žinoti, 
kaip jums elgtis. 

O.Fecteau atsitraukė į savo kabiną, nors jis atrodė taip, lyg norė- 
tų sviesti į mane savo veržlėrakčiu, o po to šokti į sunkvežimį ir suva- 
Žinėti tą seną raganą. 

— Važiuok atsargiai, — pasakiau jam. Kai jis jau sėdėjo kabi- 
noje, įstūmiau ilgąjį vamzdį jam į pikapą. O po to paėmiau senutę už 
parankės ir nuvedžiau ją šaligatviu. 

Kai sunkvežimis atitrūko nuo šaligatvio, paskleisdamas degan- 
čios gumos smarvę ir sukeldamas tokį triukšmą, tarsi būtų kaulai 

laužomi iš sąnarių, pajutau per senosios ponios alkūnės trapų galiu- 
ką, kad ji sudrebėjo. Kažkas iš jos baimės persidavė man, ir aš pagal- 
vojau, kaip vis dėlto rizikinga yra ką nors šitaip supykinti, kaip aš 
supykdžiau O.Fecteau. Galėjau jį girdėti, dabar esantį gal už kokių 
penkių kvartalų — kaip jis iš įtūžio skriste skrido, todėl meldžiausi už 
visus šunis, kates ir vaikus, kurie galėjo būti netoli gatvės. Iš tiesų, 
galvojau aš, šiuolaikinis gyvenimas yra daugmaž penkiskart sunkes- 
nis už ankstesnįjį. 

Turiu liautis kariavęs kryžiaus karą su tais didelio greičio mėgė- 
jais. Per toli nueinu, betgi jie mane taip pykina — tuo savo nerūpes- 
tingumu keliamu pavojumi, aplaidumu, kuris, mano akimis, yra 
tiesioginė grėsmė mano paties ir mano vaikų gyvybei. Visuomet nega- 
lėjau pakęsti automobilių ir tų žmonių, kurie važinėja kaip kokie 
kvailiai. Jaučiau neapsakomą pyktį žmonėms, kurie šitaip rizikuoja 
kitų gyvybėmis. Tegul jie lenktyniauja savo automobiliais — tačiau 
dykumoje! Bet mes neleisime, kad jie trankytųsi čia, mūsų priemies- 
čiuose. Jeigu jie turi noro, tegul nors šokinėja iš lėktuvų — bet virš 
vandenyno! O ne ten, kur gyvena mano vaikai. 

— Koks gi būtų šis rajonas be jūsų? — balsu svarsto senutė. Nie- 
kad negaliu atsiminti jos pavardės. Be manęs, manau, šis rajonas tik- 
riausiai būtų ramesnis. — Jie visi važinėja taip greitai, — toliau 
kalba senoji ponia. — Kartais pagalvoju, kad jeigu ne jūs, tai jų susi- 
dūrimai vyktų kaip tik mano svetainėje. — Bet aš pasijuntu sutrikęs, 
kad persiimu aštuoniasdešimtmečių rūpesčiais, kad tos mano baimės 
veikiau yra senatvinis nervinis nerimas, o ne normalaus vidutinio 
amžiaus žmogaus nerimastingumas. 

Kokį neįtikėtinai pilką gyvenimą aš gyvenu! — galvojau vesda- 
nas senutę prie išorinių jos namo durų, pravesdamas tarp šaligatvio 
duobių. 

Ir kaip tik tuomet grįžo vandentiekininkas. Maniau, kad senutė 
numirs mano rankose. Vandentiekininkas pervažiavo šaligatvį, pra- 
skriejo visai pro pat mus, per senutės veją, paguldydamas jauną me- 
delį, o paskui vos neapsivertė, darydamas U raidės pavidalo posūkį ir 
Juo su šaknimis išraudamas didelę dalį gyvatvorės ir išplėšdamas ga- 
balus velėnos, lyg kokius penkių svarų bifšteksus. Paskui jis pasileido 
šaligatviu, vėl pažerdamas savo instrumentus, kurie laisvai pabiro iš 
Jo pikapo, kai užpakaliniai sunkvežimio ratai atsitrenkė į šaligatvio 
kraštą. Dabar O.Fecteau vėl lėkė grindiniu, dar kartą terorizuodamas 

mano rajoną. Mačiau, kaip tas persiutęs vandentiekininkas ties Dodž 
ir Ferling gatvių kampu vėl užšoko ant šaligatvio, kaip jis brūkštelėjo 
per ten pastatyto automobilio galą, nuo to atsidarė šio bagažinė, ir jis 
liko stovėti linguojančiu dangčiu. 

Įvedęs sukrėstą senąją ponią vidun, paskambinau policijai, o po 
to savo žmonai, prisakydamas jai laikyti vaikus namuose. Vandentie- 
kininkas buvo aiškiai pamišęs. Tai štai kaip aš padedu savo rajonui, 
dingtelėjo man: padūkėlius varau iš proto. 

Senutė sėdėjo raštuotame fotelyje sąmyšio apimtoje savo svetai- 
nėje, bejėgė kaip sodinukas. Na O.Fecteau sugrįžo, šįkart šaižiai sig- 
nalizuodamas, ir pravažiavo tik už kelių colių nuo senutės svetainės 
langų, pervažiavo žvyruotas lysves jauniems medeliams — ji ir žodžio 
nepratarė. Aš stovėjau už durų, laukdamas paskutinio antpuolio, ir 
galvojau, kad bus išmintingiau man nesirodyti, nes O.Fecteau, mane 
pamatęs, pabandys įvažiuoti į namą. 

Kol atvažiavo policija, vandentiekininkas apsivertė su savo sunk- 
vežimiu ties Kold Hilo ir Nort Lein gatvių sankryža, kai mėgino iš- 
vengti susidūrimo su furgonu. Jis buvo susilaužęs raktikaulį, tačiau 
sėdėjo tiesus to ant šono apvirtusio sunkvežimio kabinoje: jis neįsten- 
gė ar net nemėgino išlipti iš jo pro duris viršum savo galvos. O.Fecte- 
au atrodė ramus, jis klausėsi radijo. 

Šiais laikais, mano manymu, arba viskas yra moralinė problema, 
arba čia išvis nėra jokių moralinių problemų. Dabartiniu metu arba 
nebėra kompromisų, arba tėra vien kompromisai. Stengiuosi nepasi- 
duoti tokioms įtakoms ir nuolat budžiu. Atsipalaiduoti negalima. 


— Tik nieko nesakyk, — tarė sau Helena. — Eik, pabučiuok jį 
ir pasiglaustyk prie jo; kuo greičiau veskis jį laiptais viršun, o apie 
tą sumautą apsakymą kalbėk vėliau. Daug vėliau, perspėjo ji save. 
Tačiau žinojo, kad jis jai nepasiduos. 

Indai buvo sumazgoti, ir jis atsisėdo priešais ją už stalo. Ji pa- 
bandė kuo žavingiau nusišypsoti ir pasakė jam: 

— Aš noriu eiti su tavim į lovą. 

— Ar apsakymas nepatiko tau? — paklausė jis. 

— Pasikalbėsime apie tai lovoje, — pasiūlė ji. 

— Velniai griebtų, Helena, — pratrūko jis. — Tai yra pirmas 
dalykas, kurį aš parašiau po tokios ilgos pertraukos. Todėl noriu 
žinoti, ką tu apie jį manai. 

Ji prikando lūpą ir nusiėmė akinius; ji nebuvo nė karto brūkš- 
telėjusi raudonu pieštuku. 

— Myliu tave, — tarė ji. 

— Na taip, taip, — nekantravo jis. — Aš irgi tave myliu, bet 
mudu galime pasikrušti ir kitu metu. Aš noriu išgirsti, ką tu pasa- 
kysi apic mano apsakymą. 

Ir tuomet ji pagaliau atsipalaidavo. Pajuto, kad jis, šiaip ar 
taip, ją išvaduoja. AŠ stengiausi, pagalvoji ji, ir pajuto didžiulį pa- 
lengvėjimą. 

— Šiknon tą tavo apsakymą, — tarė ji. — Ne, jis man nepati- 
ko. Aš net nenoriu apie jį kalbėti. O tau, be abejo, visiškai nerūpi 
tai, ko aš noriu. Elgiesi kaip mažas berniukas prie pietų stalo — 
pirmasis sau krauniesi. 

— Ar jis tikrai tau nepatiko? — paklausė Garpas. 

— Na, jis nėra blogas, — pasakė ji, — tik jame ne per daug 
naujo. Tai yra mažesnis. Šis bei tas. Jeigu tai yra ruošinys kam 
nors, tuomet norėčiau pamatyti, kas iš to išeis, kai būsi jau galuti- 
nai užbaigęs. Bet šitas — tai niekai, ir tu turi tai Žinoti. Tokius da- 
lykus kaip šis tu gali parašyti kaire ranka, argi ne? 

— Bet jis yra juokingas, ar ne? — paklausė Garpas. 

— O, jis yra juokingas, — pasakė ji, — bet jis yra taip juokin- 
gas, kaip būna juokingi pokštai. Jis visas yra vienos gaidos. Galvo- 
ju, kas tai galėtų būti. Autoparodija? Esi dar ne toks senas ir ne 
tiek daug parašęs, kad imtum save parodijuoti. Tai yra savęs aptar- 
navimas, savęs teisinimas; juk jis iš tikrųjų yra ne apie ką nors kitą, 
o tik apie tave patį. Šiaip jis — mielas. 

— Velniop! — pasakė Garpas. — Mielas? 

— Tu visuomet kalbėjai, kad yra žmonių, kurie rašo gerai, ta- 
čiau neturi ką pasakyti, — tarė Helena. — O į ką tu nori čia at- 
kreipti dėmesį? Visiškai aišku, kad šis apsakymas — tai ne 
„Grilparceris“, jis nevertas net penktosios „Grilparcerio“ dalies. 
Net dešimtosios, — pasakė ji. 

— „Grilparcerio pensionas" yra pirmasis stambus dalykas, kurį 
aš parašiau, — atsakė Garpas. — Tai yra visai kas kita; tai yra kitos 
rūšies beletristika. 

— Na taip, anas yra apie kažką, o šis — apie nieką, — tarė He- 
lena. — Anas yra apie žmones, o šis — tik apie tave. Anas yra pil- 
nas paslaptingumo, parašytas preciziškai, o šiame — vien tik 

sąmojis. — Kai Helenos kritiniai sugebėjimai įsibėgėdavo, sunku 
buvo ją sustabdyti. 

— Nesąžininga lyginti tuos du apsakymus, — pasakė Gar- 
pas. — Žinau, kad šitas yra mažesnis. 

— Tad ir nekalbėkime apie tai, — pasiūlė Helena. 

Minutę Garpas sėdėjo paniuręs. 

— Tau nepatiko ir „Svetimautojos vyro antrasis kvėpavimas", — 
pasakė jis. — Ir aš nesitikiu, kad tau labiau patiks kitas mano kūri- 
nys. 

— Koks kitas? — paklausė Helena. — Ar tu rašai naują romaną? 

Jis dar labiau surūgo. Ji negalėjo jo pakęsti, kad jis verčia ją 
visa tai daryti jam, tačiau ji geidė jo ir žinojo, kad jį myli. 

— Prašau tave, — tarė ji. — Eime į lovą. 

— Tavo manymu, „Grilparcerio pensionas" yra geriausia, ką 
aš esu parašęs, ar ne? — klausė jis. Jis jau žinojo, kad nežiūrint 
Helenos neprielankumo „Svetimautojos vyro antrajam kvėpavi- 
mui", pirmasis apsakymas vis dėlto yra pirmasis apsakymas. Taip, 
jos nuomone, „Grilparceris" yra pats geriausias jo veikalas. 

— Kol kas — taip, — atsakė ji švelniu balsu. — Tu esi mielas 
rašytojas ir tu Žinai, kad aš tave tokiu laikau. 

— Aš linkęs manyti, kad dar ne visą savo potencialą esu išsė- 
męs, — karčiai pasakė Garpas. 

— Žinama, kad ne, — pasakė ji; iš jos balso jau nyko prielan- 
kumas ir meilė jam. 

Juodu pasižiūrėjo vienas į kitą. Helena nusigręžė. Tuomet jis 
ėmė lipti laiptais aukštyn. 

— Tai ar eini į lovą? — paklausė jis, stovėdamas nugara į ją. 
Jai buvo nežinomi jo ketinimai, jai buvo nežinomi jo jausmai; jie 
buvo arba paslėpti nuo jos, arba palaidoti tame pragariškame jo 
darbe. 

— Kol kas dar ne, — atsakė ji. 

Jis lūkuriavo ant laiptų. 

— Ar turi ką perskaityti? — paklausė jis. 

— Ne, kuriam laikui esu soti skaitymų, — atsakė ji. 

Garpas nuėjo laiptais. Kai ji atėjo pas jį, jis jau miegojo, ir dėl 
to ją apėmė neviltis. Jeigu jis išvis apie ją galvojo, tai kaip galėjo 
užmigti? Bet jo galva buvo tokia užimta šiuo metu, kad jis buvo 
stačiai susipainiojęs; jis užmigo todėl, kad buvo suglumęs. Jeigu jis 

įstengtų sutelkti savo jausmus ties vienu kuriuo dalyku, būtų dar 
nemiegojęs, kai ji užkopė laiptais. Tuomet juodu būtų galėję dar 
daug ką išgelbėti. 

O kai taip, tai ji atsisėdo šalia jo ant lovos ir stebėjo jo veidą su 
tokia meile, kuriai manė esanti nepajėgi. Ji matė, kad jį ištiko 
erekcija, tokia stipri, tarsi jis būtų laukęs jos ateinant. Tuomet ji 
paėmė jį į burną ir švelniai jį čiulpė, kol jis išmetė spermą. 

Jis nubudo, buvo nustebęs ir atrodė kaip labai nusikaltęs — 
kai susivokė, kur jis yra ir su kuo. O Helena, šiaip ar taip, neturėjo 
nė šešėlio kaltės išraiškos; ji atrodė tik liūdna. Vėliau Garpas pa- 
galvos, jog buvo taip, lyg Helena žinojo, kad jis sapnavo ponią 
Ralf. 

Kai jis sugrįžo iš vonios, Helena jau miegojo. Ji greitai užmigo. 
Galų gale atsikračiusi kaltės jausmo, Helena pasijuto esanti laisva 
atsiduoti savo sapnams. Garpas gulėjo šalia jos atviromis akimis ir 
stebėjo nuostabų nekaltumą jos veide — kol ją pažadino vaikai. 

Voltas persišaldo 


Kiekvieną kartą, kai Voltas persišaldydavo, Garpas prastai 
miegodavo. Tarsi jis būtų stengęsis kvėpuoti už berniuką ir už 
save. Jis keldavosi naktį, kad pabučiuotų ir pamyluotų vaiką, jei 
kas nors būtų matęs tuomet Garpą, būtų pagalvojęs, kad jis nori 
išvaduoti mažylį nuo persišaldymo, perimdamas jį sau. 

— O Viešpatie, — sakė Helena. — Juk tai yra tik persišaldy- 
mas. Dunkanas šitaip sirguliavo visą žiemą, kai buvo penkerių me- 
tukų. — Būdamas beveik vienuolikos metų, Dunkanas, atrodė, yra 
išaugęs iš tų persišaldymų, o Voltas, penkiametis, nuolatos persi- 
šaldydavo — galbūt tai net buvo vienas užsitęsęs persišaldymas, 
kuris tai atlėgdavo, tai vėl sustiprėdavo. Su kovo atlydžiu Voltas, 
kaip Garpas pastebėjo, visiškai prarado atsparumą. Vaikas kiek- 
vieną naktį pažadindavo save ir Garpą drėgnu, skausmingu kosu- 
liu. Kartais Garpas taip ir užmigdavo, pridėjęs ausį prie Volto 
krūtinės, ir nubusdavo persigandęs, kad nebegirdi mušant vaiko 
širdies. Bet vaikas tiesiog nustumdavo sunkią tėvo galvą nuo savo 
krūtinės, kad galėtų apsiversti ant šono ir patogiau miegoti. 

Ir gydytojas, ir Helena sakė Garpui: 

— Tai yra tik kosulys. 

Tačiau tas sunkus naktinis Volto kvėpavimas nedavė Garpui 
miegoti. Tuo metu, kai paskambino Roberta, jis kaip paprastai bu- 
dėjo. Didžiulės ir galingos panelės Maldun vėlyvos nakties sielvar- 
tai jau nebegąsdino Garpo, jis priprato prie jų, tačiau nuo patics 
Garpo irzlių nemigų nervinga pasidarė Helena. 

— Jeigu tu grįžtum prie darbo, prie knygos, būtum per daug 
nuvargęs, kad galėtum pusę nakties budėti, — sakė ji. — Tai tavo 
vaizduotė trukdo tau miegoti, — aiškino ji. Garpas ir pats žinojo, 
kad vienas požymių, jog jis rašo per mažai, buvo tas, kad jo vaiz- 
duotei palikta per daug laisvės užsiimti kitais dalykais. Pavyzdžiui, 

tuomet Garpas labai daug sapnuodavo — ir vien tik baisybes, ku- 
rios ištikdavo jo vaikus. 

Viename tokių sapnų atsitiko kažkas baisaus — mat kaip tik 
tuo metu Garpas buvo skaitęs pornografinį žurnalą. Jis vis žiūrinė- 
jo vieną nuotrauką, kuri buvo itin pornografiška. Universiteto im- 
tynininkų komanda, su kuria Garpas retsykiais treniruodavosi, 
turėjo specialų žodyną tokioms nuotraukoms įvardinti. Garpas pa- 
stebėjo, kad tas jų žodynas nėra pakitęs nuo tų laikų, kai jis mokėsi 
Styringo mokykloje — imtynininkai iš Garpo komandos taip pat 
kalbėdavo apie tokias nuotraukas. Viena pasikeitė — dabar tokių 
nuotraukų lengviau buvo galima gauti, o žodynas liko nepakitęs. 

Nuotrauka, kurią Garpas žiūrinėjo, buvo priskiriama prie 
aukščiausios kategorijos pornografinių vaizdų. Nuogų moterų 
nuotraukos buvo skirstomos pagal tai, kiek daug ko jose buvo gali- 
ma pamatyti. Jeigu nuotraukoje buvo galima matyti apžėlusią 
gaktą, bet lyties organų nebuvo matyti, tokia nuotrauka vadinta 
krūmu. Jei nuotraukoje buvo matyti ir lyties organai, kuriuos šiek 
tiek slėpė plaukai, ji vadinta bebru; bebras buvo aukštesnė klasė 
negu krūmas, nes jame buvo viskas: ir plaukai, ir lyties organai. O 
jei lyties organai buvo dar prasiskleidę, tai vadinta prasižiojusiu 
bebru. Lyties organų drėgnumas leido manyti, kad moteris yra ne 
tik nuoga, save išstačiusi ir atsivėrusi, bet kad ji yra ir pasiruošusi. 

Savo sapne Garpas žiūrinėjo tai, ką imtynininkai vadino drėg- 
numu, prasižiojusiu bebru, kai išgirdo vaikų riksmą. Jis nežinojo, 
kieno tie vaikai, bet su jais buvo Helena ir jo motina, Dženė Fylds; 
visi jie leidosi laiptais žemyn ir žingsniavo pro jį, o jis tuo tarpu 
stengėsi nuslėpti nuo jų tai, ką žiūrinėjo. Prieš tai jie visi buvo vir- 
šuje, ir kažkas baisinga pažadino juos; dabar jie leidosi laiptais 
žemyn ir traukė į rūsį, tarsi jis būtų priešlėktuvinė slėptuvė. Ir su ta 
mintim Garpas išgirdo prislopintą bombardavimo garsą. Jis paste- 
bėjo trupant tinką, matė blykčiojant šviesas, ir jį suėmė siaubas dėl 
to, kas prie jų artėja. Vaikai, o jų buvo vis po du, ėjo verkšlendami 
paskui Heleną ir Dženę, kurios vedė juos į slėptuvę, nepamesda- 
mos galvos, kaip tikros auklės. Vaikai pasižiūrėdavo į Garpą, jų 
žvilgsniai buvo liūdni ir kažkokie niekinantys, lyg visa tai būtų atsi- 
tikę per jį, o dabar jis yra bejėgis jiems padėti. 

Galimas dalykas, kad jis žiūrinėjo drėgnus lyties organus, pra- 
sižiojusį bebrą, užuot sekęs priešo lėktuvus. Kaip paprastai sap- 

nuose būna, visam laikui liko neaišku, kodėl būtent jis jautėsi toks 
kaltas ir kodėl jie žiūrėjo į jį taip, lyg būtų labai jo nuskriausti. 

Pačiame vaikų voros gale ėjo Voltas ir Dunkanas, susikibę 
rankomis, kaip to reikalavo vadinamoji bičiulystės sistema (vaikš- 
čiojimas poromis), taikoma vaikų vasaros stovyklose, Garpo sapne 
tai atrodė natūralu, atsiliepiant į vaikus užgriuvusią nelaimę. Ma- 
žylis Voltas verkė taip, kaip Garpas buvo girdėjęs jį verkiant tuo- 
met, kai jį kamavo košmariškas sapnas, iš kurio niekaip negalėjo 
prabusti. 

— Sapnavau blogą sapną, — verkšleno Voltas. — Jis žiūrėjo į 
tėvą ir beveik šaukė jam: — Aš sapnavau blogą sapną! 

Tačiau Garpas negalėjo savo sapne pažadinti vaiko iš jo sapno. 
Dunkanas stoiškai žvelgė per petį į tėvą, ir gražiame jauname jo 
veide buvo ramybės, drąsaus ryžtingumo išraiška. Dunkanas atro- 
dė labai subrendęs pastaruoju metu. Jo žvilgsnyje buvo jųdviejų, 
Dunkano ir Garpo, paslaptis: juodu abu žinojo, kad tai yra ne sap- 
nas ir kad Volto nebegalima išgelbėti. 

— Pažadink mane! — rėkė Voltas, tačiau ilga vora vaikų jau 
nyko priešlėktuvinėje slėptuvėje. Mėgindamas ištrūkti iš Dunkano 
rankos (Voltas buvo jam tik iki peties), Voltas dar atsigręžė į 
tėvą — Aš sapnuoju! — suklykė jis, lyg save įtikinėdamas. Bet 
Garpas nieko negalėjo padaryti; jis neatsiliepė; jis net nekrustelė- 
jo, kad eitų paskui juos — žemyn tais paskutiniais laiptais. Nuo by- 
rančio tinko visur darėsi balta. Bombos tebesproginėjo. 

— Tu sapnuoji! — Voltui iš paskos sušuko Garpas. — Tai yra 
tik blogas sapnas! — rėkė jis, nors žinojo, kad meluoja. 

Tuomet Helena įspyrė jam į koją, ir jis nubudo. 

Galimas dalykas, Helena baiminosi to, kad siautėjanti Garpo 
vaizduotė, nusigręžusi nuo Volto, gali atsigręžti į ją. Nes jeigu 
Garpas pusę to savo dėmesio, kurį jis yra prikaustęs prie Volto, 
skirtų jai, jis galėtų susigaudyti, kad Helenai kažkas darosi. 

Helena manė, kad ji kontroliuoja tai, kas darosi. Ir kad ji kont- 
roliuoja tai nuo pat pradžių (atidarydama savo kabineto duris vi- 
suomet prie jų laukiančiam Maiklui Miltonui ir pasiūlydama jam 
jam į lūpas, taip apkabindama laibą jo kaklą, kad jis negalėjo iš- 
trūkti net kvapui atgauti, ir trindamasi keliu jo tarpkojyje. Jis par- 
vertė koja šiukšlių dėžę ir išmetė ant grindų savo blonknotą. 

— Nebeturime apie ką daugiau diskutuoti, — pasakė Helena 
atsikvėpdama. Ji lyžtelėjo viršutinę jo lūpą: norėjo įsitikinti, ar jai 
patinka jo ūsai. 

— Važiuojam pas tave. Ir niekur kitur, — pasakė ji. 

— Tai yra anapus upės, — paaiškino jis. 

— Aš Žinau, kur tai yra, — atsakė ji. — Ar ten švaru? 

— Žinoma, — atsakė jis. — Ir iš ten yra puikus vaizdas į upę. 

— Vaizdas man nerūpi. Svarbu, kad ten būtų švaru. 

— Ten yra visiškai švaru, — patikino ją Maiklas Miltonas. — 
Bet aš galiu dar kai ką patvarkyti. 

— Mes galime važiuoti tik tavo automobiliu, — pasakė Helena. 

— Aš neturiu automobilio, — atsakė Maiklas Miltonas. 

— Žinau, kad neturi, — atsakė ji. — Teks įsigyti. 

Dabar jau jis šypsojosi. Jis buvo nustebintas, bet jau spėjęs at- 
gauti pasitikėjimą savimi. 

— Tik gal ne tuoj pat? — paklausė jis, kutendamas ūsais jai 
skruostą; pabandė paimti ją už krūties. Bet Helena išsivadavo iš jo 
glėbio. 

— Nusipirk kada nori, — pasakė ji. — Tik mes niekuomet ne- 
sinaudosime manuoju automobiliu, ir aš nevaikštinėsiu su tavimi 
po miestą, nesivažinėsime autobusais. Jeigu kas nors ką nors suži- 
nos apie mudu — viskam galas. Supranti? — Ji atsisėdo už stalo, o 
jis nepajuto, kad būtų skatinamas apeiti stalą ir paliesti ją, tad atsi- 
sėdo ant kėdės, kur paprastai sėdėdavo jos studentai. 

— Taip, aš suprantu, — atsakė Maiklas Miltonas. 

— Aš myliu savo vyrą ir stengiuosi niekuomet jo neskaudin- 
ti, — aiškino jam Helena. Maiklui Miltonui užteko proto nesi- 
šypsoti. 

— Aš tuoj pat paimsiu automobilį, — tarė jis. 

— Ir sutvarkyk savo butą arba liepk, kad jį sutvarkytų, — pasa- 
kė ji. 

— Bus tvarka, — atsakė jis, šįkart šypteldamas. — Kokio auto- 
mobilio tu pageidautum? — paklausė jis. 

— Man vis tiek, — atsakė ji. — Svarbu, kad važiuotų. Paimk 
tokį, kurio nereikėtų nuolat remontuoti. Ir kad jis būtų be atlen- 
kiamų sėdynių. Paimk tokį, kuris turi ilgą priekinę sėdynę. — Jis 
atrodė labiau negu paprastai nustebęs ir suglumęs, todėl ji paaiški- 
no jam: 

— Aš noriu, kad galėčiau patogiai atsigulti išilgai priekinės sė- 
dynės. Galvą pasidėsiu tau ant kelių, todėl niekas nematys manęs, 
sėdinčios šalia tavęs. Supranti? 

— Nesibaimink, — pasakė jis, vėl nusišypsodamas. 

— Šis miestas yra nedidelis, — tarė Helena. — Niekas neturi 
žinoti apie mudu. 

— Ne toks jau mažas, — tvirtai atsakė Maiklas Miltonas. 

— Kiekvienas miestas yra mažas miestas, — pasakė jam Hele- 
na. — O šis yra mažesnis, negu tu manai. Ar nori, kad tau kai ką 
pasakyčiau? 

— Ką? — paklausė jis. 

— O tą, kad tu miegi su Mardže Talved, — pasakė Helena. — 
Ji yra mano trečiakursė, studijuojanti lyginamąją literatūrą. Be to, 
tu susitikinėji su labai jauna studente, kuri studijuoja Dirksono 
anglistų grupėje; manding, ji dar tik pirmakursė, tik nežinau, ar tu 
jau esi miegojęs su ja. Jeigu ne, tai, žinoma, ne todėl, kad nebandei 
to padaryti, — pridūrė ji. — Kiek man žinoma, tu nelieti savo 
kurso studenčių, ar ne? — paklausė Helena. — Bet tikriausiai yra 
dar kai kas, ko aš nepaminėjau, — arba buvo. 

Maiklas Miltonas jautėsi esąs apykvailis, o drauge išdidus ir 
buvo visiškai praradęs jam įprastą veido išraiškos kontrolę, 0 toji 
išraiška, kurią Helena dabar matė jo veide, taip jai nepatiko, kad ji 
nusigręžė. 

— Tai štai koks mažas yra šis miestas ir kiekvienas kitas, — 
pasakė Helena. — Jeigu tu turi mane, — tęsė ji, — tu negali turėti 
jokios kitos iš tų anų. Gerai žinau, kokios pastabios yra jaunos 
mergaitės, ir žinau, kiek daug jos yra linkusios plepėti. 

— Taip, — sutiko Maiklas Miltonas. Jis atrodė taip, lyg būtų 
pasirengęs visa tai užsirašyti. 

Helenai staiga toptelėjo mintis, kuri ją iš karto išgąsdino, ir ji 
pasiteiravo: — O ar tu turi vairuotojo teises? 

— Žinoma! — atsakė jis. Juodu abu nusijuokė, ir Helena atsi- 
palaidavo. Bet kai jis apėjo aplink stalą, kad ją pabučiuotų, ji nei- 
giamai pakratė galvą ir atstūmė jį ranka. 

— Ir kad čia manęs niekuomet neliestum, — pasakė ji. — 
Šiame kabinete — jokių intymumų. Aš neužrakinėsiu savo durų. 
Man patinka, kai jos būna net praviros. Prašau, dabar atrakink 
jas, — pasakė ji, ir jis padarė tai, kas jam buvo liepta. 


303 


Automobilis, kurį jis įsigijo, buvo milžiniškas biuikas rodmas- 
ter. Tai buvo seno tipo automobilis su lentjuostėmis apmuštais šo- 
nais — 1951 metų biuikas dynafloau, sunkus ir žvilgantis chromu 
ir tikru ąžuolu. Jis svėrė penkis tūkstančius penkis šimtus penkias- 
dešimt svarų, arba beveik tris tonas. Jame tilpo aštuoni litrai tepa- 
lo ir per septyniasdešimt aštuonis litrus benzino. Pirminė jo kaina 
buvo du tūkstančiai aštuoni šimtai penkiasdešimt dolerių. Maiklas 
Miltonas įsigijo jį už mažiau nei šešis šimtus. 

— Jis yra aštuonių cilindrų, trijų šimtų dvidešimties kubų, vai- 
ras turi hidraulinį servomechanizmą, karbiuratorius yra su vienu 
purkštukų, — aiškino Maiklui Miltonui pardavėjas. — Ir jis nėra 
per daug surūdijęs. 

Tas automobilis buvo niūrus, neryškios sukrešėjusio kraujo 
spalvos, vos ne dviejų metrų pločio ir truputį daugiau kaip penkių 
metrų ilgio. Priekinė sėdynė buvo tokia ilga ir gili, kad Helena ga- 
lėjo atsigulti išilgai jos, beveik nesulenkdama kelių. Jai netgi nerei- 
kėjo dėti galvos Maiklui ant kelių, nors ji kartais tai vis dėlto 
darydavo. Tik ji dėjo savo galvą jam ant kelių ne todėl, kad turėjo 
dėti, o todėl, kad jai patiko Žiūrinėti prietaisų lentą ir kad jai pati- 
ko tas senas kvapas, kurį skleidė didžiulės glotnios sėdynės kašto- 
ninės spalvos oda. Ji dėdavo savo galvą jam ant kelių, nes jai buvo 
smagu jausti, kaip Maiklo kojos raumenys įsitempia ir atsileidžia, 
kai nežymiai juda jo šlaunis, kojai pereinant nuo stabdžio prie ak- 
celeratoriaus ir atgal. Jos galva gulėjo visiškai ramiai jam ant kelių, 
kadangi automobilis neturėjo sankabos. Vairuotojui reikėjo judin- 
ti tik vieną koją ir tik retsykiais. Maiklas Miltonas laikė smulkias 
palaidas monetas spacialiai kairiojoje šoninėje kelnių kišenėje, 
todėl ant Helenos skruosto odos likdavo atsispaudę tik neryškūs 
ruoželiai nuo velvetinio jo kostiumo, o kartais, kai jam kildavo 
erekcija, jo varpa liesdavo jos ausį arba ji pakildavo iki jos plaukų 
ant sprando. 

Ji ne kartą vaizdavosi imanti jį į burną, kai juodu šitaip važiuo- 
davo per miestą tuo didžiuliu automobiliu, su atviromis chromuo- 
tomis jo grotelėmis tarsi išsižiojusios Žuvies nasrais, kuriuose ant 
dantų buvo užrašas: „Buick Aštuoni". Tačiau tai buvo nesaugu, ir 
Helena tą žinojo. 

Pirmasis požymis, jog visa tai apskritai gali būti nesaugu, buvo 
tas, kad Mardžė Talved metė Helenos lyginamosios literatūros pa- 

skaitas nieko nepaaiškinusi, kuo jai tas kursas nepatinka. Helena 
baiminosi, kad Mardžei nepatiko ne jos paskaitos, todėl ji pasi- 
kvietė jaunutę panelę Talved į savo kabinetą, kad toji paaiškintų. 

Mardžė Talved buvo trečio kurso studentė, tačiau ji pakanka- 
mai gerai išmanė mokyklos tvarką ir žinojo, jog tokiu atveju jokie 
studento pasiaiškinimai yra neprivalomi. Iki tam tikro momento 
semestre studentas galėjo laisvai nustoti lankęs vieną ar kitą pa- 
skaitų kursą, neatsiklausdamas dėstytojo leidimo. 

— O argi aš turiu turėti kokią priežastį? — paklausė paniurusi 
mergaitė. 

— Ne, neturi, — atsakė jai Helena. — Bet jeigu tu turi tokią 
priežastį, aš norėčiau ją Žinoti. 

— Aš neprivalau turėti priežastį, — atsakė jai Mardžė Talved. 
Ji kur kas ilgiau negu dauguma studentų atlaikė Helenos žvilgsnį, 
O po to atsistojo išeiti. Ji buvo dailutė, nedidukė ir, kaip studentė, 
gana puikiai apsirengusi. Jeigu tarp ankstesniosios Maiklo Milto- 
no mergužėlės ir dabartinės jo išsirinktos moters buvo kas nors 
bendra, tai nebent polinkis gražiai rengtis, kuris, matyt, jam patiko. 

— Na ką gi, man nemalonu, kad taip išėjo, — pasakė išeinan- 
čiai Mardžei Helena; ir tai buvo tiesa. Bet ji ir vėliau mėgino suži- 
noti, kas tai mergaitei yra žinoma. 

O kad jai buvo kai kas žinoma, Helena neabejojo, ir tuoj pat 
dėl to apkaltino Maiklą Miltoną. 

— Tu jau sugadinai viską, — pasakė jam šaltu balsu ... telefo- 
nu, nes tik taip ji galėjo kalbėtis su juo šaltai. — Kaip tu pametei 
Mardžę Talved? 

— Labai švelniai, — manieringai atsakė Maiklas. — Bet juk 
pametimas yra pametimas, ir visai vis tiek, kaip tai padaroma. — 
Helenai nepatikdavo, kai jis mėgindavo ją mokyti — išskyrus sekso 
sritį, čia ji leido jam viską, ir atrodė, kad jam rūpi toje srityje vy- 
rauti. O jai buvo ne vis tiek, kaip jis ją pametė, bet iš tikrųjų ji jam 
neprieštaravo. Kartais jis būdavo šiurkštokas su ja, bet niekuomet 
nebuvo brutalus, kaip jai atrodė, o kai ji dėl ko nors tvirtai užsis- 
pirdavo, jis nusileisdavo. Kartą jai prisiėjo pasakyti jam: „Ne. To 
aš nemėgstu ir to nedarysiu!" Bet vis dėlto dar pridūrė: „Prašau 
tave“, nes dar nebuvo tikra dėl jo. Ir jis nusileido. Tačiau jis suge- 
bėjo ją įtaigoti, tik kitu būdu — jai priimtinu. Ją jaudino tai, kad 
juo nebuvo galima visiškai pasitikėti. Ir jau visai kitas dalykas buvo 

tai, kad ji negalėjo būti tikra, ar jis išties saugos jų paslaptį; o kad 
jis kalbėjo apie ją, tą ji žinojo, ir tai buvo nediskretiška. 

— Aš nepasakiau jai nieko, — spyriojosi Maiklas Miltonas. — 
Aš tik pasakiau: „Mardže, tarp mūsų viskas baigta" ar kažką pana- 
šaus. Aš netgi nepasakiau jai, kad yra kita moteris, ir, žinoma, 
nieko nepasakiau apie tave. 

— Bet ji tikriausiai yra anksčiau girdėjusi tave kalbant apie 
mane, — tarė Helena. — Manau, tada, kol mudu dar nebuvome 
pradėję. 

— Be to, tavo paskaitos jai niekuomet nepatiko, — pasakė 
Maiklas. — Kartą su ja apie tai kalbėjausi. 

— Ji nemėgo mano paskaitų? — paklausė Helena su nuošir- 
džiu nusistebėjimu. 

— Ji nėra itin šviesios galvos, — nekantriai atsakė Maiklas 
Miltonas. 

— Būtų geriau, kad ji apie mus nieko nežinotų, — tarė Hele- 
na. — Manau, tau reikėtų išsiaiškinti, ar ji ką nors Žino, ar ne. 

Bet jis nieko neišsiaiškino. Mardžė atsisakė kalbėtis su juo. Jis 
mėgino jai aiškintis telefonu, sakydamas, kad visa tai įvykę todėl, 
kad pas juos sugrįžusi sena jo bičiulė — ji atvykusi iš kito miesto, 
neturinti kur apsistoti, na, 0 po vieno dalyko įvykęs ir kitas. Tačiau 
Mardžė padėjo ragelį, jam nespėjus iki galo išdailinti savo istorijos. 

Helena ėmė kiek daugiau rūkyti. Keletą dienų ji nerimastingai 
stebėjo Garpą, ir kartą jai teko išgyventi tikrą kaltės jausmą — kai 
juodu mylėjosi. Ji jautėsi kalta, kad mylisi su juo ne todėl, kad ji to 
nori, O todėl, kad jį nuramintų, jeigu jis galvoja, kad kažkas yra ne 
taip. 

Bet jis taip negalvojo, bent negalvojo daug. Arba: jis galvojo, 
bet tik vieną kartą — apie mėlynes ant laibų, stangrių Helenos 
šlaunų išorinės pusės. Nors Garpas buvo stiprus, su savo vaikais ir 
su savo Žmona jis visuomet elgėsi švelniai. O kadangi jis buvo im- 
tynininkas, žinojo, kaip atrodo nuo pirštų spaudimo likusios mėly- 
nės. Tą pačią dieną ar kiek vėliau jis pastebėjo tokias pat nedideles 
pirštų padarytas mėlynes ant Dunkano rankų — tose vietose, už 
kurių jis laikė, kai mokė jį imtynių. Taigi padarė jis išvadą, matyt, 
tuos, kuriuos jis myli, stveria stipriau, negu jam atrodo. Nuspren- 
dė, kad Helenos turimi pirštų pėdsakai — irgi jo darbas. 

Garpas buvo per daug išdidus vyras, kad lengvai pasiduotų pa- 

vyduliavimui. O tas vardas, su kuriuo lūpose jis kažkada rytą nubu- 
do, pasimiršo jam. Jų namuose daugiau nebebuvo matyti Maiklo 
Miltono rašinių, kuriuos Helena anksčiau skaitydavo iki išnaktų. 
Dabar ji guldavosi kaskart anksčiau ir anksčiau — jai reikčio poilsio. 

Beje, Helena išsiugdė savotišką pomėgį: ji pamėgo tą nuogą, 
aštrų volvo pavarų lazdos galą. Jo dūriai į delną dienos pabaigoje, 
kai ji važiuodavo namo, jai buvo malonūs, dažnai ji ir tyčia spustel- 
davo delną tiek, kad jautė, jog vos per plauką nesusižeidė odos. Ši- 
taip ji galėjo išspausti ašaras, ir dėl to pasijusti vėl esanti švari, kai 
sugrįždavo į namus — kai berniukai mojuodavo ir šaukdavo jai 
pro langą iš to kambario, kur jie žiūrėdavo televizorių, kai ji įeida- 
vo į virtuvę, kur Garpas pranešdavo, ką yra paruošęs jiems visiems 
vakarienei. 

Tai, kad Mardžė Talved gali kažką Žinoti, kėlė Helenai baimę, 
nes nepaisant to, kad Helena pasakė Maiklui Miltonui — ir sau 
pačiai — kad visam tam bus galas, vos tik kas nors apie tai sužinos, 
dabar Helena matė, kad užbaigti bus kur kas sunkiau, negu ji iš 
pradžių vaizdavosi. Ji stipriai apkabino virtuvėje Garpą ir puoselė- 
jo viltį, kad Mardžė nieko nežino. 

Tegul Mardžė Talved buvo neišmanėlė, bet Maiklo ir Helenos 
ryšio klausimu ji tokia nebuvo. Daugeliu kitų klausimų ji buvo 
tamsuolė, bet tik ne šiuo. Ji buvo naivi, manydama, kad lėkšta akla 
jos meilė Maiklui Miltonui yra tai, kas „prašoka“, kaip ji pati pasa- 
kė „sekso dalykus". O tuo tarpu Helena, kaip Mardžė manė, daro 
iš Maiklo Miltono sau tik pramogą. | 

Iš tiesų Mardžė tiesiog „murkdėsi"“, kaip ji pati būtų pasakiusi, 
„sekso dalykuose"; tad sunku yra pasakyti, kuo dar iš tikrųjų laikė- 
si jos ir Maiklo Miltono ryšys. Bet ji nė kiek neklydo, manydama, 
kad ir Helenos bei Maiklo Miltono ryšio esmė ta pati. Mardžė Tal- 
ved galėjo apsirikti dėl to, kad ji šiaip jau per daug visko prisigal- 
vodavo — tuo metu per daug — bet šiuo atveju ji samprotavo 
teisingai. 

Dar tada, kai Maiklas Miltonas ir Helena iš tikrųjų tik aptari- 
nėjo jo „darbus“, Mardžė manė — netgi jau tada — kad juodu kru- 
šasi. Mardžė netikėjo, kad ryšys su Maiklu Miltonu gali būti kokio 
nors kitokio pobūdžio. Ir būtent šiuo vieninteliu klausimu ji nebu- 
vo neišmanėlė. Ji žinojo, kas per ryšys sieja Heleną ir Maiklą Mil- 
toną — gerokai anksčiau, negu tą patyrė pati Helena. 

Iš anglistikos pastato trečiajame aukšte esančio moterų tuale- 
to pro vienpusį langą Mardžė galėjo matyti, kaip iš parkingo išva- 
žiuodavo lyg koks karališkas sarkofagas tritonis biuikas. Pro 
priekinį jo langą ji galėjo įžiūrėti ponios Garp lieknas kojas, išties- 
tas per visą priekinę sėdynę. Tai buvo savotiškas būdas važinėtis 
automobiliu su kai kuo, kas buvo ne vien geriausias draugas. 

Mardžė geriau žinojo jų papročius, negu įstengė suprasti save 
pačią. Ji daug vaikštinėdavo, stengdamasi pamiršti Maiklą Miltoną 
ir susipažinti su Helenos namų aplinka. Ji gana greitai susipažino 
ir su Helenos vyro įpročiais, tuo labiau kad jie buvo kur kas pasto- 
vesni negu kieno nors kito. Rytais jis bastydavosi iš kambario į 
kambarį, pirmyn ir atgal; matyt, buvo bedarbis. Tai atitiko Mar- 
džės įsivaizdavimą, koks turėtų būti svetimautojos vyras; tai vyras, 
neturintis darbo. Apie vidurdienį jis su trenksmu išpuldavo pro 
duris su sportine apranga ir pasileisdavo bėgti; keletą mylių nubė- 
g6S, grįždavo į namus ir imdavo skaityti savo paštą, kuris beveik vi- 
suomet buvo atnešamas tuomet, kai jo nebūdavo namuose. Po to 
jis vėl bastydavosi pirmyn ir atgal po savo namą. Pakeliui į dušą jis 
laipsniškai nusirengdavo, o paskui, išėjęs iš dušo, neskubėdamas 
apsirengdavo. Tik vienas dalykas neatitiko jos susidaryto svetimau- 
tojos vyro vaizdinio: Garpas turėjo puikų kūną. Ir dar viena — 
kodėl jis tiek daug laiko praleidžia virtuvėje? Mardžė susimąstė, ar 
tik jis nėra darbo netekęs virėjas. 

Paskui pareidavo namo jo vaikai, ir jie graudendavo švelnią 
mažytę Mardžės širdutę. Jis atrodė jai nuostabus, kai žaisdavo su 
savo vaikais, o tai irgi atitiko jos susidarytą svetimautojos vyro 
vaizdinį: tai yra toks vyras, kuris neprotingai krečia pokštus su 
savo vaikais, kai tuo tarpu jo žmona yra kito kedenama. Žodis „ke- 
denimas" irgi buvo iš tų, kuriuos, kaip Garpas žinojo, vartojo imty- 
nininkai, taip pat ir Styringo, tais kraujo ir žydrynės laikais. 
Visuomet kuris nors iš jų girdavosi kedenęs drėgną prasižiojusį 
bebrą. 

Taigi vieną dieną, kai Garpas išbėgo su savo sportinę apranga, 
Mardžė Talved lukterėjo tik tiek, kol jis dingo iš akių, 0 po to 
nuėjo į Garpų namo verandą su iškvėptu laišku, kurį ketino įmesti 
į jų pašto dėžutę. Ji buvo labai kruopščiai viską apgalvojusi: jam 
turėjo pakakti laiko perskaityti laiškutį ir (kaip ji vylėsi) spėti atsi- 
peikėti, kol pareis namo jo vaikai. Jos spėjimu, būtent taip yra su- 

vokiamos tokios Žinios: staiga! O po to būna protingas atsitokėji- 
mo laikotarpis, po kurio jis jau būna pasiruošęs susitikti su vaikais. 
Bet čia buvo vienas dalykas, kur Mardžė pasirodė esanti tamsuolė. 

Tą savo laiškutį ji surašė didžiulėmis pastangomis, nes rašė 
silpnokai. Tas jos laiškas nebuvo specialiai iškvėpintas — iškvė- 
pinta buvo tiesiog kiekviena jos turima popieriaus skiautė. Jeigu ji 
būtų apie tai bent kiek pagalvojusi, būtų susivokusi, kad tokiam 
laiškui kvepalai netinka, bet tai buvo vienas iš tų dalykų, kuriuose 
ji buvo tamsuolė. Iškvėpinti būdavo netgi mokykliniai jos rašiniai. 
Kai Helena skaitė pirmąjį Mardžės rašinį iš lyginamosios literatū- 
ros, ji gūžėsi vien nuo paties jo kvapo. 

Mardžės Talved laiške Garpui buvo parašyta: 

Jūsų žmona „susipainiojusi" su Maiklu Miltonu. 

Mardžė užaugo kaip Žmogus, kuris sako, kad tas ar anas 
„išėjo“ vietoj „mirė“. Todėl ji iš delikatumo parašė, kad Helena 
„Susipainiojusi“ su Maiklu Miltonu. Ji laikė rankoje tą saldžiai 
kvepiantį laišką ir taip stovėjo su juo dvejodama Garpų verandoje, 
kai pradėjo lyti. 

O Garpo niekas kitas negalėjo priversti taip greitai nutraukti 
bėgiojimą kaip tik lietus. Jis negalėjo pakęsti permirkusių sportba- 
čių. Jis galėjo lakstyti per šaltį, sningant, bet kai imdavo lyti, Gar- 
pas keikdamasis bėgdavo namo ir kokią valandą sugedusia 
nuotaika ką nors ruošdavo virtuvėje. Po to jis užsimesdavo pončą 
ir važiuodavo autobusu į sporto salę, kad dar spėtų tam metui, kai 
treniruodavosi imtynininkai. Pakeliui jis pasiimdavo iš ikimokykli- 
nės įstaigos Voltą ir veždavosi jį į sporto salę. Iš ten jis skambinda- 
vo į namus, norėdamas sužinoti, ar jau grįžo iš mokyklos 
Dunkanas. Kartais, jeigu koks nors valgis būdavo ant viryklės, jis 
aiškindavo Dunkanui, ką šis turi su juo daryti, bet dažniausiai tik 
įspėdavo atsargiai važinėtis dviračiu ir patikrindavo, ar Dunkanas 
prisimena, kokiais telefono numeriais reikia skambinti nelaimingų 
atsitikimų atvejais: ar Dunkanas žino, kokį numerį reikia surinkti, 
kai kyla gaisras, įvyksta sprogimas, įsiveržia ginkluotas užpuolikas, 
kai padaromas nusikaltimas gatvėje? 

Po to jis eidavo imtynių, o paskui abu su Voltu Iįsdavo po 
dušu. Kai jis vėl paskambindavo į namus, Helena būdavo jau sugrį- 
Žusi ir atvažiuodavo jų pasiimti. 

Taigi Garpas nemėgo lietaus. Ir nors jo nuotaika pasitaisydavo 
per tas jam mielas imtynių treniruotes, lietus vis tiek painiojo jo 
planus. Todėl Mardžė buvo visai nepasiruošusi staiga išvysti jį 
priešais save verandoje, pūškuojantį ir piktą. 

— Aaach! — klyktelėjo ji. Ir taip stipriai sugniaužė tą iškvė- 
pintą savo laišką, tarsi tai būtų kokio nors žvėries pagrindinė arte- 
rija, O ji norėtų sustabdyti kraujo tekėjimą. 

— Ei! — atsiliepė Garpas. Ji jam pasirodė lyg kokia ateinanti 
auklė. O jis jau kuris laikas buvo įpratęs jų vengti. Todėl tik nusi- 
šypsojo jai, nuoširdžiai susidomėjęs — ir tiek. 

— Aaa, — ištarė Mardžė, ji neįstengė žodžio pasakyti. Garpas 
pasižiūrėjo į tą sumaigytą laišką jos saujoje. Ji užsimerkė ir ištiesė 
jam ranką su laišku — lyg kištų tą ranką į liepsną. 

Iš pradžių Garpas palaikė ją viena iš Helenos studenčių, turin- 
čių kažkokį reikalą, dabar jis pagalvojo apie ką kita. Jis manė, kad 
ji negali kalbėti, taip pat matė nepaprastą jos sumišimą, kai ji tiesė 
jam tą laišką. Garpas turėjo patyrimo su nebyliomis moterimis, 
kurios droviai įdavinėdavo laiškučius — tai buvo Eleonoros 
Džeims pasekėjos. Todėl jis nuslopino savyje keistai kilusį pyktį, 
kai pagalvojo, kad susidūrė su dar viena šiurpą keliančia džeimsi- 
ninke, norinčia jam prisistatyti. O gal ji atėjo tam, kad jį — ypatin- 
gosios Dženės Fylds sūnų atsiskyrėlį — imtų persekioti? 

„Ei! Aš esu Mardžė. Aš esu džeimsininkė" — Štai taip turėtų at- 
rodyti, Garpo manymu, tas bukagalviškas jos laiškutis. Ir dar: „Ar 
tu žinai, kas tokios yra džeimsininkės?" 

Kitas dalykas, kurį tu Žinai apie jas, galvojo Garpas, yra tas, 
kad jos yra susibūrusios į organizaciją kaip tos religingos silpna- 
protės, kurios daug kam kaišioja po durimis dorybingas brošiūras 
apie Jėzų. Jį suėmė pasišlykštėjimas, pagalvojus, kad džeimsinin- 
kės jau ėmė verbuoti net tokias jaunas mergaites kaip ši. Juk ji yra 
dar per jauna, kad galėtų žinoti, ar jai prircis gyvenime liežuvio, ar 
ne. Jis neigiamai pakratė galva ir mostu parodė, kad ncimsiąs laiško. 

— Taip, taip, aš Žinau, žinau, — kalbėjo Garpas. — Na, ir kas 
iš to? 

Vargšė Mardžė Talved buvo tam nepasiruošusi. Ji atėjo kaip 
keršto angelas — tai buvo baisiausia jos misija. Ir kokia tai buvo 
jai sunkenybė! — atnešti blogų Žinių ir jas kaip nors perduoti! O 
jis, pasirodo, jau viską žino. Tos jos Žinios jam neberūpi! Ji taip 

stipriai suspaudė laišką abiem rankom prie dailių, virpančių savo 
krūtų, kad iš jo — ar iš savęs — išspaudė dar daugiau kvepalų, 
mergaitiško jos kvapo banga plūstelėjo ant Garpo, kuris stovėjo ir 
spoksojo į ją. 

— Aš tik pasakiau: na, ir kas iš to? — tarė jai Garpas. — Bet 
argi tu manai, kad aš galiu gerbti tokias, kurios pačios nusipjauna 
sau liežuvį? 

Mardžė vargais negalais pratarė: 

— Ką? — dabar ji buvo jau visiškai persigandusi. Dabar ji jau 
spėjo, kad šis vargšas vyriškis, visą dieną trepsintis po savo namą 
bedarbis, yra kuoktelėjęs. 

Garpas visiškai aiškiai išgirdo tą jos ištartą Žodį; tai nebuvo 
koks pridusęs „Aaaahhh“" ar net trumputis „Aaa“, tai nebuvo gar- 
sai, kokius skleidžia liežuvio neturintys asmenys. Tai buvo visas 
žodis. 

— Ką? — paklausė jis. 

— Ką? — pakartojo ji. 

Garpas pažvelgė į laišką, kurį ji laikė priešais save. — Ar tu 
gali kalbėti? — paklausė jis. 

— Žinoma, — atsakė ji. 

— O kas čia yra? — jis parodė į laišką. Bet dabar ji jau bijojo 
jo — to kuoktelėjusio svetimautojos vyro. Dievas žino, ką jis gali 
padaryti. Nužudyti vaikus arba ją nužudyti? Jis atrodė užtektinai 
stiprus, kad viena ranka nugalabytų Maiklą Miltoną. Kiekvienas 
vyriškis atrodo blogas, kai šitaip ima klausinėti. Ji atsitraukė nuo 
jo ir išėjo iš verandos. 

— Palauk! — šūktelėjo Garpas. — Ar tas laiškas man? Ar tai 
yra kažkas Helenai? Kas tu tokia? 

Mardžė pakratė galva. — Tai klaida, — pasakė ji pusbalsiu, o 
kai pasisuko norėdama bėgti, atsitrenkė į sulinkusį laiškanešį ir iš- 
bėrė viską, kas buvo jo krepšyje, ant žemės, o po to užlėkė ant 
Garpo. Šiam tai priminė Duną, tą nukriošusią mešką, kuri Vienoje 
nurideno laiptais laiškanešį ir už tai paskui buvo ištremta. Bet 
Mardžė tik pargriuvo ant verandos grindų, susiplėšydama kojinę ir 
nusibrozdindama kelį. 

Laiškanešys pagalvojo ne laiku atvykęs, naršė išbarstytą paštą, 
ieškodamas to, kas priklausė Garpams. O Garpą dabar domino 
vien tas laiškas, kurį jam atnešė ta verkšlenanti mergaitė. 

— Kas tai yra? — švelniai paklausė ją Garpas. Jis mėgino pa- 
dėti jai atsistoti, bet ji bijojo sėdėti ten, kur sėdėjo. Ir vis dar kūk- 
čiojo. 

— Aš atsiprašau, — pasakė Mardžė. Ji buvo visai netekusi drą- 
sos. Ji praleido su Garpu minutę per ilgai, todėl dabar, kai jis ėmė 
jai veikiau patikti, jai buvo sunku įsivaizduoti, kaip ji galėtų per- 
duoti jam tokią žinią. 

— Jūsų keliui nieko baisaus neatsitiko, — pasakė jai Gar- 
pas, — bet vis dėlto leiskite man jį apiplauti. — Ir jis nuėjo vidun 
paieškoti kokių nors antiseptinių priemonių ir binto. O ji pasinau- 
dojo ta proga ir pabėgo šlubčiodama. Ji negalėjo žiūrėti jam į akis 
su tokia bloga Žinia, o drauge negalėjo jos pranešti jam. Todėl savo 
laišką ji paliko. Laiškanešys stebėjo ją, šlubčiojančią šalutine gat- 
vele link to kampo, kur sustoja autobusai. Minutę jis svarstė: kas 
pas tuos Garpus dedasi? Jie, atrodo, ir pašto gauna daugiau negu 
kitos šeimos. 

Tai, kas ateidavo paštu, daugiausia buvo vargšo Džono Vulfo, 
Garpo leidėjo, atsakymai į jo laiškus. Buvo čia ir knygų, atsiųstų 
jam recenzuoti, egzempliorių. Bet Garpas atiduodavo jas Hele- 
nai — ji bent jas perskaitydavo. Čia buvo Helenos prenumeruoja- 
mų žurnalų. Garpui visuomet atrodė, kad jų yra neapsakoma 
gausybė. Buvo ir du Garpo žurnalai: „Smaguris“ ir „Imtynininko 
mėgėjo naujienos". Na, ir žinoma, buvo sąskaitos. Ir gana dažnai 
ateinantys Dženės Fylds laiškai; nieko kito ji dabar nerašė. Retsy- 
kiais jie gaudavo trumpą, malonų laiškutį iš Ernio Holmo. 

Kartais jiems abiems parašydavo Haris Fletčeris ir tik Garpui — 
Alisa; rafinuotai sklandžiai — apie nieką ir viską. 

O šįkart tarp įprastinio pašto buvo laiškas, dvelkiantis kvepa- 
lais ir sudrėkęs nuo ašarų. Garpas atidėjo šonan antiseptiko bute- 
liuką ir bintą, jis daugiau nesuko sau galvos dėl tos mergaitės. 
Laikė rankoje tą laišką ir galvojo, kad jam maždaug žinoma tai, 
apie ką jame rašoma. 

Jis svarstė, kodėl jis nesusimąstė apie tai anksčiau, — juk buvo 
tiek daug dalykų, kreipiančių į tai dėmesį. Dabar, kai jis apie tai 
galvojo, tarė galvojęs apie tai ir anksčiau, tik nevisiškai sąmonin- 
gai. Jam lėtai išskleidžiant laišką — jis stengėsi jo nesuplėšyti — 
laiškas šlamėjo kažkaip rudeniškai, nors aplinkui buvo šaltas 
kovas, atlydys, verčiantis sustingusią Žemę purvynu. Garpui at- 

lankstant laiškas braškėjo lyg kaulai. Iš- jo padvelkė kvepalais, ir 
Garpui pasirodė, kad jis vėl išgirdo tą aštrų, trumpą mergaitės aik- 
telėjimą. „Ką?“ 

Jis žinojo „ką?“; jis nežinojo, „su kuo?" — nežinojo tos pavar- 
dės, kuri vieną rytą jam buvo šmėstelėjusi galvoje, o paskui kažkur 
prapuolė. Laiškas, aišku, pateikė jam tą pavardę: Maiklas Milto- 
nas. Garpui ji pasirodė kaip ypatingos rūšies naujų ledų, kurių jis 
eidavo su vaikais valgyti, pavadinimas. Ten, kur jie valgydavo 
ledus, dar būdavo: „Žemuoginis sukūrys“, „Šokoladinis kimšinys", 
„Padūkėlė moka“, na, galėjo būti ir „Maiklas Miltonas". Šlykšti 
pavardė. Garpui ji pasirodė tokia neskoninga, kad jis sunkiu Žings- 
niu nuėjo prie šniokščiančio kanalizacijos vamzdžio, suplėšė tą 
jam bjauriai kvepiantį laišką į skiautes ir sugrūdo jas pro groteles į 
kanalizaciją. Po to jis parėdjo namo ir, pasiėmęs telefonų knygą, 
vis skaitė ir skaitė joje tą pavardę. 

Dabar jau jam atrodė, kad Helena yra „susipainiojusi su" kaž- 
kuo gana geroką laiko tarpą. Jam atrodė, kad jau kuris laikas ir jis 
apie tai žinojęs. Bet gi kas per pavardė: Maiklas Miltonas! Garpas 
apibūdino jį Helenai kažkada pobūvyje, kur jis buvo supažindintas 
su Maiklu Miltonu. Tuomet Garpas pasakė jai, kad tas Maiklas 
Miltonas yra „sukčius“. Juodu dar ilgai ginčijosi dėl jo ūsų. Maik- 
las Miltonas! Garpas tiek daug kartų skaitė ir perskaitinėjo tą pa- 
vardę, kad Dunkanas, grįžęs iš mokyklos, rado jį įsižiūrėjusį į 
telefonų knygą ir padarė išvadą, kad tėvas vėl ieško joje savo įsi- 
vaizduojamų žmonių. 

— Argi tu dar nepaėmei Volto? — paklausė jį Dunkanas. 

Garpas visiškai jį pamiršo. O juk Voltas yra persišaldęs. Ser- 
gantis vaikas neturi manęs laukti, galvojo jis. 

— Važiuojame abu jo paimti, — pasakė Dunkanui Garpas. Šio 
nustebimui, Garpas sviedė telefonų knygą į šiukšlių dėžę. Po to jie 
patraukė į autobusų stotelę. Garpas vis dar buvo su treniruočių 
apranga, ir vis dar lijo. Tai pasirodė Dunkanui irgi keista, tik jis 
nieko dėl to nepasakė. 

— Tėte, aš įmušiau šiandien du įvarčius. — Dėl kažkokių prie- 
žasčių Dunkano mokykloje buvo žaidžiamas tik futbolas — ir ru- 
denį, ir žiemą, ir pavasarį jie žaičė tik futbolą. Garpas futbolo 
nemėgo. — Du įvarčius, — pakartojo Dunkanas. 

— Tai puiku, — tarė Garpas. 

— Vieną iš jų galva, — pasakojo Dunkanas. 

— Tu? — paklausė Garpas. — Tai nuostabu. 

— Ralfas man puikiai perdavė, — aiškino Dunkanas. 

— Tai iš tikrųjų nuostabu, — pratarė Garpas. — Ir Ralfas šau- 
nuolis. — Jis apkabino Dunkaną, bet žinojo, kad sūnus varžysis, 
jeigu jis mėgins jį pabučiuoti. O Voltas leidžiasi mano bučiuoja- 
mas, pagalvojo Garpas. Po to jam dingtelėjo mintis apie Helenos 
bučiavimą, ir jis vos nežengtelėjo priešais autobusą. 

— Tėte! — riktelėjo Dunkanas. Jau autobuse jis paklausė 
tėvą: — Ar tu gerai jautiesi? 

— Žinoma, — atsakė Garpas. 

— Aš maniau, kad tu būsi imtynių salėje, — tarė Dunkanas. — 
Kadangi lyja. 

Iš Volto ikimokyklinės įstaigos buvo matyti puikus vaizdas į 
kitą upės pusę, ir Garpas mėgino tiksliai nustatyti, kur galėtų gy- 
venti Maiklas Miltonas — jo adresą jis prisiminė iš telefonų knygos. 

— Kur tu buvai? — nepatenkintas paklausė Voltas. Jis kosėjo, 
jam varvėjo iš nosies, jis buvo išmuštas raudonio. Kadangi lijo, jis 
tikėjosi, kad jie eis į imtynių salę. 

— Jei jau esame vidury miesto, tai gal kartu einame į imtynių 
salę? — pasiūlė Dunkanas. Jis darėsi vis logiškesnis. Tačiau Gar- 
pas atsakė, kad šiandien jis neturi noro treniruotis. — Kodėl gi? — 
norėjo Žinoti Dunkanas. 

— Todėl, kad jis yra su bėgiojimo apranga, kvaileli tu, — pa- 
aiškino jam Voltas. 

— Užsičiaupk, Voltai! — burbtelėjo jam Dunkanas. Juodu 
visą laiką garsiai ar tyliau ginčijosi autobuse, kol galų gale Garpas 
liepė jiems abiems nutilti. Voltas yra ligonis, aiškino Garpas, todėl 
tos jūsų rietenos jam neišeis į gera. 

— Aš nesu ligonis, — paprieštaravo Voltas. 

— Esi, — pasakė jam Garpas. 

— Žinoma, esi, — erzino jį Dunkanas. 

— Liaukis, Dunkanai, — pasakė jam Garpas. 

— Bet ir nuotaikėlė šiandien tavo, — pasakė jam Dunkanas, ir 
Garpui kilo noras jį pabučiuoti už tai. Garpas norėjo bučiniu įti- 
kinti Dunkaną, kad jis nėra tokios jau blogos nuotaikos, bet Ži- 
nojo, kad Dunkanas varžosi bučinių, todėl vietoj jo pabučiavo 
Voltą. 

— Tėte! — priekaištingai pasakė Voltas. — Tu visas šlapias ir 
prakaituotas. 

— Todėl, kad jis yra su bėgiojimo apranga, kvaileli tu, — atsi- 
gricbė Dunkanas. 

— Jis pavadino mane kvaileliu, — nusiskundė Garpui Voltas. 

— Girdėjau, — atsakė Garpas. 

— Aš nesu kvailelis, — sakė Voltas. 

— Aišku, esi, — erzino jį Dunkanas. 

— Užsičiaupkit vienas ir kitas, — subarė juos Garpas. 

— Tėtė šiandien yra puikios nuotaikos, ar ne, Voltai? — pasa- 
kė Dunkanas. 

— Na, taip, — sutiko Voltas, ir juodu nutarė, užuot kapojęsi 
tarpusavyje, paerzinti tėvą, kol galų gale autobusas sustojo, kai iki 
jų namo liko keli kvartalai. Lijo vis smarkiau. Visi trys buvo kiau- 
rai permirkę. Kai jiems buvo likę eiti tik vieną kvartalą iki namų, 
staiga šalia jų sustojo dideliu greičiu skriejęs automobilis. Šiaip 
taip nusileido jo lango stiklas, ir viduje pro garus Garpas įžiūrėjo 
išsekusį ir blizgantį ponios Ralf veidą. Ji šyptelėjo jiems: 

— Ar nematei Ralfo? — paklausė ji Dunkaną. 

— Ne, — atsakė šis. 

— Tas silpnaprotis net tiek nežino, kad lietui lyjant reikia eiti 
namo, — pasakė ji. — Įtariu, kad jūs irgi tokie, — meilikaujamu 
balsu tarė ji Garpui. Ji vis dar šypsojosi, todėl ir Garpas mėgino 
jai atsakyti tuo pačiu, tik jis negalėjo sugalvoti, ką jai pasakyti. Aš, 
ko gero, prastai kontroliuoju savo veido išraišką, pagalvojo jis, nes 
kitaip ponia Ralf nepraleistų geros progos paerzinti mane, lietaus 
merkiamą. Iš tikrųjų — vietoj to ji staiga uždarė langą, nes, atrodė, 
ją stačiai šokiravo kraupi Garpo šypsena. 

— Iki! — šūktelėjo ji ir nuvažiavo. Bet lėtai. 

— Iki, — burbtelėjo Garpas. Jis žavėjosi ta moterimi, bet gal- 
vojo, kad tai galbūt yra vienas iš tų siaubų, kurie galiausiai praeis: 
kad jis kada nors pamatys tikrąją ponią Ralf. 

Namuose jis surengė Voltui karštą maudyklę, kartu su juo ir 
pats įlindo į vonią — ta dingstimi, kad imtynių pratimais pamankš- 
tintų mažylio kūną. Dunkanas buvo jau per didelis, nebetilpo su 
Garpu vonioje. 

— Kas yra vakarienei? — šūktelėjo iš apačios Dunkanas. 

— Aš pamiršau ją paruošti, — atsakė jam Garpas. 

— Tu pamiršai? — paklausė jį Voltas, bet Garpas murkdė jį 
vonioje ir kuteno, todėl vaikas gindamasis pamiršo ko klausęs. 

— Tu pamiršai vakarienę? — iš apačios riktelėjo Dunkanas. 

Garpas nutarė nelipti iš vonios. Jis vis leido karštą vandenį, 
nes buvo įsitikinęs, kad garai turėtų gerai paveikti Volto plaučius. 
Jis mėgins išlaikyti vaiką vonioje tol, kol jam nepabos žaisti. Juodu 
vis dar maudėsi, kai sugrįžo Helena. 

— Tėtė užmiršo paruošti vakarienę, — tuoj pat pasakė jai 
Dunkanas. 

— Jis užmiršo vakarienę? — nusistebėjo Helena. 

— Jis visiškai ją pamiršo, — pasakė Dunkanas. 

— O kurjis yra? — paklausė Helena. 

— Maudosi su Voltu, — atsakė Dunkanas. — Juodu maudosi 
jau keletą valandų. 

— O, Dieve, — pratarė Helena. — Gal jie ten nuskendo? 

— O tu to tik norėtum? — riktelėjo iš vonios Garpas. 

— Jis yra labai blogos nuotaikos, — pasakė motinai Dunkanas. 

— Matau, — atsakė ji ir švelniai apkabino Dunkaną per pe- 
čius, tik nenorėjo, kad jis pajustų, jog ji ieško jame atramos. Staiga 
ji pasijuto prarandanti pusiausvyrą. Tokia pusiau svirduliuojanti ji 
šūktelėjo Garpui iš laiptų apačios: — Ar diena tau buvo prasta? 

Tačiau Garpas paniro po vandeniu. Tai buvo savikontrolės pa- 
stanga, nes jis jautė jai tokią neapykantą, kad nenorėjo, jog tai pa- 
matytų ar išgirstų Voltas. 

Atsakymo nebuvo, ir Helena stipriau suspaudė Dunkano pe- 
čius. Prašau, galvojo ji, tik ne prie vaikų. Tai buvo jai nauja situaci- 
ja — konflikte su Garpu ji buvo atsidūrusi gynybinėje padėtyje, ir 
tai ją išgąsdino. 

— Ar man ateiti? — šūktelėjo ji. 

Atsakymo ir vėl nepasigirdo. Garpas sugebėdavo ilgai išbūti 
po vandeniu nekvėpuodamas. 

— Tėtė yra po vandeniu! — šūktelėjo jai Voltas. 

— Tėtė yra toks savotiškas, — pasakė jai Dunkanas. 

Garpas išlindo pasigauti oro kaip tik tuo momentu, kai Voltas 
vėl sušuko: — Jis tebėra sulaikęs kvapą! 

Tikiuosi, pagalvojo Helena. Ji nežinojo, ką jai daryti, neįstengė 
pajudėti iš vietos. 

Maždaug po minutės Garpas pašnibždėjo Voltui: 

— Pasakyk jai, kad aš vis dar esu po vandeniu. Okay? 

Voltas, atrodo, pagalvojo, kad tai yra velnioniškai gudri išdai- 
ga, ir šūktelėjo Helenai: — Tėtė vis dar yra po vandeniu! 

— Oho! — pasakė Dunkanas. — Mums reiktų matuoti laiką. 
Tai turėtų būti rekordas. 

Bet dabar Heleną apėmė panika, Dunkanas išniro iš po jos 
rankos ir puolė laiptais aukštyn, norėdamas pasižiūrėti to nepa- 
prasto kvėpavimo sulaikymo žygdarbio, o Helena pajuto, kad jos 
kojos pasidarė kaip švininės. 

— Jis vis dar po vandeniu! — suspiegė Voltas, nors tuo metu 
Garpas jau šluostė jį rankšluosčiu ir buvo pradėjęs leisti iš vonios 
vandenį; juodu abu nuogi stovėjo ant vonios kilimėlio priešais di- 
džiulį veidrodį. Kai Dunkanas įbėgo į vonią, Garpas nutildė jį, pri- 
dėdamas jam prie lūpų pirštą. 

— O dabar abu kartu tai pasakykite, — pakuždėjo Garpas. — 
Kai suskaičiuosiu iki trijų, šaukite: „Jis yra vis dar po vandeniu!" 
Viens, du, trys. 

— Jis yra dar po vandeniu! — Dunkanas ir Voltas riktelėjo 
kartu, o Helenai atrodė, kad plyšta jos pačios plaučiai. Jai taip pat 
atrodė, kad iš jos pačios veržiasi klyksmas, tik nebuvo girdėti jokio 
garso, todėl ji puolė laiptais aukštyn, galvodama, kad tik jos vyras 
gali sugalvoti tokią intrigą, kad jai atsimokėtų; pasiskandinti savo 
vaikų akivaizdoje, ją paliekant aiškinti jiems, kodėl jis taip padarė. 

Ji įpuolė verkdama į vonią, tuo labai nustebindama Dunkaną 
ir Voltą, todėl pasistengė tuoj pat susivaldyti, kad jų neišgąsdintų. 
Garpas stovėjo nuogas priešais veidrodį, neskubėdamas šluostėsi 
kojų tarpupirščius ir stebėjo ją taip, kaip mokė Ernis Holmas savo 
imtynininkus — Helenai prisiminė — tykoti patogios progos atakai. 

— Pavėlavai, — pasakė jai Garpas. — Aš esu jau nebegyvas. 
Bet vis dėlto mane jaudina ir truputį stebina tai, kad tu esi tam ne- 
abejinga. 

— Pasikalbėsime apie tai vėliau, gerai? — pasakė ji su viltimi 
ir nusišypsojo, tarsi tai būtų buvęs vykęs pokštas. 

— Mes apgavome tave! — pasakė Voltas, baksteldamas Hele- 
nai smailiu savo šlaunikauliu. 

— Oho, jeigu mes būtume iškrėtę tokią išdaigą tau, — pasakė 
tėvui Dunkanas. — Būtum kaip reikiant įdūkęs ant mūsų. 

— Vaikai yra dar nieko nevalgę, — tarė Helena. 

— Niekas dar nieko nevalgė, — atsakė jai Garpas. — Nebent 
tu esi valgiusi. 

— Aš galiu ir palaukti, — atsakė ji. 

— Ir aš galiu, — pasakė Garpas. 

— Aš padarysiu ką nors vaikams, — pasisiūlė Helena, stumda- 
ma Voltą iš vonios. — Turėtų būti kiaušinių ir dribsnių košei. 

— Vakarienei? — nusistebėjo Dunkanas. — Tai turėtų būti 
kažkokia ypatinga vakarienė. 

— Aš paprasčiausiai pamiršau, Dunkanai, — teisinosi Garpas. 

— Aš noriu skrebučių, — paprašė Voltas. 

— Galiu paruošti ir skrebučių, — pasakė Helena. 

— Ar esi tikra, kad sugebėsi? — paklausė Heleną Garpas. Ji 
tik nusišypsojo jam. 

— O, Dieve mano, skrebučius pakepinti galiu net aš, — pareiš- 
kė Dunkanas. — O košę, manau, galėtų išvirti net Voltas. 

— Kiaušiniai yra nepatikimi, — pasakė Helena; ji mėgino juo- 
kauti. 

Garpas vis dar šluostėsi kojų tarpupirščius. Kai vaikai išėjo iš 
vonios, Helena kyštelėjo galvą į ją: 

— Atleisk man, aš myliu tave, — pasakė ji. Garpas nepakėlė 
akių nuo tyčia rankšluosčiu atliekamos procedūros. — Aš niekuo- 
met nenorėjau tavęs įskaudinti, — tęsė ji. — Kaip tu apie tai suži- 
nojai? Aš nė minutei nesilioviau galvojusi apie tave. Ar tai buvo ta 
mergaitė? — kuždėjo Helena, tačiau visas Garpo dėmesys liko su- 
telktas į jo kojų pirštus. Kai ji paruošė vaikams valgį (lyg kokiems 
numylėtiniams šunyčiams ar katėms, vėliau pagalvojo ji, sugrįžo 
pas jį į vonią. Garpas vis dar priešais veidrodį), nuogas sėdėjo ant 
vonios krašto. 

— Jis nieko nereiškia; jis nieko iš tavęs neatėmė, — aiškino 
ji. — O dabar jau viskas baigta. Iš tiesų. 

— Nuo kada? — paklausė Garpas. 

— Nuo dabar, — atsakė Helena. — Tik aš turiu jam tai pasa- 
kyti. 

— Nesakyk, — tarė Garpas. — Tegul pats susivokia. 

— Aš taip negaliu, — atsakė Helena. 

— Mano kiaušinyje yra lukštas! — šaukė iš apačios Voltas. 

— O mano skrebutis padegęs! — šaukė Dunkanas. Juodu tyčia 
taip darė, sąmoningai ar nesąmoningai norėdami atitraukti tėvus 

vieną nuo kito. Vaikai, galvojo Garpas, turi savotišką instinktą, 
kuris liepia jiems išskirti tėvus tuomet, kai jie privalo būti išskirti. 

— Valgykit! — šūktelėjo jiems Helena. — Valgis nėra jau toks 
blogas. 

Ji pabandė paliesti Garpą, tačiau jis išsisuko ir, išėjęs iš vonios, 
ėmė rengtis. 

— Viską suvalgykite, tuomet važiuosime į kiną, — šūktelėjo jis 
vaikams. 

— Kodėl tu taip darai? — paklausė Helena. 

— Neturiu noro likti čia su tavim, — atsakė jis. — Mes išeina- 
me. O tu paskambink tam boblaužai ir pasakyk jam „viso geriausio". 

— Jis norės pasimatyti su manim, — prislopintu balsu ištarė 
Helena. Dabar, kai Garpas jau žinojo apie tai, reikalo tai nutraukti 
realumas paveikė ją kaip novokainas. Iš pradžių ji sielojosi, kad 
smarkiai įskaudino Garpą, bet dabar šis jos jausmas palengva 
slopo, ir ji vėl ėmė rūpintis savimi. 

— Palinkėk jam sunykti iš širdgėlos, — pasakė Garpas. — Tu 
neturi su juo matytis. Jokių paskutinių atsisveikinimo išdaigų, He- 
lena. Tik pasakyk jam „viso geriausio". Telefonu. 

— Niekas ir nekalba apie kokias nors paskutines išdaigas, — 
tarė Helena. 

— Ir tik telefonu, — kalbėjo Garpas. — Aš pasiimsiu vaikus iš 
namų. Eisime į kiną. Tad prašom užbaigti visa tai, kol mes sugrįši- 
me. Daugiau su juo nesimatysi. 

— Nesimatysiu, pažadu tau, — sakė Helena. — Tačiau dabar 
aš turiu su juo pasimatyti, tik vieną kartą — kad viską jam paaiš- 
kinčiau. 

— Man atrodo, tu įsivaizduoji, kad visa tai sutvarkai labai pa- 
doriai, — pasakė Garpas. Helena būtent taip ir vaizdavosi, tik 
nieko neatsakė. Buvo įsitikinusi, kad visa tai sau leisdama, ji nė 
akimirkai nebuvo užmiršusi nei Garpo, nei savo vaikų, todėl manė 
turinti dabar teisę sutvarkyti tai savo nuožiūra. 

— Vėliau pasikalbėsime apie tai, — pasakė ji. — Vėliau bus 
matyti, kokios galimos perspektyvos. 

Jis būtų smogęs jai, jeigu tuo momentu nebūtų įgriuvę į kam- 
barį vaikai. 

— Vienas, du, trys, — skaičiavo Voltui Dunkanas, o po to 
juodu sušuko jiems kartu: — Dribsniai yra suplėkę! 

— Nusiraminkit, vaikai, — pasakė Helena. — Mudu su tėte čia 
truputį pešiojamės. Eikit žemyn. 

Vaikai išvertė akis į ją. 

— Būkit geri, — pasakė jiems Garpas ir nusigręžė, kad jie ne- 
pastebėtų jo verkiant. Tačiau Dunkanas tikriausiai, o Helena tik- 
rai tą pastebėjo. Voltas galbūt ne. 

— Pešiojatės? — paklausė jis. 

— Eime, — tarė jam Dunkanas ir išsitempė jį iš miegamojo. 

— Eime, Voltai, — kalbėjo Dunkanas, — kitaip nevažiuosime 
į kiną. 

— Aš noriu į kiną! — sušuko Voltas. 

Savo siaubui, Garpas vaizdavosi, kaip turėjo atrodyti tas vaikų 
išėjimas: Dunkanas veda Voltą iš kambario, paskui laiptais žemyn, 
o mažylis vis gręžiasi ir žvalgosi atgal. Voltas mojo ranka, bet Dun- 
kanas tempė jį jėga žemyn, kol juodu dingo priešlėktuvinėje slėp- 
tuvėje. Garpas sukniubo veidu į savo drabužius ir raudojo. 

Kai Helena palietė jį, jis pasakė: 

— Neliesk manęs, — ir toliau verkė. Helena uždarė miegamojo 
duris. 

— Na, neverk, — maldavo ji. — Jis to nevertas. Jis man buvo 
niekas. Tik tiek, kad su juo man buvo malonu, — mėgino ji aiškin- 
tis, bet Garpas pakratė galvą ir sviedė į ją savo apatines kelnes. Jis 
vis dar buvo iki pusės nuogas — tokios išvaizdos, kuri, kaip dingte- 
lėjo Helenai, vyrą kompromituoja labiau negu moterį. Pusiau 
nuoga moteris atrodo turinti kažkokios jėgos, 0 vyras paprasčiau- 
siai nebūna nei toks dailus kaip visiškai nuogas, nei toks nepavo- 
jingas kaip apsirengęs. — Apsirenk, — pašnibždėjo ji ir grąžino 
jam apatines kelnes. Garpas paėmė jas ir užsimovė, vis nesiliauda- 
mas verkti. 

— Padarysiu tik taip, kaip tu nori, — pažadėjo ji. 

— Ir daugiau nebesimatysi su juo? — paklausė jis. 

— Ne, nė karto, — atsakė ji. — Niekuomet! 

— Voltas yra peršalęs, — pasakė Garpas. — Jis neturėtų eiti iš 
namų, bet kine jam nebus blogiau. Be to, mes ilgai neužtruksi- 
me, — pridūrė jis. — Eik pažiūrėk, ar jis pakankamai šiltai apsi- 
rengęs. — Ji nuėjo. 

Garpas atidarė viršutines spintos dureles, kur buvo laikomi jos 
apatiniai drabužiai, ištraukė stalčių su jais ir įsikniaubė veidu į 

nuostabius jos drabužių šilkus ir kvapus — lyg koks lokys, laikantis 
letenose didžiulę geldą ėdalo ir panirdamas jame. Kai Helena 
grįžo į kambarį ir užklupo jį, išėjo beveik taip, tarsi ji būtų užklu- 
pusi jį besimasturbuojant. Sutrikęs dėl to, jis sulaužė stalčių tren- 
kęs juo sau per kelį, paskleisdamas aplink save jos apatinius 
baltinius. Jis iškėlė stalčių sau virš galvos ir trenkė į drabužių spin- 
tos briauną, lyg būtų triuškinęs kokio žvėries nugarkaulį. Helena 
išspruko iš kambario. Garpas baigė rengtis. 

Atėjęs į virtuvę ir pažiūrėjęs į lėkštes, pamatė, kad Dunkanas 
yra visiškai pabaigęs savo vakarienę, o iš Volto lėkštės, stalo ir 
grindų buvo matyti, kad jis savo vakarienės nesuvalgė. 

— Jeigu tu nevalgysi, — pasakė jam Garpas, — tai taip ir ne- 
užaugsi. 

— Oašir nenoriu užaugti, — atsakė jam Voltas. 

Tas jo atsakymas pašiurpino Garpą, ir jis taip staiga pasisuko į 
Voltą, jog vaikas krūptelėjo. 

— Niekuomet taip nekalbėk, — pasakė jam Garpas. 

— Aš nenoriu užaugti, — pakartojo Voltas. 

— Suprantu, — jau švelnesniu balsu tarė Garpas. — Tu nori 
pasakyti, jog norėtum visam laikui likti vaiku? 

— Taip, — atsakė Voltas. 

— Voltas yra toks keistuolis, — tarė Dunkanas. 

— Visai ne! — sušuko Voltas. 

— Esi toks, — nenusileido Dunkanas. 

— Eikite į automobilį, — liepė jiems Garpas. — Ir baikit kivir- 
Čytis. 

— Tai jūs kivirčijatės, — atsargiai pasakė Dunkanas. Niekas 
niekuo į tai neatsiliepė, ir Dunkanas išsitempė Voltą iš virtuvės. — 
Einam, — pasakė jis. 

— Einame į kiną! — šūktelėjo Voltas, ir juodu išėjo. 

— Tegul jis čia nepasirodo, — jokiomis aplinkybėmis. Jeigu tu 
įsileisi jį į namus, jis neišeis gyvas. Tu irgi turi neišeiti, — pasakė 
Garpas. — Jokiomis aplinkybėmis. Prašau tave, — dar pridūrė jis 
r turėjo nusigręžti nuo jos. 

— Oi, brangusis, — pratarė Helena. 

— Juk jis yra toks menkysta, — dar sudejavo Garpas. 

— Tai ir negalėjo būti kas nors toks kaip tu, supranti? — pasa- 

kė Helena. — Tai galėjo būti tik kažkas, kas yra visiškai nepanašus 
į tave. 

Jis pagalvojo apie tas ateinančias aukles, apie Alisą Flečer, 
apie jam nesuprantamą potraukį prie ponios Ralf ir, žinoma, su- 
prato, ką ji turėjo galvoje. Jis išėjo iš virtuvės laukan. Lijo ir buvo 
jau tamsu. Ko gero, pašals. Purvas kelyje buvo šlapias, bet jau 
stingstantis. Garpas apgręžė automobilį, o po to, kai pasiekė aukš- 
čiausią kelio tašką, savo senu įpratimu išjungė variklį ir šviesas. 
Volvo riedėjo tamsoje į pakalnę, bet jis atmintinai žinojo kelio 
kreivę. Vaikus krėtė šiurpas, tamsoje klausantis žvyro ir skysto 
purvo garsų, todėl, kai nuokalnės apačioje jis pagaliau įjungė san- 
kabą ir šviesas, Voltas ir Dunkanas džiaugsmingai riktelėjo. 

— Kokį filmą žiūrėsime, — paklausė Dunkanas. 

— Kokį tik norime, — atsakė Garpas. Jie nuvažiavo į miesto 
prekybinę dalį pasižvalgyti į afišas. 

Automobilyje buvo šalta ir drėgna, Voltas vis kosėjo. Priekinį 
langą buvo aptraukusi migla, todėl pro jį sunku buvo įžiūrėti, kas 
rodoma kino teatruose. Voltas ir Dunkanas visą laiką kivirčijosi 
dėl to, kuriam iš jų kiūtoti tarp atlenkiamų užpakalinių sėdynių — 
mat juodu abu laikė tą tarpą pačia geriausia vieta stovėti ar klūpėti 
ir visuomet dėl jos rungėsi — stumdydami vienas kitą ir kliudyda- 
mi Garpo alkūnę, kai jis perjunginėdavo bėgius. 

— Dinkite iš čia, — pasakė jiems Garpas. 

— Tai yra vienintelė vieta, iš kurios galima ką nors pamaty- 
ti, — paaiškino jam Dunkanas. 

— Aš esu tas vienintelis, kuriam būtina ką nors matyti, — at- 
sakė jam Garpas. — O tas mūsų valytuvas yra toks niekam tikęs, 
kad pro priekinį langą neįmanoma ką nors įžiūrėti. 

— O kodėl tu neparašai apie tai „Volvo“ firmai? — paklausė 
Dunk inas. 

Garpas pamėgino įsivaiduoti, kokį laišką jis pasiųstų į Švediją 
dėl to, kad volvo markės automobilio langų valymo sistema neati- 
tinka reikalavimų, tik jis, aišku, nepajėgtų ilgesnį laiką ginti savo 
pretenzijų. Dunkanas iš užpakalio priklaupė Voltui koją ir išstūmė 
jį iš to tarpo tarp sėdynių; Voltas ėmė verkti ir užsikosėjo. 

— Aš pirmas buvau užsiėmęs šitą vietą, — teisinosi Dunkanas. 

Garpas energingai perjungė bėgį, ir plikas pavarų lazdos galas 
skausmingai įsirėžė jam į delną. 

— Ar tu ją matai, Dunkanai? — piktas klausė Garpas. — Ar 
matai tą bėgių lazdą? Ji yra kaip ietis. Ar tu nori pasimauti ant jos, 
kai aš staiga sustabdysiu? 

— Tai kodėl tu jos nesutvarkai? — paklausė jį Dunkanas. 

— Tučtuojau dink iš to prakeikto tarpo, — riktelėjo jam Garpas. 

— Ta pavarų lazda tokia yra jau ne vienas mėnuo, — pasakė 
Dunkanas. 

— Gal vis dėlto ne viena savaitė, — patikslino jį Garpas. 

— Ji yra pavojinga, todėl tu privalai ją sutvarkyti, — spyriojosi 
Dunkanas. 

— Tai yra jūsų motinos darbas, — atsakė Garpas. 

— Oi sako, kad tai yra tavo, tėte, darbas, — atsiliepė Voltas. 

— Kaip tavo kosulys, Voltai? — pasiteiravo Garpas. 

Voltas sukosėjo. Drėgnas karkalas mažytėje krūtinėje atrodė 
per sunkus vaikui. 

— O, Jėzau, — pratarė Dunkanas. 

— Nekokie reikalai, Voltai, — atsakė Garpas. 

— Aš nekaltas dėl to, — nusiskundė Voltas. 

— Žinoma, nekaltas, — paguodė jį Garpas. 

— Kaltas, — pareiškė Dunkanas. — Voltas praleidžia pusę 
savo gyvenimo balose. 

— Visai ne! — paprieštaravo Voltas. 

— Dunkanai, pasidairyk kokio įdomaus filmo, — tarė Garpas. 

— Kad aš nieko negaliu matyti, jeigu neatsiklaupiu tarp sėdy- 
nių, — pasakė Dunkanas. 

Jis ėmė sukti ratą. Visi kino teatrai buvo tame pačiame kvarta- . 
le, vis dėlto jiems teko šiek tiek pavažinėti, kol išsirinko filmą, pas- 
kui dar kiek ilgėliau, kol rado vietą automobiliui pasistatyti. 

Vaikai išsirinko tą kino teatrą, prie kurio stovėjo ilgiausia lau- 
kiančiųjų eilė; ji buvo nusidriekusi net ant šaligatvio, kur lietus jau 
virto ledu. Garpas užmetė Voltui ant galvos savo striukę, dėl to šis 
pasidarė panašus į prastai apsirengusį gatvės elgetą, permirkusį 
neūžaugą, kuris dėl blogo oro tikisi susilaukti užuojautos. Jis ne- 
trukus įžengė į balą ir permirko kojas. Tuomet Garpas paėmė jį 
ant rankų ir pridėjo ausį prie jo krūtinės. Buvo beveik taip, tarsi 
Garpas manytų, jog vanduo iš šlapių Volto batelių iš karto sutekė- 
Jo į mažyčius jo plaučius. 

— Tu, tėte, esi toks keistas, — pasakė tėvui Dunkanas. 

Voltas įsispoksojo į keistą automobilį, kuris greitai važiavo 
šlapia gatve, taškydamas blizgančias balas, atspindėdama neono 
šviesas — didžiulis, tamsus, sukrešėjusio kraujo spalvos automobi- 
lis, kurio šonai buvo apmušti šviesios medienos lentjuostėmis, švy- 
tinčiomis gatvės žibintų šviesose. Tos lentjuostės atrodė lyg 
didžiulės žuvies, slenkančios mėnesienoje, ilgo apšviesto skeleto 
kaulai. 

— Pažiūrėkite į tą automobilį! — sušuko Voltas. 

— Tai tikriausiai katafalkas, — pasakė Dunkanas. 

— Ne, Dunkanai, — aiškino jam Garpas. — Tai yra senas biui- 
kas — dar iš tų laikų, kai tavęs nebuvo. 

Biuikas, kurį Dunkanas klaidingai palaikė katafalku, važiavo į 
Garpų namus, nors Helena padarė viską, kad nuo to atkalbėtų 
Maiklą Miltoną. 

— Aš negaliu matytis su tavim, — pasakė Helena, kai paskam- 
bino jam telefonu. — Paprasčiausiai negaliu. Viskas baigta. Yra 
taip, kaip esu tau sakiusi, — kad bus baigta, vos tik jis sužinos apie 
mus. Aš jau pakankamai pridariau jam nemalonumų — daugiau 
nebedarysiu. 

— O kas bus su manim? — paklausė Maiklas Miltonas. 

— Atsiprašau, — atsakė jam Helena. — Tu žinojai, kad tai 
turės baigtis. Mudu abu tai žinojome. 

— Aš noriu pasimatyti su tavim, — pasakė jis. 

Ji paaiškino jam, kad Garpas pasiėmė vaikus į kiną tik tam, 
kad ji užbaigtų su juo jau šį vakarą. 

— Aš atvažiuoju, — pasakė jis. 

— Tik ne čia, — paprieštaravo ji. 

— Tuomet mudu galime pasivažinėti, — pasiūlė jis. 

— Aš negaliu išeiti iš namų, — paaiškino Helena. 

— Aš atvažiuoju, — pasakė Maiklas Miltonas ir padėjo ragelį. 

Helena pasižiūrėjo, kiek yra laiko. Ji vylėsi, jog viskas baigsis 
gerai, jeigu tik jai pavyks jį greitai išsiųsti atgal. Juk filmas trunka 
ne mažiau kaip pusantros valandos. Tik ji nusprendė jokiomis ap- 
linkybėmis neįsileisti jo į namus. Netrukus pastebėjo kelyje artė- 
jančio automobilio šviesas, o kai biuikas sustojo tiesiai prieš 
garažą — tarsi koks didžiulis laivas, įplaukęs į tamsią prieplau- 
ką — ji išbėgo iš namų ir užgulė duris iš vairuotojo pusės, Maiklui 
Miltonui nespėjus jų atidaryti. 

Lietus po jos kojomis buvo virtęs pažliugusiu sniegu, nes lašai, 
krisdami žemyn, pakeliui ledijo. Tie lašai gėlė nuogą jos kaklą, kai 
ji pasilenkė pasikalbėti su juo pro nuleistą automobilio langą. 

Jis iš karto pabučiavo ją. Helena mėgino tik pakštelti jį į 
skruostą, tačiau jis atgręžė į save jos veidą ir sugrūdo jai burnon 
savo liežuvį. Jai vėl stojosi prieš akis banalus jo miegamasis, kur 
virš lovos kabo didelė kaip plakatas Polio Klijo paveikslo „Jūri- 
ninkas Sindbadas" reprodukcija. Ji spėjo, kad būtent tokį jis 
vaizduojasi save — spalvingą nuotykių ieškotoją, jautrų Europos 
grožybėms. 

Helena atsiplėšė nuo jo. Jautė, kaip šaltas lietus kiaurai mer- 
kia jos palaidinukę. 

— Juk negalima taip imti ir nutraukti, — liūdnu balsu tarė jis. 
Helena nebūtų galėjusi pasakyti, kas buvo ant jos veido — ar lie- 
taus lašai, krentantys pro atvirą langą, ar ašaros. Ji nustebo, staiga 
išvydusi, kad jis nusiskuto ūsus, todėl viršutinė jo lūpa dabar atro- 
dė šiek tiek putloka, lyg vaiko — tokia Volto lūpa atrodo miela, 
galvojo Helena, bet ji visiškai neatitinka meilužio lūpos vaizdinio. 

— Ką tu padarei su savo ūsais? — paklausė ji. 

— Man atrodė, kad jie tau nepatinka, — atsakė jis. — Pada- 
riau tai dėl tavęs. 

— Bet man jie patiko, — atsakė ji ir suvirpėjo nuo ledinio lietaus. 

— Ateik į vidų, pas mane, — pakvietė jis. 

Ji papurtė galvą. Jos palaidinė jau buvo prilipusi prie sušalu- 
sios odos, o ilgas plisuotas sijonas įai atrodė sunkus lyg grandini- 
niai šarvai. Aukšti jos bateliai slidinėjo stingstančiame purve. 

— Niekur tavęs neišsivešiu, — pažadėjo jis. — Tik pasėdėkime 
"Čia. Juk mes negalime taip paprastai nutraukti, — pakartojo jis. 

— Žinojome, kad prisieis tai padaryti, — atsakė Helena. — 
Žinojome, kad visa tai — tik trumpam. 

Maiklo Miltono galva nusviro ant spindinčios klaksono galvu- 
tės, tačiau jokio garso nepasigirdo, kadangi didžiojo biuiko variklis 
buvo išjungtas. Lietus ant langų stingo, automobilį palengva dengė 
ledo pluta. 

— Prašau tave, sėsk į automobilį, — sudejavo Maiklas. — Ši- 
taip aš nesiskirsiu su tavim, — jau griežtai pasakė jis. — Aš jo ne- 
bijau. Ir neprivalau daryti, ko jis pageidauja. 

— Bet ir aš to pageidauju, — pasakė Helena. — Privalai pasi- 
traukti. 

— Niekur aš nesitrauksiu, — spyriojosi Maiklas Miltonas. — 
Aš žinau, kas yra tavo vyras. Viską apie jį Žinau. 

Juodu niekuomet nesikalbėdavo apie Garpą, nes Helena buvo 
tai uždraudusi. Todėl ji nežinojo, ką dabar turi galvoje Maiklas 
Miltonas. 

— Jis yra prastas rašytojas, — įžūliai pareiškė Maiklas Milto- 
nas. Helena atrodė nustebusi: kiek jai buvo Žinoma, jis nieko 
Garpo nebuvo skaitęs. Kartą jis jai pareiškė neskaitąs gyvų rašyto- 
jų, nes teikiąs reikšmę perspektyvai, 0 ji susidaranti tik tuomet, kai 
rašytojas būna jau kurį laiką miręs. Laimei, Garpas nežinojo, kad 
Maiklas Miltonas laikosi tokios nuomonės, nes tai neabejotinai 
būtų padidinę jo panieką tam jaunuoliui. O dabar tai padidino He- 
lenos nusivylimą vargšeliu Maiklu. 

— Mano vyras yra labai geras rašytojas, — pasakė ji švelniu 
balsu, ir ją nukrėtė toks stiprus drebulys, kad net atsipalaidavo ant 
krūtinės sukryžiuotos jos rankos, kuriomis ji vėl apglėbė save. 

— Jis nėra bent kiek reikšmingesnis rašytojas, — dėstė Maiklas. 

— Taip apie jį mano Higinsas. O tau, be abejo, reikėtų Žinoti, 
kuo tavo vyras laikomas fakultete. 

Helena pažinojo Higinsą kaip itin ekscentrišką ir nediscipli- 
nuotą kolegą, kuris galėjo būti tuo pat metu nuobodus ir kvailas, o 
jo kalbos — įvaryti mieguistumą. Helena nemanė, kad Higinsas 
galėtų atstovauti fakulteto nuomonei. Be to, jis kaip daugelis kitų 
silpnesniųjų kolegų, skleisdavo tarp vyresniųjų kursų studentų pa- 
skalas apie fakulteto dėstytojus. Galimas dalykas, kad Higinsas 
manė tokiu beviltišku būdu galįs laimėti studentų pasitikėjimą. 

— Aš nežinojau, kad fakultete būtų domimasi Garpu, — šaltai 
pasakė Helena. — Daugelis jų nieko iš šiuolaikinių rašytojų ne- 
skaito. 

— Na, o tie, kurie skaito, laiko jį menkaverčiu, — pasakė 
Maiklas Miltonas. Tuo patetišku priešgyniavimu jis nepelnė Hele- 
nos prielankumo, ji pasuko eiti namo. 

— Aš nepasitrauksiu iš čia! — suriko Maiklas. — Aš susitiksiu 
su juo ir pasikalbėsiu apie mus. Dabar pat. Jis negali nurodinėti, 
ką mums daryti. 

— Aš tau tą nurodau, — pareiškė Helena. 

Jis susmuko ant automobilio klaksono ir pravirko. Helena su- 
grįžo ir palietė jo petį. 

— Pasėdėsiu su tavim minutę, — pasakė ji. — Tik tu turi man 
pažadėti, kad iš čia išvažiuosi. Nenoriu, kad jis ir mano vaikai tą 
matytų. 

Jis pažadėjo. 

— Duok man raktus, — pasakė ji. Jis užsigavo, kad Helena 
nepasitiki juo ir bijo, kad jos neišsivežtų; nelaiminga jo išvaizda 
vėl suminkštino Heleną. Ji įsikišo raktus į ilgo savo sijono gilią ki- 
šenę, apėjo automobilį ir įsėdo. Jis uždarė langą. Juodu sėdėjo 
nesusiliesdami. Langus aptraukė migla. Pokšėjo ant automobilio 
storėjanti ledo danga. 

Ir tuomet jis visiškai palūžo. Pasakė jai, kad ji esanti jam svar- 
besnė už visą Prancūziją, O ji, aišku, žinojo, ką jam reiškė Prancū- 
zija. Ji guodė jį, o paskui ją apėmė beprotiškas išgąstis — 
pagalvojus, kiek jau yra praėję laiko, kiek ilgai ji šitaip sėdi tame 
apledijusiame automobilyje. Jeigu tai būtų netgi neilgas filmas, 
juodu dar turėtų turėti gerą pusvalandį ar net keturiasdešimt pen- 
kias minutes, tik Maiklas Miltonas anaiptol nesirengė išvažiuoti. Ji 
stipriai pabučiavo jį, tikėdamasi, kad tai padės, tačiau jis puolė gla- 
monėti drėgnas ir šaltas jos krūtis. O ji jautėsi tokia atvėsusi 
jam — kaip tada, kai stovėjo lauke toje stingstančioje šlapdriboje. 
Bet nesipriešino, kad jis ją liestų. 

— Mielas Maiklai, — pasakė ji užsigalvojusi. 

— Na, kaipgi mes galime sustoti? — tai buvo viskas, ką jis 
rado pasakyti. 

Bet Helena jau buvo sustojusi. Ji galvojo vien apie tai, kaip jį 
sustabdyti. Atstūmė jį į vairuotojo vietą, o pati išsitiesė išilgai sė- 
dynės, užsidengė sijonu kelius ir pasidėjo galvą jam ant šlaunų. 

— Prašau tave, palikime visa tai atminčiai, — tarė ji. — Pamė- 
gink. Man tai buvo maloniausia — tai, kad tu vežei mane automo- 
biliu, kai aš Žinojau, kur mes važiuojame. Argi tu negali būti 
laimingas šitokiu būdu — argi tu negali galų gale sustoti ir gyventi 
vien tuo, kas buvo, prisiminimais? 

Jis sėdėjo nejudrus už vairo, stengdamasis laikyti abi rankas 
ant vairo rato, jo šlaunys po jos galva įsitempė, sukietėjusi jo varpa 
įsirėmė jai į ausį. 

— Maiklai, prašau tave, pamėgink apsiraminti, — švelniu 

balsu pasakė ji. Kurį laiką juodu buvo toje padėtyje, įsivaizduoda- 
mi, kad senasis biuikas vėl veža juos į Maiklo butą. Tačiau Maiklas 
Miltonas buvo nepajėgus tenkintis vien vaizduote. Viena jo ranka 
atklydo prie Helenos sprando, kurį jis suėmė labai tvirtai, o kita 
ranka jis atitraukė savo kelnių užtrauktuką. 

— Maiklai, — griežtai pasakė ji. 

— Juk tu sakei, kad visuomet to norėjai, — priminė jis. 

— Su tuo jau baigta, Maiklai, — pasakė ji. 

— Dar ne, dar nebaigta, — kalbėjo jis. Jo varpa palietė jos 
kaktą, brūkštelėjo jai per blakstienas, ir ji pasijuto atpažįstantį se- 
nąjį Maiklą, kuris retsykiais mėgdavo elgtis su ja taip, kad ji jaus- 
davosi jo šiek tiek prievartaujama. Dabar ji to nepageidavo. Bet 
jeigu aš priešinsiuos, pagalvojo ji, kils kivirčas. Jai pakako įsivaiz- 
duoti tame kivirče dalyvaujant Garpą, kad įtikintų save, jog ji pri- 
valo bet kokia kaina to išvengti. 

— Maiklai, nebūk chamas, nebūk pimpelis, — pasakė ji. — 
Negadink visko. 

— Visuomet sakydavai, kad šito nori, — pakartojo jis. — Tik 
sakydavai, kad važiuojant tai yra nesaugu. Dabar saugu, nes auto- 
mobilis stovi. Nieko negali atsitikti, — dėstė jis. 

Ir tuomet ji staiga suvokė, kad jis lengvina jos padėtį. Pajuto, 
kad jai neberūpi nutraukti su juo kaip nors švelniai, todėl ji net pa- 
juto jam dėkingumą — kad jis, šitaip ją prievartaudamas, padeda 
jai atsirinkti savo prioritetus. O jos prioritetai, kaip ji jautė su di- 
džiuliu palengvėjimu širdyje, buvo Garpas ir jos vaikai. Voltas ne- 
turėjo eiti iš namų per tokį orą, pagalvojo ji ir sudrebėjo. O 
Garpas jai yra daug svarbesnis už visus menkaverčius jos kolegas ir 
vyresniuosius studentus, visus kartu paėmus. 

Maiklas Miltonas dabar leido jai pamatyti save tokį — pribloš- 
kiantį Heleną savo vulgarumu. Iščiulpk jį, pagalvojo ji bukai, pač- 
musi į burną, 0 jau po to jis jau tikrai keliaus sau. Ji dar pagalvojo 
su kartėliu, kad vyrai, kai patiria ejakuliaciją, gana lengvai atsisako 
prieš tai keltų reikalavimų. O iš neilgos savo patirties Maiklo Mil- 
tono bute Helena žinojo, kad tai neužtruks ilgai. 

Laikas buvo vienas iš jos apsisprendimo veiksnių. Dar turėjo 
būti likę mažiausiai dvidešimt minučių — net tuo atveju, jeigu jie 
nuėjo žiūrėti patį trumpiausią filmą. Ji taip nusiteikė, tarsi tai būtų 
paskutinė jai dar likusi atlikti užduotis iš tos nemalonios misijos, 

kuri gali baigtis geriau, bet gali baigtis ir blogiau. Ji pajuto savyje 
šiokį tokį išdidumą dėl to, kad galų gale įrodė sau pačiai, jog svar- 
biausias jai dalykas yra jos šeima. Tai įvertintų net Garpas, pagal- 
vojo ji — tik ne dabar, o kada nors. 

Ji buvo taip susitelkusi, kad net nepastebėjo, kada Maiklas 
Miltonas atleido jos sprandą. Dabar jis vėl turėjo abi rankas susi- 
dėjęs ant vairo rato, tarytum vairuotų šį aktą. Tegul sau galvoja ką 
tik nori, toliau kalbėjosi su savim mintyse Helena. Ji galvojo apie 
savo šeimą ir nepastebėjo, kad šlapdriba jau yra virtusi kruša ir 
barbena į didįjį biuiką kaip nesuskaičiuojamų plaktukų kaukšėji- 
mas, kalant mažytes vinutes. Ji nepajuto ir to, kad senasis automo- 
bilis dejuoja ir braška po savo storėjančiu antkapiu. 

Helena taip pat negirdėjo telefono, kuris skambėjo šiltame jos 
bute. Tarp jos namo ir tos vietos, kur ji gulėjo, buvo per daug kliū- 
čių, O pirmiausia — šėlstanti gamta. 


Filmas buvo kvailas. Tipiškas vaikiškam skoniui, tipiškas uni- 
versitetinio miesto skoniui, galvojo Garpas. Tipiškas visai šaliai. 
Tipiškas pasauliui! Garpas niršo širdyje, daugiau dėmesio skirda- 
mas ne filmui, o Volto sunkiam kvėpavimui ir tirštiems varvek- 
liams iš mažytės jo nosies. 

— Žiūrėk, nepasprink tais kukurūzais, — pašnibždėjo jis Voltui. 

— Nepaspringsiu, — atsakė Voltas, neatitraukdamas akių nuo 
didžiulio ekrano. 

— Tu negali kaip reikiant kvėpuoti, — sakė nepatenkintas 
Garpas, — todėl nekimšk po tiek daug sau į burną. Dar įkvėpsi jų. 
Tu visiškai nebegali kvėpuoti pro nosį. — Ir jis vėl nušluostė vai- 
kui snarglį. — Sušnypšk, — pašnibždėjo Garpas. Ir Voltas šnypšte- 
lėjo. 

— Išties nepaprasta? — sušnibždėjo Dunkanas. Garpas paju- 
to, kokie karšti yra Volto snargliai. Vaikas gali turėti beveik 38 
laipsnius temperatūros, pagalvojo Garpas. Žvilgtelėjo į Dunkaną. 

— Taip, nepaprasta, — pasakė jam. Dunkanas kalbėjo, žino- 
ma, apie filmą. 

— Tėte, tau reikia atsipalaiduoti, — tarė Dunkanas, linguoda- 
mas galva. O, kur ne, žinoma, reikia, galvojo Garpas. Jis pats tą Ži- 
nojo, tik niekaip negalėjo. Galvojo apie Voltą, apie tai, kokį puikų 
mažytį užpakaliuką jis turi, kokios tvirtos yra mažytės jo kojos ir 

kaip maloniai kvepia jo prakaitas, kai jis baigia bėgioti ir jo plau- 
kai būna sudrėkę už ausų. Toks puikus kūnas neturėtų sirgti, gal- 
vojo Garpas. Turėjau leisti Helenai eiti į tą nelaimingą naktį, 
turėjau priversti ją paskambinti tam chamui iš savo darbovietės ir 
pasakyti jam, kad jis įsikištų tą pimpelį į ausį, galvojo Garpas. 
Arba į elektros patroną, 0 po to įsijungti srovę! 

Aš pats turėčiau paskambinti tam šikniui, galvojo Garpas. Tu- 
rėčiau padaryti jam vizitą vidury nakties. Kai Garpas ėjo tarp kė- 
džių eilių, norėdamas pasižiūrėti, ar yra vestibiulyje telefonas, vis 
girdėjo Voltą kosint. 

Jeigu ji dar nėra susisiekusi su juo, pasakysiu, kad ir nesisteng- 
tų, pasakysiu jai, kad dabar jau mano eilė. Jis buvo tame savo jaus- 
mų Helenai taške, kuriame jautėsi išduotas, o kartu tikrai jos 
mylimas ir jai svarbus. Jis neturėjo pakankamai laiko apsvarstyti, 
kaip jautėsi išduotas arba kokiu laipsniu iš tikrųjų jis stengėsi apie 
jį galvoti. Tai buvo subtilus taškas, esantis tarp neapykantos ir di- 
delės meilės jai. Be to, jis nestokojo atjautos bet kuriems jos troš- 
kimams, o, antra vertus, juk ir jis pats nebuvo be kaltės. Garpui 
dabar net atrodė neteisinga, kad Helenai, kuri visuomet turėjo 
tokių gerų ketinimų, prisiėjo šitaip įkliūti; ji yra gera moteris, 
verta geresnio likimo. Bet kai Helena neatsiliepė į jo skambutį, šie 
subtilūs jausmai staiga visiškai apleido Garpą. Jis dabar jautė vien 
įniršį ir išdavystę. 

Kekšė! — galvojo jis. Telefonas vis skambėjo ir skambėjo. 

Ji išėjo iš namų, kad susitiktų su juo, o gal juodu tai daro netgi 
mūsų namuose! Jam atrodė, kad jis net girdi juos sakant: „Tik tą 
vienintelį paskutinį kartą". Tas išglebęs mergjoda su savo preten- 
zingais apsakymėliais apie trapius žmonių ryšius, kurie užsimezga 
prastai apšviestuose Europos restoranuose. (Pavyzdžiui, kas nors 
užsimauna ne tą pirštinę, ir momentas būna visam laikui prarastas; 
arba viename jo apsakyme moteris nusprendžia pasakyti „ne“ vien 
todėl, kad vyriškio marškinių apykaklė yra per ankšta.) 

Kaip Helena galėjo skaityti tokį niekalą! Ir kaip ji galėjo liesti 
jo dabitišką kūną? 

— Bet mes dar nepažiūrėjome net pusės filmo, — protestavo 
Dunkanas. — Netrukus turi būti dvikova. 

— Aš noriu pažiūrėti dvikovą, — atsakė Voltas. — O kas tai 
yra dvikova? 

— Mes išeiname, — pasakė jiems Garpas. 

— Ne! — sušnypštė Dunkanas. 

— Voltas serga, — murmėjo Garpas. — Jis neturi čia būti. 

— Aš nesergu, — prieštaravo Voltas. 

— Juk jis nėra jau toks didelis ligonis, — sakė Dunkanas. 

— Na, kylame, — liepė jiems Garpas. Jam prisiėjo timptelti 
Dunkaną iš priekio už marškinių, todėl Voltui teko pirmam atsi- 
stoti ir klupinėjant išeiti į taką tarp kėdžių. Dunkanas vilkosi iš 
paskos niurnėdamas. 

— Kas tai yra dvikova? — paklausė Dunkaną Voltas. 

— Tai yra tikras puikumėlis, — atsakė jam Dunkanas. — Tik 
dabar tu jau niekuomet nepamatysi. 

— Liaukis, Dunkanai, — subarė jį Garpas. — Nebūk bjaurus. 

— Tu esi bjaurus, — atsakė jam Dunkanas. 

— Taip, tėte, — pritarė jam Voltas. 

Jų volvo slėpė ledo įkapės, priekinis stiklas buvo ištisas ledas. 
Garpas spėjo, kad kažkur bagažinėje turėtų būti įvairių grandiklių, 
sulūžusių šepečių sniegui valyti ir kitokio tos rūšies laužo. Bet per 
žiemą, iki kovo mėnesio, daugumas tų įnagių susidėvėjo arba vai- 
kai juos išmetė bežaisdami. Pagaliau Garpas ir taip nebuvo linkęs 
gaišti laiko priekinio stiklo valymui. 

— Kaip gi tu matysi? — paklausė jį Dunkanas. 

— Aš čia gyvenu, — atsakė jam Garpas. — Man nėra reikalo 
matyti. 

Vis dėlto jam teko atsidaryti langą iš vairuotojo pusės, iškišti 
pro jį galvą į šlapdribą, kietą kaip kruša, ir šitaip važiuoti link 
namų. 

— Man šalta, — drebėjo Voltas. — Uždaryk langą! 


— Jis turi būti atviras, kad galėčiau matyti kelią, — atsakė 
Garpas. 

— O aš maniau, kad tau nėra reikalo matyti, — pastebėjo 
Dunkanas. 


— Man labai šalta! — rėkė Voltas. Ir ėmė demonstratyviai ko- 
sėti. 

Bet vis dėlto, galvojo Garpas, kalta yra Helena. Ji yra atsakin- 
ga užvisas Volto kančias nuo persišaldymo ar dėl to, kad jis vis la- 
biau įsiligoja; tai yra irgi jos kaltė. 

Kalta ir dėl to, kad Dunkanas jaučiasi nusivylęs savo tėvu, 

kuris kino teatre taip nedovanotinai pačiupo berniuką ir atplėšė jį 
nuo kėdės. Ir už tai ji kalta, ta kalė su tuo savo menkysta meilužiu! 

Bet tuo momentu jo akys ašarojo nuo šalto vėjo ir šlapdribos, 
ir jis pagalvojo, kaip stipriai jis myli Heleną, ir kad jau niekuomet 
nebus jai neištikimas, niekuomet daugiau jos šitaip neskaudins; jis 
žadės jai tą. 

O Helena tuo pačiu momentu pasijuto turinti švarią sąžinę. 
Jos meilė Garpui buvo labai iškili. Helena jautė, kad Maiklas Mil- 
tonas tuoj tuoj baigs — tą rodė jai žinomi požymiai; juosmens iš- 
linkimo kampas ir jam būdingas šlaunų pasikėlimas bei jų 
raumenų iš vidinės pusės įsitempimas. Jau yra beveik baigta, galvo- 
jo ji. Nosimi ji prisilietė prie šiltos jo diržo sagties, o pakaušiu atsi- 
trenkė į vairą, į kurį Maiklas Miltonas buvo įsikibęs taip, tarsi 
laukė, kad tas tritonis biuikas tuoj pat pakils nuo žemės. 

Garpas pasiekė žemiausią kelio tašką, važiuodamas maždaug 
keturiasdešimties mylių per valandą greičiu. Jis nusileido į pakal- 
nę, važiuodamas trečiu bėgiu, o akceleratorių nuspaudė tik įkalnės 
pradžioje. Jam prieš akis švystelėjo apledijusiu purvu dengtas ke- 
lias, ir jis akimirkai persigando, pagalvojęs, kad volvo gali paslysti 
trumpiausiame įkalnės posūkyje. Jis nekeitė bėgio, kol nepatikėjo, 
kad ratai pakankamai tvirtai kimba už kelio paviršiaus. Ir tik tuo- 
met jis staiga pastatė aštriagalę pavarų lazdą į neutralią padėtį, 0 
po sekundės išjungė variklį ir šviesas. 

Šitaip jie tiesiog paniro į tamsų lietų. Buvo toks įspūdis, tarsi 
jis sėdi lėktuve, kuris atitrūksta nuo pakilimo tako. Abu berniukai 
klyktelėjo iš susijaudinimo. Garpas jautė juos alkūne, vis tebesiga- 
lynėjančius dėl pamėgtos vietos tarp galinių sėdynių. 

— Kaip dabar tu gali matyti? — paklausė Dunkanas. 

— Jam nereikia matyti, — pasakė Voltas. Iš jo balse pasigirdu- 
sio virpulio Garpas suprato, kad vaikas stengiasi save raminti. 

— Aš atmintinai žinau tą kelią, — patikino juos Garpas. 

— Atrodo taip, lyg būtume po vandeniu! — sušuko Dunkanas, 
sulaikydamas kvapą. 

— Yra taip kaip sapne! — pasakė Voltas ir įsikibo brolio rankos. 

Pasaulis pagal Marką Aurelijų 


Štai ir vėl Dženė Fylds tapo savotiška slauge. Nuo tų laikų, kai 
vilkėdama baltą uniformą globojo moterų sąjūdį, ji rengėsi taip, 
kaip reikalavo jos rolė. Būtent Dženei pasiūlius, Garpas su šeima 
persikėlė į Fyldsų valdas Dogs Hed Harbore. Ten buvo daugybė 
kambarių, kuriuose Dženė galėjo rūpintis jais visais atskirai, buvo 
taip pat sveikatingas, viską švariai išskalaujančių jūros bangų 
mūšos garsas. 

Dunkanui Garpui visą jo gyvenimą tas garsas asocijuosis su jo 
sveikimu. Jo senelė tvarstydavo jį taip pat reguliariai, kaip vyksta 
jūros potvyniai ir atoslūgiai, skalaudavo jam tą įdubą, kurioje 
anksčiau buvo jo dešinioji akis, nes motina neturėjo jėgų regėti tą 
tuščią akiduobę, o Dženė buvo įpratusi žiūrėti į žaizdas, kol jos už- 
gydavo. Jo senelė, Dženė Fylds, buvo šalia jo ir tuomet, kai jis 
pirmą kartą išvydo savo stiklinę akį. 

— Matai? — paklausė Dženė. — Ji yra stamboka ir ruda. Ji 
nėra tokia graži kaip ta kairioji, todėl tau teks visuomet pasisteng- 
ti, kad mergaitės pirma pamatytų kairiąją tavo akį. — Feministei 
ne itin tinka šitaip kalbėti, pagalvojo Dženė, tačiau ji visuomet sa- 
kydavo esanti visų pirma medicinos sesuo. Dunkanui ta akis buvo 
išdurta, kai jį nubloškė iš to tarpo tarp galinių automobilio sėdy- 
nių. Aštrusis pavarų dėžės galas buvo pirmas daiktas, į kurį ji atsi- 
trenkė. Garpas dar tiesė dešiniąją savo ranką link to tarpo, tačiau 
per lėtai. Dunkanas praniro pro ją, išdurdamas dešiniąją akį ir su- 
silaužydamas dešiniosios rankos tris pirštus, kuriuos sukišo į sau- 
gos diržo mechanizmą. 

Ne vieno vertinimu, volvo tuo momentu negalėjo važiuoti di- 
desniu kaip dvidešimt penkių — na, daugiausiai trisdešimt pen- 
kių — mylių per valandą greičiu. Tačiau susidūrimas buvo toks, 
kad vertė stebėtis. Tritonis biuikas nepasidavė į priekį nei colio, 
kai į jį trenkėsi Garpo automobilis, išjungtu varikliu riedantis į pa- 

kalnę. Susidūrimo momentu volvo viduje buvę vaikai atsidūrė to- 
kioje padėtyje kaip kiaušiniai, kurie, pabirę iš dėklo, laisvai varta- 
liojasi pirkinių krepšyje. Smūgis buvo stulbinančios jėgos netgi 
biuiko viduje. 

Helena nuskriejo galva pirmyn, kažkaip nekliudė ja vairo ko- 
lonėlės, bet vis dėlto trenkėsi į ją sprandu. Daugumos imtynininkų 
vaikai būna tvirtasprandžiai, taigi ir Helenos sprandas nelūžo, jai 
teko beveik šešias savaites išbūti su ortopedine apykakle, ir jau iki 
pat savo gyvenimo pabaigos ji vis jaus sprando negalavimus. Hele- 
nai lūžo dešinysis raktikaulis — tikriausiai nuo to, kad Maiklas 
tarpuakio nosį — ją siuvant, prireikė net devynių dygsnių — gali- 
mas dalykas, kad į Maiklo Miltono diržo sagtį. Tuo momentu jos 
burna užsitrenkė su tokia jėga, kad jai lūžo du dantys ir prireikė 
pora dygsnių sukabinti liežuvį. 

Pirmiausia ji buvo pagalvojusi, kad nusikando liežuvį, nes jai 
pasirodė, kad kažkas yra palaida burnoje, pilnoje kraujo. Tačiau 
jai taip neapsakomai gėlė galvą, kad ji nedrįso atverti burnos iki 
tol, kol jai neprireikė atsikvėpti. Be to, ji negalėjo pajudinti deši- 
niosios rankos, todėl tai, ką manė esant jos liežuviu, ji išspjovė į 
kairiosios rankos delną. Tai, žinoma, nebuvo jos liežuvis. Tai buvo 
daugmaž trys ketvirtadaliai Maiklo Miltono varpos. 

Ant jos veido plūdo šiltas kraujas, kurį Helena palaikė benzi- 
nu ir ėmė klykti — iš baimės ne dėl savęs pačios, o dėl Garpo ir 
savo vaikų saugumo. Jai buvo aišku, kas atsitrenkė į biuiką. Ji sten- 
gėsi atsikelti nuo Maiklo Miltono kelių, norėdama pamatyti, kas 
atsitiko jos šeimai. Ji numetė tai, ką buvo palaikiusi savo liežuviu, 
ant automobilio grindų, o sveikąja ranka smogė Maiklui Miltonui, 
kurio kojos buvo prispaudusios ją prie vairo kolonėlės. Ir tik tuo- 
met ji išgirdo, be savo, ir kitų riksmus. Žinoma, rėkė Maiklas Mil- 
tonas, tačiau be jo Helena girdėjo ir riksmus iš volvo. Ji buvo tikra, 
kad girdi rėkiant Dunkaną, todėl ji prasiyrė kairiąja ranka per 
Maiklo Miltono kraujuotas šlaunis prie durų rankenos. O kai 
durys atsidarė, ji ištrenkė Maiklą iš biuiko, jausdama savyje nejti- 
kėtiną jėgą. Maiklas ir lauke nei kiek nepakeitė sėdimos savo pozi- 
cijos: jis gulėjo šonu stingstančiame purve taip, lyg dar vis sėdėtų 
už vairo, nors bliovė ir kraujavo kaip tikras buliukas. 

Kai milžiniškame biuike užsidegė durų lemputė, Garpas galėjo 

kaip per miglą pamatyti kraujus savo automobilyje — kraują, sru- 
venantį Dunkano veidu, kurį buvo iškreipusi aimanos plačiai pra- 
žiota burna. Garpas irgi ėmė stūgauti, tik tą savo staugimą girdėjo 
vos kaip zyzimą. Toks savotiškas jo paties balsas taip jį išgąsdino, 
kad jis pabandė švelniai prabilti į Dunkaną. Ir tik tuomet Garpui 
paaiškėjo, kad jis negali kalbėti. 

Tuomet, kai Garpas ištiesė ranką atgal, norėdamas sulaikyti 
krintantį Dunkaną, jis beveik šonu pasisuko sėdynėje, todėl taip 
stipriai trenkėsi veidu į vairą, kad susilaužė žandikaulį ir susižalojo 
liežuvį (jį siuvant prireikė dvylikos dygsnių). Tomis ilgomis jo svei- 
kimo Dogs Hed Harbore savaitėmis Dženei labai pravertė sukaup- 
ta didelė bendravimo su džeimsininkėmis patirtis: mat Garpo 
burna buvo sukabinta vielomis, todėl jis galėjo kalbėtis su motina 
tik raštu. Kartais jis spausdindavo mašinėle puslapį po puslapio, 0 
Dženė balsu skaitydavo tuos puslapius Dunkanui, jis ir pats mokė- 
jo skaityti, bet jam buvo patarta nevarginti daugiau negu būtina 
vienintelės savo akies. Ateis laikas, kai tai akiai bus kompensuota 
už kitos akies praradimą, tačiau Garpas turėjo tiek daug neatidė- 
liotinai jam pasakyti, o kito būdo tam nebuvo. Kai susivokė, kad 
motina redaguoja Dunkanui ir Helenai skirtas jo pastabas (Hele- 
nai jis irgi rašė puslapį po puslapio), Garpas ėmė protestuoti, 
niurnėdamas pro vielas, stengdamasis nejudinti žaizdoto savo lie- 
žuvio. Dženė Fylds pasirodė esanti tikrai gera ir išmintinga medici- 
nos sesuo — ji išgabeno jį į atskirą kambarį. 

— Tai yra Dogs Hed Harboro ligoninė, — kartą pasakė Dže- 
nei Helena. Nors Helena galėjo kalbėti, ji kalbėjo mažai. Ji neturė- 
jo ką lieti iš savęs puslapių puslapiais. Didžiąją dalį laiko ji 
praleido Dunkano kambaryje, jam skaitydama — ji skaitė kur kas 
geriau negu Dženė, o jos liežuvio siūlė buvo tik iš dviejų dygsnių. 
Bendrauti su Garpu tuo gijimo laikotarpiu Dženei Fylds sekėsi ge- 
riau negu Helenai. 

Helena ir Dunkanas dažnai sėdėdavo šalia vienas kito Dunka- 
no kambaryje. Dunkanas turėjo priešais save puikų, vienaakį jūros 
vaizdą ir kiauras dienas stebėdavo jūrą tarsi kokia kamera. Pri- 
prasti naudotis tik viena akimi yra beveik tas pat, kas priprasti Žiū- 
rėti į pasaulį pro kamerą: ir vienu, ir kitu atveju vaizdo gylio ir 
ryškumo problemos būna panašios. Kai Dunkanas, atrodė, ima tai 

suvokti, Helena nupirko jam aparatą — vieno objektyvo reflekto- 
rinę kamerą. Tokio tipo aparatas jam geriausiai tiko. 

Dunkanas Garpas prisiminė, jog būtent tuo laikotarpiu jam 
pirmą kartą dingtelėjo mintis, kad jis bus menininkas — tapytojas 
ir fotografas; tuo metu jam dar nebuvo suėję vienuolika. Jis buvo 
sportiškas, tačiau kai neteko akies, ėmė vengti (kaip ir tėvas) žaidi- 
mų su kamuoliu. Sakė, kad jam net bėgioti keblu, kai stokoja peri- 
ferinio vaizdo, skundėsi, kad dėl to jaučiasi nerangus. O tai, kad 
Dunkanas nustojo potraukio ir imtynėms, visiškai nuliūdino 
Garpą. Dunkanas kalbėdavo savo kameros terminais. Kartą jis pa- 
pasakojo tėvui, kad viena iš vaizdo gylių problemų yra ta, jog jam 
neaišku, kokiu atstumu nuo jo būna imtynių salės kilimas. 

— Per imtynes, — sakė jis Garpui, — jaučiuosi taip, lyg lipčiau 
laiptais žemyn tamsoje: nežinau, kada atsidursiu apačioje, kol jos 
nepajaučiu. 

Garpas, žinoma, padarė išvadą, kad Dunkanas ėmė laikyti 
sportą pavojingu dėl to atsitikimo, tačiau Helena atkreipė jo dė- 
mesį, kad Dunkanui visuomet buvo būdingas tam tikras baikštu- 
mas ir atsargumas: nors jis Žaisdavo gerai ir vikriai, vis dėlto 
visuomet buvo linkęs žaidimuose nedalyvauti. Jis anaiptol nebuvo 
toks energingas ir bebaimis kaip Voltas, kuris visu kūnu verždavosi 
į kiekvieną naują situaciją su pasitikėjimu, grakščiai ir nutrūktgalviš- 
kai. Voltas, Helenos nuomone, buvo vienintelis iš jų visų tikras 
sportininkas. Po kurio laiko Garpas pripažins, kad ji teisi. 

— Kaip Žinai, Helena dažnai būna teisi, — kartą Dogs Hed 
Harbore pasakė Garpui motina. Tokia jos pastaba turėjo, aišku, 
savo kontekstą, bet ji buvo padaryta netrukus po to atsitikimo, kai 
kiekvienas jų — ir Dunkanas, ir Helena, ir Garpas — gyveno savo 
atskiruose kambariuose, ir taip toliau. 

Helena dažnai būna teisi, pasakė tuomet Garpui Dženė, bet 
jis, atrodė, dėl to supyko ir parašė jai: 

Tik ne šį kartą, mama, 
galbūt turėdamas galvoje Maiklą Miltoną, visą tą istoriją. 


Helena atsisakė savo darbo universitete — tik nebūtinai dėl 
Maiklo Miltono. Toji didžiulė Dženės ligoninė palei vandenyną, 
kaip Garpas ir Helena mintyse ją vadino, buvo tinkama tam, kad 

juodu galėtų atitrūkti nuo nepageidaujamo namų familiarumo ir 
nuo kelio, kur tai atsitiko. 

Pagal jos fakulteto etinį kodeksą „moralinis begėdiškumas" 
buvo laikomas viena svarbiausių priežasčių tenurai atšaukti — 
nors tai niekuomet nebuvo svarstoma: jeigu kas miegojo su stu- 
dentais ar studentėmis, apskritai nebūdavo itin griežtai smerkia- 
mas. Tai galėjo būti slaptąja priežastimi, dėl kurios fakulteto 
nariui nebūdavo paskiriama tenura; atšaukta tenura dėl to būdavo 
labai retai. Helena galėjo tikėtis, kad nukandusi studentui tris ket- 
virtadalius varpos, ji pateks į gana aukštą vietą nusižengimų stu- 
dentams skalėje. Pasitaikydavo, kad dėstytojas (dėstytoja) 
miegodavo su studente (studentu), nors tai ir nebuvo skatinama. 
Buvo ir kur kas sunkesnius padarinius sukeliančių būdų studen- 
tams vertinti — kai jie būdavo priskiriami tam tikrai kategorijai 
visam likusiam gyvenimui. Vis dėlto studento, tegul ir blogo, geni- 
talijų amputavimas buvo, be abejonės, žiaurus poelgis. Helena 
jautė pareigą save nubausti. Todėl ji atsisakė malonumo tęsti 
darbą, kuriam buvo taip gerai pasirengusi, ir atėmė iš savęs tą išgy- 
venimų aurą, kokią visuomet patirdavo aptarinėdama knygas. Vė- 
liau Helena visada saugosis didesnių nemalonumų, kratydamasi 
kaltės jausmo. Ta istorija su Maiklu Miltonu dažnai kels jai vei- 
kiau pyktį, o ne liūdesį, nes jai užteks tvirtybės laikyti save gera 
moterimi — tokia ji ir buvo! — priversta pernelyg daug kentėti už 
trivialų, neprotingą žingsnį. 

Bet kol kas Helena turėjo pati gydytis ir gydyti savo šeimos na- 
rius. Niekuomet neturėjusi motinos ir dabar turėdama nedidelę 
galimybę pasinaudoti kaip motina Džene Fylds, Helena visiškai at- 
sidavė hospitalizacijai Dogs Hed Harbore. Ji ieškojo nusiramini- 
mo, slaugydama Dunkaną, ir vylėsi, kad Dženė slaugo Garpą. 

Ligoninės atmosfera nesvetima Garpui; jo ankstyviausia gyve- 
nimo patirtis — su baimėmis, sapnais ir seksu — buvo įgyta Styrin- 
go mokyklos ligoninės atmosferoje. Jis lengvai prisitaikė. Jam 
padėjo ir tai, kad turėjo rašyti, ką norėjo pasakyti, todėl jis turėjo 
būti atidus, turėjo iš naujo peržiūrėti daugelį dalykų, kuriuos galė- 
jo manyti norįs pasakyti. Kai jis išvysdavo tas mintis užrašytas, su- 
vokdavo, kad negali arba n<turi jų sakyti niekam. O kai imdavo 
taisyti tai, ką parašė, pamatydavo, kad galvoja geriau negu rašo, 
todėl tuos užrašus išmesdavo. 

Pavyzdžiui, jis buvo parašęs Helenai: 
Trijų ketvirčių nepakanka. 


Bet paskui išmetė tą laiškutį, o po to parašė kitą, kurį jai per- 
davė: 
Aš nekaltinu tavęs. 
Vėliau parašė dar vieną: 
Aš nekaltinu ir savęs. 

Savo motinai jis parašė: 

Tik su šitokia sąlyga mes galime kartu gyventi. 

Baltutėlaitė Dženė Fylds vaikščiojo po tą sūrios drėgmės prisi- 
gėrusį namą, apeidama visus kambarius, darydama juose savą, me- 
dicinos sesers, tvarką ir nešiodama Garpo laiškus. Tie laiškai buvo 
visa, ką jis tuomet įstengė rašyti. 

Tas namas Dogs Hed Harbore buvo, aišku, pripratęs prie svei- 
katą taisančių pacientų. Čia atkusdavo įvairiai sužalotos Dženės 
moterys, tuose jūros kvapų prisigėrusiuose kambariuose jos atsi- 
gaudavo po pačių liūdniausių išgyvenimų. Čia galynėjosi su savo 
liūdesiu Roberta Maldun, gyvendama pas Dženę sunkiausiu laiko- 
tarpiu po lyties pakeitimo. Paaiškėjo, kad Roberta apskritai nesu- 
geba gyventi nei viena, nei su daugeliu vyrų, todėl, kai ten 
atsikraustė Garpai, ji vėl apsigyveno Dogs Hed Harbore. 

Pavasarį, kai atšilo, ir duobė, kur anksčiau buvo Dunkano de- 
šinioji akis, palengva apgijusi tapo ne tokia jautri smiltelėms, Ro- 
berta vesdavosi Dunkaną į paplūdimį. Kaip tik paplūdimyje, 
mėtydamas kamuolį, Dunkanas suvokė savas vaizdo gylio proble- 
mas — mat Roberta, žaisdama futbolą, stengėsi pataikyti į Dunka- 
ną, todėl neilgai trukus jis gavo kamuoliu į veidą. Po to juodu 
liovėsi Žaisti futbolą, ir Roberta linksmindavo Dunkaną, piešdama 
smėlyje visų rungtynių, kuriose ji žaidė „Filadelfija Ygls" koman- 
dos gynėju, diagramas, daugiausia pasakodama apie tas atakų 
dalis, kur ji pati reiškėsi, kai dar buvo Robertas Maldunas, profe- 
sionalas Nr.90. Ji pasakojo Dunkanui apie atsitiktinius savo perda- 
vimus, po kurių buvo įmušti įvarčiai, apie savo prarastus 
kamuolius, apie baudos metimus, apie nuožmiausius savo susirė- 
mimus. 

— Tuomet mes žaidėme Dalase su „Kaubojais“, — pasakojo ji 

Dunkanui. — Ir staiga tas nematomas priešininkas, kurį visi pra- 
vardžiavo Aštuoniais Kamuoliais, užėjo man iš aklojo šono... — 
Roberta pažvelgė į tylintį vaiką, kuris visam gyvenimui turėjo aklą 
kairįjį šoną, ir sumaniai pakeitė pokalbio temą. 

Garpui kalbantis su Roberta, tokia vengtina tema būdavo jos 
lyties pakeitimo gėdingosios smulkmenos — mat Garpą jos, atro- 
dė, domino, ir Roberta nutuokė, kad Garpas mielai pasiklausytų 
pasakojimo apie problemas, tokias tolimas jo paties problemoms. 

— Aš visuomet žinojau, kad turėjau būti mergaite, — pasako- 
jo ji Garpui. — Svajodavau apie mylėjimąsi su vyriškiu, bet tose 
svajonėse aš visuomet būdavau moterimi ir niekuomet vyru, besi- 
mylinčiu su kitu vyru. 

Robertos užuominose apie homoseksualistus būdavo kažko 
didesnio negu antipatija ir Garpui atrodė keista, kad Žmonės, 
kurie ryžosi patys visam laikui pasidaryti mažumos nariais, gali 
būti kitoms mažumoms tokie nepakantūs, kad net sunku įsivaiz- 
duoti, Kažkokio piktumo buvo netgi Robertos kalbose apie mote- 
ris, atvykstančias į Dogs Hed Harborą atsigauti po patirtų traumų 
šalia Dženės Fylds. 

— Ta prakeikta lesbijiečių gauja, — sakydavo ji Garpui. — Jos 
bando paversti tavo motiną kažkuo, kuo ji nėra. 

— Kartais man atrodo, kad mamai to kaip tik ir reikia, — er- 
zindavo Robertą Garpas. — Ji daro žmones laimingus, leisdama 
jiems manyti, kad ji kažkas, kas iš tikrųjų nėra. 

— Jie mėgino ir mane supainioti, — pasakė Roberta. — Kai aš 
ruošiausi tai operacijai, jie mėgino mane atkalbėti: „Būk pederas- 
tas, — sakė jie. — Jeigu tau reikia vyrų, tai gali jų ir taip turėti. O 
kai pasidarysi moterimi, jie tave išnaudos", — sakė jie man. Visi 
jie buvo bailiai, — padarė išvadą Roberta, o Garpas su liūdesiu pa- 
galvojo, kad Roberta išties yra nuolat išnaudojama. 

Robertos nepakantumas nebuvo išimtis. Garpas svarstė, kodėl 
tos kitos moterys, kurios gyveno pas jo motiną ir buvo jos globoja- 
mos, pačios būdamos nepakantumo aukomis, — bent jau dauguma 
tų, su kuriomis jis buvo susidūręs — atrodo, yra tokios nepakan- 
čios viena kitai. Tai buvo kažkas panašaus į artimą kovą bokse, 
Garpo akimis, neturinčią prasmės; jis stebėjosi, kaip jo motina su- 
geba jas surūšiuoti, daryti laimingas ir išlaikyti taip, kad jos nekib- 
tų viena kitai į plaukus. Jis žinojo, kad prieš operaciją Robertas 

Maldunas praleido keletą savotiškų mėnesių. Rytais jis išeidavo iš 
namų, apsirengęs kaip Roberta Maldun, eidavo į moteriškų drabu- 
Žių parduotuves, ir beveik niekam nebuvo žinoma, kad už savo ly- 
ties pakeitimą jis mokėjo honorarais, kuriuos gaudavo už 
pasakojimus berniukų ir vyrų klubuose. Vakarais Dogs Hed Har- 
bore Robertas demonstruodavo Dženei ir kritiškai nusiteikusioms 
jos įnamėms naujus savo drabužius. Kai dėl estrogenų poveikio 
ėmė stambėti Roberto krūtys ir iš esmės keistis visa buvusio futbo- 
lo komandos gynėjo figūra, Robertas metė tuos berniukų ir vyrų 
klubus ir pradėjo išeidinėti iš Dogs Hed Harboro namo, apsiren- 
gęs iš dalies vyriškai, iš dalies moteriškai ir užsimovęs tradicinį pe- 
ruką. Jis bandė būti Roberta dar gerokai prieš operaciją. O dabar, 
klinikinių požiūriu, Roberta turėjo tokius pat lyties organus ir 
urologinę įrangą kaip dauguma moterų. 

— Bet aš, žinoma, negaliu tapti nėščia, — aiškino ji Garpui. — 
Aš nei ovuliuoju, nei menstruoju. (Ne tik tu, ir milijonai kiių mo- 
terų, — ramino ją Dženė.) Kai aš grįžau iš ligoninės į namus, --- 
pasakojo Garpui Roberta, — Žinai, ką dar man pasakė tavc moti- 
na? — Garpas papurtė galvą. Jis tik žinojo, kad „namai“ Robertai 
buvo Dogs Hed Harboras. — Ji man pasakė, kad esu seksualiai 
mažiau dviprasmiška negu daugelis jos pažįstamų žmonių. O kaip 
tik to man tuomet ir reikėjo, — tęsė ji, — kadangi visą laiką teko 
naudotis tuo klaikiu dilatatoriumi, kad mano makštis neužakių. 
Jaučiuosi taip, lyg būčiau kokia mašina. 


Geraširdė ta mano mama, — 


pakeverzojo Garpas. 

— Tame, ką tu rašai, yra tiek daug geranoriškumo žmo- 
nėms, — netikėtai pasakė įam Roberta. — Tačiau tikrajame tavo 
gyvenime aš nematau itin daug to geranoriškumo. 

Tuo pačiu jį nuolat kaltino ir Dženė. Tačiau dabar Garpas 
jautė turįs geranoriškumo kur kas daugiau. Kai pats buvo su viela 
sukabintu žandikauliu, žmona — su visą laiką parišta ranka, Dun- 
kanas — tik su viena nepažeista gražaus veido puse, Garpas jautė 
savyje didesnį kilniaširdiškumą kitiems vargšams, kurie atklysdavo 
į Dogs Hed Harbora. 

Dogs Hed Harboras buvo vasarvictė. Kitu metų laiku, ne vasa- 
rą, tas jų namas su išbalusių gontų stogu, su verandomis ir mansar- 

domis buvo vienintelis toje vietovėje gyvenamas būstas, dunksantis 
Vandenyno Bulvaro gale, palei pilkai žalias kopas ir baltus paplū- 
dimius. Retkarčiais ten buvo galima pamatyti kokį šunį, uostinė- 
jantį į krantą išmestą kaulo spalvos medgalį, ar kokius pensininkus, 
gyvenančius už kelių mylių nuo vandenyno, buvusiame savo vasar- 
namyje, ir vaikštinėjančius pakrante, apžiūrinėjančius kiaukutus. 
Vasarą čia, visame paplūdimyje, būdavo daugybė šunų ir vaikų su 
jų prižiūrėtojomis, o prieplaukoje visuomet supdavosi viena ar 
pora ryškiai nudažytų valčių. Bet tuomet, kai čia drauge su Džene 
atvyko Garpai, pakrantė a:rodė visų apleista. O paplūdimys, pri- 
šiukšlintas žiemą aukštų bangų išplautų nuolaužų, buvo tikra dy- 
kynė. Balandžio ir gegužės mėnesiais Atlanto vandenynas būdavo 
mėlynos — tokios kaip Helenos tarpuakis virš nosies — spalvos. 

Ne sezono metu naujos atvykėlės gyvenvietėje būdavo atpažįs- 
tamos kaip likimo nuskriaustos moterys, ieškančios garsiosios me- 
dicinos sesers Dženės Fylds. Vasarą tos moterys dažnai praleisdavo 
Dogs Hed Harbore visą dieną, mėgindamos rasti ką nors, kas Žino, 
kur gyvena Dženė, bet nuolatiniai Dogs Hed Harboro gyventojai 
viską žinojo: 

— Paskutinis namas Vandenyno Bulvaro gale, — aiškindavo 
jie traumuotosioms merginoms ar moterims, kurios teiraudavosi 
kelio. — Tai yra didelis kaip viešbutis, mieloji, namas. Jūs negalite 
]0 nepastebėti. 

Kartais tos moterys pirma klampodavo po paplūdimį ir ilgai 
apžiūrinėdavo tą namą, kol išdrįsdavo į jį užeiti ir sužinoti, ar 
Dženė namuose. Kartais Garp2s matydavo jas, po vieną, dvi ar tris 
tūnančias vėjuotose kopose ir stebinčias namą, tarsi mėgintų iš- 
skaityti, kiek tenai esama geranoriškumo. Jeigu jų būdavo kelios, 
jos tardavosi paplūdimyje, išsirinkdavo vieną saviškių, kuri turėjo 
pasibelsti į duris, 0 tuo tarpu kitos, susimetusios krūvon, laukdavo 
kaip tie šunys, kuriems liepta tupėti vietoje, koi bus pakviestos. 

Helena nupirko Dunkanui teleskopą, todėl jis iš savo kamba- 
rio pro langą į jūros pusę pirmas pastebėdavo tas baikščias atvykė- 
les ir dažnai pranešdavo apie jų buvimą keliomis valandomis 
anksčiau, negu jos pasibelsdavo į duris. 

— Kažkas pas senelę, — sakydavo jis, vis reguliuodamas ir re- 
guliuodamas vaizdo ryškumą. — Ji yra maždaug dvidešimt ketverių 
metų amžiaus, — raportuodavo jis. — O gal keturiolikos. Turi 

žydrą kuprinę. Ir apelsiną, tik nemanau, kad jį valgytų. Su ja yra 
dar kažkas, tik nematau jos veido. Ji guli, ne — ji vemia. Ne, ji turi 
ant veido kažkokią kaukę. Galbūt ji yra tos kitos motina, nc — 
sesuo. O gal tik draugė. Dabar ji jau valgo apelsiną. Jis atrodo ne 
per geriausias. 

Roberta irgi žiūrėdavo į atėjūnes, kartais žiūrėdavo ir Helena. 
O duris dažnai atidarydavo Garpas. 

— Taip, tai yra mano motinos namai, — sakydavo jis. — Tik 
dabar jos nėra, išėjo apsipirkti. Prašom užeiti, jeigu norite jos pa- 
laukti. 

Ir jis šypsodavosi, nors visą tą laiką apžiūrinėdavo atvykčlę — 
kaip tie pensininkai į jūros paplūdimį išmestus kiaukutus. O kol jo 
žandikaulis buvo nesuaugęs ir sužalotas liežuvis dar nesugijęs, 
Garpas atidarydavo duris iš anksto apsirūpinęs laiškučiais. Dauge- 
lis lankytojų nesistebėdavo, kai joms būdavo įduodamas laiškutis, 
kadangi ir joms tai buvo vienintelis būdas bendrauti. 


Sveikas, aš esu Betė. 
Tuomet Garpas paduodavo savo laiškutį: 
Mane vadina Garpu. Man yra sulaužytas žandikaulis. 


Jis nusišypsodavo joms ir paduodavo kitą laiškutį, prik- 
lausomai nuo situacijos. Viename iš jų parašė: 


Virtuvėje yra malkomis kūrenama krosnis, galite pasišildyti 
prie ugnies; prašom į kairę. 


O viename laiškutyje jis taip parašė: 


Prašom nesijaudinti. Mano motina greitai sugrįš. Čia yra ir 
daugiau moterų. Ar nenorėtumėt pasimatyti su jomis? 


Tuo laikotarpiu Garpas vėl ėmė nešioti sportinį švarką — ne 
todėl, kad būtų pajutęs nostalgiją toms dienoms, kurias praleido 
Styringe ir Vienoje, ir, be abejo, ne iš kokio reikalo gerai rengtis 
Dogs Hed Harbore, kur Roberta, atrodė, yra vienintelė moteris, 
kuri rūpinasi savo apdarais, — 0 tik todėl, kad jam reikėjo kišenių, 
kuriose nešiodavosi daugybę laiškučių. 

Jis bandė bėgioti paplūdimiu, tačiau teko to atsisakyti — kad 
nekratytų žandikaulio ir nebraižytų dantimis liežuvio. Vietoj to jis 
mylių mylias vaikštinėdavo smėliu. Kartą jis kaip tik grįžo iš tokio 
pasivaikščiojimo, kai policijos automobilis atvežė į Dženės namus 

vaikiną. Bendromis jėgomis policininkai padėjo jam užkopti į di- 
džiulę priekinę verandą. 

— Ar jūs esate ponas Garpas? — paklausė vienas policininkų. 

Eidamas pasivaikščioti, Garpas apsirengdavo taip kaip bėgioji- 
mui, todėl neturėjo nei su kuo, nei ant ko rašyti, vis dėlto jis link- 
telėjo galva — atseit, taip, jis esąs ponas Garpas. 

— Ar jūs pažįstate tą vaikiną? 

— Aišku, pažįsta, — pasakė jaunuolis. — Tik jūs, policininkai, 
niekuomet niekuo netikite. Nemokate relaksuoti. 

Tai buvo tasai vaikiščias raudonu kaftanu, tas pats, kurį Gar- 
pas išprašė iš ponios Ralf buduaro. Garpui atrodė, kad tai buvo 
prieš daugelį metų. Jis svarstė: gal apsimesti, kad jo nepažįsta? Bet 
vis dėlto jis teigiamai linktelėjo galva. 

— Šis vaikinas neturi pinigų, — paaiškino pilicininkas. — Jis 
yra nevietinis ir niekur nedirba. Jis niekad nėra lankęs mokyklos, o 
kai mes paskambinome jo giminėms, tie atsakė, kad net nežino, 
kur jis yra, ir atrodė, kad jiems nė nerūpi jį rasti. Tačiau jis sako, 
kad gyvena pas jus ir kad jūs viską už jį paaiškinsite. 

Garpas, žinoma, negalėjo kalbėti. Jis parodė į savo vielas ir 
ėmė jiems imituoti ant savo delno rašymą. 

— Kada jums uždėjo tas sankabas? — pasidomėjo vaikiščias. — 
Tokie dalykai atsitinka daugiausia jauniems žmonėms. Taip bjauriai 
atrodančių sankabų kaip gyvas nesu matęs. 

Policininkas padavė Garpui eismo pažeidimo blanką. Kitoje jo 
pusėje Garpas parašė: 


Taip, aš imuosi atsakomybės už jį. Tik negaliu už jį kalbėti, 
kadangi man yra sulaužytas žandikaulis. 


Vaikiščias perskaitė tą tekstą per policininko petį. 

— Oho! — pasakė jis išsišiepdamas. — O kas atsitiko tam 
kitam vaikinui ? 

Jis neteko trijų ketvirčių savo pimpalo, pagalvojo Garpas, tik 
to neparašė nei ant pažeidimo blanko, nei ant ko nors kito. Nie- 
kuomet neparašė. 

Kaip paaiškėjo, tas vaikiščias, sėdėdamas kalėjime, perskaitė 
Garpo romanus. 

— Jeigu aš būčiau žinojęs, kad jūs esate tų knygų autorius, — 
sakė vaikiščias, — nebūčiau taip nemandagiai elgęsis. 

Jis, vardu Rendis, buvo tapęs karštu Garpo gerbėju. Garpas 
turėjo progų įsitikinti, kad jo gerbėjai buvo daugiausia benamiai, 
pamestinukai, nesubrendėliai, keistuoliai ir tik nedaug tarp jų 
buvo normalių piliečių. Bet Rendis atėjo pas Garpą, tarsi šis dabar 
būtų vienintelis guras, kurio jis buvo linkęs klausyti. Garpui nebu- 
vo kaip jo išvaryti — tai būtų neatitikę jo motinos namo Dogs Hed 
Harbore dvasios. 

Roberta Maldun prisiėmė pareigą glaustai supažindinti Rendį 
su tuo nelaimingu atsitikimu, kurį patyrė Garpų šeima. 

— Kas tokia yra ta miela dičkė? — pilnu baimingos pagarbos 
balsu pašnibždomis paklausė Garpą Rendis. 

Argi tu jos nepažįsti? — parašė jam Garpas. — Ji žaidė „Fi- 
ladelfija Ygls" gynėju. 

Net rūškana Garpo nuotaika negalėjo prislopinti Rendžio en- 
tuziazmo; bent jau ne iš karto. Vaikiščias valandų valandas links- 
mino Dunkaną. 


Dievai žino, kaip jis ten linksmina, — skundėsi Helenai 
Garpas. — Jis, ko gero, pasakoja Dunkanui savo pažinties su 
narkotikais istoriją. 


— Berniukas nedaro nieko blogo, — ramino jį Helena. — 
Tavo motina ištardė jį. 


Tuomet jis pasakoja Dunkanui jaudinančias istorijas iš kri- 
minalinės savo praeities, — parašė Garpas. 


— Rendis nori būti rašytoju, — atsakė jam Helena. 
Kiekvienas nori būti rašytoju, — atrašė jai Garpas. 


Bet tai.buvo netiesa. Jis pats nenorėjo būti rašytoju — daugiau 
nenorėjo. Vos tik jis pabandydavo rašyti, jam stodavosi prieš akis 
vien su mirtimi susijusios temos. Jis žinojo, kad reikia tai pamiršti, 
o ne puoselėti savo atmintyje ir ryškinti tą baisumą savo menu. Tai 
buvo beprotybė, ir vis dėlto — kiek kartų jis bandė galvoti apie ra- 
šymą, visuomet jį persekiojo ta vienintelė tema — su visu jos pik- 
tumu, su šviežio kraujo klanais ir mirties dvelksmu. Todėl jis 
nerašė ir net nebandė rašyti. 

Galų gale Rendis išsidangino. Ir nors Dunkanui buvo liūdna 
matyti jį išeinant, Garpas dėl to lengviau pasijuto; jis niekam ne- 
parodė laiškučio, kurį Rendis jam paliko: 

Aš niekuomet, nebūsiu toks geras kaip tu — ir niekuo. Netgi 
tuo atveju, jeigu tai tiesa, tu galėtum būti šiek tiek labiau kilnia- 
širdis — jeigu jau leidi kitiems pajusti savo kilniaširdiškumą. 
Vadinasi, nesu geras, galvojo Garpas. Kas dar naujo? Rendžio 

laišką jis išmetė. 

Kai Garpui išėmė iš žandikaulio vielas ir jau nebeskaudėjo lie- 
žuvio, jis vėl ėmė bėgioti. Kai atšilo, Helena pradėjo plaukioti. Jai 
buvo pasakyta, kad plaukymas padės greičiau atsigauti raumenims 
ir sustiprins raktikaulį, nors, plaukiant brasu, jį dar skaudės. Ji nu- 
plaukdavo ne vieną, kaip Garpui atrodė, mylią — pirma gilyn į 
jūrą, o paskui išilgai kranto. Ji sakė todėl plaukianti taip toli į jūrą, 
kad ten vanduo ramesnis; arčiau kranto jai trukdančios bangos. 

Tačiau Garpas baimindavosi dėl jos. Kartais jis ir Dunkanas 
pasiimdavo net teleskopą jai sergėti. O ką aš galėčiau padaryti, 
jeigu kas atsitiktų? — svarstė Garpas. Jis buvo menkas plaukikas. 

— Mama yra gera plaukikė, — ramindavo jį Dunkanas. Jis 
pats irgi plaukiojo vis geriau. 

— Ji leidžiasi per daug toli į jūrą, — sakydavo Garpas. 

"Tuo metu, kai privažiavo vasarotojų, Garpo šeima ėmė spor- 
tuoti ne taip demonstratyviai — jie eidavo į paplūdimį ar į jūrą tik 
ankstyvą rytmetį. Per patį vasaros dienų karštymetį ir ankstyvais 
vakarais jie stebėdavo aplinkinį pasaulį iš pavėsingų Dženės Fylds 
namo verandų arba išvis pasitraukdavo į to didžiulio namo vėsą. 

Garpas buvo šiek tiek pasitaisęs. Jis ėmė rašyti — iš pradžių 
baukščiai: ilgus fabulos metmenis ir samprotavimus apie persona- 
žų charakterius. Jis vengė pagrindinių veikėjų charakteristikų, 
bent jau tų, kuriuos laikė pagrindiniais — vyro, žmonos, vaiko. 
Daugiausia dėmesio skyrė policijos inspektoriui — šeimos atžvil- 
giu pašaliniam asmeniui. Jis suprato, koks siaubas slypi pačioje jo 
knygos šerdyje, ir galbūt todėl artėjo prie jos per policijos inspek- 
toriaus charakterį, tokį tolimą jo paties rūpesčiams, kaip tas ins- 
pektorius buvo tolimas pačiam nusikaltimui. Koks man gali būti 
interesas rašyti apie policijos inspektorių? — svarstė Garpas. Ir jis 
pavertė tą inspektorių kažkuo, ką pats galėjo suprasti. Ir jau tada 
jis priartėjo prie pačios smarvės. Dunkanui tuo metu buvo atbin- 
tuota akiduobė, ir dabar jis vaikščiojo su juodu lopiniu, kuris be- 
veik gražiai derėjo prie įdegusio jo veido. Garpas giliai atsiduso ir 
sėdo rašyti savo romaną. 

Taigi vasarai baigiantis sveikstantis Garpas pradėjo rašyti ro- 
maną „Pasaulis pagal Bensenheiverį". Maždaug tuo pat metu iš li- 
goninės išėjo Maiklas Miltonas, kuris po operacijos vaikščiojo 
susikūprinęs ir sielvartingu veidu. Dėl infekcijos, atsiradusios ne- 
vykusiai drenuojant žaizdą, bei tokiu atveju dažnos urologinės 
komplikacijos, jam buvo pašalintas ir tas dar likęs varpos ketvirta- 
dalis. Garpas to nežinojo, be to, galimas dalykas, kad tai net nebū- 
tų jo nudžiuginę. 

Helena žinojo, kad Garpas vėl rašo. 

— Aš to neskaitysiu, — pasakė ji. — Nė vieno žodžio neper- 
skaitysiu. Žinau, kad tau reikia tai aprašyti, bet aš nenoriu to maty- 
ti. Nenoriu tavęs užgauti, bet tu privalai mane suprasti. Aš turiu 
tai pamiršti. O jeigu tau reikalinga tai aprašyti — tepadeda tau 
Dievas. Žmonės įvairiai palaidoja tokius dalykus. 

— Tai nėra visai apie „tai“, — aiškino jai Garpas. — Aš nera- 
šau autobiografinės apysakos. 

— Žinau ir tai, — atsakė ji. — Tik aš vis tiek jos neskaitysiu. 

— Žinoma. Suprantu, — pasakė jis. 

Garpas visuomet žinojo, kad rašymas — tai darbas vienatvėje. 
Toji vienatvė buvo jam sunki, šįkart jis jautėsi daug vienišesnis 
negu šiaip rašydamas. Jis žinojo, kad Dženė perskaitys tai; ji buvo 
tvirta kaip vinis. Dženė sergėjo visus juos sveikstančius, budėjo, 
kad priimtų ir išlydėtų naujas savo pacientes. 

Viena jų buvo bjauri mergiotė, vardu Laurelė, kuri kartą per 
pusryčius nevykusiai pasakė apie Dunkaną. 

— Ar aš negalėčiau miegoti kitame namo gale? — paklausė ji 
Dženės. — Čia vis slampinėja tas vaikinas su teleskopu, fotografi- 
jos aparatu ir su tuo lopiniu ant akies. Jis kaip koks sumautas pira- 
tas šnipinėja mane. Netgi tokie maži berniukai mėgsta mus 
grabinėti akimis. Netgi viena akimi. 

Garpas, bėginėdamas paplūdimiu priešaušrio prietemoje, par- 
griuvo ir vėl susižeidė žandikaulį, todėl dabar jis vėl buvo sukabin- 
tas vielomis. Jis neturėjo su savim senų kortelių laiškučiams, kad 
galėtų pasakyti mergiotei tai, ką norėjo, todėl labai paskubomis 
pakeverzojo ant servetėlės: 

Krušu tave. 


Ir nusviedė tą servetėlę nustebusiai mergiotei: 

— Žiūrėkite, — pasakė mergiotė Dženei, — kaip tik nuo tokių 
dalykų aš pabėgau. Vienas bernas visą laiką lindo prie manęs, vis 
grasino išžaginsiąs mane didžiuliu savo pimpeliu. O kam to reikia? 
Aš turiu galvoje — kam čia to reikia? Argi aš atvykau čia tam, kad 
tą pat; kęsčiau? 

Mirtinai tave krušu, 


Garpas parašė antrajame savo laiškutyje jai, bet Dženė išsive- 
dė mergiotę ir papasakojo jai Dunkano akies lopinio, jo teleskopo 
ir jo fotografijos aparato istoriją. Nuo to laiko mergiotė, kol dar 
buvo pas Dženę, kaip įmanydama vengė Garpo. 

O išbuvo ji po to tik keletą dienų — kol kai kas atvažiavo jos 
pasiimti. Jis sėdėjo sportiniame automobilyje su Niujorko registra- 
ciniais ženklais ir atrodė tas „bernas“, kuris visą laiką grasino varg- 
šei Laurelei tuo „didžiuliu savo pimpeliu". 

— Ei jūs, dilbos! — šūktelėjo jis Garpui ir Robertai, kurie sė- 
dėjo atsidrėbę verandos sūpuoklėse kaip kokie senamadiški meilu- 
žiai. — Ar tai čia yra tasai viešnamis, kuriame laikoma Laurelė? 

— Mes jos nė kiek nelaikome, — atsakė Roberta. 

— Užsičiaupk, tu dičke lesbijiete, — pasakė niujorkietis, atei- 
damas į verandą. Jis paliko savo automobilio motorą įjungtą. 
Dirbdamas laisvu bėgiu, jis urzgė tai garsiau, tai tyliau, tai vėl gar- 
siau. Vyriškis buvo apsiavęs kaubojiškais batais ir vilkėjo žaliomis 
zomšinėmis kelnėmis, paplatinta klešnių apačia. Jis buvo aukštas 
ir petingas, nors ne toks aukštas ir ne toks petingas kaip Roberta 
Maldun. 

— Aš nesu lesbijietė, — pasakė jam Roberta. 

— Bet ir ne mergaitė vestalė, — atsakė jai niujorkietis. — Kur 
yra, po velnių, Laurelė? — Jis vilkėjo oranžinės spalvos marški- 
niais, ant kurių tarp spenių buvo ryškiai žalias užrašas: 

PALAIKYK FORMĄ! 


Garpas ieškojo savo kišenėse pieštuko, norėdamas parašyti 
laiškutį. Bet jis rado tik senų kortelių — iš atsargų, kurios, atrodė, 
netiks šitai primityviai personai. 

— Ar Laurelė jūsų laukia? — pasidomėjo Roberta Maldun, ir 
Garpui pasidarė aišku, kad ji vėl yra susidūrusi su savo lytinio 
identiškumo problema. Ji provokavo tą silpnaprotį, tikėdamasi, 
kad paskui, kai daužys jam snukį, galės jaustis teisi. Tačiau tas vy- 

riškis, Garpo akimis, atrodė visai pajėgus susiremti su Roberta. 
Garpas pagalvojo, kad estrogenai yra ne tik pakeitę buvusio Ro- 
berto Malduno formas, bet ir gerokai susilpninę jo raumenyną, 
apie kurį Roberta, atrodė, yra linkusi užmiršti. 

— Klausykit, meilučiai, — pasakė Garpui ir Robertai atvykė- 
lis. — Jeigu Laurelė tuoj pat čia nepasirodys, tai aš šiek tiek pa- 
tvarkysiu Šitą namą. O kas čia per lindynė — tas kiekvienam 
žinoma. Man nebuvo jokio vargo surasti, kur ji yra. Niujorke kiek- 
viena trenkta kalė žino apie tą kekšyną. 

Roberta šypsojosi. Ji ėmė taip suptis didžiulėse verandos sū- 
puoklėse, kad Garpui darėsi bloga po krūtine. Jis pašėlusiu tempu 
naršė savo kišenes, peržiūrinėdamas vieną po kitos netinkamas 
korteles. 

— Klausykit, jūs klounai, — pasakė vyriškis. — Aš Žinau, ko- 
kios rūšies prostitutės čia gyvena. Tai yra dičkių lesbijiečių šou, ar 
ne? — Jis bakstelėjo kaubojišku savo batu į verandos sūpynę, suar- 
dydamas tolygų jos siūbavimą. — O kas tu toks? — paklausė jis 
Grapą. — Gal to namo šeimininkas? O gal dvaro eunuchas? 

Garpas padavė vyriškiui laiškutį: 


Virtuvėje yra malkomis kūrenama krosnis, galite pasišildyti 
prie ugnies; prašom į kairę. 
Buvo rugpjūčio mėnuo, taigi tas laiškutis visai netiko. 
— Kas per nesąmonės? — pasakė vyriškis. Tuomet Garpas pa- 
davė jam kitą laiškutį, pirmąjį, kuris iškrito jam iš kišenės. 


Prašom nesijaudinti Mano motina greitai sugrįš. Čia yra ir 
kitų moterų. Ar nenorėtumėt pasimatyti su jomis? 


— Krušu tą tavo motiną! — sušuko vyriškis. Ir pasuko link di- 
delių, širma dengtų durų. — Laurele! — suriko jis. — Ar tu esi 
tenai? Kale tu! 

Bet tarpduryje jį pasitiko Dženė Fylds. 

— Sveiki, — tarė ji. 

— Aš žinau, kas tu per viena, — pasakė jai vyriškis. — Atpa- 
žįstu tą uniformą. Mano Laurelė yra ne tavo, mieloji, tipo — jai 
patinka kruštis. 

— Tik gal ne su tavim, — atsakė Dženė Fylds. 

Visi kaltinimai, kuriuos vyriškis su užrašu ant krūtinės „Palai- 
kyk formą!" buvo pasirengęs pateikti Dženei Fylds, liko neišsakyti. 

Jam sutrukdė tai padaryti Robertos Maldun išpuolis — smūgis iš 
užpakalio ir šiek tiek iš šono petimi į kelį. Tai buvo neleistinas 
smūgis, už kurį tais laikais, kai Robertas Maldunas žaidė „Filadel- 
fija Ygls" gynėju, buvo skiriamas baudos metimas iš penkiolikos 
jardų atstumo. Vyriškis taip smarkiai tėškėsi ant pilkų verandos 
lentų, kad net ėmė siūbuoti ten kabantys gėlių vazonai. Atrodė, 
kad jis gavo kelio traumą, kokias paprastai gauna futbolininkai — 
ji iš tikrųjų buvo pakankama priežastis skirti baudos metimą iš 
penkiolikos jardų nuotolio. Vyriškis nebuvo toks drąsus, kad ir ant 
nugaros gulėdamas toliau svaidytųsi kaltinimais. Jis gulėjo su šalta, 
kaip mėnesiena, veido išraiška, šiek tiek pablyškęs iš skausmo. 

— Roberta, nereikėjo taip smarkiai, — pasakė Dženė. 

— Eisiu paieškoti Laurelės, — droviai pasakė Roberta ir 
nuėjo namo vidun. Garpas ir Dženė žinojo, kad širdies gilumoje 
Roberta buvo labiau moteriška negu kuri kita, tačiau jos puikiai 
ištreniruotas kūnas buvo lyg uola. 

Garpas rado dar vieną laiškutį ir nuskraidino jį niujorkiečiui 
ant krūtinės — tiesiai ant užrašo „Palaikyk formą!" To laiškučio 
jis turėjo ne vieną egzempliorių: 


Mane vadina Garpu. Man yra sulaužytas žandikaulis. 


— O aš — Haroldas, — pasakė vyriškis. — Man nemalonu dėl 
tavo žandikaulio. 

Garpas pagaliau susiieškojo pieštuką ir parašė jam dar vieną 
laiškutį: 


Man nemalonu, Haroldai, dėl tavo kelio. 


Tuo metu buvo atvesta Laurelė. 

— O mylimasai, — šūktelėjo ji. — Vis dėlto tu suradai mane! 

— Tik nemanau, kad dabar galėsiu vairuoti tą sumautą auto- 
mobilį, — pasakė Haroldas. Jo sportinė mašina vis dar pukšėjo 
Vandenyno Bulvare — tarsi koks žvėris, norintis ėsti smėlį. 

— Betgi aš moku vairuoti, mielasai, — pasakė jam Laurelė. — 
Tik tu niekuomet man to neleidai. 

— Dabar leisiu, — sudejavo Haroldas. — Gali tuo patikėti. 

Roberta ir Garpas nunešė vyriškį į automobilį. 

— Manau, kad Laurelė išties yra man reikalinga, — prisipaži- 
no jiems vyriškis. — Prakeiktos tos sudedamos sėdynės, — nusi- 
keikė jis, kai tuodu atsargiai spraudė jį vidun. Haroldas buvo per 


349 


didelis savo automobiliui. Tai buvo pirmas kartas, kai Garpui pasi- 
rodė, kad jis jau ne vienerius metus nėra stovėjęs taip arti prie au- 
tomobilio. Roberta uždėjo jam ant peties ranką, bet Garpas 
nusigręžė. 

— Na, ką gi, manau, kad esu dabar reikalinga Haroldui, — pa- 
aiškino Dženei Laurelė ir nežymiai gūžtelėjo pečiais. 

— Bet kam gi jis jai reikalingas? — paklausė Dženė Fylds, į 
nieką tiesiogiai nesikreipdama, kai tas nedidelis automobilis jau 
pajudėjo. 

Garpas nuėjo savais keliais. Roberta, bausdama save už tai, 
kad akimirkai buvo užmiršusi savo moteriškumą, nuėjo pasiieškoti 
Dunkano ir jį pagloboti už motiną. 

Helena kalbėjosi telefonu su Flečeriais, Harisonu ir Alisa, 
kurie sakėsi norį atvykti jų aplankyti. Tai galėtų išeiti mums į gerą, 
pagalvojo Helena. Ji buvo teisi, O savo teisumo suvokimas turėjo 
padidinti jos pasitikėjimą savimi. 


Flečeriai viešėjo savaitę. Galų gale atsirado šioks toks vaikas, 
su kuriuo Dunkanas galėjo žaisti — tegul ne jo amžiaus ir ne jo ly- 
ties, bet vis dėlto tai buvo vaikas, kuris žinojo apie jo akį; o Dun- 
kanas jau buvo nustojęs varžytis ją dengiančio juodo lopinio. Kai 
Flečeriai išvyko, jis jau noriau eidavo vienas į paplūdimį — netgi 
tuo dienos metu, kai ten galėjo sutikti kitų vaikų, kurie galėjo 
klausinėti jį ir, žinoma, tuo jam įkyrėti. 

Helenai Harisonas tapo patikėtiniu — tokiu, koks jis buvo jai 
ir anksčiau. Ji galėjo pasipasakoti jam tokius dalykus apie Maiklą 
Miltoną, apie kuriuos kalbėti Garpui būtų buvę tiesiog nesąžinin- 
ga, 0 jai buvo reikalinga kam nors apie tai išsipasakoti. Jai dabar 
reikėjo kalbėti apie savo nerimą dėl jos santuokos likimo ir apie 
tai, kaip skirtingai ji ir Garpas išgyvena tą atsitikimą. Harisonas 
pakišo mintį, kad jiems reikėtų naujo vaiko. Pastok, patarinėjo jis. 
Helena jam prisipažino, kad nebevartoja tablečių, tik ji jam nepa- 
sakė, kad Garpas nebemiega su ja — nuo to laiko, kai tai atsitiko. 
Iš tikrųjų jai net nebuvo reikalo to sakyti Harisonui — jis pats buvo 
pastebėjęs, kad jie gyvena atskirai — kiekvienas savo kambaryje. 

Alisa įkalbinėjo Garpą mesti rašinėjus tuos kvailus laiškučius. 
Pasistengęs jis galėtų kalbėti, jeigu tik taip tuščiagarbiškai nesivar- 
žytų savo neaiškios tarsenos. Jeigu jau ji galinti kalbėti, tai jis, be 

jokios abejonės, galįs kaip nors išspjauti žodžius pro tuos viela su- 
kabintus dantis ir tuo skaudamu liežuviu bei visu kuo kitu; jis tik 
turįs pabandyti. 

— Ališa, — pratarė Garpas. 

— Na, matai, — pagyrė Alisa. — Toks yra mano vardas. O 
koks tavo? 

— Arpas, — tik tiek jam teišėjo. 

Dženė Fylds krūptelėjo ir išėjo į kitą kambarį — kaip kokia 
baltoji dvasia. 

— As ilgiuosi jo, — prisipažino Alisai Garpas. 

— O thaip, suprantu, — pasakė Alisa ir apkabino jį, verkiantį. 

Jau buvo praėję nemažai laiko po Flečerių išvykimo, kai kartą 
naktį Helena atėjo į Garpo kambarį. Ji nenustebo, pamačiusi, kad 
jis guli atviromis akimis, nes jis klausėsi to paties, ką ir ji girdėjo ir 
dėl ko negalėjo užmigti. 

Kažkas, viena iš vėlyvųjų Dženės globotinių, nauja jos viešnia, 
maudėsi. Iš pradžių Garpas girdėjo, kaip į vonią leidžiamas vanduo, 
paskui jis girdėjo, kaip ji pliukštelėjo į vandenį, o dabar — kaip ji taš- 
kosi ir muiluojasi. Girdėjo, kad ji net tyliai dainuoja ar niūniuoja. 

Juodviem tai priminė, aišku, tuos metus, kai jie klausydavosi 
besimaudančio Volto, jo slysčiojimų arba to, kas jiems keldavo di- 
džiausią baimę — kad jo išvis nebegirdi. Tuomet jie šaukdavo 
„Voltai?“ O Voltas atsiliepdavo: „Ką?“ 

Ir tuomet jie sakydavo: „Okay, mes tik tikriname!" Kad būtų 
ramūs, jog jis nepaslydo ir nenuskendo. 

Voltas mėgo gulėti vonioje, su ausimis paniręs po vandeniu, ir 
klausytis, kaip jo pirštai lipa vonios sienele, todėl jis dažnai negir- 
dėdavo, kai Garpas arba Helena jį šaukdavo. Jis atrodydavo nuste- 
bęs, kai staiga išvysdavo šalia savęs susirūpinusius jų veidus, 
pasirodžiusius iš už vonios krašto. 

— Nieko man neatsitiko, — sakydavo jis. 

— Bet, Voltai, atsišauk, dėl Dievo meilės, — aiškindavo jam 
Garpas. — Kai mes tave šaukiame, tu turi atsiliepti mums. 

— Aš negirdėjau jūsų, — sakė Voltas. 

— Tai nepasinerk su galva, — mokė jį Helena. 

— O kaip man tuomet išsiplauti galvą? — klausė Voltas. 

— Argi šitaip plaunama galva? — sakydavo jam Garpas. — 
Pasišauk mane, ir aš išplausiu tau galvą. 

— Okay, — atsakydavo Voltas. O kai jie palikdavo jį vieną, jis 
vėl panirdavo su galva po vandeniu ir šitaip klausydavosi aplinki- 
nio pasaulio. 

Helena ir Garpas gulėjo šalia vienas kito ant siauros Garpo 
lovos svečių kambaryje vienoje iš Dogs Hed Harboro mansardų. 
Tame name buvo tiek daug visokių kambarių, kad jie net nežinojo, 
kurio iš jų juodu klausosi. Bet klausėsi. 

— Manau, kad tai yra moteris, — pasakė Helena. 

— Čia? Žinoma, moteris, — atsakė Garpas. 

— Iš pradžių buvau pagalvojusi, kad vaikas. 

— Žinau, — tarė Garpas. 

— Ko gero, todėl, kad niūniavo, — pasakė Helena. — Ar prisi- 
meni, kaip jis vienas kalbėdavosi? 

— Taip, — atsakė Garpas. 

Juodu gulėjo apsikabinę lovoje, kuri visuomet būdavo truputį 
drėgna, kadangi čia pat buvo vandenynas, daugybė namo langų — 
visą dieną atviri, o vietoj durų — tik siūbuojančios ir barškančios 
širmos. 

— Aš noriu kito vaiko, — pasakė Helena. 

— Okay, — atsakė Garpas. 

— Ir kuo greičiau, — sakė Helena. 

— Tuoj pat, — atsakė Garpas. — Žinoma. 

— Jeigu tai bus mergaitė, — pasakė Helena, — pavadinsime ją 
Džene, tavo motinos vardu. 

— Gerai, — sutiko Garpas. 

— Na, o jeigu berniukas — tai nežinau kaip. 

— Tik ne Voltu, — pasakė Garpas. 

— Okay, — atsakė Helena. 

— Jokio kito Volto, — atsakė Garpas. — Nors kiti žmonės, 
žinau, taip daro. 

— Aš nenorėčiau, — pasakė Helena. 

— Pavadinsime kokiu nors kitu vardu, jeigu bus berniukas, — 
kalbėjo Garpas. 

— Aš tikiuosi, kad susilauksime mergaitės, — sakė Helena. 

— Man vis tiek ko, — atsakė Garpas. 

— Žinoma. Iš tikrųjų ir man vis tiek, — pasakė Helena. 

— Prašau man atleisti, — pasakė Garpas, stipriai ją apkabin- 
damas. 

— Ne, tai tu man atleisk, — pasakė Helena. 

— Ne, tu man atleisk, — sakė Garpas. 

— Aš esu kalta, — pasakė Helena. 

— Aš, — sakė Garpas. 

Juodu mylėjosi taip atsargiai, kad Helena įsivaizdavo esanti lyg 
kokia Roberta Maldun, ką tik po operacijos bandanti naujutėlaitę 
savo makštį. Garpas stengėsi nieko neįsivaizduoti. 

Kiekvieną kartą, kai tik jis imdavo ką nors vaizduotis, regėda- 
vo kraujuotą volvo, girdėdavo Dunkano klyksmą, o lauke — Hele- 
ną ir dar kažką šaukiant. Tuomet jis išniro iš už vairo ir atsiklaupė 
ant vairuotojo sėdynės. Suėmė delnais Dunkano veidą, tačiau 
kraujas nesiliovė plūdęs, todėl Garpas negalėjo pamatyti, kokia tai 
žaizda. 

— Viskas yra gerai, — šnibždėjo jis Dunkanui. — Patylėk, vis- 
kas bus tau gerai. — Bet kadangi jo liežuvis buvo sužalotas, žodžių 
nebuvo — vien putos. 

Dunkanas tebeklykė, Helena — irgi, 0 tas kitas dejavo — kaip 
koks besibaigiantis šuo. Bet ką Garpas girdėjo, kas jį taip išgąsdi- 
no? Ką dar jis girdėjo? 

— Viskas yra gerai, Dunkanai, patikėk manim, — nesupranta- 
mai šnibždėjo jis. — Viskas bus tau gerai. — Jis nušluostė ranka 
vaikui nuo kaklo kraują, matė, kad berniuko kaklas yra nesužeis- 
tas. Jis nušluostė berniuko smilkinius ir matė, kad juose nėra įlen- 
kimų. Kojos spyriu jis atidarė vairuotojo dureles, norėdamas 
geriau vaiką apžiūrėti. Kai įsižiebė durų lemputė, jis pamatė laks- 
tant vieną Dunkano akį. Tai akiai reikėjo pagalbos, tačiau Gąrpas 
maiė, kad toji akis gali matyti. Jis vėl šluostė ranka kraują, tik nie- 
kaip negalėjo rasti antrosios Dunkano akics. 

— Okay, — šnibždėjo jis Dunkanui, tačiau šis rėkė dar garsiau. 

Per tėvo petį Dunkanas išvydo motiną prie atvirų volvo durų. 
Kraujas sruvo iš jos perrėžtos nosies ir sukandžioto liežuvio, o de- 
šinę savo ranką ji laikė taip, lyg ji būtų lūžusi kažkur prie peties. 
Tačiau Dunkaną išgąsdino baimė, kurią jis išvydo motinos veide. 
Garpas atsigręžė ir pamatė ją. Jį išgąsdino dar kai kas. 

Tai buvo ne Helenos ir ne Dunkano klyksmas. Ir Garpas Žino- 
jo, kad jis girdi dar kriuksintį Maiklą Miltoną, tik dėl Garpo jis ga- 
lėjo kriuksėti, kol galą gaus. Bet čia buvo dar kai kas. Tai — ko jis 
negirdėjo. Jokio garso. Jį gąsdino tas nebuvimas jokio garso. 

— O kur yra Voltas? — paklausė Helena, mėgindama pasidai- 
ryti po volvo. Ji nustojo klykti. 

— Voltai! — bandė šaukti Garpas. Jam užgniaužė kvapą. Dun- 
kanas irgi nutilo. 

Bet jie nieko neišgirdo. O juk Garpas žinojo, kad Voltas yra 
persišaldęs ir jo kosulys girdimas net gretimame kambaryje, tą 
drėgną karkimą vaiko krūtinėje buvo galima išgirsti net už dviejų 
kambarių! 

— Voltai! — šaukė jie. 

Vėliau Helena ir Garpas kalbėjo vienas kitam pašnibždom, 
kad tuo momentu jiems buvo pasirodę, jog Voltas yra paniręs su 
ausimis po vandeniu, norėdamas pasiklausyti, kaip jo pirštai vaikš- 
to vonios sienele. 

— Aš vis dar tebeturiu jį akyse, — šnibždėjo Helena. 

— Visą laiką, — atsiliepė Garpas. — Žinau. 

— Vos tik užsimerkiu, — sako Helena. 

— Taip, — atsakė Garpas. — Žinau. 

Tačiau geriausiai tą nusakė Dunkanas. Jis pasakė, kad retsy- 
kiais jam atrodo, tarsi jis tebeturi dešinę akį. 

— Kartais būna taip, — sakė jis, — tarsi aš vis dar galiu ja ma- 
tyti. Tačiau tai būna lyg prisiminimas, o ne tikras matymas. 

— Galbūt ji tapo akimi, kuria tu matai, kai sapnuoji, — spėjo 
Garpas. 

— Panašu, — sutiko Dunkanas. — Tačiau tai atrodo taip tik- 
roviška. 

— Tai yra tavo vaizduotės akis, — aiškino jam Garpas. — Tai, 
ką ja matai, gali būti labai tikroviška. 

— Ta akim aš vis dar galiu matyti Voltą, — pasakė Dunkanas. — 
Supranti? 

— Suprantu, — atsakė jam Garpas. 


Dauguma imtynininkų vaikų būna tvirto sprando, tik ne visi 
užtektinai tvirto. 

Atrodė, kad Garpas dabar turi neišsenkamas gerumo Dunka- 
nui ir Helenai atsargas. Visus metus jis kalbėjosi su jais tik švel- 
niai, visus metus niekuomet nebuvo pritrūkęs jiems kantrybės. Tas 
jo delikatumas turėjo jiems net pakyrėti. Dženė Fylds priėjo išva- 
dą, kad jiems visiems trims reikia metus laiko globoti vienas kitą. 

O ką jie darė per tuos metus su kitais žmogui būdingais jaus- 
mais? — svarstė Dženė. Helena juos slėpė. Ji buvo labai tvirta. 
Dunkanas matė juos tik ta prarastąja akimi. O Garpas? Jis buvo 
tvirtas, bet ne taip labai. Jis rašė apysaką, pavadintą „Pasaulis 
pagal Bensenheiverį", į kurią sudėjo visus kitus savo jausmus. 

Kai Garpo leidėjas Džonas Vulfas perskaitė apysakos „Pasau- 
lis pagal Bensenheiverį" pirmąjį skyrių, jis parašė Dženei Fylds: 
„Kas gi, po galais, pas jus ten dedasi?" Vulfas rašė Dženei: „Susi- 
darė įspūdis, kad Garpo jausmai iškrypo nuo širdgėlos". 

Tačiau T.S.Garpas vadovavosi impulsu, tokiu pat senu kaip 
Markas Aurelijus, kuriam pakako išminties ir tvirtybės parašyti, 
jog „Žmogaus gyvenimo laikas — tik akimirka... pojūčiai — migloti". 

Pasaulis pagal Bensenheiverį 


Houpė Stendiš buvo namuose tik su savo sūneliu Nikiu, kai į jos 
virtuvę įėjo Orenas Ratas. Ji šluostė indus ir iš karto pastebėjo jį tu- 
rint ilgą dviašmenį žvejų peilį — su Žvilgančiais ašmenimis pjausty- 
mui ir su specialiais dantytais ašmenimis žvynams skusti. Nikis 
neturėjo dar ir trejų metukų. Jis valgydavo dar sėdėdamas aukštoje 
kėdutėje, ir kaip tik pusryčiavo, kai Orenas Ratas atsistojo už jo ir 
pridėjo dantytus žvejų peilio ašmenis vaikui prie gerklės. 

— Palik tuos indus, —-pasakė jis Houpei. Ponia S.endiš padarė, 
kas jai buvo liepta. Nikis kažką sugarksėjo svetimajam, mat peilis 
truputį kuteno jam smakrą. 

— Ko tu nori? — paklausė Houpė. — Duosiu tau visko, ko tik 
nori. 

— Žinoma, duosi, — atsakė Orenas Ratas. — Kuo tu vardu? 

— Houpė. 

— O aš — Orenas. 

— Gražus vardas, — pasakė Houpė. 

Nikis negalėjo pasisukti ankštoje savo kėdutėje, kad pamatytų 
svetimąjį, kuris kuteno jam gerklę. Kai jis koše ištepliotais pirštais 
palietė Oreno Rato ranką, šis atsistojo šalia aukštos vaiko kėdutės ir 
pridėjo aštrius žvejų peilio ašmenis prie putlaus berniuko skruosto. 
Staigiai truktelėdamas, jis padarė pjūvį jame, tarsi nužymėdamas 
vaiko skruostikaulio kontūrus. Po to jis grįžo į ankstesnę vietą ir žiū- 
rėjo į nustebusį Nikio veidą, klausydamasis nuoširdaus jo verksmo. 
Ant berniuko skruosto pasirodė plona it siūlas kraujo linija, panaši į 
dygsnius. Atrodė taip, lyg vaikui staiga būtų atsiradusi žiauna. 

— Aš nejuokauju, — pasakė Orenas Ratas. Houpė norėjo prieiti 
prie Nikio, bet Ratas ją atstūmė. — Tu jam nereikalinga. Jis tik ne- 
nori tos tavo košės. Jis nori pyragaičio. — Nikis vis dar rėkė. 

— Jis juo pasprings, jeigu valgys šitaip rėkdamas, — pasakė 
Houpė. 

— Tu nesiginčyk su manim, — pasakė jai Orenas. — Jeigu ple- 
pėsi apie paspringimą, tuoj pat nupjausiu jam snapą ir sugrūsiu jam į 
gerklę. 

Houpė padavė vaikui sausainį, ir jis nustojo verkti. 

— Na, matai? — pasakė Orenas Ratas. Jis pakėlė aukštyn kėdu- 
tę kartu su Nikiu ir laikė ją glėbyje. — O dabar eisime į miegamą- 
jį — pasakė jis ir linktelėjo Houpei. — Tu pirma. 

Ir jie nuėjo koridoriumi. Stendišų šeima tuomet gyveno rančoje. 
Juodu manė, kad, turint mažą vaiką, tokiame name yra lengviau ap- 
sisaugoti nuo gaisro. Kai Houpė įėjo į miegamąjį, Orenas Ratas pa- 
statė kėdutę su Nikiu išorinėje durų pusėje. Vaiko skruostas jau 
beveik nekraujavo, tik buvo likusi ant jo nedidelė kraujo dėmė. Ore- 
nas Ratas nušluostė ją ranka, kurią paskui nusivalė į kelnes. Po to jis 
įėjo į miegamąjį paskui Houpę. Kai jis uždarė duris, Nikis ėmė verkti. 

— Prašau tave, — pasakė Houpė. — Jis iš tikrųjų gali paspringti. 
Be to, moka nulipti nuo kėdutės arba gali su ja apsiversti. Jis nemėgs- 
ta būti vienas. 

Orenas Ratas priėjo prie naktinio staliuko ir tuo savo peiliu per- 
pjovė telefono laidą — taip lengvai, lyg raikytų labai prinokusią 
kriaušę. 

— Tau nereikia su manim ginčytis, — pasakė jis. 

Houpė atsisėdo ant lovos. Nikis tebeverkė, bet ne isteriškai; atro- 
dė, kad jis gali tuoj nustoti. Tuomet pravirko Houpė. 

— Nusirenk, — pasakė jai Orenas. Jis jai padėjo. Orenas buvo 
aukštas rudaplaukis blondinas. Jo plaukai buvo lygūs ir prigludę prie 
galvos kaip potvynio išguldyta aukšta žolė. Nuo jo sklido siloso kva- 
pas, ir Houpė prisiminė žalsvai melsvą pikapą, kurį buvo pastebėjusi 
kelyje prieš pat Orenui Ratui pasirodant jos virtuvėje. — Tu turi mie- 
gamajame net kilimą, — pasakė jis. Buvo liesas, bet raumeningas, o 
jo rankos buvo stambios ir gremėzdiškos — kaip letenos šunyčio, iš 
kurio turi išaugti didelis šuo. Jo kūnas atrodė esąs visai beplaukis, bet 
iš tikrųjų jis buvo toks blyškus blondinas, kad odos fone sunku buvo 
įžiūrėti plaukus. 

— Ar tu pažįsti mano vyrą? — paklausė jį Houpė. 

— Aš žinau, kada jis būna namie ir kada jo nebūna, — atsakė 
Ratas. — Paklausyk, — staiga pasakė jis, ir Houpė sulaikė kvapą. — 
Ar girdi? Tavo mažiui visa tai nei galvon. — Nikis niurnėjo anapus 
miegamojo durų, seilėdamasis ir kalbėdamasis su savimi. Houpė 


358 


pradėjo garsiau verkti. Kai Orenas Ratas palietė ją — nemokšiškai ir 
paskubom — Houpė manė, kad ji yra tokia sausa viduje, jog į ją ne- 
sueis netgi tas pasibaisėtinas jo pirštas. 

— Palauk, — pasakė ji. 

— Tu nesiginčyk su manim, — atšovė jis. 

— Ne, aš turiu galvoje — kaip tau padėti, — pasakė ji. Houpė 
norėjo, kad jis kuo greičiau sueitų į ją ir pasitrauktų, vis nesiliauda- 
ma galvoti apie Nikį ant tos aukštos jo kėdutės. — Manau, galiu pa- 
daryti, kad tau būtų maloniau, — netvirtai pasakė ji, pati nežinodama, 
kaip jam paaiškinti tai, ką turėjo galvoje. Orenas Ratas taip pastvėrė 
vieną jos krūtį, kad jai iš karto tapo aišku, jog jis niekuomet nėra lie- 
tęs krūties. Jo ranka buvo tokia šalta, kad ji net sudrebėjo. Nemokšiš- 
kai judėdamas, jis sudavė jai kakta į burną. 

— Tik be ginčų, — sumurmėjo jis. 

— Houpe! — kažkas pašaukė. Juodu abu tai išgirdo ir apmirė. 
Orenas Ratas spoksojo į nupjautą telefono laidą. 

— Houpe? 

Tai buvo Margo, kaimynė ir bičiulė. Orenas Ratas pridėjo prie 
Houpės spenio šaltus, plokščius peilio ašmenis. 

— Netrukus ji čia ateis, — sušnibždėjo Houpė. — Tai yra mano 
gera bičiulė. 

— O, Viešpatie, NIki, — jie išgirdo kalbant Margo. — Matau, 
kad tu valgai po visą namą. Ar mama rengiasi? 

— Man teks abi jus iškrušti ir visus jus išgalabyti, — sušnibždėjo 
Orenas Ratas. 

Houpė apkabino jo liemenį stipriomis savo kojomis ir, apglėbusi 
jį, prispaudė drauge su peiliu sau prie krūtinės. 

— Margo! — suriko ji. — Čiupk Nikį ir bėk! Prašau tave! — 
spiegė ji. — Čia yra beprotis, kuris nori mus nužudyti. Imk Nikį! Imk 
Nikį! 

Orenas Ratas gulėjo ant jos įsitempęs, tarsi būtų pirmą kartą gy- 
venime kieno nors apkabintas. Jis nesiveržė iš jos glėbio, nesinaudojo 
peiliu. Juodu abu gulėjo nejudėdami ir klausydamiesi, kaip Margo 
tempia Nikį koridoriumi, o paskui pro virtuvės duris. Viena aukšto- 
sios kėdutės koja užkliuvo už šaldytuvo ir nulūžo, tačiau Margo vis 
stengėsi ištraukti Nikį iš tos kėdutės, kol galų gale ji nuskubėjo pusę 
savo kvartalo, bėgdama gatve, ir kojos spyriu atidarė savo duris. 

— Nežudyk manęs, — sušnibždėjo Houpė. — Bėk, tik paskubėk — 

tuomet dar galėsi pasprukti. Nes ji kaip tik dabar skambina policijai. 

— Apsirenk, — paliepė jis jai. — Aš dar neturėjau tavęs, o noriu 
turėti. — Kai jis stuktelėjo ją kakta, ji dantimis persikando lūpą, kuri 
dabar kraujavo. — Aš nejuokauju, — pakartojo jis, tik jau netvirtai. 
Orenas Ratas buvo stambių kaulų ir nedailus kaip koks buliukas. Jis 
privertė ją apsirengti tik viršutiniu drabužiu ir išstūmė basą į korido- 
rių, savo batus nešdamas po pažastimi. Tik atsidūrus šalia jo pikape, 
ji pamatė, kad jis apsivilkęs jos vyro flanelinius marškinius. 

— Margo tikriausiai užsirašė šito sunkvežimio registracijos nu- 
merį, — pasakė ji ir taip pasuko sunkvežimio veidrodėlį, kad galėtų 
jame save pamatyti, prisidėjo prie perskeltos lūpos plačią, minkštą 
suknelės apykaklę. Orenas Ratas taip trenkė jai alkūne į ausį, kad ji 
atsimušė kitu galvos šonu į mašinos duris. 

— Man reikalingas veidrodis, kad galėčiau matyti — pasakė 
Jis. — Ir būk rami, nes aš tikrai tave nudėsiu. — Jis turėjo pasiėmęs 
jos liemenėlę ir dabar ėmė rišti ją per riešus prie stambių, surudijusių 
pirštinių podėlio durelių vyrių. 

Jis važiavo taip, lyg jam visai nebūtų buvę ko skubėti iš miesto. Ir 
neatrodė, kad jis nekantrautų, kai ilgesniam laikui įstrigo priešais sig- 
nalinę eismo šviesą netoli universiteto. Stebėjo einančius per gatvę 
pėsčiuosius, kratė galvą bei pliauškėjo liežuviu, stebėdamasis kai 
kurių studentų apsirengimu. Houpė matė iš sunkvežimio kabinos 
savo vyro kabineto langą, tik ji nežinojo, ar tokiu metu jis būna kabi- 
nete, ar auditorijoje. 

Iš tikrųjų jis buvo savo kabinete trečiajame pastato aukšte. Dor- 
sis Stendišas pažvelgė pro savo kabineto langą ir matė, kaip pasikeitė 
signalinės eismo šviesos, praleisdamos transporto srautą ir laikinai 
sustabdydamos perėjos pradžioje žingsniuojančių studentų ordas. 
Dorsis Stendišas mėgo stebėti gatvės eismą. Universitetiniame mieste 
būna daug užsienietiškų ir elegantiškų automobilių, kurie kontrastuo- 
ja su vietinėmis transporto priemonėmis — fermerių sunkvežimiais, 
kiaulių ir galvijų transportavimo sunkvežimiais lentomis paaukštin- 
tais šonais, keistomis derliaus nuėmimo mašinomis, aplipusiomis 
fermų ir kaimo kelių purvu. Stendišas nepažinojo kaimo, tačiau Jį ža- 
vėjo gyvuliai ir žemės ūkio mašinos — ypač tos, kurios atrodė esan- 
čios pavojingos. Viena tokia kaip tik dabar važiavo pro šalį, ji turėjo 
iš trosų padarytą pertvarą, skirtą, matyt, kažkam sunkiam prilaikyti. 
Stendišas mėgo bandyti įsivaizduoti, kaip visa ta technika veikia. 

Jis matė, kaip apačioje kartu su visu kitu transportu pajudėjo ir 
tas apsitrynęs žalsvai melsvas pikapas, kurio sparnai buvo raupuoti, 
o grotelės įlenktos ir pajuodusios nuo sutraiškytų vabzdžių ir, kaip 
Stendišas įsivaizdavo, įstrigusių paukščių galvų. Dorsiui Stendišui pa- 
sirodė, kad kabinoje greta vairuotojo jis pastebėjo gražią moterį, jos 
plaukai ir profilis kažkuo jam priminė Houpę, o kai šmėstelėjo tos 
moters suknelė, jam toptelėjo mintis, kad kaip tik tokios spalvos suk- 
nelę mėgsta jo žmona. Tačiau Stendišas stebėjo iš trijų aukštų nuoto- 
lio, sunkvežimis jau spėjo pavažiuoti, o užpakalinis jo kabinos langas 
buvo aptaškytas purvu, tad jam jau nebebuvo kaip dar kartą į ją pa- 
sižiūrėti. O be to, jau buvo devynios trisdešimt — metas jam eiti į au- 
ditoriją. Dorsis Stendišas nusprendė, jog yra neįtikėtina, kad moteris, 
važiuojanti tokiame šlykščiame sunkvežimyje, apskritai galėtų būti 
graži. 

— Lažinuosi, kad tavo vyras visą laiką kruša savo studentes, — 
pasakė jai Orenas Ratas. Didžiulė jo letena, laikanti peilį, gulėjo jai 
ant kelių. 

— Ne, nemanau, — atsakė ji. 

— Kvailystė, tu nieko nežinai, — atšovė jis. — O aš tave taip 
gerai patvarkysiu, kad tu net nenorėsi, jog sustočiau. 

— Man visai vis tiek, ką tu darysi su manim, — atsakė ji. — 
Svarbu, kad tu negalėsi nieko blogo padaryti mano kūdikiui. 

— Bet tau galiu kai ką padaryti, — pasakė Orenas Ratas. — 
Daug ką galiu. 

— O taip, žinau, kad tu nejuokauji, — nusišaipė Houpė. 

Vietovė, kuria dabar jie važiavo, jau priklausė kaimui. Ratas ty- 
lėjo kurį laiką, o paskui tarė: 

— Aš nesu toks trenktas, kaip tu manai. 

— Man apskritai neatrodo, kad tu būtum trenktas, — sumnelavo 
Houpė. — Aš tik manau, kad tu esi dar žalias bernas, niekad neturė- 
Jęs moters. 

Orenas Ratas turėjo pajusti tuo momentu, kad jo pranašumas, 
paremmtas Houpės baime, dingsta, be to, dingsta sparčiai. Houpė 
ėmė svarstyti, kaip jai pasinaudojus ta palankia aplinkybe, tačiau ji 
nežinojo, ar Orenas Ratas yra pakankamai normalus, kad pajustų 
savo pažeminimą. 

Iš kaimo kelio jie pasuko į ilgą, nelygų keliuką, vedantį link fer- 
ĮNOS gyvenamojo namo su plastikine izoliacija užterndytais langais. 

Dulkėtoje pievelėje mėtėsi traktoriaus dalys ir kitokio metalo laužo. 
Ant pašto dėžutės buvo užrašyta: R, R, V, E, ir O Ratai. 

Šitie Ratai nebuvo giminės tiems, kurie garsėjo dešromis, bet, at- 
rodo, vertėsi kiaulininkyste. Houpė matė daugybę ūkinių trobesių, pa- 
pilkėjusių, sukrypusių, surūdijusiais stogais. Prie rudo tvarto gulėjo 
ant šono pavirtusi ir sunkiai alsuojanti sena paršavedė. Šalia jos sto- 
vėjo du vyriškiai, kurie Houpei pasirodė kaip kokie mutantai, atsira- 
dę iš tos pačios, kaip Orenas Ratas, mutacijos. 

— Manrreikalingas juodasis sunkvežimis, — pasakė jiems Ore- 
nas Ratas. — Sitas jau yra paieškomas. — Jis perpjovė peiliu lieme- 
nėlę, kuria Houpė buvo pririšta už riešų prie pirštinių podėlio durelių. 

— Dar ko, — pasakė vienas vyriškis. 

Kitas tik truktelėjo pečiais. Jo veidas buvo apžėlęs raudonais še- 
riais — savotišku apgamu, kuris spalva ir gumbuotumu priminė avie- 
tę. Kaip tik todėl šeimoje jis ir buvo vadinamas Aviete. Laimei, 
Houpė to nežinojo. 

Jie net nepažvelgė į Oreną ir Houpę. Sunkiai alsuojanti paršave- 
dė suardė diendaržio tylą griausmingu pirstelėjimu. 

— Ta bjaurybė vėl pradeda, — pasakė vyriškis be apgamno, turin- 
tis daugmaž normalų, jei ne akys, veidą. Jis buvo vardu Veldonas. 

Avietė skaitė užrašą ant rudo butelio etiketės, atkišęs ją link 
kiaulės, lyg sakytų tostą: 

— Gali sukelti itin didelį dujų kaupimąsi žarnyne. 

— Bet ten nieko nerašoma apie tokią paršavedę kaip šita, — pa- 
sakė Veldonas. 

— Manreikalingas juodasis sunkvežimis, — pakartojo Orenas. 

— Jo rakčiukai yra spynelėje, — pasakė jam Veldonas. — Jeigu 
tik tu sugebėsi juo važiuoti. 

Orenas stumtelėjo Houpę link juodojo pikapo. Avietė laikė ran- 
koje butelį su vaistais kiaulei ir spoksojo į Houpę, kai ši pasakė jam: 

— Jis pagrobė mane. Nori išžaginti. Policija jau jo ieško. 

Avietė vis žiūrėjo į Houpę, o Veldonas pasakė Orenui: 

— Manau, apsieisi be didelių kvailysčių. 

— Nebijok, — atsakė jam Orenas. O anie du vyrai vėl sutelkė 
visą savo dėmesį į paršavedę. 

— Palauksiu valandą, o paskui duosiu jai dar vieną čiurkšlę, — 
tarė Avietė. — Nebesišauksime daugiau šią savaitę veterinaro, kaip 
manai? — Jis pakasė bato smaigaliu purviną kiaulės kaklą, ir ši vėl 
pirstelėjo. 

Orenas nusivedė Houpę už daržinės, kur iš siloso buvo pribirę 
grūdų. Ten žaidė paršeliai, ne ką didesni už kačiukus. Kai Orenas už- 
vedė juodojo pikapo motorą, jie pasklido į šalis. Houpė ėmė verkti. 

— Ar tu nemanai manęs paleisti? — paklausė ji. 

— Aš dar neturėjau tavęs, — atsakė jis. 

Houpės nuogos kojos buvo sušalusios ir juodos nuo pavasarinio 
purvo. 

— Man gelia kojas, — pasakė ji. — Kur gi mes važiuojame? 

Ji pastebėjo pikapo gale seną antklodę, susivėlusią ir aplipusią 
šiaudais. Tai štai kur aš važiuoju, galvojo Houpė: į laukus, kur būsiu 
paliesta ant korėtos pavasarinės žemės, o kai su tuo jau bus baigta, 
gerklė perrėžta ir viduriai išskrosti tuo žvejų peiliu, jis įvynios mane į 
antklodę, kuri dabar guli pasipūtusi ant pikapo grindų, tarsi priden- 
gusi kokio naminio gyvulio negyvą gimusį vaisių. 

— Manreikia rasti tokią vietą, kuri būtų tinkama tave paimti, — 
paaiškino Orenas Ratas. — Galėčiau pasiimti į namus, bet tada 
tektų dalintis tave su anais. 

Houpė Stendiš mėgino įsivaizduoti jai svetimą Oreno Rato elgse- 
nos mechanizmą. Jis nesielgė taip, kaip elgiasi tie žmonės, prie kurių 
ji buvo pripratusi. 

— Tai, ką tu darai, yra bloga, — pasakė ji. 

— Ne, tai nėra bloga, — atsakė jis. 

— Tu rengiesi išžaginti mane, — sakė Houpė. — O tai yra bloga. 

— Aš tik noriu tave paimti, — atsakė jis. Sį kartą jis neberišo jos 
prie pirštinių podėlio. Čia jai nebuvo kur pabėgti. Juodu važiavo my- 
lios ilgumo kaimo kelių atkarpomis, palengva judėdami Vakarų 
kryptimi nedideliais kvadratais — tarsi žirgas šachmatų lentoje; vie- 
nas langelis į priekį ir du į šoną, vienas į šoną ir du į priekį. Houpei 
atrodė tai netikslinga, bet paskui ji pagalvojo, kad jis tikriausiai pa- 
žįsta tuos kelius taip gerai, kad sugeba nuvažiuoti didelį atstumą, ne- 
užsukdamas į jokį miestą. Jie matė tik miestus rodančius kelio 
ženklus. Ir nors jie negalėjo nuvažiuoti nuo universiteto daugiau kaip 
trisdešimt mylių, ji neaipažino nė vieno iš tų pavadinimų: Kouldvote- 
ris, Hilsai, Fyldai, Pleinvėjus. Galbūt tai yra ne miestai, mąstė ji, o tik 
vietinių gyventojų susigalvoti vietovardžiai, jiems šitaip identifikuo- 
Jant tą kraštą, lyg jie nežinotų paprastų žodžių daiktams, kuriuos kas- 
dien mato, įvardinti. 

— Tu neturi jokios teisės šitaip su manim elgtis, — pasakė 
Houpė. 

— Nusispjaut man, — atsakė jis ir staiga taip spustelėjo stabdžių 
pedalą, kad ji skriste nuskrido ant kietos sunkvežimio prietaisų len- 
tos, kakta atsitrenkdama į priekinį stiklą, o nosimi — į savo plašta- 
kos išorinę pusę. Jai pasirodė, kad jos krūtinėje atitrūko kažkoks 
nedidelis raumuo ar smulkus kauliukas, kai jis spustelėjo akselerato- 
riaus pedalą, nusviesdamas ją atgal ant sėdynės. — Neapkenčiu 
ginčų, — pasakė jis. 

Iš nosies jai plūdo kraujas. Ji sėdėjo palinkusi į priekį, veidą pa- 
slėpusi delnuose; kraujas varvėjo jai ant kelių. Ji truktelėjo nosimi, 
bet kraujas vis tiek liejosi ant lūpos, nudažė jai dantis. Ji atlošė galvą 
atgal ir tuomet pajuto kraujo skonį. Kažkodėl tai apramino ją — pa- 
dėjo galvoti. Ji žinojo, kad ant kaktos jai sparčiai mėlynuoja gumbas, 
brinkstantis po lygia oda. Kai ji atitraukė ranką nuo veido ir palietė 
gumbą, Orenas Ratas žvilgtelėjo į ją ir nusijuokė. Ji spjovė į jį. Skysta 
kraujuota seilė pataikė jam į skruostą ir nuvarvėjo ant jos vyro flane- 
linių marškinių apykaklės. Savo plokščia ir plačia kaip bato padas 
plaštaka jis pastvėrė ją už plaukų. Tuomet ji abiem rankom įsikibo 
jam į dilbį, apžiojo riešą ir suleido dantis į tą minkštą jo vietą, kur pa- 
prastai nebūna plaukų ir mėlynuoja kraujagyslės. 

Ji manė šituo neįmanomu būdu jį nužudysianti, bet spėjo perkąsti 
tik odą. Jis buvo toks stiprus, kad viena ranka pakėlė ją ir persimetė 
skersai kelių. 

Prispaudė ją sprandu prie vairo — jos galvą nudiegė klaksono 
spiegimas — ir smogė kairiosios plaštakos briauna, sulaužydamas jai 
nosį. Po to pastvėrė ta ranka vairą, o dešiniąja laikė jos galvą, veidu 
prispaudęs sau prie pilvo. Kai pajuto, kad ji nebespurda, leido jos gal- 
vai ramiai gulėti jam ant šlaunies. Delnu uždengė vieną jos ausį, tarsi 
norėdamas, kad visas klaksono garsas sueitų kiton ausin. Jai neapsa- 
komai gėlė nosį, todėl gulėjo užsimerkusi. 

Jautė, kaip keletą kartų jis pasuko į kairę, bet daugiau sukdavo į 
dešinę. Jai buvo aišku, kad kiekvienas naujas posūkis — tai dar 
viena nuvažiuota mylia. Dabar jis laikė ranką jai ant sprando, todėl 
Ji vėl galėjo girdėti ir jautė, kaip jis grabinėja pirštais jai po plaukus. 
Viršutinė jos veido dalis atrodė jai sustingusi. 

— Aš nenoriu tavęs užmušti, — pasakė jis. 

— Tai neužmušk, — atsakė ji. 

— Bet prisieis, — aiškino jai Orenas Ratas. — Kai mudu tai pa- 
darysime, man teks tave užmušti. 

Tai paveikė ją kaip jos pačios kraujo skonis. Ji žinojo, kad jis ne- 
apkenčia prieštaravimo. Žinojo, kad vieno — išžaginimo — ji tikrai 
neišvengs. Jis padarys tą, ir todėl reikėjo su tuo susitaikyti. Svarbu 
buvo išlikti gyvai, o tai reiškė, kaip ji suprato, kad reikia jį pergyventi. 
Ji suprato, kad jį pergyventi — tai reiškia padaryti taip, kad jis būtų 
sučiuptas arba nužudytas — arba kad ji pati turi jį nužudyti. 

Skruostu ji jautė palaidas monetas jo kišenėje. Mėlyni jo džinsai 
buvo minkšti ir lipnūs nuo fermos dulkių ir mašinų tepalų. Jo diržo 
sagtis rėžėsi jai kakton, o lūpomis ji lietė riebaluotą jo diržą. Ji žinojo, 
kad tas žvejų peilis yra dėkle. O kur tas dėklas? To matyti ji negalėjo, 
o ieškoti jo rankomis bijojo. Staiga Houpė pajuto, kad priešais jos 
akį esanti jo varpa ima kietėti. Ir tuomet ji pasijuto — pirmą kartą iš 
tikrųjų pasijuto — esanti beveik paralyžiuota, apimta panikos — kad 
ji nepajėgs išsigelbėti, atsirinkti tai, kas yra svarbu, o kas — ne. Pats 
Orenas Ratas padėjo jai dar kartą. 

— Pažiūrėk į tai iš kitos pusės, — pasakė jis. — Tavo vaikas išsi- 
gelbėjo. O juk tu žinai, kad turėjau ir jį užmušti. 

Ta savotiška Oreno Rato samprotavimo logika sustiprino Hou- 
pės pojūčius — ji ėmė girdėti ir kitus automobilius. Jų nebuvo daug, 
tačiau vos ne kas keletas minučių pravažiuodavo koks nors automo- 
bilis. Ji būtų norėjusi juos matyti, bet jau žinojo, kad dabar jie nebėra 
tokie vieniši kaip iki tol. Dabar ji turi tai padaryti, galvojo Houpė, — 
iki tol, kol jie atvažiuos ten, kur važiuoja — jeigu jis išvis žino, kur 
važiuoja. Ji manė, kad jis vis dėlto žino. Pagaliau ji privalo tai pada- 
ryti, kol jis neišsuks iš šito kelio, kol jie vėl neatsidurs kur nors, kur 
nėra Žmonių. 

Orenas Ratas pasimuistė sėdynėje. Jam buvo nepatogu dėl savo 
erekcijos. Houpės liepsnojantis veidas jam ant šlaunies, jo pirštai, pa- 
nirę jai į plaukus — visa tai jį jaudino. Dabar, galvojo Houpė. Ji tru- 
putį pasislinko skruostu jo šlaunimi; jis jai to netrukdė. Paskui ji 
pajudino galvą ant jo šlaunies, lyg norėdama geriau ją pasidėti. Ji pa- 
sislinko iki pat to iškilimo dvokiančiose kelnėse, tik nelietė jo veidu. 
Tačiau galėjo jį pasiekti savo kvėpavimu. Tas iškilimas buvo visai 
prie pat jos burnos, ir ji ėmė pūtuoti į jį. Ji negalėjo kvėpuoti pro 
skaudamą nosį, todėl sudėjo lūpas į O raidę lyg bučiniui ir ėmė švel- 
niai pūsti iškvepiamą orą. 

O, Niki, galvojo ji. Ir Dorsi. Ji tikėjosi vėl juos pamatyti. Orenui 

Ratui ji siuntė savo šilumą, atsargiai kvėpuodama į jį. O drauge ji 
buvo susitelkusi į vienintelę šaltą mintį: aš įveiksiu tave, tu bjaurybe. 


Oreno Rato seksualinis patyrimas buvo, be jokios abejonės, per 
menkas tokioms subtilybėms, kaip tas Houpės kryptingas pūtavimas. 
Jis pamėgino vėl taip pasidėti jos galvą ant kelių, kad prieš akis turė- 
tų liepsnojantį jos veidą, o drauge norėjo, kad ji nesiliautų taip švel- 
niai pūtavusi. Tai, ką ji darė, stiprino norą labiau suartėti su ja, 
tačiau jį gąsdino mintis, kad tuomet praras tą dirginantį kontaktą. Jis 
vėl ėmė muistytis. Houpė neskubėjo. Jam besimuistant, ji galiausiai 
prisilietė lūpomis prie to iškilimo prarūgusiuose džinsuose. Ji užsi- 
čiaupė, tačiau burnos nejudino. Orenas Ratas jautė tik karštą dvelks- 
mą, kuris skverbėsi pro šiurkštų jo kelnių audinį. Jis sudejavo. 
Kažkoks automobilis priartėjo, o paskui juos aplenkė. Orenas išlygi- 
no eismą, nes buvo bejvažiuojąs į kelio vidurį. 

— Ką tu darai? — paklausė jis. Houpė labai švelniai suėmė dan- 
timis tą jo kelnių iškilimą. Spausdamas akseleratoriaus pedalą, jis 
kilstelėjo savo kelį ir sudavė juo jai į galvą, užgaudamas nosį. Jis 
įkišo savo ranką tarp kelių ir jos veido. Ji pamanė, kad jis rengiasi 
padaryti jai kažką bloga, bet jis tuo metu vargo su savo užtrauktuku. 

— Mačiau tai nuotraukose, — pasakė jis jai. 

— Leisk, aš tau tai padarysiu, — pasakė ji. Kad atitrauktų jam 
užtrauktuką, ji turėjo beveik atsisėsti. Ta proga pasistengė pamatyti, 
kur jie yra. Vis dar buvo, aišku, kaime, tačiau plente jau buvo atsira- 
dusios baltos linijos. Ji išsiėmė jį iš jo kelnių ir paėmė burnon, nežiū- 
rėdama į jį. 

— Kekšė, — pasakė jis. Jai atrodė, kad uždus, baiminosi, kad 
nesusivemtų. Paskui ji nustūmė jį burnoje palei skruostą, tikėdamasi 
kuo ilgiau vilkinti. Jis sėdėjo įsitempęs, baimindamasis, kad ji supras, 
Jog anksčiau nieko tokio jis nėra išgyvenęs net vaizduotėje. O Houpė 
apsiramino, tai, ką ji darė, teikė jai pasitikėjimo ir leido orientuotis 
laike. Ji darė tai kuo lėčiau, vis klausydamasi kitų automobilių. Ji 
buvo pajutusi, kad jis ėmė važiuoti lėčiau. Bet vos tik ji pajus, kad jis 
suka iš šito kelio, jai teks keisti savo planus. Gal man atkąsti tą jo 
prakeiktąjį? — svarstė ji. Bet juk tikriausiai neįstengtų, padarė išva- 
dą, — bent jau neužtektinai greitai galėtų tą padaryti. 

Juos aplenkė du sunkvežimiai, važiuojantys visai vienas paskui 
kitą. Jai atrodė, kad tolumoje ji girdi dar kitų automobilių pypsėjimą. 

Ji ėmė dirbti sparčiau — jis aukštai pakėlė savo šlaunis. Jai pasirodė, 
kad jų sunkvežimis ėmė greičiau važiuoti. Juos aplenkė automobilis, 
kuris signalizavo jiems. Matyt, vos nekliudė jų, pagalvojo ji. 

— Šiknon, — atsakydamas riktelėjo Orenas Ratas, kuris tuo 
metu buvo pradėjęs kratytis ant sėdynės ir užgavo jai nosį. Houpei 
dabar reikėjo būti atidžiai, kad jo neįskaudintų, o drauge taip jai no- 
rėjosi tą jam padaryti. Tik priversk jį pamesti galvą, drąsino ji save. 

Staiga ji išgirdo, kad sunkvežimio apačią ėmė kapoti žvyras. Ji 
tvirčiau suėmė jį burna. Bet jie nei su kuo susidūrė, nei iš to kelio 
suko — paprasčiausiai jis pasuko į šalikelę ir stabdė. Sunkvežimis 
sustojo. Orenas atsirėmė rankomis iš abiejų jos veido pusių, jo šlau- 
nys sukietėjo ir suspaudė jai žandikaulius. Uždusiu, pagalvojo ji, ta- 
čiau jis neleido veidui atitolti nuo jo šlaunų. 

— Ne! Ne! — suriko jis. Pro juos pralėkė sunkvežimis, pažerda- 
mas į juos gūsį smulkių akmenukų ir užtrenkdamas jo žodžius. — Aš 
jo dar neįkišau, — pasakė jis. — Jeigu tu esi kuo nors užsikrėtusi, tai 
ir mane užkrėsi. 

Houpė atsiklaupė. Jai gėlė karštas lūpas, tvinkčiojo nosis. Jis 
ruošėsi užsimauti prezervatyvą, bet kai išsiėmė jį iš mažyčio folijos 
pakelio, įsispoksojo taip, lyg tai būtų visai ne tas, ką jis tikėjosi išvys- 
ti — tarsi jis būtų manęs, kad prezervatyvas bus šviesiai žalias! Be to, 
jis atrodė taip, lyg nežinotų, kaip jį užsimauti. 

— Nusirenk, — paliepė jai. Jį varžė tai, kad Houpė stebėjo jį. Iš 
abiejų kelio pusių ji matė kukurūzų laukus, o už kelių jardų — afišų 
lentos nugarą. Bet nebuvo matyti namų, jokių kelio ženklų nei san- 
kryžų. Neartėjo prie jų joks sunkvežimis ar automobilis. Jai atrodė, 
kad jos širdis paprasčiausiai ims ir sustos. 

Orenas nusiplėšė nuo savęs jos vyro marškinius ir sviedė juos pro 
langą. Houpė matė, kaip jie nukrito ant kelio. Užkabinęs už stabdžių 
pedalo, jis nusimovė batus, atsitrenkdamas smailiais šviesiais keliais 
į vairą. 

— Pasislink! — riktelėjo jis ir tiesiog prispaudė ją prie sunkveži- 
mio durų. Ji žinojo, kad jeigu ir atidarytų jas, vis tiek nuo jo nepabėg- 
tų. Ji buvo be batelių, o jo kojos, atrodo, buvo kietais kaip šuns 
padais. 

Jis vis dar vargo su savo kelnėmis. Išpakuotą prezervatyvą laikė 
dantyse. Pagaliau apsinuogino, kažkur nusviedė kelnes ir ėmė mautis 
prezervatyvą — taip, lyg jo varpa buvo ne ką jautresnė už kietaodę 

vėžlio uodegą. Ji bandė atsisegti suknelę, jai ėmė byrėti ašaros, nors ir 
kaip stengėsi jas sulaikyti. Staiga jis pastvėrė jos suknelę ir ėmė 
traukti ją jai per galvą, skaudžiai užlauždamas per alkūnes joje įsi- 
painiojusias jos rankas. Jis buvo per ilgas, kad galėtų išsitekti kabino- 
je — vienerias duris reikėjo atidaryti. Ji ištiesė ranką link rankenos 
virš savo galvos, tačiau jis įkando jai į kaklą. 

— Ne! — suriko jis, spardydamasis kojomis, kurių viena blauz- 
da, kaip ji pastebėjo, buvo kruvina — matyt, susižeidė į klaksono 
briauną. Savo kietu kulnu jis trinktelėjo į durų rankeną ir abiejų kojų 
spyriu jas atidarė. Ji pamatė pro jo pečius pilką kelio dangą. Ilgos jo 
kulkšnys buvo išsikišusios į eismo juostą, tačiau dabar čia nebuvo 
jokio transporto. Jai skaudėjo galvą, atremtą į duris. Raitydamasi ji 
pamėgino pasislinkti žemiau po juo, dėl to jis suriko kažką nesupran- 
tama. Ji jautė, kaip guma apvilkta jo varpa slystelėjo jos pilvu, o po 
to Orenas visu kūnu aprimo ir žiauriai įkando jai į petį. Jis buvo baigęs. 

— Kekše! — suriko jis. — Jau po visko! 

— Ne, — pasakė ji, stipriai jį apkabindama. — Ne, tu dar galė- 
si. — Jai buvo aišku, kad jeigu jis manys, jog yra baigęs, tai ją nužu- 
dys. — Tu gali dar daug kartų, — pasakė ji jam į ausį, kuri dvokė 
dulkėmis. Jai reikėjo pasiseilinti pirštus, kad sudrėkintų save. Viešpa- 
tie, galvojo ji, juk aš niekaip neįstengsiu įsileisti jo vidun, bet kai už- 
čiuopė jį ranka, suprato, kad jo prezervatyvas yra iš tų, kurie būna 
tepaluoti. 

— Och, — sustenėjo jis. Gulėjo ant jos ramus, tik atrodė nuste- 
bęs — kur ji jį padėjo, lyg nežinotų, kur kas yra. — Och, — dar kartą 
sustenėjo. 

Och, o kas toliau? — svarstė Houpė. Ir sulaikė kvapą. Kažkoks 
automobilis, šmėstelėjęs jų atvirose duryse raudoniu, pralėkė pro šalį, 
o po to pasigirdo tolstantis pypsėjimas ir prislopinti pašaipūs ūkavi- 
mai. Žinoma, pagalvojo ji, mes atrodome kaip kokia pakelėje besi- 
krušanti kaimiečių pora; ko gero, šitai čia nuolat daroma. Niekas dėl 
to nesustos, galvojo ji, nebent pasitaikytų policija. Ji įsivaizdavo, kaip 
iš už palinkusių Rato pečių išnyra apvalainas raito policininko vei- 
das. Tas policininkas išrašo kvitą ir perspėja: „Tik ne ant plento, 
drauguži!" O jeigu ji suriktų: „Tai prievartavimas! Jis žagina 
mane!" — policininkas tik mirkteltų Orenui Ratui. 

Suglumęs Orenas elgėsi taip, lyg būtų kažką atsargiai grabinėjęs 
Jos viduje. Jeigu jis yra ką tik baigęs, galvojo Houpė, tai kiek aš turiu 

dar laiko, kol jis vėl baigs? Bet jis buvo jai veikiau panašus į ožį negu 
į žmogų, 0 jo kūdikiškas garksėjimas ir karštas alsavimas jai prie au- 
sies atrodė būsiąs paskutinis garsas, kurį jai lemta girdėti. 

Ji apžiūrėjo viską, ką galėjo matyti. Spynelėje suposi raktai, jie 
buvo per toli jai pasiekti. Pagaliau ką ji galėtų su jais nuveikti? Jai 
skaudėjo nugarą, todėl ji atsirėmė ranka į prietaisų lentą ir pamėgino 
pakeisti savo padėtį po jo svoriu. Tai jį supykdė. 

— Nejudėk, — suniurnėjo jis. Ji pamėgino prisiderinti prie jo 
norų. — Och! — prastenėjo jis pritariamai. — Šitaip, taip tikrai 
gerai. Aš užmušiu tave greitai. Tu net nepastebėsi. Tu tik daryk taip, 
kaip dabar, ir aš tave gerai užmušiu. 

Ji užčiuopė pirštais metalinę sagą, glotnią ir apvalią, lietė ją, tik 
negalėjo nusigręžti nuo jo veidu, kad pasižiūrėtų, kokia tai saga. Tai 
buvo pirštinių podėlio užraktas, ir ji pasuko jį. Staiga pajuto, kaip jos 
ranką užgulė spyruoklės atpalaiduotų podėlio durelių svoris. Kad už- 
slopintų podėlyje esančių ir jos naršomų daiktų barškėjimą, ji prati- 
sai ir garsiai suaimanavo: „Aaaachch!"“ Po to ji užčiuopė kažkokį 
skudurą, pirštai pajuto žvyrą. Ten dar buvo vielos ritė, kažkokie ašt- 
rūs, bet smulkūs daiktai — veržlės, vinys, sklendė, galbūt dar vyriai. 
Nebuvo nieko, kuo ji būtų galėjusi pasinaudoti. Kai pamėgino siekti 
toliau, jai suskaudo ranką, ir ji leido jai nusvirti ant grindų. Pro juos 
prašvilpė sunkvežimis — ir vėl pasigirdo švilpimai, pypsėjimas, tik ne- 
buvo jokio ženklo, kad kas bandytų sustoti, norėdamas geriau pasi- 
žiūrėti. Houpė ėmė verkti. 

— Aš turiu tave užmušti, — sumurmėjo Orenas Ratas. 

— O anksčiau — ar esi tai daręs? — paklausė Houpė. 

— Žinoma, — atsakė jis ir pasistūmėjo giliau į ją. Tik taip kvai- 
lai, lyg tas grubus jo baksnojimas būtų galėjęs daryti jai įspūdį. 

— Ir jas užmušdavai? — teiravosi Houpė. Betiksliai klaidžiojan- 
ti jos ranka dabar kažką aptiko ant kabinos grindų — kažkokią me- 
džiagą. 

— Tai buvo gyvuliai, — prisipažino jis. — Bet man teko ir juos 
užmušti. — Ją apėmė pasišlykštėjimo jausmas. Tai, ką ji užčiuopė 
ant kabinos grindų, tikriausiai buvo sena striukė ar kažkas panašaus. 

— Kiaulės? — paklausė ji. 

— Kiaulės! — riktelėjo jis. — Kvaiša, kas gi kruša kiaules, — 
aiškino jis jai. Kur jau ne, suabejojo Houpė. — Tai buvo avys, — pa- 
sakojo jis. — Ir viena telyčia. — Houpės nuomone, tai vis tiek buvo 


369 


klaiku. Ji jautė, kaip jis ima trauktis jos viduje; ji išblaškė jo dėmesį. 
Ji stengėsi susilaikyti neverkusi, tik jai atrodė, kad jeigu ir toliau slo- 
pins verksmą, jai plyš galva. 

— Prašau tave, pamėgink būti man malonus, — pasakė ji. 

— Neplepėk, — atsakė jis. — Judėk kaip anksčiau. 

Ji ėmė judėti, bet, matyt, ne taip, kaip jis norėjo. 

— Ne! — suriko jis. Jo pirštai maigė jai stuburą. Ji pabandė ki- 
taip judėti. — Taip, — pasakė jis ir ėmė pats judėti — ryžtingai ir 
tikslingai, tik mechaniškai ir bukai. 

O, Viešpatie, galvojo Houpė. O, Niki. Ir Dorsi. Ir staiga ji suvokė, 
ką laiko rankoje — jo kelnes! Jos pirštai, tarytum akimirksniu išmo- 
kę Brailio rašto, aptiko užtrauktuką ir judėjo toliau, apčiuopė mone- 
tas kišenėje, o po to nuslydo plačiu diržu. 

— Taip, taip, taip, — stenėjo Orenas Ratas. 

Avis, galvojo Houpė, ir vieną telyčią. 

— Oi, susikaupk! — garsiai sušuko ji sau pačiai. 

— Neplepėk, — liepė jis. 

Bet dabar jos ranka jau laikė tai — ilgą, kietą odinį dėklą. Taip, 
čia yra tas mažytis kabliukas, jai sakė jos pirštai, o čia yra ta nedidelė 
metalinė sagtis. O čia — o taip! — čia yra to daikto viršūnė, to žvejų 
peilio, kuriuo jis įpjovė jos sūnui, kaulinė rankena. 


Nikio žaizda buvo vieni niekai. Visi spėliojo, iš kur apskritai jis ją 
gavo. Nikis dar nemokėjo kalbėti. Jis džiaugėsi, matydamas veidrody- 
Je siaurutį pusmėnulį, kuris vis labiau traukėsi. 

— Tas daiktas turėjo būti labai aštrus, — pasakė policijos gydy- 
tojas. Mat Margo, Houpės kaimynė, pastebėjusi ant vaiko seilinuko 
kraują, pagalvojo, kad neprošal bus pasikviesti ir gydytoją. Kraujo 
policija aptiko ir miegamajame, — lašą ant kremo spalvos lovos už- 
tiesalo. Policijai tai buvo mįslė — jokių kitų smurto pėdsakų ji nera- 
do, o juk Margo matė, kaip buvo išsivesta ponia Stendiš. Ji atrodė 
visai normaliai. Policijos rastas kraujas buvo iš Houpės lūpos, kurią 
jai kakta prakirto Orenas Ratas. Tačiau kokiu būdu galėjo kuris nors 
iš jų tai sužinoti? Margo manė, kad tai galėjo turėti ryšį su seksu, tik 
niekam tos savo nuomonės nepasakė. Dorsis Stendišas buvo per 
daug viso to sukrėstas, kad išvis pajėgtų ką nors galvoti. Policija ne- 
manė, kad čia būtų užtekę laiko seksui. O gydytojas nemanė, kad tokia 
žaizda kaip Nikio, galėjo atsirasti jį mušant ar net jam griūvant. 


370 


— Įpjauta skustuvų? — spėliojo jis. — Arba labai aštriu peiliu? 

Policijos inspektorius, pilnokas ir įraudęs vyriškis, be vienerių 
metų pensininkas, aptiko miegamajame nupjautą telefono laidą. 

— Peiliu, — padarė jis išvadą. — Laidas nupjautas aštriu peiliu 
ir gana stipria ranka. 

Inspektorius Ardenas Bensenheiveris kadaise dirbo Toledo mies- 
to policijos viršininku, tačiau jo darbo metodai ten buvo įvertinti kaip 
neortodoksiški. Jis parodė į Nikio skruostą ir pasakė: 

— Jam įpjauta spyruokliniu peiliu. — Ir jis pademonstravo to- 
kiam veiksmui būdingą riešo judesį. — Tačiau mūsų apylinkėse tokių 
peilių retai pasitaiko, — aiškino Bensenheiveris. — Zaizda yra kaip 
nuo spyruoklinio peilio, bet greičiausiai ji bus padaryta medžiokliniu 
arba žvejų peiliu. 

Margo apibūdino Oreną Ratą kaip kaimo vaikiną su kaimietišku 
sunkvežimiu, tik to sunkvežimio spalva — žalsvai melsva — rodanti 
nenatūralią miesto ir universiteto įtaką kaimiečiams. Dorsiui Stendi- 
šui nė į galvą neatėjo to, ką išgirdo, susieti su savo matytu žalsvai 
mėlynu sunkvežimiu ir ta moterimi jo kabinoje, kuri jam pasirodė pa- 
naši į Houpę. Jis vis dar nieko negalėjo suprasti. 

— Gal jie paliko kokį nors laišką? — paklausė jis. Ardenas Ben- 
senheiveris išvertė į jį akis. Gydytojas įbedė žvilgsnį į grindis. — Gal 
ką žinote apie išpirką? — toliau klausinėjo Stendišas. Jis buvo pe- 
dantiškas žmogus, todėl ieškojo ko nors tokio, už ko būtų galima už- 
sikabinti. Juk kažkas čia kalbėjo apie pagrobimą, svarstė jis, tad ar 
pagrobimo priežastis nėra išpirka? 

— Nėra jokio laiško, pone Stendišai, — atsakė jam Bensenhei- 
veris. — Ir neatrodo, kad tai būtų tokios rūšies dalykas. 

— Jie buvo miegamajame, kai aš radau Nikį prie durų, — pasa- 
kojo Margo. — Tačiau, kai jie iš ten išėjo, Houpė atrodė normaliai. 
Aš mačiau ją. 

Ji nenorėjo pasakoti Stendišui apie Houpės kelnaites, kurias poli- 
cija rado miegamajame ant grindų, ir apie jos liemenėlę, kurios jai 
niekur nepavyko aptikti. Margo paaiškino Ardenui Bensenheiveriui, 
kad ponia Stendiš buvo iš tų moterų, kurios paprastai dėvi liemenėlę. 
Jiems taip pat buvo žinoma, kad ji buvo išvesta basa. Be to, Margo 
atpažino, kad tas kaimietis buvo užsivilkęs Dorsio marškinius. Ji tik 
iš dalies perskaitė sunkvežimio registracijos lentelę. Pagal ją, tai buvo 
jų valstijos privataus verslininko sunkvežimis, o du pirmieji skaitme- 

nys rodė, kad jis yra jų apygardos; daugiau jai nepavyko išskaityti — 
užpakalinė lentelė buvo aptaškyta purvu, o priekinės išvis nebuvo. 

— Surasime juos, — pasakė Ardenas Bensenheiveris. — Mūsų 
apylinkėse nedaug tėra tokios spalvos sunkvežimių. Apygardos šerifo 
vyrukams jis tikriausiai žinomas. 

— Niki, kas gi atsitiko? — klausinėjo vaiką Dorsis Stendišas, 
pasisodinęs jį ant kelių. — Kas atsitiko mamai? — Mažylis parodė į 
langą. — Išeina, kad jis nori ją išžaginti? — paklausė Dorsis Stendi- 
šas, kreipdamasis į juos visus. 

Margo atsakė jam: 

— Dorsi, palaukime, kol sužinosime, kaip yra iš tikrųjų. 

— Palaukime? — nepatenkintas pasakė Dorsis Stendišas. 

— Jūs atleiskite man už klausimą, — kreipėsi į jį Ardenas Ben- 
senheiveris, — bet ar jūsų žmona nesusitikinėjo su kuo nors. Jūs turė- 
tumėte tai žinoti. 

Stendišas atrodė amą praradęs nuo to klausimo, o kartu atrodė, 
kad jis jį rimtai apmąsto. 

— Ne, nesusitikinėjo, — atsakė Bensenheiveriui Margo. — Nei 
su kuo. 

— Aš norėčiau gauti pono Stendišo atsakymą, — tarė Bensen- 
heiveris. 

— O Viešpatie, — ištarė Margo. 

— Ne, nemanau, kad ji būtų su kuo nors susitikinėjusi, — pasa- 
kė inspektoriui Stendišas. 

— Žinoma, ne, Dorsi, — patikino jį Margo. — Eime, veskimės 
Nikį pasivaikščioti. 

Ji buvo veikli, dalykiška moteris, Houpė ją labai mėgo. Bent pen- 
kis kartus per dieną ji kažkur eidavo iš namų ir visuomet buvo kažką 
bebaigianti tvarkyti. Porą kartų per metus jai būdavo atjungiamas ir 
vėl įjungiamas telefonas — tai buvo panašu į kai kurių žmonių mėgi- 
nimą mesti rūkyti. Margo turėjo savų vaikų, bet jie buvo jau vyresnio 
amžiaus, praleidžiantys visą dieną mokykloje, todėl ji dažnai prižiūrė- 
davo Nikį, kad Houpė turėtų galimybę kai ką pasitvarkyti. Dorsis 
Stendišas laikė, kad toks Margo elgesys yra savaime suprantamas. Ir 
nors jis žinojo, kad Margo yra kilniadvasė, vis dėlto ne šiai jos savybei 
Jis visų pirma skyrė dėmesį. Jis manė, kad Margo netgi nėra ypač pa- 
traukli. Ji nėra patraukli seksualiai, galvojo jis, ir dėl to pajuto dar 
stipresnį kartėlį: mat jis pamanė, kad tokios Margo niekas net nemė- 

gintų žaginti, o tuo tarpu Houpė yra graži moteris, tą kiekvienas 
mato. Ir kiekvienas jos nori. 

Šiuo klausimu Dorsis Stendišas klydo iš esmės. Jis nežinojo to, 
kas svarbiausia, o būtent: žagintojui beveik vis tiek pat, kas yra jo 
auka. Juk pasitaiko, kad žmonės žagina sunkiai įsivaizduojamas 
aukas — visai mažus vaikus, labai senus žmones, netgi mirusiuosius, 
taip pat gyvulius. 

Inspektorius Bensenheiveris gerai išmanė, kas tai yra žaginimas. 
Jis pareiškė ten esantiems, kad jam metas imtis darbo. 


Bensenheiveris jautėsi kur kas geriau, kai aplink jį buvo plati, at- 
vira erdvė. Pirmasis jo turėtas darbas buvo naktinis patruliavimas 
budinčia policijos mašina senajame plente Nr.2, esančiame tarp Sen- 
daskio ir Tolydo. Vasarą to ruožo pakelėje buvo gausybė aludžių ir 
nedidelių, namų gamybos reklaminių ženklų, siūlančių: KĖGLIAI! 
BILIARDAS! RŪKYTA ŽUVIS! GYVAS JAUKAS! Ardenas Ben- 
senheiveris palengva važinėjo palei Sendaskio prieplauką ir išilgai 
Erio ežero iki pat Tolydo, lūkuriuodamas automobilių, kuriuos vai- 
ruos girti paaugliai ir meškeriotojai, žaidžiantys su juo katę ir peles 
tame neapšviestame dviejų juostų kelyje. Vėliau, kai Bensenheiveris 
jau buvo Tolydo policijos viršininkas, jis buvo vežiojamas dienos 
metu tuo kelio ruožu. Dieną visos tos jauko parduotuvės, aludės ir 
greito aptarnavimo užeigos atrodė visiškai nepavojingos — nelygi- 
nant stebėtume kokį pabaisą chuliganą, kai jis nusirengia: iš pradžių 
pamatome storą sprandą, tankiai apžėlusią krūtinę, galingas rankas 
ir galiausiai — kai jis nusivelka paskutinius marškinius — apgailėti- 
ną, bejėgį pilvą. 

Ardenas Bensenheiveris nemėgo nakties. Jis reikalavo iš Tolydo 
valdžios, kad šeštadienio naktimis miestas būtų geriau apšviečiamas. 
Tolydas darbininkų miestas, todėl Bensenheiveris tikėjo, kad jeigu 
šeštadienio naktimis apšvietimas būtų geresnis, perpus sumažėtų 
kūno sužalojimų ir suluošinimų. Tačiau .Tolydo valdžia laikė tą jo 
idėją miglota. Ji nesusižavėjo nei Ardeno Bensenheiverio idėjomis, 
nei jo darbo metodais. 

Dabar, turėdamas prieš akis atvirą kaimo vietovę, Bensenheive- 
ris atsikvėpė. Jis turėjo perspektyvą, iš kurios galėjo žiūrėti į tą pavo- 
Jingą pasaulį ir kurios visuomet stokojo. Dabar jis suko ratus 

sraigtasparniu virš plokščios, atviros vietovės — nešališkas prižiūrė- 
tojas, stebintis gerai apšviestą savo karalystę. Šerifo pavaduotojas 
tarė jam: 

— Šiose apylinkėse yra tik vienas tokios spalvos sunkvežimis. Jis 
priklauso tiems prakeiktiems Ratams. 

— Ratams? — pasitikslino Bensenheiveris. 

— Jų yra visa šeima, — pasakojo šerifo pavaduotojas. — Labai 
nemėgstu pas juos lankytis. 

— Kodėl? — pasidomėjo Bensenheiveris. Jis stebėjo, kaip jų 
sraigtasparnio šešėlis apačioje kerta upelį, paskui kelią ir slenka per 
kukurūzų, sojos laukus. 

— Jie visi yra keisti, — aiškino šerifo pavaduotojas. Bensenhei- 
bet šiaip jau simpatišką. Iš po ankštos jo skrybėlės išlindę plaukai be- 
veik siekė pečius. Bensenheiveris pagalvojo apie futbolininkus, ku- 
riems kaip tik šitaip draikosi iš po šalmų plaukai. Kai kurie, galvojo 
Jis, juos net susipina. Dabar net įstatymo saugotojai pasidarė į juos 
panašūs. Jis jautėsi patenkintas, kad jau netrukus bus pensininkas. 
Stačiai negalėjo suprasti, kodėl tiek daug žmonių nori šitaip atrodyti. 

— Keisti? — paklausė jis. Tokia pat yra ir jų kalba, galvojo Ben- 
senheiveris. Beveik kiekvienu atveju jie išsiverčia keturiais penkiais 
žodžiais. 

— Kaip tik pereitą savaitę gavau skundą dėl jauniausiojo iš 
jų, — pasakė šerifo pavaduotojas. Bensenheiveris atkreipė dėmesį į 
jo pavartotą formuluotę — „gavau“, nors juk iš tikrųjų, kaip Bensen- 
heiveriui buvo žinoma, skundą turėjo gauti pats šerifas arba jo įstai- 
ga. Matyt, šerifas bus pagalvojęs, kad tas reikalas yra toks paprastas, 
jog užteks ten pasiųsti savo pavaduotoją. Bet kodėl šitam reikalui jie 
davė man tokį jauniklį? — svarstė Bensenheiveris. 

— Tas jauniausias iš jų yra vardu Orenas, — toliau pasakojo še- 
rifo pavaduotojas. — Jų visų vardai keisti. 

— O kas tai buvo per skundas? — pasidomėjo Bensenheiveris. 
Dabar jis stebėjo ilgą prastą kelią, kuris vedė į kažką, kas jam atrodė 
kaip atsitiktinai išmėtytos daržinės ir kitokie ūkiniai pastatai, vienas 
iš kurių, jo manymu, turėjo būti svarbiausias — žmonių gyvenamas. 
Tik Bensenheiveris negalėjo suprasti, kuris būtent. Jo akimis, visi tie 
trobesiai atrodė ne itin tinkami net gyvuliams laikyti. 

— Tas Orenas vis lindo prie šuns, — pasakė šerifo pavaduotojas. 

— Vis lindo? — kantriai pasiteiravo Bensenheiveris. Tai gali 
reikšti bet ką, pagalvojo jis. 

— To šuns savininkas mano, kad Orenas bandė jį išžaginti. 

— Bet ar jis tikrai bandė tai padaryti? — paklausė Bensenheiveris. 

— Ko gero, — atsakė šerifo pavaduotojas. — Tik aš negaliu 
nieko tikro apie tai pasakyti. Kai pas juos nuvykau, Oreno neradau, 0 
šuo atrodė normaliai. Iš kur man žinoti, ar jis buvo išžagintas, ar ne? 

— Reikėjo jo paklausti, — įsiterpė sraigtasparnio pilotas, dar 
jaunesnis už šerifo pavaduotoją, vaikinas. Net šerifo pavaduotojas 
pažvelgė į jį niekinamai. 

— Tai vienas iš tų pusgalvių, kokius mums atsiunčia Nacionali- 
nė gvardija, — pašnibždėjo jis Bensenheiveriui, bet šis kaip tik dabar 
pastebėjo žalsvai melsvą sunkvežimį, pastatytą lauke šalia žemos pa- 
šiūrės. Nė kiek nesistengta jį paslėpti. 

Po ilgą gardą šen bei ten blaškėsi būrys kiaulių, kurias išgąsdino 
virš jų pakibęs sraigtasparnis. Pora liesų vyriškių, vilkinčių kombine- 
zonais, tupėjo šalia kiaulės, kuri paslika gulėjo tvarto rampos apa- 
čioje. Juodu pažvelgė į sraigtasparnį, prisidengę veidus nuo tyškančio 
purvo. 

— Ne taip arti. Nusileisk ant pievelės, — pasakė pilotui Bensen- 
heiveris. — Tu gąsdini gyvulius. 

— Nematau nei Oreno, nei senio, — pasakė šerifo pavaduoto- 
jas. — Jų čia yra daugiau — ne tik tiedu. 

— Paklausk jų, kur yra Orenas, — pasakė Bensenheiveris. — O 
aš tuo tarpu apžiūrėsiu sunkvežimį. 

Buvo aišku, kad tie vyrai pažįsta šerifo pavaduotoją, tik jie beveik 
nekreipė dėmesio, matydami jį ateinant. Juodu stebėjo Bensenheiverį, 
apsirengusį pilku kostiumu ir su kaklaryšiu, traukiantį tiesiai prie 
žalsvai melsvo sunkvežimio. Ardenas Bensenheiveris nežiūrėjo į juos, 
tačiau juos matė. Tai yra tikri silpnapročiai, galvojo jis. Tolyde jam 
teko prisižiūrėti visokių rūšių piktadarių — ištvirkėlių, nepateisina- 
mai piktų žmonių, pavojingų žmonių, bailių ir drąsių vagių, žmonių, 
kurie žudė už pinigus, ir tokių, kurie žudė iš seksualinių paskatų. Ta- 
čiau Bensenheiveris dar nebuvo matęs tokio visiškai atviro sugedimo, 
kokį išvydo šitų dviejų — Veldono ir Avietės Ratų — veiduose. Jį nu- 
krėtė šiurpas. Pagalvojo, kad būtų geriau rasti ponią Stendiš — ir 
kuo greičiau. 

Ardenas Bensenheiveris nežinojo, ko jis ieško, kai atidarė to žals- 

vai melsvo sunkvežimio duris, tačiau jis žinojo, kaip ieškoti to, kas 
nežinoma. Ir jis pamatė tai iš karto. Tai buvo akivaizdu: perpjauta 
liemenėlė, dalis kurios tebekabėjo pririšta prie pirštinių podėlio dure- 
lių, o kitos dvi dalys mėtėsi ant kabinos grindų. Kraujo nebuvo maiy- 
ti. Liemenėlė buvo švelnios smėlio spalvos. Ardenui Bensenheiveriui 
ji pasirodė labai elegantiška. Jis neturėjo kokio nors savo pamėgto 
stiliaus, tačiau jis buvo matęs įvairių įvairiausių palaikų ir galėjo kai 
ką atpažinti pagal asmens rengimosi stilių. Jis surinko viena ranka 
liemenėlės dalis, o paskui susikišo abi rankas į ištampytas savo švar- 
ko kišenes ir nuėjo link šerifo pavaduotojo, kuris kalbėjosi su broliais 
Ratais. 

— Jie nematė to vaikino visą dieną, — pasakė Bensenheiveriui 
šerifo pavaduotojas. — Sako, kad Orenas kartais negrįžta ir nakčiai. 

— Paklausk jų, kuris paskutinis važinėjo tuo sunkvežimiu, — 
pasakė šerifo pavaduotojui Bensenheiveris. Jis nežiūrėjo į Ratus, 
traktavo juos taip, lyg jie būtų nepajėgūs suprasti, jeigu jis kreiptųsi į 
juos tiesiogiai. 

— Aš jau klausiau jų to, — pasakė šerifjo pavaduotojas. — 
Sako, kad neprisimena. 

— Paklausk jų, kada paskutinį kartą važinėjo tuo sunkvežimiu 
jauna graži moteris, — pasakė Bensenheiveris, tačiau šerifo pava- 
duotojui dar nespėjus atsakyti, nusijuokė Veldonas Ratas. Bensenhei- 
veris pajuto dėkingumą vyriškiui, dėmių kaip vyno lašų nubertu veidu, 
kad šis laikosi taip ramiai. 

— Kvailystė, — pasakė Veldonas. — Čia išvis nėra jokios „jau- 
nos gražios moters", ir jokia jauna graži moteris niekuomet nėra pa- 
dėjusi savo užpakalio ant to sunkvežimio sėdynės. 

— Pasakyk jam, — tarė šerifo pavaduotojui Bensenheiveris, — 
kad jis yra melagis. 

— Veldonai, tu esi melagis, — perdavė jam šerifo pavaduotojas. 

Avietė Ratas pasakė šerifo pavaduotojui: 

— O kas tas toks per šiknius, kad ateina čia ir įsakinėja mums, 
ką mes turime daryti? 

Ardenas Bensenheiveris išsitraukė iš kišenės tris liemenėlės 
skiautes. Jis pasižiūrėjo į paršavedę, gulinčią šalia tų vyrų. Atrodė, 
kad viena baimės pilna akimi ji žiūri į juos visus iš karto, o kur žiūri 
kita jos akis, sunku buvo pasakyti. 

— Ar ta kiaulė yra patinas ar patelė? — paklausė Bensenheiveris. 

Ratai nusijuokė: 

— Kiekvienam matyti, kad tai yra paršavedė, — atsakė Avietė. 

— Ar jūs kada nors romijate paršus? — paklausė Bensenheive- 
ris. — Ar jūs patys tai darote, ar kas nors kitas tai padaro už jus? 

— Patys romijame, — atsakė Veltonas. Jis buvo šiek tiek pana- 
šus į paršą, jam iš ausų styrojo kuokštai plaukų. — Mes mokame ro- 
myti. Tai visai nesunku. 

— Tai paklausykite, — pasakė Bensenheiveris ir ištiesė jiems ir 
šerifo pavaduotojui pasižiūrėti tas liemenėlės skiautes. — Kaip tik tai 
numato naujasis įstatymas už lytinius nusikaltimus. — Nei šerifo pa- 
vaduotojas, nei broliai Ratai neatsiliepė. — Už kiekvieną lytinį nusi- 
kaltimą dabar baudžiama iškastravimu. Jeigu dabar kas nors kruša 
ką nors, ko neturėtų krušti, — aiškino Bensenheiveris, — arba pade- 
da kitam tai padaryti, arba atsisako suteikti mums pagalbą, kad aną 
sulaikytumėe, tai ir jis būna iškastruojamas. 

Veldonas pažvelgė į savo brolį Avietę, kuris atrodė truputį suglu- 
męs. Tada Veldonas pašnairavo į Bensenheiverį ir pasakė: 

— Ar jūs patys tai darote, ar kas nors kitas tai padaro už jus? — 
ir kumštelėjo broliui. Avietė mėgino išsišiepti, iškreipdamas dėmių 
nusėtą veidą. Tačiau Bensenheiveris tebelaikė ištiesęs rankoje lieme- 
nėlės skiautes nieko nesakančia veido išraiška. 

— Aišku, kad mes juos patys, — atsakė jis. — Tam reikalui yra 
visiškai naujoviškas įrenginys. Tą atlieka Nacionalinė gvardija. 
Todėl mes ir atskridome čia Nacionalinės gvardijos sraigtasparniu. 
Mūsų uždavinys — tik nuskraidinti tokį žagintoją į Nacionalinės 
gvardijos ligoninę ir po viskam parskraidinti jį namo. Tai yra visai 
nesunku, — pasakė jis. — Jūs patys gerai tą žinote. 

— Mūsų šeinga yra didelė, — prakalbo Avietė. — Mes esame keli 
broliai. Todėl ir nežinome, kuris kurią dieną ir kuriuo sunkvežimiu 
važinėja. 

— Ar jie turi dar kitą sunkvežimį? — paklausė šerifo pavaduoto- 
ją Bensenheiveris. — Tu man nesakei, kad čia yra dar kitas sunkvežimis. 

— Taip, yra dar juodas. Visai pamiršau jį, — atsakė šerifo pava- 
duotojas. — Jie turi dar juodą sunkvežimį. — Ratai linktelėjo galvo- 
mis, tą patvirtindami. 

— O kur jis yra dabar? — paklausė Bensenheiveris. Jis buvo su- 
sijaudinęs, tačiau neišsidavė. 

Broliai susižvalgė. Veldonas pasakė: 

— Aš jau kuris laikas nesu jo matęs. 

— Galbūt Orenas yra jį paėmęs, — pasakė Avietė. 

— O gal tėvas, — tarė Veldonas. 

— Negaiškime laiko šitoms kvailystėms, — pasakė šerifo pava- 
duotojui Bensenheiveris. — Pirma nustatysime, kiek juodu sveria, o 
paskui paklausime piloto, ar pajėgs tokį svorį nugabenti. — Tasai še- 
rifo pavaduotojas, galvojo Bensenheiveris, yra beveik toks pat buka- 
galvis kaip ir tiedu broliai — Na, tai pradedame, — tarė jis šerifo 
pavaduotojui. O po to nekantriai atsigręžė į Veldoną: 

— Vardas? 

— Veldonas, — atsakė šis. 

— Svoris? — toliau klausė Bensenheiveris. 

— Svoris? — nesuprato Veldonas. 

— Kiek tu sveri? — paklausė jį Bensenheiveris. — Kadangi tave 
gabensime sraigtasparniu, mums reikia žinoti, kiek tu sveri. 

— Apie aštuoniasdešimt vieną, — atsakė Veldonas. 

— Otu? —Bensenheiveris paklausė jaunesnįjį brolį. 

— Apie devyniasdešimt vieną, — atsakė tas. — Mano vardas — 
Avietė. — Bensenheiveris užsimerkė. 

— Taigi iš viso bus apie šimtą septyniasdešimt, — pasakė šerifo 
pavaduotojui Bensenheiveris. — Eik paklausk pilotą, ar pavešime 
tiek. 

—Bet juk jūs mūsų niekur tuoj pat nenugabensite? — paklausė 
Veldonas. 

— Mes tik nuskraidinsime jus į Nacionalinės gvardijos ligoni- 
nę, — pasakė Bensenheiveris. — Bet jeigu rasime tą moterį ir ji bus 
nenukentėjusi, pargabensime jus atgal į namus. 

— O jeigu ji bus nukentėjusi, ar mes gausime advokatą? — pasi- 
teiravo Avietė. — Vieną iš tų, kurie būna teisme? 

— Jeigu kas bus nukentėjęs? — paklausė jį Bensenheiveris. 

— Na, ta moteris, kurios jūs ieškote, — pasakė Avietė. 

— Jeigu ji bus nukentėjusi, — aiškino Bensenheiveris, — tuomet 
mes galėsime ligoninėje jus iškastruoti ir tą pačią dieną pasiųsti atgal 
į namus. Jūs, vaikinai, geriau už mane žinote, kas tai yra kastraci- 
Ja, — pridūrė jis. — Aš pats niekuomet nesu matęs, kaip tai daroma, 
bet manau, kad tai ilgai netrunka, ar ne? Ir turbūt nebūna didelio 
kraujavimo, tiesa? 

— Betgi tam yra teismas ir advokatai! — sušuko Avietė. 

— Žinoma, yra, — pasakė Veldonas. — Nutilk tu. 

— O, ne, šitiems dalykams teismų nebūna. Naujasis įstatymas jų 
nenumato, — pareiškė Bensenheiveris. — Lytiniai nusikaltimai yra 
ypatingi nusikaltimai, o su ta naująja kastravimo technika yra taip 
lengva kastruoti, kad stačiai nuostabu. 

— Tinka! — sušuko jiems iš sraigstasparnio šerifo pavaduoto- 
jas. — Svorio nebus per daug. Galime juos pairnti. 

— Eikit sau velniop! — sušuko Avietė. 

— Užsičiaupk tu, — paliepė jam Veldonas. 

— Na, man tai jau jie neišpjaus kiaušių, — suriko jam Avie- 
tė. — Juk aš nebandžiau jos paimii! 

Veldonas taip smarkiai tvojo Avietei į žandą, kad jaunesnysis 
brolis pasviro šonan ir pargriuvo ant tysančios paršavedės. Ta sužvie- 
gė, trumpos jos kojos truktelėjo, ir ji staiga baisingai išsituštino, bet 
po to nebejudėjo. Avietė gulėjo žiopčiodamas šalia paršavedės ir jos 
dvokiančių išmatų, o Ardenas Bensenheiveris pamėgino tuo momen- 
tu įspirti Veldonui į tarpkojį, tačiau to būta vikraus. Jis pastvėrė Ben- 
senheiverį už kelio ir permetė tą pagyvenusį vyriškį per save, per 
Avietę ir per vargšę kiaulę. 

— Prakeikimas! — šūktelėjo Bensenheiveris. 

Šerifo pavaduotojas išsitraukė revolverį ir iššovė į orą. Veldonas 
suklupo, užsiėmęs ausis. 

— Kaip jūs ten, inspektoriau? Ar sveikas? — klausė šerifo pava- 
duotojas. 

— Sveikas, — atsakė Bensenheiveris, sėdėdamas šalia Avietės ir 
kiaulės. Be mažiausios gėdos jausmo prisipažino sau, kad jaučiasi 
daugmaž lygus su jais. 

— Aviete, — pasakė jis (tas vardas vertė Bensenheiverį užsi- 
merkti), — jeigu tu nori išsaugoti savo kiaušius, tai pasakyk mums, 
kur yra ta moteris. — Avietės spuogai suliepsnojo, Bensenheiverio 
akimis, kaip neono šviesos. 

— Neprasižiok, Aviete, — pasakė jam Veldonas. 

Tuomet Bensenheiveris įsakė šerifo pavaduotojui: 

— Jeigu šitas ir toliau aušins čia burną, šauk jam į kiaušius čia 
pat vietoje. Nereikės mums jo niekur gabenti, — Bensenheiveris min- 
tyse meldė Dievą, kad šerifo pavaduotojas nebūtų toks bukagalvis ir 
nepaklausytų jo liepimo. 

— Orenas yra su ja, — pasakė Avietė. — Jis paėmė juodąjį 
sunkvežimį. 

— O kur jis ją išsivežė? — paklausė Bensenheiveris. 

— To nežinau, — atsakė Avietė. — Jis pasiėmė ją pasivažinėti. 

— Ar jis dar nieko nebuvo jai daręs, kai iš čia išvažiavo? — pa- 
klausė Bensenheiveris. 

— Manau, kad ne, — atsakė Avietė. — Nemanau, kad Orenas 
jau būtų ją turėjęs. 

— O kodėl ne? — klausė Bensenheiveris. 

— Jeigu jis būtų ją turėjęs, — aiškino Avietė, — tai kam jam ją 
dar laikyti? 

Bensenheiveris vėl užsimerkė. Jis atsistojo. 

— Nustatyk, prieš kiek laiko tai buvo, — pasakė jis šerifo pava- 
duotojui. — O paskui patvarkyk tą žalsvai melsvą sunkvežimį, kad 
jie negalėtų juo važiuoti. Ir grįžk į sraigtasparnį. 

— Ojuos čia palikti? — paklausė šerifo pavaduotojas. 

— Aišku, — atsakė Bensenheiveris. — Užtektinai bus laiko ir vė- 
liau jiems kiaušius išpjauti. 

Ardenas Bensenheiveris liepė pilotui, kad šis perduotų per radiją 
žinią, jog pagrobėjas — tai Orenas Ratas, o, be to, jis važiuoja ne 
žalsvai melsvu, o juodu sunkvežimiu. 

Ta žinia įdomiai susisiejo su kita — mat valstijos raitasis polici- 
ninkas jau buvo gavęs žinią, kad kažkoks vienišas vyriškis, važiuo- 
jantis juodu pikapu, vairuoja taip, kad kelia pavojų eismui — tai jis 
važiuoja savo linija, tai išsuka iš jos — „atrodo taip, lyg jis būtų gir- 
tas, apdujęs nuo narkotikų ar panašiai". Tik tas raitasis policininkas 
nieko nesiėmė, nes vis dar galvojo, kad privalo ieškoti žalsvai melsvo 
sunkvežimio. 

Ardenas Bensenheiveris, aišku, negalėjo žinoti, kad vyriškis juo- 
dajame sunkvežimyje iš tikrųjų yra ne vienas — kad Houpė Stendiš 
guli ant jo kelių. Todėl Bensenheiveris net pašiurpo nuo tos žinios: 
Jeigu Ratas yra vienas, vadinasi, jis jau kažką padaręs tai moteriai. 
Bensenheiveris šūktelėjo šerifo pavaduotojui, jog šis paskubėtų į 
sraigtasparnį, o paskui paaiškino jam, kad jie turį ieškoti juodojo 
sunkvežimio, paskutinį kartą pastebėjo aplinkiniame kelyje, kuris ne- 
toli Svit Velso miesto kerta kaimo kelių sistemą. 

— Ar žinai, kur tai yra? — paklausė jį Bensenheiveris. 

— Žinau, — atsakė šerifo pavaduotojas. 

Jie vėl pakilo į orą, kiaulės po jais dar kartą puolė į paniką. 
Vargšė gydoma paršavedė, ant kurios jie buvo pargriuvę, tebegulėjo 

kaip ir jiems atvykus. O broliai Ratai mušėsi ir, atrodė, mušėsi negai- 
lestingai. Kuo aukščiau ir toliau nuo jų skrido sraigtasparnis, tuo la- 
biau pasaulis grįžo į Ardenui Bensenheiveriui priimtiną sveiko proto 
lygmenį. Kai besipešančiųjų mažyčiai siluetai po jais ir šiek tiek į 
rytus pasidarė jau visai miniatiūriniai, o jis buvo jau taip toli nuo jų 
kraujo ir baimių — tik tuomet Bensenheiveris, girdėdamas šerifo pa- 
vaduotoją sakant, kad, jo nuomone, Avietė įkrės Veldonui, jeigu tik 
nepabijos, — tik tuomet Bensenheiveris nusijuokė kaip anais Tolydo 
laikais — nieko nesakančia veido išraiška. 

— Tai tikri žvėrys, — pasakė jis šerifo pavaduotojui, kuris, nepai- 
sant jaunimui būdingo žiaurumo ir cinizmo, atrodė šiek tiek sukrės- 
tas. — Jeigu juodu vienas kitą užmuš, — kalbėjo Bensenheiveris, — 
pagalvok apie tą miestą, kurį juodu suvalgytų per savo gyvenimą ir 
kuris galėtų atitekti kitiems žmonėms. 

Serifo pavaduotojas suvokė, kad Bensenheiverio melas apie nau- 
jąjį įstatymą — apie tą neatidėliotiną kastraciją už lytinius nusikalti- 
mus — buvo kai kas daugiau negu išgalvota istorija: Bensenheiveriui, 
kuris žinojo, kad tai nėra joks įstatymas, šitai buvo tuo, kuo, jo nuo- 
mone, įstatymas turėtų būti. Tai buvo vienas Ardeno Bensenheiverio 
darbo principų. 

— Vargšė moteris, — pasakė Bensenheiveris, gniaužydamas gys- 
lotose rankose jos liemenėlės skiautes. — Kokio amžiaus yra tas Ore- 
nas? — paklausė jis šerifo pavaduotoją. 

— Sešiolikos, gal septyniolikos metų, — atsakė šerifo pavaduo- 
tojas. — Dar vaikėzas. — Pats šerifo pavaduotojas buvo jau dvide- 
šimt ketverių. 

— Jeigu jis yra pakankamai suaugęs, kad jam stovėtų, — pasakė 
Bensenheiveris, — tai jis yra pakankamai suaugęs, kad jam būtų nu- 


pjautas. 


Bet ką aš turiu pjauti? Oi, kur aš turiu pjauti? — svarstė Houpė, 
tvirtai laikydama rankoje ilgą ir ploną žvejų peilį. Ji jautė, kaip pul- 
suoja delnas, nors jai atrodė, kad tai muša peilio širdis. Ji labai lėtai 
pakėlė ranką iki savo šlaunies, virš nutrintos sėdynės krašto, norėda- 
ma pamatyti peilio ašmenis. Ar man pjauti tais dantytais ašmenimis, 
ar geriau tais, kurie atrodo tokie aštrūs? — galvojo ji. Kaip man nu- 
žudyti žmogų tokiu peiliu? Šalia Oreno Rato prakaituoto, besikrapš- 
tančio pasturgalio tas peilis rankoje atrodė kaip koks tolimas ir 

šaltas stebuklas. Ar reikia juo pjauti ar durti? — norėjo ji žinoti. Abu 
karštus savo delnus pakišęs jai po sėdmenimis, jis vis kilnojo ją aukš- 
tyn, o smakrą buvo kaip kokį sunkų akmenį įrėmęs jai į duobutę 
šalia raktikaulio. Paskui ji pajuto, kaip jis išsitraukė iš po jos vieną 
ranką ir jo pirštai, siekiantys grindis, palietė jos ranką — tą, kuri 
laikė peilį. 

— Judinkis! — burbtelėjo jis jai. — Na, judėk! — Ji pamėgino iš- 
riesti nugarą, bet neįstengė; pabandė kraipyti klubus, bet negalėjo. 

Jautė, kad jis ieško savo judėjimo ritmo, mėgindamas aptikti 
tokį, kuris leistų jam užbaigti. Vieną delną jis laikė išskėtęs po jos nu- 
gara, o kita ranka grabinėjo grindis. Ir ji staiga suprato: jis ieško pei- 
lio. O kai jo pirštai užčiuops tuščią dėklą, ji atsidurs pavojuje. 

— Aaaachch! — sudejavo jis. 

Paskubėk, — pasakė ji sau. Smeigti tarp šonkaulių? Smeigti į 
šoną, o paskui patraukti peiliu aukštyn arba tiesiai žemyn, ar visa 
jėga smeigti į tarpumentę, kiaurai per nugarą, į plaučius, kol peilio 
smaigalį ji pati pajus užgulia savo krūtine? Ji mostelėjo ore ranka 
virš jo kupros, pamatė aliejinį ašmenų žvilgesį ir jo ranką, staiga pa- 
kylančią ir sviedžiančią tuščias kelnes atgal ant vairo. 

Jis mėgino atsistumti nuo jos, tačiau apatinė jo kūno dalis buvo 
įsitraukusi į tą ilgai jo ieškotą ritmą, jo šlaunys truputį spazmiškai 
trūkčiojo, ir jis, atrodė, negalėjo jo nutraukti, kai jo krūtinė pakilo 
virš jos krūtinės, o rankomis jis tvirtai įsirėmė į jos pečius. Jo nykščiai 
ėmė slinkti link jos gerklės. 

— Kur mano peilis? — paklausė jis, sukiodamas galvą, dairyda- 
masis už savęs ir virš savęs. Jo nykščiai pasiekė jos smakrą, kuriuo ji 
stengėsi pridengti savo Adomo obuolį. 

Tuomet ji apžergė kojomis baltą jo pasturgalį, o jis vis negalėjo 
sustoti pumpavęs, nors smegenys turėjo suvokti, kad kažkas staiga 
yra iš esmės pasikeitę. 

— Kur mano peilis? — vėl paklausė jis. 

Ir tuomet ji siektelėjo ranka iš už jo pečių ir patraukė (greičiau, 
negu pati galėjo pamatyti) aštriąja ašmenų puse jam per gerklę. Se- 
kundę ji nematė jokios žaizdos. Tik jautė, kad jis ją smaugia. Paskui 
viena jo ranka atitrūko nuo jos gerklės ir pakilo prie savosios, paslėp- 
dama nuo jos įpjovą, kurią ji tikėjosi pamatyti. Bet paskui ji pamatė, 
kaip pro suspaustus jo pirštus sunkiasi tamsus kraujas. O kai tik jis 
atitraukė nuo gerklės savo ranką, norėdamas sulaikyti jos ranką su 

burbulas. Ji girdėjo tokį garsą, lyg kas būtų siurbęs pro šiaudą gėrimo 
likučius. Dabar ji jau vėl galėjo kvėpuoti. Kur yra jo rankos? — pa- 
galvojo ji. Atrodė, kad jos turėtų tuoj pat sudribti šalia jos ant sėdynės 
ir imti blaškytis kaip panikos apimti paukščiai. 

Tada ji suvarė tuos ilgus peilio ašmenis jam žemiau juosmens, 
manydama, kad ten turėtų būti inkstai, nes taip lengvai jai pavyko su- 
smeigti ir ištraukti peilį. Orenas Ratas kaip kūdikis prigludo skruostu 
jai prie skruosto. Jis būtų, aišku, rėkęs, tačiau ji pirmuoju pjūviu vi- 
siškai perpjovė jam kvėpuojamąją gerklę ir balso stygas. 

Dabar Houpė pamėgino durti aukščiau, bet pataikė į šonkaulį ar 
kažkokią kitą kliūtį. Reikėjo mėginti iš naujo, todėl ji ištraukė peilį, 
nepatenkinta, kad jis įsmigo vos kelis colius. Orenas Ratas dabar 
blaškėsi ant jos, lyg norėdamas nuo jos atitrūkti. Jo kūnas siuntė sau 
nelaimės signalus, tačiau tie signalai nebenuėjo, kur reikia. Jis pasi- 
kėlė, atsirėmė į sėdynės atlošą, tačiau jau nebenulaikė galvos, o dar 
judanti jo varpa teberišo jį su Houpe. Ji pasinaudojo proga ir vėl su- 
varė į jį peilį. Šįkart jis sulindo į pilvo šoną ir nuvažiavo link jo vidu- 
rio, sustodamas per koki colį nuo bambos, kur susidūrė su kažkokia 
didesne kliūtimi. Jo kūnas vėl sudribo ant jos, kartu pasiglemždamas 
jos plaštaką. Bet tai buvo niekai. Ji lengvai ištraukė iš po jo savo 
ranką, ir slidus peilis buvo vėl laisvas, kad kažką darytų su paleisto- 
mis jo žarmomis. Houpė skendėjo jo skysčiuose ir kvapuose. Ji palei- 
do iš rankos peilį, ir šis nukrito ant grindų. 

Iš Oreno Rato veržėsi litrai, ne — galonai. Jis gulėjo ant jos, da- 
rydamasis vis lengvesnis. Jų kūnai buvo tokie slidūs, kad ji be vargo 
išlindo iš po jo. Po to apvertė jį aukštielninką ir pritūpė šalia ant pa- 
tvinusių sunkvežimio grindų. Houpės plaukai buvo permirkę jo krau- 
ju, fontanu plūstelėjusiu iš jo gerklės. Kai ji sumirksėjo, blakstienos 
prilipo jai prie skruostų. Viena jo ranka truktelėjo, ir ji sudavė per ją. 

— Nustok, — pasakė ji. Jo vienas kelis pakilo aukštyn, paskui 
vėl dribtelėjo žemyn. — Užteks, dabar jau sustok, — kalbėjo Houpė, 
turėdama galvoje jo širdį, jo gyvybę. 
tas jo kūnas, fone baltas, permatomas prezervatyvas laikėsi ant jo 
varpos kaip koks sustingęs skystis, svetimas žmogaus kraujo ir vidu- 
rių materijai. Houpė prisiminė zoologijos sodą ir kupranugario spjū- 
vio seiles ant savo tamsiai raudono megztinio. 

Jo kiaušiai truktelėjo. Tai ją supykino. 

— Nustok, — sušnypštė ji. Maži, apvalūs ir kieti kiaušiai sugle- 
bo. — Nustok, prašau, — šnibždėjo ji. — Nurimk, prašau. — Pasi- 
girdo silpnas garsas, tarytum kažkas būtų iškvėpęs orą, bet per 
silpnai, kad įstengtų atsikvėpti. Houpė kurį laiką tupėjo šalia jo jaus- 
dama, kaip muša jos širdis, ir savo pulsą painiodama su jo pulsu. 
Vėliau ji padarė išvadą: jis mirė palyginti greitai. 

Pro atdaras pikapo duris į lauką, kur švietė saulė, kyšojo švarios, 
baltos Oreno Rato kojos su viršum atgręžtais vaškiniais pirštais. Sau- 
lės įkaitintoje kabinoje krešėjo kraujas. Viskas stingo, Houpė jautė, 
kaip sustiro plaukai ant rankų ir kaip jai traukia džiūstančią odą. 
Viskas, kas buvo slidu, darėsi lipnu. 

Manreikia apsirengti, pagalvojo Houpė. Tačiau lauke oras, atro- 
dė, darės kažkoks keistas. 

Pro kabinos langus Houpė matė virpant saulės šviesą, kuri jai at- 
rodė kaip lempos šviesa, sklindanti pro greitai besisukančias ventilia- 
toriaus mentes. Pakelės žvyras nedideliais sūkuriais kilo aukštyn, o 
sausi pelai ir šiaudai, likę nuo pernykščių kukurūzų, skriejo palei 
nuogą, plokščią žemę, lyg juos neštų stiprus vėjas, tik ne kuria nors 
įprastine kryptimi: atrodė, kad tas vėjas pučia stačiai žemyn. O tas 
triukšmas! Lyg jį būtų kėlęs koks praskriejantis sunkvežimis, tik kely- 
je kaip ir anksčiau nebuvo jokio transporto. 

Viesulas! — dingtelėjo Houpei. Ji negalėjo pakęsti Vidurio Vaka- 
rų dėl jų keistų orų. Pati buvo kilusi iš Rytų, todėl žinojo, kas tai yra 
uraganas. Bet viesulas! Ji niekuomet nebuvo jo mačiusi, nors oro 
prognozėse visuomet būdavo kalbama apie „laukiamus viesulus'". 
Apie kokius „laukiamus" — visuomet svarstydavo ji. Apie šitokį, 
dabar ji spėliojo — visą tą aplink ją sūkuriuojantį ūžesį? Apie tuos 
skraidančius žemės grumstus? Saulė atrodė parudavusi. 

Houpė buvo tokia pikta, kad tvojo per šaltą, lipnią Oreno Rato 
šlaunį. Po to, ką ji išgyveno, dabar dar tas nelemtas viesulas! Triukš- 
mas buvo toks, tarsi traukinys važiuotų per partrenktą sunkvežimį. 
Houpė vaizdavosi straublį, kuris jau siurbė į save kitus sunkvežimius 
ir automobilius, o ji kažkaip dar girdi tebeveikiančus jų variklius. Pro 
atviras kabinos duris vidun skriejo smėlis ir lipo prie blizgančio jos 
kūno. Ji ėmė dairytis savo suknelės — ten, kur buvo rankovės, berado 
vien skyles: teks pasitenkinti. 

Bet kad galėtų ją apsivilkti, prireiks išlipti iš kabinos. Čia, šalia 

Rato ir jo kraujo krešulių, kuriuos dabar jau dengė smėlis, nebuvo 
kur pasisukti. O ten, lauke — dėl to ji nė kiek neabejojo — viesulas 
išplėš jai iš rankų suknelę, ir ji nuogut nuogutėlė bus nuskraidinia į 
padangę. 

— Aš nė kiek to nesigailiu, — šnibždėjo ji. — Aš to visai nesigai- 
lių! — suriko ji ir vėl tvojo per Rato kūną. 

Ir tuomet ją sukrėtė kabiną pasiekęs balsas, kažkoks pasibaisėti- 
nas balsas — toks garsus, kaip iš paties garsiausio garsiakalbio. 

— JEIGU TU ESI TEN, IŠEIK! PAKELK RANKAS VIRŠ 
GALVOS. IŠEIK! LIPK Į SUNKVEŽIMIO DĖŽĘ IR ATSIGULK! 

Aš esu jau mirusi, pagalvojo Houpė. Esu jau danguje ir girdžiu 
Dievo balsą. Ji buvo nereliginga, todėl visa tai jai atrodė visai tinka- 
ma: jeigu čia yra Dievas, tai Jo balsas turi būti toks šiurkštus, kaip iš 
megafono. 

— NA, IŠEIK, — tarė Dievas. — EIK! 

O kodėl gi ne? — pagalvojo ji. Tu, didysis sukčiau, na, ką dar tu 
gali man padaryti? Juk išžaginimas yra toks nusikaltimas, kurio net 
Dievas negali suprasti. 


Iš sraigtasparnio, kuris virpėjo virš juodojo sunkvežimio, Ardenas 
Bensenheiveris rėkavo į megafoną. Jis buvo įsitikinęs, kad ponios 
Stendiš nebėra gyvos. Jis negalėjo nustatyti, kokios lyties žmogaus yra 
tos kojos, kurias jis matė kyšant pro atviras kabinos duris, tačiau, 
sraigtasparniui leidžiantis, tos kojos nesujudėjo ir atrodė saulės švie- 
soje tokios plikos ir bespalvės, kad Bensenheiveris buvo tikras, jog tai 
negyvo žmogaus kojos. O kad tas negyvėlis galėtų būti Orenas Ratas, 
tokia mintis net galvon neatėjo — nei šerifo pavaduotojui, nei Ben- 
senheiveriui. 

Tik juodu negalėjo suprasti, kodėl Ratas turėtų pamesti sunkveži- 
mį po to, kai jau įvykdė žmogžudystę — todėl Bensenheiveris liepė pi- 
lotui laikyti sraigtasparnį virš sunkvežimio. 

— Jeigu jis vis dar yra ten su ja, — aiškino šerifo pavaduotojui 
Bensenheiveris, — tai galbūt mums pavyks tą niekšą mirtinai išgąs- 
dinti. 

Kai Houpė Stendiš prasispraudė pro tas sustingusias kojas ir su- 
sirietė palei kabinos sieną, mėgindama prisidengti akis nuo skriejan- 
čio smėlio, Ardenas Bensenheiveris pajuto, kaip pirštas, kurį jis laikė 
ant megafono mygtuko, pasidarė bejėgis. Houpė mėgino užsidengii 

veidą plevėsuojančia suknele, tačiau ta blaškėsi aplink ją lyg kokia 
burė. Ji ėjo apgraibomis link sunkvežimio galo, gūždamasi nuo kapo- 
jančio žvyro, kuris lipo prie jos kūno tose vietose, kur kraujas buvo 
dar nevisiškai išdžiūvęs. 

— Juk tai moteris, — pasakė šerifo pavaduotojas. 

— Suk į šoną, — įsakė pilotui Bensenheiveris. 

— Viešpatie, kas jai atsitiko? — paklausė persigandęs šerifo pa- 
vaduotojas. Bensenheiveris šiurkščiai įspraudė jam į rankas megafoną. 

— Traukiamės, — šūktelėjo jis pilotui. — Nusodink tą mašiną 
kitoje kelio pusėje. 

Houpė pajuto, kad vėjas keičiasi, o to viesulo straublio kauks- 
mas, atrodė, tolsta nuo jos. Ji atsiklaupė šalikelėje. Iki tol dūkusi suk- 
nelė aprimo jos rankose. Houpė priglaudė ją prie burnos, nes dusino 
dulkės. 

Pralėkė automobilis, tačiau Houpė to nesuvokė. Jo vairuotojas, 
važiuodamas sava linija, dešinėje kelio pusėje pastebėjo juodą pika- 
pą, o kairėje — besileidžiantį sraigtasparnį. Kruvina besimeldžianti 
moteris, nuoga ir aplipusi žvyru, net nepastebėjo jo, važiuojančio pro 
šalį. Ji pasirodė vairuotojui angelu, grįžtančiu iš pragaro. Jo reakcija 
buvo tokia pavėluota, kad tik už kokio šimto jardų nuo to, ką buvo 
pamatęs, jis staiga pasuko atgal — nė kiek nemažindamas greičio. 
Priekiniams ratams įklimpus į minkštą šalikelę, automobilis nušliuo- 
žė per pakelės griovį į purią pavasarinę ką tik suarto pupų lauko 
žemę, kur įsirausė iki pat numerių, ir vairuotojas negalėjo net durų 
atsidaryti. Jis atsidarė langą ir pažvelgė iš tos klampynės kelio link — 
kaip žmogus, kuris ramiai sau sėdėjo ant molo, kai šis atitrūko nuo 
kranto ir ėmė dreifuoti į jūrą. 

— Gelbėkite! — sušuko jis. Tas moters vaizdas buvo jį taip iš- 
gąsdinęs, kad jis baiminosi, jog tokių kaip ji čia aplinkui gali būti ir 
daugi :u arba kad tasai, kuris padarė ją tokią, jau ieškosi naujos 
aukos. 

— O Dieve, — pasakė pilotui Bensenheiveris. — Tau teks nueiti 
pasižiūrėti, ar nieko blogo neatsitiko tam kvaišai. Ir kodėl gi leidžia- 
ma kiekvienam sėsti už vairo! — Bensenheiveris ir šerifo pavaduoto- 
jas iššoko iš sraigtasparnio ir iškart įklimpo į tirštą purvą, į kurį buvo 
pakliuvęs ir tas vairuotojas. — Velniai rautų! — nusikeikė Bensen- 
heiveris. 

— O Motinėle Švenčiausia! — sudejavo šerifo pavaduotojas. 

Tik dabar juos pamatė iš anapus kelio Houpė Stendiš. Pora besi- 
keikiančių vyriškių sunkiai brido link jos per lauko purvynę. Sraigtas- 
parnio mentės sukosi vis lėtėdamos. Dar buvo vyriškis, kvaila veido 
išraiška spoksantis pro savo automobilio langą, tik jis atrodė kaip 
kažkas per daug tolima. Houpė įlipo į savo suknelę. Viena skylė ran- 
kai, kur anksčiau buvo rankovė, buvo taip plačiai praplėšta, kad 
Houpei teko alkūne prispausti prie šono medžiagos skiautę, norint ja 
pridengti krūtį. Ir tuomet ji pajuto, kaip jai skauda pečius ir kaklą. 

Staiga prieš ją išdygo Ardenas Bensenheiveris, uždusęs ir permir- 
kęs purvu iki kelių. Tas purvas taip prilipdė jam prie kojų klešnes, 
kad Houpei jis pasirodė kaip koks senis, vilkintis žemiau kelių suse- 
gamomis kelnėmis. 

— Ponia Stendiš? — paklausė jis. Houpė nusigręžė slėpdama 
veidą ir linktelėjo galva. — Tiek daug kraujo, — bejėgiškai pratarė 
Jis. — Man labai nemalonu, kad mes taip užtrukome. Ar jūs sužeista? 

Ji atsigręžė ir įbedė į jį žvilgsnį. Tuomet jis pamatė, kad abu jos 
paakiai patinę, nosis sulaužyta, o ant kaktos — mėlynas gurnbas. 

— Tai daugiausia jo kraujas, — pasakė ji. — Bet aš išžaginta. 
Jis tai padarė, — aiškino ji Bensenheiveriui. 

Bensenheiveris išsitraukė nosinę, atrodė, kad jis nori nušluostyti 
Jai veidą kaip vaikui burną, bet paskui atsisakė to beviltiško ketinimo 
ją apvakti ir įsikišo nosinę atgal. 

— Man labai gaila, — tarė jis. — Labai gaila. Mes stengėmės 
atvykti kuo greičiau. Matėme jūsų kūdikį, jis yra sveikas, — kalbėjo 
Bensenheiveris. | 

— Man teko paimti jį į burną, — prisipažino jam Houpė. Ben- 
senheiveris užsimerkė. — O po to jis vis krušo ir krušo mane, — sakė 
ji. — Rengėsi po to mane nužudyti. Sakė padarysiąs tai. Todėl aš tu- 
rėjau jį užmušti. Ir nesigailiu, kad tai padariau. 

— Žinoma, jums nėra ko gailėtis, — pasakė jai Bensenheive- 
ris. — Tikrai nėra ko, ponia Stendiš. Esu įsitikinęs, kad jūs pasielgėte 
labai gerai. — Ji linktelėjo galva, po to pasižiūrėjo į savo kojas. Ji už- 
dėjo vieną ranką Bensenheiveriui ant peties, ir jis leido jai atsiremti; 
tik jai teko truputį pasilenkti, kad galėtų ir galvą pasidėti, nes buvo 
šiek tiek aukštesnė už jį. 

Ir tik tuomet Bensenheiveris atkreipė dėmesį į šerifo pavaduoto- 
ją, kuris buvo nuėjęs prie kabinos pasižiūrėti Oreno Rato ir dabar 
vėmė ant sunkvežimio grotelių, matant pilotui, kuris vedė per kelią tą 

suglumusį vairuotoją iš įklimpusio automobilio. Šerifo pavaduotojas, 
tokiu pat bekrauju veidu kaip tos Oreno Rato kojos saulės šviesoje, 
meldė Bensenheiverį nueiti patį pasižiūrėti. Bet Bensenheiveriui vis 
dar norėjosi, kad ponia Stendiš imtų kaip galima tvirčiau jaustis. 

— Taigi jūs nužudėte jį po to, kai jis jus išžagino, atsipalaidavo ir 
prarado budrumą? — klausė jis. 

— Ne, kaip tik tuo metu, — sušnibždėjo ji jam į kaklą. Jis užuo- 
dė nuo jos sklindant šlykštų dvoką, bet tebelaikė savo veidą visai prie 
pat jos, norėdamas kuo geriau ją girdėti. 

— Ar jūs turite omenyje — tuo metu, kai jis jus žagino, ponia 
Stendiš? 

— Taip, — sušnibždėjo ji. — Jis vis dar buvo manyje, kai aš 
radau jo peilį. Jis buvo jo kelnėse ant grindų. Jis ruošėsi jį panaudoti 
prieš mane, kai baigs, todėl aš turėjau tai padaryti, — pasakė ji. 

— Žinoma, turėjote, — pasakė Bensenheiveris. — Tai neturi 
reikšmės, — pridūrė jis, norėdamas pasakyti, kad ji turėjo jį nužudyti 
bet kuriuo atveju — netgi tuomet, jeigu jis nebūtų kėsinęsis ją nužu- 
dyti. Ardenui Bensenheiveriui nebuvo nusikaltimo, kuris būtų sunkes- 
nis už išžaginimą — jis buvo jam sunkesnis už nužudymą, išskyrus 
galbūt tik vaiko nužudymą. Tik apie vaikus jis nieko nežinojo, nes 
savų vaikų neturėjo. 

Buvo praėję septyni mėnesiai nuo Bensenheiverio vedybų, kai jo 
nėščia žmona buvo išžaginta automatinėje skalbykloje, kol jis jos 
laukė automobilyje. Tai padarė trys paaugliai. Jie atidarė vieno dide- 
lio džiovintuvo spyruoklines duris ir pro jas įgrūdo jos galvą į šiltą 
džiovintuvą, kur ji galėjo rėkti į karštas, garsą slopinančias paklodes 
ir užvalkalus, ir girdėti savo pačios balsą aidint didžiuliame metali- 
niame būgne. Į džiovintuvą kartu su galva buvo sukištos jos rankos, 
todėl ji liko bejėgė — netgi kojomis grindų nesiekė. Užversta ant spy- 
ruoklinių durų, ji lingavo aukštyn ir žemyn po tuo trejetu paauglių, 
nors tikriausiai stengėsi nejudėti. Tiems berniokams, aišku, ir galvon 
neatėjo, kad jie žagina policijos viršininko žmoną. Ir jos nebūtų išgel- 
bėjęs net pats geriausias, koks tik įmanomas, Tolydo apšvietimas 
šeštadienio naktį. 

Rytais Bensenheiveriai keldavosi anksti. Juodu buvo dar jauni, 
todėl pirmadienio rytą, dar prieš pusryčius, drauge veždavo skalbinius 
į automatinę skalbyklą. Skalbimo metu juodu skaitydavo laikraščius. 
Po to sudėdavo skalbinius į džiovintuvą ir važiuodavo namo pusry- 

čiauti. Ponia Bensenheiver pasiimdavo juos, kai vyras važiuodavo į 
darbą. Jis palaukdavo jos automobilyje, kol ji atsirinkdavo savo skal- 
binius. Atsitikdavo, kad kas nors būdavo išėmęs jų skalbinius iš džio- 
vintuvo, kol jie pusryčiaudavo, todėl poniai Bensenheiver tekdavo 
pakartotinai juos prasukti keletą minučių. Bensenheiveriui tada rei- 
kėdavo jos ilgėliau palūkėti. Tačiau juodu mėgo tai daryti ankstyvą 
rytą, kadangi tuo metu retai kas kitas naudodavosi automatine skal- 
bykla. 

Ir tik tuomet, kai Bensenheiveris pamatė iš automatinės skalbyk- 
los išeinant tris paauglius, jis susirūpino, kodėl jo žmona taip ilgai 
renka savo skalbinius. Bet juk nereikia daug laiko kam nors išžaginti, 
netgi tris kartus. Bensenheiveris įėjo į skalbyklą ir ten pamatė savo 
žmonos kojas, styrančias iš džiovintuvo. Jos bateliai mėtėsi nukritę 
ant grindų. Tai nebuvo pirmos mirusiojo kojos, kurias Bensenheive- 
riui teko matyti, tačiau šitos kojos jam buvo labai svarbios. 

Ji užduso savo švariuose skalbiniuose arba paspringo vemdama. 
O tie paaugliai visai neketino jos žudyti. Jos mirtis buvo atsitiktinė, 
todėl teisme proceso metu buvo sukeltas didelis triukšmas dėl ponios 
Bensenheiver mirties neplaninio pobūdžio. Kaltinamyjų advokatas 
pasakė, kad berniukai planavo „ją tik išžaginti, bet ne nužudyti". Tas 
pasakymas „tik išžaginti" išgąsdino Ardeną Bensenheiverį, nes jis 
jam nuskambėjo kaip: „Ji buvo tik išžaginta, laimingoji, o juk galėjo 
būti ir nužudyta!" 

— Gerai padarėte, kad jį nužudėte, — pašnibždėjo Houpei Ben- 
senheiveris. — Mes negalėtume nei dalies jam atlyginti už tai, ko jis 
nusipelnė — prisipažino jis. — Šaunuolė! 

Houpė tikėjosi ko kito iš policijos — kur kas kritiškesnio tyrimo, 
pagaliau įtaresnio policininko, visiškai ne tokio, kaip Ardenas Ben- 
senheiveris. Ji buvo ypač dėkinga dėl vieno dalyko, o būtent — kad jis 
buvo žmogus pagyvenęs, aiškiai kokių šešiasdešimties metų, jai — 
kaip dėdė, o seksualiniu požiūriu — net dar tolimesnis: kaip senelis. 
Ji pasakė, kad jaučiasi jau geriau, kad jos būklė pakenčiama. Kai ji 
išsitiesė ir atsistojo priešais jį, pamatė, kad yra iškruvinusi jam marš- 
kinių apykaklę ir skruostą, tik jis to nepastebėjo arba neteikė tam 
reikšmės. 

— Okay, parodyk man, — pasakė jis šerifo pavaduotojui, vėl 
švelniai šypteldamas Houpei. Šerifo pavaduotojas nulydėjo jį prie 
sunkvežimio kabinos. 

— O Dieve, — pratarė įklimpusio automobilio vairuotojas. 

— Dieve mano, jūs tik pažiūrėkite, kas čia yra. Man atrodo, kad 
tai jo kepenys. Argi nepanašu į kepenis? 

Pilotas spoksojo, iš nustebimo nė žodžio nepratardamas. Ben- 
senheiveris paėmė abu tuos vyrus už pečių ir jėga pasuko juos į šalį. 
Tuodu buvo beeiną link sunkvežimio dėžės, kur Houpė mėgino kaip 
nors apsitvarkyti, bet Bensenheiveris sušnypštė jiems: 

— Tik neikit prie ponios Stendiš. Neikit prie sunkvežimio. — Ir 
jau pilotui: — Eik, pranešk per radiją apie mūsų padėtį. Jiems pri- 
reiks greitosios pagalbos mašinos ar ko nors panašaus. Ponią Stendiš 
mes paimsime. 

— Jiems prireiks plastmasinio maišo jam sudėti, — pasakė šeri- 
fo pavaduotojas. — Jo čia visur pilna. 

— Pals tai matau, — pasakė Ardenas Bensenheiveris. Jis pažvel- 
gė į kabiną ir švilptelėjo iš pasigėrėjimo. 

Šerifo pavaduotojas bandė jį klausti: 

— Ar jis tuo metu ją, kai ji jį ?.. 

— Viskas gerai, — nutraukė jį Bensenheiveris. Po to jis kyštelėjo 
ranką į tą bjaurastį šalia akseleratoriaus pedalo, tik neatrodė, kad 
to baidytysi. Ten, kur sėdėjo Houpė, jis ieškojo ant grindų peilio. Jį 
radęs, paėmė per nosinę, atidžiai apžiūrėjo, suvyniojo ir įsikišo į ki- 
šenę. 

— Pažiūrėkite, — konspiratyviai sušnibždėjo jam šerifo pava- 
duotojas. — Ar jums teko kada nors girdėti apie žagintoją, kuris nau- 
dojasi prezervatyvu? 

— Tai nėra paplitę — atsakė jam Bensenheiveris, — bet pasitaiko. 

— Man tai atrodo keistą, — pasakė šerifo pavaduotojas. 

Jis žiūrėjo stebėdamasis, kaip Bensenheiveris tvirtai suėmė pre- 
zervatyvą šiek tiek žemiau jo žiedo, numovė jį, neišliedamas iš jo nė 
lašo, ir pakėlė jį pasižiūrėti prieš šviesą. Jo tūris buvo tokio pat dy- 
džio kaip teniso kamuoliuko. Prezervatyvas buvo prakiuręs. Jis buvo 
pilnas kraujo. 

Bensenheiveris atrodė patenkintas. Jis užmezgė prezervatyvą, 
kaip užmezgami vaikiški balionėliai, ir sviedė jį tolyn į pupų lauką, 
kur jo akis nebesiekė. 

— Nenoriu, kad kas nors imtų piršti mintį, jog tai galėjo nebūti 
žaginimas, — tyliai pasakė jis šerifo pavaduotojui. — Supratai? 

Ir nelaukdamas, kol šerifo pavaduotojas jam atsakys, nuėjo prie 
sunkvežimio galo, kad būtų šalia ponios Stendiš. 

— Kokio amžiaus buvo tas vaikinas? — paklausė jį Houpė. 

— Pakankamai suaugęs, — atsakė jai Bensenheiveris. — Daug- 
maž dvidešimt penkerių ar dvidešimt šešerių metų, — pridūrė jis. 
Bensenheiveris nenorėjo, kad kas nors menkintų jos išsigelbėjimą, 
ypač jos pačios akyse. Jis pamojo pilotui, kad šis padėtų poniai Sten- 
diš įlipti į sraigtasparnį. O paskui nuėjo duoti nurodymų šerifo pava- 
duotojui. 

— Tu pasilik čia su lavonu ir tuo nemokša vairuotoju, — pasakė 
Jam. 

— Aš nesu nemokša vairuotojas, — suinkštė tasai. — Dieve 
mano, jeigu taip jūs būtumėt išvydę tą ponią čia, ant kelio. 

— Ir nieko neprileisk prie sunkvežimio, — dar pasakė Bensen- 
heiveris. 

Ant kelio gulėjo ponios Stendiš vyrui priklausantys marškiniai. 
Bensenheiveris pakėlė juos ir nurisnojo į sraigtasparnį juokinga sto- 
rulių ristele. Pora vyriškių stebėjo, kaip jis ropščiasi į sraigtasparnį ir 
kaip šis kyla aukštyn. Silpna pavasarinė saulė, atrodė, nutolo drauge 
su sraigtasparniu — jie staiga pajuto vėsą, nuo kurios nežinojo kur 
slėptis. Tik, aišku, ne sunkvežimyje, 0 sėsti į to vairuotojo automobi- 
Iį — reiškė klampoti per lauko purvynę. Juodu nuėjo prie pikapo, at- 
vertė jo dangtį ir susėdo ant jo. 

— Ar jis iškvies buksyrą mano automobiliui? — paklausė vai- 
ruotojas. 

— Tikriausiai pamirš, — atsakė šerifo pavaduotojas. Jis kaip tik 
tuo metu galvojo apie Bensenheiverį: žavėjosi juo, o kartu manė, kad 
negalima Bensenheiveriu visiškai pasitikėti. Buvo čia dar ortodoksiš- 
kumo klausimai, jeigu juos galima šitaip pavadinti, apie kuriuos šeri- 
fo pavaduotojas iki tol nebuvo susimąstęs. O dabar buvo per daug 
dalykų, apie kuriuos jam reikėjo galvoti vienu metu. 

Vairuotojas vaikštinėjo po pikapą pirmyn ir atgal, ir tai nervino 
šerifo pavaduotoją, nes nuo to jo vaikštinėjimo lingavo pikapo gali- 

nis dangtis, ant kurio jis sėdėjo. Vairuotojas aplenkė purviną, sujauk- 
tą aniklodę, sugrūstą į kampą šalia kabinos, o po to apdulkėjusiame 
ir apskretusiame galiniame kabinos stikle prasitrynė akutę, kad galė- 
tų žvilgčioti į sustirusį ir išskrostą Oreno Rato kūną. Kraujas buvo 
jau sukrešėjęs, o kūnas pro tą nešvarų kabinos langą atrodė vairuo- 
tojui tokios pat spalvos ir toks pat žvilgantis kaip baklažanas. Vai- 
ruotojas atėjęs atsisėdo šalia šerifo pavaduotojo, bet dabar šis pakilo, 
ėmė vaikštinėti pirmyn ir atgal po sunkvežimį, pasižiūrėjo pro langą į 
supjaustytą lavoną. 

— O žinot ką? — pasakė vairuotojas. — Nors ji buvo visa ap- 
dergta, pasakysiu, kad ji iš tikrųjų gana daili moteris. 

— Taip, žinoma, — sutiko šerifo pavaduotojas. Dabar vairuoto- 
jas vėl vaikštinėjo po sunkvežimį, todėl šerifo pavaduotojas nuėjo į 
galą ir atsisėdo ant to atversto dangčio. 

— Tu neužsigauk, — pasakė jam vairuotojas. 

— Aš neužsigaunu, — atsakė šis. 

— Aš nenoriu pasakyti, kad simpatizuoju kiekvienam, kuris pa- 
norėtų ją išžaginti, — tarė vairuotojas. 

— Aš žinau, ko tu nenori pasakyti, — atsakė jam šerifo pava- 
duotojas, kuris pirmiausia žinojo, kad yra iki ausų įklimpęs į tokius 
štai reikalus, tačiau tas naivus vairuotojo samprotavimas privertė 
policininką parodyti jam tokią pat panieką, kokia, kaip jis jautė, 
buvo Bensenheiverio požiūryje į jį patį. 

— Tu tikriausiai tokių dalykų sočiai prisižiūri? — paklausė jį 
vairuotojas. — Turiu galvoje — žaginimų ir žmogžudysčių. 

— Užtektinai, — atsakė jam šerifo pavaduotojas kažkaip nevy- 
kusiai iškilmingai. O iš tikrųjų jis niekuomet anksčiau nebuvo susi- 
dūręs nei su išžaginimu, nei su žmogžudyste, be to, suprato, kad ir 
dabar jis visa tai pamatė ne savo paties, bet Ardeno Bensenheiverio 
patyrimo akimis. Pamačiau išžaginimą ir žmogžudystę, pagalvojo jis, 
pagal Bensenheiverį. Dėl to jis jautėsi gerokai sutrikęs, stengėsi rasti 
kokį nors grynai savo požiūrį. 

— Aš irgi esu kai ko matęs savo darbe, — pasakė vairuotojas, 
vėl žiūrėdamas pro galinį kabinos langą, — tik nieko tokio, kaip šis 
atsitikimas, man neteko matyti. 

Šerifo pavaduotojas svarstė, ar jis turi leisti tam kvaišai spoksoti 
į Rato kūną, ar tai turi kokią nors reikšmę, o jei turi, tai kam. Ratui, 
be abejo, jokios. O jo keistai šeimai? O šerifo pavaduotojui? To jis 
nežinojo. O ar Bensenheiveris to neleistų? 

— Ar tu neprieštarausi, jei pateiksiu tau delikatų klausimą? — 
paklausė jį vairuotojas. — Tik tu neužsigauk, gerai? 

— Okay, — atsakė šerifo pavaduotojas. 

— Kur dingo prezervatyvas? — paklausė vairuotojas. 

— Koks prezervatyvas? — paklausė jį šerifo pavaduotojas. Jis 
galėjo turėti kai kurių abejonių dėl Bensenheiverio protavimo pagrįs- 
tumo, bet šiuo atveju jis nė kiek neabejojo, kad Bensenheiveris pasiel- 
gė teisingai. Pasaulyje pagal Bensenheiverį jokios trivialios smulkmenos 
neturėjo sumenkinti žaginimo, kaip nusikaltimo, sunkumo. 


Houpė Stendiš tuo momentu pagaliau pasijuto esanti saugi Ben- 
senheiverio pasaulyje. Ji skrido drauge su juo virš fermų laukų, steng- 
damasi nesusivemti nuo nuolatinio nardymo tai aukštyn, tai žemyn. 
Ji ėmė vėl pastebėti savo kūną — galėjo save užuosti ir jausti kiekvie- 
ną skaudamą vietą. Jautė didelį pasibjaurėjimą, tačiau greta jos sė- 
dėjo tas malonus policininkas, kuris ja žavėjosi — buvo sujaudintas 
jos smurtinės pergalės. 

— Ar jūs vedęs, pone Bensenheiveri? — paklausė ji. 

— Taip, ponia Stendiš, — atsakė jis. — Vedęs. 

— Jūs buvote man nepaprastai geras, — pasakė jam Houpė, — 
tik man atrodo, kad aš tuoj pat susivemsiu. 

— Na, ir vemkite, — atsakė Bensenheiveris ir pastvėrė vaškuotą 
popierinį maišelį, kurį rado prie savo kojų. Tai buvo piloto maišelis 
su užkandžiais ir ant dugno dar likusiomis nesuvalgytomis „fri" bul- 
vėmis, kurios buvo matyti pro riebaluotą maišelį. — Prašom, — pa- 
sakė Bensenheiveris, — drąsiau. 

Ji jau žiaukčiojo. Paėmė iš jo tą maišelį ir nusigręžė. Maišelis pa- 
sirodė jai per mažas, kad jame tilptų visa ta šlykštynė, kurią, kaip jai 
atrodė, laiko savyje. Ji jautė ant savo nugaros tvirtą, sunkią Bensen- 
heiverio ranką, o kita ranka jis prilaikė susivėlusią jos plaukų sruogą, 
kuri jai trukdė. 

— Gerai, — skatino jis ją, — dar pasistenkite, išvemnkite visa tai 
ir jūs pasijusite daug geriau. 

Houpė prisiminė, kad kaip tik tokiais žodžiais ji visuomet kalbė- 
davo Nikiui, kai šis vemdavo. Ji stebėjosi, kaip Bensenheiveris sugeba 
net jos vėmimą paversti pergale, bet ji iš tikrųjų pasijuto daug ge- 
riau — tas rilmingas vėmimas ir šaltos, sausos rankos, kuriomis jis 
laikė jos galvą ir tapšnojo jai per nugarą, guodė ją ir ramino. O kai 
maišelis staiga plyšo ir viskas ant jo išsiliejo, Bensenheiveris sušuko: 

— Na, štai, kaip laimingai jo atsikratėme, ponia Stendiš! Jums 
daugiau nebereiks to maišelio. Sis sraigtasparnis priklauso Naciona- 
linei gvardijai. Tegul ji ir išsivalo jį. Kam ji galų gale išvis yra? 

Pilotas vairavo sraigtasparnį paniuręs, nejudria veido išraiška. 

— Kokią dieną jūs turėjote, ponia Stendiš, — tęsė Bensenheive- 
ris. — Jūsų vyras didžiuosis jumis. — Bet tyliai jis pagalvojo, jog bus 
geriau, jeigu jis prieš tai pasikalbės su jos vyru ir įsitikins, kaip yra iš 
tikrųjų. Mat iš savo patirties Ardenas Bensenheiveris žinojo, kad 
vyrai ir kiti žmonės ne visuomet vertina žaginimą taip, kaip dera. 

Pirmasis žudikas 


„Ką tu nori tuo PIRMASIS SKYRIUS pasakyti? — parašė 
Garpui jo leidėjas Džonas Vulfas. — Koks dar gali būti ko nors 
tokio, kaip tas skyrius, tęsinys? Vien to — ir tai yra jau per daug, 
kad sustotum. Kaipgi tu gali tai tęsti?" — „Galiu, — atrašė jam 
Garpas. — Pamatysi". 

— Aš nenoriu to pamatyti, — pasakė Garpui telefonu Džonas 
Vulfas. — Mesk tai. Bent jau atidėk į šalį. Kodėl tau kur nors ne- 
pakeliavus? Esu tikras, kad tai būtų naudinga ir tau, ir Helenai. 
Juk ir Dunkanas jau gali keliauti, ar ne? 

Tačiau Garpas spyriojosi ne vien dėl to, kad iš „Pasaulio pagal 
Bensenheiverį" turi išeiti romanas, bet ir dėl to, kad Džonas Vul- 
fas pamėgintų parduoti tą jo pirmąjį skyrių kuriam nors žurnalui. 
Garpas niekuomet neturėjo savo agento. Džonas Vulfas buvo pir- 
masis žmogus, kuris rūpinosi jo kūrinių likimu ir tvarkė visus jo, 
kaip ir Dženės Fylds, leidybinius reikalus. 

— Parduoti šitą? — paklausė jį Džonas Vulfas. 

— Taip, — atsakė jam Garpas. — Parduok tą skyrių kaip ro- 
mano pradžią. 

Taip buvo su dviem pirmosiomis Garpo knygomis — iš pra- 
džių žurnaluose buvo išspausdintos jų ištraukos. Bet šįkart Džonas 
Vulfas mėgino Garpui paaiškinti, kad 1) tas skyrius yra netinka- 
mas spausdinti ir 2) išspausdintas jis būtų pati prasčiausia rekla- 
ma — jeigu atsirastų užtektinai kvailas leidėjas, kuris jį nupirktų. 
Džonas Vulfas dar pasakė, kad Garpas, kaip rašytojas, turi „mažą, 
bet rimtą" reputaciją, kad pirmieji du jo romanai pelnė jam teigia- 
mų recenzijų ir garbių šalininkų bei „nedidelę, bet rimtą" grupę 
skaitytojų. Garpas atsakė negalįs pakęsti „mažos, bet rimtos" re- 
putacijos — tokios, kokia būtent patinka Džonui Vulfui. 

— Veikiau norėčiau būti turtingas ir galėti nusispjauti į tai, ką 

įvairūs idiotai laiko „rimta“, — pasakė Džonui Vulfui Garpas. Ta- 
čiau kas gali sau leisti į tai nusispjauti? 

Garpas tuo metu jautė, kad jis galėtų nusipirkti savotišką izo- 
liaciją nuo realaus ir siaubingo pasaulio. Jis vaizdavosi savotišką 
tvirtovę, kurioje jis, Dunkanas ir Helena (taip pat būsimasis jų kū- 
dikis) galėtų gyventi niekieno neužgauliojami ir neliečiami tų, ku- 
riuos jis vadino „likusiuoju pasauliu". 

— Ką tu nori pasakyti ta knyga? — klausė jį Džonas Vulfas. 

To paties jį klausė ir Helena. Taip pat Dženė, nors jai patiko 
„Pasaulio pagal Bensenheiverį" pirmasis skyrius. Jos nuomone, 
visos vertybės jam yra išdėliotos teisingai — iš jo aišku, ką kurioje 
situacijoje laikyti didvyriu, jame taip pat yra išreikšta, jog būtina 
pasmerkti įstatymų laužymą, jame groteskiškai, kaip ir dera, paro- 
dytas geidulio šlykštumas. Bet, tiesą pasakius, tas Dženės palanku- 
mas pirmajam skyriui kėlė Garpui didesnį susirūpinimą negu 
Džono Vulfo kritiškumas. Garpas nepasitikėjo savo motinos 
sprendimais apie literatūrą. 

— Dieve mano, tu tik pažiūrėk į jos pačios knygą, — vis sakė 
jis Helenai, tačiau ši, kaip ir žadėjo, nesidavė įtraukiama — ji ne- 
skaitė Garpo naujosios knygos, nė vieno jos žodžio. 

— Kodėl jis taip staiga panoro praturtėti? — klausė Heleną 
Džonas Vulfas. — Ką visa tai reiškia? 

— Nežinau, — atsakė jam Helena. — Manau, jis tikisi, kad tai 
apsaugotų jį ir mus visus. 

— Nuo ko? — klausė jį Džonas Vulfas. — Nuo ko apsaugotų? 

— Tu turi palaukti, kol perskaitysi visą knygą, — pasakė Gar- 
pas savo leidėjui. — Kiekvienas biznis yra nešvarus biznis. Aš mė- 
ginu pasižiūrėti į tą knygą kaip į biznį ir noriu, kad ir tu į ją taip 
žiūrėtum. Man nesvarbu, ar ji tau patinka, ar ne: aš noriu, kad tu ją 
parduotum. 

— AŠ nesu vulgarus leidėjas, — atsakė jam Džonas Vulfas. — 
O tu nesi vulgarus rašytojas. Atsiprašau, kad man tenka tau tai pri- 
minti. — Džonas Vulfas jautėsi Garpo užgautas — jis pyko ant 
Garpo, kad šis leidžia sau kalbėti apie biznį, kurį Džonas Vulfas iš- 
manė kur kas geriau negu Garpas. Bet Džonas Vulfas žinojo, kad 
Garpui teko išgyventi sunkų metą, žinojo, kad Garpas yra geras 
rašytojas, kuris gali parašyti dar daug ir, Vulfo įsitikinimu, geres- 
nių knygų, todėl jis norėjo ir toliau likti jo leidėjas. 

— Kiekvienas biznis yra nešvarus biznis, — kartojo Garpas. — 
Na, o jeigu manai, kad ta knyga yra vulgari, tai tau neturi būti 
sunku ją parduoti. 

— Tam nepakanka vien vulgarumo, — liūdnu balsu atsakė 
Džonas Vulfas. — Niekas nežino, ko reikia, kad knyga būtų perkama. 

— Aš jau girdėjau tai, — atsakė jam Garpas. 

— Tu neturėtum skambinti man, kad šitaip su manim kalbėtu- 
meis, — pasakė jam Džonas Vulfas. — Aš esu tavo bičiulis. 

Garpas žinojo, kad tai tiesa, todėl jis padėjo telefono ragelį, 
nebeatsakinėjo į laiškus ir rašė, kol baigė „Pasaulį pagal Bensen- 
heiverį". 

O už dviejų savaičių Helena, padedama Dženės, pagimdė tre- 
čią vaiką — dukterį, taigi Helenai ir Garpui atkrito problema susi- 
tarti dėl berniuko vardo, kuris nieku būdu neturėjo priminti Volto 
vardo. Duktė buvo pavadinta Džene Garp — tai yra būtent taip, 
kaip turėjo vadintis pati Dženė Fylds, jeigu ji būtų pasistengusi 
Garpą įsigyti labiau įprastu būdu. 

Dženė buvo patenkinta, kad turi kažką, kas bent iš dalies vadi- 
nasi taip kaip ji. 

— Bet juk gali kilti nesusipratimų, — perspėjo ji. — Kai mes 
dvi būsime tuo pačiu vardu. 

— Aš visuomet vadinau tave „mama“, — priminė jai Garpas. 
Tik jis nepriminė savo motinai, kad vienas modeliuotojas jau yra 
pavadinęs jos vardu suknelę. Maždaug metus laiko ji buvo popu- 
liari Niujorke: balta medicinos sesers uniforma su ryškiai raudona 
širdimi, prisiūta ant kairiosios krūties. TIKROJI DŽENĖ 
FYLDS — skelbė ta širdis. 

Helena nieko nepasakė, gimus Dženei Garp. Ji buvo papras- 
čiausiai dėkinga: pirmą kartą po to atsitikimo ji pasijuto esanti iš- 
gelbėta nuo pamišimo iš širdgėlos, kuri ją smaugė dėl Volto 
netekties. 

„Pasaulis pagal Bensenheiverį", kuris gelbėjo nuo tokio pat 
pamišimo Garpą, jau buvo Niujorke, ir Džonas Vulfas skaitė jį ir 
perskaitinėjo. Jis susitarė, kad pirmasis skyrius bus išspausdintas 
tokiame šlykščiai primityviame pornografiniame žurnale, kad — 
jis buvo dėl to tikras — net Garpas patikės savo kūrinio pasmerk- 
tumu. Tas žurnalas vadinosi „Tarpkojo reginiai“ ir buvo pilnas 
kaip tik to: tų Garpo vaikystės laikų drėgnų, prasižiojusių bebrų, 

kuriais buvo iliustruotas jo pasakojimas apie žiaurų išžaginimą ir 
akivaizdų kerštą. Pirmiausia Garpas apkaltino Džoną Vulfą, kad 
jis tyčia paskelbęs jo knygos pirmąjį skyrių tokiame žurnale, geres- 
nių už jį net neieškodamas. Tačiau Džonas Vulfas tikino Garpą, 
kad jis išbandęs visus žurnalus. O pačioje savo laiško pabaigoje 
pranešė, kaip buvo suprasta Garpo knyga — būtent kaip pasakoji- 
mas apie grėsmingą, sensacingą smurtą ir seksą be kokių nors jį 
gelbstinčių vertybių. 

— Bet knyga yra visiškai ne apie tai, — pasakė Garpas. — Pa- 
matysi. 

Vis dėlto Garpas dažnai susimąstydavo dėl „Pasaulio pagal 
Bensenheiverį" pirmojo skyriaus, kurį išspausdino „,Tarpkojo regi- 
niai". Ar jį išvis kas nors skaito? Ar kas nors, kas nusiperka tą Žur- 
nalą, bent pasižiūri į jo tekstus? 

„Galbūt kai ką ir skaito po to, kai pasimasturbuoja, pasižiūrėję 
iliustracijų", — rašė Džonui Vulfui Garpas. Jis svarstė, ar tokia 
nuotaika yra tinkama jo tekstui skaityti: po masturbacijos skaityto- 
jas būna bent jau atsipalaidavęs, galbūt jis jaučiasi vienišas („gera 
būsena skaitymui", — paaiškino Džonui Vulfui Garpas). O galbūt 
skaitytojas dar jaučiasi kaltas, yra nusižeminęs ir slegiamas atsako- 
mybės jausmo (o tai jau nėra itin gera nuotaika skaitymui, galvojo 
Garpas). Šiaip ar taip, jis žinojo, kad tokia nuotaika nėra gera ra- 
šymui. 


„Pasaulis pagal Bensenheiverį" perša mintį, kad Dorsio Sten- 
dišo troškimas pačiam apsaugoti savo žmoną ir vaiką nuo bruta- 
laus pasaulio yra nerealus. Todėl į pagalbą pasikviečiamas 
Bensenheiveris (kuris yra priverstas pasitraukti iš policijos uŽ tai, 
kad nesiliauja taikęs savo darbe neortodoksiškų metodų). Jis gyve- 
na Stendišų namuose, drauge su šeima, kaip ginkluotas dėdė. Čia 
jis pasidaro mėgstamu asmens sargybiniu, kurio, Houpei reikalau- 
jant, galų gale tenka atsisakyti. Nors kaip tik Houpei teko susipa- 
žinti su tuo, kas yra blogiausia realiame pasaulyje, tačiau labiausiai 
to pasaulio bijo jos vyras. Po to, kai Bensenheiveris, Houpei at- 
kakliai reikalaujant, išsikeldina iš jų namų, Stendišas ir toliau išlai- 
ko senąjį policininką kaip savotišką jų angelą sargą. Bensenheiveriui 
jis moka už tai, kad šis sekiotų paskui jų vaiką Nikį, tačiau Bensen- 
heiveris savo, kaip sarginio Šuns, pareigose persistengia, kadangi jį 

vis dar veikia siaubingi jo išgyvenimų prisiminimai. Jis, atrodo, pa- 
mažu darosi Stendišams ne tiek apsauga, kiek pavojumi. Jis apibū- 
dinamas kaip „paskutinio šviesos spindulio saugotojas — 
pensininkas tvarkdarys, vos gyvas prieš visiškas sutemas". 

Houpė tikisi išblaškyti savo vyro baimes, įtikinėdama jį, kad 
jiems reikia antro vaiko. Ir tas vaikas gimsta, tačiau Stendišui, at- 
rodo, yra lemta kurti sau vieną paranojaus demoną po kito: dabar 
jau jis ne tik baiminasi dėl galimo jo žmonos ir vaikų užpuoli- 
mo — jis ima įtarinėti Houpę, jog ši turi su kažkuo meilės ryšį. Pa- 
lengva jis padaro išvadą, kad tai jam būtų skaudesnė žaizda negu 
jos išžaginimas (pakartotinis). Todėl Stendišas dabar ima abejoti 
savo meile jai ir pačiu savimi. Jausdamasis kaltas, jis prašo Bensen- 
heiverį sekti Houpę ir nustatyti, ar ji ištikima, ar ne. Tačiau Ardenas 
Bensenheiveris nebenori daugiau atlikinėti nerimo kamuojamo 
Dorsio Stendišo užduočių. Senasis policininkas jam aiškina, kad jis 
buvęs pasamdytas saugoti Stendišų šeimą nuo išorinio pasaulio, o 
ne tam, kad varžytų tos šeimos pasirinkimo laisvę — kiekvienam 
jos nariui gyventi taip, kaip jie nori. Bensenheiveriui atsisakius pa- 
dėti, Dorsį Stendišą apima panika. Vieną naktį jis palieka niekieno 
nesaugomus namus (ir vaikus) ir išeina šnipinėti savo žmonos. Kol 
Dorsio nėra namuose, mažesnysis jų vaikas mirtinai paspringsta 
Nikio kramtomąja guma. 

Viskas persmelkta kaltės. Visi Garpo raštai persmelkti kaltės 
jausmo. Taip yra ir su Houpe, nes ji tikrai susitikinėja su kai kuo 
(nors kas galėtų ją dėl to smerkti). Bensenheiverį, nuolat kamuoja- 
mą liguisto atsakomybės jausmo, ištinka apopleksija. Pusiau para- 
lyžiuotas jis sugrįžta pas Stendišus, Dorsis jaučiasi už jį atsakingas. 
Houpė nori dar vieno vaiko, tačiau Dorsis nuo patirtų išgyvenimų 
yra pasidaręs bevaisis. Jis sutinka, kad Houpė pasitelktų į pagalbą 
savo meilužį — bet tik jos „apvaisinimui“, kaip jis tai pavadina. (O 
ironija: Ši knygos vieta buvo vienintelė, kurią Dženė Fylds pavadi- 
no „pritempta“.) Maža to, Dorsis ieško kontroliuojamos situacijos, 
kuri, kaip rašė Garpas, „labiau panaši į laboratorinį eksperimentavi- 
mą Su gyvenimu negu į patį gyvenimą". Houpė neįstengia priside- 
rinti prie tokios klinikinės tvarkos, kadangi emociniu požiūriu ji 
arba turi meilužį arba jo neturi. Reikalaudamas, kad meilužiai su- 
sitiktų vien tokiam tikslui — Houpės „apvaisinimui“ — Dorsis 
kartu mėgina kontroliuoti, kur jie susitinka, kaip dažnai ir kiek 

trunka tie susitikimai. Įtardamas, kad Houpė susitikinėja su meilu- 
Žiu slaptai, be to, planingai, Dorsis kalba nusenusiam Bensenhei- 
veriui, jog pastebėtas netoliese besibastantis potencialus kidneperis ir 
žagintojas. 

Niekaip nerasdamas ramybės, Dorsis Stendišas ima netikėtai 
niekam nepranešęs, lankytis savo paties namuose (tokiu metu, kai 
jo mažiausiai laukiama). Vis dėlto jam niekuomet nepavyksta už- 
klupti Houpės su kuo nors, bet Bensenhciveris, ginkluotas ir todėl 
kaip iškaršėlis mirtinai pavojingas, sučiumpa Dorsį. Ardenas Bensen- 
heiveris, tas gudrus invalidas, sugeba važinėti savo invalido vežimėliu 
nepaprastai vikriai ir tyliai, jis ir toliau veikia neortodoksiškais me- 
todais. Jis šauna į Dorsį Stendišą savo stambaus kalibro revolveriu iš 
mažiau kaip šešių Žingsnių atstumo, kai šis, slėpdamasis viršuje 
kedro medžio drabužių spintoje, iš kur tikisi nuklausyti Houpės 
pokalbį telefonu, užkliūva už žmonos batų ir, aišku, gauna kulką. 

Jo žaizda yra mirtina. Ardenas Bensenheiveris, jau visiškas be- 
protis, išgabenamas. Houpė yra nėščia savo meilužio vaiku. Kai jis 
gimsta, Nikas, kuriam jau dvylika metų, jaučia palengvėjimą, nes 
šeimoje nebėra ankstesnės įtampos. Galų gale jų nebeslegia tas pa- 
sibaisėtinas Dorsio Stendišo nervingumas, taip sužalojęs visų jų 
gyvenimą. Houpė ir jos vaikai gyvena ir toliau, jie net humoristiš- 
kai žiūri į senojo Bensenheiverio, dar per tvirto, kad numirtų, pa- 
mišėliškus sapaliojimus, nuolat kuriant naujas košmariško savo 
pasaulio versijas pavojingų bepročių namuose: galiausiai jis yra at- 
sidūręs ten, kur jam priklauso būti. Houpė su vaikais dažnai jį 
lanko, tik ne vien iš geraširdiškumo (o jie tikrai yra geraširdžiai), 
bet ir todėl, kad neleistų sau pamiršti, kokia didelė vertybė yra jų 
pačių psichinė sveikata. Houpė yra ištverminga, gyvi ir sveiki liko 
jos vaikai, todėl ji būna tolerantiška senio sapalams, jie atrodo jai 
netgi juokingi. 

Beje, tie ypatingai pavojingi bepročių namai stebina savo pa- 
našumu į Dženės Fylds ligoninę traumuotoms jos moterims Dogs 
Hed Harbore. 

„Pasaulis pagal Bensenheiverį" nėra toks jau prastas ar net 
klaidingai suprastas, tačiau proporcijų požiūriu jis neatitinka rea- 
liam pasauliui būdingo jutiminių malonumų poreikio. Dorsis Stendi- 
šas irgi nėra „tikroviškas“, be to, dėl savo meilės Žmonai ir vaikams 
delikatumo jis yra per lengvai pažeidžiamas; jis ir Bensenheiveris 

laikomi „ne itin tinkamais gyventi šioje planetoje". Joje reikia at- 
sparumo. 

Houpė ir, kaip to tikisi skaitytojas, jos vaikai gali turėti geres- 
nių galimybių. Knyga vienaip ar kitaip perša mintį, kad moterys 
geriau negu vyrai pajėgia atsispirti baimėms ir brutalybėms, ir ge- 
riau sugeba neparodyti, kokie mes esame bejėgiai prieš tuos Žmo- 
nes, kuriuos mylime. Houpė yra parodyta kaip Žmogus tvirtas, 
galintis išsilaikyti tame silpnų Žmonių pasaulyje. 


Džonas Vulfas sėdėjo Niujorke, puoselėdamas viltį, kad 
Garpo kalbos šiurkštus realizmas bei jo personažų ryškumas vis 
dėlto išgelbės knygą nuo grynai muilo operos statuso. Vulfas gal- 
vojo, kad buvo galima pavadinti tą knygą ir kitaip, pavyzdžiui, „Gy- 
venimo nerimastimi“. Pagal ją būtų galima sukurti fantastišką 
dienos metu rodomų televizijos filmų seriją — tik reikėtų ją atitin- 
kamai pritaikyti žiūrovams invalidams, pagyvenusio amžiaus žmo- 
nėms ir ikimokyklinio amžiaus vaikams. Džonas Vulfas padarė 
išvadą, kad „Pasaulis pagal Bensenheiverį", nežiūrint „Garpo kal- 
bos šiurkštaus realizmo" ir taip toliau, tėra muilo operos rango. 

Gerokai vėliau su tuo sutiks, aišku, net Garpas. Tai buvo pats 
prasčiausias jo kūrinys. „Bet tas sumautas pasaulis niekuomet kaip 
reikiant neįvertino mano dviejų pirmųjų kūrinių, — parašė jis 
Džonui Vulfui. — Taigi negavau to, kas man priklausė gauti". Bet 
juk dažniausiai taip ir būna, galvojo Garpas. 

Džonas Vulfas turėjo esmingiausių dvejonių: svarstė, ar jis ga- 
lėtų pateisinti tos knygos išleidimą. Su knygomis, dėl kurių abejo- 
davo, Džonas Vulfas elgdavosi taip, kad retai dėl to nusivildavo. 
Leidykloje jam buvo pavydima to, kaip dažnai jis būdavo teisus, 
pranašaudamas knygoms populiarumą. Kai jis sakydavo, kad knyga 
bus populiari — būtent populiari, 0 ne gera ar mėgiama — jis be- 
veik visuomet būdavo teisus. Žinoma, nemaža buvo ir tokių 
knygų, kurios ir be jo pranašavimo išpopuliarėdavo, bet nebuvo 
knygos, kuriai jis pranašavo populiarumą, O ji to nesulaukė. 

Kaip jis tai numatydavo, niekas nežinojo. 

Pirmą kartą jis taip pasielgė su Dženės Fylds knyga ir nuo to 
laiko kartą pcr metus ar per porą metų jis išpranašaudavo populia- 
rumą kokioms nors nusistebėjimą keliančioms knygoms. 

Jo leidykloje dirbo moteris, kuri kartą pasisakė Džonui Vulfui, 

kad jai nėra tekę skaityti knygos, kurios ji nenorėtų užversti ir eiti 
miegoti. Džonas Vulfas, didelis knygų mėgėjas, priėmė tai kaip iš- 
šūkį ir daugelį metų duodavo tai moteriai skaityti gerų ir blogų 
knygų: jai tos knygos buvo vienodos — jos visos ją migdė. Ji pasa- 
kė Džonui Vulfui, kad paprasčiausiai nemėgstanti skaityti. Bet jis 
nepasidavė. Leidykloje niekas kitas, išskyrus jį, neduodavo tai mo- 
teriai ką nors skaityti, niekas kitas nesidomėjo tos moters nuomo- 
ne apie ką nors. Ta moteris sukiojosi knygų pilnoje leidykloje taip, 
tarsi tos knygos buvo peleninės, o ji — nerūkančioji. Ta moteris 
buvo leidyklos valytoja. Kasdien ji išpildavo šiukšlių dėžės, o darbo 
kabintetus valydavo tuomet, kai vakare visi išeidavo į namus. Pir- 
madieniais ji siurbdavo dulkes iš koridorių kilimų, antradieniais 
šluostydavo dulkes nuo displėjų, trečiadieniais kuopdavo sekreto- 
rių stalus, ketvirtadieniais šveisdavo tualetus, 0 penktadieniais 
visur purkšdavo, šviežindama orą, kad leidykla, kaip ji sakydavo 
Džonui Vulfui, per savaitgalį prisigertų visai ateinančiai savaitei 
gero oro. Džonas Vulfas stebėjo ją daugelį metų, bet niekuomet 
jam neteko matyti, kad ji kada nors atverstų knygą. 

Kai paklausta apie knygas ji atsakė, kad labai nemėgsta jų 
skaityti, jis ėmė davinėti jai skaityti tokias knygas, dėl kurių pasise- 
kimo nebuvo tikras, taip pat tokias, dėl kurių pasisekimo nė kiek 
neabejojo. Bet ji ir toliau sakydavo jam, kad knygos jai nepatinka, 
todėl Džonas Vulfas buvo jau beveik numojęs ranka į ją, kai davė 
jai paskaityti „Seksualiai įtartinos", Dženės Fylds autobiografijos, 
rankraštį. 

Valytoja perskaitė jį per naktį ir paklausė Džoną Vulfą, ar ga- 
lėsianti įsigyti nuosavą tos knygos egzempliorių, kai ji išeis, nes no- 
rėtų dar ne kartą ją perskaityti. 

Nuo to laiko Džonas Vulfas visuomet tvirtai laikėsi jos nuo- 
monės. Ir ji neapvylė jo. Dauguma knygų jai nepatikdavo, bet jeigu 
jau kuri patikdavo, tai Džonas Vulfas žinojo, jog tą knygą perskai- 
tys beveik kiekvienas. 

Per daug nesukdamas galvos, jis padavė jai skaityti „Pasaulio 
pagal Bensenheiverį" rankraštį. O paskui visą savaitgalį namuose 
nervinosi dėl to, net bandė paskambinti jai, norėdamas pasakyti, 
kad net nemėgintų skaityti. Jis prisiminė tą pirmąjį skyrių, todėl 
nenorėjo moters įžeisti, kuri pati buvo kažkam senelė ir (žinoma) 
kažkam motina — juk ji galų gale nežinojo, kad jis moka jai už 

visa tai, ką duoda perskaityti. (O apie tai, kad ji, R valytoja, 
gauna didžiulę algą, žinojo tik pats Džonas Vulfas. Si valytoja 
manė, jog visos geros valytojos daug uždirba ir kad joms tiek prik- 
lauso gauti. 

Valytoja vadinosi Džilsė Slouper. Tą vakarą Džonas Vulfas di- 
džiai nustebo radęs, kad Niujorko telefonų knygoje nėra nė vienos 
pavardės Slouper su pirmuoju inicialu D. Ko gero, Džilsė nemėgo 
ir telefonų knygų. Džonas Vulfas užsirašė sau pastabą, kad pirma- 
dienio rytą jis privalo pirmiausia atsiprašyti Džilsės. Likusią to ne- 
laimingo savaitgalio dalį jis praleido mėgindamas suformuluoti 
tai, ką jis pasakys T.S. Garpui — kad, jo nuomone, tiek autoriaus, 
tiek leidyklos didžiausiam labui „Pasaulis pagal Bensenheiverį" 
turi būti neleidžiamas. 

Džonui Vulfui tas savaitgalis buvo tikra kankynė, nes Garpas 
jam patiko, jis patikėjo Garpu ir žinojo, kad Garpas neturi draugų, 
kurie galėtų jam patarti nesunkinti savo padėties, juk draugai pa- 
galiau tam ir yra, kad duotų tokį vertingą patarimą. Yra Alisa Fle- 
čer, kuri taip jį myli, kad viską, ką tik jis pasakytų, priims 
nekritiškai arba išvis tylės. Dar yra Roberta Maldun, kurios litera- 
tūrinis skonis, kaip Džonas Vulfas įtarė, yra dar naujoviškesnis ir 
labiau neišlavintas (jeigu ji išvis jį turi) negu naujoji jos lytis. Hele- 
na sakė išvis tos knygos neskaitysianti. O Dženė Fylds, kaip Džo- 
nas Vulfas žinojo, nebuvo tokia šališka savo sūnaus atžvilgiu, kaip 
motinos paprastai būna; tik ji buvo parodžiusi abejotiną nuovoką, 
neigiamai atsiliepdama apie geriausius savo sūnaus kūrinius. Prob- 
lema dėl Dženės Fylds buvo kita — tema: Dženės Fylds manymu, 
knyga, parašyta svarbia tema, yra svarbi knyga. O naujoji Garpo 
knyga, jos manymu, yra apie kvailus rūpesčius, kuriuos moterims 
tenka iškęsti ir atlaikyti. O kaip ta knyga parašyta — šitai Dženei 
buvo nesvarbu. Būtent tai skatino Džoną Vulfą tą knygą leisti. Bet 
jeigu Dženei „Pasaulis pagal Bensenheiverį' patinka, vadinasi, ta 
knyga yra bent potencialiai ginčytina. Tačiau Džonas Vulfas, kaip ir 
Garpas, žinojo, kad Dženės, kaip politinės veikėjos, statusas gerokai 
priklauso nuo to, kad ji yra visų miglotai, net klaidingai suprantama. 

Vulfas galvojo apie tai visą tą savaitgalį, todėl visiškai pamiršo, 
kad pirmadienį jam reikia pirmiausia atsiprašyti Džilsės Slouper, 
kai staiga ji pati įsiveržė pas jį — paraudusiomis akimis, trūkčio- 
janti lyg voverė, tvirtai sugniaužusi rudose savo rankose suglamžy- 
tus „Pasaulio pagal Bensenheiverį" rankraščio puslapius. 

— Na, žinote, — pasakė ji, vartydama akis ir kratydama ranko- 
se tą rankraštį. 

— Džilse, — tarė Džonas Vulfas. — Aš labai atsiprašau. 

— Na, žinote! — pakartojo Džilsė. — Savo gyvenime neturė- 
jau prastesnio savaitgalio. Negalėjau nei miegoti, nei valgyti, nei 
nuvykti į kapines susitikti su giminėmis ir bičiuliais. 

Tasai Džilsės Slouper savaitgalio praleidimo būdas pasirodė 
Džonui Vulfui keistas, bet jis nieko nepasakė, o tik klausėsi jos 
taip, kaip jis jos klausėsi jau daugiau kaip dvylika metų. 

— Tas vyriškis yra beprotis, — pareiškė Džilsė. — Niekas, bū- 
damas sveikas, neparašys tokios knygos kaip šita. 

— Aš neturėjau tau, Džilse, jos duoti, — pasakė Džonas Vul- 
fas. — Užmiršau apie tą jos pirmąjį skyrių. 

— Pirmasis skyrius ne toks jau blogas, — pasakė Džilsė. — 
Pirmasis skyrius — tai dar nieko. Bet mane pribaigė devyniolikta- 
sis skyrius, — pasakė ji. 

— Tu perskaitei devyniolika skyrių? — nustebo Džonas Vulfas. 

— Bet juk daugiau jūs man nedavėte — tik devyniolika, — at- 
sakė Džilsė. — O ar yra ir daugiau? Ar yra dar tęsinys? 

— Na, ne, — pasakė Džonas Vulfas. — Čia yra jau viskas. Čia 
pabaiga. 

— Taip ir maniau, — pasakė Džilsė. — Ką jau ten betęsti. — 
Tas pamišėlis senas policininkas galų gale patenka ten, kur jam 
priklauso būti, o tas beprotis vyras irgi savo gauna — kulką į 
kaktą. Ta jo galvelė, jeigu norite Žinoti, tik tam ir tiko — kulkai. 

— Tai tu perskaitei viską? — vėl paklausė Džonas Vulfas. 

— Velniai rautų! — suriko Džilsė. — Iš to, kaip jis kvailiojo, 
buvo galima pamanyti, kad tai jis buvo išžagintas. Jeigu norite Ži- 
noti, — dėstė Džilsė, — vyrai kaip tik tokie ir yra: tave Žagina, kad 
vos galo negauni, o netrukus po to tas pradeda kvailioti — kam, 
girdi, atsiduodi savo noru! Bet juk tai yra ne jų, vyrų, sumautas rei- 
kalas — argi ne taip? — piktinosi Džilsė. 

— Na, aš to nežinau, — pasakė Džonas Vulfas, kuris sėdėjo už 
savo stalo suglumęs. — Tai ar tau nepatiko ta knyga? 

— Ar nepatiko? — sukranksėjo Džilsė. — O kas ten galėjo 
man patikti? 

— Bet juk tu perskaitei ją, — pasakė Džonas Vulfas. — Kam 
gi tuomet skaitei? 

— Na, žinote, — pasakė Džilsė, lyg gailėdama Džono Vulfo — 

kad jis yra toks beviltiškai bukas. — Kartais aš imu galvoti, kad vargu 
ar jūs žinote, kas yra svarbiausia tose knygose, kurias leidžiate, — pa- 
sakė ji, linguodama galva. — Kartais galvoju, kodėl jūs esate tas, kuris 
leidžia knygas, o aš — ta, kuri šveičia išvietes. Tik tiek, kad aš linkusi 
veikiau išvietes šveisti, negu skaityti daugumą jūsų knygų. 

— Bet jeigu tau nepatiko ta knyga, tai kodėl tu ją skaitei, Džil- 
se? — klausė Džonas Vulfas. 

— O dėl to, dėl ko skaičiau ir visas kitas knygas, — atsakė 
ji, — kad sužinočiau, kas atsitiks. 

Džonas Vulfas išplėtė akis į ją. 

— Daugumoje knygų, kaip jūs žinote, — dėstė Džilsė, — nieko 
neatsitinka. O yra tokių knygų, kad iš anksto aišku, kas atsitiks, 
todėl nėra jokio reikalo jas skaityti. Bet šita knyga, — kalbėjo ji, — 
yra tokia nenormali, kad žinai, jog turi kažkas atsitikti, o kas — to 
niekaip negali nuspėti. Pats turi būti nenormalus, kad galėtum nu- 
matyti, kas toje knygoje atsitiks. 

— Taigi tu perskaitei iki galo, kad sužinotum, kas atsitiks? — 
paklausė Džonas Vulfas. 

— Na, bet juk nėra jokios kitos priežasties knygą skaityti, ar ne 
taip? — klausė Džilsė Slouper. Ji padėjo sunkų rankraštį (o jis tik- 
rai buvo didelis ir sunkus) Džonui Vilfui ant stalo ir patraukė 
aukštyn ilgą dulkių siurblio 1a2dą, kuriuo pirmadieniais susijuos- 
davo kaip diržu pilną savo taliją. — Kai knyga jau išeis, — pasakė 
ji, rodydama į mašinraštį, — labai norėčiau, jeigu galima būtų, tu- 
rėti nuosavą jos egzempliorių. Jeigu būtų galima, — paprašė ji. 

— Tu nori turėti tą knygą nuosavą? — paklausė ją Džonas 
Vulfas. 

— Jeigu būtų galima, — pakartojo Džilsė. 

— Bet juk tu jau Žinai, kas joje atsitinka, — kalbėjo Džonas 
Vulfas. — Tad kam tau skaityti ją iš naujo? 

Džilsė atrodė sutrikusi, o Džonas Vulfas niekuomet nebuvo 
matęs, kad ji dėl ko nors sutriktų. 

— Na, tuomet aš galėčiau ją pasiskolinti, — aiškino ji. — Pa- 
Žįstu vieną tokį, kuriam būtų gerai priminti, kokie yra vyrai šiame 
pasaulyje. 

— O tu pati ar skaitytum ją dar kartą? — pasidomėjo Džonas 
Vulfas. 

— Gal ne visą. Bent jau ne visą iš karto ar tuoj pat, — ji vėl at- 
rodė sutrikusi. — Bet ten yra vietų, kurias, manau, galėčiau vėl 
skaityti, — droviai pasakė ji. 

— O kam? — klausė Džonas Vulfas. 

— Na, tam, — pasakė pavargusiu balsu Džilsė, tarsi visai nete- 
kusi su juo kantrybės, — kad tiesiog jauti, kokia ji yra teisinga. — 
Tą žodį „teisinga“ ji kranktelėjo kaip koks vandens paukštis naktį 
virš ežero. 

— Jauti, kokia ji yra teisinga? — pakartojo Džonas Vulfas. 

— O argi jūs to nežinote? — paklausė ji. — Jeigu jūs nežinote, 
kuri knyga yra teisinga, tai mums reikėtų susikeisti pareigomis. — 
Ir ji nusijuokė, spausdama kumštyje kaip kokį šaunamąjį ginklą 
dulkių siurblio trišakį kištuką. — Kartais aš galvoju, — linksmu 
balsu kalbėjo ji, — kad vargu ar jūs pastebite, kada tualetas būna 
išvalytas. — Ji priėjo ir pasižiūrėjo į jo šiukšlių dėžę. — Ar kada 
šiukšlių dėžė būna tuščia, — kalbėjo ji. — O jauti, kada knyga yra 
teisinga, kai jauti, kad ji teisinga. Knyga yra teisinga, kai gali pasa- 
kyti: „Na, taip! Kaip tik šitaip elgiasi tie sumauti Žmonės“. Ir tada 
aišku, kad knyga yra teisinga, — užbaigė ji. 

Pasilenkusi virš šiukšlių dėžės, ji paėmė nuo jos dugno vienin- 
telį ten gulėjusį popieriaus lapą ir įsikišo jį į prijuostės kišenę. Tai 
buvo Džono Vulfo laiško, kurį jis bandė surašyti Garpui, suglam- 
žytas pirmasis puslapis. 


Praėjus keliems mėnesiams, kai „Pasaulis pagal Bensenheive- 
rį" buvo jau rengiamas spaudai, Garpas nusiskundė Džonui Vul- 
fui, kad jis neturįs kam knygos dedikuoti. Jis nenorėjo jos skirti 
Volto atminimui, kadangi negalėjo pakęsti tokių dalykų, kaip „ka- 
pitalo pigaus krovimosi, — kaip jis tai vadino, — iš savo autobiog- 
rafijos faktų, stengiantis įpiršti skaitytojui mintį, jog tu esu geresnis 
rašytojas, negu iš tikrųjų esi". Jis nededikavo tos knygos ir savo 
motinai, nes negalėjo pakęsti, kad, kaip jis sakė, „kiekvienas lais- 
vai jodinėja Dženės Fylds vardu". Dėl Helenos, Žinoma, nebuvo ir 
kalbos, na, o Dunkanui jis negalėjo tos knygos dedikuoti jau vien 
todėl, kad jis neleis jam jos skaityti. Vaikas buvo dar ne to am- 
žiaus. Jam, kaip tėvui, buvo dėl to nemalonu, — kad jis rašo tai, ką 
turi drausti savo vaikams skaityti. 

Garpas suprato, kad Flečeriai pasijaustų nepatogiai, jeigu jis 

dedikuotų knygą jiems kaip porai, o jeigu jis dedikuotų ją vien Ali- 
sai, tuo galėtų užgauti Harį. 

— Tik ne man, — pasakė jam Džonas Vulfas. — Tik ne šitą. 

— Apie tave aš net negalvojau, — sumelavo jam Garpas. 

— Na, o jeigu Robertai Maldun? — pasiūlė Džonas Vulfas. 

— Ta knyga neturi jokio ryšio su Roberta, — atsakė Garpas. 
Nors jis žinojo, kad Roberta bent jau neprieštarautų tokiai dedika- 
cijai. Stačiai linksma, galvojo jis: parašai knygą, o paskui neatsi- 
randa nė vieno, kuris panorėtų, kad ją jam dedikuotum. 

— Tai gal dedikuoti ją džeimsininkėms? — karčiai pasakė 
Garpas. 

— Nekvarškink sau galvos dėl tokių niekų, — patarė jam Džo- 
nas Vulfas. — Tai yra aiški kvailystė. 

Garpas paniuro. 

O gal dedikuoti poniai Ralf? — dingtelėjo Garpui mintis. Bet 
juk jis iki šiol dar nežino tikrosios jos pavardės. Dar yra Helenos 
tėvas, geras, senas imtynių treneris Ernis Holmas, tik jis nesupras- 
tų tokio gesto ir vargu ar jam patiktų tokia knyga. Tiesą sakant, 
Garpas netgi puoselėjo viltį, kad jis niekuomet jos neskaitys. Išties 
stačiai juokinga: parašai knygą, o paskui puoselėji viltį, kad kas 
nors jos neskaitytų! 

O gal Riebiajam Troškiniui? — šmėstelėjo galvoje mintis. 

Maiklui Miltonui? 

Bonkerso atminimui? 

Jautėsi atsidūręs aklavietėje. Nieko daugiau nebegalėjo sugal- 
voti. 

— Aš žinau kam, — tarė Džonas Vulfas. — Tik pasiklausiu, ar 
ji sutiks. 

— Labai įdomu, — pasakė Garpas. 

Džonas Vulfas turėjo galvoje Džilsę Slouper — asmenį, atsa- 
kingą už tai, kad Garpo knyga išvis leidžiama. 

— Ta moteris yra labai savotiška, tavo knyga ją sužavėjo, — 
pasakojo Džonas Vulfas. — Ji pasakė, kad tai yra labai „teisinga“ 
knyga. 

Tas pasiūlymas sudomino Garpą. 

— Aš buvau davęs jai rankraštį vienam savaitgaliui, — aiškino 
Džonas Vulfas, — ir ji negalėjo nuo jo atsiplėšti, kol neperskaitė 
viso. 

— O kodėl tu davei jai tą rankraštį? — pasiteiravo Garpas. 

— Todėl, kad ji man pasirodė kaip tik tam tinkama, — atsakė 
Džonas Vulfas. Jis, kaip tikras geras leidėjas, niekam nenorėjo at- 
skleisti visų savo paslapčių. 

— Na, gerai, — pasakė Garpas. — Atrodysiu plikas, jeigu 
knyga išeis be jokios dedikacijos. Pasakyk jai, kad aš tam pritariu. 
Ar ji yra tavo artima bičiulė? — dar pasidomėjo Garpas, bet leidė- 
jas tik mirktelėjo jam, ir Garpas linktelėjo galva. 

— O ką tai reiškia? — įtariai paklausė Džoną Vulfą Džilsė 
Slouper. — Ką tai reiškia, kad jis nori man „dedikuoti“ tą baisią 
knygą? 

— Tai reiškia, kad jam patiko tavo atsiliepimas apie ją, — at- 
sakė Džonas Vulfas. — Jis mano, kad ta knyga yra parašyta beveik 
galvojant apie tave. 

— Galvojant apie mane? — paklausė Džilsė . — Ką tai reiš- 
kia? — Aš jam papasakojau, kaip tu atsiliepei apie jo knygą, — to- 
liau aiškino Džonas Vulfas, — todėl jis mano, kad tu esi puiki 
skaitytoja. 

— Puiki skaitytoja? — paklausė Džilsė. — Jis, ko gero, pami- 
šėlis, ar ne? 

— Jis neturi daugiau kam dedikuoti savo knygos, — prisipaži- 
no Džonas Vulfas. 

— Tai maždaug taip, lyg nerastų vedyboms liudininko? — pa- 
klausė Džilsė. 

— Maždaug, — sutiko Džonas Vulfas. 

— Bet tai nereiškia, kad aš pritariu tai knygai? — paklausė 
Džilsė. 

— Saugok, Dieve, — atsakė Džonas Vulfas. 

— Taigi, kad saugok, — pasakė Džilsė. 

— Niekas tau nepriekaištaus dėl to, kas yra toje knygoje — 
jeigu tu to baiminiesi, — pasakė jai Džonas Vulfas. 

— Na, gerai, — pasakė Džilsė. 

Džonas Vulfas dar parodė jai, kurioje vietoje bus ta dedikacija, 
parodė jai kitų knygų su dedikacijomis. Džilsei visos jos patiko ir ji 
galų gale linktelėjo galva, patenkinta tuo sumanymu. 

— Yra dar vienas dalykas, — pasakė ji. — Ar man nereikės su- 
sitikti su juo ar panašiai? 

— Ne, nereikės, — pasakė jai Džonas Vulfas, ir Džilsė paga- 
liau sutiko. 


Betrūko tik vienos genialios pastangos, kad būtų galima išleisti 
„Pasaulį pagal Bensenheiverį" į tą paslaptingą neaiškų pasaulį, ku- 
riame kartais „rimtos“ knygos kurį laiką garsėja ir kaip „populia- 
rios". Džonas Vulfas buvo apsukrus ir ciniškas Žmogus. Jis gerai 
išmanė, kaip reikia pasinaudoti tokiais biografijos faktais, kurie 
paskatintų pigių sensacijų mėgėjus retkarčiais paimti į rankas ir 
tikros beletristikos kūrinį. 

Gerokai vėliau Helena padarys pastabą, kad „Pasaulis pagal 
Bensenheiverį" taip išpopuliarėjo tik dėl savo aplanko. Džonas 
Vulfas paprastai leisdavo Garpui pačiam parašyti ant knygos ap- 
lanko užlankų spausdinamą tekstą, bet šį kartą tai, ką Garpas pa- 
teikė, buvo taip nuobodu ir gremėzdiška, kad Džonas Vulfas 
ryžosi pats imtis to reikalo, užlankų tekste atvirai pasakydamas da- 
lyko esmę. 

„Pasaulis pagal Bensenheiverį", — buvo rašoma tame tekste, — 
pasakoja apie žmogų, kuris taip labai baiminasi, jog jo artimiesiems 
gali atsitikti kas nors bloga, kad sukuria tokią įtampos atmosferą, 
kurioje nelaimė yra beveik neišvengiama. Ir ji atsitinka". 

„T.S.Garpas — toliau buvo rašoma ant knygos aplanko, — yra 
žinomos feministės Dženės Fylds vienintelis sūnus". Džonas Vul- 
fas truputį sunerimo, kai išvydo tai jau išspausdinta, nes nors jis 
pats tai parašė ir nors gerai žinojo, kodėl parašė, vis dėlto jis Žino- 
jo, kad Garpas niekuomet nepageidavo, jog tokio pobūdžio infor- 
macija būtų skelbiama, leidžiant jo knygas. „T.S.Garpas yra tėvas, — 
buvo rašoma ant aplanko (Džonas Vulfas pakraipė galvą iš gėdos 
dėl to savo parašyto niekalo), — kuris pats neseniai skaudžiai turė- 
jo išgyventi penkiamečio savo sūnaus tragišką netektį. Iš tos šird- 
gėlos, kurią jis dėl to įvykio patyrė, atsirado šis kančios sklidinas 
romanas..." Ir taip toliau. 

Garpas visa tai laikė pačiu pigiausiu būdu skaitytojui privilioti. 
Jis visuomet sakydavo, kad labiausiai nemėgsta atsakinėti į klausi- 
mą, kiek jo kūrinys yra „teisingas“, tai yra, kiek jis paremtas „as- 
menine patirtimi". „Teisingas“ — ne ta gerąja prasme, kuria šį 
žodį pavartojo Džilsė Slouper, bet teisingas — atseit, „tikroviš- 
kas". Paprastai jis kantriai ir santūriai aiškindavo, kad autobiogra- 

finis kūrinio pagrindas — jeigu toks iš viso yra — yra pats neįdo- 
miausias jo lygmuo. Garpas taip pat visuomet sakydavo, kad rašy- 


mo menas — tai nuoširdaus vaizdavimo aktas, kuris, kaip 
kiekvienas kitas menas, yra selekcijos procesas. Memuarai, auto- 
biografijos — „visi tie atsiminimai apie atminimo nevertas mūsų 


gyvenimo traumas“ — tėra menkas pavyzdys grožinei literatūrai, 
sakydavo jis. „Grožinė literatūra turi būti padaryta geriau negu re- 
alus gyvenimas", — rašė Garpas. Ir jis nuosekliai stojo prieš „me- 
lagingus asmeninių išgyvenimų kelrodžius“ tų rašytojų, kurių knygos 
laikomos „svarbiomis“ todėl, kad kai kas svarbaus buvo nutikę jų gy- 
venime. Jis rašė, kad mažiausiai gali paskatinti įtraukti ką nors į ro- 
maną tai, jog tas „kas nors" išties yra atsitikę. „Viskas kažkada yra 
atsitikę!" — širdo jis. „Vienintelė priežastis kam nors įvykti romane 
yra ta, jog tai tuo metu ir toje vietoje būtinai turi įvykti". 

— Papasakokite man ką nors, kas jums yra tikrai atsitikę, — 
kartą pasakė Garpas moteriai, kuri atėjo pas jį interviu, — ir aš 
patobulinsiu jūsų gyvenimą, geriau papasakosiu apie tą atsitiki- 
mą. — Ta moteris buvo išsiskyrusi, augino keturis mažamečius vai- 
kus, vienas kurių buvo miręs vėžiu; iš jos veido buvo matyti, kad ji 
netiki Garpu. Jis matė, kad ji turi būti labai nelaiminga, todėl jau 
švelnesniu balsu pasakė jai: 

— O jeigu tai yra liūdna istorija, netgi labai liūdna, tuomet aš 
išgalvosiu dar liūdnesnę. — Bet jis matė, kad ji niekuomet juo ne- 
patikės, kad ji net neparašys apie tai. Ji net neįtrauks to į savo in- 
terviu. 

O Džonas Vulfas žinojo: viena, ką dauguma skaitytojų nori 
pirmiausia žinoti, — tai kuo daugiau apie paties autoriaus gyveni- 
mą. Džonas Vulfas parašė Garpui: „Daugumai menkos vaizduotės 
žmonių kalbos apie tikrovės pagerinimą yra tuščios kalbos". Štai 
kodėl Džonas Vulfas padarė Garpą ant „Pasaulio pagal Bensen- 
heiverį" aplanko įžymų („žinomos feministės Dženės Fylds vienin- 
telis sūnus“), pasistengė sužadinti prielankumą jo tragiškiems 
išgyvenimams („skaudžiai turėjo išgyventi penkiamečio savo sū- 
naus tragišką netektį"). Kad abu šie Garpo gyvenimo faktai neturi 
esminio ryšio su romano menu, Džonui Vulfui ne itin rūpėjo. Gar- 
pas buvo jam pakyrėjęs visomis tomis savo kalbomis apie tai, jog 
jis norėtų būti verčiau turtingas negu rimtas rašytojas. 

„Tai nėra pati geriausia tavo knyga, — parašė Garpui Džonas 

Vulfas, siųsdamas jam perskaityti knygos korektūrą. — Ateis 
diena, kai pats tai pripažinsi. Bet tai bus garsiausia tavo knyga. 
Lukterk — ir įsitikinsi. Kol kas tu dar negali įsivaizduoti, kokį 
nepasitenkinimą tau sukels jos pasisekimo priežastys, todėl pata- 
riu tau keliems mėnesiams kur nors išvykti iš šalies. Ir patariu tau 
skaityti tik tas recenzijas apie ją, kurias aš tau atsiųsiu. O kai visa 
tai bus jau praėję — O gyvenime viskas praeina — tuomet galėsi 
grįžti namo ir banke susipažinti su tavęs laukiančiu dideliu siurp- 
rizu. Be to, gali dar tikėtis, kad „Pasaulio pagal Bensenheiverį" po- 
puliarumas bus toks didelis, jog jo paskatinti žmonės atsigręš į 
praeitį ir perskaitys tuos du pirmuosius tavo romanus, kurių dėka 
tu esi nusipelnęs būti geriau žinomas. 

Pasakyk Helenai, jog man labai nemalonu, bet tu, manau, vis 
dėlto privalai tai žinoti: tavo reikalai man visuomet rūpėjo ir tebe- 
rūpi. Jeigu tu pageidauji, kad ši knyga būtų išparduota, tai mes ją 
išparduosime. Kiekvienas biznis, Garpai, yra nešvarus biznis. Tave 
cituoju". 

Tas laiškas labai suglumino Garpą. Džonas Vulfas, aišku, ne- 
parodė jam knygos aplanko. 

„Dėl ko tau nemalonu? — klausė jį Garpas savo laiške. — Ne- 
verkšlenk, išparduok ją". 

„Kiekvienas biznis yra nešvarus biznis", — pakartojo jam Džo- 
nas Vulfas. 

— Žinau tai, žinau, — atsakė jam Garpas. 

— Paklausyk mano patarimo, — pasakė jam Vulfas. 

— Man patinka skaityti recenzijas, — atsakė Garpas. 

— Tik ne tas — tos tau nepatiks, — perspėjo jį Džonas Vul- 
fas. — Ruoškis kelionei. Prašau tave. 

Po to Džonas Vulfas nusiuntė knygos aplanko egzempliorių 
Dženei Fylds. Jis prašė ją neprasitarti apie tai Garpui, taip pat pa- 
dėti prikalbinti Garpą kuriam laikui išvykti iš šalies. 

— Išvyk kur nors iš šalies, — ragino sūnų Dženė. — Tai yra ge- 
riausia, ką tu gali padaryti šiuo momentu savo ir savo šeimos 
labui. 

Tas sumanymas labai patiko Helenai — juk ji dar niekuomet 
nėra buvusi užsienyje. Dunkanas buvo perskaitęs pirmąją tėvo apysa- 
ką — „Grilparcerio pensioną", todėl labai norėjo pamatyti Vieną. 

— Iš tikrųjų Viena yra ne tokia, — sakė Dunkanui Garpas, ta- 

čiau jį labai sudomino tai, kad berniukui patiko tas senas jo apsa- 
kymas. Pats Garpas jį irgi mėgo. 

— Su naujagimiu į Europą? — dejavo Garpas. — Stačiai neži- 
nau. Juk tai vargas — pasai, be to, begalė injekcijų mažylei ar dar 
ko nors. 

— Tau pačiam reikia injekcijų, — pasakė jam Dženė Fylds. — 
Kūdikiui bus visiškai saugu. 

— Nejaugi tu nenori vėl pamatyti Vieną? — klausė jį Helena. 

— O, tu tik įsivaizduok — vėl vaikščiosi senų savo nuodėmių 
takais, — nuoširdžiai kalbėjo Džonas Vulfas. 

— Senų nuodėmių? — sumurmėjo Garpas. — Nežinau. 

— Tėte, būk geras, — prašė Dunkanas. Garpas nusileisdavo 
Dunkano norams, ir jis sutiko. 

Helena labai apsidžiaugė ir net užmetė akį į „Pasaulio pagal 
Bensenheiverį" korektūrą. Bet tai buvo žvilgsnis prabėgom, ner- 
vingas — ji visai neketino jos skaityti. Pirma, ką ji pastebėjo, buvo 
dedikacija — „Džilsei Slouper". 

— Kas tai per viena — toji Džilsė Slouper? — paklausė ji 
Garpą. 

— Tiesą sakant, net nežinau, — atsakė jis. Helena suraukė 
kaktą. — Tikrai nežinau, — tikino jis. — Tai yra kažkokia Džono 
bičiulė. Jis sakė, kad ta knyga jai labai patikusi — 1 As nuo 
jos atsiplėšti. Manau, Vulfas palaikė tai geru ženklu. Siaip ar taip, 
tai jis pasiūlė jai dedikuoti, — aiškino Garpas. — Aš pagalvojau, 
kad tai puiku. 

— Hmm, — numykė Helena. Ir atidėjo korektūrą į šalį. 

Juodu abu kiekvienas savaip vaizdavosi tą Džono Vulfo bičiu- 
Ig. Kai jie susipažino su Džonu Vulfu, jis buvo jau išsiskyręs. Jiems 
buvo tekę susitikti su jo vaikais, jau suaugusiais, bet niekuomet jie 
nesutiko pirmosios jo žmonos. Jis turėjo kuklų būrelį bičiulių — 
visos jos buvo dailutės, nuolankios, patrauklios ir visos už jį jau- 
nesnės. Kai kurios jų dirbo knygų leidyboje, bet dauguma tų jaunų 
moterų buvo irgi išsiskyrusios ir pačios turėjo pinigų — visuomet 
turėjo ar bent atrodė turinčios. Garpas prisiminė daugumą jų var- 
tojančias puikius kvepalus, skoningai pasidažiusias ir gerai apsi- 
rengusias. 

Nei Garpas, nei Helena nebūtų galėję net įsivaizduoti Džilsės 
Slouper, tos baltaodžio ir kvarteronės palikuonės — taigi oktoro- 
nės, arba viena aštuntąja negrės. Jos oda buvo gelsvai ruda — lyg 


412 


truputį patamsėjusios pušinės lentos. Jos plaukai buvo lygūs, 
trumpi, juodi, virš blizgančios surauktos kaktos nelygiai pakirpti ir 
jau pradedantys pilkėti. Ji buvo žemaūgė, ilgarankė, o kairioji 
ranka — be bevardžio piršto. Ant dešiniojo skruosto buvo gilus 
randas, todėl galima buvo įsivaizduoti, kad tame pačiame mūšyje ir 
tuo pačiu įrankiu jai buvo nupjautas ir tas pirštas — matyt, tuo- 
met, kai ji. gyveno nevykusį vedybinį savo gyvenimą, o jis, be abejo, 
buvo nevykęs. Ji niekuomet apie jį nepasakodavo. 

Džilsė Slouper buvo daugmaž keturiasdešimt penkerių metų 
amžiaus. O atrodė šešiasdešimtmetė. Iš stuomens priminė nėščią 
labradorų veislės kalę, vaikščiojo vilkdama kojas, nes jos buvo ne- 
sveikos. Keletą metų ji visiškai nekreipė dėmesio į gumbą, kurį už- 
čiuopdavo krūtyje, o niekas kitas jo neužčiuops, kol taip ir pasimirs 
nuo vėžio. 

Ji turėjo telefoną, tik jis buvo neįtrauktas į telefonų knygą 
(kaip tą nustatė Džonas Vulfas), nes buvęs jos vyras kiekvieną mė- 
nesį grasindavo ją užmušiąs, kol galų gale įgriso jo klausytis. O te- 
lefoną ji laikė tik dėl vaikų — mat jiems buvo reikalingas numeris, 
kuriuo jie galėtų naudotis abonento sąskaita, kai skambindavo 
prašydami atsiųsti jiems pinigų. 

Bet nei Helena, nei Garpas, kai vaizdavosi Džilsę Slouper, nė 
iš tolo nemanydavo, kad tai galėtų būti liūdna, sunkiai dirbanti 
kvarteronė. 

— Atrodo, Džonas Vulfas viską daro tos knygos labui, išskyrus 
tik tai, kad ne jis ją parašė, — pasakė Helena. 

— O gaila, kad ne jis ją parašė, — netikėtai pasakė Garpas. Jis 
dar kartą perskaitė savo knygą, ir jį apniko didelės abejonės. „Gril- 
parcerio pensione", galvojo jis, ryšku tikrumas dėl Žmonių elgse- 
nos. „Pasaulyje pagal Bensenheiverį“ Garpas nesijautė toks 
tvirtas — tai, aišku, liudija, kad jis sensta. Bet juk, kaip Žinoma, 
menininkai sendami turi darytis geresni. 


Garpas ir Helena drauge su mažyle Džene ir vienaakiu Dunka- 
nu išvyko iš Naujosios Anglijos vėsų rugpjūčio mėnesį — tuo 
metu, kai daugelis keliaudavo per Atlantą priešinga kryptimi. 

— O kodėl jums nepalaukus Padėkos dienos šventės, o jau po 
to keliauti? — klausė Ernis Holmas. Tačiau „Pasaulis pagal Ben- 
senheiverį" turėjo išeiti spalio mėnesį. Džonas Vulfas jau buvo 
gavęs įvairių atsiliepimų apie dar netaisytą knygos korektūrą, kurią 

jis buvo per vasarą išsiuntinėjęs. Visi atsiliepimai buvo entuzias- 
tingi — knyga buvo entuziastingai giriama arba taip pat entuzias- 
tingai smerkiama. 

Jis turėjo vargo, kad nuslėptų nuo Garpo pirmuosius knygos 
egzempliorius, ypač aplanką. Tačiau paties autoriaus entuziazmas 
dėl tos knygos buvo labai sporadiškas ir apskritai menkas, todėl 
Džonui Vulfui pavyko neleisti jam jos pamatyti. 

Dabar Garpas buvo pasinėręs į kelionės rūpesčius ir kalbėjo 
apie tas knygas, kurias jis dar parašysiąs. („Tai yra geras ženk- 
las", — pasakė Helenai Džonas Vulfas.) 

Dženė ir Roberta atvežė Garpus į Bostoną, iš kur jie turėjo 
skristi į Niujorką. 

— Nebijokit lėktuvo, — pasakė Dženė. — Jie nekrenta. 

— O Dieve, mama, — atsiliepė Garpas. — Ką tu išmanai apie 
lėktuvus? Jie nuolat krenta. 

— Visą laiką mosuok rankomis kaip sparnais, — patarė Dun- 
kanui Roberta. 

— Negąsdink jo, Roberta, — paprašė Helena. 

— O aš visai nebijau, — atsakė Dunkanas. 

— Kol tavo tėtė šnekės, tol nenukrisite, — pasakė Dženė. 

— Jeigu jis vis šnekės, — tarė Helena, — tai mes niekuomet 
nenusileisime. — Jie visi matė, kad Garpas yra užsigavęs. 

— Jeigu jūs neatstosite nuo manęs, tai aš visą kelią persiu, — 
atšovė jis, — ir tuomet įvyks didelis sprogimas. 

— Tu geriau mums dažniau rašyk, — pasakė jam Dženė. 

Prisiminęs jam brangų Tinčą ir paskutinę jo kelionę į Europą, 
Garpas tarė motinai: 

— Šįkart, mama, aš visą laiką tik kuo daugiau ab-ab-ab-sor- 
buosiu. Todėl nė ž-ž-žodžio neparašysiu. 

Juodu abu iš to nusijuokė, o Dženė Fylds net nuvarvino ašarą, 
kurią pastebėjo tik Garpas. Atsisveikindamas jis pabučiavo moti- 
ną. Roberta, įpratusi po lyties pakeitimo bučiuotis itin stipriai, 
kiekvieną išbučiavo po kelis kartus. 

— O Dieve, Roberta, — pasakė jai Garpas. 

— Kol jūsų nebus, aš globosiu senutę, — tarė Roberta, paim- 
dama į didžiulį savo glėbį Dženę, kuri pasirodė šalia Robertos 
tokia maža ir labai Žila. 

— Man nereikalinga niekieno globa, — tarė Dženė Fylds. 

— Kol kas dar pati mama visus globoja, — pasakė Garpas. 

Helena apkabino Dženę, nes žinojo, kokią tikrą tiesą pasakė 
Garpas. Jau sėdėdami lėktuve, Garpas ir Dunkanas matė Dženę ir 
Robertą, mojančias jiems nuo išlydėjimo terasos. Jiems teko susi- 
keisti vietomis, kad Dunkanas galėtų sėdėti kairėje lėktuvo pusėje. 

— Tokia pat gera vieta ir dešinėje pusėje, — pasakė jam 
stiuardesė. 

— Tik ne tam, kuris neturi dešinės akies, — atsakė jai Dunka- 
nas, ir Garpas apsidžiaugė, kad berniukas jaučiasi jau taip drąsiai. 

Helena su mažyle sėdėjo šalia jų, tik kitoje praėjimo tako pusėje. 

— Ar matai senelę? — paklausė Dunkaną Helena. 

— Taip, — atsakė Dunkanas. 

Išlydėjimo terasoje pasidarė sausakimša, kai ją užplūdo visi, 
norintys matyti, kaip pakils lėktuvas, tačiau Dženė Fylds, nors ir 
nedidukė, kaip visuomet, išsiskyrė balta savo uniforma. 

— Kodėl senelė atrodo tokia aukšta? — paklausė Garpą Dun- 
kanas. Ir iš tikrųjų: Dženė Fylds buvo iškilusi galva ir pečiais virš 
minios. Garpas suprato: Roberta laiko ją, iškėlusi kaip vaiką. 

— O, tai Roberta ją pakėlė, — susivokė ir Dunkanas. Garpas 
žiūrėjo į savo motiną, pakeltą į orą, kad galėtų pamoti jam atsi- 
sveikindama, saugu buvusio futbolo gynėjo rankose. Drovi, rami 
Dženės šypsena sugraudino Garpą, ir jos pamojo jai pro langą, 
nors žinojo, kad ji nebegali jo įžiūrėti lėktuvo viduje. Pirmą kartą 
motina pasirodė jam sena. Jis nusigręžė nuo lango ir pažvelgė į 
kitą praėjimo tako pusę — į Heleną su naujuoju jų vaiku. 

— Jau kylame, — tarė Helena. Kai lėktuvas pajudėjo, juodu 
susikibo rankomis per taką, nes Garpas žinojo, kad Helena bijo 
skirsti. 

Niujorke Džonas Vulfas apgyvendino juos savo bute. Garpui, 
Helenai ir mažylei Dženei užleido savo miegamąjį, o Dunkanui 
grakščiai pasiūlė pasidalinti su juo svetainę. 

Suaugusieji vakarieniavo iki vėlumos ir daugokai išgėrė konja- 
ko. Garpas pasakojo Džonui Vulfui apie tris naujus romanus, ku- 
riuos ketina parašyti. 

Pirmasis vadinsis „Mano tėvo iliuzijos". Jame bus pasakojama 
apie tėvą idealistą, turintį būrį vaikų. Jis sukuria savo vaikams ne- 
dideles utopijas, pagal jas augina juos, o kai jie pakankamai paau- 
ga, įsteigia jiems nedidelius koledžus. Bet viskas nueina perniek — ir 

tie koledžai, ir vaikai. Tėvas vis bando pasakyti kalbas Jungtinių 
Tautų Organizacijoje, bet kiekvieną kartą yra išvejamas. Tai yra vis 
ta pati kalba, kurią jis nuolat taiso. Paskui jis mėgina sukurti ne- 
mokamo gydymo ligoninę ir patiria visišką nesėkmę. Po to bando 
visoje šalyje įvesti nemokamo transporto sistemą. O tuo tarpu jo 
žmona išsiskiria su juo, vaikai augdami darosi nelaimingi, kai 
kurie iš jų yra iškrypėliai, o kiti visai normalūs. Vienintelis dalykas, 
kuris sieja jo vaikus, yra klaikūs prisiminimai apie tas utopijas, 
pagal kurias tėvas stengėsi juos auginti. Pabaigoje tėvas tampa 
Vermonto gubernatoriumi. 

— Vermonto? — paklausė Džonas Vulfas. 

— Taip, Vermonto, — atsakė Garpas. — Jis tampa Vermonto 
gubernatoriumi, nors iš tikrųjų mano esąs karalius. Taigi dar viena 
jo utopija. 

— „Vermonto karalius" — tai būtų geresnis pavadinimas, — 
pasiūlė Džonas Vulfas. 

— Ne, ne, — paprieštaravo Garpas. — Bus dar kita knyga. Ji 
neturės nieko bendro su šita. Ta kita knyga eis po „Mano tėvo iliu- 
zijų" ir vadinsis „Vermonto mirtis". 

— Joje bus tie patys personažai? — pasidomėjo Helena. 

— Ne, ne, — aiškino Garpas. — Ta bus kita istorija. Ji bus 
apie Vermonto mirtį. 

— Man patinka, kai kas nors būna tuo, kuo sakoma, kad yra, 
— tarė Džonas Vulfas. 

— Kartą Vermonte neateis pavasaris, — ėmė pasakoti Garpas. 

— Vermonte ir taip niekuomet nebūna pavasario, — įsiterpė 
Helena. 

— Ne, ne, — pasakojo Garpas, raukdamas kaktą. — Tais me- 
tais nebuvo nei vasaros. Vis tęsėsi žiema. O vieną dieną atšilo ir iš- 
sprogo pumpurai. Galbūt gegužės mėnesį. Vieną gegužės dieną 
išsprogsta pumpurai ant medžių, kitą dieną jau yra lapai, o dar kitą 
jie visi nuvysta. Jau ruduo. Lapai nukrenta nuo medžių. 

— Kažkoks labai trumpas tas lapijos laikotarpis, — pasakė 
Helena. 

— Labai linksma, — tarė Garpas. — Bet taip jau atsitinka. Vėl 
užeina žiema, ir ji bus visą laiką. 

— Žmonės išmiršta? — paklausė Džonas Vulfas. 

— Kas nutinka Žmonėms, dar tikrai nežinau, — atsakė Gar- 
pas. — Kai kurie iš jų, Žinoma, palieka Vermontą. 

— Sumanymas neblogas, — pasakė Helena. 

— Kai kurie pasilieka, kai kurie miršta. O galbūt visi išmirš- 
ta, — pridūrė Garpas. 

— O ką tai reiškia? — pasidomėjo Džonas Vulfas. 

— Žinosiu, kai iki to prieisiu, — atsakė Garpas. Helena nusi- 
juokė. 

— (O po to parašysi trečią romaną? — pasiteiravo Džonas Vulfas. 

— Jis vadinsis „Sąmokslas prieš milžiną", — pasakė Garpas. 

— Yra toks Voleso Stivenso eilėraštis, — pastebėjo Helena. 

— Aišku, yra, — atsakė Garpas ir padeklamavo jiems. 


SĄMOKSLAS PRIEŠ MILŽINĄ 
Pirmoji mergaitė 
Kai tas stuobrys atsibastys, 
Galąsdamas savo kaplį, 
Išbėgsiu jam priešais, 
V Kvepėdama geranijomis 
i Ir kitomis gardžiakvapėmis gėlėmis, 
Ir tai jį sustabdys. 
Antroji mergaitė 
, Išbėgsiu jam priešais 
Ir paskleisiu audeklus, nuspalvintus taškučiais, 
Mažyčiais kaip ikrai, 
Tie siūlai 
Sugėdins jį. 
Trečioji mergaitė 
Oh, la... le pauvre! 
Išbėgsiu jam priešais, 
Keistai alsuodama. 
Jis atkiš man ausį, 
O aš pašnibždėsiu 
Svelniais lūpiniais tame gomurinių pasaulyje. 
Ir tai suvilios jį. 


— Koks gražus eilėraštis, — tarė Helena. 
— Romanas bus trijų dalių, — pasakė Garpas. 

— Pirmoji mergaitė, Antroji mergaitė ir Trečioji mergaitė? — 
paklausė Džonas Vulfas. 

— O ar milžinas iš tikrųjų yra suviliojamas? — pasidomėjo 
Helena. 

— Visam laikui, — atsakė Garpas. 

— O ar romane tai yra tikras milžinas? — paklausė Džonas 
Vulfas. 

— Dar nežinau, — atsakė Garpas. 

— O tas milžinas — tai tu? — paklausė Helena. 

— Tikiuosi, kad ne, — atsakė Garpas. 

— Aš irgi tikiuosi, — pasakė Helena. 

— Parašyk pirmąją jo dalį, — pasiūlė Džonas Vulfas. 

— Ne, parašyk paskutinę, — pasakė Helena. 

— Atrodo, logiška būtų paskutiniąją rašyti „Vermonto mirtį", 
— pasakė Džonas Vulfas. 

— O ne, paskutiniąją aš matau „Sąmokslą prieš milžiną", — 
pasakė Garpas. 

— Palauk, kol aš numirsiu, 0 tuomet jau rašyk, — tarė Helena. 

Visi nusijuokė. 

— Bet tu kalbi tik apie tris knygas, — pasakė Džonas Vul-. 
fas. — O kas po to? Kas bus po tų trijų knygų? 

— Aš mirsiu, — atsakė Garpas. — Būsiu parašęs iš viso šešis 
romanus, ir to pakaks. 

Vėl visi nusijuokė. 

— O gal tu žinai ir tai, kaip mirsi? — paklausė jį Džonas Vulfas. 

— Na, užteks apie tai, — pasakė Helena. — Bet jeigu tu pasa- 
kysi „lėktuve“, tai aš tau to nedovanosiu. — Tai buvo pasakyta tru- 
putėlį juokaujant išgėrus, bet Džonui Vulfui pasigirdo ir rimta 
intonacija. Jis pasirąžė. 

— Eikit geriau miegoti, — pasakė jis. — Pailsėkite prieš skri- 
dimą. 

— Tai argi jūs nenorite sužinoti, kaip aš mirsiu? — paklausė 
Garpas. 

Jie nieko neatsakė. 

— Aš nusižudysiu, — maloniu balsu pasakė Garpas. — Atro- 
do, kad nėra jokio kito būdo tvirtai reputacijai susikurti. Aš rimtai 
kalbu. Sutikite, dabar tai yra vienintelis būdas, norint, kad būtum 
pripažintas rimtu rašytoju. Nuo to laiko, kai rašymo menu ne vi- 

suomet pavyksta susikurti rimto rašytojo reputaciją, kartais prirei- 
kia kitaip skleisti savo kančių gelmę. O jeigu jūs nusižudote, tai at- 
rodo, kad vis dėlto buvote rimtas. Štai tokia yra tiesa, — pasakė 
Garpas, tačiau jo sarkazmas buvo nemalonus. Helena atsiduso, o 
Džonas Vulfas vėl pasirąžė. — O po to, — tęsė Garpas, — staiga 
atrandama, kad jo kūriniai yra didžiai rimti, tik anksčiau to nepa- 
stebėta. 

Kai būdavo prastai nusiteikęs, Garpas dažnai kalbėdavo, kad 
tai bus paskutinė jo, kaip tėvo ir šeimos maitintojo, pareiga, ir 
kaip pavyzdį jis minėdavo vidutinio lygio rašytojus, kurie dabar 
aukštinami ir godžiai skaitomi — todėl, kad jie nusižudė. Tais ra- 
šytojais savižudžiais Garpas irgi, nors savaip, nuoširdžiai žavėdavo- 
si, be to, jis tikėjosi, kad bent kai kurie iš jų suvokė, kai Žudėsi, ką 
jie gali laimėti tokiu lemtingu savo poelgiu. Jis puikiai žinojo, kad 
tikrieji savižudžiai bent jau neromantizuoja savižudybės: jiems ne- 
rūpi „rimtumas“, kurį turi suteikti jų kūriniams autoriaus nusižu- 
dymas. Garpas manė, kad tai yra tik Šleikštulį keliantis knygų 
pasaulyje — tarp skaitytojų ir recenzentų gyvuojantis prietaras. 

Garpui buvo aišku ir tai, kad jis pats nėra savižudžio tipas. Po 
Valdo žuvimo jis tuo tikėjo galbūt ne taip tvirtai, bet vis dėlto tikė- 
jo. Savižudybė buvo jam tokia pat svetima kaip ir žaginimas — jis 
negalėjo savęs net įsivaizduoti tai darančio. Tačiau jis mėgo vaiz- 
duotis rašytoją savižudį, kuris vėliau šaiposi iš savo vykusios išdai- 
gos, dar kartą skaitydamas ir redaguodamas paskutinį savo laišką, 
kupiną nevilties ir jokiu būdu ne humoristišką. Garpui patiko 
vaizduotis tą momentą su kartėlio jausmu: kai savižudžio laiškas 
yra jau galutinai ištobulintas, rašytojas, kraupiai kvatodamasis, nu- 
spaudžia revolverį ar išgeria nuodus, ar šoka vandenį, tvirtai tikė- 
damas, kad pagaliau jis kaip reikiant atsimokėjo savo skaitytojams 
ir recenzentams. Viename tokių įsivaizduojamų priešmirtinių laiš- 
kų buvo rašoma: „Jūs, idiotai, paskutinį kartą manęs nesupratote". 

— Koks nesveikas sumanymas, — pasakė Helena. 

— Rašytojui tai yra puiki mirtis, — tvirtino Garpas. 

— Jau vėlu, — priminė jiems Džonas Vulfas. — Nepamirškite, 
kad rytoj skrisite. 

Svetainėje, kur Džonas Vulfas tikėjosi kristi ir užmigti, jis rado 
Dunkaną Garpą nemiegant. 

— Jaudiniesi dėl rytdienos skridimo? — paklausė berniuką 
Džonas Vulfas. 

— Mano tėvas jau yra buvęs Europoje, o aš dar ne, — tarė 
Dunkanas. 

— Žinau, — pasakė Džonas Vulfas. 

— Ar daug pinigų uždirbs tėvas? — paklausė Dunkanas. 

— Tikiuosi, kad daug, — atsakė Džonas Vulfas. 

— Tiesą sakant, mums jų nereikia, nes senelė turi daug pini- 
gų, — aiškino Dunkanas. 

— Bet yra gerai, kai turi savų, — atsakė Džonas Vulfas. 

— Kodėl? — pasidomėjo vaikas. 

— Na, gera yra būti įžymiam, — aiškino Džonas Vulfas. 

— Oarjūs manote, kad mano tėvas bus įžymus? 

— Manau, kad taip, — atsakė Džonas Vulfas. 

— O mano senelė jau yra įžymi, — pasakė Dunkanas. 

— Žinau, — atsakė Džonas Vulfas. 

— Tik nemanau, kad jai tai patiktų, — tarė Dunkanas. 

— O kodėl? — pasiteiravo Džonas Vulfas. 

— Per daug aplink ją svetimų Žmonių, — paaiškino Dunkanas. 
— Taip sako ji pati. Kartą girdėjau, kaip pasakė: „Per daug yra 
mūsų name svetimų žmonių". 

— Tavo tėtė išgarsės turbūt kitaip negu senelė, — pasakė jam 
Džonas Vulfas. 

— O ar daug yra būdų pasidaryti įžymiam? — paklausė Dun- 
kanas. 

Džonas Vulfas giliai ir lėtai atsikvėpė, po to ėmė aiškinti Dun- 
kanui Garpui, kuo skiriasi labai populiarios knygos ir geros kny- 
gos. Jis pasakojo apie politines knygas, apie ginčus sukeliančias 
knygas ir apie grožinę literatūrą. Jis aiškino Dunkanui kai kurias 
knygų leidybos gudrybes, supažindino jį su savo nuomone kai ku- 
riais to darbo klausimais — kur kas plačiau negu Garpą. Tiesą sa- 
kant, Garpui tai nebuvo įdomu. Dunkanui — irgi. Jis neįsiminė nė 
vienos iš tų gudrybių ir užmigo anksčiau, negu Džonas Vulfas iki 
jų priėjo. 

Dunkanui paprasčiausiai patiko Džono Vulfo balso tonas. Tas 
ilgas jo pasakojimas, išsamus aiškinimas. Mat Robertos Maldun, 
Dženės Fylds, jo motinos, Garpo balsai, ką nors pasakodavę jam 
vakarais Dogs Hed Harboro name, užmigdydavo jį taip kietai, kad 
jis nesapnuodavo jokių košmariškų sapnų. Dunkanas buvo pripra- 
tęs girdėti tokį balsą prieš miegą, todėl be jo jis niekaip negalėjo 
Niujorke užmigti. 

Rytą Garpą ir Heleną pralinksmino Džono Vulfo garderobas. 
Jie aptiko gražius naktinius marškinius, kurie, be abejo, priklausė 
kuriai nors iš prašmatnių Džono Vulfo bičiulių, nepakviestai drau- 
ge praleisti pastarosios nakties. Ten dar buvo apie trisdešimt tam- 
sių kostiumų — visi dryžuoti, visi labai elegantiški ir visų jų kelnės 
Garpui per ilgos daugmaž trimis coliais. Eidamas pusryčiauti, Gar- 
pas užsivilko vieną iš jam labiausiai patikusių, o kelnes pasiraitojo. 

— Viešpatie, kiek daug tu turi kostiumų, — pasakė jis Džonui 
Vulfui. 

— Pasiimk vieną, — pasakė šis. — Pasiimk du ar tris. Imk tą, 
kurį esi užsivilkęs. 

— Kelnės per ilgos, — pasakė Garpas, pakeldamas koją. 

— Tai duok sutrumpinti, — patarė Džonas Vulfas. 

— Tu gi neturi jokio kostiumo, — pasakė Garpui Helena. 

Garpui taip patiko tas kostiumas, kad jis nusprendė su juo 
vykti į aerouostą, prisismaigstęs kelnių apačias. 

— Na, žinai, — pasakė jam Helena. 

— Man būtų šiek tiek nepatogu, kai kas nors pamatytų mane 
su tavim tokiu, — prisipažino Džonas Vulfas, bet vis dėlto nuvežė 
juos į aerouostą. Jis norėjo iki galo įsitikinti, kad Garpas tikrai iš- 
vyko iš šalies. 

— O, tavo knyga, — pasakė jis jau automobilyje. — Pamiršau 
duoti tau vieną jos egzempliorių. 

— Pastebėjau, — atsakė jam Garpas. 

— Atsiųsiu, — pažadėjo Džonas Vulfas. 

— Aš net nemačiau, kas yra ant jos aplanko, — pasakė Garpas. 

— Ant aplanko užpakalinio lapo yra tavo nuotrauka. Viena iš 
senųjų. Manau, turėjai ją matyti. 

— O kas yra ant aplanko priekinio lapo? — paklausė Garpas. 

— Pavadinimas, — atsakė Džonas Vulfas. 

— Ką tu sakai! O aš maniau, kad tu būsi nutaręs išleisti ją be 
pavadinimo, — ironizavo Garpas. 

— Tik pavadinimas, — aiškino jam Džonas Vulfas. — Virš sa- 
votiškos fotografijos. 

— „Savotiškos fotografijos"? — paklausė Garpas. — Kokios 
savotiškos fotografijos? 

— Galbūt aš turiu vieną aplanko egzempliorių portfelyje, — 
pasakė Džonas Vulfas. — Aerouoste pažiūrėsiu. 

Vulfas buvo atsargus. Jis jau buvo prasitaręs, kad laiko „Pa- 
saulį pagal Bensenheiverį" muilo operos rango veikalu. Tik neat- 
rodė, kad Garpas dėl to labai suktų sau galvą. 

— Klausyk, ta knyga yra velnioniškai gerai parašyta, — pasakė 
Vulfas, — bet vis dėlto ji kažkaip yra tik muilo operos rango; ir 
net — pernelyg kažkaip. 

Garpas atsiduso. — Gyvenimas, — tarė jis, — irgi yra kažkaip 
pernelyg. Gyvenimas, Džonai, irgi savotiška muilo opera, — pasa- 
kė Garpas. 

Džonas Vulfas turėjo savo portfelyje „Pasaulio pagal Bensen- 
heiverį" aplanko priekinį lapą, tik be tos „savotiškos fotografijos" 
ir, žinoma, be teksto ant užlankų. Džonas Vulfas planavo įteikti jį 
Garpui prieš pat atsisveikinant. Tas priekinis aplanko lapas buvo 
užklijuojamas voke, o šis — kitame užklijuotame voke. Džonas 
Vulfas nė trupučio neabejojo, kad Garpas neatplėš tų vokų ir 
nepasižiūrės to aplanko, kol jie neįsės į lėktuvą. 

O kai Garpas atvyks į Europą, Džonas Vulfas atsiųs jam visą 
likusią „Pasaulio pagal Bensenheiverį" aplanko dalį. Jis buvo įsiti- 
kinęs, kad tas aplankas neturėtų taip supykdyti Garpo, jog šis tuoj 
pat parskristų atgal namo. 

— Šitas lėktuvas yra didesnis už aną, — tarė Dunkanas, sėdin- 
tis kairėje lėktuvo pusėje, visai netoli sparno. 

— Jis turi būti didesnis, kadangi skrenda per visą vandeny- 
ną, — atsakė jam Garpas. 

— Liaukitės, prašau jus, apie tai kalbėti, — pasakė Helena, sė- 
dinti kitoje praėjimo tako pusėje. Stiuardesė įrengė mažylei Dže- 
nei savotišką hamaką, kurį pritvirtino priešais Heleną prie 
sėdynės atlošo, pakabindama Dženę kaip kokį svetimą vaiką ar in- 
dėnų naujagimį. 

— Džonas Vulfas sakė, kad tu būsi turtingas ir įžymus, — kal- 
bėjo tėvui Dunkanas. 

— Hmmm, — atsakė Garpas. Kaip tik tuo metu jis buvo įsigi- 
linęs į vokų, kuriuos jam perdavė Džonas Vulfas, atidarymo proce- 
są — vos neprasikeikė su jais. 

— Ar tai tiesa? — klausė jį Dunkanas. 

— Tikiuosi, — atsakė Garpas. Galų gale jis išvydo „Pasaulio 
pagal Bensenheiverį" viršclį. Garpas nebūtų galėjęs tiksliai pasa- 
kyti, kas jį taip staiga sukrėtė — ar to didžiulio lėktuvo pakilimas 
nuo žemės lyg besvorio, ar ta nuotrauka. 

Nespalvotoje išdidintoje nuotraukoje su stambiu kaip snaigės 
grūdu buvo matyti greitosios pagalbos automobilis, atvažiavęs prie 
ligoninės. Niūraus beviltišikumo išraiška aptarnaujančių asmenų 
veiduose liudijo, kad skubėti nebėra reikalo. Kūnas po paklode 
buvo mažas ir visiškai uždengtas. Nuotrauka gerai perteikė kažko- 
kios ligoninės įėjimo su užrašu AVARIJOS baimingumo nuotai- 
ką. Tai buvo kažkokia ligoninė, kažkoks greitosios pagalbos 
automobilis ir kažkoks nedidelis kūnelis, atvykstantis per vėlai... 

Specialus blizgantis popierius, stambus grūdas ir tas faktas, 
kad atsitikimas įvyko naktį per lietų, leido manyti, kad ta nuotrau- 
ka yra paimta iš kokio nors pigaus laikraštpalaikio ir kad joje kaž- 
kokia katastrofa. Kažkokio vaiko kažkur ir kažkada įvykusi mirtis. 
Tačiau Garpui ta nuotrauka priminė, žinoma, tik tą juodą neviltį 
visų jų priblokštų veiduose, išvydus gulint sulamdytą Voltą. 

„Pasaulio pagal Bensenheiverį", muilo rango knygos, viršelis 
rėkte rėkė niūrų perspėjimą: tai yra knyga apie nelaimę. Viršelis 
turėjo pigiu būdu, bet iš karto patraukti dėmesį; ir patraukė. Vir- 
šelis žadėjo staigų, didžiulį liūdesį. O Garpas žinojo, kad ta knyga 
išties kels liūdesį. 

Jeigu jis būtų galėjęs perskaityti tai, kas buvo rašoma ant kny- 
gos aplanko apie tą romaną ir autoriaus gyvenimą, jis tikriausiai, 
vos tik nusileidęs Europoje, būtų sėdęs į pirmąjį lėktuvą, skren- 
dantį atgal į Niujorką. Tačiau dabar jis turėjo laiko apsiprasti su šito- 
kiu reklamavimu — O tai ir buvo numatęs Džonas Vulfas. Iki to 
laiko, kai Garpas perskaitė, kas buvo parašyta ant užlankų, jis buvo 
jau apsipratęs su kraupiąja nuotrauka aplanko priekiniame lape. 

Helena niekuomet neapsipras su ja ir niekuomet neatleis Džo- 
nui Vulfui. Ji neatleis jam ir už tą Garpo nuotrauką, kurią jis iš- 
spausdino ant užpakalinio aplanko lapo — ant knygos nugarėlės. 
Tai buvo Garpo, Dunkano ir Volto nuotrauka, padaryta prieš ke- 
lerius metus iki to atsitikimo. Fotografavo Helena. Garpas buvo 
pasiuntęs tą nuotrauką Džonui Vultui vietoj kalėdinio atviruko. 
Nuotraukoje Garpas stovi Meino doke. Jis yra tik su maudymosi 
kelnaitėmis ir atrodo labai atletiškas. Toks jis ir buvo. Dunkanas 
stovi už tėvo, padėjęs jam ant peties laibą savo ranką; jis irgi yra 
tik su maudymosi kelnaitėmis, labai įdegęs ir šauniai nustūmęs ant 
pakaušio baltą jūreivišką kepuraitę. Jis šypsosi aparatui, tiesiai 
žiūrėdamas į jį gražiomis savo akimis. 

Voltas yra Garpo glėbyje. Jis ką tik iš vandens, todėl slidus 
kaip ruoniukas. Garpas stengiasi apgaubti jį rankšluosčiu, Voltas 
spurda. Jis trykšta laime, besivaipantis apvalus jo veidukas džiugiai 
šypsosi aparatui — fotografuojančiai motinai. 

Kai Garpas pažvelgė į tą nuotrauką, jis, atrodė, pajuto Volto 
šaltą, šlapią kūnelį, besišildantį ir džiūstantį jo glėbyje. 

Po nuotrauka buvo parašas, kuriuo siekta pasipelnyti iš Že- 
miausių Žmogaus jausmų: 


T.S.GARPAS SU SAVO VAIKAIS 
(PRIEŠ ATSITIKIMĄ) 

Taigi tas parašas reiškė: jeigu jūs perskaitysite šitą knygą, tai 
sužinosite apie tą atsitikimą. Iš tikrųjų, aišku, nieko nesužinosite. 
„Pasaulis pagal Bensenheiverį" nieko nepasakys apie tą atsitikimą, 
nors, tiesą sakant, atsitikimai romane labai reikšmingi. 

O tai, ką skaitytojas tikrai galėjo sužinoti apie atsitikimą, kuris 
minimas nuotraukos paraše, buvo pasakyta Džono Vulfo parašyta- 
me tekste, išspausdintame ant aplankų užlankų. Bet būtent ta tėvo 
su pasmerktaisiais jo vaikais nuotrauka patraukdavo būsimą kny- 
gos skaitytoją. 

Žmonės masiškai pirko Dženės Fylds liūdno sūnaus knygą. 

Skrendančio į Europą Garpo vaizduotė galėjo naudotis tik ta 
greitosios pagalbos automobilio nuotrauka. Netgi iš tokio aukščio 
jis galėjo įsivaizduoti žmones, vienas per kitą perkančius tą knygą. 
Jis bjaurėjosi tais žmonėmis, o drauge bjaurėjosi, kad kaip tik jis 
parašė tokią knygą, kuri gali masiškai patraukti skaitytojus. 
T.S.Garpo nežavėjo jokia masė, o tuo labiau — Žmonių masė. Jis 
sėdėjo lėktuve, linkėdamas sau ir savo šeimai didesnio negu iki šiol 
gyvenimo uždarumo ir privatumo. 

— Ką mes darysime su tais visais pinigais? — staiga paklausė 
Garpą Dunkanas. 

— Su kokiais pinigais? — nesuprato Garpas. 

— Na, kai tu būsi turtingas ir garsus, — paaiškino jam Dunka- 
nas. — Ką mes darysime su jais? 

— Leisime juos kuo didesniam savo malonumui, — atsakė 
Garpas; tačiau gražuolio jo sūnaus vienintelė akis įsmigo į jį su 
abejonės išraiška. 

— Netrukus skrisime dešimties kilometrų aukštyje, — pranešė 
pilotas. 

— Oho, — iširūko Dunkanui. Garpas, ieškodamas žmonos 
rankos, ištiesė savąją per taką, bet tuo metu taku link išvietės svir- 
duliavo kažkoks storulis, todėl Garpas ir Helena galėjo tik pasižiū- 
rėti vienas į kitą ir tik akimis užmegzti susikabinimo rankomis ryšį. 

Garpas vaizduotėje regėjo savo motiną, Dženę Fylds, visą 
baltą, laikomą iškeltą dičkės Robertos Maldun. Jis nežinojo, ką tai 
reiškia, tačiau nuo virš visos minios iškilusios Dženės Fylds vaizdo 
jis pašiurpo lygiai taip, kaip nuo to greitosios pagalbos automobi- 
lio ant „Pasaulio pagal Bensenheiverį" viršelio. Jis ėmė kalbėti 
kažką Dunkanui — kalbėti, kad tik kalbėtų. 

"Tuomet Dunkanas ėmė jam pasakoti apie Voltą ir grįžtamąją 
bangą — tą garsią jų šeimoje istoriją. Kiek Dunkanas galėjo prisi- 
minti, Garpai visuomet vasarodavo Dogs Hed Harbore, kur prie- 
šais Dženės Fylds valdą ne vieną mylią paplūdimį ardė pavojingos 
grįžtamosios bangos. Kai Voltas paaugo jau tiek, kad išdrįstų eiti 
prie pat vandens, Dunkanas pasakė jam — taip, kaip kažkada jam 
pačiam pasakė Helena ir Garpas: 

— Saugokis grįžtamųjų bangų. 

Voltas tuomet paklausė ir atsitraukė atbulas. Tris vasaras iš 
eilės jis vis buvo taip perspėjamas dėl grįžtamųjų bangų. Dunkanas 
vis dar prisiminė tuos perspėjimus: 

— Grįžtamosios bangos šiandien yra negeros. 

— Grįžtamosios bangos šiandien yra smarkios. 

— Grįžtamosios bangos šiandien yra nedoros. 

O žodžiu „nedoras“ Dogs Hed Harbore buvo vadinamos ne tik 
grįžtamosios bangos. Todėl Voltas ne vienerius metus jų saugojo- 
Si. O kai jis pirmą kartą pasidomėjo, ką tokios bangos gali jam pa- 
daryti, jam buvo paaiškinta kad jos gali įtraukti jį į jūrą. Jos gali 
panardinti, paskandinti ir nusinešti. 

Ketvirtą Volto vasarą Dogs Hed Harbore, kaip Dunkanas pri- 
siminė, kartą Garpas, Helena ir Dunkanas pamatė Voltą stovintį ir 
stebint jūrą. Jis stovėjo iki kulkšnių įbridęs į bangų mūšos putas ir 
gana ilgą laiką Žiūrėjo į bangas nepajudėdamas iš vietos. Todėl jie 
trise priėjo prie jūros krašto pasikalbėti su juo. 

— Ką tu ten darai, Voltai? — paklausė jį Helena. — Į ką tu, 
kvaileli, ten žiūri? — paklausė Dunkanas. 

— Aš noriu pamatyti tą Povandeninę Rupūžę*, — atsakė Voltas. 

— Ką pamatyti? — paklausė jį Garpas. 

— Na, tą Povandeninę Rupūžę, — atsakė Voltas. Aš bandau ją 
pamatyti. Kokio ji didumo? 

Visi jie — Garpas, Helena ir Dunkanas — žado neteko: supra- 
to, ką visus tuos metus Voltas išgyveno, baimindamasis didžiulės 
rupūžės, tykančios atokiai nuo kranto, laukiančios, kad pagaliau jį 
panardintų ir nusineštų toli į jūrą. Toji baisingoji Povandeninė 
Rupūžė. 

Garpas irgi pamėgino ją įsivaizduoti. Ar ji kada nors iškyla į 
paviršių? Ar ji kada nors plaukia paviršiumi? Ar visuomet būna 
tik giliai po vandeniu, gleivėta ir išpurtusi, visuomet tykanti pani- 
rusių kulkšnių, kad galėtų pagriebti jas apsivėlusiu savo liežuviu? 
Toji šlykšti Povandeninė Rupūžė. 

Nuo tol Helenai ir Garpui ta Povandeninė Rupūžė pasidarė 
visko, kas jiems kėlė nerimą, kodiniu pavadinimu. Jau gerokai po 
to, kai Voltui buvo išaiškinta, apie kokį iš tikrųjų pavojų kalbama 
(apie Grįžtamąją Bangą, kvaileli, o ne apie Povandeninę Rupū- 
žę, — šaukė jam Dunkanas), Garpas ir Helena, kai imdavo smelkti 
pavojaus jausmas, visuomet vaizduotės akimis regėdavo tą pabaisą. 
Kai gatvės eismas būdavo pavojingas, kai kelias būdavo apledėjęs, 
kai iš vakaro juos slėgdavo prasta nuotaika, visuomet jie sakydavo 
vienas kitam: „Povandeninė Rupūžė šiandien yra smarki". 

— Ar prisimeni, — kalbėjo dabar lėktuve Dunkanas, — kai 
Voltas paklausė, ar ji žalia, ar ruda? 

Juodu abu nusijuokė. Tik ji buvo nei žalia, nei ruda, pagalvojo 
Garpas. Tai buvau aš. Tai buvo Helena. Ji buvo prasto oro spalvos. 
Ji buvo automobilio didumo. 

Vienoje Garpas pajuto, kad Povandeninė Rupūžė yra smarki. 
Helena, atrodo, to nejautė, o Dunkano, kaip kiekvieno vienuolik- 
mečio, nuotaikos nuolat keitėsi. Garpui sugrįžimas į Vieną buvo 
tarsi grįžimas į Styringo mokyklą. Gatvės, pastatai, net paveikslai 
muziejuose jam buvo kaip seni jo mokytojai, tik dar labiau susenę; 
jis vos beatpažino juos, o jie jo išvis neatpažino. Helena ir Dunka- 


* angliškų žodžių žaismas: undertow — grįžtamoji banga; under — po, 
žemiau (žemyn), apačioje (apačion); toad — rupūžė. 

nas viską apžiūrinėjo. Garpas tenkinosi pasivaikščiojimais su ma- 
žyle Džene. Jis ilgai vaikštinėdavo tą šiltą rudenį, vežiodamasis ją 
tokiu pat barokišku kaip miestas vežimėliu, šypsodamasis ir link- 
čiodamas visiems pagyvenusio amžiaus žmonėms, kurie žvilgčiojo į 
jo vežimėlį ir pliaukšėdavo liežuviu, girdami naująjį jo kūdikį. Vie- 
niečiai atrodė gerai pavalgantys ir prabangiai gyvenantys, 0 tai pasiro- 
dė Garpui nauja. Buvo praėję nemažai metų nuo rusų okupacijos, nuo 
atmintyje dar išlikusio karo, miesto griuvėsių. Anuo metu, kai jis 
lankėsi čia su motina, Viena buvo merdintis ar jau miręs miestas, O 
dabar Garpui atrodė, kad vietoj senojo miesto yra išaugęs kažkas 
nauja, bet paprasta. 

Ir vis dėlto jam patiko rodyti Helenai ir Dunkanui tą miestą. 
Pasakodamas apie jį, jis jungė tai, ką buvo patyręs per ankstesniąją 
savo viešnagę, su tuo, ką apie Vieną pasakojo turistams skirta lite- 
ratūra. 

— Štai šioje vietoje stovėjo Hitleris, kai pirmą kartą sakė Vie- 
nos gyventojams kalbą. O štai čia šeštadienio rytais aš eidavau ap- 
sipirkti. 

— Štai čia yra ketvirtasis miesto rajonas, buvęs rusų okupaci- 
nis sektorius. Štai čia — garsioji Karolio bažnyčia ir Žemutinis bei 
Aukštutinis Belvederiai. O tarp Princo Eugenijaus gatvės, kuri 
yra kairėje, ir Argentinos gatvės yra nedidelė gatvelė, kurioje 
mama if aš... 

Ketvirtajame rajone esančiame dailiame pensione jie išsinuo- 
mojo keletą kambarių. Svarstė, ar neužrašius Dunkano į anglišką 
mokyklą. Bet juk tuomet jiems tektų rytais tolokai vežioti jį auto- 
mobiliu arba tramvajumi, o jie neketino užtrukti Vienoje nė pusės 
metų. Apytikriai įsivaizdavo, kad Kalėdas sutiksią Dogs Hed Har- 
bore drauge su Džene, Roberta ir Erniu Holmu. 

Džonas Vulfas galų gale atsiuntė knygą, visą jos aplanką ir visa 
kita, ir Povandeninės Rupūžės pojūtis Garpui per keletą dienų ne- 
pakenčiamai sustiprėjo ir pagilėjo. Paskui, atrodė, jis atlėgo. Gar- 
pas net įstengė parašyti savo leidėjui santūrų laišką, kuriame 
išliejo patirtą nuoskaudą, o drauge rašė suprantąs, kad tai buvo pa- 
daryta turint kuo geriausių ketinimų ir verslo išmanymą. Bet... ir 
taip toliau. Už ką, tiesą sakant, jis turėtų pykti ant Džono Vulfo? 
Juk pats Garpas užmaišė tą košę. Vulfas tik padėjo ją virti. 

Motina parašė Garpui, kad pirmosios knygos recenzijos buvo 

„nemielos“, tačiau Dženė paklausė Džono Vulfo patarimo ir neat- 
siuntė Garpui tų recenzijų. Pats Džonas Vulfas iškirpo pirmą pa- 
lankią recenziją — vieną iš tų, su kuriomis Niujorke buvo skaitomasi. 
„Moterų sąjūdis pagaliau padarė reikšmingą poveikį įžymiam rašy- 
tojui vyrui", — rašė tos recenzijos autorė, kažkokios mergaičių 
aukštesniosios mokyklos ekstraordinatorė profesorė. Ji rašė, kad 
„Pasaulis pagal Bensenheiverį" yra pirmoji išsami specifiškai vyriš- 
kos neurozės, nuo kurios kenčia daugelis moterų, studija". Ir taip 
toliau. 

— O Dieve, — pasakė Garpas. — Tai skamba taip, lyg aš bū- 
čiau parašęs disertaciją. O juk tai yra sumautas romanas, istorija, 
kurią pats išgalvojau! 

— Bet atrodo, kad knyga jai patiko, — pasakė Helena. 

— Jai patiko ne ta istorija, — atsakė Garpas. — Jai patiko kas 
kita. 

Tačiau ta recenzija padėjo įsigalėti gandui, jog „Pasaulis pagal 
Bensenheiverį" yra „feministinis romanas". „Man atrodo, — rašė 
savo sūnui Dženė Fylds, — kad tu, kaip ir aš, laimėsi vieno popu- 
liariausių mūsų laikais nesusipratimų sąskaita". 

Kitose recenzijose ta knyga pavadinta „paranoiška, beprotiška, 
prikimšta beprasmio smurto ir sekso". Dauguma tų recenzijų buvo 
parodyta Garpui, tik pirkėjų jos, atrodo, neatbaidė. 

Vienas recenzentas pastebėjo, kad Garpas yra rimtas rašytojas, 
kurį „polinkis į barokinį perdėjimą varo iš proto". Džonas Vulfas 
nesusilaikė nepasiuntęs tos recenzijos Garpui — ko gero, todėl, 
kad jis buvo tos pačios nuomonės. 

Dženė parašė, kad ji „įsitraukia“ į Niū Hampšyro politinį gyve- 
nimą. 

„Visą mūsų laiką atima Niū Hampšyro gubernatoriaus rinki- 
mai", — rašė Roberta Maldun. 

„Kaipgi gali kas nors atiduoti visą savo laiką Niū Hampšyro 
gubernatoriui?" — atrašė Garpas. 

Matyt, visa tai buvo susiję su kažkokiu moterų klausimu ir 
kažkokia tamsuoliška nesąmone bei nusižengimu, kuriuo dabarti- 
nis gubernatorius didžiavosi. Administracija gyrėsi neleidusi išža- 
gintai keturiolikmetei nutraukti nėštumą ir tai sulaikę visoje šalyje 
bekylančią degeneracijos bangą. Tas gubernatorius buvo tikras 
silpnaprotis reakcionierius. Be viso kito, jis, atrodė, buvo įsitiki- 

nęs, kad nei valstijos, nei federalinė valdžia neprivalo teikti pagalbos 
skurstantiems žmonėms, kadangi, Niū Hampšyro gubernatoriaus nuo- 
mone, tas varganas gyvenimas yra daugiausia jų pačių užsitarnauta 
bausmė — teisingas, moralus Aukščiausiojo nuosprendis jiems. Tas 
gubernatorius buvo šlykštus gudruolis. Jis, pavyzdžiui, sugebėjo su- 
kelti Niū Hampšyre visuotinį baimės jausmą — atseit, jų valstija virs- 
tanti iš Niujorko gaujomis plūstančių išsiskyrusių moterų auka. 

Tos niujorkietės neva masiškai traukiančios į Niū Hampšyro 
valstiją. Jos ketinančios padaryti Niū Hampšyro moteris lesbietė- 
mis ar bent paskatinti jas būti neištikimas savo vyrams, be to, jos 
ketina suvedžioti Niū Hampšyro vedusius vyrus ir aukštųjų mokyk- 
lų studentus. Jos, matyt, atstovauja plačiai suprantamai papročių 
laisvei, socializmui, alimentams ir dar kai kam, ką Niū Hampšyro 
spauda pranašiškai vadino „moterų grupiniu gyvenimu". 

Vienu tokių „moterų grupinio gyvenimo" centrų esąs, Žino- 
ma, Dogs Hed Harboras — „tos užkietėjusios feministės Dženės 
Fylds urvas". 

Ėmė reikštis ir plisti, kaip teigė tas gubernatorius, venerinės 
ligos — „sena tų libertinių problema". Jis buvo pasibaisėtinas me- 
lagis. Kandidatu į gubernatoriaus postą, besirungiančiu su tuo po- 
puliariu kvaiša, buvo, atrodo, moteris. Dženė, Roberta ir (kaip 
Dženė rašė) „išsiskyrusių moterų iš Niujorko gaujos" rengė jai rin- 
kiminę kampaniją. 

Viename Niū Hampšyro valstijos laikraštyje Garpo romanas 
buvo pavadintas „išsigimėlišku“ ir „naująja feminizmo biblija". 

Vienas Vakarų Pakrantės recenzentas rašė, kad ta knyga yra 
„brutalus himnas mūsų laikų moraliniam ištvirkimui ir seksuali- 
nei grėsmei". 

Dar kažkuriame laikraštyje buvo rašoma, kad tai esąs „karštas 
protestas prieš žaginimus ir mūsų paklydusiame šimtmetyje vyks- 
tančią lyčių kovą". 

Ar Garpo romanas patiko, ar nepatiko, vis tiek jis buvo svars- 
tomas taip plačiai kaip masinės informacijos priemonių skelbia- 
mos žinios. Viena sąlygų, kad romanas turėtų pasisekimą, ir yra ta, 
jog beletristika būtų šiek tiek panaši į tas Žinias. Būtent taip atsiti- 
ko „Pasauliui pagal Bensenheiverį" — kaip ir tasai kvaiša Niū 
Hampšyro gubernatorius, Garpo knyga tapo „Žiniomis". 

„Niū Hampšyras yra niekšiškos politikos brūzgynas, — rašė 
motinai Garpas. — Dėl Dievo meilės, tik nesivelk į ją". 

„Tu visuomet taip sakydavai, — atrašė jam Dženė. — Kai grįši 
namo, būsi jau garsus. Tuomet pažiūrėsiu, kaip tu nesivelsi". 

„Pamatysi, — atrašė jai Garpas. — Tai yra labai paprasta". 

Garpo susidomėjimas transatlantiniu paštu kuriam laikui ati- 
traukė jo dėmesį nuo tos jį bauginančios Povandeninės Rupūžės, 
tačiau Helena skundėsi, kad ji irgi ėmusi jausti tos pabaisos buvimą. 

— Grįžkime namo, — atsakė ji. — Puikiai praleidome laiką. 

Tuo metu atėjo telegrama iš Džono Vulfo: „Dar pabūkite, kur 
esate. Žmonės masiškai perka tavo knygą". 

Roberta atsiuntė Garpui marškinėlius su užrašu: 


NIUJORKO IŠSISKYRĖLĖS — NIŪHAMPŠYRIEČIAMS 


— Dieve mano, — pasakė Garpas. — Jeigu jau grįžtame namo, 
tai dar lukterkime bent, kol pasibaigs tie beprotiški rinkimai. 

Taip jis, laimei, nesusipažino su „atskira feministine nuomone" 
apie „Pasaulį pagal Bensenheiverį", kuri buvo paskelbta nerimtame, 
bet populiariame žurnale. Recenzentė rašė, kad tas romanas „atkak- 
liai laikosi seksualinio požiūrio, jog moteris vyrui dažniausiai tėra 
angų rinkinys ir jam mielas medžioklės laimikis... T.S.Garpas plėtoja 
siutinančią vyrų mitologiją: geras vyras yra Šeimos Židinio sargas, O 
gera moteris niekuomet savo noru neleis svetimam vyrui įeiti pro 
duris — tiek tiesiogine, tiek perkeltine prasme“. 

Netgi Dženė Fylds buvo sugundyta „recenzuoti“ savo sūnaus 
romaną. Garpo laimei, jis niekuomet neišvys ir šitos „recenzijos“. 
Dženė pasakė mananti, kad tai yra geriausias jos sūnaus romanas 
(nes šįkart jis pasirinkęs rimčiausią temą), tačiau romaną „gadina 
nuolatinis dėmesys vyriškoms manijoms, todėl moterims jį gali 
būti nuobodu skaityti". Nepaisant to, pareiškė Dženė, jos sūnus 
yra geras rašytojas: jis yra dar jaunas ir rašys geriau. „Jo širdis, — 
pridūrė Dženė, — yra deramoje vietoje". 

Jeigu Garpas būtų tai perskaitęs, galimas dalykas, būtų ilgiau 
paviešėjęs Vienoje. Bet jie jau buvo nutarę keliauti namo. Kaip 
paprastai, Garpą vertė skubėti nerimas. Vieną dieną iki sutemų 
negrįžo iš parko Dunkanas, todėl Garpas, išbėgdamas jo ieškoti, 
šūktelėjo Helenai, jog tai esąs paskutinis ženklas — jie turį išvykti 
kuo skubiau. Garpas ir be to per daug baiminosi, kad gyvenimas 
mieste esąs Dunkanui pavojingas. 

Dabar jis pasileido Princo Eugenijaus gatve link paminklo 

rusų kariams, stovinčio Švarcenbergplacėje. Ten netoliese buvo 
cukrainė, o Dunkanas mėgo pyragaičius, nors Garpas nuolat jį 
perspėdavo, kad po jų Dunkanas nenorėsiąs valgyti vakarienės. 

— Dunkanai! — šaukė jis bėgdamas, ir jo balsas aidėjo jam 
nuo bejausmių akmens pastatų kaip kvarksėjimas Povandeninės 
Rupūžės, to dvokiančio, karpuoto gyvūno, stačiai dvelkiančio lip- 
numu. 

O Dunkanas tuo tarpu patenkintas kramsnojo cukrainėje gril- 
parcerinį tortą. 

— Temsta vis anksčiau ir anksčiau, — skundėsi jis. — Dar 
nėra taip vėlu. 

Garpui teko su tuo sutikti. Juodu drauge grįžo namo. Povan- 
deninė Rupūžė arba pasislėpė nedidelėje tamsioje gatvelėje, arba 
Dunkanas jos nedomina, pagalvojo Garpas. Jam pasirodė, tarsi 
kažkas traukte traukia jį už kojų, bet tas jausmas tuoj praėjo. 


Telefonas, tas senas aliarmuotojas — poste merdintis sargybi- 
nis, rėkiantis apie savo žūtį, — pažadino jų pensioną ir atvedė į jų 
kambarį šeimininkę, visą drebančią ir panašią į šmėklą. 

— Bitte, bitte, — kartojo ji prašydama. Ji pranešė, kretėdama 
iš susijaudinimo, jog skambinama iš Jungtinių Amerikos Valstijų. 

Buvo apie antra valanda ryto, šildymas buvo jau išjungtas, 
todėl Garpas ėjo pašiurpęs paskui tą senę pensiono koridoriumi. 
„Patiesalas koridoriuje buvo plonas, — prisiminė jis, — neaiškios 
spalvos". Garpas tai parašė prieš daugelį metų. Dabar jis dairėsi, 
tikėdamasis pamatyti ir visa kita: dainininką vengrą, vyriškį, kuris 
galėjo vaikščioti vien rankomis, kvaištelėjusią mešką bei kitus to 
liūdno mirusio cirko narius, jo paties išgalvotus. 

Tačiau jų nebuvo. Buvo tik ta sena, liesa ir tiesi moteris, kuri jį 
vedė. Ji buvo taip nenatūraliai tiesi, lyg pati būtų neleidusi sau su- 
silenkti. Ant sienų nebuvo čiuožimo lenktynių nuotraukų, nebuvo 
prie WC durų pastatyto vienračio. Eidamas laiptais žemyn ir į 
kambarį su ryškia šviesa palubėje, lyg į kokią paskubom įrengtą 
operacinę apgultame mieste, Garpas jautė iš paskos sekant Mirties 
Angelą — Povandeninės Rupūžės, kurios dumblu atsiduodantį 
kvapą užuodė per telefono ragelį, pribuvėją. 

— Klausau? — sukuždėjo jis. 

Ir trumpam apsiramino, išgirdęs Robertos Maldun balsą — gal 

tik naujos seksualinės jos bėdos ir nieko daugiau? O gal naujau- 
sios žinios apie Niū Hampšyro gubernatoriaus rinkimus? Garpas 
pažvelgė į seną klausiamai žiūrinčios šeimininkės veidą ir pamatė, 
įdubę burnon, palaida oda nukarusi žemiau smakro linijos, 0 visas 
veidas — suglebęs kaip mirusios. Kambaryje padvelkė Povandeni- 
ne Rupūže. 

— Aš nenorėjau, kad tu sužinotum apie tai iš Žinių laidos, — 
pasakė Roberta. — Jeigu išvis apie tai pas jus praneš televizija... 
Nesu dėl to tikra. Arba laikraščiai. Aš tik nenorėjau, kad tu šitokiu 
būdu apie tai sužinotum. 

— Tai kas laimėjo? — netvirtai paklausė ją Garpas, nors jautė, 
kad tas telefono skambutis mažai ką bendro turi su naujuoju ar se- 
nuoju Niū Hampšyro gubernatoriumi. 

— Ją nušovė... tavo motiną, — pasakė Roberta. — Garpai, jie 
nužudė ją. Kažkoks niekšas nušovė ją medžiokliniu šautuvu. 

— Kas? — sukuždėjo Garpas. 

— Vyras! — suaimanavo Roberta. Tai buvo pats blogiausias 
žodis, kokį ji galėjo pavartoti: vyras. — Vyras, kuris nekentė mote- 
rų, — pasakė Roberta. — Medžiotojas, — sukūkčiojo Roberta. — 
Prasidėjo ar turi prasidėti medžioklės sezonas, todėl niekas nieko 
blogo nepagalvojo apie Žmogų su šautuvu. O jis šovė į ją. 

— Ar ji mirė? — paklausė Garpas. 

— Aš pagavau ją begriūvančią, — verkė Roberta. — Ji net ne- 
pasiekė žemės, Garpai. Ji nebeištarė nė žodžio. Ji net nesuvokė, 
kas atsitiko, Garpai. Esu tuo tikra. 

— Ar jie sulaikė tą vyrą? — paklausė Garpas. 

— Kažkas nušovė jį arba jis pats nusišovė, — atsakė Roberta. 

— Tai jis negyvas? — paklausė Garpas. 

— Taip, tas niekšas nebegyvas, — atsakė Roberta. 

— Ar tu dabar esi viena, Roberta? — paklausė ją Garpas. 

— Ne, — verkšleno ji. — Čia yra daug mūsų. Esame pas jus. 

Garpas įsivaizdavo jas visas, tas moteris, Dogs Hed Harbore 
apraudančias nužudytą savo vadovę. 

— Ji norėjo, kad jos kūnas būtų atiduotas klinikai, — tarė 
Garpas. — Roberta? 

— Aš girdžiu tave, — atsiliepė Roberta. — Garpai, tu turi 
grįžti namo. 

— Aš tuoj pat sugrįšiu, — pasakė Garpas. 

— Mes nežinome, ką daryti, — tarė Roberta. 

— O ką čia bedaryti? — paklausė Garpas. — Jau nėra ką daryti. 

— Bet kažką reikia daryti, — pasakė Roberta. — Nors ji saky- 
davo, kad nenori laidotuvių. 

— Žinoma, ne, — pasakė Garpas. — Ji norėjo, kad jos kūnas 
būtų atiduotas klinikai. Roberta, įvykdyk tai: mama to pageidavo. 

— Bet juk galima kažką surengti, — protestavo Roberta. — 
Nebūtinai religines laidotuves, bet nors ką nors. 

— Nesivelk į nieką, kol aš negrįšiu, — pasakė jai Garpas. 

— Čia tiek visokių kalbų, — tęsė Roberta. — Žmonės nori su- 
eigos ar ko nors tokio. 

— Roberta, aš esu vienintelis jos šeimos narys, — priminė 
Garpas. — Pasakyk tai žmonėms. 

— Ji tiek daug reiškė daugumai iš mūsų — juk tu tai Žinai, — 
griežtai pasakė Roberta. 

Taip, ir dėl to buvo nužudyta! — pagalvojo Garpas, tik nieko 
nepasakė. 

— Aš stengiausi ją saugoti! — verkė Roberta. — Sakiau jai, 
kad neitų į tą parkingą. 

— Niekas dėl to nekaltas, Roberta, — švelniai pasakė jai Garpas. 

— Tu, Garpai, manai, kad kai kas kaltas, — atsakė Roberta. — 
Tu visuomet taip manai. 

— Nusiramink, Roberta, — kalbėjo Garpas. — Tu esi geriau- 
sias mano draugas. 

— Aš pasakysiu tau, Garpai, kas yra kaltas, — pasakė Rober- 
ta. — Vyras! Ta bjauri, žudanti jūsų lytis! Jeigu jūs negalite mūsų 
krušti taip, kaip norite, tai jūs šimtais būdų mus žudote! 

— Tik ne aš, Roberta, — pasakė Garpas. — Nusiramink. 

— Tu irgi, — šnabždėjo ji. — Joks vyras nėra moteriai draugas. 

— Roberta, aš esu tavo draugas, — pasakė Garpas, klausyda- 
masis Robertos verksmo; to verksmo garsas buvo malonus kaip 
lietaus, krentančio į gilų ežerą. 

— Atsiprašau, — sukuždėjo Roberta. — Jeigu aš būčiau pa- 
mačiusi tą vyrą su šautuvu bent sekundę anksčiau, aš būčiau galė- 
jusi ją uždengti nuo kulkos. Aš būčiau tai padariusi, tu Žinai. 

— Taip, Žinau, Roberta, kad tu būtum tai padariusi, — atsakė 
Garpas. Jis galvojo — o ar jis pats būtų tai padaręs. Jis, žinoma, 

mylėjo savo motiną, ir dabar, kai jos neteko, jam buvo skaudu. Bet 
ar jis jautė kada nors Dženei Fylds tokį atsidavimą kaip tos pačios 
lyties jos globotinės? 

Jis atsiprašė pensiono šeimininkę už tokį vėlyvą pokalbį tele- 
fonu. Kai pasakė jai, kad mirė jo motina, senutė persižegnojo — 
įdubę jos skruostai ir bedantė burna buvo nebylūs, vis dėlto jie aiš- 
kiai kalbėjo apie visų jos šeimos narių mirtis, kurias jai teko išgy- 
venti. 

Helena verkė ilgiausiai, ji vis nenorėjo paleisti iš rankų Dženės 
bendravardės — mažylės Dženės Garp. Dunkanas ir Garpas naršė 
laikraščius, tačiau Žinios, išskyrus televizijos stebuklą, turėjo ke- 
liauti iki Austrijos visą dieną. 

Garpas žiūrėjo savo motinos nužudymą per pensiono šeimi- 
ninkės televizorių. Kažkur Niū Hampšyre, prekybos centro aikštė- 
je, vyko rinkiminė nesąmonė. Kraštovaizdis neaiškiai priminė 
vandenyno pakrantę, ir Garpas atpažino tą vietą — ji buvo už 
kelių mylių nuo Dogs Hed Harboro. Gubernatorius agitavo vis už 
tas pačias kiauliškas kvailystes. Su juo besirungianti moteris darė 
išsilavinusios taurios idealistės įspūdį. Atrodė, kad ji vos sutvardo 
pyktį dėl tų gubernatoriaus atstovaujamų kiauliškų kvailysčių. 

Prie prekybos centro aikštės esantį parkingą juosė pikapo tipo 
sunkvežimiai. Juose buvo pilna vyrų su medžiotojų švarkais ir rau- 
donomis kepuraitėmis — matyt, jie atstovavo vietiniams Niū 
Hampšyro interesams, kurie buvo priešingi išsiskyrusių Niujorko 
moterų interesams Niū Hampšyre. 

Toji patraukli moteris, konkuruojanti su esamu gubernatoriu- 
mi, atrodė, buvo viena iš niujorkiečių. Tai, kad ji jau penkiolika 
metų gyvena Niū Hampšyre, o jos vaikai lanko vietinę mokyklą, 
gubernatorius bei jo šalininkai, savo pikapais apsupę parkingą, 
daugiau ar mažiau ignoravo. 

Buvo daugybė jai priešiškų transparantų, visą laiką iš jos buvo 
šaipomasi. 

Ten dar buvo uniformuotų vidurinės mokyklos futbolininkų, 
kurie kaukšėjo bateliais į cementinę parkingo dangą. Vienas tų 
futbolininkų buvo tos moters sūnus. Jis atsivedė savo komandos 
draugus, tikėdamasis pademonstruoti Niū Hampšyrui, jog balsuoti 
užjo motiną yra vyriška. 

Pikapuose esantys medžiotojai manė, jog balsuoti už tą moterį — 

tai balsuoti už homoseksualizmą, lesbianizmą, socializmą, alimen- 
tus ir Niujorką. Ir taip toliau. Žiūrėdamas tą televizijos laidą, Gar- 
pas jautė, jog Niū Hampšyre tų dalykų nebemėgstama. 

Garpas, Helena, Dunkanas ir mažylė Dženė sėdėjo Vienos 
pensione, kad pamatytų, kaip buvo nužudyta Dženė Fylds. Suglu- 
musi senutė šeimininkė išvirė jiems kavos ir padavė po mažą pyra- 
gaitį. Valgė tik Dunkanas. 

Paskui atėjo Dženės eilė kalbėti parkinge susirinkusiems žmo- 
nėms. Ji kalbėjo, stovėdama viename sunkvežimių. Roberta Maldun 
įkėlė ją ten ir priderino jai mikrofoną. Garpo motina atrodė labai 
mažytė tame sunkvežimyje, tuo labiau šalia Robertos, tačiau Dženės 
Fylds uniforma buvo tokia balta, kad ji buvo ryški ir aiškiai matoma. 

— Aš esu Dženė Fylds, — pasakė ji, ir tuoj pasigirdo plojimai, 
švilpimai ir klyksmas. Iš parkingą supusių sunkvežimių imta pypsė- 
ti. Policija liepė sunkvežimiams pasitraukti, bet jie nuvažiuodavo, 
sugrįždavo, nuvažiuodavo ir vėl sugrįždavo. — Dauguma jūsų žino, 
kas aš esu, — dar pasakė Dženė Fylds. Ir po to pasigirdo dar dides- 
nis stūgavimas, dar daugiau plojimų, dar didesnis pypsėjimas... ir 
vienintelis skardus šūvis — toks pat galutinis kaip į krantą sudūŽ- 
tanti banga. 

Nė vienas jų nepastebėjo, iš kur buvo šauta. Roberta Maldun 
laikė Garpo motiną ant rankų. Nedidelė tamsi dėmė, atrodė, suter- 
šė baltutėlaitę Dženės uniformą. Paskui Roberta nušoko ant žemės 
su Džene rankose ir skroste skrodė besiskiriančią minią kaip gynėjas 
su kamuoliu rankose, kad laimėtų pirmąjį tašką. Minia skyrėsi. Dže- 
nės baltos uniformos beveik nebuvo matyti Robertos glėbyje. Poli- 
cijos automobilis skriejo pasitikti Robertos. Kai jie susitiko, 
Roberta ištiesė Dženės Fylds kūną policijos automobilio link. Aki- 
mirką Garpas matė nejudančią, baltai uniformuotą savo motiną, 
iškeltą virš minios, perduodamą policininkui, kuris padėjo paimti 
ją ir Robertą į automobilį. 

Tas automobilis, kaip jie pasakė, rūkte nurūko. Televizijos ka- 
meros dėmesį tuo metu tikriausiai buvo atitraukęs kažkoks susi- 
šaudymas ten, kur buvo sunkvežimiai ir kiek toliau — keli 
policijos automobiliai. Vėliau kamera parodė vyro medžiotojo 
švarku nejudrų kūną, gulintį tamsioje lyg aliejaus baloje. O dar vė- 
liau iš arčiau buvo parodyta tai, ką reporteris pavadino tik „Ššautu- 
vu elniams". 

Buvo pabrėžta, kad elnių medžioklės sezonas oficialiai dar ne- 
atidarytas. 

Ta laida nuo pradžios iki galo buvo tikra muilo opera, tik ne- 
buvo rodoma nuogybių. 

Garpas padėkojo šeimininkei už tai, kad leido jiems pasižiūrė- 
ti Žinių. 

Per porą valandų jie pasiekė Frankfurtą, kur persėdo į Niujor- 
ko lėktuvą. Lėktuve su jais nebuvo Povandeninės Rupūžės — net 
Helenai, kuri taip bijojo skraidyti. Jie žinojo, kad Povandeninė 
Rupūžė trumpam kažkur atsitraukė. 

Visą laiką, skrisdamas per Atlantą, Garpas galvojo vien apie 
tai, kaip vykusiai jo motina pasakė „paskutinį savo žodį". Dženė 
Fylds baigė savo gyvenimą sakydama: „Dauguma jūsų žino, kas aš 
esu". Lėktuve Garpas vis kartojo tą sakinį. 

— Dauguma jūsų Žino, kas aš esu, — kuždėjo jis. Dunkanas 
miegojo, bet Helena išgirdo jį, pasiekė per praėjimo taką ir paėmė 
jo ranką. 

Daugiau kaip dešimties kilometrų aukštyje T.S.Garpas verkė, 
skrisdamas lėktuvu, kuris gabeno jį namo, kad jis būtų įžymus ten, 
toje smurto šalyje. 


Pirmosios feministinės 
ir dar kitokios laidotuvės 


„Nuo Volto mirties, — rašė T.S.Garpas, — mano gyvenimas 
man atrodė kaip epilogas". 

Mirus Dženei Fylds, Garpas pasijuto dar labiau sutrikęs. Jam 
atrodė, kad laikas bėga pagal kažkokį planą. Tačiau pagal kokį? 

Jis sėdėjo Niujorke, Džono Vulfo kabinete, ir bandė susigau- 
dyti tarp daugybės planų, siejamų su jo motinos mirtimi. 

— Aš nedaviau leidimo rengti jos laidotuves, — sakė Garpas. 
— Kokios čia gali būti laidotuvės? Kur yra jos palaikai, Roberta? 

Roberta Maldun kantriai paaiškino, kad palaikai yra ten, kur 
jie, Dženės Fylds pageidavimu, turi būti. Svarbiausia — čia ne jos 
palaikai, sakė Roberta. Kalbama tik apie jos atminimui skirtą ren- 
ginį, todėl būsią geriau negalvoti, jog tai yra „laidotuvės“. 

Laikraščiuose buvo rašoma, kad tai bus pirmosios Niujorke fe- 
ministinės laidotuvės. 

Policija pareiškė, jog jų metu tikimasi neramumų. 

— Pirmosios feministinės laidotuvės, — pasakė Garpas. 

— Ji tiek daug reiškė daugybei moterų, — pasakė Roberta. — 
Nesipūsk. Ir nesisavink jos. 

Džonas Vulfas užvertė akis. 

Dunkanas Garpas dairėsi pro Džono Vulfo kabineto, esančio 
keturiasdešimtame aukšte virš Manhatano, langą. Ko gero, jis jau- 
tėsi beveik kaip lėktuve, iš kurio ką tik išlipo. 

Helena kalbėjosi telefonu kitame kabinete. Ji bandė prisi- 
skambinti tėvui į gerąjį senąjį Styringo miestą, norėjo, kad Ernis 
pasitiktų juos Bostone, kai jie ten atskris iš Niujorko. 

— Gerai, — lėtai pasakė Garpas, laikydamas ant kelių mažylę 
Dženę Garp. — Gerai. Tu, Roberta, žinai, kad aš tam nepritariu, 
bet aš ten ateisiu. 

— Tu ateisi? — nustebo Džonas Vulfas. 

— Ne! — pareiškė Roberta. — Aš manau, kad tu neturi ten eiti. 

— Žinau, — tarė Garpas. — Bet tu esi teisi: ji tikriausiai pa- 
geidautų tokio renginio, todėl aš ateisiu į jį. Kas ten bus daroma? 

— Bus sakoma daug kalbų, — pasakė Roberta. — Tu nenori 
ten eiti. 

— Be to, bus skaitoma ištrauka iš jos knygos, — pasakė Džo- 
nas Vulfas. — Mes padovanojome keletą jos egzempliorių. 

— Betgi tu, Garpai, nenori ten eiti, — nervinosi Roberta. — 
Prašau tavęs, neik. 

— Aš noriu ten eiti, — atsakė Garpas. — Pažadu tau, kad nei 
švipsiu, nei stūgausiu — kad ir ką kalbėtų visokios kvaišos. Aš 
turiu kai ką jos parašyta, galėčiau paskaityti, jeigu kas pageidau- 
tų, — pasakė jis. — Ar jūs bent Žinote, ką ji parašė apie tai, kodėl 
ji vadinama feministe? — Roberta ir Džonas Vulfas susižvalgė, 
abu atrodė apstulbę ir pablyškę. Ji parašė: „Aš negaliu pakęsti, kad 
mane šitaip vadintų, nes tai yra etiketė, kurios aš nepasirinkau 
savo požiūriui į vyrus ar savo rašymo būdui nusakyti". 

— Garpai, aš nenoriu su tavim ginčytis, — pasakė Roberta. — 
Tuo labiau dabar. Tau yra puikiai žinoma, kad ji yra ir kitaip kal- 
bėjusi. Ji buvo feministė, nepaisant to, patiko ar nepatiko ta etike- 
tė. Ji tiesiog stojo už tai, kad būtų atskleistos visos moterims 
daromos skriaudos, ji stojo už tai, kad moterims būtų leista gyventi 
taip, kaip jos nori, ir kad jos pačios galėtų pasirinkti. 

— Taip? — pasakė Garpas. — Be to, ji buvo įsitikinusi, kad visa 
tai, kas atsitinka moterims, atsitinka todėl, kad jos yra moterys? 

— Tu, Garpai, turi būti kvailas, jeigu šitaip galvoji, — pasakė 
jam Roberta. — Darai iš mūsų visų džeimsininkes. 

— Prašau jus nustoti, — įsikišo Džonas Vulfas. 

Dženė Garp suspiegė ir pliaukštelėjo Garpui per kelį. Jis pasi- 
žiūrėjo į ją nustebęs, lyg būtų pamiršęs, kad laiko glėbyje gyvą bū- 
tybę. 

— Kas yra? — paklausė ją. Bet mažylė buvo vėl rami ir įsižiū- 
rėjusi į kažką Džono Vulfo kabineto panoramoje, kas buvo nema- 
toma nė vienam iš jų. 

— Kurią valandą prasidės tas balaganas? — paklausė Garpas. 

— Penktą valandą po pietų, — atsakė Roberta. 

— Manau, tyčia parinktas toks laikas, — pasakė Džonas Vul- 
fas, — kad pusė Niujorko sekretorių galėtų išeiti iš darbo valanda 
anksčiau. 

— Ne visos dirbančios Niujorko moterys yra sekretorės, — at- 
šovė Roberta. 

— Tačiau sekretorės, — nenusileido Džonas Vulfas, — yra tos 
vienintelės, kurių bus pasigesta tarp ketvirtos ir penktos valandos. 

— Na, žinote, — pasakė Garpas. 

Atėjo Helena ir pasakė, kad jai niekaip nepavyko prisiskam- 
binti tėvui. 

— Ko gero, jis treniruojasi su imtynininkais, — spėjo Garpas. 

— Imtynių sezonas dar nėra prasidėjęs, — tarė Helena. Gar- 
pas žvilgtelėjo į kalendorių savo laikrodyje: pastebėjo, kad jo rodo- 
mas laikas keliomis valandomis skiriasi nuo Jungtinių Amerikos 
Valstijų laiko, nes paskutinį kartą jį nustatinėjo dar Vienoje. Gar- 
pas žinojo, kad Styringe imtynių sezonas oficialiai prasideda tik po 
Padėkos šventės. Helena teisi. 

— Kai paskambinau į sporto salę, ten man pasakė, kad jis na- 
muose, — pasakojo Helena. — O kai paskambinau į namus, ten 
niekas neatsiliepė. 

— Aerouoste išsinuomosime automobilį, — pasakė Gar- 
pas. — Be to, vis tiek negalime išvykti anksčiau kaip vakare — 
man reikia nueiti į tas sumautas laidotuves. 

— Ne, tu neturi ten eiti, — spyrėsi Roberta. 

— Tikrai, — jai pritarė Helena. — Tu netgi negali ten eiti. 

Roberta ir Džonas Vulfas vėl atrodė suglumę ir pablyškę: 
matyt, Garpas paprasčiausiai nesusigaudo. 

— Ką tu turi galvoje sakydama, kad aš negaliu ten eiti? — pa- 
klausė Garpas. 

— Juk tai yra feministinės laidotuvės, — paaiškino Helena. — 
Ar tu skaitei laikraščius, ar tik peržvelgei antraštes? 

Garpas kaltinamai pažvelgė į Robertą, bet ši stebėjo Dunkaną, 
įsižiūrėjusį pro langą. Jis šnipinėjo pro teleskopą Manhataną. 

— Garpai, tu negali ten eiti, — pasakė jam Roberta. — Iš tiesų 
negali. Nesakiau tau, nes bijojau, kad supyksi. Aš net nemaniau, 
kad tu išvis panorėsi ten eiti. 

— Vadinasi, man neleidžiama ten eiti? — paklausė Garpas. 

— Tos laidotuvės yra moterims, — pasakė Roberta. — Mote- 
rys mylėjo ją, moterys ir apraudos. Norėtume, kad kaip tik taip 
būtų. 

Garpas piktas spoksojo į Robertą Maldun. 

— Aš ją irgi mylėjau, — pasakė jis. — Aš esu vienintelis jos 
vaikas. Argi jūs manote, kad aš negaliu nueiti į tą balaganą vien 
todėl, kad esu vyras? 

— Aš nenorėčiau, kad tu vadintum tai balaganu, — pareiškė 
Roberta. 

— O kas tai yra balaganas? — pasidomėjo Dunkanas. 

Dženė Garp vėl klyktelėjo, tačiau Garpas jos net neišgirdo. 
Helena paėmė iš jo vaiką. 

— Ar tu nori pasakyti, kad nė vienam vyrui neleidžiama daly- 
vauti mano motinos laidotuvėse? — paklausė Robertą Garpas. 

— Tai nėra tikros laidotuvės — aš jau sakiau tau, — aiškino 
jam Roberta. — Tai yra veikiau sueiga — savotiška pagarbos Dže- 
nei demonstracija. 

— Aš eisiu, Roberta, — pasakė Garpas. — Ir man nesvarbu, 
kaip tu tai vadini. 

— Na, Žinai, — atsiliepė Helena. Ir išėjo su mažyle Džene ant 
rankų. — Dar kartą pamėginsiu prisiskambinti tėvui, — pasakė ji. 

— Matau vyrą su viena ranka, — pranešė Dunkanas. 

— Neik, Garpai, prašau tavęs, — švelniai pasakė Roberta. 

— Ji teisi, — tarė Džonas Vulfas. — Aš irgi buvau manęs ten 
nueiti. Šiaip ar taip, aš buvau jos leidėjas. Bet tegul jos daro, kaip 
nori, Garpai. Manau, Dženei būtų patikęs toks jų sumanymas. 

— Man nesvarbu, kas jai būtų patikę, — atšovė Garpas. 

— Tai, ko gero, yra tiesa, — pasakė Roberta. — Ir tai dar 
viena priežastis, dėl kurios tu neturi ten būti. 

— Garpai, tu nežinai, kaip kai kurios moterų sąjūdžio atstovės 
sutiko tavo knygą, — perspėjo jį Džonas Vulfas. 

Roberta Maldun užvertė akis. 

Garpas jau anksčiau buvo kaltinamas tuo, kad išnaudoja savo 
motinos reputaciją ir moterų sąjūdį. Roberta matė „Pasaulio pagal 
Bensenheiverį" reklamą, kurią Džonas Vulfas išspausdino tuoj po 
Dženės Fylds nužudymo. Atrodė taip, kad Garpo knyga pelnosi iš 
tos tragedijos — tos reklamos tekstas turėjo nickingą prasmę: 
vargšas autorius — neseniai neteko sūnaus, „o dabar ir motinos". 

Laimė, Garpas neišvydo tos reklamos. Net pats Džonas Vulfas 
gailėjosi ją paskelbęs. 

„Pasaulis pagal Bensenheiverį" buvo vis perkamas ir perka- 
mas. Dėl jo bus ginčijamasi ne vienerius metus, jis bus įtrauktas į 

mokyklines programas. Laimė, kitos Garpo knygos — irgi; jos bus 
studijuojamos koledžuose, nors tik sporadiškai. Į vieną iš tų pro- 
gramų buvo įtraukta Dženės Fylds autobiografija, trys Garpo ro- 
manai ir Stiuarto Persio „Evereto Styringo akademijos istorija". 
Matyt, tos programos tikslas buvo išlukštenti iš tų knygų viską apie 
Garpo gyvenimą, kas atrodė esant tiesa. 

Laimė, Garpas niekuomet nieko nesužinojo ir apie tą programą. 

— Matau vyrą su viena koja, — pranešė Dunkanas, kuris ieš- 
kojo Manhatano gatvėse luošių; tą jis darys dar ne vienerius metus. 

— Liaukis, Dunkanai, — pasakė jam Garpas. 

— Jeigu tu, Garpai, tikrai nori ten eiti, — pusbalsiu pasakė 
jam Roberta Maldun, — tai tau reikia persirengti moterimi. 

— Jeigu vyrui taip sunku ten pakliūti, — burbtelėjo Garpas, — 
tai geriau tu maldauk likimą, kad jos prie durų nepatikrintų chro- 
mosomų. — Vos tik tai pasakęs, jis susigėdo: pamatė, kaip Rober- 
ta susigūžė: lyg jis būtų jai smogęs; todėl Garpas paėmė abi 
didžiules jos rankas ir laikė jas tol, kol pajuto jų spustelėjimą. — 
Atsiprašau, — sušnibždėjo Garpas. — Jeigu man einant būtina 
persirengti, tai gerai, kad tu čia esi — padėsi man. Manau, turi ne- 
menką persirenginėjimo patyrimą, ar ne? 

— Gerai, — atsakė Roberta. 

— Bet juk tai juokinga, — pasakė Džonas Vulfas. 

— Jeigu kuri nors iš tų moterų tave atpažins, — pasakė Rober- 
ta, — jos išsukinės tau galūnes. Geriausiu atveju — neįsileis tavęs 
pro duris. 

Helena sugrįžo su verkiančia Džene glėbyje. 

— Paskambinau dekanui Bodžeriui, — pasakė ji Garpui. — 
Paprašiau jį pamėginti surasti tėtę. Tai visiškai nepanašu į jį — kad 
niekur jo nebūtų. 

Garpas palingavo galva. 

— Mums reikia nedelsiant važiuoti į aerouostą, — priminė ji 
Garpui. — Bostone išsinuomosime automobilį ir juo nuvažiuosi- 
me į Styringą. O vaikai tegul pasilieka, — kalbėjo ji. — O jeigu tu 
nori po to grįžti į Niujorką ir eiti į tą kryžiaus žygį, gali tai daryti. 

— Tu važiuok viena, — tarė jai Garpas. — Aš skrisiu vėliau ir 
taip pat išsinuomosiu Bostone automobilį. 

— Tai kvaila, — atsakė Helena. 

— Ir nereikalingos išlaidos, — pridūrė Roberta. 

— Dabar aš turiu daug pinigų, — atsakė Garpas. Kreivas jo 
šypsnys Džonui Vulfui nesulaukė iš jo atsako. 

Džonas Vulfas pasisiūlė nuvežti Heleną su vaikais į aerouostą. 

— Vienas vyras su viena ranka ir vienas vyras su viena koja, 
jau du luošiai, — paskelbė Dunkanas. — Ir dar kažkas be nosies. 

— Tau reikėtų pasilikti ir pasižiūrėti, kaip atrodys tavo tėtė, — 
pasakė jam Roberta. 

Garpas pagalvojo apie save: gedintis buvęs imtynininkas, persi- 
rengęs moterimi, kad galėtų dalyvauti savo motinos atminimo pager- 
bimo iškilmėse. Jis pabučiavo Heleną, vaikus ir net Džoną Vulfą. 

— Nesibaimink dėl savo tėtės, — pasakė Helenai Garpas. 

— Ir nesijaudink dėl Garpo, — pasakė jai Roberta. — Aš jį 
taip perrengsiu, kad niekas prie jo neprikibs. 

— Aš noriu, kad tu pasistengtum prie nieko nesikabinėti, — 
pasakė Garpui Helena. 

Tuo metu netikėtai Džono Vulfo kabinete atsirado dar viena 
moteris. Iš karto niekas jos nepastebėjo, bet ji visaip stengėsi at- 
kreipti į save Džono Vulfo dėmesį. Kai jai pagaliau tai pavyko, ji 
prašneko būtent tuo vieninteliu momentu, kai visi tylėjo, todėl visi 
ir suŽiuro į ją. 

— Ponas Vulfai, — kreipėsi ji. Ta moteris buvo sena, rudų, 
juodų ir pilkų atspalvių odos ir, atrodė, ją kamavo kojos; pilną 
savo taliją ji buvo dukart apsijuosusi elektros laidu. 

— Klausau, Džilse, — atsiliepė Džonas Vulfas, 1r Garpas įsis- 
tebeilijo į tą moterį. Tai, aišku, buvo Džilsė Slouper, Džonas Vul- 
fas turėjo Žinoti, kad rašytojai įsidėmi vardus. 

— Aš norėjau sužinoti, — kalbėjo Džilsė, — ar negalėčiau 
šiandien išeiti anksčiau iš darbo po pietų — norėčiau nueiti į tas 
laidotuves. — Ji kalbėjo nukabinusi smakrą murmėdama ir kuo 
trumpiau. Nemėgo aušinti burnos prie svetimųjų, be to, atpažino 
Garpą ir jokiu būdu nenorėjo būti su juo supažindinama. 

— Taip, žinoma, gali, — skubiai atsakė Džonas Vulfas. Jis 
anaiptol neturėjo noro supažindinti ją su Garpu — to jis nenorėjo 
dar labiau negu pati Džilsė. 

— Atsiprašau, — kreipėsi į ją Garpas. Džilsė Slouper ir Džo- 
nas Vulfas nustėro. — Ar jūs esate Džilsė Slouper? 

— Ne! — paskubėjo įsiterpti Džonas Vulfas. Garpas išsprogi- 
no į jį akis. 

— Laba diena, — pasakė Garpui Džilsė, nežiūrėdama į jį. 

— Laba diena, — atsakė jai Garpas. Vos tik pasižiūrėjus į tą 
liūdną moterį, jam pasidarė aišku, kad ji nebuvo jo knygos „suža- 
vėta". 

— Man gaila dėl jūsų mamos, — tarė Džilsė. 

— Labai jums ačiū, — padėkojo Garpas, bet jis matė — jie visi 
tai matė! — kad Džilsė Slouper dėl kažko stačiai nesitveria savo 
kailyje. 

— Ji buvo verta dviejų ar trijų tokių kaip jūs! — staiga sušuko 
ji Garpui. Blausiai geltonos jos akys pasruvo ašaromis. — Ji buvo 
keturis ar penkis kartus daugiau negu yra vertos tos baisios jūsų 
knygos! — suūbavo ji ir išėjo murmėdama. 

Dar vienas luošas žmogus, pagalvojo Dunkanas Garpas, bet 
matė, kad tėvas nenorės dabar girdėti to luošių skaičiavimo. 


Per pirmąsias Niujorke feministines laidotuves jų dalyvės, at- 
rodė, nelabai žinojo, kaip joms elgtis. Taip buvo galbūt todėl, kad 
jų sueiga vyko ne bažnyčioje, o viename mįslingų miesto universi- 
teto sistemos pastatų — auditorijoje, kur prieš tai buvo aidėjusios 
kalbos, kurių niekas nesiklausė. Ta didžiulė patalpa tarsi dar atmi- 
nė buvusias ovacijas — roko orkestrams ir retkarčiais kokiam gar- 
siam poetui. Bet čia būta ir rimties bei mokslingumo, kai būdavo 
skaitomos solidžios paskaitos. Toje patalpoje šimtai Žmonių yra 
darę užrašus. Tai buvo Medicinos seserų mokyklos salė — taigi 
itin tinkama vieta Dženei Fylds pagerbti. Čia sunku buvo atskirti, 
kurios tų gedulo sueigos dalyvių yra tik apsivilkusios madingąjį 
rūbą — „Tikrąją Dženę Fylds" su ant krūtinės prisiūta raudona 
širdele — ir kurios yra tikros medicinos seserys, visuomet baltos ir 
visuomet nemadingos, esančios Medicinos seserų mokyklos patal- 
pose visai dėl kitų priežasčių — pasilikusios vien pasižiūrėti cere- 
monijos — taigi iš smalsumo ar iš nuoširdžios užuojautos, o gal ir 
dėl abiejų šių priežasčių. 

Sausakimšoje šurmuliuojančioje auditorijoje vilkinčių tomis 
uniformomis buvo tiek daug, kad Garpas iš karto iškeikė Robertą: 

— Sakiau tau, kad man reikia persirengti medicinos seserim, — 
sušnypštė jis Robertai. — Būčiau buvęs mažiau įtartinas. 

— O aš maniau, kad tu būsi įtartinas kaip medicinos sesuo, — 
pakuždėjo jam Roberta. — Nežinojau, kad jų bus čia tiek daug. 

— Tai darosi madinga visoje šalyje, — sumurmėjo Garpas. — 
Tik palauk ir pamatysi, — dar pridūrė ir nutilo. Jis gūžėsi šalia Ro- 
bertos, nedidukas ir traukiantis akį, įsivaizduodamas, kad visos 
žiūri į jį ir kažkaip jaučia jo vyriškumą ar bent priešiškumą — gal 
iš to, kaip Roberta jį saugo. 

Juodu sėdėjo pačiame tos didžiulės auditorijos centre, nuo sie- 
nos ir tribūnų atskirti tik trijų eilių. Į salę suėjo ir už jų susėdo sta- 
čiai jūra moterų — eilė po eilės, o gale, apytuštėje salės dalyje (ten 
nebuvo kėdžių) tos moterys, kurioms mažiau rūpėjo sėdėti per 
visas iškilmes ir kurios norėjo išreikšti savo pagarbą Dženei Fylds. 
Jos ėjo vidun pro vienas duris ir laukan pro kitas — tarsi ta didžiu- 
lė sėdinti auditorija buvo Dženės Fylds atviras karstas, kurio atėjo 
pasižiūrėti tos lėtu žingsniu slenkančios moterys. 

Garpas, aišku, jautėsi taip, lyg tai jis būtų atviras karstas, o 
visos tos moterys jį apžiūrinėtų — jo blyškumą, dažų atspalvius, 
nevykusį persirengimą. 

Galbūt Roberta pasielgė šitaip su juo, norėdama atkeršyti už 
tai, kad privertė ją apskritai leisti jam čionai ateiti, arba už tą Žiau- 
rų jo pajuokavimą chromosomų tema. Roberta aprengė Garpą 
pigiu žalsvai melsvu — Oreno Rato pikapo spalvos — parašiuti- 
ninko kombinezonu. Tas kombinezonas turėjo aukso spalvos už- 
trauktuką, kuris Garpui siekė nuo tarpkojo iki pat gerklės. Garpas 
kaip reikiant nepripildė to kombinezono per klubus, tačiau jo krū- 
tys — arba veikiau tai, ką Roberta jam padirbdino kaip krūtis — 
styrojo išsipūtusios kišenėlės ir traukė šonan tą lengvai atsiveriantį 
užtrauktuką. 

— Kas per papai! — šaipėsi iš jo Roberta. 

— Esi tikras galvijas, Roberta, — sušnypštė jai Garpas. Dide- 
lės bjaurios liemenėlės petnešos buvo įsirėžusios jam į pečius. Bet 
vos tik Garpas pastebėdavo kurią nors moterį spoksant į jį, ko 
gero, abejojant, kaip jam atrodė, dėl jo lyties, jis tuoj pat demonst- 
ratyviai atsukdavo jai šoną. Ir taip susidorodavo, kaip jis tikėjosi, 
su bet kokia galima abejone. 

Kur kas mažiau jis pasitikėjo savo peruku, su kuriuo atrodė 
kaip susivėlusi prostitutė šviesaus medaus spalvos plaukais; po juo 
jam niežėjo galvos odą. 

Kaklą buvo apsivyniojęs žalios spalvos šaliku. 

Tamsus jo veidas buvo nupudruotas nesveika pilka spalva, 

kuri, kaip aiškino Roberta, maskuoja jo barzdos šerius. Siaurokos 
jo lūpos buvo išdažytos vyšnine spalva, bet jis visą laiką laižėsi, 
todėl nuvarė tuos dažus į vieną lūpų kampą. 

— Atrodai, lyg būtum ką tik bučiavęsis, — ramino jį Roberta. 

Nors Garpui buvo vėsu, Roberta neleido užsivilkti slidininko 
striukės — su ja būtų atrodęs per daug petingas. Apsiavęs jis buvo 
ilgaauliais, kelius siekiančiais aukštakulniais batais, kurių vyšninė 
spalva, kaip teigė Roberta, gerai tiko prie lūpų dažo. Kai Garpas 
išvydo savo atspindį parduotuvės vitrinoje, pasakė Robertai, kad 
jis atrodo kaip paauglė prostitutė. 

— Kaip senstanti paauglė prostitutė, — pataisė jį Roberta. 

— Kaip parašiutininkas pederastas, — atšovė Garpas. 

— Ne, Garpai, tu atrodai kaip moteris, — tikino jį Roberta. — 
Ne itin gero skonio, bet vis dėlto moteris. 

Taigi Medicinos seserų mokykloje Garpas sėdėjo gerokai su- 
glumęs. Jis vis raišiojo savo rankinuko — kažkokio skurdaus kana- 
pinio daikto su rytietiškais ornamentais, kuriame vos tilpo jo 
piniginė, — virvutes. Savo didžiulėje pūpsančioje kuprinėje Ro- 
berta Maldun turėjo paslėpusi tikruosius Garpo drabužius, tą kitą 
jo pavidalą. 

— Tai yra Marta Horton-Džouns, — pakuždėjo jam Roberta, 
rodydama į liesą kumpanosę moterį, kuri žemyn palenkusi grauži- 
kišką savo veidą pro nosį skaitė iš anksto parašytą kalbą. 

Garpas nežinojo, kas yra toji Marta Horton-Džouns, todėl tik 
truktelėjo pečiais, stengdamasis kaip nors pakęsti ją. Sakomose 
kalbose buvo ir kovingų politinių raginimų vienytis, ir jaudinančių, 
skausmingų prisiminimų apie Dženę Fylds. Auditorija nežinodavo, 
ar jai ploti, ar mesltis, ar balsu reikšti pritarimą, ar tik tylomis link- 
čioti galvomis. Atmosfera buvo gedulinga, drauge pakili — joje 
ryšku buvo vieningo Žygio dvasia. Galvodamas apie tai, Garpas 
darė išvadą, jog tai yra natūralu ir tinkama — ir jo motinos, ir mo- 
terų sąjūdžio, kaip jis jį suprato, atžvilgiu. 

— O štai šita — Salė Devlin, — pašnibždėjo Roberta. Į tribūną 
kopianti moteris Garpui pasirodė maloni, išmintinga ir lyg pažįsta- 
ma. Garpas iš karto pajuto reikalą saugotis jos. Vien tam, kad pa- 
erzintų Robertą, jis pašnibždėjo: 

— Kokios gražios jos kojos! 

— Gražesnės negu tavo, — atšovė Roberta ir skaudžiai įgnybė 

jam į šlaunį nykščiu ir ilgu smiliumi, ištreniruotu gaudyti perduo- 
damus kamuolius, tikriausiai ne kartą jis yra buvęs sulaužytas, 
dingtelėjo Garpui, kai Roberta žaidė dar „Filadelfija Ygls“ ko- 
mandoje. 

Salė Devlin apžvelgė iš viršaus salę švelniomis, liūdnomis aki- 
mis, tarsi tylomis priekaištaudama mokiniams už tai, kad jie nedė- 
mesingi ir triukšmauja. 

— Ta beprasmiška žmogžudystė iš tikrųjų to nenusipelno, — 
ramiu balsu pasakė ji. — Tačiau Dženė Fylds tiek daug kam yra su- 
teikusi pagalbą, ji buvo tokia kantri ir kilniaširdė sunkumų ištik- 
toms moterims, kad kiekviena, kada nors sulaukusi tos pagalbos, 
turi skaudžiai išgyventi tai, kas Dženei Fylds nutiko. 

Garpas tuo momentu pasijuto prastai: jis girdėjo vienu metu 
dūsaujant ir kūkčiojant šimtus moterų. Šalia savęs jis jautė trūk- 
čiojant plačius Robertos pečius. Pajuto, kaip kažkieno, tikriausiai 
tiesiai už jo sėdinčios moters, ranka pastvėrė jį už peties, aptempto 
tuo klaikiu žalsvai melsvu kombinezonu. Jis svarstė, ar tik nebus 
apkultas už savo įžūlų, netinkamą apsirengimą, bet ranka tik ilsė- 
josi ant jo peties. Matyt, tai moteriai reikėjo užuojautos. Garpas 
pagalvojo, kad tuo momentu visos jos jaučiasi kaip seserys, argi ne? 

Jis pasižiūrėjo priekin, norėdamas pasiklausyti, ką toji Salė 
Devlin kalba, bet jo paties akys buvo ašarotos ir jis neaiškiai matė 
ponią Devlin. Bet jis galėjo ją girdėti: ji raudojo. Tai buvo labai 
nuoširdus, graudus verksmas, pasikūkčiojant. Ji mėgino tęsti savo 
kalbą, tačiau neįstengė rasti puslapyje, ties kuria vieta buvo susto- 
jusi, tas puslapis šokinėjo priešais mikrofoną. Kažkokia galingos 
išvaizdos moteris, kurią Garpas, atrodė, buvo jau anksčiau matęs 
(ji buvo iš tų asmens sargybinių, kurie lydėdavo jo motiną), bandė 
nuvesti Salę Devlin nuo scenos, bet ponia Devlin dar nenorėjo pa- 
sitraukti. 

— Aš nenorėjau šitaip, — pasakė ji, vis dar verkdama ir turė- 
dama galvoje tą savo kūkčiojimą ir nesusivaldydama. — Norėjau 
daugiau ką pasakyti, — dar vis bandė ji kalbėti, bet nebeįstengė su- 
valdyti savo balso. — Velniai rautų, — pasakė ji su tokiu orumu, 
kad stačiai sugraudino Garpą. 

Ta galingos išvaizdos dičkė liko viena priešais mikrofoną. Au- 
ditorija laukė pritilusi. Garpas jautė, kaip dreba, o gal trūkčioja 
ranka ant jo peties. Pažvelgęs į didžiules Robertos rankas, kurias ji 

laikė pasidėjusi ant kelių, Garpas suprato, kad toji ranka ant jo pe- 
ties turi būti labai maža. 

Toji galingos išvaizdos dičkė norėjo kažką pasakyti, o auditori- 
ja laukė. Tačiau ji galėjo šitaip laukti be galo ir neišgirsti iš jos nė 
žodžio. Roberta ją pažinojo. Ji atsistojo šalia Garpo ir ėmė ploti 
tai nebyliai galiūnei, jos erzinančiam tylėjimui priešais mikrofoną. 
Kitos moterys prisijungė prie Robertos plojimo — net Garpas, 
nors pats nežinojo, kodėl pliaukši delnais. 

— Ji yra džeimsininkė, — pasakė jam Roberta. — Ji negali 
nieko pasakyti. — Tačiau ta moteris sugraudino auditoriją sielvar- 
tingu, liūdnu savo veidu. Ji prasižiojo, lyg dainuotų, bet iš jos bur- 
nos nepasigirdo jokio garso. Garpui net pasirodė, kad įžiūrėjo 
nupjauto jos liežuvio likutį. Ir jis prisiminė, kaip motina remdavo 
jas — tas beprotes. Kiekvienai iš jų, kurios tik ateidavo pas Dženę, 
ji buvo nuostabi. Bet galiausiai ir ji pasakė nepritarianti tam, ką 
jos daro. Galimas dalykas, kad ji tai pasakė tik Garpui: „Daro save 
aukomis, — tuomet pasakė Dženė, — 0 juk tai yra tas pats, už ką 
jos pyksta ant vyrų, kai jie tai joms padaro. Kodėl jos nepriima ty- 
lėjimo įžado arba įžado nekalbėti vyrams girdint? Juk tai nelogiš- 
ka — luošinti save dėl principo". 

Tačiau dabar, sugraudintas tos priešais stovinčios pamišėlės, 
Garpas suvokė visą pasaulio luošinimosi, tegul Žiauraus ir nelogiš- 
ko, istoriją, kuri galbūt kaip jokia kita atskleidžia pasibaisėtiną 
skriaudą. „„Man tikrai skaudu", — sakė stambus tos moters veidas, 
kurio jis beveik nematė pro plūstančias ašaras. 

Ir štai tuomet ta mažytė ranka ant jo peties užgavo jį. Jis prisi- 
minė, kas esąs — vyras moterų renginyje. Jis atsigręžė ir pamatė už 
savęs gana vargingą jauną moterį. Jos veidas pasirodė jam lyg ma- 
tytas, bet jis neatpažino jos. 

— Aš pažįstu tave, — sušnibždėjo jam ta moteris. Gerai, kad ji 
bent nerėkė iš laimės, kad jį pažįsta. 

Roberta buvo perspėjusi jį niekam neatsiliepti ir su niekuo ne- 
sikalbėti. Taigi jis buvo tam pasiruošęs, todėl tik pakratė galvą. Jis 
išstėmė iš kišenės, pūpsančios ant didžiulės dirbtinės krūties, blok- 
notą ir išsitraukė iš absurdiško savo rankinuko pieštuką. Aštrūs lyg 
paukščio nagai tos moters pirštai sugriebė jo petį, tarsi ji būtų lai- 
kiusi''į, kad nepabėgtų 

Sveika! Aš esu džeimsininkė, — . 
pakeverzojo jis bloknote, išplėšė tą lapą ir ištiesė jį moteriai. Ji ne- 
paėmė. 

— Tikrų tikriausiai džeimsininkė! — nusišaipė ji. — Tu esi 
T.S.Garpas. 

Žodis „Garpas“ nuskambėjo toje tylinčioje, kenčiančioje audi- 
torijoje, kurią vis dar buvo apvaldęs tos džeimsininkės nebylumas, 
lyg kokio nepažįstamo žvėries žagtelėjimas. Roberta Maldun apsi- 
dairė aplinkui, aiškiai apimta panikos. Ji niekad nebuvo mačiusi 
tos jaunos moters. 

— Aš nežinau, kas yra ta tavo didžiulė palydovė, — pasakė 
Garpui jaunoji moteris, — bet tu esi T.S.Garpas. Nežinau, iš kur 
tu gavai tą klaikų peruką ir tuos didžiulius papus, bet aš visuomet 
ir visur tave pažinsiu. Tu nė trupučio nepasikeitei nuo to laiko, kai 
krušai mano seserį — kol jos mirtinai neužkrušai, — sakė ta jauna 
moteris. Ir dabar Garpas jau žinojo, kas yra tas jo priešas: tai buvo 
jauniausioji iš Persių ordos. Beinbridžė! Mažylė Pūkas Persi, kuri, 
jau paauglė, vis dar naudojosi vystyklais ir, galimas dalykas, pagal- 
vojo Garpas, iki šiol jais tebesinaudoja. 

Garpas nužvelgė ją. Jo papai buvo didesni negu jos. Pūkas 
buvo apsirengusi aseksualiai ir apsikirpusi pagal madingą aseksua- 
lų stilių. Jos veido bruožai buvo nei švelnūs, nei šiurkštūs. Pūkas 
vilkėjo JAV kariuomenės seržanto palaidine, prie kurios turėjo 
prisisegusi rinkimų, per kuriuos ta moteris tikėjosi tapti Niū 
Hampšyro gubernatoriumi, kampanijos dalyvės ženkliuką. Garpas 
apstulbo, staiga suvokęs, kad ta moteris, kuri rungiasi dėl Niū 
Hampšyro gubernatoriaus posto — tai juk Salė Devlin. Jam pasi- 
darė įdomu — nejaugi ji laimės tuos rinkimus! 

— Sveika, Pūkuti, — tarė jai Garpas ir pamatė, kaip ta susi- 
raukė, aišku, kad tai buvo jos nekenčiama pravardė, kuria ji dau- 
giau nebevadinama. — Beinbridže, — sumurmėjo Garpas, bet 
buvo jau per vėlu, kad juodu galėtų tapti draugais. Per vėlu buvo 
nuo tos nakties, kai Garpas nukando Bonkersui ausį, kai Styrir. 
mokyklos ligoninėje permiegojo su Kuše, jos visai nemylėdai 
kai neatėjo į jos vestuves nei į jos laidotuves. 

Kad ir kokią neapykantą Garpui ar pasibjaurėjimą vyrai“ 
skritai jautė Pūkas Persi, galų gale ji turėjo priešą savo rankoJ4 

„4$ JI 

Garpas pajuto ant savo nugaros didžiulį, šiltą Robertos delną 
ir išgirdo žemą jos balsą: 

— Spruk iš čia greitai, nekalbėk nė žodžio. 

— Čia tarp mūsų yra vyras! — sušuko Beinbridžė Persi toje ge- 
dulingoje Medicinos seserų mokyklos tyloje. Net pasigirdo aidas, o 
gal scenoje kriukteljo toji sielvartingoji džeimsininkė. — Čia yra 
vyras! — rėkė Pūkas. — Tai T.S.Garpas. Tarp mūsų yra Garpas! — 
klykė ji. 

Roberta stengėsi nusivesti jį iki tako. Gynėjas pirmiausia gerai 
dengia ir priiminėja smūgius, tačiau net buvęs Robertas Maldunas 
neįstengė visiškai atremti tų visų moterų. 

— Prašau, — sakė Roberta, — prašom atleisti. Ji buvo jo mo- 
tina. Jums tai turėtų būti žinoma. Jis yra vienintelis jos vaikas. 

Mano vienintelė motina! — pagalvojo Garpas, kabindamasis 
Robertai į nugarą. Pūko Persi nagai, smailūs it adatos, draskė jam 
veidą. Ji nuplėšė jam nuo galvos peruką, tačiau jis atsiėmė jį iš jos 
ir prisispaudė pro didžiulės savo krūtinės, lyg jis būtų jam labai 
reikalingas. 

— Jis mirtinai užkrušo.mano seserį! — staugė Pūkas Persi. Iš 
kur ji susidarė tokią nuomonę apie jį, to Garpas niekuomet nesu- 
žinos, bet Pūkas buvo stipriai tuo įtikėjusi. Ji perlipo ant kėdės, 
nuo kurios Garpas pakilo, ir ėjo paskui jį ir Robertą, kol jie šiaip 
taip pasiekė praėjimo taką. 

— Ji buvo mano motina, — paaiškino Garpas moteriai, pro 
kurią tuo momentu ėjo ir kuri pati atrodė kaip būsimoji motina. Ji 
buvo nėščia. Abejingame jis veide Garpas įžiūrėjo sveiką protą ir 
gerumą, o drauge — santūrumą ir panieką. 

— Praleiskite jį, — be jokio didesnio jausmo sumurmėjo nėš- 
čioji moteris. 

Kai kurios kitos atrodė jam palankiai nusiteikusios. Kažkuri 
sušuko, kad jis turįs teisę čia būti, bet kartu buvo girdėti ir rėkiant, 
be jokio prielankumo jam. 

Braudamasis taku, jis jautė smūgius į dirbtinę savo krūtinę. Iš- 
siĖĖ atgal ranką, ieškodamas Robertos, ir suvokė, kad ji jau yra 
išs:ngta iš žaidimo", kaip pasakytų futbolininkai. Roberta gulėjo 
notzindų, o ant jos buvo užsėdusios kelios jaunos moterys žalio- 
pauirininkių striukėmis. 
kiusi'rpui šovė mintis, kad jos galėjo pamanyti, jog Roberta irgi 

yra persirengėlė, o jos moteriškumo patikrinimas galėjo būti jai 
skausmingas. 

— Garpai, spruk iš čia! — sušuko jam Roberta. 

— O taip, spruk, tu mergjoda! — sušnypštė viena iš tų Žžaliast- 
riukių. 

Ir jis spruko. 

Garpas buvo jau beveik pasiekęs salės gale susigrūdusias mo- 
teris, kai iš kažko gavo itin taiklų smūgį. Jis jau nebuvo gavęs į 
kiaušius nuo tų laikų, kai dar treniruodavosi su Styringo imtyni- 
ninkais — buvo praėję jau tiek daug metų, kad jis buvo visiškai pa- 
miršęs tą visišką negalią, kuri ištinka, gavus tokį smūgį. Jis 
užsidengė kaip įmanydamas ir gulėjo susirietęs ant šono. Moterys 
stengėsi išplėšti jam iš rankų peruką. Ir tą skurdų rankinuką. O jis 
jautėsi, lyg būtų plėšikų užpultas. Pajuto keletą spyrių, keletą smū- 
gių, 0 paskui veidu — mėta kvepiantį kvėpavimą. Tai buvo kažko- 
kia pagyvenusio amžiaus moteris. 

— Pamėginkite atsistoti, — pasakė ji maloniu balsu. Ir jis pa- 
matė, kad tai yra medicinos sesuo. Tikra medicinos sesuo. Ji buvo 
be tos madingos prie krūtinės prisiuvamos širdies, ji turėjo tik ne- 
didelę žydrą žalvarinę vardinę plokštelę, sakančią, kad ji yra tokia 
ir tokia medicinos sesuo. 

— Mano vardas Dotė, — pasakė jam toji daugmaž šešiasde- 
šimties metų amžiaus medicinos sesuo. 

— Malonu, — atsiliepė Garpas. — Ačiū jums, Dote. 

Ji paėmė jį už parankės ir skubiu žingsniu nusivedė per minią. 
Nė viena moterų neparodė noro toliau jį mušti, kol jis buvo su ja. 
Leido jam praeiti. 

— Ar turite pinigų taksi pasisamdyti? — paklausė jį Dotė, kai 
juodu jau išėjo iš Medicinos seserų mokyklos teritorijos. 

— Taip, manau, kad turiu, — atsakė Garpas. Jis pasižiūrėjo į 
tą pa ibjaurėtiną rankinuką ir rado jame savo piniginę. Peruką, 
dar labiau suveltą, jis laikė po pažastimi. Tikrieji jo drabužiai buvo 
pas Robertą, tik veltui Garpas dairėsi, tikėdamasis pamatyti ją 
tarp besiskirstančių iš pirmųjų feministinių laidotuvių moterų. 

— Užsidėkite peruką, — patarė jam Dotė. — Kad kartais ne- 
būtumėte palaikytas vienu iš tų transvestitų. — Jis pabandė jį užsi- 
maukšlinti; Dotė jam padėjo. — Žmonės yra labai nepakantūs 
transvestitams, — pridūrė ji ir, išsitraukusi kelis smeigtukus iš Žilų 
savo plaukų, pritvirtino jais Garpui peruką. 

Dotė dar pasakė jam, kad subraižytas jo skruostas netrukus 
nustos kraujuoti. 

Ant Medicinos seserų mokyklos išorinių laiptų stovėjo kažko- 
kia negrė, ūgiu sulig Roberta. Ji pagrūmojo Garpui kumščiu, tik 
nieko nepasakė. Galimas dalykas, kad tai buvo dar viena džeimsi- 
ninkė. Ten rinkosi ir daugiau moterų, todėl Garpas ėmė baimintis, 
kad jos, ko gero, rengiasi naujam išpuoliui prieš jį. Tos moterų 
grupės pakraštyje stovėjo, nors atrodė, kad nieko bendro su jomis 
neturi, Šmėkliškos išvaizdos mergina, veikiau paauglė. Ji buvo ne 
visai ryški blondinė išverstomis, drumstomis, veriančio žvilgsnio 
akimis — lyg narkomanės, lyg dažnai verkiančios. Garpas pašiurpo 
nuo to jos žvilgsnio ir išsigando jos — O jeigu ji išties yra beprotė, 
viena iš tų moterų sąjūdžio mažamečių ekstremisčių su revolveriu 
didžiuliame krepšyje? Jis sugniaužė rankoje skurdųjį savo rankinu- 
ką — mat prisiminė, kad ten esanti jo piniginė yra pilna bent jau 
kredito kortelių; grynųjų pinigų jam pakaks nuvažiuoti iki aero- 
uosto, 0 su kredito kortelėmis jis gali nuskristi į Bostoną ir, kaip 
sakoma, pasiekti šeimos prieglobstį. Jam norėjosi atsikratyti įspū- 
dingų savo krūtų, bet jos laikėsi taip, tarsi jis būtų su jomis gimęs, 
O taip pat gimęs ir su tuo jam vietomis per ankštu, o vietomis per 
erdviu parašiutininko kombinezonu. Tai buvo viskas, ką jis su 
savim turėjo, ir teko tuo tenkintis. Iš to triukšmo, kuris sklido iš 
Medicinos seserų mokyklos pastato, Garpas sprendė, jog Roberta 
yra smarkiai įsivėlusi į debatus arba į skausmingas grumtynes. 
Kažką tuo metu išnešė laukan — apalpusią ar sužalotą. O vidun 
vis daugiau ėjo policijos. | 

— Jūsų motina buvo puiki medicinos sesuo ir moteris, paskati- 
nusi kiekvieną moterį didžiuotis savimi, — kalbėjo jam toji Dote 
pasivadinusi medicinos sesuo. — Lažinčiausi, kad ji buvo ir gera 
motina. 

— Žinoma, buvo, — atsakė Garpas. 

Dotė sustabdė jam taksi. Jau sėdėdamas automobilyje, Garpas 
matė, kaip ji žengia nuo šaligatvio ir eina link Medicinos seserų 
mokyklos pastato. Tos kitos moterys, kurios stovėjo ant išorinių 
pastato laiptų ir buvo pasirodžiusios jam tokios grėsmingos, lyg ir 
nesirengė prie jos kabintis. Vis daugiau rinkosi policijos. Garpas 
pasidairė tos keistos mergiotės išverstomis akimis, bet jos jau ne- 
buvo šalia tų kitų moterų. 

Jis paklausė taksi vairuotoją, kas tapo naujuoju Niū Hampšyro 
gubernatoriumi. Kalbėdamas Garpas stengėsi paaukštinti žemą 
savo balsą, bet taksistas, kuriam, matyt, buvo tekę susidurti su įvai- 
riausiais ekscentriškumais, atrodė, nė kiek nenustebęs nei dėl. 
Garpo balso, nei dėl jo išvaizdos. 

— Buvau išvykęs iš šalies, — paaiškino jam Garpas. 

— Nieko, mielasis, nepraradai, — atsakė jam vairuotojas. — 
Ta liberalė neatlaikė. 

— Salė Devlin? — paklausė Garpas. 

— Ji palūžo kaip tik prieš televizijos kameras, — pasakojo tak- 
sistas. — Tas nužudymas taip ją pritrenkė, kad visiškai nebeįstengė 
susivaldyti. Pradėjo sakyti kalbą, bet jai taip ir nepavyko jos pasa- 
kyti, supranti? Man ji pasirodė tikra idiotė, — pareiškė taksis- 
tas. — Kokia iš jos gubernatorė, jeigu ji nesugeba kontroliuoti 
geriau negu esamas gubernatorius? 

Garpui jau buvo aiškus modelis, pagal kurį ta moteris pralai- 
mėjo rinkimus. Tasai negarbingas dabartinis gubernatorius, ko gero, 
bus padaręs pastabą — atseit, ponios kandidatės nesugebėjimas 
kontroliuoti savo emocijas esąs „grynai moteriškas". Savo jausmų 
Dženei Fylds parodymu Salė Devlin užsitraukė nemalonę ir buvo, 
matyt, įvertinta kaip nepakankamai kompetentinga dirbti net tą 
abejotiną darbą, kokio reikalauja gubernatoriaus pareigos. 

Garpui pasidarė gėda. Jam buvo gėda už kitus Žmones. 

— Mano nuomone, — toliau postringavo taksistas, — reikėjo 
kažko tokio kaip šaudymas, kad žmonėms paaiškėtų, jog moteris 
negali eiti vadovaujančiųjų pareigų. Argi ne taip? 

— Užsičiaupk ir važiuok, — pasakė jam Garpas. 

— Klausyk, mielasis, — pasakė jam taksistas. — Aš neprivalau 
kęsti kieno nors koliojimąsi. 

— Tu esi kvailas kaip bato aulas, — pasakė jam Garpas. — O 
jeigu tu dar bent kartą prasižiosi iki aerouosto, tai aš pasiskųsiu 
policininkui, kad tu bandei mane maigyti. 

Taksistas iki galo nuspaudė akseleratorių ir kurį laiką taip va- 
žiavo, įsiutęs ir tylėdamas, matyt, tikėdamasis, kad važiavimo grei- 
tis ir pavojingumas išgąsdins jo keleivę. 

— Jeigu tu tuoj pat nesulėtinsi, — perspėjo jį Garpas, — tai aš 
pasakysiu policininkui, kad tu bandei mane išžaginti. 

— Sumauta iškrypėlė, — burbtelėjo taksistas, bet vis dėlto 

greitį sumažino ir iki pat aerouosto žodžio nepratarė. Garpas pa- 
žėrė priešais jį arbatpinigių, iš kurių viena moneta nudardėjo į 
plyšį. — Prakeiktos bobšės, — amtelėjo taksistas. 

— Prakeiktas vyrpalaikis, — atsakė jam Garpas su kažkokiu 
neaiškiu jausmu, kad jis atlieka savo pareigą — remia lyčių dvikovą. 

Aerouosto bilietų kasoje buvo suabejota dėl Garpo „Ameri- 
ken Ekspres" kortelės, todėl jis buvo paprašytas parodyti kokį nors 
kitą asmens dokumentą. Na ir, žinoma, jis neišvengė klausimo dėl 
inicialų — T.S. Aerouosto kasininkei literatūros pasaulis, aišku, 
buvo svetimas — taigi ji net nežinojo, kas toks yra T.S.Garpas. 

Todėl jis ir paaiškino jai, kad T. — tai Tilės, o S. — Saros san- 
trumpa. 

— Tilė Sara Garp? — paklausė jį kasininkė. Tai buvo dar 
jauna moteris, kuriai aiškiai nepatiko toji Garpo keistai patraukli, 
bet kekšiška išvaizda. — Neturite jokio kito dokumento ir jokio 
rankinio bagažo? 

— Ne, neturiu, — atsakė jis. 

— O lietpaltį turite? — vėliau paklausė stiuardesė, irgi pasi- 
žiūrėdama į jį iš aukšto. 

— Ne, neturiu, — atsakė Garpas. Stiuardesė net krūptelėjo 
nuo jo žemo balso. — Jokių krepšių ir nieko kito pakabinamo, — 
krūtis — tuos Robertos padirbdintus milžiniškus papus, todėl visą 
laiką stengėsi vaikščioti pakumpęs ir susigūžęs, kad jie nebūtų taip 
labai atsikišę. Bet ką ten juos nuslėpsi, galiausiai nusprendė jis. 

Vos tik jis susirado vietą, greta atsisėdo kažkoks vyriškis. Gar- 
pas nusigręžė nuo jo ir žiūrėjo pro langą. Keleiviai vis dar skubėjo 
į lėktuvą. Tarp jų išvydo ir tą šmėklišką mergiotę nevisiškai švie- 
siais plaukais. Ji irgi neturėjo nei lietpalčio, nei rankinio bagažo. 
Turėjo tik didžiulį krepšį, kuriame laisvai galėjo tilpti bomba. Gar- 
pas neaiškiai pajuto Povandeninės Rupūžės buvimą — jos kirbėji- 
mą šalia savo šlaunies. Jis pasižiūrėjo į praėjimą, norėdamas 
pamatyti, kur atsisės toji mergina, bet jo žvilgsnis užkliuvio už 
greta sėdinčio vyriškio gašlaus veido. 

— Galbūt, kai jau būsime ore, — tarė tas supratingu tonu, — 
galėčiau jus pakviesti taurelei? — Mažos, arti viena kitos įstatytos 
jo akys buvo įsmigusios į Garpo žalsvai melsvo išsipūtusio kombi- 
nezono kreivą užtrauktuką. 

Garpas pajuto, kaip jį užplūsta kažkoks savotiškas neteisingu- 
mo jausmas. Juk jis nepasiprašė sau štai šitokios anatomijos. Juk 
jis būtų norėjęs ramiai praleisti laiką, šnekučiuodamasis su ta iš- 
mintinga ir maloniai atrodančia moterimi, Sale Devlin, Niū 
Hampšyro valstijos gubernatoriaus rinkimus pralaimėjusia kandi- 
date. Jis galėtų pasakyti jai, kad ji yra per gera tokiam niekingam 
darbui. 

— Jūsų apranga gana savotiška, — toliau kalbino Garpą tas 
gašliai atrodantis kaimynas. 

— Susikišk ją Žinai kur, — atšovė jam Garpas. Galai rautų, juk 
jis, šiaip ar taip, yra sūnus tos moters, kuri perrėžė peiliu mergi- 
ninką Bostono kino teatre prieš keletą metų — senokai jau. 

Tas vyriškis bandė stotis, bet nepavyko — neleido užsegtas 
saugos diržas. Jis bejėgiškai pažvelgė į Garpą. Tuomet šis persisvė- 
rė per sukabintas jo šlaunis ir pajuto tiesiog kvapą gniaužiančius 
savo kvepalus, kurių, kaip prisiminė, Roberta buvo šliukštelėjusi 
ant jo. Garpas patraukė saugos diržo užraktą ir išlaisvino tą vyriš- 
kį. O po to grėsmingai suurzgė jam į smarkiai išraudusią ausį: 

— Kai jau būsime ore, meiluti, nueik į išvietę ir ten nuleisk. 

Bet kai tas vyriškis išsidangino, šalia Garpo liko laisva vieta, 
kviečianti ką nors kitą. Garpas vis šnairavo į tą tuščią vietą — kas 
gi bus tas kitas, kuris išdrįs. Bet tas asmuo, kuris prisiartino, iš 
karto pakirto trumpalaikį Garpo pasitikėjimą savimi. Ji buvo labai 
laiba, mergaitiškai kaulėtose rankose laikė tą didžiulį savo krepšį. 
Ir ji nepaklausė, ar gali atsisėti — ji atsisėdo. Šiandien Povandeni- 
nė Rupūžė yra labai jauna mergina, dingtelėjo Garpui. Kai ji kyš- 
telėjo ranką krepšin, Garpas čiupo už tos rankos, ištraukė ją iš 
krepšio ir padėjo jai ant skreito. Ji buvo nestipri ir neturėjo ranko- 
je revolverio, neturėjo nei peilio. Garpas pamatė tik užrašų knygu- 
tę ir pieštuką su trintuku, nudilusiu iki aptaiso. 

— Atsiprašau, — sukuždėjo Garpas. Jeigu ji yra ne žudikė, tai 
kas ji galėtų būti, bandė spėti Garpas. „Kodėl mano gyvenime pa- 
sitaiko tiek daug žmonių su šnekos trūkumais? — kažkada rašė 
jis. — O gal taip yra tik todėl, kad aš, būdamas rašytojas, labiau pa- 
stebiu tuos trūkumus šalia savęs?" 

Ta nepavojinga atklydėlė kažką skubiai parašė ir ištiesė jam la- 
pelį. 

— Taip, taip, — pasakė jis atsainiai. — Jūs esate džeimsinin- 

kė. — Bet mergaitė prikando lūpą ir karštai pakratė galvą. Ji 
įspraudė jam į ranką tą laiškutį: 


Aš esu Eleonora Džeims, o ne džeimsininkė. 


— Jūs esate Eleonora Džeims? — paklausė jis, nors to nerei- 
kėjo — jis ir taip tą žinojo, nes užteko tik pasižiūrėti į ją. Ji buvo 
būtent to amžiaus — dar visai neseniai ji turėjo būti vienuolikos 
metų amžiaus vaiku, kurį išžagino ir kuriam po to nupjovė liežuvį. 
Jos drumstos, išvirtusios akys visiškai nebuvo drumstos — jos tie- 
siog paraudusios, galbūt nuo nemigos. Apatinė jos lūpa buvo su- 
skirdusi, atrodė kaip tas nudilęs pieštuko trintukas. 

Ji toliau keverzojo: 


Aš atvykau iš Ilinojaus. Abu mano tėvai neseniai žuvo auto- 
katastrofoje. Atvykau į Rytus, kad susitikčiau su jūsų motina. Pa- 
rašiau jai laišką, 0 ji man atrašė! Ji parašė man nuostabų 
atsakymą. Pakvietė mane pas save apsigyventi. Ji taip pat patarė 
man perskaityti visas jūsų knygas. 

Garpas vartė plonus jos užrašų knygutės lapelius, linkčiojo 
galva ir šypsojosi. 

Bet jūsų motiną nužudė! 

Eleonora Džeims išsitraukė iš savo krepšio rudą nosinę ir išsi- 
šnypštė į ją. 

Aš atvykau į Niujorką, norėdama prisidėti prie kurios nors 
moterų grupės. Bet aš jau per daug susipažinusi su džeimsininkė- 
mis. Nieko kito, be jų, nepažįstu. Gaunu iš jų šimtus kalėdinių 
sveikinimų, — rašė ji. Stabtelėjo, kad Garpas spėtų perskaityti. 
-— Taip, taip, — pasakė jis, — aš tikiu, kad jūs gaunate. 

Atėjau, žinoma, į laidotuves. Atėjau, nes žinojau, kad jūs ten 
būsite. Žinojau, kad jūs ateisite, — rašė ji. Vėl stabtelėjo ir 
dabar jau nusišypsojo jam. O paskui vėl paslėpė veidą toje ru- 
doje nešvarioje savo skepetaitėje. 

— AI jūs norėjot su manim susitikti? — paklausė ją Garpas. 
Ji karštai linktelėjo galva ir ištraukė iš savo krepšio jau sutrin- 
tą „Pasaulio pagal Bensenheiverį" egzempliorių. 
J; Tai yra pati geriausia, kokią esu skaičiusi, žaginimo istori- 
/Ja, — parašė Eleonora Džeims. Garpas susiraukė. 

Ar žinote, kiek kartų aš skaičiau tą knygą? — parašė ji. Jis pa- 
žvelgė į jos ašarotas akis, kurios švytėjo iš susižavėjimo, ir neigia- 
mai papurtė galvą, lyg ir jis būtų nebylys kaip džeimsininkės. Ji 
palietė jo veidą savo vaikiškai nevikria ranka ir iškėlė pirštus, kad 
jis juos suskaičiuotų — visus pirštus vienos jos smulkios rankos ir 
daugumą kitos. Ji buvo skaičiusi tą pasibaisėtiną knygą aštuonis 
kartus. 

— Aštuonis kartus, — sumurmėjo Garpas. 

Ji linktelėjo galva ir nusišypsojo jam. Dabar ji atsilošė lėktuvo 
kėdėje, tarsi būtų jau viską savo gyvenime pasiekusi dabar, kai ji 
jau sėdi lėktuve šalia jo pakeliui į Bostoną, — tegul ir nc su ta mo- 
terimi, kuria gėrėjosi visą savo kelią iš Ilinojaus, tai bent su tos 
moters sūnumi. 

— Ar tu mokeisi koledže? — paklausė ją Garpas. 

Eleonora Džeims pakėlė aukštyn vieną nešvarų pirštą ir nutai- 
sė nelaimingą miną. 

— Vienerius metus? — išvertė Garpas. — Bet tau nepatiko? 
Ar nesisekė? 

Ji energingai palingavo galva. 

— O kuo tu nori tapti? — paklausė jis ir vos nepridūrė: — 
„Kai užaugsi". 

Ji parodė į jį ir nuraudo. Palietė vieną iš tų didžiųjų jo krūtų. 

— Rašytoja? — spėjo Garpas. Ji atsiduso ir nusišypsojo, — jis 
taip lengvai ją suprantąs, atrodė, sakė jos veidas. Garpas pajuto, 
kaip jam gniaužia gerklę. Ji sukrėtė jį kaip vienas iš tų pasmerktų 
vaikų, apie kuriuos jis buvo tik skaitęs — vaikų, kurie neturi anti- 
kūnų, tai yra jie neturi natūralaus atsparumo ligoms. Vos tik jie iš- 
imami iš plastikinio maišo, kuriame nuolatos gyvena, miršta nuo 
pirmo rimtesnio persišaldymo. Šalia jo dabar buvo Eleonora 
Džeims iš Ilinojaus, iš tokio savo maišo išimtas vaikas. 

— Abu tavo tėvai yra žuvę? — paklausė ją Garpas. Ji linktelė- 
jo galvą ir prikando lūpą. — Ir neturi jokių kitų giminių? — dar 
paklausė Garpas. Ji pakratė galvą. 

Jis žinojo, ką padarytų jo motina. Žinojo, kad Helena tam ne- 
prieštaraus. Pagaliau visuomet padėtų Roberta. Ir visos tos mote- 
rys, kurios irgi buvo nukentėjusios ir dabar kiekviena savaip yra 
atsidavusios. 

— Na, tai nuo šiol tu turi šeimą, — pasakė Eleonorai Džeims 

Garpas. Jis paėmė jos ranką ir krūptelėjo, girdėdamas save tariant 
tą pasiūlymą — jame jis išgirdo savo motinos, kaip muilo operos, 
pavadinimu „Gerosios medicinos sesers nuotykiai", herojės, balso 
aidą. 

Eleonora Džeims užsimerkė, lyg būtų nualpusi iš džiaugsmo. 
Kai stiuardesė paprašė ją užsisegti saugos diržą, Eleonora Džeims 
jos neišgirdo. Jos diržą užsegė Garpas. Per tą neilgą kelionę iki 
Bostono mergaitė išliejo raštu jam visą savo širdį. 


Aš nekenčiu džeimsininkių, — parašė ji. 
Aš pati niekuomet nebūčiau sau to padariusi. 


Ji išsižiojo ir parodė tuščią savo burną. Garpas susigūžė. 

Aš noriu kalbėti, noriu viską išsakyti, — rašė Eleonora Džeims. 
Garpas pastebėjo, kad jos gumbuotas nykštys ir smilius nuo rašy- 
mo yra vos ne dvigubai didesni už tuos pačius kitos rankos pirštus, 
kuriais ji nerašė. Jam niekuomet nebuvo tekę matyti tokių kaip jos 
rašymu išsiugdytų pirštų raumenų. Eleonorai Džeims, pagalvojo 
jis, negresia rašymo sukeliamas mėšlungis. 

Žodžiai patys ateina mano galvon, — rašė ji. Kai jis laukė jo 
pritarimo kiekvienai savo parašytai eilutei. Kai jis linkteldavo 
galva, ji toliau rašydavo. Ji aprašė jam visą savo gyvenimą. Rašė 
apie koledže turėtą anglų kalbos mokytoją — vienintelį, vertą jos 
dėmesio. Apie savo motinos egzemą. Apie Fordo „Mustangą“, ku- 
riuo jos tėvas važinėjo per greitai. 

Aš esu viską perskaičiusi, — parašė ji. Garpas pasakė jai, kad 
didelė skaitytoja buvo ir Helena. Jis manąs, kad ji pamėgsianti He- 
leną. Mergaitė atrodė esanti kupina vilčių. 

Kas buvo jūsų mėgstamiausias rašytojas, kai buvote dar ber- 
niukas? 

— Džozefas Konradas, — atsakė Garpas. Ji atsiduso, reikšda- 
ma pritarimą. 

O mano — Džeinė Osten. 


— Puiku, — pasakė Garpas. 

Logano aerouoste ji beveik miegojo stovėdama. Garpas rodė 
jai, kur eiti, ir pastatydavo prie kokio nors prekystalio, kol pats 
pildė formuliarus automobiliui išsinuomoti. 

— T.S.?7 — paklausė automobilių nuomos tarnautoja. Viena iš 

tų dirbtinių Garpo krūtų buvo nuslydusi šonan, todėl ta tarnautoja 
atrodė sunerimusi, kad tasai žalsvai melsvas kūnas gali išvis suirti. 

Jiems važiuojant automobiliu tamsiu keliu šiaurės link, į Sty- 
ringą, Eleonora Džeims miegojo kaip kačiukas susirangiusi ant už- 
pakalinės sėdynės. Veidrodėlyje Garpas matė, kad jos keliai 
nubrozdinti ir kad mergaitė miegodama čiulpia nykštį. 

Šiaip ar taip, Dženės Fylds laidotuvės praėjo kaip dera; sūnui 
atiteko tam tikras esminis motinos palikimas. Dabar jis pats buvo 
globėjas. O svarbiausia buvo tai, kad Garpas galų gale suprato, 
kuo reiškėsi jo motinos talentas; ji instinktyviai jautė, ką reikia da- 
ryti — Dženė Fylds visuomet darė tai, kas reikalinga. Garpas tikėjo- 
si, jog ateis diena, kai jis atras ryšį tarp šitos pamokos ir savo 
rašymo, bet tai jau yra jo asmeninis tikslas, kuriam, kaip ir kiekvie- 
nam kitam tikslui, pasiekti reikia šiek tiek daugiau laiko. Būtent 
tame automobilyje, važiuodamas link šiaurės, į Styringą, veždama- 
sis tikrąją Eleonorą Džeims, T.S.Garpas nusprendė, kad turi pa- 
mėginti būti savo poelgiais labiau panašus į motiną, Dženę Fylds. 

Ta mintis būtų didžiai nudžiuginusi jo motiną, jeigu ji būtų 
jam atėjusi, kol motina buvo dar gyva. 


„Atrodo, mirtis nemėgsta laukti, kol mes būsime jai pasiren- 
gę, — rašė Garpas. — Mirtis pataikauja sau, mėgaudamasi, kai tik 
gali, savo teatrališkumu". 

Taigi Garpas, pagaliau jausdamasis saugus ir nebepersekioja- 
mas Povandeninės Rupūžės (bent nuo tada, kai atvyko į Bostoną), 
įžengė į savo uošvio Ernio Holmo namus, nešinas miegančia Eleo- 
nora Džeims. Jai galėjo būti devyniolika metų, bet ją nešti buvo 
lengviau negu Dunkaną. 

Garpas nesitikėjo čia išvysti pražilusį Bodžerį, vienui vieną 
žiūrintį svetainės prietemoje televizorių. Senasis dekanas, jau vos 
ne pensininkas, atrodė, nė kiek nenustebo, matydamas Garpą per- 
sirengusį kekše, bet jį aiškiai išgąsdino mieganti Eleonora Džeims. 

— Ar ji?.. 

— Ji miega, — atsakė Garpas. — O kur yra visi kiti? — Ir jau 
tardamas balsu tą klausimą, Garpas išgirdo šaltą Povandeninės 
Rupūžės šlepsėjimą tyloje skendinčio namo grindimis. 

— Mėginau tau prisiskambinti, — pasakė jam dekanas Bodže- 
ris. — Šįkart Ernis. 

— Širdis? — spėjo Garpas. 

— Taip, — atsakė Bodžeris. — Jie davė Helenai kai ko miegui. 
Ji yra viršuje. Pagalvojau, kad man reikia pasilikti čia, kol sulauk- 
siu tavęs, — na, Žinai, jeigu vaikai nubustų ir jiems ko nors prireik- 
tų, kad jie jos nepažadintų. Atsiprašau, Garpai, bet tie dalykai 
ateina visi iš karto, ar bent jau taip atrodo. 

Garpas žinojo, kokią didelę pagarbą Bodžeris jautė jo motinai. 
Jis paguldė miegančią Eleonorą Džeims svetainėje ir išjungė tą 
blyškų televizorių, nuo kurio mergaitės veidas atrodė pamėlęs. 

— Ar jis mirė miegodamas? — paklausė Bodžerį Garpas, nusi- 
imdamas peruką. — Ar jūs čia jį aptikote? 

Dabar vargšas dekanas atrodė sumišęs. 

— Jis buvo viršuje, lovoje, — atsakė Bodžeris. — Pašaukiau jį 
iš apačios, neatsiliepė, bet žinojau, kad užkopęs jį rasiu. Truputį 
aptvarkiau jį, prieš ką nors kviesdamas. 

— Aptvarkėte? — paklausė Garpas. Jis atitraukė to klaikaus 
žalsvai melsvo kombinezono užtrauktuką ir nuplėšė nuo savęs 
krūtis. Senasis dekanas, matyt, bus pagalvojęs, kad dabar garsiam 
rašytojui yra priimta keliauti persirengus. 

— Tik nepasakok to Helenai, — pasakė jis. 

— Ko nepasakoti? — paklausė Garpas. 

Bodžeris išsitraukė iš po išsipūtusios liemenės žurnalą. Tai 
buvo „Tarpkojo reginių" numeris su išspausdintu „Pasaulio pagal 
Bensenheiverį" pirmuoju skyriumi. Žurnalas atrodė labai sutrintas 
nuo naudojimo. | 

— Ernis žiūrinėjo visa tai, — tarė Bodžeris. — Kai sustojo jo 
širdis. 

Garpas paėmė iš Bodžerio žurnalą, ir prieš jo akis atsistojo 
Ernio Holmo mirties scena. Jis masturbavosi, žiūrinėdamas tas 
„prasižiojusių bebrų nuotraukas, ir tuomet sustojo jo širdis. Garpo 
gyvenimo Styringe laikais čia buvo mėgstama sakyti, kad tai esąs 
neblogas „išėjimo“ būdas. Taigi Ernis „išėjo“ šituo būdu, o malo- 
nusis Bodžeris užtraukė jam trenerio kelnes ir nuslėpė nuo trene- 
rio dukters tą Žurnalą. 

— Prisiėjo apie tai pasakyti gydytojui, — tarė Bodžeris. 

Kokti metafora iš jo motinos praeities užplūdo Garpą kaip 
šleikštulys, tik jis nepasakė jos senajam dekanui. „Geriausi Žmonės 
darosi į save nepanašūs, kai juos apima geidulys“, — rašė Dženė 

Fylds. Garpui pasidarė liūdna, pagalvojus apie buvusią Ernio vie- 
natvę. 

— Na, ir tavo mama, — atsiduso Bodžeris, linguodamas galva 
šaltoje prieangio šviesoje. — Tavo mama buvo ypatinga asmeny- 
bė, — balsu samprotavo senis. — Ji buvo tikra kovotoja, — su pa- 
sididžiavimu pridūrė aršusis Bodžeris. — Iki šiol tebesaugau jos 
laiškų Stiuartui Persiui nuorašus. 

— Jūs visuomet buvot jai malonus, — priminė jam Garpas. 

— Žinai, Garpai, ji buvo verta šimto tokių Stiuartų Persių, — 
padarė išvadą Bodžeris. 

— Žinoma, — sutiko Garpas. 

— O ar tu Žinai, kad jis irgi mirė? — paklausė Bodžeris. 

— Riebusis Troškinys? — paklausė Garpas. 

— Vakar, — atsakė Bodžeris. — Po ilgos sunkios ligos. O juk 
tu Žinai, ką paprastai reiškia toks pasakymas? 

— Ne, — prisipažino Garpas. Jis net nebuvo pagalvojęs apie tai. 

— Paprastai tai reiškia vėžį, — liūdnai paaiškino jam Bodže- 
ris. — Jis sirgo juo jau seniai. 

— Nemalonus dalykas, — pasakė Garpas. Jis dabar galvojo 
apie Pūką, ir, žinoma, apie Kušę. Ir apie tą seną priešą Bonkersą, 
kurio ausies skonis iki šiol jam prisisapnuodavo. 

— Styringo koplyčioje gali kilti dėl to sumaištis, — aiškino Bo- 
džeris. — Helena galės tau pasakyti, ji tai išmano. Stiuartui geduli- 
nės pamaldos bus laikomos rytą, o Erniui — vėliau, dieną. Na ir, 
aišku, tu Žinai apie tą renginį Dženės garbei? 

— Kokį renginį? — paklausė Garpas. 

— Jos atminimo įamžinimui, — pasakė Bodžeris. 

— Dieve mano, nieko aš nežinau, — pasakė Garpas. — Kokio 
dar įamžinimo? 

— Dabar čia jau yra ir mergaičių, — aiškino Bodžeris. — Tu- 
rėčiau sakyti „moterų“, — pridūrė jis, kratydamas galvą. — Neži- 
nau, kaip bus: jos yra dar baisiai jaunos, mano akimis — mergaitės. 

— Mokinės? — paklausė Garpas. 

— Taip, mokinės, — tęsė Bodžeris. — Tos mokinės balsavo už 
tai, kad Dženės Fylds vardu būtų pavadinta mokyklos ligoninė. 

— Ligoninė? — paklausė Garpas. 

— Taip. Kaip Žinai, ji iki šiol yra be vardo, — aiškino Bodže- 
ris. — Dauguma kitų pastatų turi vardus. 

— Dženės Fylds ligoninė, — abejingu balsu pasakė Garpas. 

— Juk puiku, ar ne? — paklausė jį Bodžeris. Nors jis nebuvo 
itin tvirtai įsitikinęs, kad Garpas yra tos pačios nuomonės. Bet 
Garpui tai buvo visai vis tiek. 


Tą ilgą naktį mažylė Dženė nubudo tik vieną kartą. Kai Gar- 
pas atšlijo nuo šilto ir kietai įmigusio Helenos kūno, atėjęs pama- 
tė, kad Eleonora Džeims jau yra susiradusi verkiančią mažylę ir 
šildo jai butelį. Iš Eleonoros Džeims beliežuvės burnos sklido sa- 
votiški švelnūs, kūdikių mėgiami burkavimai ir niurnėjimai. Kaip 
ji buvo rašiusi Garpui lėktuve, Ilinojuje jai teko dirbti vaikų lopše- 
lyje, taigi ji daug ką išmanė apie kūdikius ir net sugebėjo mėgdžio- 
ti jų balsus. 

Garpas nusišypsojo jai ir grįžo atgal į lovą. 

Rytą jis papasakojo apie Eleonorą Džeims Helenai ir juodu 
pasišnekėjo apie Ernį. 

— Gerai, kad jis bent mirė miegodamas, — tarė Helena. — 
Kai pagalvoju apie tavo motiną... 

— Taip, taip, — ramino ją Garpas. 

Dunkanas buvo supažindintas su Eleonora Džeims. Vienaakis 
ir beliežuvė, dingtelėjo Garpui; mano šeima gyvens išvien. 

Kai paskambino Roberta, norėdama pranešti apie savo suėmi- 
mą, Dunkanas, kaip mažiausiai tuose namuose nuo šnekų pavar- 
gęs Žmogus, papasakojo jai apie Ernį ištikusį širdies smūgį. 

Helena aptiko virtuvės šiukšlių dėžėje tą klaikų žalsvai melsvą 
parašiutininko kombinezoną ir didžiulę prikimštą liemenėlę; tik- 
riausiai ją tai pralinksmino. Tie vyšniniai batai labiau tiko jai, O ne 
Garpui, bet jis išmetė ir juos. Eleonora Džeims pasiprašė sau Ži- 
liojo šaliko; tuomet Helena nusivežė mergaitę į parduotuvę, kad ji 
nusipirktų sau kokių nors drabužių. Dunkanas paprašė ir gavo tą pe- 
ruką, su kuriuo paskui vaikštinėjo beveik visą rytą, erzindamas tėvą. 

Paskambino dekanas Bodžeris — teiravosi, ar nereikia jo pa- 
galbos. 

Konfidencialiam pokalbiui su Garpu užėjo Styringo mokyklos 
naujasis sporto reikalų vedėjas. Jis paaiškino Garpui, kad Ernis gy- 
veno mokyklos name, todėl Helena turi jai tinkamu metu greičiau 
išsigabenti iš ten Ernio daiktus. Garpas buvo įsitikinęs, kad Styrin- 
gų giminės namas, kurį buvo užėmusi Midžė Styring Persi, yra grą- 

žintas mokyklai jau prieš kelerius metus — kaip Midžės ir Riebio- 
jo Troškinio dovana; ta proga buvo net surengta atitinkama cere- 
monija. Garpas pasakė sporto reikalų vedėjui, kad jis tikisi, jog 
Helenai bus duota tiek pat laiko išsikraustymui, kiek buvo duota 
Midžei. 

— Na, ką jūs, — atšovė Garpui sporto reikalų vedėjas. — Mes 
parduosime tą namą. Jūs gi žinote — tai laužas. 

Kiek Garpas galėjo prisiminti, Styringų giminės namas buvo 
ne laužas. 

— Bet juk tai istorinis namas, — paprieštaravo jam Garpas. 
Manyčiau, kad jūs turėtumėt norėti jo — pagaliau tai yra dovana. 

— Jo vandentiekis yra katastrofiškos būklės, — pareiškė spor- 
to reikalų vedėjas, darydamas užuominą, kad Midžė ir Riebusis 
Troškinys, baigdamį nukriošti, privedė tą namą iki apgailėtinos 
būklės. — Tai gali būti mylimas senas namas ir taip toliau, — kal- 
bėjo tas jaunuolis, — tačiau mokykla privalo žvelgti į ateitį. Istori- 
jos mes ir taip čia turime per akis. Mes negalime sukišti pastatų 
statybai skirtų savo fondų į istoriją. Mums reikia daugiau tokių pa- 
statų, kuriais mokykla galėtų naudotis. Mums nesvarbu, kas ištiks 
tą seną rezidenciją — juk tai nėra tik dar vienas šeimyninis namas. 

Kai Garpas pasakė Helenai, kad Styringų-Persių namą rengia- 
masi parduoti, ji labai nusiminė. Iš tikrųjų ji, žinoma, verkė tėvo, 
bet mintis, kad Styringo mokykla net nenori paties didingiausio jų 
vaikystės metų namo, juos abu — ir Garpą, ir Heleną — prislėgė. 

Paskui Garpui dar reikėjo susitarti su Styringo mokyklos kop- 
lyčios vargonininku, kad jis Erniui negrotų tos pačios muzikos, 
kurią grieš rytą Riebiajam Troškiniui. Helenai tai buvo esminės 
reikšmės dalykas, o ji dabar buvo tokia prislėgta, kad Garpas nesi- 
ginčijo su ja dėl to pavedimo, kuris jam atrodė beprasmiškas. 

Styringo koplyčia buvo kresnas, daugmaž Tiudorų stiliaus pa- 
statas, taip užgultas gebenės šakų, kad atrodė lyg norėtų pakilti 
nuo žemės, bet neįstengtų prasibrauti pro susipynusius vijoklius. 
Dairydamasis po tą priplėkusią koplyčią, Garpas mindžiojo batelių 
kulnimis Džono Vulfo tamsių, atraitotų ir smeigtukais pritvirtintų 
kelnių apačias — jis taip ir nedavė jų tikram siuvėjui, o bandė pats 
pasitrumpinti. Pirmoji vargonų muzikos banga nuvilnijo per Garpą 
kaip dūmai. Jis manė, kad bus atėjęs per anksti, todėl nustebo išvy- 
dęs, kad Riebiojo Troškinio laidotuvės jau prasidėjusios. Gedulin- 

gose pamaldose dalyvavo vien seni ir Garpui beveik nepažįstami 
žmonės — tie Styringo mokyklos veteranai, kurie domėtųsi kiek- 
vieno mirtimi, tarsi su dviguba užuojauta laukdami savos. O šita 
mirtimi, galvojo Garpas, domimasi todėl, kad Midžė yra iš Styrin- 
gų giminės. Mat pats Stiuartas Persis nedaug teturėjo draugų. 
Klauptuose margavo našlės; vualiai ant nedidelių juodų jų skrybė- 
lių kaip tamsūs voratinkliai, nukritę ant jų senučių galvų. 

— Malonu tave, Džekai, matyti čia, — pasakė Garpui kažkoks 
vyriškis tamsiu kostiumu. Garpas buvo įsmukęs beveik niekieno 
nepastebėtas prie galinių klauptų, tikėdamasis čia išlaukti tą kan- 
kynę, 0 po to pasikalbėti su vargonininku. — Mums trūksta jėgų 
karstui nešti, — kalbėjo tas vyriškis, ir Garpas dabar jau atpažino 
jį — tai buvo laidojimo namų katafalko nešikas. 

— Aš nesu nešikas, — sukuždėjo jam Garpas. 

— Turėsi būti, — atsakė jam nešikas. — Nes kitaip jo iš Čia ne- 
išgabensime. Jis yra ne iš smulkiųjų. 

Nešikas dvokė cigarais, bet Garpui užteko perbėgti akimis sau- 
lės blausiai nušviestus koplyčios klauptus, kad pamatytų, jog tas 
vyras yra teisus. Tik kur ne kur buvo matyti vyrų galvos, bet visos 
žilos ir plikos. Ant klauptų kabėjo keliolika lazdų. Stovėjo du in- 
validų vežimėliai. 

Garpas davėsi nešiko paimamas už parankės. 

— Sakė, kad bus daugiau vyrų, — aiškino nešikas, — bet nie- 
kas drūtesnis nepasirodė. 

Garpas buvo nuvestas prie priekinio klaupto — visai priešais 
šeimyninį. Jo išgąsčiui, ten, kur jis taikėsi atsisėsti, ant suolo gulėjo 
įsitaisęs kažkoks senis, todėl Garpui buvo pamota, kad eitų atsi- 
sėsti į Persių klauptą, kur jis atsidūrė šalia Midžės. Kurį laiką Gar- 
pas svarstė, ar tas ant suolo tysantis senis kartais nėra dar vienas 
kūnas, laukiantis savo eilės. 

— Tai yra dėdė Haris Stenfulas, — pašnibždėjo Garpui Midžė, 
galvos linktelėjimu parodydama į miegantįjį, kuris iš tolo atrodė 
kaip negyvas. 

— Mama, tai yra dėdė Horas Solteris, — pataisė Midžę kitoje 
jos pusėje esantis vyriškis. Garpas atpažino tą stambų raudonvei- 
dį — tai buvo vyriausias Persių vaikas ir jau vienintelis belikęs 
gyvas jų sūnus, Stivas Antrasis. Jis turėjo kažką bendra su Pisburgo 
aliuminiu. Stivas Antrasis nebuvo matęs Garpo nuo tada, kai šiam 

buvo penkeri, todėl neatrodė, kad jį pažintų. Midžė irgi neatrodė, 
kad ką nors dar atpažintų. Ji buvo išdžiūvusi ir Žžila, su rudomis dė- 
mėmis ant veido, dydžiu ir piešiniu primenančiomis išlukštentus 
žemės riešutus. Jos galva kretėjo, todėl ji trūkčiojo kaip viščiukas, 
bandantis pasirinkti, ką jam kaptelti snapu. 

Tik užmetęs akį, Garpas suprato, kad karstą nešti teks Stivui 
Antrajam, nešikui ir jam. Tik suabejojo, ar jie pajėgs. Kaip baisu būti 
tokiam nemylimam, pagalvojo jis, žvelgdamas į Stiuarto Persio pilko 
karsto dangtį, kurį, laimei, pavyko uždengti. 

— Atsiprašau, jaunuoli, — sukuždėjo Garpui Midžė, o piršti- 
nėta jos ranka nusileido ant rankos tokia pat lengva kaip viena iš 
tų Persių šeimos turėtų papūgėlių. — Neprisimenu jūsų pavar- 
dės, — ištarė ji su senatviška gracija. 

— Hmm, — numykė Garpas, išstenėdamas kažką — nei „Smitą“, 
nei „Džounsą“ — iš ko išėjo „Smoansas" — Midžės ir jo paties nuste- 
bimui. Neatrodė, kad Stivas Antrasis būtų ką nors išgirdęs. 

— Ponas Smoansas? — pasitikslino Midžė. 

— Taip, Smoansas, — patvirtino Garpas. — 1961 metų laidos. 
Man teko išklausyti pono Persio kursą. — „Manoji Ramiojo van- 
denyno dalis". 

— O taip, pone Smoansai! Koks jūs atidus, kad atėjote, — pa- 
sakė Midžė. 

— Man buvo labai nemalonu apie tai sužinoti, — pareiškė 
ponas Smoansas. 

— Taip, mums visiems nemalonu, — tarė Midžė, atsargiai dai- 
rydamasi po koplyčią. Jos veidą suvirpino kažkoks drebulys ir suju- 
dėjo nukarusi skruostų oda. 

— Motin, — atkreipė jos dėmesį Stiuartas Antrasis. 

— Taip, taip, Stiuartai, — atsiliepė ji. O ponui Smoansui ji pa- 
sakė: — Gaila, kad ne visi vaikai galėjo susirinkti. 

Garpas žinojo, kad Dopio persitempusi širdis buvo atsisakiusi 
jam tarnauti, žinojo, kad Viljamas žuvo kare, kad Kušė tapo vaikų 
darymo auka. Garpas manė žinąs, kur galėtų būti Pūkas. Jo paguo- 
dai, Beinbridžės Persi nebuvo ant šeimyninio klaupto. 

Čia, ant to Persius menančio klaupto, Garpas prisiminė kitą 
dieną. 

— Kur mes pateksime, kai mirsime, — kartą paklausė savo 
motiną Kušė Persi. Troškinys atsiriaugėjo ir išėjo iš virtuvės. Tuo- 

met tenai buvo visi Persių vaikai: Viljamas, kurio laukė karas; 
Dopis, kurio širdis apsidengs riebalais; Kušė, kuri neįstengs pa- 
gimdyti ir kuriai susipins kiaušintakiai; Stivas Antrasis, kuris su- 
augs su aliuminiu. Ir tik vienas Dievas žinojo, kas atsitiks Pūkui. 
Ten buvo ir mažylis Garpas — to erdvaus, didingo Styringų gimi- 
nės namo prabangioje kaimietiškoje virtuvėje. 

— Kai numirsime, — aiškino savo vaikams, taip pat Garpui 
Midžė Styring Persi, — mes pateksime į didžiulį namą, beveik pa- 
našų į šitą. 

— Tik didesnį, — rimtu balsu pasakė Stivas Antrasis. 

— Tikiuosi, — susirūpinęs pasakė Viljamas. 

Dopis nesuprato, apie ką kalbama. Pūkas dar nemokėjo kalbė- 
ti. Kušė pasakė, kad ji tuo netiki — vienas Dievas težinąs, kur ji 
patenksianti. 

Garpas galvojo apie tą erdvų, didingą Styringų giminės namą, 
kurį dabar rengiamasi parduoti. Suvokė, kad jis noriai jį nusipirktų. 

— Pone Smoansai? — kumštelėjo jį Midžė. 

— Taip? — atsiliepė Garpas. 

— Džekai, imam karstą, — pašnibždėjo Garpui laidojimo 
namų nešikas. Apkūnus Stivas Antrasis rimtu veidu pasižiūrėjo į 
didžiulį karstą, kuriame dabar buvo jo tėvo palaikai. 

— Reikia keturių, — pasakė laidojimo namų nešikas. — Bent 
keturių. 

— Nebūtinai, vieną jo pusę aš galiu paimti, — pasakė Garpas. 

— Ponas Smoansas atrodo labai stiprus, — pasakė Midžė. — 
Nelabai didelis, bet stiprus. 

— Motin, — tramdė ją Stivas Antrasis. 

— Taip, taip, Stivai, — atsiliepė ji. 

— Reikia keturių, kitaip nieko nebus, — tvirtino laidojimo 
namų nešikas. 

Garpas netikėjo. Jis galįs pakelti. 

— Judu imkite iš anos pusės, — pasakė jis, — ir keliam. 

Garpą pasiekė Riebiojo Troškinio laidotuvių dalyvių, pri- 
blokštų to aiškiai nepakeliamo karsto, prislopintas murmėjimas. 
Tačiau Garpas pasitikėjo savimi. Juk ten — tik negyvėlis. Žinoma, 
jis bus sunkus — svers tiek, kiek jo motina, Dženė Fylds, Ernis 
Holmas ir mažylis Voltas (jis buvo visų sunkiausias). Vienas Die- 
vas težino, kiek jie visi kartu svėrė, tačiau Garpas atsistojo iš vie- 
nos Riebiojo Troškinio pilko karsto pusės. Jis buvo pasiruošęs. 

Tai buvo dekanas Bodžeris — būtent jis pasisiūlė būti tuo rei- 
kalingu ketvirtuoju. 

— Niekuomet nebūčiau pagalvojęs, kad tu čia ateisi, — pakuŽ- 
dėjo Garpui dekanas Bodžeris. 

— Ar jūs pažįstate poną Smoansą? — paklausė Bodžerį 
Midžė. — Smoansas, šešiasdešimt pirmųjų metų laidos, — pasku- 
bėjo jam pakuždėti Garpas. 

— O taip, ponas Smoansas, žinoma, — susigriebė Bodžeris. Ir 
balandžių gaudytojas, kreivakojis Styringo mokyklos šerifas, Gar- 
pas, ir tuodu kiti pakėlė kiekvienas savąją karsto svorio dalį. Taip 
jie išgabeno Riebųjį Troškinį į aną pasaulį. Arba į tą kitą namą, 
reikia tikėtis, didesnį. 

Bodžeris ir Garpas vilkosi paskui pakrikusius laidotuvių daly- 
vius, klibikščiuojančius ir svirduliuojančius link automobilių, kurie 
turėjo nuvežti juos į Styringo kapines. Kai jau nebeliko senyvo am- 
žiaus laidotuvininkų, Bodžeris nusivedė Garpą į Basterio užkandi- 
nę, ir juodu susėdo atsigerti kavos. Bodžeris, atrodė, susitaikė su 
Garpo įpročiu vakare persirengti moterimi, o per dieną pakeisti ir 
savo pavardę. 

— Acha, Smoansai, — tarė jis. — Tai gal dabar jau tavo gyve- 
nimas pasidarys sėslesnis ir tu būsi turtingas ir laimingas? 

— Bent jau turtingas, — atsakė Garpas. 

Jis buvo visai pamiršęs vargonininką paprašyti, kad šis negrotų 
Erniui Holmui tos pačios muzikos kaip Riebiajam Troškiniui. Pats 
Garpas net neatkreipė dėmesio, kas ten buvo grojama, o jei būtų 
kartojama, jis vis tiek neatpažintų. Kadangi Helenos ten nebuvo, 
tai ir ji nieko nepastebės. Tuo labiau — Ernis, pagalvojo Garpas. 

— O kodėl tau nepasilikus kuriam laikui pas mus? — pasiūlė 
jam Bodžeris. Tvirtu ir putliu savo delnu jis prašluostė aprasojusį 
Basterio užkandinės langą ir parodė į Styringo mokyklos teritori- 
ją. — Juk tai yra visai neprasta vietelė, argi ne? 

— Jūs esate ta vienintelė vietelė, kurią aš čia pažįstu, — išsisu- 
kinėdamas atsakė Garpas. 

Garpas žinojo, kad jo motina kažkada pasirinko Styringą vien 
todėl, kad tai buvo vaikams tinkama vietelė. O Dženė Fylds, kaip 
Garpas žinojo, turėjo neklystamą instinktą. Jis išgėrė savo kavą ir 
nuoširdžiai paspaudė dekanui Bodžeriui ranką. Garpui reikėjo da- 
lyvauti dar vienose laidotuvėse. O po to jam dar teks pasikalbėti su 
Helena apie jų ateitį. 

Povandeninės Rupūžės papročiai 


Nors Helena ne kartą buvo nuoširdžiai kviečiama dėstyti Sty- 
ringo mokykloje anglų kalbos, ji vis dar abejojo. 

— Aš maniau, kad tu nori vėl dėstyti, — sakė jai Garpas, bet 
Helena kurį laiką laukė: ji neskubėjo sutikti dirbti mokykloje, kuri 
nepriėmė mokytis mergaičių, kai ji pati buvo dar vaikas. 

— Galbūt tuomet, kai Dženė pradės lankyti mokyklą, — sakė 
ji. — O kol kas esu laiminga, galėdama skaityti ir tik skaityti. 

Garpas, kaip rašytojas, žiūrėdavo su įtarimu ir pavydu į tuos 
žmones, kurie skaitė tiek daug, kiek Helena. Be to, juodu abu da- 
rėsi vis baikštesni, ir tai kėlė jiems susirūpinimą: juodu taip atsar- 
giai aptarinėjo savo gyvenimą, lyg būtų buvę seni Žmonės. Garpui, 
beje, visuomet buvo būdinga karštai rūpintis savo vaikais, ir jis 
dabar pagaliau suprato, kad senasis Dženės Fylds noras visą laiką 
gyventi su sūnumi nebuvo toks jau nenormalus. 

Garpas apsisprendė likti Styringe. Jie turėjo tiek pinigų, kiek 
jiems galėjo kada nors jų prireikti. Helenai nebuvo jokio reikalo 
dirbti, jeigu ji to nenorėjo. Bet Garpui buvo būtina kuo nors užsi- 
imti. 

— Tu rašysi, — pavargusiu balsu pasakė jam Helena. 

— Kol kas dar ne, — atsakė Garpas. — O galbūt jau niekuo- 
met. Bent kurį laiką — tikrai ne. 

Tai gerokai pribloškė Heleną — ji palaikė tai ankstyvos senat- 
vės požymiu. Ji vis labiau persiimdavo Garpo rūpesčiais — jo troš- 
kimu išsaugoti tai, ką jie turi, taip pat ir psichinę sveikatą. Be to, ji 
žinojo, kad jis kaip ir ji baiminasi dėl savo santuokinės meilės pa- 
tvarumo. 

Ji nieko jam nesakė, kai jis nuėjo į Styringo mokyklą ir pasisiū- 
lė dirbti vietoj Ernio Holmo. 

— Jūs neprivalote mokėti man algos, — pasakė jis. — Pinigai 
man nesvarbu. Aš tiesiog noriu būti imtynininkų treneriu. 0 

Jie, aišku, turčtų pripažinti, kad jis sugebės dirbti puikiai. 
Aukštas imtynių lygis, neradus tinkamos pamainos Erniui, imtų 
smukti. 

— Jūs nenorite algos? — paklausė jį mokyklos sporto reikalų 
vedėjas. 

— Man netrūksta pinigų, — atsakė jam Garpas. — Man trūks- 
ta tiktai kokio nors užsiėmimo, bet ne rašymo. 

Niekas kitas, išskyrus Heleną, nežinojo, kad išvis tėra tik du 
darbai, kuriuos T.S.Garpas sugeba dirbti — tai rašymas ir imtynės. 

Ir Helena, ko gero, vienintelė žinojo, kodėl jis šiuo metu nega- 
li rašyti. Jos teoriją šiuo klausimu vėliau išsakys literatūros kritikas 
A.D.Harmsas, kuris pareiškė, kad Garpo kūryba darosi vis silpnes- 
nė, nes joje vis ryškesnės yra paralelės su asmeniniu jo gyvenimu. 
„Garpo kūryba, darydamasi vis labiau autobiografiška, siaurėja, be 
to, ji vis mažiau teikia jam pasitenkinimo. Taigi jis tarsi žinojo, kad 
ne tik pats kūrybos procesas yra vis skausmingesnis (dėl nuolatinio 
kapstymosi atsiminimuose), bet ir vaizduotės toje kūryboje vis ma- 
žiau", — rašė Harmsas. Garpas esąs praradęs laisvę teisingai vaiz- 
duoti pasaulį — tokią laisvę, kokią jis taip anksti parodė savo 
talentinguoju „Grilparcerio pensionu", tiek daug vilčių suteikda- 
mas sau pačiam ir visiems mums. Pasak Harmso, dabar Garpas gali 
rašyti tik iš atminties, o šis metodas ne tik psichologiškai sekina jį 
patį, bet ir yra mažiau patikimas tiesos požiūriu negu vaizduotės 
kūryba. 

Harmsui buvo lengva duoti tokį Garpo kūrybos įvertinimą. 
Helena suprato šią Garpo problemą dar tą dieną, kai jis pasisiūlė 
dirbti Styringo imtynininkų treneriu. Juodu abu žinojo, kad jis nie- 
kuomet neprilygs Erniui, bet vis dėlto išlaikys gana aukštą imtynių 
lygį, ir Garpo treniruojami imtynininkai visuomet dažniau laimės, 
negu pralaimės. 

— Pabandyk rašyti pasakas, — patarė jam Helena, kuri mąstė 
apie jo rašymą dažniau negu jis pats. — Pamėgink ką nors išgalvo- 
ti, išgalvoti viską, nuo pradžios iki galo. — Ji niekuomet nepasa- 
kė — „taip, kaip „Grilparcerio pensioną“; ji niekuomet to 
nepasakė, bet žinojo, kad dabar jis su ja sutiktų; tai yra pats geriau- 
sias jo kūrinys. Liūdna, bet tai buvo ir pirmasis jo kūrinys. 

Kiekvieną kartą, kai tik Garpas pamėgindavo rašyti, jis visuo- 
met regėdavo vien bespalvius, nuogus savo paties gyvenimo faktus: 

pilką Niū Hampšyro parkingą. Volto mažyčio kūnelio nejudrumą, 
medžiotojų blizgančius švarkus ir raudonas kepuraites bei belytį, 
veidmainišką Pūko Persi fanatizmą. Tie vaizdai niekur jo nevedė. 
Todėl didelę dalį laiko Garpas praleisdavo triūsdamas naujajame 
savo name. 

Midžė Styring Persi taip ir nesužinojo, kas įsigijo jos giminės 
rezidenciją ir jos dovaną Styringo mokyklai. Na, o jeigu Stivas 
Antrasis kada nors tai sužinotų apie tai, jam užtektų nuovokos to 
nepasakyti motinai, kurios atmintyje Garpą buvo nustelbę kur kas 
šviežesni prisiminimai apie poną Smoansą. Midžė Styring Persi 
mirė Pitsburgo prieglaudoje, kadangi Stivo Antrojo darbas buvo 
susijęs su aliuminiu, jis įkurdino savo motiną prieglaudoje, kuri 
buvo netoli vietos, kur tas metalas buvo gaminamas. 

"Tik vienas Dievas žino, koks buvo tolesnis Pūko likimas. 

Helena ir Garpas sutvarkė senąjį Styringų būstą — kaip tą 
namą visuomet vadindavo Styringo bendruomenė. Persių pavardė 
greitai nuėjo užmarštin. Midžė dabar buvo minima daugiausia 
kaip Midžė Styring. Naujasis Garpų namas išties buvo klasikinis 
— kito tokio nebuvo nei pačiame Styringe, nei jo apylinkėse. 
Todėl kai Styringo moksleiviams tekdavo vedžioti po stovyklą savo 
tėvus ar būsimuosius mokinius, jie retai kada sakydavo: „O čia gy- 
vena T.S.Garpas, rašytojas. Tai yra iki šiol išlikęs Styringų giminės 
namas, pastatytas apie 1781 metus". Mokiniai paprastai sakydavo 
tiesiai: „O čia gyvena mūsų imtynių treneris". Ir tuomet tėvai pa- 
garbiai susižvalgydavo tarpusavyje, o būsimieji mokiniai klausda- 
vo: „O ar Styringo imtynininkai stiprūs?" 

Gana greitai, galvojo Garpas, pradės lankyti mokyklą ir Dun- 
kanas: to malonumo Garpas laukė be nerimo. Jis pasigesdavo 
Dunkano imtynių salėje, tačiau buvo laimingas, kad berniukas su- 
sirado savo vietą — plaukymo baseiną, kur jam buvo visiškai pato- 
gu — ir dėl jo būdo, ir dėl regos. Retsykiais Dunkanas užsukdavo į 
imtynių salę eidamas iš baseino; tuomet įsisupęs į rankšluostį ir 
drebėdamas jis prisėsdavo ant minkšto kilimo pasišildyti po vienu 
iš šildytuvų. 

— Na, kaip tau einasi? — klausdavo jį Garpas. — Ar tu nešla- 
pias? Neprilašink ant kilimo, gerai? 

— Neprilašinsiu, — atsakydavo Dunkanas. — Aš jau sausas. 

Daug dažniau imtynių salėje pasirodydavo Helena. Ji vėl buvo 

įnikusi skaityti ir ateidavi čia paskaityti — paskaityti „kaip sauno- 
je", sakydavo ji, retsykiais pakeldama nuo knygos akis, kai išgirsda- 
vo itin garsų šlepsėjimą ar riksmą iš skausmo. Skaityti imtynių 
salėje jai trukdė vienintelis dalykas — rasojo akiniai. 

— Ar mudu esame jau vidutinio amžiaus? — vieną vakarą pa- 
klausė Garpą Helena, kai juodu sėdėjo savo puikaus namo svetai- 
nėje, iš kur giedrą naktį galėjo matyti šviesius langų stačiakampius 
Dženės Fylds ligoninėje, žiūrėti per tamsiai žalią veją į nakčiai už- 
degtą vienišą žibintą virš ligoninės priestato durų — ten, kur pra- 
bėgo Garpo vaikystė. 

— O, Dieve, — atsiliepė jis. — Vidutinio amžiaus? Mudu 
esame jau pensininkai. Mudu peršokome per vidutinį amžių ir iš 
karto atsidūrėme pagyvenusiųjų pasaulyje. 

— O ar tai tavęs neslegia? — atsargiai pasidomėjo Helena. 

— Kol kas dar ne, — atsakė Garpas. — Kai pradės slėgti, pasi- 
ieškosiu sau dar kokio nors užsiėmimo. Apskritai ką nors veiksiu. 
Man atrodo, Helena, kad mudu esame bet ką aplenkę. Todėl gali- 
me leisti sau kuriam laikui nusišalinti. 

Helenai jau buvo pakyrėjusi jo vartojama imtynininkų termi- 
nologija, bet juk ji buvo užaugusi ją girdėdama, todėl Helenai 
Holm ji buvo kaip ančiai vanduo. Ir nors Garpas dar nerašė, Hele- 
nai atrodė, kad jis jaučiasi laimingas. Vakarais Helena skaitydavo, 
o Garpas žiūrėdavo televizorių. 


Garpo knyga sulaukė neįprastos reputacijos — ne visai tokios, 
kokios norėjo jai pats autorius, ir net keistesnės, negu vaizdavosi 
Džonas Vulfas. Garpą ir Džoną Vulfą glumino tai, kad „Pasaulis 
pagal Bensenheiverį" dėl politinių nuostatų yra ir aukštinamas, ir 
niekinamas, tokia šitos knygos reputacija masino skaitytojus — 
tegul ir dėl klaidingų motyvų — grįžti prie ankstesniųjų Garpo 
kūrinių. Garpas mandagiai atsisakydavo kvietimų pakalbėti mo- 
kyklose, kur jį norėta matyti kaip vadinamojo moterų sąjūdžio 
vienos ar kitos krypties atstovų, taip pat norėta, kad jis kalbėtų 
apie savo požiūrį į motiną ir jos knygą bei apibrėžtų, kokius „sek- 
sualinius vaidmenis" jis yra skyręs savo knygų svarbiausiems perso- 
nažams. Garpas atsiliepdavo apie tai, kaip apie meno atžvilgiu 
„destrukcinę sociologijos ir psichologijos veiklą". Bet jis gaudavo 
ne mažiau kvietimų paprasčiausiai paskaityti kai ką iš savo kūry- 

bos. Retsykiais vieną ar porą tokių kvietimų jis priimdavo — ypač 
tuo atveju, jeigu drauge su juo norėdavo važiuoti Helena. 

Garpas jautėsi laimingas su Helena. Nebebuvo jai neištikimas, 
tokia pagunda retai jį beaplankydavo. Galbūt bendravimas su Ele- 
onora Džeims galutinai jį išgydė nuo dairymosi į jaunas mergaites. 
O kitų moterų, Helenos amžiaus ir vyresnių, pagundai Garpas 
stengėsi nepasiduoti, ir tai nebuvo itin sunku. Ir taip jau gana di- 
delę jo gyvenimo dalį buvo paveikęs geidulys. 

Eleonorai Džeims buvo vienuolika metų, kai ją išžagino ir nu- 
pjovė jai liežuvį, ir devyniolikos metų, kai ji pateko pas Garpus. Ji 
iš karto tapo Dunkanui vyresniąja seserimi ir Žmonių su negalia 
bendrijos, kuriai baugščiai priklausė Dunkanas, nare. Juodu buvo 
labai artimi vienas kitam. Eleonora padėdavo Dunkanui ruošti pa- 
mokas, nes ji gerai skaitė ir rašė. O Dunkanas sudomino ją plauky- 
mu ir fotografija. Garpas įrengė Styringų name tamsų kambarį, 
kur juodu praleisdavo valandų valandas, ryškindami nuotraukas. 
Dunkanas nepaliaudamas plepėdavo apie šešėlius ir apšvietimą, o 
Eleonora Džeims atsiliepdavo savo bežodžiais „och“ ir „ach“. 

Helena nupirko jiems filmavimo kamerą, ir Eleonora su Dun- 
kanu sukūrė scenarijų ir patys suvaidino savo filme apie aklą prin- 
cą, kuris iš dalies praregi, pabučiavęs jauną skalbėją. Princas 
praregi tik viena akimi, nes skalbėja leidžia jam pabučiuoti tik 
vieną savo skruostą. Ji gėdijasi, kad kas nors bučiuotų ją į lūpas, 
kadangi yra netekusi liežuvio. 

Nepaisydami savųjų trūkumų ir galimų pavojų, jaunuoliai susi- 
tuokia. Ši sudėtinga istorija buvo pasakojama pantomima ir Eleo- 
noros parašytais subtitrais. Didžiausias to filmo privalumas buvo 
tas, kaip vėliau pasakys Dunkanas, kad jis truko tik septynias mi- 
nutes. 

Eleonora Džeims buvo didelė parama ir Helenai — prižiūrint 
mažylę Dženę. Eleonora su Dunkanu buvo tiesiog idealios auklės 
mergaitei. Sekmadienio popietėmis Garpas pasiimdavo ją į imty- 
nių salę, kur, kaip jis sakė, ji išmoksianti vaikščioti ir bėgioti ir 
neužsigausianti griūdama, nors Helena sakė, kad tos salės kilimas 
sudarysiąs vaikui klaidingą įspūdį — kad žemė, kuria Žmogus 
vaikšto, yra elastinga kaip kempinė. 

— Bet juk kaip tik tokį įspūdį ir daro pasaulis, — atsakė jai 
Garpas. 

Nuo to laiko, kai Garpas nustojo rašyti, vieninteliai nesutari- 
mai jo gyvenime buvo nesutarimai su geriausiu draugu Roberta 
Maldun. Tik ne Roberta buvo tų nesutarimų šaltinis. Po Dženės 
Fylds mirties Garpas atrado, kad jos palikimas yra milžiniškas ir 
kad Dženė, lyg norėdama paerzinti sūnų, paskyrė jį savo valios 
vykdytoju, atsakingu už pasakiškų jos turtų naudojimą ir traumuo- 
toms moterims skiriamus Dogs Hed Harboro rūmus. 

— Kodėl mane? — šėlo Garpas. — Kodėl ne tave? — užsipuo- 
lė jis Robertą. Bet Roberta ir be to jautėsi apeita — iš tikrųjų, 
kodėl ne ją. 

— Negaliu suprasti. Išties, kodėl tave? — sakė ji. — Iš visų 
žmonių — tave? | 

— Mamai rūpėjo mane pakamuoti, — pasakė Garpas. 

— Arba jai rūpėjo priversti tave palaužyti sau galvą, — spėjo 
Roberta. — Kokia vis dėlto gera buvo tavo motina! 

— Na, Žinai, — pasakė Garpas. 

Ne vieną savaitę jie suko sau galvą dėl vieno vienintelio saki- 
nio, kuriuo Dženė nurodė, kaip, jos pageidavimu, turi būti leidžia- 
mi pinigai ir naudojamas tas didžiulis namas vandenyno pakrantėje: 
„Aš noriu palikti vietą, kur padorios moterys galėtų susieiti ir būti 
tik savimi ir vienos pačios". 

— Na, žinote, — sakė Garpas. 

— Tai turėtų būti savotiškas fondas? — spėjo Roberta. 

— Fylds Fondas? — spėjo Garpas. 

— Tai puiku! — pasakė Roberta. — Taip, tai būtų dotacijos 
moterims ir vieta joms susieiti. 

— Kokiam tikslui susiciti? — paklausė Garpas. — Ir kokiam 
tikslui dotacijos? 

— Susieiti, kad pasidarytų geresnės, jeigu jos to nori, arba su- 
sieiti, kad būtų vienos pačios, jeigu joms to reikia, — samprotavo 
Roberta. — Ir kad rašytų ir tapytų, jeigu tai yra jų profesija. 

— Arba tai būtų namai netekėjusioms moterims? — pasakė 
Garpas. — O dotacijos tam, kad tos moterys „pasidarytų geres- 
nės"? Na, Žinai. 

— Būk rimtas, — paskė jam Roberta. — Tai yra svarbus reika- 
las. Argi tu to nesupranti? Ji norėjo, kad tu suprastum. tą moterų 
poreikį, kad suprastum tas jų problemas. 

— O kas nusprendžia, ar moteris yra „padori“? — paklausė 

Garpas. — Na, mamele! — sušuko jis. — Galėčiau tau sprandą nu- 
sukti dėl visų šitų nesąmonių! 

— Tu nusprendi, — atsakė Roberta. — Ir būtent tai privers 
tave palaužyti galvą. 

— Na, 0 tu? — paklausė ją Garpas. — Juk tai yra tavo srities 
reikalai, Roberta. 

Bet Roberta buvo aiškiai suglumusi. Ir ji, kaip Dženė Fylds, 
troško įdiegti Garpui ir kitiems vyrams supratimą, kad moterų po- 
rcikiai yra pagrįsti ir sudėtingi. Ji taip pat manė, kad Garpas tam 
visiškai netinka ir kad ji pati tai labai gerai sutvarkytų. 

— Spręskime tai drauge, — pasiūlė Roberta. — Tu turėsi 
sprendžiamąjį, 0 aš patariamąjį balsą. Aš tau pasakysiu, kada tu, 
mano manymu, klysti. 

— Roberta, — tarė Garpas, — tu gi visuomet man sakai, kad 
aš klystu. 

Roberta, apimta koketiškos nuotaikos, pabučiavo Garpą į 
lūpas, paskui tvojo jam per petį — ir viena, ir kita buvo padaryta 
taip smarkiai, kad Garpas susiraukė. 

— O Dieve, — sudejavo jis. 

— Fylds Fondas! — sušuko Roberta. — Tai bus nuostabu! 

Tai štai tokie tuomet buvo nesusipratimai T.S.Garpo gyveni- 
me. Be tam tikrų nesusipratimų jis, ko gero, būtų praradęs jam būdin- 
gą sveiką protą ir savąjį gyvenimo supratimą. Būtent tie nesusipratimai 
padėjo Garpui išlikti gyvam, kai jis nerašė, Roberta Maldun ir Fylds 
Fondas tikrai jau parūpins jam tų nesusipratimų. 

Taigi Roberta tapo Fylds Fondo administratore, reziduojančia 
Dogs Hed Harbore. Tas namas iš karto virto rašytojų kolonija, 
sveikatingumo centru, motinystės konsultacine klinika, o keliuose 
gerai apšviestuose mansardos kambariuose įsikūrė dailininkės. 
Vos tik moterys sužinojo apie Fylds Fondą, daugelis jų ėmė svars- 
tyti, kas turi teisę naudotis jo pagalba. Garpas irgi tą svarstė. Visos 
pagalbos prašytojos rašė Robertai, kuri čia subūrė nedidelį moterų 
personalą; jo narės tai mėgo Garpą, tai jo nemėgo, bet visuomet su 
juo ginčijosi. Porą kartų per mėnesį Roberta drauge su savo Pati- 
kėtinių Taryba, dalyvaujant blogai nusiteikusiam Garpui, darydavo 
remtinų prašytojų atranką. 

Esant giedram orui, jie posėdžiaudavo Dogs Hed Harboro 
rūmo šoninės verandos kambaryje, kur oras buvo labai sveikatin- 
gas, tačiau Garpas vis labiau šiaušėsi prieš šitą vietą. 

— Visos tos čia įkurdintos nevykėlės, — kalbėjo jis Rober- 
tai, — man primena senuosius laikus. — Todėl jie persikėlė posė- 
džiauti į Styringą, į Styringų giminės rezidenciją, į imtynių trenerio 
namus, kur Garpas jautėsi šiek tick tvirčiau visų tų pikčiurnų kom- 
panijoje. 

Be abejonės, jis būtų jautęsis dar tvirčiau, jeigu būtų galėjęs 
susiremti su jomis imtynių salėje. Bet jis puikiai žinojo, kad netgi 
ten buvęs Robertas Maldunas būtų privertęs jį grumtis dėl kiekvie- 
no svarstomo dalykėlio. 


Prašytoja Nr. 1048 vadinosi Čarlis Pulaskis. 

— Manau, kad tai turėtų būti moterys, — padarė pastabą Gar- 
pas. — Manding, turime bent vieną tvirtą kriterijų. 

— Čarlis Pulaskis yra moteris, — paaiškino Garpui Rober- 
ta. — Ji tik šitaip visuomet buvo vadinama. 

— Manau, to pakanka, kad ji būtų atmesta, — pasakė kažkuri 
iš patikėtinių. Tai buvo Marcė Foks — labai smulkutė poetė, su 
kuria Garpas dažnai sukryžiuodavo špagas, nors jos eilėraščiais jis 
žavėjosi. Jis pats niekuomet nesugebėjo taip kaip ji taupyti žodžio. 

— O ko prašo Čarlis Pulaskis? — mašinaliai pasidomėjo Gar- 
pas. Kai kurios prašytojos norėdavo gauti tik pinigų, kitos pagei- 
daudavo kurį laiką pagyventi Dogs Hed Harbore. O dar kitos 
norėjo daug pinigų ir dar kambario Dogs Hed Harbore. 

— Ji nori tik pinigų, — pasakė Roberta. 

— Kad galėtų pasikeisti pavardę? — paklausė Marcė Foks. 

— Ji nori mesti savo darbą ir rašyti knygą, — paaiškino Roberta. 

— Na, žinote, — atsiliepė Garpas. 

— Patarkime jai nemesti darbo, — pasiūlė Marcė Foks. Ji buvo iš 
tų rašytojų, kurie nemėgsta kitų rašytojų ir tų, kas nori jais tapti. 

— Marcė negali pakęsti net mirusių rašytojų, — pasakė Ro- 
bertai Garpas. 

Tačiau Marcė Foks ir Garpas perskaitė Čarlio Pulaskio atsiųs- 
tą rankraštį ir abu priėjo tą pačią išvadą — kad jai reikia laikytis 
įsikibus kiekvieno darbo, kokį tik gaus. 


Prašytoja Nr. 1073, mikrobiologijos ekstraordinarinė profeso- 
rė, irgi norėjo rašyti knygą, todėl — pasiimti savo darbovietėje ne- 
mokamų atostogų. 

— Romaną? — pasiteiravo Garpas. 

— Molekulinės virusologijos srities studiją, — paaiškino dak- 
tarė Džoana Aks. Ji pati buvo pasiėmusi tokias atostogas iš Diuko 
universiteto medicinos centro, kad turėtų galimybę daryti savaran- 
kiškus tyrimus. Kai Garpas pasidomėjo, kas tai per tyrimai, ji pa- 
slaptingai paaiškino jam, kad ją domina „neregimi kraujo apytakos 
sutrikimai". 


Prašytojos Nr. 1081 vyras Žuvo autokatastrofoje, 0 jis buvo 
neapsidraudęs. Ji turėjo tris vaikus iki penkerių metų amžiaus, o 
jai reikėjo dar išklausyti penkiolikos valandų kursą, kad galėtų įsi- 
gyti prancūzų kalbos magistro laipsnį. Taigi ji norėjo tęsti studijas, 
kad gautų diplomą ir galėtų susirasti neblogai apmokamą darbą. 
Tam jai reikėjo pinigų, o jos vaikams ir jų auklei — kambarių 
Dogs Hed Harbore. 

Patikėtinių Taryba nutarė paskirti moteriai pinigų, kiek jų rei- 
kia studijoms baigti ir susimokėti vaikų auklei, tačiau vaikai, auklė 
ir ji pati turi gyventi ten, kur ji studijuoja. Dogs Hed Harboras 
buvo nc vaikams ir auklėms. Ten buvo moterų, kurios būtų išpro- 
tėjusios vien nuo vaikų vaizdo ar balso. Buvo ir tokių moterų, ku- 
rios pačios buvo nukentėjusios nuo auklių. 

Taigi šiuo atveju buvo lengva priimti sprendimą. 


Prašytoja Nr. 1088 buvo sunkus atvejis. Tai buvo Žmogaus, 
kuris nužudė Dženę Fylds, dar prieš tai išsiskyrusi su juo žmona. Ji 
turėjo tris vaikus, vienas kurių buvo nepilnamečių pataisos na- 
muose. Po to, kai jos buvęs vyras, Dženės Fylds žudikas, per susi- 
šaudymą Niū Hampšyro valstijos policininkų ir parkingą supusių 
šautuvais ginkluotų medžiotojų buvo užmuštas, jos vaikams nusto- 
ta mokėti pašalpą. 

Velionis Kenis Trukenmileris buvo išsiskyręs mažiau kaip 
prieš metus laiko. Jis buvo sakęs savo draugams, kad jam, atseit, 
nusispjauti į vaikų išlaikymą; jis taip pat sakė, kad būtent moterų 
sąjūdis paveikė jo žmoną, kad ji su juo išsiskyrė. Ponios Trukenmi- 
ler advokatė skyrybų byloje buvo išsiskyrusi niujorkietė. Kenis 
Trukenmileris beveik trylika metų mušė savo žmoną — bent po 
porą kartų per savaitę — ir fiziškai bei psichiškai kamavo savo vai- 
kus. Tačiau ponia Trukenmiler mažai ką žinojo apie save ir apie 

tai, kokias teises ji gali turėti, kol neperskaitė Dženės Fylds auto- 
biografijos — „Seksualiai įtartina". Ta knyga paskatino ją manyti, 
kad, galimas dalykas, tai yra kaip tik Kenio Trukenmilerio kaltė, 
kad ji kas savaitę kenčia mušimą, o jos vaikai — tyčiojimąsi. Tryli- 
ka metų manė, kad tai yra jos pačios problema, kad toks jai teko 
„gyvenimo likimas“. 

Kenis Trukenmileris kaltino moterų sąjūdį dėl žmonos saviš- 
vietos. Ponia Trukenmiler buvo Niū Hampšyro miestelio Nort- 
mauntino kirpėja, visad dirbusi pati viena. Kai teismo sprendimu 
po skyrybų Kenis buvo iškraustytas iš jų namo, ji ir toliau dirbo 
kirpėja. Tačiau Kenis dabar prarado miestelio sunkvežimio vairuo- 
tojo darbą, o ponia Trukenmiler pamatė, kad jai sunku yra vien iš 
savo kirpėjos darbo išlaikyti šeimą. Savo sunkiai įskaitomame pra- 
šyme ji rašė, kad yra priversta Žemintis, norėdama „Sudurti galą su 
galu" ir kad nemananti to žeminimosi pakartoti. 

Ponia Trukenmiler, iš kurios laiško nebuvo matyti, ar ji išvis 
turi kokį nors vardą, suprato, kad jos neapykanta savo buvusiam 
vyrui yra tokia didelė, jog tai gali nuteikti prieš ją Tarybą. Ji rašė 
suprasianti tarybą, jeigu šį jos prašymą atmes. 

Džonas Vulfas, kuris buvo (to visai nepageidaudamas) Patikė- 
tinių Tarybos narys (veikiausiai už tai, kad išmanė finansinius 
klausimus), iš karto pasakė, kad paskirti nelaimingajai Dženės žu- 
diko šeimai tai, ko ji prašo — tai būsianti tokia reklama Fylds 
Fondui, kad geresnės ir būti negali. Tai tuoj pat virstų sensacija; 
tai parodytų, kad Fylds fondo intencijos nėra politinės; tai jums su 
kaupu atsipirktų, samprotavo Džonas Vulfas, kadangi po to Fon- 
dui būtų padovanota daugybė pinigų ir ko kito. 

— Mes ir dabar neblogai verčiamės iš dovanų, — neaiškiai pa- 
sakė Garpas. 

— O jeigu ji yra paprasčiausia kekšė? — suabejojo Roberta, ir 
visi pažiūrėjo į ją. Roberta turėjo pranašumą: ji galėjo galvoti kaip 
moteris ir kaip buvęs „Filadelfija Ygls" žaidėjas. — Jūs tik pagal- 
vokite, — tęsė ji. — Tarkime, kad ji yra eilinė šliundra, kuri visą 
savo gyvenimą „žeminosi“", todėl tai iš tikrųjų jai nieko nereiškia. 
Bet mes tokiu atveju staiga apsijuoktume ir būtume paguldyti ant 
menčių. 

— Vadinasi, mums reikalinga informacija apie jos reputaci- 
ją, — pasakė Marcė Foks. 

— Kažkas turėtų pasimatyti su ta moterimi, pasikalbėti su 
ja, — siūlė Garpas. — Reikia patikrinti, ar ji tikrai yra padori ir ar 
tikrai stengiasi gyventi nepriklausomai. 

Šįkart visi jie įbedė akis į Garpą. 

— Gerai, — pasakė Roberta, — tik aš nesiimu tikrinti, ar ji 
kekšė, ar ne. 

— Žinoma, — sutiko Garpas. — Aš irgi ne. 

— O kur yra tas Mountinas? — paklausė Marcė Foks. 

— Aš irgi ne, — atsiliepė Vulfas. — Aš ir taip per dažnai iš- 
vykstu iš Niujorko. 

— Na, žinote, — tarė Garpas. — O jeigu ji atpažins mane? Juk 
žmonės pažįsta. 

— Abejoju, ar ji atpažins, — pasakė Hilma Bloch, Garpo ne- 
mėgstama psichiatrė, dirbanti kaip visuomenininkė. — Tokie žmo- 
nės labiau yra linkę skaityti autobiografijas, tokias kaip tavo 
motinos, grožinę literatūrą jie retai teskaito, o jei skaito — tai tik 
atsitiktinai. Jeigu ji skaitė „Pasaulį pagal Bensenheiverį", tai tik 
todėl, kad galėjo domėtis, kas tu toks. O tai negalėjo būti jai pa- 
kankama priežastis perskaityti tą knygą iki galo. Ji tikriausiai — 
tuo labiau, kad yra kirpėja — nukišo tą knygą kur nors ir nebaigė 
skaityti. Ir neįsidėmėjo tos tavo nuotraukos ant viršelio, o jei įsidė- 
mėjo — tai tik tavo veidą ir tik neaiškiai (žinoma, tavo veidas buvo 
televizijos žiniose, bet kaip tik tuo metu, kai buvo nužudyta 
Dženė, o tuo momentu iš tikrųjų įsimintinas buvo tik Dženės vei- 
das). Tokio tipo moterys daug laiko praleidžia prie televizoriaus. 
Taigi ji nėra didelė skaitytoja. Labai abejoju, ar tokia moteris kaip 
ši išvis įsivaizduoja, kaip tu atrodai. 

Džonas Vulfas pasižiūrėjo į Hilmą Bloch, didžiai stebėdama- 
sis. Net Roberta užvertė akis. 

— Ačiū tau, Hilma, — ramiu balsu pasakė Garpas. Taigi buvo 
nuspręsta, kad Garpas turi apsilankyti pas ponią Trukenmiler, kad 
nustatytų ką nors labiau apčiuopiama apie jos būdą. 

— Sužinok bent jos vardą, — pasakė Marcė Foks. 

— Lažinuosi, kad jos vardas yra Čarlis, — tarė Roberta. 

Po to jie perėjo prie ataskaitų: kas šiuo metu gyvena Dogs Hed 
Harbore, kam buvimo jame laikas yra pasibaigęs, kas turi ten apsi- 
gyventi. Paskui pereita prie problemų — jeigu jų, Žinoma, yra. 

Problema būvo dvi tapytojos, viena jų gyveno pietinėje man- 

sardoje, o kita — šiaurinėje. Pietinės mansardos gyventoja pagei- 
davo šiaurinės mansardos tapytojos turimos šviesos, todėl per porą 
savaičių ji teptuko į rankas nepaėmė; per pusryčius juodvi viena 
kitai žodžio nepratardavo ir vis kaltino viena kitą dėl dingstančio 
pašto. Ir taip toliau. O paskui, pasirodo, jos tapo meilužėmis. 
Dabar tapė vien ta iš šiaurės mansardos, o ta iš pietinės, esant 
geram orui, visą dieną pozuodavo aktams. Jos nuogumas viršutinė- 
je pastato dalyje kliuvo vienai rašytojai, dramaturgei klivlendietei, 
kuri buvo užkietėjusi lesbianizmo priešininkė. Ji skundėsi, kad jai 
trukdo miegoti bangų mūšos keliamas triukšmas, bet tikriausiai ją 
dirgino tų tapytojų mylėjimasis. Šiaip ar taip, ji laikyta „per daug 
jautria". Jos skundai pasibagė, kai kartą kita ten buvusi rašytoja 
pasiūlė, kad visos Dogs Hcd Harboro gyventojos paeiliui balsu 
skaitytų vis naujas jos rašomos pjesės dalis. Visų laimei, tai buvo įgy- 
vendinta, ir namo viršutiniuose aukštuose vėl visos buvo laimingos. 

Toji „kita rašytoja" turėjo netrukus išsikraustyti. Ji buvo gerų 
apsakymų autorė, kurią prieš metus laiko Garpas buvo karštai re- 
komendavęs, tačiau dabar jos buvimo Dogs Hed Harbore laikas 
ėjo į pabaigą. Kas užims jos kambarį? Gal ta moteris, kurios vyras 
nusižudė, o jos vaikus globoti teismas priteisė anytai? 

— Sakau jums, kad jos neįsileistumėt, — pasakė Garpas. 

— Tai gal tas dvi džeimsininkes, kurios čia ką tik pasirodė 
vienu metu? 

— Palaukit, — paskė Garpas. — Kas jos tokios? Džeimsinin- 
kės? Paprasčiausiai ėmė ir atėjo? Ne, tai neleistina. 

— Dženė visuomet jas priimdavo, — pasakė Roberta. 

— Mums, Roberta, rūpi, kaip pasielgti dabar, o ne kaip buvo 
visuomet, — atsakė Garpas. 

Kiti Patikėtinių Tarybos nariai daugiau ar mažiau palaikė 
Garpą, džeimsininkėmis, kaip ir anksčiau, per daug nesižavėta, 0 
jų radikalizmas dabar atrodė pasenęs ir patetiškas. 

— Manau, kad tai yra beveik tradicija, — sakė Roberta. Ji pa- 
minėjo dvi „senas“ džeimsininkes, kurios sugrįžo iš Kalifornijos, 
kur patyrė nemaža sunkumų. Prieš keletą metų jos gyveno Dogs 
Hed Harbore, taigi joms sugrįžimas, įrodinėjo Roberta, būtų savo- 
tiška emocinė atgaja. 

— Liaukis, Roberta, — paskė Garpas. — Atsikratykime jų. 

— Tavo motina visuomet jomis pasirūpindavo, — nenusileido 
Roberta. 

— Bent jau būtų ramu, — pasakė Marcė Foks, kuri visuomet 
žavėjo Garpą neplepumu. Bet iš to jos pasakymo nusijuokė tik jis 
vienas. 

— Manau, kad tu, Roberta, turėtum jas išlydėti, — pasakė 
daktarė Džoana Aks. 

— Iš tikrųjų: juk jos nekenčia visos visuomenės, — tarė Hilma 
Bloch. — Tuo gali užsikrėsti ir kitos. O, kita veertus, jos yra beveik 
šios vietos dvasios įsikūnijimas. 

Džonas Vulfas užvertė akis. 

— Mums reikia dar apsvarstyti gydytoją, kuri tiria vėžį, kaip 
abortų padarinį, — priminė Džoana Aks. — Ką su ja darysime? 

— Apgyvendinkime ją antrame aukšte, — pasiūlė Garpas. — 
Aš susipažinau su ja. Ji atbaidys kiekvieną, kas tik bandys ten už- 
kopti. 

Roberta susiraukė. 

Parteris buvo pati didžiausia Dogs Hed Harboro pastato dalis, 
turinti dvi virtuves ir keturias vonias, be to, ten galėjo laisvai ir pa- 
togiai miegoti dvylika asmenų; buvo ten dar įvairių svetainių ir 
erdvių salių — posėdžių kambarių, kaip juos dabar vadino Rober- 
ta. Buvo taip pat didžiulė valgykla, kur buvo ne tik maitinamasi, 
bet ir gaunamas paštas, dieną ir naktį ten rinkdavosi moterys, ku- 
rios negalėjo apsieiti be kitų draugijos. 

Tai buvo pats judriausias Dogs Hed Harboro aukštas, todėl 
nepatogus rašytojoms ir dailininkėms. Tai buvo taip pat pats ge- 
riausias aukštas potencialioms savižudėms, kaip kartą pasakė Ta- 
rybai Garpas, „nes lengviau nusiskandinti vandenyje, negu iššokti 
pro langą". 

Tačiau Roberta čia tvarkėsi tvirta ranka — iš dalies motiniš- 
kai, iš dalies kaip buvęs futbolininkas: ji sugebėjo kiekvienai bet ką 
įkalbėti, o jei ir tai nepavykdavo, galėjo jėga įveikti. Ji daug sėk- 
mingiau negu kadaise Dženė bendradarbiavo su policija. Retsy- 
kiais vietinė policija sugrąžindavo jai tas nelaimingąsias, kurias 
rasdavo kur nors nuklydusias paplūdimiu ar stūgaujančias kaimų 
keliuose. Visi Dogs Hed Harboro policininkai buvo futbolo sirga- 
liai, todėl pilni pagarbos buvusio Roberto Malduno agresyviam 
žaidimui aikštėje ir įnirtingai gynybai. 

— Aš linkęs siūlyti, kad jokiai džeimsininkei nebūtų pripažįs- 
tama teisė naudotis Fylds Fondo pagalba, — pareiškė Garpas. 

— Remiu, — atsiliepė Marcė Foks. 

— Tai reikia apsvarstyti, — pasakė Roberta. — Aš nemanau, 
kad būtina priimti tokią taisyklę. Mums nėra reikalo remti tai, ką 
dauguma mūsų laiko kvaila politinės veiklos forma, bet tai nerciš- 
kia, kad nė vienai tų beliežuvių moterų negali iš tikrųjų prireikti 
paramos. Maža to, jau dabar aiškiai matyti, kad jos neturi kur 
dėtis, ir, reikia manyti, mes dar ne kartą apie jas išgirsime. Joms 
tikrai reikalinga pagalba. 

— Jos yra pamišėlės, — pasakė Garpas. 

— Tai per daug bendras apibūdinimas, — tarė Hilma Bloch. 

— Juk yra tiek daug veiklių moterų, — kalbėjo Marcė Foks, — 
kurios ne tik neatėmė iš savęs balso — priešingai: jos kovoja už tai, 
kad galėtų juo naudotis, todėl aš nelinkusi džeimsininkes apdova- 
noti už kvailumą ir pačių sau pasidarytą nebylumą. 

— Tylėjimas yra viena iš dorybių, — spyriojosi Roberta. 

— Liaukis, Roberta, — tarė jai Garpas ir kaip tik tuomet su- 
vokė, kokia galėtų būti išeitis iš tos neaiškios situacijos. Buvo daly- 
kų, dėl kurių jis labiau pyko ant džeimsininkių negu ant savo 
įsivaizduojamo Kenių Trukenmilerių pasaulio. Garpas matė, kad 
jos išeina iš mados, bet ne taip sparčiai, kaip jis to pageidavo. Jis 
norėjo, kad džeimsininkės išvis išnyktų; maža to — jis norėjo, kad 
jos būtų pažemintos. Helena jau buvo jam sakiusi, kad jo neapykanta 
džeimsininkėms yra neproporcinga tam, kas jos yra iš tikrųjų. 

— Tai, ką jos daro, yra pamišėliška ir primityvų, — kalbėjo 
jam Helena. — Argi tu negali nepastebėti jų ir palikti jas ramybėje? 

— Paklauskime Eleonoros Džeims nuomonės, — pasiūlė Ta- 
rybai Garpas. — Juk tai bus sąžininga, ar ne? Paklauskime, ką ji 
mano apie džeimsininkes. O, kaip aš norėčiau paskelbti jos nuo- 
monę apie jas! O ar jūs Žinote, ką ji joms jaučia? 

— Tai yra per daug asmeniškas reikalas, — pareiškė Hilma 
Bloch. Visos jos pažinojo Eleonorą Džeims ir visos žinojo ją ken- 
čiant dėl to, kad neturi liežuvio, žinojo ir tai, kad Eleonora Džeims 
neapkenčia džeimsininkių. 

— Gal kol kas atidėkime šitą klausimą, — pasiūlė Džonas 
Vulfas. 

— Velniai rautų, — burbtelėjo Garpas. 

— Na gerai, Garpai, — nusileido Roberta. — Balsuokime. 

Visi žinojo, kad balsavimu Garpo pasiūlymas bus atmestas, ir 
tokiu būdu jo bus atsikratyta. 

— Atsiimu savo pasiūlymą, — piktai pasakė Garpas. — Tegy- 
vuoja džeimsininkės. 

Tačiau jis nenusiramino. 

Tai buvo beprotybė, per kurią buvo nužudyta jo motina Dženė 
Fylds. Tai buvo ekstremizmas. Tai buvo veidmainiška, fanatiška ir 
išsigimėliška meilė. Kenis Trukenmileris buvo tik ypatinga išsigi- 
mėlio atmaina: galvažudys iš nuoširdaus įsitikinimo. Ta jo savimei- 
lė buvo tokia akla, kad jis galėjo palaikyti tikrais savo priešais 
žmones, kurie tik idėjiškai buvo prisidėję prie jo nesėkmės. 

O kuo nuo jo skiriasi džeimsininkės? Argi jų poelgis ne toks 
pat desperatiškas ir argi jis neliudija, kad jos visiškai nenutuokia 
apie Žmogaus sudėtingumą? 

— Pamiršk jas, — patarė jam Džonas Vulfas. — Juk jos nieko 
nenužudė. 

— Kol kas nenužudė, — atsakė jam Garpas. — O yra tam pasi- 
sios, kad yra teisios. 

— Ką nors nužudyti — tai jau visai kas kita, — pasakė Rober- 
ta. Jie leido Garpui širsti. O ką jie dar galėjo daryti? Pakantumu 
nepakantumui Garpas ne itin pasižymėjo. Pamišėliai varė jį patį iš 
proto. Jis tarsi piktinosi pamišėliais — kam jie pasiduoda tam pa- 
mišimui; iš dalies jis piktinosi todėl, kad pats tiek stengėsi išsaugo- 
ti savo sveiką protą. O jei kas nesistengdavo išsaugoti savo 
psichinės sveikatos arba palūždavo, tai Garpas įtardavo, jog pa- 
stangų buvo per mažai. 

— Pakantumas nepakantumui — tai sunkus uždavinys, kurį 
mums kelia mūsų laikas, — pasakė jam Helena. Garpas žinojo, 
kad Helena yra protinga ir dažnai už jį įžvalgesnė, vis dėlto jis ne- 
sidavė perkalbamas dėl džeimsininkių. 

Na, o džeimsininkės, aišku, taip pat žiūrėjo į Garpą. Būtent 
džeimsininkės kritikavo jį griežčiausiai — jo santykius su motina, 
jo kūrybą. Jų pjudomas, jis pats jas pjudė. Sunku pasakyti, kodėl 
tai prasidėjo ar kodėl tai turėjo prasidėti, tačiau džeimsininkės 
buvo labiausiai kaltos, kad dėl Garpo nesutarė feministės, tad 
Garpas atsilygindavo joms tuo pačiu. Daugiausia dėl tų pačių prie- 
žasčių tick pat feminisčių jį mėgo ir tiek pat jo nemėgo. 

Na, o pačių džeimsininkių jausmai Garpui buvo tokie pat ne- 
sudėtingi kaip ir jų simbolika: jų nusipjauti liežuviai — tai auka už 
nupjautą Eleonoros Džeims liežuvį. 

Likimo ironija pasireiškė tuo, kad kaip tik Eleonora Džeims 
ėmė eskaluoti tą ilgalaikį šaltąjį karą. 

Ji įprato visą laiką rodyti Garpui tai, ką parašydavo: apsaky- 
mus, prisiminimus apie savo tėvus ir Ilinojų, eilėraščius, skausmin- 
gas savo šnekos paraleles, savo atsiliepimus apie vizualinius menus, 
apie plaukymą. Ji rašė išmintingai, sumaniai ir įžvalgiai. 

— Ji yra talentinga, — kartojo Helenai Garpas. — Ji turi ne 
tik gabumų, bet ir aistros. Tikiuosi, kad nepritrūks ir ištvermės. 

Tą žodį „ištvermės“ Helena praleido lyg negirdom: mat baimi- 
nosi, kad jos trūksta pačiam Garpui. Be abejonės, jis turėjo gabu- 
mų ir aistros, bet ji jautė, kad jis yra pasukęs pavojingu keliu, kad 
jis yra pametęs kryptį ir kad jį galėtų išgelbėti tik ištvermė. 

Ir tai ją liūdino. O kol kas, galvojo Helena, reikia guostis bet 
kuo, kam Garpas dar turi užsidegimo — imtynėmis, net džeimsi- 
ninkėmis. Kadangi ji tikėjo, kad energija gimdo energiją, vylėsi, 
jog anksčiau ar vėliau jis vėl rašys. 

Todėl Helena ne itin karštai kišosi, kai Garpas ėmė nervintis dėl 
straipsnio, kurį jam parodė Eleonora Džeims. Tai buvo jos pačios pa- 
rašytas straipsnis pavadinimu „Kodėl aš nesu džeimsininkė". Tai buvo 
stiprus rašinys, iki ašarų sukrėtęs Garpą. Jame buvo išsamiai papasa- 
kota apie Eleonoros Džeims išžaginimą, apie jai pačiai ir jos tėvams 
dėl to kilusius sunkumus. Džeimsininkės šalia viso to atrodė grynai 
asmeniškos Eleonoros Džeims traumos šešėlis, smarkiai politizuota 
viso to imitacija. Eleonora Džeims teigė, kad džeimsininkės tik pratę- 
sė jos sielvartą, padarė iš jos grynai visuomeninę auką. Na, o Garpas, 
žinoma, buvo įtarus visuomeninių aukų atžvilgiu. 

Tiesos dėlei reikia pripažinti, kad geriausioms džeimsininkėms 
pirmiausia rūpėjo viešai kalbėti apic tą siaubingą pavojų, kuris 
taip brutaliai gresia visoms moterims ir mergaitėms. Daugelis 
džeimsininkių pasibaisėtiną liežuvio netekimą imitavo negalvoda- 
mos apie „grynai politinį" aktą. Greičiau tai buvo tapatinimasis, — 
daugelis džeimsininkių irgi buvo išžagintos, todėl šituo savo poel- 
giu norėjo pasakyti, kad jaučiasi taip, lyg ir joms būtų buvęs nu- 
pjautas liežuvis, kad vyrų pasaulyje jos jaučiasi taip, tarsi visam 
laikui būtų likusios bežadės. 

Niekas neneigė to, kad džeimsininkių organizacijoje buvo dau- 
gybė kuoktelėjusių. To nebūtų neigusios ir kai kurios džeimsinin- 
kės. Apskritai buvo tiesa, kad džeimsininkės yra kurstytojiška politinė 
grupuotė, kuri savo ekstremizmu dažnai menkina kitų moterų, femi- 
nisčių, rimtumą. Bet Eleonora Džeims, kritikuodama džeimsinin- 
kes, kaip organizaciją, buvo neatidi individualiems atvejams, kaip 
ir džeimsininkių organizacija buvo neatidi Eleonoros Džeims atve- 
jo individualumui. Iš tikrųjų jos net nepagalvojo, kad toji vienuoli- 
kos metų mergaitė galbūt norėtų išgyventi savo siaubą ne taip 
viešai. 

Jungtinėse Amerikos Valstijose kiekvienas žinojo, kaip Eleo- 
nora Džeims prarado liežuvį — išskyrus jaunesniąją kartą, dar tik 
augančią ir dažnai painiojančią Eleonorą Džeims su džeimsininkė- 
mis. Eleonorai Džeims tas painiojimas buvo skaudus, kadangi reiš- 
kė įtarimą, kad ji pati tai sau pasidarė. 

— Jai buvo būtina išlieti tą pyktį, — pasakė Garpui Helena 
apie tą straipsnį. — Esu įsitikinusi, kad ji net privalėjo jį parašyti, 
o visa tai išliejus, jai turėjo palengvėti. Ir aš jai tą pasakiau. 

— O aš pasakiau, kad ji tai išspausdintų, — tarė Garpas. 

— Ne, — atsakė Helena. — Aš manau, kad to kaip tik nereikia 
daryti. Ką gera tai duos? 

— Ką gera? — paklausė Garpas. — Bet juk tai yra tiesa. Tai ir 
bus gera Eleonorai. 

— Ir tau? — paklausė Helena, žinodama, kaip ji trokšta kaip 
nors viešai pažeminti džeimsininkes. 

— Okay, — tarė jis, — okay, okay. Betgi ji, po velnių, yra teisi. 
Tos pakvaišėlės turi išgirsti tiesą iš tiesioginio šaltinio. 

— Bet kam? — klausė Helena. — Kam bus nuo to gera? 

— Gera, gera, — niurnėjo Garpas, nors širdies gilumoje žino- 
jo, kad Helena yra teisi. Todėl jis pasakė Eleonorai Džeims, kad ši 
padėtų savo straipsnį ant lentynos. Po to visą savaitę Eleonora 
Džeims nebendravo nei su Garpu, nei su Helena. 

Kol Džonas Vulfas nepaskambino Garpui, nei jis, nei Helena 
nežinojo, kad Eleonora yra nusiuntusi tą straipsnį Garpo leidėjui. 

— Ką aš turiu daryti su juo? — klausė Džonas Vulfas. 

— O Dieve, siųsk jai atgal, — pasakė Helena. 

— Ne, velniai rautų, — pareiškė Garpas. — Paklausk pačios 
Eleonoros, ko ji iš tavęs nori. 

— Na, taip — Pontijus Pilotas nusiplauna rankas, — pasakė 
Garpui Helena. | 

— O ką tu nori su juo daryti? — paklausė Džoną Vulfą Garpas. 

— Aš? Man jis neturi jokios reikšmės, — atsakė šis. — Bet aš 
esu tikras, kad jis yra tinkamas spausdinti. Mano nuomone, jis yra 
labai gerai parašytas. 

— Bet juk ne dėl to jis yra spausdintinas, — pasakė Garpas. — 
Ir tu tai Žinai. 

— Aišku, kad ne dėl to, — sutiko Džonas Vulfas. — Bet jame 
puiku ir tai, kad šitai pasakyta taip gerai. 

Eleonora Džeims pasakė Džonui Vulfui norinti, kad jos 
straipsnis būtų paskelbtas. Helena mėgino ją atkalbėti nuo to. 
Garpas atsisakė kištis. 

— Tu jau esi įsikišęs, — paskė jam Helena. — Tu žinai, kad, 
nieko jai nesakydamas, pasieksi to, ko nori — kad tas skausmingas 
išpuolis būtų paskelbtas. Štai ko tu nori. 

Todėl Garpas bandė pasikalbėti su Eleonora Džeims. Jis mėgi- 
no jai įrodinėti entuziastingai — kodėl ji neturinti kalbėti apie visa 
tai viešai. Tos moterys esančios nesveikos, liūdnos, suglumusios, 
kitų iškankintos, įžeistos, o dabar dar ir pačios viena kitą užgaulio- 
ja — tad kokia prasmė jas kritikuoti? Per penkerius artimiausius 
metus visi jas pamirš. Jos kaišios savo laiškučius, o žmonės klaus: 
„Kas jos tokios, tos džeimsininkės? Ar tu negali kalbėti? Neturi 
liežuvio?" 

Eleonora Džeims klausėsi jo paniurusi, bet atrodė pilna ryžto. 

Aš jų nepamiršiu! — 

parašė ji Garpui. 

Nei per penkerius metus, nei per penkiolika metų aš jų nepa- 
miršiu; aš jas prisiminsiu taip pat, kaip prisimenu savo liežuvį. 
Garpui patiko, kad ta mergaitė mėgsta naudotis tuo geru senu 

skyrybos ženklu — kabliataškiu. Jis pasakė jai švelniu balsu: 

— Eleonora, mano nuomone, geriau yra šito neskelbti. 


Ar tu supyksi ant manęs, jeigu aš tai padarysiu? 
Jis atsakė, kad nesupyks. 
O Helena? 
— Helena supyks tik ant manęs, — atsakė jai Garpas. 

— Tu per daug pykdai Žmones, — pasakė jam Helena jau lo- 
voje. — Tu visus juos užgaulioji. Kiršini juos. Turi liautis. Garpai, 
tu turi dirbti savo darbą. Mėgsti sakyti, kad politika yra beprotiška 
ir kad ji nieko nereiškia. Bet tu šitaip elgiesi todėl, kad tai yra 
lengviau, negu atsisėsti už stalo ir imtis ką nors daryti, daryti nuo 
pat pradžių. Ir tu tai žinai. Dabar tu visame name darai knygų len- 
tynas, kloji grindis ir knisiesi darže. Dieve mano! Argi aš tekėjau 
už auksinių rankų meistro? Argi aš kada nors norėjau, kad tu daly- 
vautum kryžiaus žygiuose? Tu privalai rašyti knygas ir palikti ki- 
tiems Žmonėms meistrauti lentynas. Tu juk Žinai, Garpai, kad aš 
esu teisi. 

— Taip, tu esi teisi, — atsakė jai Garpas. 

Jis mėgino prisiminti, kaip sugalvojo tą pirmąjį „Grilparcerio 
pensiono" sakinį: „Mano tėvas dirbo Austrijos turizmo biure“. Iš 
kur jis jį paėmė? Mėgino sugalvoti kitą panašų sakinį: „Berniukas 
buvo penkerių metų amžiaus, jis kosėjo, ir tas jo kosulys atrodė 
esąs didesnis už smulkią krūtinės ląstą". Visa, ką jis dabar įsten- 
gė — tai atgaivinti prisiminimus, o jie buvo užteršti. Švarios vaiz- 
duotės jis nebeturėjo. 

Tris dienas jis plušėjo imtynių salėje kilnodamas štangą. Kad 
nukamuotų save? 

— Galima sakyti, kad tai yra dar didesnis „knisimasis darže", — 
pasakė jam Helena. 

"Tuomet jis pranešė jai, kad turi išvykti Fylds Fondo pavedimu. 
Į Nortmauntiną. Kad nustatytų, ar Fylds Fondas nešvaistys lėšų, 
skirdamas paramą moteriai, pavarde Trukenmiler. 

— Ir vėl „knisimasis darže", — pasakė Helena. — Vėl „knygų 
lentynos". Vėl politika. Vėl kryžiaus žygiai. Tai vis darbai, kuriuos 
dirba Žmonės, nesugebantys rašyti knygų. 

Tačiau Garpas išvyko. Jis buvo jau išvykęs, kai paskambino 
Džonas Vulfas, norėdamas pranešti, kad ne vienas labai skaitomas 
ir populiarus žurnalas pareiškė norą paskelbti Eleonoros Džeims 
straipsnį „Kodėl aš nesu džeimsininkė". 

Džono Vulfo balsą telefono ragelyje Helena pajuto kaip tos 
senos Pažįstamosios — Povandeninės Rupūžės — šalto nematomo 
liežuvio staigų grybštelėjimą. Tik ji nežinojo — kodėl; dar nežinojo. 

Tą naujieną ji pranešė Eleonorai. Helena iš karto atleido Ele- 
onorai ir net kartu su ja pasidžiaugė ta žinia. Juodvi drauge su 

Dunkanu ir mažyle Džene nuvažiavo prie vandenyno. Ten jos nusi- 
pirko Eleonoros skanėstų — omarų, o Garpui paėmė austrių, nes 
omarus jis ne itin mėgo. 


Šampano! — 
jau automobilyje parašė Eleonora. 
Ar šampanas tinka prie omarų ir austrių? 


— Žinoma, — atsakė jai Helena. — Tinka. — Tuomet juodvi 
nusipirko ir šampano. Po to užsuko į Dogs Hed Harborą ir pasi- 
kvietė pietų Robertą. 

— Kada tėtė grįš? — paklausė Dunkanas. 

— Aš nežinau, kur yra tas Nortmauntinas, — atsakė Helena. — 
Bet sakė vakarienei grįšiąs. 


Man irgi taip sakė, — 


parašė Eleonora Džeims. 


Nortmauntino NANETĖS GROŽIO SALONAS iš tikrųjų 
buvo ponios Trukenmiler, kurios vardas buvo Henrieta, virtuvė. 

— Ar jūs esate Nanetė? — droviai paklausė ją Garpas, stovė- 
damas ant išorinių laiptų, pabarstytų druska ir girgždančių, užmy- 
nus tirpstantį sniegą. 

— Čia nėra jokios Nanetės, — atsakė ji. — Aš esu Henrieta 
Trukenmiler. Už jos tamsioje virtuvėje šiaušėsi ir urzgė didžiulis 
šuo. Ponia Trukenmiler stengėsi neprileisti jo prie Garpo, ilga 
šlaunimi stumdama atgal tą puolantį gyvulį. Ji buvo palikusi virtu- 
vės duris praviras, įspraudusi tarp jų baltą, randuotą savo kulkšnį. 
Buvo įsispyrusi mėlynas šlepetes, vilkėjo ilgu chalatu, slepiančiu 
jos figūrą, bet Garpas vis dėlto įžiūrėjo, kad ji yra aukšta ir ką tik 
išsimaudžiusi. 

— Hmm... 0 gal jūs kerpate ir vyrus? — paklausė ją Garpas. 

— Ne, — atsakė ji. 

— Na, o gal apkirptumėt? — nenusileido Garpas. — Aš nepa- 
sitikiu kirpėjais vyrais. 

Henrieta Trukenmiler įtariai pasižiūrėjo į Garpo juodą megz- 
tą slidininko kepuraitę, kurią jis buvo užsitraukęs ant ausų ir kuri 
visiškai paslėpė jo plaukus, išskyrus tankius kuokštus, kurie dengė 
trumpą jo sprandą ir siekė pečius. 

— Aš nematau jūsų plaukų, — pasakė ji. Tuomet Garpas nusi- 
traukė nuo galvos kepuraitę, atidengdamas susivėlusius, įsielektri- 
nusius ir šalto vėjo taršomus savo gaurus. 

— Iš tikrųjų aš noriu ne kirptis, — abejingu balsu pasakė Gar- 
pas, žvelgdamas į liūdną, persikreipusį moters veidą ir švelnias 
raukšles šalia pilkų jos akių. Jos pačios ką tik išsiplauti šviesūs 
plaukai buvo pilni suktukų. 

— Jūs nesate užsisakęs pas mane, — pasakė jam Henrieta Tru- 
kenmiler. 

Garpas aiškiai matė, kad ta moteris nėra jokia kekšė. Ji buvo 
tik nuvargusi ir jo išgąsdinta. 

— Tai ko jūs pageidaujate savo plaukams? — paklausė ji. 

— Truputį juos aptvarkyti, — sumurmėjo Garpas. — Man pa- 
tiktų, jeigu jie šiek tiek banguotų. 

— Banguotų? — paklausė Henrieta Trukenmiler, bandydama 
įsivaizduoti tuos visiškai lygius Garpo plaukus banguotus. — Ar 
jūs turite galvoje ilgalaikį sugarbiniavimą? 

— Na, jūs pati žinote, ką galima jiems padaryti, — atsakė jis, 
droviai perbraukdamas ranka per susivėlusius savo plaukus. 

Henrieta Trukenmiler gūžtelėjo pečiais ir tarė: 

— Man reikia apsirengti. 

Rangus ir stiprus šuo prasispraudė didesniąja savo kūno dali- 
mi jai tarp kojų ir iškišo platų ir išsiviepusį snukį pro praviras 
duris į pūgą. Garpas įsitempė, laukdamas puolimo, bet Henrieta 
Trukenmiler staigiai kilsterėjo stambų savo kelį ir stipriu smūgiu į 
snukį nutrenkė šunį atgal. Ji sugriebė jį už palaidos jo sprando 
odos, šuo sudejavo ir dingo paskui ją virtuvėje. 

Visas kiemas, kaip Garpas pastebėjo, buvo virtęs to šuns stam- 
bių išmatų, įšalusių lede, mozaika. Kieme stovėjo trys automobi- 
liai, tik Garpas suabejojo, ar kuris nors iš jų važiuoja. Ten dar 
buvo krūva į rietuvę nesukrautų malkų. Buvo televizijos antena, 
kažkada galėjusi stovėti ant stogo, o dabar atremta į gelsvą aliumi- 
ninę sienos dangą; jos laidai buvo nusidriekę iš įtrūkusio lango 
kaip voratinklis. 

Ponia Trukenmiler sugrįžo ir atidarė Garpui duris. Virtuvėje 
jis pajuto, kaip sausa akims nuo krosnyje liepsnojančių malkų 
kaitros. Čia kvepėjo neseniai keptais sausainiais ir išplautais plau- 
kais — mat tas kambarys buvo kartu virtuvė ir Henrietos Truken- 

miler darbovietė. Ten buvo rausva kriauklė su žarna galvai plauti, 
troškintos mėsos su pomidorų padažu dėžučių, trilypis veidrodis, 
juosiamas Žibintų, medinė leniyna, nukrauta prieskoniais ir val- 
giais, eilės kremų, lakų ir kvepalų. Buvo dar plieninis stalelis, o 
virš jo kabėjo džiovintuvas, pritvirtintas ant plieninio strypo — 
tikra elektros kėdė. 

Šuns nebebuvo, Henrietos Trukenmiler — irgi: ji išslinko per- 
sirengti, O su ja drauge, atrodo, buvo dingęs ir gauruotasis jos kompa- 
nionas. Garpas susišukavo plaukus. Jis apžiūrinėjo save veidrodyje 
lyg norėdamas kažką įsidėmėti. Įsivaizdavo, kad netrukus pasikeis 
ir pavirs niekam neatpažįstamas. 

Tuo metu atsidarė išorinės durys ir pro jas įėjo stambus vyriš- 
kis medžiotojo švarku ir raudona kepuraite ant galvos. Jis įnešė di- 
džiulį glėbį malkų, kurias suvertė į dėžę šalia krosnies. Šuo, kuris, 
pasirodo, visa laiką kiūtojo po kriaukle, už kelių colių nuo Garpo 
kelių, nuskubėjo pasisveikinti su tuo vyriškiu. Priėjo ramus, net 
neamtelėjo: tas vyriškis buvo čia savas. 

— Eik gult, kvaily, — pasakė vyriškis, ir šuo padarė, kas jam 
buvo liepta. 

— Ar tai tu, Dikai? — šūktelėjo Henrieta Trukenmiler iš kaž- 
kur kitame namo gale. | 

— O ko dar tu laukei? — atšovė šis. Po to atsigręžė ir išvydo 
Garpą priešais veidrodį. 

— Sveiki, — tarė jam Garpas. Tas dičkis, pavadintas Diku, iš- 
plėtė akis. Jam galėjo būti penkiasdešimt. Stambus įraudęs jo vei- 
das atrodė tarsi ledo nubrozdintas. Garpas, pripratęs prie 
Dunkano išraiškos, iš karto suvokė, kad viena to vyro akis stiklinė. 

— Žiū! — tarstelėjo Dikas. 

— Tai mano klientas! — vėl šūktelėjo Henrieta. 

— Matau, — atsiliepė Dikas. Garpas nervingai palietė ranka 
savo plaukus, lyg būtų galėjęs įtikinti Diką, kokie svarbūs yra jam 
plaukai, jeigu dėl jų įveikė visą tą kelią iki Nortmauntine esančio 
NANETĖS GROŽIO SALONOC: jis turėjo parodyti Dikui norįs 
tik apsikirpti. 

— Jis nori susigarbiniuoti! — šūktelėjo Dikui Henrieta. Šis 
nenusiėmė savo raudonos kepuraitės, nors Garpas ir taip aiškiai 
matė, kad tas vyras yra nuplikęs. 

— Nežinau, ko tu, brolau, iš tikrųjų nori, — pašnibždom pasa- 
kė Garpui Dikas, — bet gausi tik garbanas. Girdi? 

— Aš nepasitikiu kirpėjais vyrais, — paaiškino jam Garpas. 

— O aš nepasitikiu tavim, — atsakė jam Dikas. 

— Dikai, jis nieko bloga nepadarė, — pasakė pasirodžiusi 
Henrieta Trukenmiler. Ji buvo užsimovusi gan ankštas žalsvai 
melsvas kelnes, kurios Garpui priminė jo išmestą parašiutininko 
kombinezoną, ir užsivilkusi kartūninę palaidinę, išmargintą gėlė- 
mis, kokių niekad nėra augę Niū Hampšyre. Plaukus ji buvo susiri- 
šusi ant viršugalvio šaliku ir, kukliai pasidažiusi, atrodė „daili“, 
kaip kieno nors motina, save prižiūrinti. Ji buvo, Garpo spėjimu, 
keleriais metais jaunesnė už Diką, bet vos keleriais. 

— Henrieta, jis nenori jokių garbanų, — pasakė jai Dikas. — 
Kas jį ten Žino, kam jam išvis reikalingas tas žaidimas su plaukais. 

— Jis nepasitiki kirpėjais vyrais, — atsakė Henrieta Trukenmi- 
ler. Garpui dingtelėjo mintis, ar tik kartais tas Dikas nėra kirpėjas; 
bet tikriausiai ne. 

— Aš tikrai neturiu nieko blogo galvoje, — pasakė Garpas. Jis 
jau buvo spėjęs pamatyti visa, ką jam rūpėjo pamatyti, ir norėjo 
grįžti namo ir pasakyti Fylds Fondo tarybai, kad duotų Henrietai 
Trukenmiler visus pinigus, kiek jai reikia. — O jeigu dėl to yra 
kam nors kokių nepatogumų, — tęsė Garpas, — tai aš galiu išeiti. — 
Ir jis ištiesė ranką į striukę, kurią buvo pasidėjęs ant laisvos kėdės, bet 
dabar ji buvo ant grindų, o ant jos gulėjo tas didžiulis šuo. 

— Prašom pasilikti, — pasakė jam ponia Trukenmiler. — 
Dikas tik globoja mane. — Dabar Dikas atrodė susigėdęs ir min- 
džiukavo vietoje didžiuliais savo batais. 

— Atnešiau tau truputį sausų malkų, — pasakė jis Henrietai. — 
Man reikėjo pasibelsti, — raukėsi jis, stovėdamas šalia krosnies. 

— Niekai, Dikai, — atsakė jam Henrieta ir švelniai pabučiavo 
jį į didelį įraudusį skruostą. 

Jis išėjo iš virtuvės, dar kartą žvilgtelėjęs į Garpą. 

— Tikiuosi, jūs liksite patenkintas kirpimu, — pasakė jis Garpui. 

— Ačiū jums, — atsakė Garpas. Jam kalbant, šuo ėmė tąsyti jo 
striukę. 

— Palik tai, — sušuko šuniui Henrieta ir, paėmusi striukę, vėl 
padėjo ją ant kėdės. 

— Jūs galite sau eiti, jeigu norite, — pasakė Henrieta, — 
Dikas daugiau nekibs prie jūsų. Jis tik rūpinasi manim. 

— Ar tai yra jūsų vyras? — paklausė ją Garpas, nors jis tuo 
abejojo. 

— Mano vyras buvo Kenis Trukenmileris, — atsakė Henrieta 
Trukenmiler. — Tai yra žinoma kiekvienam, todėl, kad ir kas jūs 
būtumėte, jūs žinote, kas jis toks buvo. 

— Taip, — atsakė Garpas. 

— Dikas yra mano brolis. Jis tik globoja mane, — aiškino 
Henrieta. — Nuo to laiko, kai Kenis žuvo, čia sukiojasi visokie 
tipai. — Ji prisėdo priešais veidrodį šalia Garpo ir atsirėmė ilgo- 
mis, gyslotomis rankomis į ilgas šlaunis. Atsiduso. Kalbėdama ji 
nežiūrėjo į Garpą. — Aš nežinau, ką jūs esate girdėjęs, ir tai man 
nesvarbu, — pasakė ji. — Aš dirbu kirpėja — ir tik kirpėja. Jeigu 
jūs išties norite kažką daryti savo plaukams, aš jums tai padarysiu. 
Ir nieko daugiau. Nesvarbu, ką kas nors yra sakęs jums — aš su 
niekuo nesipainioju. Užsiimu tik plaukais. 

— Tik plaukais, — pakartojo Garpas. — O aš noriu, kad jūs 
man juos tik sušukuotumėt. 

— Gerai, — atsiliepė ji, vis dar nežiūrėdama į Garpą. 

Rėmeliuose priešais veidrodį buvo kelios nedidelės nuotrau- 
kos. Vieną jų buvo jaunosios Henrietos Trukenmiler ir išsišiepu- 
sio jos vyro vestuvinė nuotrauka, kurioje juodu negrabiai pjaustė 
tortą. 

Kitoje nuotraukoje buvo nėščia Henrieta Trukenmiler, vieną 
vaiką laikanti ant rankų, o kitas, galbūt Volto metų, glaudėsi 
skruostu jai prie šlaunies. Henrieta atrodė nuvargusi, bet ne nusi- 
minusi. Ten buvo dar Diko nuotrauka; joje jis stovėjo greta Kenio 
Trukenmilerio, o šalia jų ant medžio šakos galva žemyn kabėjo iš- 
darinėtas elnias. Tas medis augo kieme, priešais NANETĖS 
GROŽIO SALONĄ. Garpas iš karto atpažino tą nuotrauką — po 
Dženės nužudymo jis matė ją visai šaliai leidžiamame žurnale. 
Nuotrauka, atrodo, turėjo pasakyti naivuoliams, kad Kenis Tru- 
kenmileris yra apsigimęs žudikas: be Dženės Fylds, jis yra kažkada 
nušovęs ir elnią. 

— Kodėl „Nanetė"? — kiek vėliau pasidomėjo Garpas, kai jau 
išdrįso pažvelgti į jos kruopščiai dirbančius pirštus, bet dar ne į ne- 
laimingą jos veidą ir dar ne į savo plaukus. 

— Manau, todėl, kad tai skamba prancūziškai, — atsakė Hen- 

rieta. Jai dabar buvo aišku, kad jis atvykėlis, ne iš Nortmauntino, ir 
ji nusijuokė iš savęs. 

— Na taip, skamba, — sutiko Garpas ir ėmė juoktis kartu su 
ja. — Daugmaž, — pridūrė jis, ir juodu juokėsi jau visai draugiškai. 

Kai jis pakilo išeiti, ji nušluostė kempine jam nuo striukės 
šuns seiles. 

— Ar jūs net nenorite pasižiūrėti, kaip dabar atrodote? — pa- 
klausė ji. Henrieta turėjo galvoje šukuoseną. Jis atsiduso ir atsisto- 
jo priešais veidrodį. Kokia puiki šukuosena! — pagalvojo jis. Tai 
buvo tie patys jo plaukai, ta pati spalva, jie buvo net tokio pat ilgu- 
mo, tik pirmą kartą gyvenime jie taip gerai jam tiko. Jie buvo pri- 
gludę prie galvos, o drauge truputį palaidoki ir papurę, na, o 
kadangi mažumėlę bangavo, ne taip ryšku buvo sulaužyta jo nosis 
ir kaklo trumpumas. Garpui pasirodė, kad jis taip gerai dera prie 
savo veido, jog niekad nebūtų pagalvojęs, kad tai išvis įmanoma. 
Beje, tai buvo pirmasis grožio salonas, kuriame jis apskritai apsi- 
lankė. Mat iki vedybų jį visuomet kirpo Dženė, o po vedybų — He- 
lena; jam niekuomet nebuvo tekę lankytis pas kirpėją vyrą. 

— Stačiai puikumėlis, — pasakė jis; apgraužtoji jo ausis buvo 
meistriškai paslėpta. 

— Na, ką jūs, — atsiliepė Henrieta, švelniai kumštelėdama 
jį — bet ne provokuojančiai, kaip jis pasakys Fylds Fondo tarybai, 
anaiptol. Tuomet jam buvo užėjęs noras pasisakyti, kad jis yra 
Dženės Fylds sūnus, tačiau suprato, kad tai būtų grynai egoistiš- 
ka — be reikalo tyčia ką nors jaudinti. 

„Nedora naudotis kieno nors jautrumu", — rašė polemiškoji 
Dženė Fylds. Toks pat buvo ir Garpo credo: nesikrauti kapitalo iš 
kitų žmonių jausmų. 

— Dėkoju jums ir sudiev, — pasakė jis poniai Trukenmiler. 

Lauke Garpas rado Diką, skaldantį malkas. Jis tai darė su di- 
deliu įgudimu. Garpui priėjus, jis liovėsi skaldyti. 

— Sudiev, — šūktelėjo jam Garpas, bet Dikas žengė link jo... 
su kirviu rankoje. 

— Parodykit šukuoseną, — pasakė jis. 

Garpas ramiai stovėjo, kol Dikas jį apžiūrinėjo. 

— Ar jūs buvote Kenio Trukenmilerio bičiulis? — paklausė jį 
Garpas. 

— Taip, — atsakė Dikas. — Aš buvau vienintelis jo bičiulis. 

Tai aš supažindinau jį su Henrieta. — Garpas linktelėjo galva. 
Dikas žiūrėjo į naująją jo šukuoseną. . 

— Tai yra tragiška, — pasakė Garpas, turėdamas omenyje visa, 
kas atsitiko. 

— Ne taip jau bloga, — tarė Dikas, turėdamas omenyje Garpo 
šukuoseną. 

— Dženė Fylds — mano motina, — pasakė jam Garpas, ka- 
dangi norėjo, kad bent kas nors čia tai žinotų, ir buvo įsitikinęs, 
kad nepiktnaudžiauja Diko jausmais. 

— Ojai ar pasakėte tai? — paklausė Dikas, ilgakočiu savo kir- 
viu mosteldamas Henrietos namo pusėn. 

— Ne, ne, — atsakė Garpas. 

— Tai gerai, —tarė Dikas. — Ji nenori nieko tokio girdėti. 

— Suprantu, — tarė Garpas, ir Dikas jam pritardamas linkte- 
lėjo galva. — Jūsų sesuo puiki moteris, — dar pridūrė jis. 

— O taip, — sutiko Dikas, dar smarkiau linkčiodamas galva. 

— Na, tai sudiev, — tarė jam Garpas. Bet Dikas atsargiai pa- 
lietė jį kirvakočiu. 

— Aš buvau vienas iš tų, kurie jį nušovė, — prisipažino 
Dikas. — Ar jūs tai žinote? 

— Jūs nušovėte Kenį? — paklausė Garpas. 

— Aš buvau tik vienas iš tų, kurie tai padarė, — patikslino 
Dikas. — Kenis buvo pamišėlis. Kas nors turėjo jį nušauti. 

— Visa tai nemalonu, — pasakė Garpas. Dikas truktelėjo pe- 
čiais. 

— Man jis kažkada patiko, — tarė Dikas. — Bet Kenis sukvai- 
liojo dėl Henrietos ir jūsų motinos. Žinote, jam vis tiek nebūtų ge- 
ruoju pasibaigę, — padarė išvadą Dikas. — Jis buvo tiesiog 
pamišęs dėl moterų. Ir kaip reikiant. Buvo matyti, kad tai jam nie- 
kuomet nepraeis. 

— Baisus dalykas, — pasakė Garpas. 

— Sudiev, — tarė jam Dikas ir nuėjo prie malkų. Garpas pasu- 
ko prie savo automobilio per sušalusias šuns išmatas, kuriomis 
buvo nusėtas kiemas. — Tavo šukuosena gerai atrodo, — dar šūk- 
telėjo jam Dikas. Atrodė, nuoširdžiai. Dikas jau vėl skaldė malkas, 
kai Garpas dar pamojavo jam iš automobilio. Pro NANETĖS 
GROŽIO SALONO langą jam pamojavo Henrieta, bet jos moja- 
vimas nereiškė vilionės ar ko nors panašaus — dėl to jis neabejojo. 


492 


Garpas pasuko namo per Nortmauntino miestelį; vienoje jo 
užkandinėje jis išgėrė puodelį kavos ir vienoje pakelės degalinėje 
pasipildė benzino. Visi pastebėdavo, kokia graži jo šukuosena. 
Garpas pėrėjosi ja kiekviename veidrodyje! O paskui jis parvyko 
namo, suspėdamas į Eleonoros pirmosios publikacijos šventimą. 

Jeigu jis dėl tos žinios ir sunerimo taip, kaip dėl jos sunerimo 
Helena, tai to neparodė. Jis sėdėjo, kol buvo vaišinamasi omarais, 
austrėmis ir šampanu, ir visą tą laiką laukė, kol Helena ir Dunka- 
nas ką nors pasakys apie jo šukuoseną. Ir tik tuomet, kai jis jau 
mazgojo indus, Eleonora Džeims pakišo jam sudrėkusį laiškutį: 


Jūs apsikirpote? 


Jis linktelėjo galva suirzęs. 

— Man tai visai nepatinka, — jau lovoje pasakė jam Helena. 

— O man ta šukuosena atrodo nuostabi, —pasakė Garpas. 

— Atrodai kaip ne tu, — tarė Helena ir pasistengė kuo smar- 
kiau sutaršyti tą jo naują šukuoseną. — Atrodo, lyg tai būtų lavono 
plaukai, — tamsoje pasakė ji. 

— Lavono! — nustebo Garpas. — O Dieve. 

— Na, kaip būna laidojimo namų darbuotojų išdailinti palai- 
kai, — pasakė Helena, vos ne paklaikusiai ardama pirštais jam 
plaukus. — Kiekvienas plaukelis savo vietoje, — kalbėjo ji. — Tai 
per daug tvarkinga. Tu nepanašus į gyvą žmogų! — pasakė ji. O 
paskui ėmė verkti ir vis verkė nesustodama. Garpas apglėbė ją ir 
kažką vis šnabždėjo, mėgindamas susigaudyti — kas gi atsitiko? 

Garpas nejautė taip kaip ji visai Čia pat esant Povandeninę 
Rupūžę — tuomet nejautė — ir vis kalbėjo jai ir kalbėjo, ir mylėjo 
ją. Galiausiai ji užmigo. 


Atrodė, kad Eleonoros Džeims straipsnis „Kodėl aš nesu 
džeimsininkė" iš karto nesukels triukšmo. Prireiks šiek tiek laiko, 
kol spaudoje pasirodys „laiškai redaktoriui". 

Buvo galima tikėtis asmeninių laiškų Eleonorai Džeims: idiotų 
reiškiamos užuojautos, kuoktelėjusių vyrų pasiūlymų — tų pavo- 
jingų, antifeministiškai nusiteikusių tironų ir moterų engėjų, kurie, 
kaip Garpas perspėjo Eleonorą, apsišauks jos šalininkais. 

— Žmonės visais laikais ir visais klausimais skirstėsi į šalinin- 
kus, — mokė ją Garpas. 

Nė vieno žodžio neparašė jokia džeimsininkė. 

Garpo vadovaujama Styringo mokyklos imtynininkų pirmoji 
komanda pateko į finalą rezultatu 8:2, 0 ten turėjo susiremti su 
svarbiausiu savo varžovu — tais šlykštukais iš Bato. Stipriausia 
Garpo komandos jėga buvo, aišku, dar Ernio Holmo per pastaruo- 
sius dvejus trejus metus ištreniruoti imtynininkai, tačiau Garpas 
sugebėjo išlaikyti kiekvieno jų gerą pasirengimą. Jis sėdėjo erdvaus 
namo, išsaugoto pirmųjų Styringų atminimui, virtuvėje už stalo, 
mėgindamas numatyti galimus kiekvieno svorio laimėjimus ir pra- 
laimėjimus artėjančiose rungtynėse su Bato imtynininkais, kai pas 
jį įpuolė ašarodama Eleonora Džeims su to žurnalo, kuris prieš 
mėnesį paskelbė jos straipsnį, naujausiu numeriu. 

Garpui dingtelėjo, kad jis privalėjo perspėti Eleonorą ir dėl tų 
žurnalų. Jie, aišku, išspausdino ilgą laiško forma parašytą ir dvide- 
šimties džeimsininkių pasirašytą straipsnį — atsakymą į drąsų Ele- 
onoros Džeims pareiškimą, kad ji jaučiasi jų išnaudojama ir jų 
nemėgsta. Tai buvo savotiška diskusija, kokias mėgsta organizuoti 
savo puslapiuose žurnalai. Eleonora Džeims jautėsi savojo žurnalo 
redaktoriaus išduota — jis, žinoma, yra pranešęs džeimsininkėms, 
kad ji dabar gyvena pas garsųjį T.S.Garpą. 

Taigi džeimsininkės rado į ką suleisti savo dantis: tas piktada- 
rys Garpas praplovė vargšui vaikui, Eleonorai Džeims, smegenis, 
paversdamas ją antifeministe. Tasai savo motinos išdavikas, besi- 
pelnantis iš moterų sąjūdžio politikos! Įvairiuose laiškuose Garpo 
santykiai su Eleonora Džeims buvo nusakyti kaip „viliūgiški“, „Sli- 
dūs" ir „klastingi". 


Atsiprašau, — 


parašė jam Eleonora. 
— Viskas okay, okay, — ramino ją Garpas. — Tu dėl to nė 
kiek nekalta. 


Aš nesu antifeministė! 
— Žinau, kad nesi, — sakė jai Garpas. 
Jos viską dažo tik juodai ir baltai. 
— Žinoma, kad taip, — sutiko Garpas. 


Užtat aš jų ir nekenčiu! Jos verčia kiekvieną būti tokią, ko- 
kios pačios yra, o jei ne — daro iš kiekvienos savo priešą. 

— Taip, taip, — sakė Garpas. 
Aš norėčiau galėti kalbėti. 

Ir čia ji jau nebeišlaikė, ėmė raudoti Garpui ant peties: bežo- 
dis, piktas jo verksmas darėsi vis garsesnis ir prišaukė iš atokaus 
kambario skaičiusią Heleną, išvarė Dunkaną iš tamsaus jo kamba- 
rėlio ir pažadino iš pogulio mažylę Dženę. 

Taigi Garpas visiškai be reikalo nutarė parašyti joms atsaky- 
mą — toms suaugusioms pamišėlėms, toms užkietėjusioms fanati- 
kėms, kurios netgi savo pasirinktojo simbolio išsižadėtos atkakliai 
tvirtino, jog pažįsta Eleonorą Džeims geriau negu ji pati save. 

„Eleonora Džeims nėra simbolis, — rašė Garpas. — Ji yra Ža- 
ginimo auka; ji buvo išžaginta ir suluošinta, kol dar nebuvo tiek 
suaugusi, kad turėtų savo nuomonę apie seksą ir vyrus". Taip jis 
pradėjo, o paskui jau rašė ir rašė. Jie, žinoma, visa tai spausdino — 
jie mėgo kurstyti aistras... Tai drauge buvo pirmoji T.S.Garpo pub- 
likacija, pasirodžiusi po garsiojo jo romano „Pasaulis pagal Ben- 
senheiverį". 

Iš tikrųjų ji buvo antroji. Neilgai trukus po Dženės nužudymo 
nedideliame žurnale Garpas išspausdino pirmąjį ir vienintelį savo 
eilėraštį. Keistas tai buvo eilėraštis — eilėraštis apie prezervatyvus. 

Garpui atrodė, kad jo gyvenimą sudarkė prezervatyvai — tos 
vyrams skirtos priemonės, turinčios apsaugoti juos pačius ir kitus 
nuo galimų geidulio padarinių. Visą gyvenimą, mąstė Garpas, nuo- 
lat susiduriame su prezervatyvais — jų randame ankstyvą rytą par- 
kinguose, vaikų žaidimo vietose, paplūdimiuose, jie atsiunčiami 
(kaip jo motinai — užmautas ant buto ligoninės priestate durų 
rankenos), jie plūduriuoja Styringo mokyklos bendrabučio unita- 
zuose, jie, glitūs ir įžūlūs, guli pisuaruose. Kartą Garpas gavo pre- 
zervatyvą, įdėtą į sulankstytą sekmadienio laikraštį, kitą kartą rado 
prezervatyvą prie kelio esančioje pašto dėžutėje, dar kitą kartą — 
užmautą ant volvo greičių perjungimo lazdos, — taigi kažkas naktį 
naudojosi automobiliu ne vien pasivažinėti. 

Prezervatyvai rasdavo Garpą, kaip skruzdėlės randa cukrų. Jis 
nukeliavo mylių mylias, iš vieno žemyno į kitą, tačiau jų buvo 
visur — Šiaip jau nepriekaištingo, bet nepažįstamo viešbučio nu- 
merio bidė, ant užpakalinės taksi sėdynės — lyg išlupta didžiulės 
žuvies akis, ant bato pado — kažkur kažkaip prilipęs. Prezervaty- 
vai ateidavo iš nežinia kur ir niekšiškai jį užklupdavo. 

Prezervatyvai lydėjo Garpą jau seniai. Jie ir Garpas buvo kaž- 
kaip susiję nuo pat pradžių. Kaip dažnai jis prisimindavo savo pir- 
mąjį prezervatyvinį šoką — kai išvydo prezervatyvus patrankų 
vamzdžiuose! 

Tai buvo puikus eilėraštis, tik beveik niekas jo neskaitė, ka- 
dangi jis buvo storžieviškas. Kur kas daugiau atsirado tokių, kurie 
perskaitė jo straipsnį dėl Eleonoros Džeims pareiškimo džeimsi- 
ninkėms. Tai buvo „Žinios“. Anuomet tai atrodė įvykis. Garpui teko 
su liūdesiu pripažinti, kad tai Žmones domino labiau negu jo 
menas. 

Helena meldė jį nesusigundyti, nesiduoti įveliamam. Net Eleo- 
nora Džeims aiškino jam, kad tai esanti jos kova ir kad ji neprašiu- 
si paramos. 

— Tai yra dar didesnis „knisimasis darže", — perspėjo jį Hele- 
na. — Dar didesnis „lentynų meistravimas". 

Bet Garpas rašė — ir rašė piktai bei gerai. Jis daug tvirčiau iš- 
sakė tai, ką turėjo galvoje Eleonora Džeims. Jis iškalbingai rašė už 
tas moteris, kurios kentėjo dėl to džeimsininkių „radikalaus savęs 
žalojimo", dėl tos „savotiškos kvailystės, teršiančios feminizmo 
vardą". Jis negalėjo susilaikyti jų nepažeminęs, ir nors tai darė gerai, 
Helena buvo teisi klausdama: „Kam tai? Ar bent vienas rimtas 
žmogus dar nežino, kad džeimsininkės yra pamišėlės? Ne, Garpai, 
tu tai darai dėl jų, o ne dėl Eleonoros. Tu tai darai dėl tų sumautų 
džeimsininkių! Tu tai darai, kad jas prigriebtum. Bet kodėl? O 
Dieve, juk praeis dar metai, ir niekas nebeprisimins nei jų, nei to, 
kodėl jos taip elgėsi. Jos yra mada, kvaila mada, o tu niekaip negali 
leisti jai išnykti. Kodėl?" 

Tačiau Garpas buvo paniuręs, jis laikėsi savo nusistatymo kaip 
žmogus, kuris nori būti teisus bet kokia kaina. Ir todėl svarstė: ne- 
gali būti, kad aš iš tikrųjų klystu. Tokia laikysena jis izoliavo save 
nuo visų — net nuo Eleonoros, kuri jau buvo linkusi susitaikyti su 
tuo ir gailėjosi pradėjusi. 

— Tai jos pradėjo, — atkakliai tvirtino Garpas. 

Ne visai taip. Pradėjo tas pirmasis vyras, kuris kažką išžagi- 
no ir pamėgino taip ją sužaloti, kad ji negalėtų apie tai pranešti, — 
parašė jam Eleonora Džeims. 

— Okay, — atsakė Garpas. — Okay, okay. — Jam buvo skaudi 
ta liūdna mergaitės tiesa. Argi jis nenorėjo tik apginti ją? 

Per finalines to sezono rungtynes Styringo imtynininkų ko- 
manda sutriuškino Bato akademiją rezultatu 9:2 ir laimėjo antrąją 
vietą Naujosios Anglijos pirmenybėse, o vienas vaikinas, kurį daug 
treniravo pats Garpas, tapo svorio kategorijos iki 167 svarų čem- 
pionu. Tačiau imtynių sezonas pasibaigė, ir Garpas, rašytojas pen- 
sininkas, vėl turėjo per daug laisvo laiko. 

Jis dažnai susitikdavo su Roberta, su kuria be galo, be krašto 
žaidė skvošą: per tris mėnesius juodu sulaužė keturias raketes, o 
Garpas susilaužė kairės rankos mažąjį pirštą. Neatsargus Garpo 
mostas Robertos nosiai atsiėjo devynių dygsnių siūlę. Nuo „Fila- 
delfija Ygls" laikų Roberta nebuvo siuvama, todėl baisiausiai bijo- 
jo. Na, o ji kartą puldama savo ilgu keliu taip sudavė Garpui į 
kirkšnį, kad šis po to šlubavo visą savaitę. 

— Ei, brangučiai, — pasakė jiems Helena. — Kodėl gi judviem 
nesukritus ir aistringai nepasimylėjus? Tai būtų kur kas saugiau. 

"Tačiau juodu buvo patys geriausi bičiuliai, todėl net tuo atve- 
ju, kai kuriam nors iš jų — Garpui ar Robertai — nubusdavo toks 
poreikis, juodu tuoj pat paversdavo tai juokais. Be to, Roberta pa- 
galiau ėmė šaltesne galva organizuoti savo meilės gyvenimą, —ji, 
kaip tikra moteris, brangino jo privatumą. Fylds Fondo direktorės 
darbas Dogs Hed Harbore teikė jai malonumą. Savo seksualiniams 
poreikiams tenkinti ji neretai, bet ne per daug dažnai skraidydavo į 
Niujorką, kur staigiems savo vizitams ir pasimatymams laikė kele- 
tą meilužių. 

— Kitaip neištverčiau, — prisipažino ji Garpui. 

— Bet juk tai yra visai gera išeitis, — pasakė jai Garpas. — Ne 
kiekviena sugeba šitaip paskirstyti savo jėgas. 

Taigi juodu dar daugiau žaidė skvošą, o kai oras atšilo, ėmė 
bėgioti vingiuotais keliais, kurie vedė nuo Styringo iki jūros. Šalia 
vieno tokių kelių buvo Dogs Hed Harboras — lygiai už šešių mylių 
nuo Styringo. Dažnai juodu bėgdavo nuo vienų namų iki kitų. Kai 
Roberta tvarkydavo savo reikalus Niujorke, Garpas bėgiodavo vienas. 


Tuomet jis kaip tik buvo vienas. Bėgdamas link Dogs Hed 
Harboro, artėjo prie pusiaukelės, kur turėjo apsigręžti ir pasukti 
link Styringo, kai jį aplenkė pilkas sabo markės automobilis, kuris, 
atrodo, pristabdė, o paskui pasileido pirmyn ir dingo Garpui iš 
akiračio. Ir tai buvo vienintelis dalykas, pasirodęs jam keistokas. 

Garpas bėgo kairiąja kelio puse, kad galėtų matyti artėjančius au- 
tomobilius. Sabas aplenkė jį iš dešinės pusės, važiuodamas savo 
juosta — taigi nieko keista. 

Tuo metu Garpas galvojo apie įsipareigojimą — skaityti Dogs 
Hed Harbore savo kūrybą. Roberta buvo prikalbinusi jį paskaityti 
kai ką Fylds Fondo išlaikytinėms ir jų pasikviestoms viešnioms. 
Juk jis, šiaip ar taip, esąs Patikėtinių Tarybos pirmininkas. Rober- 
ta dažnai rengdavo nedidelius koncertus, poezijos skaitymus ir pa- 
našiai, bet Garpas Žiūrėjo į visa tai šnairai. Jis nemėgo tų skaitymų 
moterims — O ypač šiuo metu. Kai jis viešai pažemino džeimsinin- 
kes, užgautos pasijuto daugybė moterų. Daug rimtų moterų, žino- 
ma, sutiko su juo, ir vis dėlto dauguma jų buvo pakankamai 
įžvalgios, kad toje džeimsininkių kritikoje pastebėtų savotišką jo 
kerštavimą, stipresnį už logiką. Jos įžiūrėjo savotišką žudiko ins- 
tinktą — iš esmės vyrišką ir nepakantų. Garpas buvo, kaip Helena 
pasakė, per daug nepakantus nepakantiems. Dauguma moterų tik- 
rai manė, kad Garpas parašė tiesą apie džeimsininkes, tik ar būti- 
nai reikėjo jam būti tokiam šiurkščiam? Paties Garpo, kaip 
imtynininko, terminologija, jis buvo galbūt kaltas dėl nereikalingo 
šiurkštumo. Kaip tik tas šiurkštumas daugeliui moterų kėlė įtari- 
mą, todėl dabar, kai skaitydavo net mišriai auditorijai, daugiausia 
koledžuose, kur šiurkštumas, atrodė, buvo madingas, jis įsivaizda- 
vo jaučiąs tylų neprielankumą. Dabar jis buvo Žmogus, viešai pra- 
radęs savitvardą, parodęs, kad gali būti Žiaurus. 

Todėl Roberta patarė jam neskaityti sekso scenų — ne todėl, 
kad Fylds Fondo išlaikytinės būtų tam iš esmės priešiškos, bet dėl 
atsargumo, aiškino jam Roberta. 

— Juk tu turi nemaža kitokių ištraukų skaitymui, — sakė Ro- 
berta, — ne tų sekso scenų. 

Niekas niekuomet net neužsiminė, kad jis galėtų paskaityti ką 
nors nauja. O tai buvo svarbiausia priežastis (jis nieko nauja netu- 
rėjo parašęs), dėl kurios Garpas jautėsi vis labiau nelaimingas, kai 
jam prireikdavo kur nors skaityti. 

Garpas buvo kaip tik pasiekęs nedidelę kalvą, ant kurios matė- 
si juodųjų angusų veislės galvijų ferma. Tai buvo vienintelė kalva 
tarp Styringo ir jūros, ant jos stovėjo dvi mylias žymintis stulpas. 
Virš neaukštos akmens sienos Garpas matė melsvai juodus galvijų 
snukius, atkreiptus į jį lyg dvivamzdžius šautuvus. Jis visuomet kal- 
bindavo tuos galvijus, subaubdamas jiems. 

Vėl pasirodė artėjantis tas pilkas sabas, todėl Garpas pasitrau- 
kė į minkštą, dulkėtą šalikelę. Vienas juodųjų galvijų baubtelėjo, 
jam atsiliepdamas, du pasitraukė nuo akmens sienos. Garpas Žžiū- 
rėjo į juos. Sabas važiavo nelabai greitai, todėl neatrodė pavojin- 
gas. Lyg ir nebuvo ko į jį dairytis. 

Garpą išgelbėjo atmintis. Rašytojų atmintis turi atrankos do- 
vaną, ir, Garpo laimei, jis buvo įsidėmėjęs, kad tas pilkasis sabas, 
lenkdamas jį pirmą kartą, kai važiavo priešinga kryptimi, buvo ties 
juo pristabdęs ir kad pravažiavęs vairuotojas apžiūrinėjo jį veidro- 
dėlyje. 

Garpas nusigręžė nuo galvijų ir pamatė, kad sabas tyliai, išjungtu 
varikliu, leidžiasi nuo kalvos minkšta šalikele tiesiai į jį, O pas- 
kui — automobilio siluetą ir virš ryžtingai palenktos vairuotojo 
galvos sūkuriuojantį dulkių debesį. Tas vairuotojas, taikantis sabu 
į Garpą, pasirodė labai panašus į lėktuvo bokštelyje šaudantį šaulį, 
kaip Garpas jį įsivaizdavo. 

Garpas dviem šuoliais liuoktelėjo akmens sienos link ir peršo- 
ko ją, net nepastebėjęs virš jos ištempto elektros laido. Jam nudie- 
gė šlaunį, kai brūkštelėjo per tą laidą, bet jis perskrido per sieną, 
per laidą ir nusileido ant drėgnos žalios pievos, apgraužtos galvijų 
ir nusėtos jų mėšlu. 

Garpas gulėjo apglėbęs drėgną žemę ir jautė sausoje gerklėje 
tą Šlykštų, bėdą lemiantį Povandeninės Rupūžės skonį, girdėjo 
tolstantį galvijų kanopų dundėjimą. Dar jis girdėjo dūžtant pilkąjį 
sabą, metalui susidūrus su akmens siena. Pora akmenų, didumo 
sulig jo galva, tingiai bumbtelėjo greta. Bulius paklaikusiomis aki- 
mis netoliese trempė kojomis žemę, bet sudužęs sabas vis pypė ir 
pypė, ir galbūt tas nenutylantis pypimas sulaikė bulių. 

Garpas jautė, kad tebėra gyvas, jam iš burnos sruvo kraujas, 
bet tik nuo to, kad buvo įsikandęs lūpą. Jis nuėjo palei sieną iki tos 
vietos, kur į ją buvo įsirėžęs sulamdytas sabas. Jo vairuotoja nebe- 
turėjo kai ko daugiau negu liežuvio. 

Jai galėjo būti keturiasdešimt metų. Ji susilaužė į motorą 
kojas, kuriomis buvo apglėbusi sulamdytą vairo kolonėlę. Jos pirš- 
tai buvo be Žiedų, trumpi ir paraudę, matyt, per kažkokią Žiemą ar 
žiemas apsišaldyti. Atsitrenkdama į duris ar į lango rėmą, ji susiža- 
lojo veidą — smilkinys ir skruostas buvo įdubę, dėl to jos veidas 

šiek tiek persikreipė. Pro išdaužtą langą pučiantis šiltas vasaros 
vėjas kedeno rudus, krauju sulipusius jos plaukus. 

Pasižiūrėjęs jai į akis, Garpas nustatė, kad ji nebegyva. Pasižiū- 
rėjęs jai į burną, jis nustatė, kad ji džeimsininkė. Jis apžiūrėjo ir jos 
piniginę. Joje rado tik tai, ko tikėjosi: užrašų knygutę ir pieštuką. 
Ten dar buvo daugybė naudojamų ir nenaudojamų laiškučių. Tarp 
jų buvo ir toks: 


Sveiki! Mano vardas... ir taip toliau. 
Kitame iš jų buvo parašyta: 
Tu to nusipelnei. 


Garpas pagalvojo, kad tai buvo laiškutis, kurį ji ketino užkišti 
jam už kraujuotos bėgiojimo šortų gumos, palikdama jį negyvą ir 
sutraiškytą šalia kelio. 

Buvo ten vienas beveik lyriškas laiškutis — iš tų, kokius mėgs- 
ta spausdinti laikraščiai: 


Aš niekuomet nebuvau ir niekuomet nenorėjau būti išžagin- 
ta. Aš niekuomet negyvenau ir nenorėjau gyventi su jokiu vyru. 
Viso mano gyvenimo prasmė buvo dalintis su Eleonora Džeims 
jos kančia. 


Vargeli tu mano, pagalvojo Garpas. Bet jis paliko tą laiškutį — 
tegul jį randa kartu su kitais jos daiktais. Garpas nebuvo iš tų rašyto- 
jų ar žmonių, kurie slepia svarbius laiškus — net jei tai buvo pami- 
šėlių laiškai. 

Nuo to šuolio per tvorą su elektros laidu jam atsinaujino sena 
kirkšnies trauma, tačiau jis dar įstengė risnoti link miesto, kol jį 
pasivijo ir pavėžėjo jogurto automobilis. Garpas drauge su to au- 
tomobilio vairuotoju užėjo pranešti policijai apie įvykį. 

Kol jogurto automobilio vairuotojas, pravažiavęs įvykio vietą, 
pasivijo Garpą, juodieji angusų veislės galvijai išlindo pro sienoje 
išmuštą skylę ir grūdosi aplink pilkąjį sabą kaip kokie didžiuliai 
laidotuvių dalyviai, susirinkę prie gležno angelo, žuvusio užsienie- 
tiškame automobilyje. 

Galbūt tai buvo toji Povandeninė Rupūžė, kurią aš jaučiau, 
galvojo Helena, niekaip negalėdama užmigti šalia kietai įmigusio 
Garpo. Ji laikė apglėbusi šiltą jo kūną, kurį supo stiprus jos pačios 
sekso kvapas. Gal toji užsimušusi džeimsininkė ir buvo Povandeni- 

nė Rupūžė, ir dabar jos jau nebėra, galvojo Helena. Ji taip stipriai 
suspaudė jį glėbyje, kad jis nubudo. 

— Kas yra? — paklausė jis. Tačiau Helena kaip kokia nebylė 
džeimsininkė tik spaudė prie savęs jo šlaunis, jos dantys kaleno 
jam prie krūtinės, todėl jis tol ją glėbesčiavo, kol ji liovėsi drebėti. 

Džeimsininkių „įgaliotinė“ pareiškė, kad tai buvęs individua- 
lus smurto aktas, džeimsininkių bendruomenės nesankcionuotas, 
tačiau jį, be abejonės, išprovokavusi „T.S.Garpo tipiškai vyriška, 
agresyvi, brutali asmenybė". Jos neprisiimančios atsakomybės už 
tą „pavienį aktą", pareiškė džeimsininkės, tačiau jis jų nenustebi- 
nęs ir jos dėl to per daug neapgailestaujančios. 

Roberta pasakė suprasianti Garpą, jeigu jis tokiomis aplinky- 
bėmis nepanorės skaityti moterims savo kūrybos. Tačiau Garpas 
skaitė susirinkusioms Fylds Fondo išlaikytinėms ir jų į Dogs Hed 
Harborą pasikviestoms viešnioms — vos ne šimtui Žmonių, pato- 
giai įsitaisiusių saulėtame Dženės rūmo kambaryje. Jis skaitė 
„Grilparcerio pensioną", kurį pristatė tokiais žodžiais: 

— Tai yra pirmas ir geriausias mano kūrinys, ir aš net nežinau, 
kaip jį išgalvojau. Manau, kad jis yra apie mirtį, apie kurią aš ne 
itin daug Žinojau, kai jį rašiau. Daug daugiau apie ją Žinau dabar, 
tik nieko nerašau. Šiame kūrinyje yra vienuolika svarbesniųjų per- 
sonažų, iš kurių septyni miršta; vienas jų išprotėja; vienas pabėga 
su kita moterimi. Iš anksto aš nesakysiu, kas nutinka kitiems 
dviem personažams, bet jūs pamatysite, kad jų šansai išlikti toje is- 
torijoje nedideli. 

O paskui jis joms skaitė. Kai kurios jų juokėsi, kelios verkė, 
daugelis jų čiaudėjo ir kosėjo, galbūt nuo vandenyno skleidžiamos 
drėgmės; nė viena skaitant neišėjo ir visos, baigus skaityti, plojo. 
Pagyvenusi moteris, kuri sėdėjo gale, šalia fortepijono, per visą 
skaitymą kietai miegojo, tačiau, baigus skaityti, ji irgi plojo — nu- 
budo nuo kitų plojimo ir sėkmingai prisijungė. 

Atrodė, kad tai suteikė Garpui net šiek tiek žvalumo. Skaity- 
mo pasiklausyti atėjo ir Dunkanas — tai buvo jo labiausiai mėgsta- 
mas tėvo kūrinys (tiesą sakant, tai buvo ir vienas iš nedaugelio 
tėvo kūrinių, kuriuos jam buvo leista skaityti). Dunkanas buvo ta- 
lentingas dailininkas, jis turėjo sukūręs daugiau kaip penkiasde- 
šimt iliustracijų, vaizduojančių tėvo apsakymo personažus ir 
situacijas. Kai juodu grįžo namo, jis parodė jas Garpui. Kai kurie 

piešiniai buvo netikėti ir nepretenzingi, visi jie Garpą jaudino. Tie 
sudribę nukriošusios meškos šonai, paslėpę absurdiškąjį vienratį; 
pro WC apačią matomos plonos kaip degtukai ir, atrodo, trapios 
senelės kulkšnys; tos šėtoniškos blogiu švytinčios sapnų pasakoto- 
jo akys; tas kekšiškas Her Teobaldo sesers žavesys („... lyg jos pa- 
čios ir jos partnerių gyvenimas niekuomet nėra buvęs jai 
egoistiškas, tarytum visą laiką jie tik absurdiškai ir beviltiškai siekė 
persikvalifikavimo"); tas šaunus vyro, kuris galėjo vaikščioti vien 
rankomis, optimizmas. 

— Ar seniai tu tai darai? — paklausė Dunkaną Garpas; jis vos 
neapsiverkė iš išdidumo. 

Nuo to Garpas labai atkuto. Jis pasiūlė Džonui Vulfui pareng- 
ti specialų leidinį — Dunkano iliustruotą „Grilparcerio pensioną". 
„Tas apsakymas yra užtektinai geras, kad būtų išleistas atskira 
knyga, — parašė Džonui Vulfui Garpas. — O aš esu, be abejonės, 
užtektinai Žinomas, kad ta knyga būtų perkama. Išskyrus vieną ne- 
didelį žurnalą ir vieną ar dvi antologijas, jis niekur kitur iki šiol 
nėra išspausdintas. Be to, iliustracijos yra puikios! O ir apsakymas 
tebėra nepasenęs. 

Aš pats negaliu pakęsti, kai rašytojas stengiasi pelnytis iš savo 
reputacijos — spausdindamas iš stalčių ištrauktą visokį niekalą ir 
iš naujo leisdamas senienas, jau užsitarnavusias užmaršties. Tačiau 
šis atvejis yra ne toks; ir tu tai Žinai." 

Džonas Vulfas žinojo. Jis irgi manė, kad Dunkano piešiniai yra 
netikėti ir nepretenzingi, bet ir ne tokie jau labai geri — kad ir 
koks talentingas būtų berniukas, jam dar nebuvo ir trylikos. Bet 
kai Džonas Vulfas pamatė tuos piešinius, jis iš karto suvokė, kokia 
tai gera leidybinė idėja. Norėdamas išsklaidyti abejones, jis, žino- 
ma, atidavė knygą slaptam Džilsės Slouper testavimui. Garpo ap- 
sakymas, o ypač Dunkano piešiniai, kuo geriausiai atlaikė Džilsės 
priekabų tyrimą. Ji tepadarė vieną pastabą: Garpas per daug varto- 
jąs žodžių, kurie jai nežinomi. 

Tėvo ir sūnaus bendra knyga, galvojo Džonas Vulfas, bus puiki 
kalėdinė dovana. Galbūt liūdnas tos knygos švelnumas, subtilus 
gailestingumas ir saikingas brutalumas susilpnins Garpo karo su 
džeimsininkėmis įtampą. 

Garpo kirkšnis išgijo, todėl visą vakarą jis bėgiojo keliu, ve- 
dančiu iš Styringo prie jūros, kiekvieną dieną galvos lintelėjimu 

sveikindamasis su susimąsčiusiais agnusų veislės galvijais. Dabar 
Garpas ir tie galvijai turėjo kai ką bendra — saugiąją akmens 
sieną, todėl jis ėmė tapatintis su tais didžiuliais laimingais gyvu- 
liais. Jie patenkinti rupšnodavo žolę ir patenkinti daugindavosi. O 
vieną dieną juos staiga paskersdavo. Garpas negalvojo apie jų pa- 
skerdimą. Ar apie savo paties. Jis saugojosi automobilių, bet ne 
per daug nervindamasis. 

— Pavienis aktas, — pasakė jis Helenai, Robertai ir Eleonorai 
Džeims. Jos linkčiojo galvom, bet Roberta, kai tik galėjo, nuo tol 
bėgiojo su juo kartu. Helena manė atsidusianti lengviau, kai orai 
vėl atvės ir Garpas ims bėgioti Mailso Sybruko salės bėgimo taku. 
Ar kai jis vėl užsiiminės imtynėmis ir retai kada kur vaikščios. Tie 
šilti kilimai ir tos dengtos sienos Helenai Holm, užaugusiai tame 
inkubatoriuje, buvo saugumo simbolis. 

Garpas irgi galvojo apie būsimą imtynių sezoną. Ir apie tėvo 
bei sūnaus parengtą „Grilparcerio pensiono“ publikaciją — su 
T.S.Garpo tekstu ir Dunkano Garpo iliustracijomis. Galų gale 
išeis Garpo knyga vaikams ir suaugusiems! Buvo toks jausmas, lyg 
jis tik dabar pradėtų. Lyg būtų atsigręžęs atgal ir pradėtų iš naujo. 
Kiek daug iliuzijų siejama su tuo „pradėjimu iš naujo"! 

Staiga Garpas ėmė vėl rašyti. 

Jis pradėjo laišku tam žurnalui, kuris buvo paskelbęs jo kriti- 
nes pastabas apie džeimsininkes. Tame laiške jis atsiprašinėjo dėl 
savo pastabų karštuoliškumo ir pasitikėjimo savimi. „Nors aš vis 
dar manau, kad Eleonora Džeims buvo tų moterų išnaudojama ir 
kad jos menkai tepaisė pačios Eleonoros Džeims, vis dėlto matau, 
kad jų poreikis pasinaudoti ja buvo tam tikra prasme nuoširdus ir 
didelis. Žinoma, aš jaučiuosi iš dalies atsakingas už tai, kad žuvo 
toji labai reikalinga ir ryžtinga moteris, kuri jautėsi tiek išprovo- 
kuota, kad bandė mane nužudyti. Atsiprašau". 

Aišku, kad tikrieji fanatikai ar tie, kas tiki gėrį ir blogį esant 
tik grynu pavidalu, retai tepriima atsiprašymus. Tos džeimsininkės, 
kurios atsakė jam per spaudą, visos iki vienos pareiškė, kad Gar- 
pas, be abejonės, ėmė drebėti dėl savo gyvybės; jos pareiškė, kad 
Garpas, be abejonės, bijosi naujų pasikėsintojų (vyrų ir moterų), 
kuriuos (ar kurias) džeimsininkės siųs prieš jį tol, jol jį pribaigs. 
Jos pareiškė, kad Garpas yra ne tik kuilys bei moterų šantažuoto- 
jas, bet kad T.S.Garpas akivaizdžiai yra „bailus bekiaušis nusmur- 
gėlis". 

Jeigu Garpas matė tuos jų atsakymus, tai jis, atrodė, nesuko 
sau dėl jų galvos, bet tikriausiai jis jų niekuomet neskaitė. Jis para- 
šė tą atsiprašymo laišką daugiausia todėl, kad ruošėsi vėl rašyti, tad 
tai buvo aktas, kuriuo jis norėjo nusivalyti savo darbo stalą, o ne 
sąžinę; tuo jis norėjo išvaduoti savo protą nuo tokių trivialybių, 
kaip knisimasis darže, knygų lentynų meistravimas, kuriais užim- 
davo laiką, lūkuriuodamas, kada vėl ims rimtai rašyti. Manė susi- 
taikysiąs su džeimsininkėmis ir tuomet jas pamiršiąs, nors Helena 
neįstengė jų pamiršti. Nepajėgė jų, be abejo, pamiršti ir Eleonora 
Džeims, ir net Roberta, kuri visuomet, kai tik kur eidavo drauge su 
Garpu, būdavo viskam pasiruošusi ir budri. 


Maždaug per mylią nuo tos galvijų fermos vieną giedrą dieną, 
kai juodu bėgo jūros link, Robertai staiga kilo įtarimas, kad prie jų 
artėjančiame folksvagene yra galimas Garpo žudikas, todėl ji 
meistrišku kūno judesiu išstūmė jį iš minkštos šalikelės ir nuride- 
no žemyn dvylikos pėdų aukščio pylimu į dumblėtą griovį. Garpas 
išsinarino kulkšnies sąnarį ir, sėdėdamas upokšnio dugne, keikė 
Robertą. O ši pastvėrė akmenį ir juo pagrasino folksvagenui, kuris 
buvo pilnas persigandusių paauglių, grįžtančių iš paplūdimio. Ro- 
berta prikalbino juos priimti pas save ir Garpą, ir jie nuvežė jį į 
Dženės Fylds ligoninę. 

— Tai tu esi tas pavojus! — sakė Robertai Garpas, bet Helena 
džiaugėsi Robertos buvimu, ji tikėjo jos, kaip buvusio futbolinin- 
ko, instinktu numatyti neleistinus smūgius ir kitokias šunybes. 

Dėl tos išnarintos kulkšnies Garpas negalėjo porą savaičių iš- 
eiti į kelią, bet kaip tik todėl pajudėjo į priekį jo rašymas. Tai, ką 
dabar rašė, jis vadino „tėvo knyga", arba „tėvų knyga". Tai buvo 
pirmoji iš planuojamų trijų knygų, apie kurias jis nerūpestingai pa- 
sakojo Džonui Vulfui tą naktį prieš išskrisdamas į Europą — tai 
buvo tas romanas, kuris turėjo vadintis „Mano tėvo iliuzijos". Ka- 
dangi tėvas buvo pramanytas personažas, Garpas dabar stipriau 
jautė savyje tą grynos vaizduotės dvasią, iš kurios, kaip jis Žinojo, 
buvo atsiradęs „Grilparcerio pensionas". Garpas iki tol buvo per 
daug veikiamas to, ką jis dabar vadino „paprastais įvykiais ir kas- 
dieniais nutikimais bei iš jų savaime kylančiomis traumomis". Jis 
vėl jautė pasitikėjimą savimi — tokį, tarsi dabar būtų galėjęs bet 
ką sukurti. 

„Mano tėvas norėjo, kad mes visi turėtume geresnį gyvenimą, 
— taip pradėjo Garpas, — bet už ką geresnį — to jis tvirtai neži- 
nojo. Nemanau, kad jis žinojo, kas tai yra gyvenimas; tėvas tik no- 
rėjo, kad gyvenimas būtų geresnis". 

Kaip ir rašydamas „Grilparcerio pensioną", Garpas išgalvojo 
šeimą — brolius, seseris, tetas, ekscentrišką ir piktą dėdę — ir jis 
vėl pasijuto romanistas. Jo džiaugsmui, siužetas darėsi vis turtin- 
gesnis. 

Vakarais Garpas balsu skaitydavo ką parašęs Eleonorai 
Džeims ir Helenai; kartais pasilikdavo pasiklausyti ir Dunkanas; 
retsykiais vakarienės pasilikdavo Roberta — tuomet jis ir jai skai- 
tydavo. Staiga Garpas pasidarė labai dosnus visais su Fylds Fondu 
susijusiais reikalais. Kiti Patikėtinių Tarybos nariai ėmė su juo dėl 
to net pyktis: Garpas norėjo ką nors duoti kiekvienai prašytojai. 

— Juk ji atrodo padori, — sakydavo jis. — Paklausykite, juk 
jos gyvenimas buvo toks sunkus, — įtikinėjo jis. — Argi mes netu- 
rime pakankamai pinigų? 

— Turime, — atsakė jam Marcė Foks, — ir turėsime, jeigu jų 
šitaip nešvaistysime. 

— Jeigu nedarysime griežtesnės, negu tu siūlai, tų prašytojų at- 
rankos, — pareiškė Hilma Bloch, — mes nuskursime. 

— Nuskursime? — nusistebėjo Garpas. — Kaipgi mes galime 
nuskursti? 

Visoms joms, išskyrus Robertą, atrodė, kad Garpas sparčiai 
darosi silpnavalis liberalas, kad jis praranda sugebėjimą ką nors 
vertinti. O iš tikrųjų jis buvo visiškai pasinėręs į liūdnų savo išgal- 
votos šeimos istorijų kūrimą, todėl buvo pilnas gailestingumo ir jaut- 
rumo realiajam pasauliui. 

Dženės nužudymo ir skubotų Ernio Holmo bei Stiuarto Persio 
laidotuvių metinės Garpui, apimtam atsinaujinusios kūrybinės ener- 
gijos, praėjo greitai. Po to jau čia pat laukė naujas imtynių sezonas. 
Helena dar niekad nebuvo jo mačiusi tokio susitelkusio ir nežinančio 
atvangos. Jis vėl buvo tas ryžtingas jaunasis Garpas, privertęs ją 
įsimylėti, ji jautė jam tokį potraukį, kad likusi viena dažnai verkda- 
vo — pati nežinodama kodėl. O likdavo ji viena per dažnai. Dabar 
Garpas vėl buvo užsiėmęs, ir Helena suprato, kad ji pati per ilgai 
nieko nedirba. Ji sutiko įsidarbinti Styringo mokykloje, mokyti ir 
savo sumanymų įgyvendinimui naudoti savo Žinias ir protą. 

Be to, ji išmokė Eleonorą Džeims vairuoti automobilį, ir ši 
porą kartų per savaitę važinėjo į valstijos universitetą, kur mokėsi 
rašytojų kūrybos kursuose. 

— Mūsų šeima nėra tokia didelė, kad joje sutilptų du rašyto- 
jai, — erzino Eleonorą Garpas. 

Kaip jie visi džiaugėsi, kad jo tokia gera nuotaika! O Helena, 
pradėjusi vėl dirbti, pasidarė ramesnė. 

Pasaulyje pagal Garpą vakaras galėjo būti džiaugsmingas, o 
kitą rytą galėjo būti pralietas kraujas. 

Vėliau jie (taip pat Roberta) dažnai sakys — kaip gerai, kad 
Garpas dar galėjo pamatyti „Grilparcerio pensiono" su Dunkano 
iliustracijomis pirmąjį leidimą, išėjusį kaip tik Kalėdoms, — prieš 
pamatydamas Povandeninę Rupūžę. 


19 
Gyvenimas po Garpo 


Jis mėgo epilogus, kaip rodo jo „Grilparcerio pensionas". 

„Epilogas, — rašė Garpas, — yra kai kas daugiau nei svarbiau- 
sių personažų apskaita. Epilogas rašomas neva apie praeitį, 0 iš 
tikrųjų jis yra būdas mums perspėti dėl ateities". 

Tą vasario dieną Helena girdėjo, kaip jis per pusryčius pasako- 
jo Eleonorai Džeims ir Dunkanui kažkokias juokingas istorijas. Jis 
taip linksminosi, lyg būtų visiškai ramus dėl ateities. Helena iš- 
prausė Dženę, išpudravo ją, ištepė aliejumi jai galvos odą, nukarpė 
plonus jos nagučius ir aprengė kažkada dar Volto dėvėtais gelto- 
nais šliaužtinukais su užtrauktuku. Helena užuodė kavos, kurią 
Garpas užsiplikė, kvapą ir girdėjo, kaip jis skubina Dunkaną į mo- 
kyklą. 

— Dunkanai, dėl Dievo meilės, tik ne su šita kepure, — sakė 
Garpas. — Sušalsi su ja. Dabar yra dvidešimt keturi laipsniai šalčio. 

— Tėte, yra tik vienuolika laipsnių, — atsakė Dunkanas. 

— Akademinis ginčas, — pasakė Garpas. — Yra labai šalta, 
todėl nėra ko ginčytis. 

Tuo metu, matyt, įėjo pro vidines duris iš garažo Eleonora 
Džeims ir kažką parašė Garpui, nes Helena girdėjo jį sakant, kad 
po minutės jis jai padėsiąs — tikriausiai Eleonora neįstengė užves- 
ti automobilio variklio. 

Po to kurį laiką namie buvo tylu; lyg iš tolo Helena girdėjo 
sniego girgždėjimą po kojomis ir kaip rankena bandoma užvesti 
įšalusį variklį. 

— Sėkmės! — girdėjo ji Garpą šaukiant Dunkanui, kuris, 
matyt, ėjo ilgu keliu link mokyklos. 

— Aha! — atsiliepė Dunkanas. — Tau irgi. 

Buvo girdėti, kaip automobilis pajudėjo — Eleonora Džeims 
važiavo į universitetą. 

— Važiuok atsargiai! — šūktelėjo jai Garpas. 

Helena viena išgėrė kavą. Kartais neartikuliuota šneka, kuria 
mažylė Dženė kalbėdavosi su savim, primindavo sunerimusiai He- 
lenai džeimsininkes arba Eleonorą. Tik ne tą rytą. Mažylė ramiai 
Žaidė su kažkokiais plastmasiniais žaislais. Helena girdėjo Garpo 
rašomąją mašinėlę — daugiau nieko. 

Jis rašė tris valandas. Trys ar keturi puslapiai mašinėlės kauk- 
šėjimo, o paskui taip ilgai tyla, kad Helenai atrodė, jog Garpas nu- 
stojo net kvėpuoti. Po to, kai ji jau buvo tai pamiršusi ir pasinėrusi 
į skaitymą ar užsiėmusi Džene, mašinėlė vėl ėmė kalenti. 

Apie pusę dvyliktos Helena išgirdo jį kalbantis telefonu su Ro- 
berta Maldun. Garpas norėjo iki imtynių treniruotės pažaisti skvo- 
šą, jeigu Roberta galinti palikti savo „mergaites“ — taip Garpas 
vadino Fylds Fondo išlaikytines. 

— Roberta, kaip ten šiandien laikosi tavo mergaitės? — klau- 
sė Garpas. 

Bet Roberta negalėjo žaisti. Helena išgirdo Garpo balse nusi- 
vylimą. 

Vėliau vargšė Roberta vis kartos ir kartos, kad ji privalėjusi eiti 
su juo Žaisti. Jeigu ji būtų Žaidusi su juo, — ji vis sakė tą patį, — gal 
būtų pastebėjusi tai — galbūt ji, visad budri ir sunerimusi, būdama 
netoliese, būtų atpažinusi letenų pėdsaką, kurį Garpas visad apžiū- 
rėdavo arba neatkreipdavo į jį dėmesio. Tačiau Roberta Maldun 
tuo momentu negalėjo su juo Žaisti. 

Dar pusę valandos Garpas rašė. Helena žinojo, kad jis rašo 
laišką, — ji tai kažkaip atpažino iš spausdinimo garso! Jis rašė 
Džonui Vulfui apie „Mano tėvo iliuzijas" — kad esąs patenkintas 
tos knygos rašymo eiga. Skundėsi dėl Robertos — kad ji per daug 
rimtai žiūrinti į savo pareigas ir dėl jų save alinanti; joks administ- 
racinis darbas esąs nevertas tiek laiko, kiek jo Fylds Fondui skiria 
Roberta. Garpas rašė manęs, jog „Grilparcerio pensionas“ turės 
menkesnę paklausą; bet svarbiausia — kad tai „graži knyga", jis mėgo 
ją Žiūrinėti, mėgo ją dovanoti kitiems; jos atgimimas buvo jo paties 
atgimimas. Rašė, jog tikisi geresnio imtynių sezono negu pernykš- 
tis, nors jie dabar neturį savo geriausio sunkiasvorio, kuriam teko 
operuoti kelį, o vienas jo Naujosios Anglijos čempionas jau baigė 
mokyklą. Rašė, kad gyvenimas su žmogum, kuris skaito tiek daug, 
kiek skaito Helena, ir erzina, ir įkvepia. Jis norėtų duoti jai paskai- 
tyti tokią knygą, kuri priverstų mesti į šalį visas kitas. 

Vidurdienį jis atėjo pas Heleną, pabučiavo ją į skruostą ir pa- 
glamonėjo jos krūtis, o po to nubučiavo mažylę Dženę, ko! apvilko 
jai žieminį kombinezoną, kurį irgi buvo dėvėjęs Voltas, o prieš jį 
kurį laiką net Dunkanas. Kai tik grįžo Eleonora Džeims, Garpas 
tuo pačiu automobiliu išvežė į lopšelį Dženę. Po to jis užsuko į 
Basterio užeigą savo įprastiniam puodeliui arbatos su medumi, 
vienam mandarinui ir vienam bananui. Tai buvo visas jo lančas 
prieš bėgiojimą ar imtynes, o kodėl — tą jis paaiškino naujajam anglų 
kalbos dėstytojui, ką tik baigusiam studijas jaunuoliui, kuris žavė- 
josi Garpo raštais. Tai buvo Donaldas Vitkombas, kurio mikčioji- 
mas sužadindavo Garpui jaudinančius prisiminimus apie mirusį 
poną Tinčą ir vis dar jaudulį jam sukeliančią Alisą Flečer. 

Tą ypatingą dieną jis troško su kuo nors pasikalbėti apie savo 
rašymą, o jaunasis Vitkombas troško jo pasiklausyti. Dėstytojas 
Vitkombas prisimins, kad Garpas pasakojo, kas per jausmas jį 
apima, kai pradeda rašyti romaną. „Tai būna lyg mėginimas atgai- 
vinti mirusįjį, — sakė Garpas. — Ne, ne, ne visai taip — tai veikiau 
kaip mėginimas kiekvieną išlaikyti visam laikui gyvą. Netgi tuos, 
kurie turi galų gale mirti. Svarbiausia — išlaikyti gyvus būtent 
juos". Pagaliau Garpas išreiškė tą mintį taip, kad, atrodė, liko pa- 
tenkintas: „Romanistas — tai gydytojas, kuris mato vien mirtinus 
atvejus". Jaunasis Vitkombas išklausė visa tai su didžiule pagarba 
ir net užsirašė. 

Po daugelio metų Garpo biografai pavydės Vitkombui jo para- 
šytos biografijos ir ją menkins. Vitkombas darė išvadą, kada Garpo 
kūrybos sužydėjimo laikotarpio (taip jį pavadino Vitkombas) prie- 
žastis buvo ta, kad Garpas suvokė savo mirtingumą. Džeimsininkių 
su pilkuoju sabu pasikėsinimas į Garpo gyvybę, tvirtino Vitkombas, 
davė Garpui impulsą, būtiną, kad šis vėl rašytų. Helena būtų suti- 
kusi su tokia nuomone. 

Ši mintis nebuvo nevykusi, nors Garpas, be abejo, būtų ją su- 
peikęs. Iš tikrųjų jis buvo jau pamiršęs džeimsininkes ir daugiau 
jomis nebesidomėjo. Bet pasąmonėje jis galbūt jautė tą impulsą, 
apie kurį kalbėjo jaunasis Vitkombas. 

Basterio užkandinėje Garpas išlaikė susižavėjusį Vitkombą iki 
tol, kol reikėjo eiti į imtynių teniruotę. Išeidamas Garpas (sąskaitą 
apmokėti jis leido Vitkombui, kaip vėliau geraširdiškai pasakos 
jaunuolis) susidūrė su dekanu Bodžeriu, kuris ką tik buvo tris dic- 
nas praleidęs ligoninėje dėl kažkokio širdies negalavimo. 

— Nieko blogo jie neaptiko, — nusiskundė Bodžeris. 

— Bet jūsų širdį jie vis dėlto aptiko? — pajuokavo Garpas. 

Visi jie —dekanas, jaunasis Vitlkombas ir Garpas — nusijuo- 
kė. Bodžeris pasakė, kad turėjo pasiėmęs į ligoninę tik „Grilparce- 
rio pensioną", ir kadangi ta knyga yra tokia plona, jis perskaitęs ją 
net tris kartus. Ji yra kiek per niūri skaityti ligoninėje, pasakė Bo- 
džeris, tačiau jis galįs su malonumu pranešti, kad jam neprisisap- 
navęs senelės sapnas, vadinasi, jis dar šiek tiek pagyvensiąs. Bodžeris 
dar pasakė, kad knyga jam labai patikusi. 

Vitkombas prisimins, kad Garpas nuo to sumišęs, nors Bodže- 
rio pagyrimas jam buvęs aiškiai malonus. Vitkombas ir Bodžeris 
pamojo jam atsisveikindami. Garpas pamiršo pasiimti savo megztą 
slidininko kepuraitę, bet Bodžeris pasakė Vitkombui pats užnešiąs 
ją Garpui į sporto salę. Dekanas Bodžeris prisipažino Vitkombui 
mėgstąs retkarčiais užsukti pas Garpą į imtynių salę. 

— Jis ten savo stichijoje, — pasakė Bodžeris. 

Donaldas Vitkombas nebuvo imtynių mėgėjas, tačiau apie 
Garpo raštus kalbėjo entuziastingai. Tuodu abu vyrai — ir jaunas, 
ir senas — sutarė dėl vieno: Garpas buvo nepaprastos energijos 
Žmogus. 

Vitkombas prisimins, kad po to jis grįžo į nedidelį savo butuką 
viename iš internatų ir pamėgino užrašyti įspūdį, kurį jam padarė 
Garpas, bet teko nutraukti rašymą, kadangi atėjo metas vakarie- 
niauti. Kai Vitkombas ėjo į valgyklą, jis buvo vienas iš nedaugelio 
Styringo mokyklos žmonių, dar nieko negirdėjusių apie tai, kas at- 
sitiko. Dekanas Bodžeris, paraudusiomis akimis ir staiga keleriais 
metais susenusiu veidu, sustabdė valgyklon einantį jaunąjį Vit- 
kombą. Sporto salėje pamiršęs pirštines, dekanas sušalusiomis 
rankomis gniaužė Garpo kepuraitę. Vitkombas, išvydęs dekaną vis 
dar tebeturint kepuraitę, net nepažvelgęs jam į akis suprato, kad 
atsitiko kažkokia nelaimė. 


Garpas pasigedo savo kepuraitės, vos tik išbėgęs į apsnigtą 
taką, vedantį nuo Basterio užkandinės į Sybruko sporto rūmus. 
Bet užuot grįžęs jos pasiimti, jis tik paspartino įprastinį žingsnį ir 
nubėgo sporto salės link. Kol atbėgo, pajuto šąlant galvą, nors už- 
truko mažiau nei tris minutes. Gėlė nuo šalčio ir kojų pirštus, 

todėl jis pasišildė kojas trenerio kambaryje prieš maudamasis im- 
tynininko batelius. | 

Trenerio kambaryje jis trumpai šnektelėjo su savo naujoku 
svorio kategorijoje iki 145 svarų. Berniokas, trenerio patartas, pri- 
siklijavo pleistru mažąjį pirštą prie bevardžio, kad šitaip jį sutvir- 
tintų, jeigu jis yra tik išnarintas. Garpas pasidomėjo, ar berniokas 
buvo persišvietęs, šis atsakė, kad buvo, bet jie nieko blogo neradę. 
Garpas patapšnojo jam per petį ir paklausė, kiek jis dabar sveria; 
išgirdęs atsakymą, susiraukė, nes tikriausiai tai buvo melas, nors ir 
tokiu atveju svoris buvo penkiais svarais per didelis. 

Po to jis nuėjo persirengti. 

Prieš eidamas į treniruotę, jis vėl užsuko į trenerio kambarį — 
tik tam, kad pasiteptų ausį vazelinu, kaip vėliau papasakojo vienas 
iš trenerių. Mat Garpas turėjo ausies kraujosrūvą ir manė, kad va- 
zelinas padarys ją slidžią ir saugesnę. Jis nemėgo imtis su šalmu. 
Kai pats buvo imtynininkas, jų uniforma buvo be šalmo, todėl jis 
nemanė, kad reikia dabar juo naudotis. 

Prieš atidarydamas imtynių salę, jis nubėgo drauge su savo 152 
svarų imtynininku mylią dengtu bėgimo taku. Bėgdamas paskutinį 
ratą, Garpas išprovokavo berniuką sprintui, bet šis aplenkė Garpą 
šešiomis sekundėmis. Vietoj apšilimo Garpas „pažaidė“ su juo jau 
imtynių salėje. Garpas lengvai parmetė vaikinuką penkis ar šešis 
kartus ir maždaug penkias minutes vartaliojo jį ant kilimo, kol 
berniukui ėmė rastis nuovargio požymių. Po to Garpas leido jam 
gintis klūpomis, taip pat pamėginti prispausti Garpą, besiginantį 
gulsčiomis. Tačiau kažkuris Garpo sprando raumuo buvo sukietė- 
jęs, nepakankamai elastingas, todėl jis pasiuntė savo partnerį pasi- 
treniruoti su kuo nors kitu. Garpas prisėdo, atsiremdamas į dengtą 
sieną ir smagiai prakaituodamas. Jis stebėjo, kaip salė prisipildo jo 
imtynininkų. 

Prieš pradėdamas rodyti pirmuosius pratimus, kurių norėjo 
šiandien mokyti, jis leido jiems individualiai apšilti — nemėgo or- 
ganizuoto fizinio pasirengimo. 

— Rinkitės partnerį, rinkitės partnerį, — mašinaliai kartojo 
jis. Ir pridūrė: — Erikai, pasirink tvirtesnį partnerį, nes gausi imtis 
su manimi. 

Erikas, 133 svarų imtynininkas, paprastai nepersidirbdavo per 
treniruotes, nes partneriu visuomet pasirinkdavo 115 svarų atsar- 

ginį imtynininką, kuris buvo jo kambario kaimynas ir geriausias bi- 
čiulis. 

Kai Helena atėjo į imtynių salę, ten buvo beveik dvidešimt de- 
vyni laipsniai šilumos ir vis dar šilo. Poromis ant kilimo susikibę 
berniukai jau alsavo sunkiai. Garpas atidžiai stebėjo laiką. 

— Dar minutę! — šūktelėjo jis. Kai Helena ėjo pro šalį, jis tu- 
rėjo burnoje švilpuką, todėl ji jo nepabučiavo. 

Ji prisimins tą švilpuką ir tai, kad jo nepabučiavo, kol bus 
gyva — taigi labai ilgai. 

Helena nuėjo į savo įprastą imtynių salės kampą, kur nelabai 
kas galėjo ant jos užgriūti. Ji atsivertė knygą. Akiniai aprasojo, ir ji 
juos nusišluostė. Helena buvo su akiniais, kai į imtynių salę iš priešin- 
go galo įėjo medicinos sesuo. Bet Helena niekuomet neatitraukdavo 
žvilgsnio nuo knygos, kol neišgirsdavo itin garsaus dribtelėjimo ant 
kilimo ar neįprastai skausmingo riksmo. 

Medicinos sesuo uždarė paskui save salės duris ir skubiai pa- 
traukė, apeidama besiimančius kūnus, tiesiai prie Garpo, stovinčio 
su chronometru rankoje ir švilpuku burnoje. Garpas išsiėmė iš 
burnos švilpuką ir sušuko: 

— Penkiolika sekundžių! 

Tik tiek laiko buvo palikta ir jam pačiam. Jis vėl įsidėjo bur- 
non švilpuką ir jau ruošėsi sušvilpti. 

Kai jis pamatė medicinos seserį, per klaidą palaikė ją ta malo- 
nia medicinos seserimi, kuri pasivadino Dote ir padėjo jam pa- 
sprukti iš pirmųjų feministinių laidotuvių. Garpas taip nusprendė 
iš jos plaukų, kurie buvo plieno pilkumo, supinti kaspinu ir kaip 
virvė susukti ant galvos — Žinoma, tai buvo perukas. Medicinos 
sesuo jam nusišypsojo. Turbūt su niekuo kitu Garpas nesijausdavo 
taip jaukiai kaip su medicinos seserimis; jis irgi nusišypsojo ir 
žvilgterėjo į chronometrą: dešimt sekundžių. 

Kai Garpas vėl pažvelgė į medicinos seserį, pamatė revolverį. 
Tuo momentu jis kaip tik pagalvojo apie savo motiną, Dženę 
Fylds, ir kaip ji turėjo atrodyti, kai įžengė į imtynių salę tada— be- 
veik prieš dvidešimt metų. Dženė buvo jaunesnė už šitą medicinos 
seserį, dingtelėjo jam. Jeigu Helena būtų pakėlusi akis nuo knygos 
ir pamačiusi tą medicinos seserį, ji būtų galėjusi vėl apsikvailinti, 
pamanydama, kad dingusioji jos motina galų gale nusprendė pasi- 
rodyti iš slaptavietės. 

Kai Garpas pamatė revolverį, jis taip pat pastebėjo, kad tai 
nėra tikra medicinos sesers uniforma — kad tai yra tik „Tikroji 
Dženė Fylds“ su būdinga ant krūtinės prisiūta raudona širdimi. 
Tuomet Garpas atkreipė dėmesį ir į tos medicinos sesers krūtis — 
jos buvo smulkios, bet per tvirtai ir jaunatviškai styrančios tokiai 
žilaplaukei moteriai; ir jos šlaunys buvo per siauros, ir kojos per 
daug mergaitiškos. Kai Garpas vėl pažvelgė jai į veidą, įžiūrėjo 
jame šeimyninį bruožą — stačiakampį smakrą, kurį iš Midžės Sty- 
ring buvo paveldėję visi jos vaikai, ir nuožulnią kaktą, kuri buvo 
Riebiojo Troškinio bruožas. Ta kombinacija padarė visų Persių 
galvas panašias į grėsmingus lėktuvnešius. 

Pirmasis šūvis ištrenkė Garpui iš burnos švilpuką, ir šis išskri- 
do garsiai sušvilpdamas; iš rankos iškrito chronometras. Garpas 
atsisėdo. Kilimas buvo šiltas. Kulka perėjo jam per pilvą ir įstrigo 
stubure. Chronometre buvo likę mažiau nei penkios sekundės, kai 
Beinbridžė Persi šovė antrą kartą — kulka smogė Garpui į krūtinę 
ir bloškė jį, vis tebesėdintį, į dengtą sieną. Apstulbę imtynininkai, 
dar tik berniukai, atrodė nepajėgią pajudėti iš vietos. Helena par- 
griovė Pūką Persi ant kilimo ir nebeleido jai šauti trečią kartą. 

Helenos klyksmas pažadino imtynininkus. Vienas jų, atsarginis 
sunkiasvoris, prispaudė kniūpsčią Pūką Persi prie kilimo ir už nu- 
garos užlaužė jai ranką su revolveriu. Jis netyčia prakirto alkūne 
Helenai lūpą, tik vargu ar ji tai pajuto. Tas 145 svarų naujokas, 
kuris pleistru prisiklijavo mažylį pirštą prie bevardžio, išplėšė 
Pūkui iš rankos revolverį, sulaužydamas jai nykštį. 

Kai kaulas trakštelėjo, Pūkas Persi klyktelėjo, ir tuomet net 
Garpas pamatė, ką jį buvo sau pasidariusi; be to, operacija turėjo 
būti padaryta visai neseniai — atviroje rėkiančios Pūko Persi bur- 
noje kiekvienas arti buvęs galėjo pamatyti ant bigės, kuri beliko iš 
jos liežuvio, juodus kaip skruzdės siūlės dygsnius. Pūkas taip išgąs- 
dino atsarginį sunkiasvorį, kad tas spustelėjo ją kiek per smarkiai ir 
sulaužė jai vieną šonkaulį. Ta beprotybė, dėl kurios Beinbridžė Persi 
neseniai tapo džeimsininke, be abejo, turėjo būti jai skausminga. 

— Aulės! — rėkė ji. — Auti aulės! — Tie „auti aulės" buvo, Ži- 
noma, „sumauti kiaulės“, tačiau dabar Pūką galėjo suprasti tik 
džeimsininkės. 

145 svarų naujokas laikė revolverį ištiestoje rankoje, nukrei- 
pęs jį * kilimą tuščiame salės kampe. 

— Aulė! — rėkė jam Pūkas, bet drebantis berniukas žiūrėjo 
tik į savo trenerį. 

Helena stengėsi palaikyti Garpą, nes šis jau slydo žemyn palei 
sieną. Jis aiškiai suvokė, kad nebegali kalbėti ir nebejaučia lytėji- 
mo. Gyvos beliko uoslė, akys ir atmintis. 

Bent kartą Garpas buvo patenkintas, kad Dunkanas nebesido- 
mi imtynėmis. Kadangi jis iškeitė imtynes į plaukymą, dabar išven- 
gė šito reginio. Garpas žinojo, kad tokiu metu Dunkanas eina iš 
mokyklos arba jau yra baseine. 

Garpui buvo gaila Helenos — kad ji yra čia, o drauge jam buvo 
gera visai prie pat savęs uosti jos kvapą. Jis mėgavosi juo, užuo- 
džiamu tarp kitų tokių savų Styringo imtynių salės kvapų. Jeigu jis 
galėtų kalbėti, pasakytų Helenai, kad ji daugiau niekuomet nesi- 
baimintų Povandeninės Rupūžės. Jis nustebo, suvokęs, kad ta Po- 
vandeninė Rupūžė nėra kas nors svetima ar paslaptinga, kad ta 
Povandeninė Rupūžė yra labai gerai žinoma, tarsi jis visuomet 
būtų ją pažinojęs, tarsi būtų drauge su ja augęs. Ji buvo minkšta 
kaip tas šiltas kilimas, kvepėjo kaip švarių jo berniukų prakaitas... 
ir kaip Helena, pirmoji ir paskutinioji moteris, kurią Garpas mylė- 
jo. Jis dabar žinojo, kad Povandeninė Rupūžė galėjo turėti net me- 
dicinos sesers išvaizdą — asmens, apsipratusio su mirtimi ir išmokyto 
praktiškai reaguoti į skausmą. 

Dekanas Bodžeris, nešinas Garpo slidininko kepuraite, atidarė 
imtynių salės duris, bet Garpas jau neturėjo iliuzijų, jog dekanas 
dar kartą atvyko organizuoti gelbėjimo grupės, kad pagautų kūną, 
krentantį nuo ligoninės priestato stogo iš tokios aukštumos — ke- 
turių aukštų virš saugaus pasaulio. Pasaulis buvo nesaugus. Garpas 
žinojo, kad dekanas Bodžeris padarytų visa, kas įmanoma, jam iš- 
gelbėti. Dėkingas Garpas nusišypsojo jam, Helenai ir savo imtyni- 
ninkams, dalis kurių dabar raudojo. Garpas meiliai pasižiūrėjo į 
kūkčiojantį savo atsarginį sunkiasvorį, kuris vis dar spaudė užgulęs 
Pūką Persi prie kilimo: sunku bus tam vargšui riebuiliui atlaikyti 
ateinantį sezoną, pagalvojo jis. 

Garpas žvelgė į Heleną — dabar jis galėjo judinti tik akis. 
Matė, kad Helena stengiasi jam atsiliepti šypsniu. Garpas bandė 
raminti ją žvilgsniu: nesisielok — na, ir kas, kad nėra gyvenimo po 
mirties? Bet yra, patikėk manim, gyvenimas po Garpo. O jeigu po 
mirties yra tik mirtis, reikia būti dėkingiems už tuos nedidelius 

malonumus, kokių kartais būna, pavyzdžiui, gimimas po sekso. O 
jeigu tau labai pasiseka, tai būna ir seksas po gimimo! O taip, pa- 
sakytų Alisa Flečer. Na, o jeigu jau gyveni, sakė Garpo akys, yra 
vilties, kad turėsi energijos. Ir niekuomet, Helena, nepamiršk, sakė 
jo akys, kad dar yra prisiminimai. 

„Pasaulyje pagal Garpą, — parašys jaunasis Donaldas Vitkom- 
bas, — mes privalome viską atsiminti". 

Garpas mirė, nespėjus jo išnešti iš imtynių salės. Jis buvo trisde- 
šimt trejų metų — tokio pat amžiaus kaip Helena. Eleonorai Džeims 
buvo ką tik suėję dvidešimt. Dunkanui buvo trylika. Mažylė Dženė 
Garp buvo pradėjusi trečiuosius. Voltui būtų buvę aštuoneri. 


Žinia apie Garpo mirtį iš karto suteikė galimybę išleisti trečią, 
o po to ketvirtą tėvo ir sūnaus bendros knygos — „Grilparcerio 
pensiono" — leidimą. Visą ilgą savaitgalį Džonas Vulfas gana ne- 
saikingai gers ir svarstys, ar nemesti leidybos: mat kartais jam dary- 
davosi koktu matant, kaip gerai atsiliepia jo bizniui smurtinė 
mirtis. Bet jį guodė mintis apie tai, kaip Garpas būtų suvokęs tą 
žinią. Juk netgi jis nebūtų įstengęs įsivaizduoti, kad smurtinė mir- 
tis geriau negu savižudybė pagelbės jo, kaip rimto ir įžymaus rašy- 
tojo, reputacijos įtvirtinimui. O tai ne taip jau bloga tam, kuris 
tėra tik trisdešimt trejų metų ir parašęs tik vieną gerą apsakymą ir 
gal pusantro gero romano iš trijų. Reto pobūdžio Garpo mirtis iš 
tikrųjų buvo tokia puiki, kad Džonas Vulfas turėjo nusišypsoti, pa- 
galvojęs, jog ja būtų patenkintas ir pats Garpas. 

Tai buvo mirtis, mąstė Džonas Vulfas, kuri savo atsitiktiniais, 
kvailais ir nereikalingais bruožais — komiškumu, bjaurumu ir 
keistumu — išryškino visa tai, ką Garpas kada nors buvo parašęs 
apie pasaulio tvarką. Tokią mirties sceną galėjo sukurti tik pats 
Garpas, pasakys Džilsei Slouper Džonas Vulfas. 

Helena su kartėliu, bet tik kartą, pasakys, jog Garpo mirtis, 
kad ir kaip žiūrėtum, buvo savotiška savižudybė. 

— Ta prasme, kad visas jo gyvenimas buvo savižudybė, — pa- 
slaptingai pasakys ji. Vėliau ji paaiškins, jog turėjusi galvoje vien 
tai, kad Garpas per daug pykinęs Žmones. 

Jis per smarkiai supykdė Pūką Persi — bent jau tai buvo aišku. 

O visus kitus jis vertė mokėti jam duoklę — nedidelę, bet keis- 
tą. Styringo mokyklos kapinėms atiteks garbė turėti bent jo antka- 

pi, jei ne kūną. Garpo kūnas, kaip ir jo motinos, bus atiduotas me- 
dicinos reikalams. Styringo mokykla nutars pagerbti jį, pavadinda- 
ma jo vardu vienintelį dar vardo neturintį pastatą. Tai bus senio 
dekano Bodžerio sumanymas: jeigu yra Dženės Fylds ligoninė, įro- 
dinės gerasis dekanas, tai turi būti ir Garpo ligoninės priestatas. 
Ilgainiui tų pastatų funkcijos turės šiek tiek pakisti, nors jų 
vardai išliks: Dženės Fylds ligoninė ir Garpo priestatas. Ateis 
diena, kai Dženės Fylds ligoninė pavirs Styringo naujosios klinikos 
senuoju sparnu, o Garpo priestatas — savotišku medicinos, virtu- 
vės ir klasės reikmenų sandėliu, kurį bus galima panaudoti ir epi- 
demijos atveju. Nors epidemijų ten niekuomet nėra buvę. Garpui 
tikriausiai būtų patikęs toks sumanymas — jo vardu pavadinti sandė- 
lį. Jis kadaise parašė, kad romanas yra „sandėlis visų tų reikšmingų 
dalykų, kurių romanistas neturi galimybės sunaudoti gyvendamas". 
Jam būtų patikusi ir epilogo idėja, — tad Štai jis — epilogas, 
„mus perspėjantis dėl ateities", kokį būtų galėjęs parašyti T.S.Garpas. 


Alisa ir Harisonas Flečeriai išliks vedę — jų santuoka išsilaikys 
iš dalies todėl, kad Alisa niekaip neįstengs nieko užbaigti. Vienin- 
telis jų vaikas, dukra, grieš violončele — didžiuliu ir gremėzdišku 
instrumentu — taip žavingai, kad tyras, sodrus jos garsas po kiek- 
vieno griežimo ne vienai dienai apsunkins Alisai šnekėjimą. Hari- 
sonas, kuris po kurio laiko gaus ir jau nebepraras tenūrą, išaugs iš 
savo įpročių lakstyti paskui gražutes studentes daugmaž tuo pat 
metu, kai duktė ims reikštis kaip rimta muzikantė. 

Alisa, kuri niekuomet neužbaigs nei savo antrojo, nei trečiojo, 
nei ketvirtojo romano, niekuomet nesusilauks ir antro vaiko. Ji 
liks iškalbinga popieriuje, bet nesklandi fiziškai. Alisa niekuomet 
daugiau neįsimylės „kito vyro" taip, kaip buvo įsimylėjusi Garpą; 
net prisiminimuose ji išsaugos jam tokią aistrą, kad dėl to niekaip 
negalės labiau suartėti su Helena. O Hario sena meilė Helenai, at- 
rodo, vys drauge su kiekvienu nauju greitai praeinančiu jo romanu. 

Kartą Dunkanas susitiks Flečerių dukterį Niujorke po jos 
pirmo solinio koncerto tame pavojingame mieste. Dunkanas pa- 
kvies ją pietų. 

— Ar jis panašus į savo motiną? — paklaus mergaitės Haris. 

— Kad aš nelabai ją teprisimenu, — atsakys ši. 

— Ar jis meilinosi tau? — paklaus Alisa. 

— Manau, kad ne, — atsakys duktė, kurios mylimiausias part- 
neris visuomet bus plačiaklubė jos violončelė. 

Abu Flečeriai, Haris ir Alisa, mirs jau peržengę vidutinį amžių, 
kai lėktuvą, kuriuo juodu skris Kalėdų šventės proga į Martiniką, 
ištiks katastrofa. Į aerouostą juos atveš viena iš Harisono studenčių. 

— Gyvenant Naujojoje Anglijoje, — pasakys studentei Alisa, — 
laisvalaikį būtina praleisti saulėkaitoje. Tiesa, Harisonai? 

Helena visuomet manys, kad Alisa buvo „truputį kuoktelėjusi". 


Helena Holm, kuri didesniąją savo gyvenimo dalį buvo žinoma 
kaip Helena Garp, gyvens labai ilgai. Ši liekna tamsaus gymio mo- 
teris išraiškingu veidu ir taisyklinga kalbėsena turės meilužių, tik 
niekuomet daugiau neištekės. Kiekvienam jos meilužiui teks pa- 
kęsti Garpo buvimą — ne tik nesilpnėjančioje jos atmintyje, bet ir 
daiktuose, kuriais ji buvo apsupusi save Styringų name, iš kurio ji 
retai išvykdavo, — pavyzdžiui, Garpo knygomis, visomis Dunkano 
padarytomis jo nuotraukomis ir net Garpo, imtynininko, trofėjais. 

Helena sakys niekad neatleisianti Garpui, kad jis mirė toks 
jaunas ir paliko ją tokią didelę gyvenimo dalį gyventi vieną; be to, 
jis ją sugadinęs — ji niekad negalėsianti rimtai galvoti apie gyveni- 
mą su kitu vyru. 

Helena pasidarys viena labiausiai gerbiamų dėstytojų, kokią 
kada nors yra turėjusi Styringo mokykla, nors ji niekuomet nepra- 
ras sarkastiško požiūrio į tą vietą. Ji turės ten bičiulių, bet nedaug: 
senąjį dekaną Bodžerį, kol šis numirs, ir jaunąjį mokslininką Do- 
naldą Vitkombą, kurį Helena taip pakerės, kaip jį buvo pakerėjusi 
Garpo kūryba. Tarp jos bičiulių bus ir moteris, skulptorė, su kuria 
ją supažindins Roberta. 

Bus dar Džonas Vulfas, bičiulis iki gyvos galvos, kuriam Helena 
atleis po truputį (bet niekuomet iki galo) tai, kaip šis sukūrė Garpui 
pasisekimą. 

Helena ir Roberta išliks artimos — retsykiais Helena prisidės 
prie garsiųjų Robertos iškylų į Niujorką. Šios abi moterys, vis se- 
nesnės ir vis ekscentriškesnės, metų metais valdys Fylds Fondą. Są- 
mojingos jų pastabos apie išorinio pasaulio įvykius taps beveik 
pačiu įdomiausiu dalyku, kuriuo Dogs Hed Harboras vilios turis- 
tus. Retkarčiais, kai Styringe Heleną užplūs vienišumo ir nuobo- 
dulio jausmas, — vaikai tuomet bus suaugę ir kažkur užsiėmę savo 

gyvenimu, — kuriam laikui ji eis pagyventi su Roberta senajame 
Dženės Fylds rūme, nes ten visuomet bus gyva. Kai Roberta pasi- 
mirs, Helena gyvens, atrodo, dar dvidešimt metų. 

Labai senyvo amžiaus, nusiskundusi Dunkanui, kad jau pergy- 
veno visus sau artimus amžininkus, Helena Holm staiga susirgs 
gleivinių liga. Mirs miegodama. 

Ji sėkmingai pergyvens daugelį biografų galvažudžių, laukusių 
jos mirties, kad galėtų pulti prie Garpo palikimo. Ji saugos jo laiš- 
kus, nebaigto rašyti romano „Mano tėvo iliuzijos" rankraštį, daugumą 
jo dienoraščių ir užrašų. Visiems tiems tariamiems jo biografams ji 
visuomet sakys tai, ką Garpas pats būtų sakęs: „Skaitykite kūri- 
nius. Pamirškite gyvenimą". 

Ji pati parašys keletą straipsnių, kurie bus vertinami savoje sri- 
tyje. Vienas jų vadinsis „Avantiūristinis instinktas naracijoje". Tai 
bus lyginamoji studija apie Džozefo Konrado ir Virdžinijos Vulf 
naracijos techniką. 

Helena visuomet laikys save našle su trimis vaikais — Dunka- 
nu, mažyle Džene ir Eleonora Džeims, kurie visi ją pergyvens ir 
graudžiai apraudos jos mirtį. Jie buvo dar per jauni ir per daug pri- 
blokšti, kad taip pat gausiai būtų galėję raudoti dėl Garpo. 


Dekanas Bodžeris, kuris apraudojo Garpo mirtį beveik taip pat 
gailiai kaip ir Helena, liks atsidavęs kaip buldogas ir visad ištiki- 
mas. Jau tapęs pensininku, dar ilgai negalėdamas užmigti jis siau- 
tės naktimis Styringo mokyklos teritorijoje, puldinėdamas 
besislapstančius įsimylėjėlius, kurie slankios takais ar glėbesčiuosis 
ant drėgnos kaip kempinė žemės po vešliais krūmais, augančiais 
palei gražius senus pastatus. 

Bodžeris išliks veiklus Styringe, kol Dunkanas Garpas baigs 
mokyklą. 

— Aš padėjau, vaikine, baigti mokyklą tavo tėvui, — pasakys 
jis Dunkanui, — padėsiu ir tau. O jei man bus leista dar pasilikti, 
pasiliksiu, kad padėčiau ir tavo seseriai. 

Tačiau jie galų gale privers jį pasitraukti. Be kitų jo sukuriamų 
problemų, jie tarpusavyje minės jo įprotį koplyčioje per pamaldas 
kalbėtis su savim bei tą keistą jo įkarštį vidury nakties vaikyti ber- 
niukus ir mergaites. Jie dar minės, kad jis vėl imąs fantazuoti — 
neva tai, ką jis naktį prieš daugelį metų pastvėrė į glėbį, buvo ma- 


518 


žylis Garpas, o ne balandis. Bodžeris, net būdamas pensininkas, 
nesutiks išsikraustyti iš mokyklos, bet nepaisant to, o gal kaip tik 
dėl to užsispyrimo, jis taps labiausiai Styringe gerbiamu pensinin- 
ku. Jį temps į visas mokyklines iškilmes, laipins svirduliuojantį ant 
pakylos, pristatinės Žmonėms, nežinantiems, kas jis yra buvęs, o 
paskui lydės į namus. Galbūt todėl, kad juo bus galima pasigirti iš- 
kilmingomis progomis, visi pakęs jo elgesio keistenybes, kaip 
antai: jau būdamas daugiau kaip septyniasdešimties, Bodžeris vis 
dar liks įsitikinęs — kartais po keletą savaičių iš eilės — tebesąs 
dekanas. 

— Jūs iš tikrųjų tebesate dekanas, — erzins jį Helena. 

— Žinoma, esu! — griaudės Bodžeris. 

Juodu dažnai kalbėsis, o kai Bodžeris ims eiti vis kurtyn, jį vis 
dažniau bus galima matyti vaikščiojant už parankės su meiliąja 
Eleonora Džeims, kuri mokėjo savaip susikalbėti su klausą prara- 
dusiais žmonėmis. 

Dekanas Bodžeris liks ištikimas Styringo mokyklos imtyninin- 
kų komandai net tuomet, kai jos šlovės metai bus išblėsę iš dauge- 
lio atminties. Imtynininkai jau niekuomet neturės tokio trenerio, 
kuris būtų prilygęs Erniui Holmui ar net Garpui. Jie pasidarys pra- 
laiminti komanda, bet Bodžeris ir toliau juos rems; per paskutines 
imtynes jis skatins vargšą styringietį, kuris, šleptelėjęs ant nugaros, 
ginsis, kad nebūtų prispaustas abiem mentėmis. 

Bodžeris mirs per tas varžybas. Tai bus neįprastai vienodo 
lygio imtynės. Styringo komandos sunkiasvoris kaip įmanydamas 
kepurnėsis su tiek pat išsekusiu ir „formą praradusiu" savo varžo- 
vu — juodu kaip kokie į paplūdimį išmesti banginukai kelia- 
klupsčiaus stengdamiesi laimėti taškų, kai jų laikas eis visai į pabaigą. 

— Penkiolika sekundžių! — burbtels teisėjas. Stambūs berniu- 
kai toliau galynėsis, Bodžeris atsistos, tryps kojomis ir ragins. 

— Gott! — suriks jis, galų gale pasitelkdamas vokiečių kalbą. 

Kai kova pasibaigs ir suolai ištuštės, liks tik dekanas — nebe- 
gyvas savo kėdėje. Helenai teks ilgai guosti jautrų jaunąjį Vitkom- 
bą, kad jis kaip nors sutramdytų savo širdgėlą dėl Bodžerio mirties. 


Donaldas Vitkombas niekuomet nepermiegos su Helena, nors 
pavyduliaujantys biografai nevykėliai, nekantraujantys, kada galės 
prikišti nagus prie Garpo palikimo ir jo našlės, skleis tokius gan- 

dus. Vitkombas išliks kaip vienuolis atsiskyrėlis visą gyvenimą uŽ- 
sidaręs Styringo mokykloje. Tai buvo jo laimė, kad jis atrado čia 
Garpą visiškai prieš pat šio mirtį; jo laimė buvo ir tai, kad jis čia 
rado Helenos draugiškumą ir globą. Helena pasitikėjo Vitkombu, 
matydama, kad šis žavisi jos vyru gal net mažiau kritiškai negu ji 
pati. 

Vargšas Vitkombas visuomet bus vadinamas „jaunuoju Vit- 
kombu", nors jis juk ne visuomet bus jaunas. Jo veido niekuomet 
nepaslėps barzda, jo skruostai visuomet išliks rožiniai —po tais jo 
rusvais, vėliau pilkais ir galiausiai kaip šerkšnas plaukais. O jo 
balse visą laiką bus girdėti miksėjimas, nervingas jodleriavimas. 
Vitkombas niekuomet neatsikratys įpročio trinti delnus. Bet kaip 
tik jam Helena patikės savo šeimos archyvą ir vyro literatūrinį pa- 
likimą. 

Jis taps Garpo biografu. Helena perskaitys visą jo parašytą 
biografiją, išskyrus paskutinį skyrių, kurio Vitkombas nebaigs 
metų metus — ją pačią Šlovinantį skyrių. Vitkombas pasidarys 
Garpo žinovu, didžiausiu autoritetu jo klausimais. Dunkanas vi- 
suomet juoksis, kad Vitkombas, kaip biografas, esąs kaip reta 
romus. Jis bus geras biografas Garpo šeimos požiūriu, jis tikės visu 
tuo, ką jam sakys Helena, kiekvienu Garpo paliktu užrašu ir net 
tais jo užrašais, apie kurių buvimą jis žinos tik iš Helenos pasakojimų. 

„Gyvenimas, — rašė Garpas, — yra suręstas, deja, ne taip kaip 
geras senovinis romanas. Atvirkščiai, jame pabaiga ateina tuomet, 
kai tie, kurie turi mirti, būna jau mirę. Lieka vien atmintis. O at- 
mintį turi net nihilistas". 

Vitkombas mylėjo Garpą visą — net labiausiai įnoringą ir pre- 
tenzingą. 

Tarp Garpo daiktų Helena ras tokį užrašą: „Man visai nesvar- 
bu, kokie bus iš tikrųjų tie sumauti paskutinieji mano žodžiai; pra- 
šom pasakyti, kad jie buvo štai tokie: "Aš visuomet Žinojau, kad 
tobulybės siekimas yra mirtinas įprotis,.. 

Mylėdamas Garpą nekritiškai — taip, kaip myli šunys ir vai- 
kai, — Vitkombas visuomet sakys, kad paskutinieji Garpo žodžiai 
buvo kaip tik tokie. 

— Jeigu Vitkombas taip pasakė, tai taip ir buvo, — visuomet 
sakys Dunkanas. 

Su juo sutiko ir Dženė Garp, ir Eleonora Džeims. 

Saugoti Garpą nuo biografų — tai buvo šeimos reikalas, — 


parašys Eleonora Džeims. 

— O kodėl gi ne? — pasakys Dženė Garp. — Ką jis skolingas 
visuomenei? Juk jis visuomet sakydavo, kad yra dėkingas tik ki- 
tiems menininkams ir žmonėms, kurie jį myli. 


Taigi, kas dar yra vertas turėti jo bent dalelytę? — 


parašys Eleonora Džeims. 

Donaldas Vitkombas taps net Helenos paskutinės valios pati- 
kėtiniu. Nors Helena bus jau labai sena, prieš mirtį ji neilgai te- 
sirgs, ir būtent Vitkombas išklausys paskutinius jos pavedimus. 
Helena nenorės būti palaidota Styringo mokyklos kapinėse, greta 
Garpo, Dženės antkapių, greta savo tėvo, Riebiojo Troškinio ir 
visų kitų. Ji pasakys, kad jai užteksią miesto kapinių. Ji taip pat ne- 
panorės būti atiduota medicinos reikalams — esanti tokia sena, 
tiek mažai belikę iš jos kūno, kad vargu ar kam nors ji begalėtų 
būti naudinga. Ji pasakys Vitkombui, kad norėtų būti kremuota, o 
jos pelenai tegul atitenka Dunkano, Dženės Garp ir Eleonoros 
Džeims nuosavybėn. Kai dalis jų bus palaidota, su likusiais jie galį 
daryti, ką panorės, — tik tegul neišbarsto jų Styringo mokyklos te- 
ritorijoje. Tegul ją trenksmas, pasakys ji Vitkombui, bet tik kad 
jokia jos dalis neatitektų Styringo mokyklai, kuri, kai ji buvo dar 
vaikas, nepriimdavo mokytis mergaičių. 

Ji paaiškins Vitkombui, kad ant jos antkapinio akmens miesto 
kapinėse turi būti užrašyta tik tiek, kad ji buvo Helena Holm, im- 
tynių trenerio Ernio Holmo duktė, ir kad jai nebuvo leista lankyti 
Styringo mokyklos, kadangi ji buvo mergaitė; be to, ji buvo roma- 
nisto T.S.Garpo mylima žmona — to paties, kurio antkapinį ak- 
menį galima pamatyti Styringo mokyklos kapinėse, kadangi jis 
buvo berniukas. 

Vitkombas bus ištikimas tam jos valios pareiškimui, kuris 
labai pralinksmins Dunkaną. 

— Kaip jis būtų patikęs tėtei! — vis kartos Dunkanas. — Aš 
tiesiog girdžiu jį. 

O Dženė Garp ir Eleonora Džeims dažniausiai sakys, kad 
Dženė Fylds būtų stačiai plojusi Helenos sprendimui. 


Eleonora Džeims taps rašytoja. Kaip Garpas nuspėjo, ji buvo 
„tikra“ rašytoja. Tik abu jos mokytojai — Garpas ir jo motinos 

dvasia — vis dėlto pasirodys ne jos jėgoms, ir todėl prozos ji dau- 
giau nerašys. Bet ji taps labai gera pocte, nors ir nelengvai paskai- 
toma. 

Garpas ir Dženė būtų didžiavęsi ja, kai išėjo pirmoji nuostabi 
jos eilėraščių knyga — „Prakalbos, pasakytos augalams ir gyvu- 
liams". Ja labai didžiuosis Helena — juodvi bus labai susibičiulia- 
vusios, 0 drauge — lyg motina ir dukra. 

Eleonora Džeims, aišku, pergyvens džeimsininkes. Garpo nu- 
žudymas nustums jas giliai į pogrindį, o atsitiktiniai jų pasireiški- 
mai metams bėgant darysis vis labiau užmaskuoti, net drovūs. 

Sveiki! Aš esu nebylė, — 
tik šitaip jos terašys. Arba: 


Turėjau nelaimingą atsitikimą, per kurį praradau kalbą. Bet 
rašau, kaip matote, gerai. 


— Ar jūs nesate viena iš tų, na, kaip jas ten? — kartais jų bus 
klausiama. 


Kokių tų? — 
išmoks jos klausti. O padoresnės rašys: 
Ne. Dabar jau ne. 


Dabar jos buvo tik nebylės. Dauguma jų laikysis kukliai ir vargs, 
ieškodamos, kuo galėtų užsiimti. Dalis džeimsininkių bandys imtis 
pozityvios veiklos — teikti paramą Žmonėms su kokia nors kita ne- 
galia. Jos bus geros pagalbininkės patekusiems į keblią padėtį ir 
per daug savęs gailintiems. Etiketės po truputį nubyrės, ir viena po 
kitos tos bežadės moterys savo pastangomis susikurs sau vardą. 

Kai kurios savo darbais netgi pelnys Fylds Fondo paramą. 

Dalis jų, aišku, mėgins išlikti džeimsininkėmis, nors pasaulis 
bus taip greitai pamiršęs, kas jos tokios. Kai kurie žmonės manys, 
kad tai gangsterės, trumpai, bet šauniai veikusios apie šimtmečio 
vidurį. Kiti painios jas — kokia likimo ironija! — su tais, prieš ku- 
riuos jos pačios iš pradžių sukilo, tai yra su prievartautojais. Viena 
džeimsininkė parašys Eleonorai Džeims, kad nustojo būti džeimsi- 
ninke po to, kai kartą, paklaususi mažos mergaitės, ar Ši žinanti, 
kas tai yra džeimsininkės, išgirdo atsakymą: 

— Tai tos, kurios prievartauja berniukus. 

Maždaug už poros mėnesių po Garpo nužudymo pasirodys 

prastas, bet didelio populiarumo sulauksiąs romanas — „Džeimsi- 
ninkės išpažintis". Jis daug prisidės prie to, kad džeimsininkės 
būtų laikomos dar didesnėmis kvaišomis ar jų būtų išvis nebepai- 
soma. Romano autorius buvo, aišku, vyras. Prieš tai jis jau buvo 
parašęs romaną, kuris vadinosi „Porno karaliaus išpažintis", o dar 
anksčiau — „Mažamečių vergių pirklio išpažintį". Ir taip toliau. 
Tai buvo suktas piktadarys, maždaug kas pusę metų keitęs savo 
kailį. 

Vienas iš žiaurių jo pokštų toje „Džeimsininkės išpažintyje" 
bus toks: pagrindinė jo knygos herojė, o drauge pasakotoja, yra 
lesbietė, kuri nusipjauna liežuvį ir tik po to suvokia pasidariusi ne- 
patraukli meilužė. 

To vulgaraus šlamšto populiarumas mirtinai suglumins kai ku- 
rias džeimsininkes. Bus tokių, kurios nusižudys. „Tarp tų Žmonių, 
kurie negalėjo pasakyti, ką galvojo, — rašė Garpas, — visuomet 
buvo savižudžių". 

Bet galų gale Eleonora Džeims ims ieškoti jų ir susibičiuliaus 
su jomis. Buvo įsitikinusi, kad būtent šitaip būtų pasielgusi Dženė 
Fylds. Eleonora Džeims rengs poezijos vakarus, per kuriuos Ro- 
berta Maldun savo stipriu ir skardžiu balsu skaitys jos eilėraščius. 
Robertai skaitant, Eleonora Džeims sėdės šalia jos tokia veido iš- 
raiška, tarsi ji pati labai norėtų skaityti balsu savo eilėraščius. Tuo- 
met atsišauks daugybė džeimsininkių, kurios irgi norės galėti 
kalbėti. Kelios jų taps Eleonoros Džeims bičiulėmis. 

Eleonora Džeims niekad neištekės. Bus vyras, su kuriuo ji ret- 
karčiais susitikinės, bet labiau todėl, kad jis irgi buvo poetas. Ji bus 
gera poetė, o drauge feministė, įsitikinusi, jog galima gyventi taip, 
kaip gyveno Dženė Fylds, ir rašyti su T. S. Garpo energija ir savo 
individualia vizija. Kitaip tariant, jai pakaks atkaklumo turėti savo 
nuomonę, 0 drauge būti gerai kitiems žmonėms. Eleonora visą gy- 
venimą truputį flirtuos su Dunkanu Garpu, galima sakyti — jau- 
nesniuoju savo broliu. 

Dėl Eleonoros Džeims mirties Dunkanas labai sielvartaus. Jau 
būdama nebejauna, ji ims plaukioti didelius atstumus — tai bus 
daugmaž tuo metu, kai ji vietoje Robertos taps Fyld Fondo direk- 
tore. Keletą kartų ji net perplauks platų Dogs Hed Harboro są- 
siaurį. Paskutiniuose ir geriausiuose savo eilėraščiuose „plaukimą“ 
ir „vandenyno trauką“ ji vartos kaip metaforas. Tačiau Eleonora 

Džeims, toji Vidurio Vakarų mergaitė, niekuomet iki galo neper- 
pras grįžtamųjų bangų: vieną šaltą dieną, kai ji bus per daug nuvar- 
gusi, jos pasiims ją. 

„Kai aš plaukioju, — rašys ji Dunkanui, — mano atmintyje iš- 
kyla tie karšti, o kartu grakštūs ginčai su tavo tėvu. Aš taip pat jau- 
čiu vandenyno pastangas pasiimti mane — sausumai priklausantį 
mano vidų, sausumai priklausančią mažytę mano širdį, sausumai 
priklausantį mano užpakaliuką, kaip, manding, pasakytų tavo 
tėvas. Bet mudu, vandenynas ir aš, erziname vienas kitą. Tu, kiau- 
liau, manau, pasakysi, kad tai esąs manasis sekso pakaitalas". 


Florensa Kokrina Bolsbi, kurią Garpas pažinojo kaip ponią Ralf, 
nugyvens savo gyvenimą, netvarkingai linksmindamasi be jokio regi- 
mo ar jai reikalingo sekso pakaitalo. Ji tikrai taps lyginamosios litera- 
tūrologijos daktare ir galų gale gaus tenurą didelėje ir netvarkingoje 
anglistikos katedroje, kurios nariai visi iki vieno jos bijos. Įvairiu 
metu ji suvedžios, o paskui paniekins devynis iš trylikos vyresniųjų 
narių, kuriuos pakaitomis įsileis į lovą, o paskui išguis. Jos studentai 
pramins ją „dinamitu“, taip ji pagaliau pademonstruos kitiems, jei ne 
sau, tam tikrą pasitikėjimą ir kitoje, seksui nepriklausančioje srityje. 

Ji griežtai tvarkysis su visais iš baimės susigūžusiais, uodegą 
paspraudusiais savo meilužiais, vis priminsiančiais poniai Ralf, 
kaip kartą jos namus paliko Garpas. 

Ponia Ralf buvo tarp tų, kurie pirmieji atsiliepė į žinią apie su- 
krečiančią Garpo mirtį ir, reikšdama užuojautą, be kita ko, parašys 
Helenai: „Jo suvilioti man niekuomet nepavyko, dėl to visuomet 
apgailestavau, O jį gerbiau". 

Helena net pamėgs tą moterį ir retkarčiais su ja susirašinės. 

Roberta Maldun irgi turės progą susirašinėti su ponia Ralf, ku- 
rios prašymą Fylds Fondas atmes. Robertą gerokai nustebins laiškas, 
kurį po to Fylds Fondas gaus iš ponios Ralf: „Pabučiuok man į 
S....Ę", — bus jame parašyta. Ponia Ralf nemėgo neigiamų atsakymų. 

Jos vaikas, Ralfas, mirs anksčiau už ją, jis taps gana geru Žur- 
nalistu ir žus kare kaip ir Viljamsas Persis. 


Beinbridžė Persi, kurią Garpas paprastai vadino Pūku, gyvens 
labai ilgai. Paskutinis iš daugybės jos psichiatrų pareikš ją išgydęs, 
tačiau tuomet visos psichoanalizės ir daugybės gydymo institucijų 

pastangos bus paprasčiausiai per daug įgrisusios Pūkui Persi, kad 
ji dar galėtų būti pavojinga. 

Kad ir kaip to būtų pasiekta, bet po ilgo laiko Pūkas ramiai 
įsitrauks į įprastinius Žmonių santykius, ims dalyvauti viešajame 
gyvenime, reikšdamasi jame tegul ir kaip nebylė, bet daugiau ar 
mažiau nepavojinga ir (galų gale) naudinga visuomenės narė. Su- 
laukusi penkiasdešimties, ji pradės domėtis vaikais, labai uoliai ir 
kantriai dirbs su atsilikusiais. Ta proga jai dažnai teks susidurti su 
kitomis džeimsininkėmis, kurios bus irgi, kiekviena savaip, išgydy- 
tos ar bent gerokai pakeistos. 

Beveik dvidešimt metų Pūkas neprisimins mirusios savo sesers 
Kušės, tačiau meilė vaikams galiausiai ją sutrikdys. Būdama pen- 
kiasdešimt ketverių metų, ji pastos (niekas neįstengs suprasti — 
kokiu būdu) ir bus sugrąžinta į stacionarą stebėjimui — mat ji 
buvo įsitikinusi, kad gimdydama mirs. Kai taip neatsitiks, Pūkas 
taps atsidavusia motina, o greta to tęs darbą su atsilikusiais vai- 
kais. Pūko Persi duktė, kuriai vėliau sunkų įspūdį padarys jos mo- 
tinos Žmogžudystės istorija, laimei, nebus atsilikęs vaikas. Garpui 
ji būtų priminusi Kušę. 

Atsiras žmonių, kurie tvirtins, jog Pūkas Persi yra pozityvus 
pavyzdys tiems, kurie stoja už visišką mirties bausmės panaikini- 
mą — toks įspūdingas esąs tas jos pasveikimas. Tik ne Helenai ir 
ne Dunkanui Garpui, kurie iki pat savo mirties apgailestaus dėl to, 
kad Pūkas Persi nenusibaigė tuo momentu, kai paskutinį kartą su- 
klykė Styringo imtynių salėje: „Aule!“ 

Vieną dieną Pūkas, žinoma, mirs; ji mirs nuo infarkto Florido- 
je, nuvykusi ten aplankyti dukters. Helenai bus menka paguoda, 
kad ji pergyveno Pūką. 

Ištikimasis Vitkombas apibūdins Pūką Persi taip, kaip kartą ją 
apibūdino Garpas po savo pabėgimo iš pirmųjų feministinių laido- 
tuvių. 

— Dvilytė storžievė, — pasakė jis tuomet dekanui Bodže- 
riui, — su šeško veidu ir visiškai suskystėjusiu protu po tų beveik 
penkiolikos vystykluose praleistų metų. 


Džonas Vulfas neišvys oficialios Garpo biografijos, kurią jos 
autorius Donaldas Vitkombas pavadins „Beprotystė ir sielvartas: 
T. S. Garpo gyvenimas ir kūryba". Šią gerą knygą jau po Džono 

Vulfo mirties išleis jo partneriai. Džonas Vulfas labai stengsis, kad 
ta knyga būtų gerai parengta, ir iki ankstyvos savo mirties sureda- 
guos vos ne visą Vitkombo rankraštį. 

Džonas Vulfas mirs nuo plaučių vėžio Niujorke palyginti jau- 
nas. Šis rūpestingas, sąžiningas, paslaugus ir net elegantiškas — di- 
desniąją savo gyvenimo dalį — Žmogus gilų savo nerimą ir 
neįveikiamą pesimizmą slopino ir slėpė, jau nuo aštuoniolikos 
metų amžiaus kasdien surūkydamas po tris pakelius cigarečių be 
filtro. Kaip ir daugelis labai užimtų Žmonių, kurie paprastai atrodo 
esą ramūs ir santūrūs, Džonas Vulfas tokiu rūkymu pribaigs save. 

Jo nuopelnai Garpui ir jo knygoms buvo neįkainojami. Nors 
jis kartais priekaištaus sau dėl tos šlovės, kuri galiausiai išprovoka- 
vo Garpo nužudymą, vis dėlto kaip rafinuotos galvosenos žmogus 
negalės ilgesnį laiką laikytis tokio siauro požiūrio. Vulfo nuomo- 
ne, „žudymas buvo nuolat populiarėjantis mėgėjiškas to meto 
sportas", 0 „politiniai fanatikai" visuomet užkietėję menininkų 
priešininkai — todėl, kad pastarieji atkakliai ar net arogantiškai 
teigia, jog jų individuali pasaulio vizija pranašesnė. Be to, Džonas 
Vulfas žinojo, jog taip atsitiko ne vien dėl to, kad Pūkas Persi buvo 
džeimsininkė ir atlygino Garpui už pjudymą, — jos patirta skriauda 
siekė dar vaikystę, galimas dalykas, kad politika ją paryškino, bet iš 
esmės ji buvo tokia pat gili kaip užsitęsęs vystyklų poreikis. Pūkas tu- 
rėjo įsikalusi sau galvon, kad Garpo ir Kušės potraukis mylėtis buvo 
mirtinas Kušei. Tai buvo tiesa — tik mirtinas jis buvo Garpui. 

Džonas Vulfas, profesionaliai dirbdamas pasaulyje, kuris per 
daug dažnai garbina savo paties susikurtą dabartį, į gyvenimo pa- 
baigą tvirtins, jog iš visų jo leidinių daugiausia pasididžiavimo jam 
kelia bendras tėvo ir sūnaus kūrinys — Dunkano Garpo iliustruo- 
tas T. S. Garpo „Grilparcerio pensionas". Žinoma, jis didžiavosi ir 
ankstyvaisiais Garpo romanais, o apie „Pasaulį pagal Bensenheive- 
rį" jis ims kalbėti kaip apie „neišvengiamą — turint galvoje pavo- 
jų, koks Garpui buvo iškilęs“. Džonas Vulfas visuomet pagyvės 
kalbėdamas tik apie „Grilparcerio pensioną" ir dar apie nebaigto 
rašyti romano „Mano tėvo iliuzijos" rankraštį, į pastarąjį jis Žiū- 
rės — su meile ir liūdesiu — kaip į „Garpo sugrįžimą prie jam bū- 
dingo rašymo". Ne vienerius metus Vulfas redaguos tą netvarkingą 
pirmąjį nebaigto rašyti romano juodraštį, ne vienerius metus apta- 
rinės su Helena ir Donaldu Vitkombu jo privalumus ir trūkumus. 

— Tik po mano mirties, — atkakliai tvirtins Helena. — Gar- 
pas niekuomet neleistų išspausdinti, jeigu laikytų, kad tai dar ne- 
baigta. — Vulfas su tuo sutiks, bet jis mirs anksčiau už Heleną. 
Vitkombui ir Dunkanui liks užduotis išleisti „Mano tėvo iliuzijas" 
ir jie išleis, — jau gerokai po Vulfo mirties. 

Dunkanas praleis daugiausia laiko su Džonu Vulfu, skausmin- 
gai merdinčiu nuo plaučių vėžio. Vulfas gulės privačioje Niujorko 
ligoninėje, retkarčiais surūkydamas cigaretę pro į gerklę įstatytą 
plastmasinį vamzdelį. 

— Ką apie tai pasakytų tavo tėvas? — klaus jis Dunkaną. — 
Ar tai netiktų jam kaip viena galimų jo mirties scenų? Ar ji nėra 
pakankamai groteskiška? Ar jis tau kada nors pasakojo apie pros- 
titutę, kuri mirė Vienoje, Rudolfinerhause? Kuo gi ji buvo vardu? 

— Šarlotė, — atsakys Dunkanas. Juodu bus labai suartėję. 
Džonas Vulfas net pamėgs ankstyvuosius Dunkano piešinius, su- 
kurtus „Grilparcerio pensionui". O Dunkanas net persikels į Niu- 
jorką. Jis papasakos Džonui Vulfui, kad jis pirmą kartą tikrai 
pajutęs, jog nori tapti dailininku ar fotografu, tuomet, kai pro 
Džono Vulfo kabineto langą išvydo Manhataną — tą pirmųjų Niu- 
jorke feministinių laidotuvių dieną. 

Vėliau Džonas Vulfas padiktuos mirties patale Dunkanui, o 
šis užrašys paskutinę jo valią savo partneriams, — kad Dunkanui 
Garpui būtų leidžiama ateiti pasidairyti į Manhataną pro buvusio 
jo kabineto langą tol, kol leidykla bus tame pastate. 

Daugelį metų po Džono Vulfo mirties Dunkanas naudosis ta 
privilegija. Į Vulfo kabinetą įsikels naujas redaktorius, tačiau dėl 
Garpo pavardės visi redaktoriai bus Dunkanui paslaugūs. 

Ne vienerius metus sekretorės, užėjusios pas redaktorių, sakys: 

— Atsiprašau, atėjo jaunasis Garpas. Jis vėl norėtų pasidairyti 
pro langą. 

Daugel valandų, kurias truks Džono Vulfo merdėjimas, juodu 
kalbėsis apie tai, koks geras rašytojas buvo Garpas. 

— Jis būtų buvęs labai savotiškas, — sakys Dunkanui Džonas 
Vulfas. 

— Galbūt, — sutiks Dunkanas. — Bet ką dar jūs galite man 
apie jį pasakyti? 

— Ne, ne — aš nemeluoju. Tai visai nereikalinga, — kalbės 
Vulfas. — Jis turėjo savo požiūrį į pasaulį ir visuomet turėjo savo 


527 


kalbą. Bet svarbiausia — požiūrį. Jis visuomet buvo labai individu- 
alus. Kuriam laikui jis buvo patekęs į akligatvį, bet toje naujausio- 
je savo knygoje jis vėl ėjo teisingu keliu. Jis vėl buvo aptikęs gerus 
impulsus. „Grilparcerio pensionas“ yra žaviausias, bet ne origina- 
liausias jo kūrinys. Tuo metu jis buvo dar per jaunas. Tokį apsaky- 
mą būtų galėję parašyti ir kai kurie kiti rašytojai. „Delsimas“ yra 
originaliai sumanytas ir pirmas talentingai parašytas jo romanas. 
Bet tai yra vis dėlto pirmas romanas. „Sangulautojos vyro antrasis 
kvėpavimas“ yra labai juokingas, jis turi geriausią pavadinimą, jis 
taip pat yra labai originalus, tačiau tai yra papročių romanas ir 
gana siauro turinio. Pats originaliausias jo romanas yra, žinoma, 
„Pasaulis pagal Bensenheiverį" — netgi jei laikysime jį muilo 
opera. Bet jis yra toks šiurkštus; jis yra kaip žalias maistas — geras, 
bet visiškai žalias. O kam toks patinka? Kas nori kęsti tokius uŽ- 
gauliojimus? 

Tavo tėvas buvo sunkus žmogus. Jis niekuomet nenusileisdavo 
nei per colį, ir tai buvo principas: jis visuomet vadovavosi savo no- 
simi; kur tik ji jo nevedė, bet tai buvo jo nosis. Be to, jis buvo am- 
bicingas. Jis pradėjo nuo to, kad išdrįso rašyti apie pasaulį, kai pats 
buvo dar tik vaikigalis. Dieve mano, juk jis tuomet buvo dar tik 
pradedantysis. Tuo metu jis, kaip daugelis rašytojų, galėjo dar kurį 
laiką rašyti tik apie save patį, O jis rašė ir apie pasaulį — tik tai ne- 
buvo taip akivaizdu. Pastaruoju metu jam buvo pakyrėję rašyti 
apie savo paties gyvenimą, todėl jis vėl ėmėsi rašyti apie pasaulį. 
Buvo pradėjęs rašyti. O Dieve, Dunkanai, nepamiršk, kad jis buvo 
dar toks jaunas! Jis buvo tik trisdešimt trejų metų. 

— Bet jis turėjo energijos, — pasakys Dunkanas. 

— O taip, jis būtų dar daug parašęs, dėl to nėra abejonių — 
pasakys Džonas Vulfas. Ir užsikosės, todėl turės liautis kalbėjęs. 

— Tik jis niekuomet negalėjo atsipalaiduoti, — pasakys Dun- 
kanas. — O ką tai reiškia? Kad vieną kartą jis vis tiek būtų perdegęs? 

Kratydamas galvą, tik atsargiai — kad neišmestų iš gerklės 
vamzdelio — Džonas Vulfas vis dar kosės. 

— Tik ne jis! — dusdamas iškoš Džonas Vulfas. 

— Ir jis vis būtų taip rašęs ir rašęs? Ar tai tu turi galvoje? — 
klaus jį Dunkanas. 

Kosintis Džonas Vulfas linktels galva. Jis taip ir pasimirs kosė- 
damas. 

Roberta ir Helena, aišku, dalyvaus jo laidotuvėse. Liežuvauto- 
jai mals liežuviais — mat tame nedideliame mieste Niujorke daž- 
nai buvo plepama, kad Džonas Vulfas rūpinęsis ne vien literatūriniu 
Garpo turtu. Tam, kas pažinojo Heleną, atrodė net nepanašu, kad 
ji kada nors būtų turėjusi tokio pobūdžio ryšių su Džonu Vulfu. 
Kiekvieną kartą, išgirdusi šnekant, kad ji yra su kuo nors susidėju- 
si, Helena tik juokdavosi. Roberta Maldun reaguodavo karščiau: 

— Su Džonu Vulfu? — klaus ji. — Helena ir Vulfas? Jūs tur- 
būt juokaujate? 

Robertos įsitikinimas turėjo tvirtą pamatą. Kartą ar porą 
kartų savo iškylų į Niujorką metu Roberta Maldun buvo sukritusi 
su Džonu Vulfu. 

— Tik pamanyk, aš kažkada mėgau žiūrėti tavo Žaidimą! — 
kartą pasakys jis Robertai. 

— Tu ir dabar turi galimybę žiūrėti mano žaidimą, — atšaus 
jam Roberta. 

— Aš turiu galvoje futbolą, — atsakys Džonas Vulfas. 

— Yra geresnių už futbolą dalykų, — pasakys tada Roberta. 

— Bet tu daug ką darai gerai, — pagirs ją Džonas Vulfas. 

— Najau! 

— Tikrai, Roberta! 

— Visi vyrai yra melagiai, — pareikš Roberta Maldun, žinoda- 
ma, kad tai yra tiesa — mat ji pati kadaise buvo vyras. 


Roberta Maldun, buvęs Robertas Maldunas, „Filadelfija Ygls" 
Nr. 90, pergyvens Džoną Vulfą bei daugumą kitų savo meilužių. Ji 
nepergyvens Helenos, nors gyvens pakankamai ilgai, kad galų gale 
imtų jaustis nepatogiai dėl tos naujosios savo lyties. Artėjant pen- 
kiasdešimtmečiui, kartą ji pasakys Helenai, jog ją kamuoja viduti- 
nio amžiaus vyro tuštybė ir vidutinio amžiaus moters nerimas, 
„bet, — pridurs Roberta, — tai turi savų privalumų: dabar aš vi- 
suomet žinau, ką vyrai rengiasi pasakyti, kol jie to dar nepasakė". 

— Bet aš irgi tą Žinau, — atsakys jai Helena. Roberta taip nu- 
sijuoks, kad net išgąsdins Heleną griausmingu savo kvatojimu. Be 
to, ji turėjo įprotį suimti bičiulius į lokišką savo glėbį, O tai nervino 
Heleną — kartą Roberta šitaip sulaužė jai akinius. 

Pamažėl Roberta tramdė didelį savo ekscentriškumą ir darėsi 
vis rimtesnė, ypač su Fylds Fondu, kurį ji tvarkys taip energingai, 
kad Eleonora Džeims pramins ją Kapitonu Energija. 

— Na jau! — pasakys Roberta. — Tai Garpas buvo tikras Ka- 
pitonas Energija. 

Roberta labai žavėjosi ir negausi Dogs Hed Harboro gyvento- 
jų bendruomenė, nes anksčiau Dženės Fylds rūmas niekad nebuvo 
turėjęs tokio gero vardo; be to, Roberta kur kas aktyviau negu 
Dženė dalyvaus tvarkant miestelio reikalus. Dešimt metų Roberta 
bus vietinės mokyklos tarybos pirmininkė, nors, aišku, savų vaikų 
neturės. Dvylika metų ji bus Rokingemo grafystės moterų beisbolo 
komandos — pačios geriausios visoje Niū Hampšyro valstijoje — 
organizatorė, trenerė ir narė. Kartą tas kvaiša, tas paršas Niū Hamp- 
šyro gubernatorius pamėgins įpiršti mintį, jog Robertai reikėtų atlikti 
chromosomų patikrinimą, kad jai būtų galima leisti Žaisti finalinėse 
rungtynėse. Roberta pasiūlys gubernatoriui susitikti su ja prieš rung- 
tynes Žaidimo aikštėje „ir pasižiūrėti, ar jis yra pajėgus kovoti kaip 
vyras". Nieko iš to, žinoma, neišeis, bet politika yra politika, todėl gu- 
bernatorius mes pirmąjį kamuolį, o Roberta, nepriklausomai nuo 
chromosomų bei viso kito, jį pasitiks kaip dera. 

Beje, Styringo mokyklos sporto reikalų vedėjas bus toks malo- 
nus, kad pasiūlys Robertai mokyklos futbolininkų komandos tre- 
nerio pareigas. Tačiau buvęs gynėjas mandagiai atsisakys to darbo. 

— Tiek jaunų vaikinų, — svajingai pasakys Roberta. — Turė- 
čiau klaikių rūpesčių. 

Visą gyvenimą labiausiai mėgstamas vaikinas jai bus Dunkanas 
Garpas, kuriam ji bus ir motina, ir sesuo, kurį ji dusins savo kvepa- 
lais ir mylavimais. Dunkanas mylės ją ir bus vienas iš nedaugelio 
vyriškos lyties svečių, visuomet mielai įsileidžiamų į Dogs Hed 
Harborą. Bet kai Dunkanas suvedžios jauną poetę, Roberta labai 
ant jo užpyks ir beveik porą metų po to jo nebekvies pas save. 

— Savo tėvo sūnus, — pasakys Helena. — Toks pat žavingas. 

— Kaip vaikinas jis yra per daug žavingas, — pasakys Rober- 
ta. — O ta poetė turėjo būti neatspari. Be to, ji jam per sena. 

— Atrodo, Roberta, pavyduliauji, — pasakys jai Helena. 

— Apvylėte pasitikėjimą, — garsiai pareikš Roberta. Helena 
jai pritars. Dunkanas atsiprašys. Netgi ta poetė atsiprašys. 

— Tai aš jį suvedžiojau, — pasakys ji Robertai. 

— Nesuvedžiojai, — atsakys Roberta. — Neįstengtum. 

Viskas bus pamiršta vieną pavasario dieną Niujorke, kai Ro- 
berta nustebins Dunkaną, pakviesdama jį pietų. 

— Atsivesiu pritrenkiančią merginą — specialiai tau, savo bi- 
čiulę, — pasakys jam Roberta. — Nusiplauk nuo rankų dažus ir iš- 
siplauk galvą, kad puikiai atrodytum. Pasakiau jai, kad esi 
žavingas, ir žinau, kad gali toks būti. Manau, jai patiksi. 

Štai šitaip rengdama Dunkano pasimatymą su moterimi, kurią 
pati išrinko, Roberta jautėsi kur kas geriau. Po gana ilgo laiko pa- 
aiškės, kad Roberta nekentė tos poetės, su kuria Dunkanas buvo 
permiegojęs — štai čia ir buvo visa problema. 

Kai Dunkanas susikuls su motociklu daugmaž už mylios nuo 
Vermento ligoninės, Roberta pirmoji ten atsiras. Tuo metu ji sli- 
dinės toli šiaurėje, Helena paskambins jai, ir Roberta atvyks į ligo- 
ninę anksčiau už Heleną. 

— Važinėti motociklu per sniegą! — rėkavo Roberta. — Ką 
tau tėvas pasakytų? 

Dunkanas galėjo vos ne vos šnibždėti. Atrodė, kad yra išsuki- 
nėtos visos jo galūnės, kažkokia komplikacija buvo apėmusi jo 
inkstus, be to, — to tuomet dar nežinojo nei Dunkanas, nei Ro- 
berta — teks amputuoti vieną jo ranką. 

Helena, Roberta ir Dunkano sesuo Dženė Garp lauks tris 
paras, kol praeis Dunkano gyvybei gresiantis pavojus. Eleonora 
Džeims bus per daug sukrėsta, kad galėtų atvykti ir laukti drauge 
su jomis. Roberta visą tą laiką plūsis. 

— Kam gi jam, turinčiam tik vieną akį, reikėjo motociklo? 
Kaip galima važinėti, neturint binokulinės regos? — klausė Ro- 
berta. — Juk jam viena pusė visuomet būna nematoma! 

Viskas atsitiko dėl to, kad girtas vairuotojas važiavo esant rau- 
donai šviesai, o Dunkanas per vėlai pamatė jo automobilį. Kai jis 
pabandė išvengti automobilio, įstrigo sniege ir virto beveik nejud- 
riu taikiniu tam girtam vairuotojui. 

Viskas buvo sudaužyta. 

— Jis yra per daug panašus į savo tėvą, — sumurmėjo Helena. 
Tačiau Kapitonas Energija žinojo, kad Dunkanas buvo daug kuo 
nepanašus į savo tėvą. Robertos nuomone, Dunkano gyvenimas 
stokojo kryptingumo. 

Kai pavojus jo gyvybei praėjo, Roberta palūžo greta jo. 

— Jeigu tu, šunsnukyti, užsimuši anksčiau, negu aš mirsiu, — 
aimanavo ji, — tai mane pribaigs. Ko gero, tai pribaigs ir tavo mo- 
tiną, ir galbūt Eleonorą, bet mane — tai jau tikrai. Mane tai visiš- 

kai, Dunkanai, pribaigtų, tu, mažasis bandite! — Roberta vis verkė 
ir verkė, Dunkanas irgi verkė, nes žinojo, kad tai tiesa: Roberta jį 
mylėjo ir buvo neapsakomai jautri viskam, kas jam nutiktų. 

Dženė Garp tuo metu buvo dar tik koledžo pirmo kurso stu- 
dentė, bet ji nutraukė savo mokslus, todėl galėjo likti Vermonte su 
Dunkanu, kol šis pasitaisys. Dženė buvo baigusi Styringo mokyklą 
geriausiais pažymiais, todėl jai bus nesunku tęsti koledže mokslus, 
kai Dunkanas pasveiks. Ji pasisiūlys padirbėti ligoninėje pagalbine 
medicinos seserimi ir taps Dunkanui dideliu optimizmo šaltiniu, 
nes jo lauks ilgas ir skausmingas gydymas. Beje, jis jau turės tokio 
gydymo patyrimą. 

Helena atvyks iš Styringo jo aplankyti kiekvieną savaitgalį. Ro- 
berta nuvyks į Niujorką pasižiūrėti jo buto, kuris drauge buvo ir jo 
studija, ir ras jį apgailėtinai apleistą. Dunkanas baiminsis, kad jam 
neišvogtų piešinių, nuotraukų ir stereoaparatūros. 

Kai Roberta užeis į jo butą, ras ten gyvenant liesą, laibą mergi- 
ną, vilkinčią dažais ištepliotais Dunkano drabužiais. Indų mazgoji- 
mas, atrodo, nebuvo mėgstamiausias jos užsiėmimas. 

— Dink iš čia, brangute, — pasakys jai Roberta, Dunkano 
raktu atsirakinusi duris. — Dunkanas sugrįžo į savo šeimos prie- 
globstį. 

— O kas tu tokia? — paklaus ją mergina. — Jo motina? 

— Jo žmona, širdele, — atsakys Roberta. — Man visuomet pa- 
tikdavo jaunesni vyrai. 

— Jo Žmona? — nusistebėjo mergina, vėpsodama į Rober- 
tą. — Nežinojau, kad jis vedęs. 

— Jo vaikai jau važiuoja liftu, — paaiškins jai Roberta. Todėl 
tau bus geriau pasinaudoti laiptais. Jo vaikai yra tokio ūgio kaip aš. 

— Jo vaikai? — dar paklaus mergina — ir išsinešdins. 

Roberta apkuops studiją ir pasikvies į ją jauną moterį, kad ši 
ten apsigyventų kuriam laikui ir prižiūrėtų ją. Tai bus moteris, ką 
tik pasidariusi lyties pakeitimo operaciją, todėl jai reiks naujos ap- 
linkos, kad apsiprastų su nauja savo lytimi. . 

— Tau bus čia labai gera, — aiškins naujajai moteriai Rober- 
ta. — Visa tai priklauso maloniam jaunuoliui, bet keletą mėnesių 
jo čia nebus. Gali rūpintis jo daiktais ir svajoti apie jį patį, 0 aš tau 
pranešiu, kada reikės iš čia išsikraustyti. 

Vermonte Roberta pasakys Dunkanui: 

— Tikiuosi, sutvarkysi savo gyvenimą. Baik su motociklais ir 
su visa netvarka — su tom merginom, kurios nieko apie tave neži- 
no. Dieve mano — miegoti su nepažįstamomis! Tu dar nesi toks 
kaip tavo tėvas. Tu dar net nepradėjai kaip reikiant dirbti. Jeigu 
tu, Dunkanai, iš tikrųjų būtum menininkas, tu neturėtum laiko vi- 
soms toms šliundroms. O ypač toms savižudiškoms išdaigoms. 

Kapitonas Energija bus vienintelis žmogus po Garpo, galėsiąs 
šitaip kalbėtis su Dunkanu. Helena neįstengs jo kritikuoti. Ji bus 
per daug laiminga, kad Dunkanas išliko gyvas. O Dženė buvo de- 
šimčia metų jaunesnė už jį, taigi visa, ką ji galės daryti — tai tik ža- 
vėtis, jį mylėti ir būti su juo visą tą ilgą jo sveikimo laikotarpį. 
Eleonora Džeims, kuri mylėjo Dunkaną karštai ir godžiai, taip bus 
perpykusi ant jo, kad svies į jį savo užrašų knygutę ir pieštuką, 
todėl nieko, aišku, negalės jam pasakyti. 

— Vienakis, vienarankis tapytojas, — skųsis Dunkanas. — Na, 
žinote. 

— Būk laimingas, kad tau dar liko viena galva ir viena šir- 
dis, — atsakys jam Roberta. — O argi tu daug Žinai tapytojų, kurie 
laikė teptuką abiem rankom? O dvi akys, kvaileli, tau reikalingos 
motociklu važinėjant; tapymui pakaks ir vienos. 

Dženė Garp mylės savo brolį taip, lyg jis būtų jai ir brolis, ir 
tėvas — mat ji buvo per jauna, kad būtų galėjusi kaip reikiant pa- 
žinti savo tėvą. Kol jis sveiks ligoninėje, ji sukurs eilėraštį — pirmą 
ir vienintelį savo eilėraštį, nes Dženė Garp neturėjo nei savo tėvo, 
nei brolio polinkių į meną. Ir tik vienas Dievas žino, kokių polin- 
kių galėjo turėti Vulfas. 

Pirmagimis guli čia, lieknas ir ilgas, 

vieną beturi jis ranką, viena tik nagingas, 
vieną ir akį teturi, viena jis tik švyti, 

dar atmintį savo šeimos — ji jam padeda gyti. 
Motinos savo sūnus šis sveiką tesaugo 

Namą, Garpo statytą, kur pats ir užaugo. 


Eilėraštis buvo, žinoma, labai silpnas, bet Dunkanui jis patiks. 
— Išmoksiu jį atmintinai, — pažadės jis Dženei. 
Jaunoji transseksualė, kurią Roberta apgyvendino Dunkano 
studijoje, atsiųs jam atviruką su geranoriškais palinkėjimais: 
„Augalai laikosi gerai, bet tas didelis geltonas paveikslas prie 

židinio susiraukšlėjo — manau, kad drobė buvo per menkai 

įtempta, todėl nukabinau jį ir pastačiau greta kitų sandėliuke, 

kur yra vėsiau. Man patinka žydrasis paveikslas ir visi pieši- 
niai — visi iki vieno! Ir ypač patinka tas, kuris, kaip Roberta 
sakė, yra jūsų autoportretas". 

— O Dieve, — atsidus Dunkanas. 

Dženė perskaitys jam visą Džozefą Konradą — Garpo, kai jis 
buvo dar vaikas, mėgstamiausią rašytoją. 

Gerai, kad Helena turės savų mokytojos rūpesčių, kurie galės 
atitraukti ją nuo išgyvenimų dėl Dunkano. 

— Tas berniukas pasitaisys, — įtikinės ją Roberta. 

— Jis yra jau jaunuolis, — pasakys Helena. — Jis jau ne ber- 
niukas. 

— Man jie visi yra berniukai, — pasakys Roberta. — Garpas 
buvo berniukas. Aš buvau berniukas, kol netapau mergaitė. Ir 
Dunkanas man visuomet liks berniukas. 

— Na, žinai! — atsakys Helena. 

— Tau reikėtų kaip nors sportuoti, — patars Helenai Rober- 
ta. — Atsipalaiduotum, apsiramintum. 

— Liaukis, Roberta, — pasakys Helena. 

— Pamėgink bėgioti, — įkalbinės Roberta. 

— Tu bėgioji, o aš jau skaitysiu, — atsakys Helena. 

Roberta bėgios visą laiką. Baigdama šeštąją dešimtį, ji vis daž- 
niau pamirš vartoti estrogenus, kuriuos, pakeitus lytį, būtina varto- 
ti visą gyvenimą, norint išlaikyti moteriškas kūno formas. Dėl 
nereguliaraus estrogenų vartojimo ir vis intensyvesnio bėgiojimo 
didžiulio Robertos kūno formos tiesiog Helenos akyse keisis tai 
vienon, tai kiton pusėn. 

— Kartais aš net nežinau, kas tau, Roberta, darosi, — sakys jai 
Helena. 

— Tai savaip jaudina, — aiškins jai Roberta. — Niekuomet 
nežinau, kaip aš imsiu jausti, nežinau, kaip atrodysiu. 

Būdama jau daugiau nei penkiasdešimties, Roberta tris kartus 
dalyvaus maratono varžybose, bet jai ims trūkinėti kraujagyslės, 
todėl gydytojas patars jai bėgioti trumpesnes distancijas. Dvide- 
šimt šešios mylios buvo per daug jau šeštą dešimtį einančiam buvu- 
siam futbolo gynėjui — Šlovingajam Devyniasdešimtukui, kaip 

kartais iš jos šaipysis Dunkanas. Roberta buvo tik keleriais metais 
vyresnė už Garpą ir Heleną ir tokia visuomet atrodė. Taigi ji vėl 
ims bėgioti tas šešias mylias, kurias bėgdavo su Garpu — nuo Sty- 
ringo iki vandenyno, todėl Helena, pakėlusi akis nuo knygos, galės 
išvysti Robertą Maldun, vilkinčią bėgiojimo treningu ir laikančią 
didžiuliame futbolininko delne chronometrą lyg savo širdį. 

Roberta mirs tą pavasarį, kai Dunkanas gulės Vermonto ligo- 
ninėje. Ji bėgios Dogs Hed Harboro paplūdimyje nedidelius nuo- 
tolius, bet staiga sustos ir ateis į verandą, nusiskųs, kad jai kažkas 
„pokši“" pakaušyje, o galbūt smilkiniuose — sakys negalinti tiksliai 
nurodyti, kurioje vietoje. Ji sėdės verandoje, hamake, žvelgdama į 
vandenyną, paprašys Eleonorą Džeims atnešti jai stiklinę šaltos ar- 
batos. Eleonora dar atsiųs pas ją vieną iš Fylds Fondo išlaikytinių 
su laiškučiu: 

citrina? 

— Ne, tik su cukrum! — šūktels jai Roberta. 

Kai Eleonora atneš jai šaltos arbatos, Roberta keliais gurkš- 
niais išgers visą stiklinę. 

— Puiku, Eleonora, — pagirs Roberta, ir Eleonora nueis pa- 
ruošti jai antros stiklinės. — Puiku, — pakartos Roberta. — Duok 
man dar vieną, bet visai tokią pat! — šūktels jai Roberta. — Norė- 
čiau, kad visas gyvenimas toks būtų! 

Kai Eleonora sugrįš su stikline arbatos, Roberta Maldun bus jau 
mirusi, sėdėdama hamake. Kažkas jai pokštelės, kažkas jau nutrūks... 

Nors Robertos mirtis sukrės ir prislėgs Heleną, vis dėlto ji 
turės Dunkaną, dėl kurio jai reikės sielotis — bent kartą tai bus 
naudinga, nes blaškys jos dėmesį. Eleonorą Džeims, kuriai Rober- 
ta tiek daug padėjusi, gelbės nuo per didelio sielvarto staiga ją už- 
griuvusios pareigos — jai teks perimti Robertos darbą Fylds Fonde, 
taigi teks gerokai pasitempti. Jaunoji Dženė Garp niekuomet ne- 
buvo taip suartėjusi su Roberta kaip Dunkanas, todėl būtent jis, 
dar vis tebegulėdamas ištemptas, išgyvens didžiausią Širdgėlą. 
Dženė pasiliks šalia jo ir vis stengsis paguosti, plepėdama apie šį 
bei tą, tačiau Dunkanas negalės pamiršti Robertos ir to, kaip visą 
laiką ji gelbėjo Garpus, o ypač Dunkaną. 

Jis verks ir verks. Tiek daug verks, kad net reikės pakeisti jam 
krūtinės gipsą. 

Dunkano bute Niujorke gyvenanti transseksualė atsiųs iš Niu- 
jorko jam tokią telegramą: 


Dabar, kai nebėra R, aš išsikraustysiu. Jeigu jūs jaučiatės 
nepatogiai dėl to, kad aš ten esu. Išsikraustysiu. Svarstau, ar 
galiu pasiimti jos portretą, tą, kuriame yra R. ir Jūs. Spėju, kad 
tai Jūs. Su kamuoliu. Jūs vilkite palaidinukę su Nr. 90, Jums per 
didelę. 


Dunkanas niekuomet neatsilieps į jos atvirukus, pranešimus 
apie jo augalų gerovę ir apie jo paveikslų išdėstymą. Bet dabar jis 
pasiųs jai atsakymą, ir tai bus padaryta senojo Nr. 90 dvasia — 
visai vis tiek, kas ji būtų, toji vargšė drovi būtybė — lyg bernas, lyg 
mergina, kuriai Roberta, kaip Dunkanas žinojo, buvo gera. 


Prašom pasilikti tiek, kiek norite, — parašys jis. — Tik aš 
irgi mėgstu tą nuotrauką. Kai vėl atsistosiu ant kojų, padarysiu 
jums jos kopiją. 


Roberta buvo sakiusi jam, kad susitvarkytų savo gyvenimą, 
todėl Dunkanas apgailestaus, kad nebegalės parodyti jai, ką gali. 
Dabar jis jaus atsakomybę, mąstydamas apie savo tėvą, kuris, bū- 
damas toks jaunas, jau buvo rašytojas, toks jaunas turėjo vaikų, tu- 
rėjo jį, Dunkaną. Gulėdamas Vermonto ligoninėje, Dunkanas 
padarys daugybę sprendimų, ir daugumą jų vėliau įgyvendins. 

Jis parašys Eleonorai Džeims, kuri vis dar bus per daug sukrės- 
ta to, kas jam nutiko, kad atvyktų pasižiūrėti jo, viso sugipsuoto ir 
vinimis sukalinėto. 


Metas mudviem imtis darbo, nors man teks kai ką dar nu- 
veikti, kad tave pasivyčiau. Mūsų šeima, netekus Nr. 90, yra su- 
mažėjusi. Pasistenkime daugiau nieko neprarasti. 


Jam kils noras parašyti motinai — jog jis norėtų, kad ji galėtų 
didžiuotis juo, bet būtų pasijutęs kvailai, šitaip rašydamas — Žino- 
jo, kokia ji yra tvirta ir kad jai nelabai reikalingi tokie paguodos 
žodžiai. Taigi visą naująjį savo entuziazmą Dunkanas nukreips į 
jaunąją Dženę. 

— Velniai rautų, mums reikia turėti energijos, — sakys jis se- 
seriai, kuri jos turėjo be galo daug. — Ta prasme tu daugiausia 
praradai — kad nepažinojai tėvo, koks jis buvo energingas! Tau 
teks verstis sava. 

— Aš turiu energijos, — atsakys jam Dženė. — Dieve, ką, tu 
manai, aš veikiau — vien tik tavimi rūpinausi? 

Tai bus sekmadienio popietę — tuo metu, kai Dunkanas ir 
Dženė žiūrės per ligoninės televizorių profesionalų futbolą. Tai 
geras ateities ženklas, pagalvos Dunkanas, — kad Vermonto stotis 
šį sekmadienį transliuoja iš Filadelfijos tas rungtynes. „Ereliai“ 
turi pralaimėti „Kaubojams". Bet svarbiausia ne pačios rungty- 
nės — Dunkaną labiausiai domins ceremonija prieš joms praside- 
dant. Vėliava bus nuleista iki pusės stiebo buvusio gynėjo Roberto 
Malduno garbei. 

O švieslentėje vis mirgės: 90! 90! 90! Dunkanas atkreips dėme- 
Sį į tai, kaip pasikeitė laikai: pavyzdžiui, dabar jau visur vyksta fe- 
ministinės laidotuvės, jis ką tik bus skaitęs, kaip iškilmingai jos 
vyko Nebraskoje. Ir Filadelfijoje sporto komentatorius sugebės be 
krizenimo pasakyti, kad vėliava nuleista iki pusės stiebo Robertos 
Maldun atminimui. 

— Ji buvo šauni sportininkė, — pasakys komentatorius. — 
Puiki pora rankų. 

— Neeilinė asmenybė, — sutiks su juo kolega. 

Pirmasis komentatorius toliau kalbės: 

— Taigi, — pareikš jis, — ji daug padarė... — ir jis užsikirs, O 
Dunkanas lauks, norėdamas išgirsti — kam padarė: iškrypėlėms, 
keistuolėms, seksualinėms ligonėms, jo tėvui ir jo motinai, jam pa- 
čiam ir Eleonorai Džeims? — Ji daug padarė žmonėms su kompli- 
kuota gyvensena, — pasakys tas komentatorius, nustebindamas 
save patį ir Dunkaną Garpą, bet pasakys oriai. 

Ims griežti orkestras. Dalaso „Kaubojai“ mes Filadelfijos 
„Ereliams“ baudinį; tai bus pirmasis iš daugelio baudinių, kuriuos 
„Ereliams“ teks atlaikyti. Dunkanas Garpas galvos, kad jo tėvas būtų 
kaip reikiant įvertinęs komentatoriaus pastangas kalbėti taktiškai 
ir maloniai. Dunkanas vaizduosis sau, kaip Garpas ir Roberta būtų 
dėl to kvatoję. Dunkanui atrodys, kad Roberta ten kažkaip daly- 
vauja — slapčia dalyvauja tame savo pačios pagarbinime. Ji ir Gar- 
pas būtų linksminęsi iš komentatorių nerangumo. 

Garpas būtų mėgdžiojęs komentatorių: 

— Ji daug padarė makšties performavimui! 

— Cha, cha! — būtų griaudėjusi Roberta. 

— Na, žinote! — būtų rėkęs Garpas. — Na, žinote! 

Dunkanas tuomet prisimins, kad, kai buvo nužudytas Garpas, 
Roberta Maldun grasino pasidarysianti atvirkščią lytinę operaciją. 

— Tegul jau aš vėl būsiu sumautas vyras, — aimanavo ji, — 
jeigu šitame pasaulyje yra moterų, kurios dabar džiūgauja dėl tos 
šlykščios žmogžudystės, kurią padarė ta klaiki išpera! 


Liaukis! Liaukis! Niekuomet daugiau nesakyk šito žo- 
džio! — pakeverzojo jai Eleonora Džeims. 


Yra tik tie ar tos iš mūsų — vyrai ar moterys, — kurie jį mylėjo, 
ir tie, kurie jo nepažino, — dar parašys Eleonora Džeims. 
Tuomet Roberta Maldun pakilnos visus juos vieną po kito, 

oficialiai, rimtai ir nuoširdžiai suimdama į lokišką savo glėbį. 

Kai Roberta mirs, viena iš Dogs Hed Harbore gyvenančių ir 
galinčių kalbėti Fylds Fondo išlaikytinių paskambins Helenai. He- 
lena, ir vėl sutelkusi jėgas, turės skambinti į Vermontą. Helena 
mokys jaunąją Dženę, kaip ji turi perduoti tą žinią Dunkanui. 
Dženė Garp turėjo paveldėjusi puikių slaugės sugebėjimų iš įŽy- 
miosios savo senelės Dženės Fylds. 

— Blogos žinios, Dunkanai, — pakuždės jaunoji Dženė, bu- 
čiuodama brolį į lūpas. — Senasis Devyniasdešimtukas išleido iš 
rankų kamuolį. 


Dunkanas Garpas, likęs gyvas po dviejų avarijų, viena iš kurių 
jam kainavo akį, o kita — ranką, taps geru ir rimtu dailininku. Jis 
bus kai kurių meno požiūriu įtartinos spalvotosios fotografijos 
naujovių pradininkas; turėdamas dailininko akį spalvoms ir savo 
tėvui būdingą atkaklų siekimą susikurti savo požiūrį, jis gerokai ją 
patobulins. Jis nesieks beprasmio tikroviškumo, bet suteiks savo 
tapybai klaikaus, juslinio, beveik naracinio realizmo, žinant, kas jis 
toks, lengva bus pasakyti, jog tai yra veikiau rašytojo negu dailinin- 
ko amato elementai, ir kritikuoti jį taip, kaip jis buvo kritikuoja- 
mas — už „pažodiškumą“. 

— Man nesvarbu, ką tai reiškia, — visuomet atsakys Dunka- 
nas. — Ko gi jie tikisi iš vienaakio ir vienarankio menininko, be to, 
dar Garpo sūnaus? Kad nebūtų ydų? 

Be viso kito, jis turėjo tėvui būdingą humoro jausmą, ir Hele- 
na labai juo didžiuosis. 

Jis sukurs seriją paveikslų bendru pavadinimu „Šeimos albu- 

mas", kuriuo jis labiausiai išgarsės. Juos nutapys pagal tas nuo- 
traukas, kurias buvo padaręs vaikystėje, jau praradęs akį. Jose 
buvo Roberta, jo senelė Dženė Fylds, jo motina, plaukiojanti ties 
Dogs Hed Harboru, tėvas, su sukabintu žandikauliu bėgiojantis 
paplūdimiu. Ten dar bus tuzinas paveikslėlių, vaizduojančių pilkąjį 
sabo markės automobilį; šitą seriją Dunkanas pavadins „Pasaulio 
spalvomis", kadangi, kaip jis sakys, toje dvylikoje sabo variantų ga- 
lima pamatyti visas pasaulio spalvas. 

Ten bus dar Dženė Garp kūdikystėje, o dideliuose grupiniuose 
portretuose, tapytuose daugiausia iš vaizduotės, 0 ne pagal foto- 
grafijas, tas neryškus veidas ar dažnas (labai mažas) siluetas, mato- 
mas iš nugaros, kritikų nuomone, bus Voltas. 

Dunkanas nenorės turėti vaikų. 

— Jie per daug trapūs, — pasakys jis motinai. — Negalėčiau 
laukti ir stebėti, kol jie užaugs. — Iš tikrųjų jis turėjo omenyje tai, 
kad negalėtų laukti ir stebėti, kaip jie neužaugs. 

O kai taip, tai vaikai, Dunkano laimei, nebus jo gyvenimo rū- 
pestis. Po keturių mėnesių, praleistų Vermonto ligoninėje, jis su- 
grįš į Niujorką, kur savo bute, o drauge studijoje ras tebegyvenant 
neapsakomai vienišą transseksualę. Ji bus taip pertvarkiusi jo 
būstą, jog atrodys, kad ten jau gyvena tikras menininkas, ir keistu 
būdu beveik susiliedama su jo daiktais ji, atrodo, bus labai gerai jį 
pažinusi. Be to, ji bus jį įsimylėjusi — vien iš jo paveikslų. Dar 
viena Robertos Maldun dovana Dunkano gyvenimui! Kai kas, pa- 
vyzdžiui, Dženė Garp, pasakys, kad ji net esanti graži. 

Juodu susituoks — nes jeigu buvo jaunuolis, neturintis savo 
širdyje jokio nusistatymo prieš transseksualus, tai toks jaunuolis 
buvo Dunkanas Garpas. 

— Tai yra danguje sudaryta santuoka, — pasakys savo motinai 
Dženė Garp. Ji, žinoma, turės galvoje Robertą, nes Roberta buvo 
danguje. Tačiau Helena negalės būti rami dėl Dunkano; Garpui 
mirus jai teks pasiimti didžiąją dalį nerimo, o kai mirs Roberta, 
Helena jausis turinti pasiimti jį visą. 

— Nežinau, nežinau, — sakys ji, nerimaudama dėl Dunkano 
vedybų. — Ta prakeikta Roberta, — kalbės Helena. — Visuomet 
turi būti jos viršus. 

Bet juk šiuo atveju nėra galimybės nepageidaujamam nėštu- 
mui, — parašys Eleonora Džeims. 

— Oi, liaukis, — atsakys jai Helena. — Tu gi Žinai, kad aš no- 
rėčiau anūko. Vieno ar dviejų anūkų. 

— Aš tau duosiu anūkų, — pažadės jai Dženė. 

— Na, Žinai, — atsilieps Helena. — Gerai, jeigu aš jų sulauk- 
siu, vaike. 

Deja, nesulauks, nors dar spės pamatyti Dženę nėščią ir vaiZ- 
duotis save būsima senele. 

„Tai, kas įsivaizduojama, yra geriau už tai, kas prisimena- 
ma“, — rašė Garpas. 

Be abejo, Helena turėjo būti laiminga, matydama, kaip pasitai- 
sė — kaip Roberta buvo žadėjusi — Dunkano gyvenimas. 

Po Helenos mirties Dunkanui teks sunkokai paplušėti su ro- 
miuoju Vitkombu. Juodu parengs visai rimtą Garpo nebaigto ro- 
mano „Mano tėvo iliuzijos“ leidinį. Kaip bendrą tėvo ir sūnaus 
„Grilparcerio pensiono“ laidą, taip ir kai ką iš „Mano tėvo iliuzi- 
jų" Dunkanas iliustruos — jis nupieš tėvą, ambicingą neįmanomo 
pasaulio, kuriame jo vaikai bus saugūs ir laimingi, planuotoją. Tos 
Dunkano iliustracijos buvo daugiausia Garpo portretai. 

Kai ta knyga išeis, po kurio laiko Dunkaną aplankys labai 
senas vyriškis, kurio pavardės Dunkanas negalės prisiminti. Jis pa- 
sakys rašąs Garpo „kritinę biografiją“, tačiau jo klausimai erzins 
Dunkaną: jis vis klausinės, kodėl įvyko tas baisusis atsitikimas, per 
kurį žuvo Voltas. Dunkanas negalės nieko jam apie tai papasakoti 
(Dunkanas nieko nežinojo), todėl tas Žmogus išeis nieko nepe- 
šęs — biografinių Žinių prasme. Tai bus, aišku, Maiklas Miltonas. 
Dunkanui susidarys įspūdis, kad tam vyriškiui kažko stinga, nors 
Dunkanas negalės žinoti, kad Maiklui Miltonui stigo varpos. 

Tos knygos, kurią jis neva rašąs, niekas niekuomet neišvys ir 
niekas nežinos, kas jam pačiam nutiks. 

Po „Mano tėvo iliuzijų" pasirodymo, recenzentai, atrodo, pasi- 
tenkins tuo, kad pavadins Garpą tik „ekscentrišku rašytoju“, 
„geru, bet nedideliu rašytoju". Dunkanas tam neprieštaraus. Bet 
pats sakys, kad Garpas buvo „originalus“ ir „tikras“ rašytojas. Gar- 
pas, kad ir kaip žiūrėtum, buvo toks tipas, kuris reikalavo aklo 10- 
jalumo sau. 

— Vienaakio lojalumo, — patikslins Dunkanas. 

Dunkanas, jo sesuo Dženė ir Eleonora Džeims per ilgą laiką susi- 
kurs tam tikrą kodą, nes ta trijulė bus labai artimai susibičiuliavusi. 

— Už Kapitoną Energiją! — sakys jie, drauge susėdę išgerti. 

— Geriausias seksas — tai transseksas! — šūkalios jie išgėrę, 
kartais versdami dėl to sutrikti Dunkano žmoną, nors ji, be abejo, 
irgi taip manys. 

„Kaip ten su energija?" — laišku, telefonu ar telegrama klaus 
jie vienas kito, kai norės sužinoti, kas nauja. O kai jausis, kad energija 
stačiai per kraštus liejasi, sakys, kad jaučiasi „visai kaip Garpas". 

Nors Dunkanas gyvens labai ilgai, jis mirs be reikalo ir — tikra 
likimo ironija! — per savo humoro jausmą. Jis mirs kvatodamas iš 
vieno savo paties pokštų — taigi visai taip, kaip ir tiko Garpų šei- 
moje. Tai įvyks per jo Žmonos bičiulės, naujos transseksualės, sa- 
votišką įšventinimą. Dunkanas įkvėps alyvos ir per keletą audringo 
juoko sekundžių uždus. Tai bus klaiki mirtis, tačiau kiekvienas pa- 
žįstantis Dunkaną pasakys, kad jis neturėjo nieko prieš tokią mirtį, 
nei prieš savo gyvenseną. Dunkanas Garpas visuomet sakydavo, 
kad jo tėvas kentėjo dėl Volto mirties labiau negu kas kitas dėl ko 
nors jų šeimoje. O pati mirtis, kad ir kokia ji būtų, vis tiek yra mir- 
tis. „Tik mirtis, — kaip kartą pasakė Dženė Fylds, — yra vienodai 
padalinta ir vyrams ir moterims". 

Dženė Garp, kurios gyvenimo pažinimas buvo kitoks negu jos 
garsiosios senelės, būtų nesutikusi su tokia nuomone. Jaunoji Dženė 
žinojo, kad net mirtis nėra vienodai padalinta. Vyrams ir jos dau- 
giau tenka. 


Dženė Garp pergyvens juos visus. Jeigu ji būtų dalyvavusi tose 
vaišėse, per kurias jos brolis mirtinai paspringo, galimas daiktas, 
būtų jį išgelbėjusi. Bent jau būtų Žžinojusi, ką daryti. Ji buvo gydy- 
toja. Ji visuomet sakys, kad Dunkano slaugymas Vermonto ligoni- 
nėje paskatino ją pasirinkti mediciną, — 0 ne jos garsiosios 
senelės — medicinos sesers istorija, nes Dženė Garp žinojo ją tik 
iš pasakojimų. 

Jaunoji Dženė bus puiki studentė, kaip ir motina, ji ryte ris 
viską ir galės viską, ką išmokusi, įgyvendinti. Kaip Dženė Fylds 
klajodama po ligonines, ji išmoks užjausti žmones ir stengsis daryti 
jiems gera. 

Dar būdama internatūroje, ji ištekės už jauno gydytojo. Bet 
savo pavardės, truks pliš, ji nepakeis — liks Garp ir, kariaudama 
baisingą karą su savo vyru, pasieks, kad visi trys jos vaikai būtų 

Garpai. Galiausiai ji išsiskirs. Ištekės antrą kartą, bet neskubėda- 
ma. Antrąja savo santuoka ji liks patenkinta. Jos vyras bus daili- 
ninkas, gerokai už ją vyresnis. Jeigu kas nors iš jos šeimos būtų dar 
gyvas, būtų ją perspėjęs, kad ji tariasi radusi savo vyrą turint kažką 
dunkaniška. 

— Na ir kas? — atšautų ji. Kaip ir motina, ji turėjo savo nuo- 
monę, kaip Dženė Fylds ji išsaugojo savo pavardę. 

Ojos tėvas? Ar Dženė Garp buvo kuo nors bent truputį pana- 
Ši į jį, kurio ji iš tikrųjų nepažinojo? Juk ji tebebuvo kūdikis, kai jis 
mirė. 

Na, taip — ji buvo ekscentriška. Ji laikė, kad būtina užeiti į 
kiekvieną knygyną ir teirautis savo tėvo knygų. Jeigu knygynas jų 
nebeturėjo, ji užsakydavo jų. Jai buvo būdingas savas rašytojo ne- 
mirtingumo supratimas: jeigu rašytojo knygos vis dar leidžiamos ir 
vis dar pardavinėjamos, vadinasi, jis tebėra gyvas. Dženė Garp pa- 
teikdavo fiktyvių užsakovų adresus, pasklidusius po visą Ameriką: 
užsakytas knygas, samprotavo ji, vis tiek kas nors nupirks. Taigi T. 
S. Garpo knygos visą laiką bus leidžiamos — bent jau kol bus gyva 
jo duktė. 

Dženė Garp taip pat karštai rems garsiąją feministę, savo se- 
nelę Dženę Fylds. Tik kaip ir tėvas, ji nebus per daug geros nuo- 
monės apie senelės literatūrinius sugebėjimus. Ji neįkyrės 
knygynams reikalavimu turėti savo lentynose „Seksualiai įtartiną". 

Labiausiai ji primins savo tėvą tuo, kokia medike ji taps. 
Dženė Garp pasirinks medicinos mokslą. Ji neturės privačios 
praktikos. Į ligoninę ji eis tik tuomet, kai pačiai prireiks gydytis. Ji 
daug metų praleis artimai bendradarbiaudama su Konektikuto na- 
vikų registracija, vėliau ji vadovaus vienam iš Nacionalinio vėžio 
instituto filialų. Kaip geras rašytojas, kuris myli ir brangina kiek- 
vieną detalę, Dženė Garp praleis nemaža valandų, stebėdama įvai- 
rių Žmogaus ląstelių elgseną. Kaip ir geras rašytojas, ji bus 
ambicinga — puoselės viltį atskleisti vėžio esmę. Tam tikra prasme 
jai tai pavyks — ji mirs nuo vėžio. 

Kaip ir kiti gydytojai, Dženė Garp buvo davusi Hipokrato, va- 
dinamo medicinos tėvu, priesaiką, taigi sutiko kam nors pasišvęsti 
taip, kaip Garpas kadaise apibūdino jaunajam Vitkombui gyveni- 
mą — nors tuo metu Garpas daugiausia kalbėjo apie rašytojo tiks- 
lus ir svajones („...mėginant kiekvieną išlaikyti visam laikui gyvą. 

Netgi tuos, kurie turi galų gale mirti. Svarbiausia — išlaikyti gyvus 
būtent juos"). Todėl vėžio tyrimai neslėgė Dženės Garp, kuri mėgs 
kalbėti apie save taip, kaip jos tėvas kalbėjo apie romanistą: 

„Gydytojas, kuris mato vien mirtinus atvejus". 

Pasaulyje pagal jos tėvą, kaip Dženė Garp žinojo, reikia turėti 
energijos. Jos garsioji senelė Dženė Fylds kadaise mąstė apie mus 
kaip apie Odinius, Gyvybinius Organus, Nesančius ir Žuvusius. 
Tačiau pasaulyje pagal Garpą visi mes esame mirtini atvejai. 


Irvingas Dž. 

